
PIRMOJI DALIS 


Iš daktaro Džono H. Votsono, karo medicinos tarnybos 
atsargos karininko, AISINNIMNMŲ 


I skyrius 
PONAS ŠERLOKAS HOLMSAS 


1 metais baigęs Londono universitetą, gavau medi- 
“ / cinos daktaro laipsnį ir nuvykau į Netlį išklausyti 
kariuomenės chirurgams skirto kurso. Baigęs ten studijas, buvau pa- 
skirtas į penktąjį Nortumberlando šaulių pulką chirurgo padėjėju. Tuo 
metu pulkas buvo apsistojęs Indijoje, ir man dar nespėjus jo pasiekti, 
prasidėjo antrasis karas su Afganistanu. Išsilaipinęs Bombėjuje, suži- 
nojau, kad mano dalinys jau buvo užėmęs perėjas ir toli įsiveržęs į 
priešo žemes. Tačiau aš vijausi iš paskos kartu su kitais karininkais, 
atsidūrusiais tokioje pat padėtyje, ir sėkmingai pasiekiau Kandakarą, 
kur suradau savo pulką ir tuoj pat pradėjau eiti naująsias pareigas. 
Daugeliui šis žygis suteikė apdovanojimų ir paaukštinimų, bet 
man — vien tik nesėkmes ir negandas. Buvau iškeltas iš šios brigados 
ir priskirtas prie Berkšyro pulko, kuriame koviausi per lemtingąjį Mei- 
vando mūšį. Ten man pataikė į petį šautuvo kulka, sutrupino kaulą ir 
pradrėskė poraktikaulinę arteriją. Būčiau pakliuvęs į žmogžudžių ga- 

zių* rankas, jeigu ne mano pasiuntinio Mario pasiaukojimas ir drąsa: 
jis užmetė mane ant nešulinio arklio, sėkmingai ir saugiai nugabeno į 


britų kariuomenės dalinius. 


Iškamuotą skausmų ir nusilpusį dėl ilgai trukusių nepriteklių, ku- 
rių teko patirti, didžiulis sužeistų kankinių traukinys nugabeno mane į 
Pešavaro karo ligoninę. Čia atsigavau ir taip pasitaisiau, kad jau galėjau 
vaikščioti po palatą ir net šiek tiek pasišildyti prieš saulę verandoje, bet 
mane parbloškė vidurių šiltinė, toji mūsų Indijos valdų rykštė. Ištisus 
mėnesius mano gyvybė kabojo ant plauko, ir kai pagaliau atsigavau ir 
sustiprėjau, tebebuvau dar toks silpnas ir išsekęs, jog medicinos taryba 
nusprendė, kad mane reikia nedelsiant išsiųsti į Angliją. Taigi buvau įso- 
dintas į karo laivą „Orontas“ ir po mėnesio išlaipintas Portsmuto prie- 
plaukoje nepataisomai sugadinta sveikata. Tačiau rūpestinga vyriausybė 
leido man per ateinančius devynis mėnesius ją pataisyti. 

Anglijoje aš neturėjau nei draugų, nei giminaičių, todėl buvau laisvas 
kaip paukštis arba tiek laisvas, kiek vienuolikos šilingų ir šešių pensų pa- 
jamos per dieną gali leisti žmogui būti laisvam. Tokiomis aplinkybėmis 
aš, žinoma, pasinėriau į Londoną, tą didžiulę pamazgų duobę, į kurią 
nesulaikomai suplaukia visi imperijos dykinėtojai ir plevėsos. Ten kurį 
laiką apsistojau privačiame viešbutyje Strende, varganai ir beprasmiškai 
stumdamas laiką, o turimus pinigus leisdamas kur kas laisviau, nei priva- 
lėjau leisti. Mano finansinė padėtis pasirodė tokia katastrofiška, jog greit 
supratau, kad turiu arba palikti sostinę ir apsigyventi kur nors provinci- 
joje, arba iš pagrindų pakeisti savo gyvenimo būdą. Pasirinkęs pastarąjį 
atvejį, pirmiausia nutariau palikti viešbutį ir išsinuomoti butą mažiau 
pretenzingoje ir pigesnėje vietoje. 

Kaip tik tą dieną, kai priėjau prie tokios išvados, bestovint prie 
Kriterijaus baro, kažkas patapšnojo man per petį. Apsigręžęs pama- 
čiau jaunąjį Stemtordą, jis buvo mano felčeris, kai dirbau Barto ligoni- 
nėje. Vienišam žmogui iš tiesų malonu išvysti draugišką veidą didžiu- 


* Gaziai - fanatikai musulmonai. 

lėje Londono dykvietėje. Seniau Stemfordas niekada nebuvo mano 
ypatingas bičiulis, bet dabar aš džiaugsmingai jį pasveikinau, o jis savo 
ruožtu, regis, taip pat buvo patenkintas matydamas mane. Netverda- 
mas linksmumu, pakviečiau jį papietauti pas Holborną, ir mudu, sėdę 
į kebą,* leidomės pirmyn. 

— Kas gi jums, Votsonai, atsitiko? — paklausė jis, neslėpdamas nuos- 
tabos, kai mes dardėjome sausakimšomis Londono gatvėmis. — Sudžiū- 
vote it šakalys ir pageltote it vaškas. 

Aš trumpai papasakojau savo nuotykius ir baigiau kaip tik tuomet, 
kai pasiekėme savo kelionės tikslą. 

— Vargšelis! — užjausdamas tarė jis, išklausęs pasakojimą apie mano 
negandas. — O ką ketinate dabar veikti? 

— Ieškau kambario, — atsakiau. — Bandau išsiaiškinti, ar galima gauti 
patogią buveinę už prieinamą kainą. 

— Keista, — pasakė mano bendrakeleivis, — bet jūs jau antras žmogus, 
kuris šiandien man taip prasitarė. 

— O kas gi buvo pirmasis? — paklausiau. 

— Vaikinas, dirbantis mūsų ligoninės chemijos laboratorijoje. Jis šįryt 
apgailestavo aptikęs puikų butą, bet negalįs rasti žmogaus, kuris sutiktų 
gyventi drauge, nes jo vieno kišenei jis per brangus. 

— Dievaži! — sušukau. — Jei jis iš tikrųjų nori rasti buto draugą ir kartu 
mokėti, tai aš kaip tik toks ir esu. Ir man labiau patiktų gyventi drauge 
su kuo nors, negu vienam. 

Jaunasis Stemfordas keistai pažvelgė į mane per vyno taurę. 

— Jūs nepažįstate Šerloko Holmso, - tarė jis. —- Galbūt ir nelabai no- 
rėtumėt nuolat su juo bendrauti. 

— O kuo jis blogas? 

— Na, aš nesakau, kad jis blogas. Šiek tiek keistoki jo prasimanymai: 
jis susižavėjęs kai kuriomis mokslo šakomis. O šiaip, manoma, jis visiš- 
kai padorus žmogus. 

— Tikriausiai studijuoja mediciną? — tariau. 


* Kebas (ang/) — bet kokio vežimo bendras pavadinimas Anglijoje. 

— Ne. Neturiu supratimo, kuo jis ketina užsiimti. Manau, jog gerai 
nusimano apie anatomiją, be to, yra puikus chemikas, tačiau, esu girdė- 
1ęs, jis niekada sistemingai nestudijavo medicinos. Jis mokosi priešokiais, 
kažkaip keistai, tačiau sukaupė apsčiai mokslui tarsi nereikalingų žinių, 
kurios nustebintų net profesorius. 

— Ar jūs kada nors jo klausėte, kuo jis ketina užsiimti? — paklausiau. 

— Ne. Jis ne toks žmogus, iš kurio būtų galima ką nors išpešti, nors 
kai jam kas nors šauna į galvą, esti gana šnekus. 

— Gerai būtų su juo susitikti, — tariau. — Jeigu man tektų su kuo nors 
gyventi, norėčiau, kad tai būtų darbštus ir ramus žmogus. Dar nesu tiek 
sutvirtėjęs, kad galėčiau pakelti triukšmą ir stiprius įspūdžius. Ir viena, 
1r kita tiek patyriau Afganistane, kad užteks ligi gyvenimo galo. Kaip 
galėčiau susitikti su jūsų draugu? 

— Jis tikriausiai laboratorijoje, —- atsakė mano pašnekovas. — Arba jis 
ištisas savaites neužsuka į tą vietą, arba sėdi ten nuo ryto ligi vakaro. Jei 
norite, nuvažiuosim ten po pietų. 

— Žinoma, — atsakiau aš, ir pokalbis pakrypo kita linkme. 

Kai iš Holborno vykome į ligoninę, Stemfordas man papasakojo dar 
keletą smulkmenų apie džentelmeną, su kuriuo pasisiūliau kartu gyvent. 

— Tik nepriekaištaukit man, jei nesutarsite su juo, — tarė jis. — Aš 
žinau apie jį tik tiek, kiek patyriau kartkartėmis susitikdamas su juo labo- 
ratorijoje. Jūs pasiūlėte šį sandėrį, taigi neturite manęs dėl jo kaltinti. 

— Jei nesutarsime, nesunku bus išardyti bendrystę, - atsakiau. — Man 
atrodo, Stemfordai, — pridūriau įdėmiai žvelgdamas į savo pašnekovą, — 
kad jūs kažkodėl norite nusiplauti rankas. Ar to vaikino charakteris toks 
sunkus, ar dar kas nors? Neslapukaukit! 

— Ne taip lengva nusakyti tai, kas nenusakoma, — atsakė jis nusijuok- 
damas. — Man Holmsas atrodo pernelyg atsidavęs mokslui, vos ne be- 
jausmis tyrinėtojas. Įsivaizduoju, kad jis galėtų įšvirkšti savo draugui ne- 
didelę dozę ką tik atrastų augalų alkaloidų, žinoma, ne iš blogos valios, 
bet paprasčiausiai smalsumo dėlei — norėdamas akivaizdžiai sužinoti, 
koks jų poveikis. Tiesą sakant, manau, jog jis ir pats lygiai taip pat noriai 
įsišvirkštų jų sau. Man regis, jis trokšte trokšta tikrų ir tikslių žinių. 


KRAUJO SPALVOS ETIUDAS + 


— Ką gi, tai labai gerai. 

— Taip, bet juk galima nukrypti į kraštutinumus. Tiesiog baisu pagal- 
voti, kad anatomikume jis muša lavonus lazda. 

— Jis muša lavonus? 

— Taip, norėdamas patikrinti, kokių mėlynių atsiras po mirties. Savo 
akimis mačiau jį taip darant. 

— Ir vis dėlto jūs sakote, jog jis ne medikas. 

— Ne. Dievai žino, kam jis visa tai tiria. Bet štai mes jau atvykome, ir 
dabar pats galėsit spręsti apie jį. 

Taip jam kalbant, pasukome į siaurą skersgatvį ir pro mažas šonines 
dureles įėjome į vieną didelės ligoninės priestatą. Tai buvo man pažįs- 
tama vietovė, ir niekam nereikėjo manęs vesti aukštyn niūriais akmeni- 
niais laiptais, ilgu baltai dažytomis sienomis ir pilkšvai rusvomis durimis 
koridorium. Beveik pačiame koridoriaus gale nuo jo atsišakojo žemas 
skliautuotas perėjimas į chemijos laboratoriją. 

Tai buvo aukštas kambarys, kurio lentynose stovėjo netvarkingai iš- 
dėliota daugybė butelių. Ant plačių, žemų stalų styrojo retortos, mėgin- 
tuvėliai ir dujinės lemputės su melsvomis mirksinčiomis liepsnelėmis. 
Tuščiame kambaryje buvo vienintelis studentas, tolimiausiame gale pa- 
silenkęs prie stalo ir pasinėręs į savo darbą. Išgirdęs mūsų žingsnius, jis 
apsižvalgė ir, iš džiaugsmo sušukęs, pašoko ant kojų. 

— Suradau! Suradau! — suriko jis, bėgdamas prie mūsų su mėgintu- 
vėliu rankose. — Suradau reagentą, kuris nusėda tik nuo hemoglobino ir 
nuo nieko kito. 

Jo veide nebūtų švytėjęs didesnis džiaugsmas, net jeigu jis būtų atra- 
dęs aukso kasyklą. 

— Daktaras Votsonas, ponas Šerlokas Holmsas, — tarė Stemfordas, 
mus supažindindamas. 

— Sveiki, — nuoširdžiai pasisveikino jis, taip stipriai paspausdamas ranką, 
kad vargu ar būčiau galėjęs to iš jo tikėtis. —- Matau, jog buvote Afganistane. 

— Iš kur, po galais, jūs tai žinote? — paklausiau nustebęs. 

— Nekreipkit dėmesio, — tarė jis sukikendamas. — Dabar svarbu hemo- 
globinas. Jūs, be abejo, suprantate, koks svarbus šis mano atradimas. 

— Chemijos požiūriu tai, be abejo, įdomu, — atsakiau, — bet 
praktiškai... 

— Na, žmogau, juk tai praktiškiausias pastarųjų metų teismo medi- 
cinos atradimas. Argi nesuprantate, kad juo galima patikimai patikrinti 
kraujo dėmes? Nagi pažiūrėkite! — jis energingai nutvėrė mane už ap- 
siausto rankovės ir nutempė prie savo darbo stalo. 

— Štai paimsime truputį šviežio kraujo, — tarė jis, įdurdamas ilga ada- 
ta sau į pirštą ir įtraukdamas ištryškusį kraujo lašą į pipetę. — Dabar 
sumaišysiu šį kraujo lašą su litru vandens. Matote, šis skiedinys atrodo 
kaip grynas vanduo. Kraujo santykis negali būti didesnis kaip vienas su 
milijonu. Tačiau neabejoju, jog įvyks būdinga reakcija. 

Taip kalbėdamas, jis įmetė į indą keletą baltų kristalų ir įlašino kelis 
lašus kažkokio permatomo skysčio. Akimirksniu turinys nusidažė blau- 
sia raudonmedžio spalva, o ant stiklainio dugno nusėdo rusvos dulkės. 

— Na, štai! — sušuko jis, suplodamas delnais ir džiaugdamasis kaip 
vaikas, gavęs naują žaislą. — Ką jūs pasakysite? 

— Man regis, tai labai subtilus tyrimas, — tariau. 

— Puikus! Puikus! Senasis tyrimas su brantmedžio sakais buvo labai 
gremėzdiškas ir nepatikimas. Taip kaip ir mikroskopinė kraujo kūnelių 
analizė, kuri išvis bevertė, jei dėmės yra keleto valandų senumo. O šis 
reagentas, pasirodo, veikia visiškai vienodai ir kai kraujas senas, ir kai 
šviežias. Jei šis tyrimas būtų buvęs išrastas anksčiau, šimtai žmonių, te- 
bevaikštančių žemėje, jau seniai būtų gavę atpildą už savo nusikaltimus. 

— Iš tiesų, — sumurmėjau. 

— Kriminaliniai nusikaltimai vien tik nuo to ir priklauso. Žmogus 
pradedamas įtarti padaręs nusikaltimą galbūt tik praėjus keliems mėne- 
siams po jo įvykdymo. Patikrinus jo baltinius ir drabužius, randama rus- 
vų dėmių. Ar tai kraujo, ar purvo, ar rūdžių, ar vaisių dėmės, ar dar kas 
nors? Tai klausimas, dėl kurio suko galvas daugelis ekspertų, o kodėl? 
Nes nebuvo patikimo reagento. Dabar jau yra Šerloko Holmso reagen- 
tas, ir daugiau nebebus jokių sunkumų. 

Taip kalbant, jo akys blizgėte blizgėjo ir, padėjęs ranką ant širdies, jis 
nusilenkė įsivaizduojamai jam plojančiai publikai. 

— Jus reikia pasveikinti, — pasakiau, gerokai nustebintas jo entuziazmo. 

— Praėjusiais metais Frankfurte buvo fon Bišofo byla. Jis tikriausiai 
jau būtų buvęs pakartas, jeigu policija būtų turėjusi šio mano reagento. 
O kur dar Meisonas iš Bredfordo ir pagarsėjęs Miuleris, ir Lefevras iš 
Monpeljė, ir Samsonas iš Niu Orleano? Galėčiau paminėti bent dvide- 
šimt bylų, kurioms jis būtų turėjęs lemiamos reikšmės. 

— Atrodo, jog jūs esate vaikščiojanti nusikaltimų kronika, — tarė 
Stemfordas nusijuokdamas. — Galėtumėt leisti laikrašųų šiais klausimais. 
Pavadinkit jį „Policijos naujienos praeityje“. 

— Ir tai būtų labai įdomu pasiskaityti, — pasakė Šerlokas Holmsas, 
prilipdydamas gabalėlį pleistro ant įdurto piršto. — Reikia būti atsar- 
giam, — tęsė jis ir atsigręžęs į mane nusišypsojo, — nes nemažai tenka 
knibinėtis su nuodais. 

Kalbėdamas jis ištiesė plaštaką, ir pamačiau, kad ji visa apklijuota 
panašiais pleistro gabalėliais ir dėmėta nuo stiprių rūgščių. 

— Mes atėjome su reikalu, — tarė Stemfordas, atsisėsdamas ant aukš- 
tos trikojės taburetės, o kitą koja pastumdamas man. — Mano draugas 
norėtų išsinuomoti butą, o kadangi jūs skundėtės, jog nerandate, su kuo 
galėtumėt kartu gyventi, pamaniau, kad reikia jus supažindinti. 

Man regis, kad Šerlokas Holmsas nudžiugo išgirdęs, jog galės gyven- 
ti su manimi. 

— Aš nusižiūrėjau patalpas Beikerio gatvėje, — tarė jis, - kurios mums 
visiškai tiks. Tikiuos, kad jūs nebijote stipraus tabako kvapo. 

— Aš pats visuomet rūkau jūreivišką tabaką, — atsakiau. 

— Tai gerai. Paprastai aš turiu namuose chemikalų ir kartais darau 
bandymus. Ar jus tai erzintų? 

— Nieko panašaus. 

— Nagi pažiūrėkim, kokių aš dar turiu trūkumų. Kartkartėmis man 
užeina tokia bloga nuotaika, kad ištisas dienas nepraveriu burnos. Tik 
nemanykit, kad ant jūsų pykstu. Nekliudykit manęs, ir greit viskas praeis. 
O ką jūs man prisipažinsit? Prieš pradedant kartu gyventi, būtų gerai 
žinoti pačius blogiausius dalykus apie viens kitą. 

Aš nusijuokiau iš tokios abipusės apklausos. 

— Aš laikau jauniklį buldogą ir nekenčiu triukšmo, nes mano nervai 
pakrikę, galiu atsikelti bet kurią netikusią valandą ir esu nežmoniškas 
tinginys. Kai esu sveikas, turiu dar ir kitokių ydų, bet šiuo metu tai 
svarbiausios. 

— Ar griežimas smuiku, jūsų požiūriu, taip pat yra triukšmas? — susi- 
rūpinęs jis paklausė. 

— Priklauso nuo smuikininko, — atsakiau. — Geras griežimas smui- 
ku — tai dievų palaima, o blogas... 

— Na, tuomet viskas gerai, — sušuko jis, smagiai nusijuokdamas. — 
Manau, jog reikalas sutvarkytas, jeigu tik jums patiks butas. 

— Kada jį pamatysim? 

— Ateikit pas mane rytoj vidurdienį, ir kartu nuėję viską sutvarkysim. 

— Gerai, tiksliai vidurdienį, — tariau paduodamas jam ranką. 

Mes palikome jį besidarbuojantųį su savo chemikalais ir kartu nu- 
žingsniavome mano viešbučio link. 

— Beje, — sustojęs ir atsigręžęs į Stemfordą, staiga paklausiau, — o iš 
kur, po velnių, jis žino, kad aš grįžau iš Afganistano? 

Mano bendrakeleivis mįslingai nusišypsojo. 

— Tai ir yra jo svarbiausia ypatybė, — pasakė jis. — Nemažai žmonių 
norėtų sužinoti, kaip jis viską ištiria. 

— O, nejaugi tai paslaptis?! - sušukau trindamas rankas. — Tai labai pi- 
kantiška. Esu jums labai dėkingas, kad mudu supažindinote. Juk žinote, 
kad, norint pažinti žmoniją, reikia ištirti žmogų. 

— Taigi reikia jį ir ištirti, — pasakė Stemfordas, atsisveikindamas su 
manimi. — Tačiau pamatysite, kad jis — kietas riešutas. Kertu lažybų, kad 
jis perpras jus greičiau, negu jūs jį. Sudie! 

— Sudie! — atsakiau ir nužingsniavau į savo viešbutį, gerokai susido- 
mėjęs savo naujuoju pažįstamu. 

DEDUKCIJOS MENAS 


Mudu susitikome kitą dieną, kaip ir buvome susitarę, ir nuvykome 
apžiūrėti buto Beikerio gatvėje, nr. 221b, apie kurį jis buvo kalbėjęs per 
mudviejų susitikimą. Bute buvo du patogūs miegamieji ir atskira didžiu- 
lė, erdvi, jaukiai apstatyta svetainė su dviem plačiais langais. Mudviem 
taip patiko šis būstas, o kaina, padalyta mums abiem, atrodė tokia priei- 
nama, kad iškart jį ir išsinuomojome. Aš parsigabenau savo daiktus tą 
patį vakarą, o kitą rytą ir Šerlokas Holmsas atsikraustė su keliomis dėžė- 
mis ir lagaminais. Vieną ar dvi dienas mes uoliai kraustėme ir kiek galima 
geriau išdėliojome savo mantą. Tai padarę, pradėjome po truputį įsikurti 
ir prisitaikyti prie savo naujos aplinkos. 

Su Holmsu, tiesą sakant, buvo nesunku sutarti. Elgėsi jis ramiai ir 
visad laikėsi savo įpročių. Retai kada eidavo gulti vėliau, nei dešimtą 
vakaro, O rytą pusryčiaudavo ir išeidavo visada dar prieš man atsikeliant. 
Kartais jis visą dieną praleisdavo chemijos laboratorijoje, kartais ana- 
tomikume, o retkarčiais išeidavo ilgam laikui pasivaikščioti ir nukeliau- 
davo į tolimiausius miesto užkampius. Jo energija buvo nepralenkiama, 
kai užeidavo darbo priepuoliai, bet kartkartėmis jį apimdavo priešinga 
nuotaika, ir tada ištisas dienas nuo ryto ligi vakaro jis gulėdavo ant sofos 
svetainėje, beveik neištardamas nė žodžio ir nesukrutėdamas. Tuomet jo 
akyse pastebėdavau tokią blausią ir apatišką išraišką, kad būčiau galėjęs 
įtarti jį įpratus vartoti narkotikus, jeigu jo nuosaikus ir padorus gyveni- 
mas nebūtų apsaugojęs nuo tokios minties. 

Bėgant savaitėms, mano domėjimasis juo ir troškimas sužinoti jo 
gyvenimo tikslus kaskart stiprėjo. Netgi jo stotas ir išvaizda galėjo at- 
kreipti atsainiausio stebėtojo dėmesį. Jis buvo daugiau nei šešių pėdų 
ūgio ir toks liesas, kad atrodė dar gerokai aukštesnis. Jo žvilgsnis buvo 
aštrus ir veriantis, išskyrus tuos apatijos atvejus, apie kuriuos užsimi- 
niau, o plona ir kumpa nosis teikė jo išvaizdai budrumo ir ryžtingumo. 
Atsikišęs keturkampis smakras taip pat bylojo apie tvirto nusistatymo 

žmogų. Jo rankos visuomet buvo rašaluotos ir nuo chemikalų dėmė- 
tos, tačiau jis gebėjo nepaprastai švelniai prisiliesti, ką dažnai turėda- 
vau progos pastebėti matydamas, kaip jis knibinėjasi su savo trapiais 
alcheminiais įrankiais. 

Skaitytojas palaikys mane nepaprastu smalsuoliu, jei prisipažinsiu, 
kaip stipriai šis žmogus mane sudomino ir kaip aš stengdavausi prasi- 
skverbti pro uždarumo sieną, kuria jis save gaubė. Tačiau prieš padarant 
nuosprendį, reikėtų prisiminti, koks betikslis buvo mano gyvenimas ir 
kaip mažai kuo aš galėjau domėtis. Sveikata man neleisdavo išeiti lau- 
kan, nebent oras būdavo labai švelnus, aš neturėjau draugų, kurie mane 
aplankytų 1r sutrikdytų mano kasdienybės monotoniją. Tokiomis aplin- 
kybėmis aš džiaugiausi ta mažyte paslaptimi, kuri supo mano draugą, ir 
daug laiko skirdavau jai atskleisti. 

Medicinos jis nestudijavo. Paklaustas jis pats patvirtino Stemtordo 
pasakytą nuomonę. Paaiškėjo, kad jis taip pat nelankė jokio paskaitų kur- 
so, kuris būtų padėjęs jam gauti mokslo laipsnį ar atvėręs vartus į moks- 
lo pasaulį. Tačiau jis itin uoliai studijavo kitus dalykus, ir jo žinios kai 
kuriose neįprastose srityse buvo tokios gausios ir išsamios, kad tiesiog 
stebindavo mane. Be abejonės, nė vienas žmogus nedirbtų taip sunkiai 
ir nesiektų tokios tikslios informacijos, jei neturėtų prieš save aiškaus 
tikslo. Žmogus, skaitantis kas pakliūva, neįgis išsamių žinių. Niekas ne- 
apsunkins proto smulkmenomis, neturėdamas tam reikiamo pagrindo. 

Jo nemokšiškumas buvo toks pat nuostabus kaip ir jo žinios. Pa- 
aiškėjo, kad jis beveik nieko nenutuokia apie šiuolaikinę literatūrą, fi- 
losofiją ir poliuką. Man pacitavus Tomą Karlailį, jis kuo nekalčiausiai 
pasiteiravo, kas jis toks yra ir ką nuveikęs. Tačiau mano nuostaba pasiekė 
kulminaciją, kai pasirodė, jog jis nieko nežino apie Koperniko teoriją 
ir apie Saulės sistemos sandarą. Faktas, kad ne kiekvienas civilizuotas 
XIX amžiaus žmogus žino, jog Žemė sukasi aplink Saulę, man pasirodė 
tiesiog neįtikėtinas. 

— Regis, jūs apstulbintas, — tarė jis ir nusijuokė pamatęs nuostabą 
mano veide. — Dabar, kai aš tai žinau, pasistengsiu kuo skubiausiai viską 
užmiršti. 

— Užmiršti? | 

— Matote, — paaiškino jis, - mano manymu, žmogaus smegenys yra 
tarsi mažytė tuščia palėpė, kur jūs sudedate tai, ką norite. Kvailys sukrau- 
na ten visokiausią atsitiktinai rastą šlamštą, todėl jam naudingos žinios 
būna išstumiamos arba, geriausiu atveju, susijaukia su kitais dalykais, ir 
tuomet sunku jas surasti. O sumanus darbininkas iš tiesų labai rūpes- 
tingai atrenka tai, ką padėti į savo smegenų palėpę. Jis ten laiko tik tuos 
įrankius, kurie jam reikalingi dirbant, bet turi jų daugybę rūšių, ir visi 
kuo tvarkingiausiai sudėti. Nemanykite, kad tas kambarėlis turi gumines 
sienas ir jas galima kiek nori išpūsti. Būkite tikras, jog ateis laikas, kai 
naujos žinios privers jus užmiršti tai, ką žinojote anksčiau. Todėl nepa- 
prastai svarbu, kad nenaudingos žinios neišstumtų naudingų. 

— Bet Saulės sistema! — prieštaravau. 

— Ką, po velnių, ji.man reiškia? — nekantriai pertraukė jis. — Jūs sa- 
kote, jog mes sukamės aplink Saulę. Man ir mano darbui nebūtų nė 
menkiausio skirtumo, jei mes suktumės aplink Mėnulį. 

Vos nepaklausiau jo, koks gi tai galėtų būti darbas, bet kažkas jo 
laikysenoje man leido pajusti, kad klausimas būtų sutiktas nepalankiai. 
Tačiau pamąstęs apie trumpą mūsų pokalbį, stengiausi padaryti iš jo tam 
tikras išvadas. Jis sakė, jog nekauptų žinių, kurios nesusijusios su jo tyri- 
mo objektu. Todėl visos jo įgytos žinios turi būti tik jam naudingos. Aš 
suskaičiavau mintyse sritis, kur jis, mano manymu, itin gerai informuo- 
tas. Paėmęs pieštuką, netgi surašiau jas. Negalėjau nenusišypsoti baigęs 
šį dokumentą. Jis taip atrodė: 

Šerlokas Holmsas - jo galimybės: 

1. Literatūros žinios — nulis. 

2. Filosofijos — nulis. 

3. Astronomijos — nulis. 

4. Politikos — silpnos. 

5. Botanikos — netolygios. 

Gerai nusimano apie beladoną, opijų ir apskritai apie nuodus. Nieko 
nenutuokia apie daržininkystę. 

6. Geologijos žinios — praktinės, bet ribotos. 

Iš pažiūros atskiria įvairias dirvožemio rūšis. Man pasivaikščiojus, 
parodo purvo dėmes ant kelnių, iš spalvos ir sudėties pasako, kurioje 
Londono vietoje jis užtiško. 

7. Chemijos — išsamios. 

8. Anatomijos — geros, bet nesistemingos. 

8. Kriminalinės literatūros — didžiulės. 

Pasirodo, jog jis žino visas smulkmenas apie visus šio šimtmečio 
nusikaltimus. 

10. Gerai griežia smuiku. 

11. Prityręs fechtuotojas, boksininkas ir gerai kaunasi kardu. 

12. Praktiškai gerai susipažinęs su Britanijos įstatymais. 

Atėjęs ligi šios sąrašo vietos, nusivylęs įmečiau jį į ugnį. „Jei aš ban- 
dyčiau pagal visus tuos gebėjimus nustatyti, ko siekia šis žmogus ir ko- 
kiai profesijai visi jie reikalingi, — tariau pats sau, — tai geriau jau iškart 
atsisakyti šio mėginimo“. 

Štai aš anksčiau užsiminiau apie jo gebėjimą griežti smuiku. Jis tikrai 
nuostabus, bet ir čia buvo kažkas keista; kaip ir kituose jo pomėgiuose. 
Gerai žinojau, kad jis geba atlikti sunkius kūrinius, nes mano paprašytas 
pagrojo keletą Mendelsono „Dainų“ ir kitų mano mėgstamų dalykų. Ta- 
čiau pats vienas jis retai ką nors grieždavo ar apskritai bandydavo išgauti 
kokią nors melodiją. Vakarais, atsilošęs krėsle, jis užsimerkdavo ir nerū- 
pestingai dzirindavo ant kelių padėtą smuiką. Kartais pasigirsdavo sodrių 
17 melancholiškų akordų. Retkarčiais fantastiškų 1r linksmų. Neabejotinai 
juose atsispindėjo jį apėmusios mintys, tačiau aš negalėjau pasakyti, ar 
muzika lydėjo jo mintis, ar griežimas buvo tik kaprizo ir fantazijos išdava. 
Būčiau galėjęs prieštarauti toms erzinančioms improvizacijoms, jeigu po 
jų jis nesugrotų viena po kitos keleto mano mėgstamiausių melodijų, tarsi 
atsilygindamas už tai, kad bandydavo mano kantrybę. 

Per pirmąją savaitę lankytojų nebuvo, ir pradėjau manyti, kad mano 
buto draugas toks pat vienišas kaip ir aš. Tačiau netrukus sužinojau, kad 
jis turi daug pažįstamų, be to, įvairiausiuose visuomenės sluoksniuose. 
Vienas toks išblyškęs, žiurkės veidu, tamsių akių žmogėnas, kuris man 
buvo pristatytas kaip ponas Lestreidas, pasirodė tris ar keturis kartus 

per savaitę. Vieną rytą apsilankė madingai apsirengusi jauna mergina ir 
prabuvo kokį pusvalandį ar daugiau. Tą pačią dieną po pietų pasirodė 
žilas, į kromininką žydą panašus lankytojas, kuris, man regis, buvo la- 
bai susijaudinęs. Po jo netrukus atėjo nevalyva pagyvenusi moteriškė. 
Sykį su mano kaimynu kalbėjosi senas baltaplaukis džentelmenas, o dar 
kitą — geležinkelio nešikas su velvetine uniforma. Kai tik pasirodydavo 
kuri nors iš šių neaiškių žmogystų, Šerlokas Holmsas paprašydavo už- 
leisti jam svetainę, ir aš eidavau į savo miegamąjį. Jis visada atsiprašyda- 
vo manęs, kad sudaro tokių nepatogumų. 

— Turiu panaudoti šį kambarį verslo reikalams, — sakydavo jis, — O šie 
žmonės yra mano klientai. 

Vėl turėdavau progą tiesmukai paklausti, tačiau mano skrupulingu- 
mas neleisdavo versti kitą žmogų patikėti man savo paslapčių. Tuomet 
įsivaizdavau, kad jis slepia savo profesiją dėl kažkokios svarbios prie- 
žasties, bet greit jis išsklaidė šią mintį, pats savo noru netiesiogiai viską 
paaiškindamas. 

Kovo ketvirtą — gerai prisimenu tą dieną - atsikėliau anksčiau, negu 
paprastai ir pamačiau, kad Šerlokas Holmsas dar tebepusryčiauja. Šei- 
mininkė buvo taip apsipratusi su mano vėlyvais pusryčiais, kad mano 
vieta dar buvo nepadengta ir kava man neišvirta. Su žmogui būdingu 
nepagrįstu irzlumu paskambinau varpeliu, griežtai pranešdamas, jog esu 
pasirengęs. Tada paėmiau nuo stalo kažkokį žurnalą ir bandžiau jį var- 
tydamas praleisti laiką, o mano kaimynas tyliai kramtė pakepintą duoną. 
Vieno straipsnio antraštė buvo pažymėta pieštuku, ir suprantama, mano 
akys užkliuvo už jo. 

Straipsnio pavadinimas buvo šiek tiek pretenzingas — „Gyvenimo 
knyga“, O autorius stengėsi įrodyti, kiek pastabus žmogus gali sužino- 
ti, tvarkingai ir sistemingai tirdamas viską, kas pasitaiko jo kelyje. Man 
pasirodė, jog tai nuostabus įžvalgumo ir absurdo mišinys. Argumentai 
buvo tikslūs ir svarūs, tačiau išvados, man regis, pritemptos ir nepagrįs- 
tos. Autorius teigė, kad 1š išraiškos, iš raumens krustelėjimo ir žvilgsnio 
galima spręsti apie slapčiausias žmogaus mintis. Apsigauti, pasak jo, ne- 
įmanoma, jei žmogus įgudęs stebėti ir analizuoti. Jo išvados bus tokios 

teisingos kaip Euklido teoremos. O rezultatai nepatyrusiems žmonėms 
atrodys tokie stulbinami, kad jie gali laikyti jį burtininku, kol išsiaiškins, 
kokie samprotavimai padėjo juos pasiekti. 

„Iš lašelio vandens, — rašė autorius, — logiškai mąstantis žmogus 
geba padaryti išvadą, jog gali egzistuoti Atlanto vandenynas ir Niagaros 
krioklys, nors niekada jų nematė ir negirdėjo nei apie vieną, nei apie kitą. 
Visa, kas gyva, sudaro didžiulę grandinę, kurios prigimtį galima pažinti 
pamačius vieną jos grandį. Menas daryti išvadas ir analizuoti, kaip ir kiti 
menai, pasiekiamas tik ilgai ir kantriai mokantis, tačiau gyvenimas per 
daug trumpas, ir nė vienas mirtingasis negali pasiekti šioje srityje visiško 
tobulumo. Prieš imdamasis moralinių ir intelektualinių problemų, ku- 
rios sudaro itin didelių sunkumų, tyrėjas tegul įgunda spręsti mažesnes 
problemas. Tegul, pažvelgęs į kitą mirtingąjį, jis iškart išmoksta apibū- 
dinti šio žmogaus praeitį ir jo profesiją. Nors toks pratimas atrodytų 
ir menkas, tačiau jis ugdo gebėjimą stebėti ir moko, kur žiūrėti ir kaip 
žiūrėti. Iš žmogaus nagų, iš apsiausto rankovių, batų, kelnių išlenkimo 
ties keliais, iš surambėjimų ant smiliaus ir nykščio, iš veido išraiškos ir 
marškinių rankogalių — iš visų šių smulkmenų galima lengvai nusakyti 
žmogaus užsiėmimą. Nėra jokios abejonės, kad visa tai, drauge sudėta, 
kiekvienu atveju padės įgudusiam stebėtojui.“ 

— Na ir tauškalai! —- sušukau numesdamas žurnalą ant stalo. — Nieka- 
da per savo gyvenimą neskaičiau tokių nesąmonių. 

— Apie ką jūs? — paklausė Šerlokas Holmsas. 

— Nagi apie tą straipsnį, —- pasakiau rodydamas į jį arbatiniu šaukšte- 
lių ir sėdau pusryčiauti. — Matau, jog jau perskaitėte, nes pažymėjote jį 
pieštuku. Nepaneigiu, kad parašyta sąmojingai. Tačiau mane jis erzina. 
Neabejoju, kad tai teorija kokio nors dykinėtojo, kuris rezga tuos ga- 
lantiškus paradoksus, užsidaręs savo kabinete. Praktiškai tai neįmano- 
ma. Norėčiau pamatyti, kaip, įgrūstas į kokį nors požeminio traukinio 
trečiosios klasės vagoną, jis apibūdintų visų keleivių profesijas. Kertu 
tūkstantį prieš vieną, jog nieko iš to neišeitų. 

— Jūs praloštumėt, — ramiai pasakė Holmsas. — O tą straipsnį pa- 
rašiau aš. 

— Jūs?! 

— Taip. Aš esu linkęs ir stebėti, ir daryti išvadas. Teorijos, kurias iš- 
dėsčiau ir kurios jums atrodo tokios fantastiškos, iš tikrųjų nepaprastai 
realios — tokios realios, kad nuo jų priklauso mano duonos kąsnis. 

— O kaipgi? — neištvėręs paklausiau. 

— Nagi aš turiu savo verslą. Manau, jog toks esu vienintelis pasauly- 
je. Esu seklys konsultantas, jei tik jūs suprantate, kas tai yra. Londone 
yra daugybė valstybinių ir privačių seklių. Kai jie suklysta, ateina pas 
mane, ir man pasiseka nukreipti juos teisingu keliu. Jie išdėsto man visus 
duomenis, ir aš, gerai žinodamas kriminalistikos istoriją, beveik visada 
galiu juos pataisyti. Nusikaltimai yra nepaprastai giminiški, ir, jei žinote 
visas tūkstančio bylų smulkmenas kaip savo penkis pirštus, būtų keista, 
jei neišnarpliotumėt tūkstantis pirmosios. Lestreidas — gerai žinomas 
seklys. Neseniai jis susipainiojo vienoje suklastojimo byloje, ir štai kodėl 
jis atėjo pas mane. 

— O kiti? 

— Dažniausiai juos atsiunčia privačios tyrimo agentūros. Tai žmonės, 
kažkaip susipainioję ir norintys truputį pasiaiškinti. Išklausau jų pasako- 
jimą, jie išklauso mano aiškinimą, ir įsidedu į kišenę honorarą. 

— Negi jūs norite pasakyti, kad, neišeidamas iš kambario, jūs išpai- 
niojate mazgą, kurio negali įveikti kiti, nors jie patys susipažinę su viso- 
mis smulkmenomis? 

— Kaip tik taip. Šioje srityje aš turiu savotišką intuiciją. Kartkartėmis 
pasitaiko ir kiek sudėtingesnis atvejis. Tuomet turiu šiek tiek pabėgioti ir 
viską pamatyti savo akimis. Mat aš turiu specialių žinių, kurias pritaikau 
spręsdamas problemą ir kurios nuostabiai palengvina reikalą. Dedukci- 
jos taisyklės, pateiktos tame straipsnyje, kuris sukėlė jūsų panieką, mano 
praktiniam darbui tiesiog neįkainojamos. Pastabumas — mano antroji 
prigimtis. Jūs, regis, nustebote, kai per mūsų pirmąjį susitikimą pasakiau, 
kad atvykote iš Afganistano. 

— Jums, be abejo, kas nors pasakė. 

— Nieko panašaus. Aš iškart supratau, kad jūs atvykote iš Afganis- 
tano. Dėl seno įpročio mano minties raida tokia greita, kad padariau 

išvadą, nesuvokdamas tarpinių prielaidų. Tačiau tokių prielaidų buvo. 
Minties eiga buvo tokia: „Šis džentelmenas panašus į mediką, bet jo lai- 
kysena kaip kariškio. Taigi tikriausiai karo gydytojas. Jis ką tik atvyko iš 
tropikų, nes veidas tamsokas, o tai nenatūralus jo odos atspalvis, nes rie- 
šai visiškai šviesūs. Išsekęs veidas aiškiai rodo, jog nemaža prisikentėjo 
ir sirgo. Buvo sužeistas į kairę ranką. Kažkokia sustingusi ir nenatūrali. 
Kurgi tropikuose anglų karo gydytojas galėjo prisikentėti ir būti sužeis- 
tas į ranką? Tikriausiai Afganistane“. Minties eiga netruko nė sekundės. 
Tuomet pasakiau, kad atvykote iš Afganistano, o jūs nustebote. 

— Kai paaiškinote, viskas atrodo labai paprasta, — pasakiau šypso- 
damasis. — Jūs man primenate Edgaro Aleno Po Diupeną. Maniau, kad 
tokių žmonių esama tik literatūroje. 

Šerlokas Holmsas atsistojo ir užsirūkė pypkę. 

— Jūs, be abejo, manote, kad, lygindamas mane su Diupenu, sakote 
man komplimentą, — pasakė jis. - O mano nuomone, Diupenas buvo 
visai ne kažin kas. Ta jo maniera nei 1š šio, nei iš to pertraukti draugo 
mintis po penkiolikos minučių tylėjimo — iš tiesų labai neskoninga ir 
lėkšta. Be abejo, jis turėjo gebėjimą analizuoti, bet nebuvo toks fenome- 
nalus kaip, matyt, įsivaizdavo Po. 

— Ar skaitėte Gaborijo veikalus? — paklausiau. — Ar Lekokas atitinka 
jūsų seklio įvaizdį. 

Šerlokas Holmsas ironiškai nusišypsojo. 

— Lekokas — pasigailėtinas nevykėlis, — tarė jis piktai. — Jis galėjo 
pasigirti tik savo energija. Nuo tos knygos man pasidarė bloga. Reikėjo 
nustatyti nežinomo kalinio asmenybę. Aš būčiau tai padaręs per dvide- 
šimt keturias valandas. Lekokui prireikė kokių šešių mėnesių. Ta knyga 
galėtų pamokyti seklius, kaip nereikia veikti. 

Aš pasipiktinau, kad jis taip išdidžiai suniekino du mano taip mėgs- 
tamus personažus. Nuėjau prie lango ir pažvelgiau į judrią gatvę. „Tas 
vaikinas, matyt, labai gudrus, — tariau pats sau, — bet iš tiesų jis per daug 
gerai mano apie save“. 

— Šiais laikais nebėra nei nusikaltimų, nei nusikaltėlių, — irzliai tarė 
jis. —- Kokia nauda mūsų profesijos žmogui turėti gerą smegeninę? Ži- 

nau, kad galėčiau išgarsėti. Nėra ir nebuvo pasaulyje žmogaus, kuris nu- 
sikaltimui ištirti skirtų tiek daug triūso ir įgimto talento kaip aš. O kas iš 
to? Nėra nusikaltimo, kurį reikėtų ištirti — geriausiu atveju kokia nevy- 
kusi niekšystė, padaryta tokiais akivaizdžiais motyvais, kad net Skotland 
Jardo policininkas viską kiaurai mato. 

Mane vis dar erzino pasipūtęs jo kalbos tonas. Nusprendžiau, jog 
geriausia būtų pakeisti pokalbio temą. 

— Įdomu, ko jis ten ieško? — paklausiau rodydamas į augalotą, pa- 
prastai apsirengusį vyriškį, lėtai žingsniuojantį kita gatvės puse ir atidžiai 
apžiūrinėjantį namų numerius. 

Rankoje jis turėjo didelį mėlyną voką, matyt, buvo pasiuntinys. 

— Ar tas jūrų laivyno atsargos seržantas? — paklausė Šerlokas Holmsas. 

„„Na, ir pasipūtėlis! — tariau pats sau. — Juk žino, kad negaliu patikrin- 
ti jo spėliojimų“. 

Vos tik taip pamaniau, vyriškis, kurį mudu stebėjome, pamatė nu- 
merį ant mūsų durų ir skubiai perbėgo skersai gatvę. Pasigirdo garsus 
beldimas, apačioje sugaudė storas balsas, ir laiptinėje sudundėjo sunkūs 
žingsniai. 

— Ponui Šerlokui Holmsui, — tarė jis, įžengdamas į kambarį ir įteik- 
damas mano draugui laišką. 

Štai kur gera proga išvaryti iš jo puikybę! Jis kaip reikiant nepagalvo- 
jo ir todėl prašovė pro šalį. 

— Ar galiu paklausti, gerbiamasis, — tariau kuo saldžiausiu tonu, — 
kuo verčiatės? 

— Esu durininkas, sere, — burbtelėjo jis. — Uniformą atidaviau 
pataisyti. 

— O buvote? — paklausiau, šiek tiek piktdžiugiškai pažvelgdamas į 
savo buto draugą. 

— Karališkojo jūrų laivyno seržantas, sere. Atsakymo nebus? Ge- 
rai, sere. 

Jis sumušė kulnais, atidavė pagarbą ir išėjo. 

LORISTON GARDENSO PASLAPTIS 


Prisipažinsiu, mane gerokai nustebino šis naujas įrodymas, kaip 
praktiškai galima pritaikyti mano kaimyno teorijas. Mano pagarba jo 
gebėjimams analizuoti nepaprastai padidėjo. Tačiau širdyje vis dar tebe- 
tūnojo įtarimas, kad visas šis epizodas buvo 1š anksto sugalvotas mane 
apstulbinti, nors negalėjau suvokti, kurių galų jis turėtų mane apgaudi- 
nėti. Kai pažvelgiau į jį, jis jau buvo perskaitęs raštelį; jo žvilgsnis buvo 
abejingas ir blausus, o tai bylojo įtemptą minties veiklą. 

— Kaipgi jūs atspėjote? — paklausiau. 

— Ką atspėjau? — nekantriai tarė jis. 

— Nagi, kad jis jūrų laivyno atsargos seržantas. 

— Neturiu laiko menkniekiams, — atrėžė jis, bet paskui nusišypsojęs 
tęsė: — Atleiskit už šiurkštumą. Jūs nutraukėte mano mintis giją, bet gal 
ir gerai. Vadinasi, jūs nesugebėjote pamatyti, kad tas žmogus — jūrų lai- 
vyno seržantas. 

— Žinoma, ne. 

— Man lengviau buvo atpažinti, negu paaiškinti, kaip atpažinau. Jeigu 
jus paprašytų įrodyti, kad du plius du — keturi, paaiškėtų, jog tai gana 
nelengva, nors esate visiškai tuo tikras. Netgi skersai gatvę pamačiau 
didžiulį mėlyną inkarą, ištatuiruotą ant to vyriškio rankos. Tai pakvipo 
jūra. Jo laikysena kariška, o žandenos taip pat kareiviškos. Vadinas, jis 
jūreivis. Šis vyriškis atrodo oriai, netgi šiek tiek linkęs komanduoti. Jūs 
tikriausiai pastebėjote, kaip jis laiko galvą ir mosuoja lazda. Be to, iš vei- 
do matyti, kad jis — solidus, garbus vidutinio amžiaus vyriškis, štai ir visi 
faktai, kurie mane įtikino, jog jis buvo seržantas. 

— Nuostabu! — sušukau. 

— Menkniekis, — pasakė Holmsas, nors iš jo veido išraiškos mačiau, 
kad jam patiko mano neslepiama nuostaba ir susižavėjimas. — Ką tik 
sakiau, jog dabar nebėra nusikaltėlių. Pasirodo, klydau — štai, pažiūrė- 
kit! — jis ištiesė man durininko atneštą raštelį. 

— Na, žinote, — sušukau metęs į jį akį, — juk tai baisu! 

— Tai jau nebe visai paprasta, — ramiai tarė jis. - Malonėkite perskai- 
tyti man jį garsiai. 

Štai kokį laišką aš perskaičiau: 


Brangusis pone $erlokai Holnsai! 

Sianakt Loriston Gardense, nr. 3, netoli Brikston Roudo, vyko nemna- 
lonus dalykas. Mūsų patrulis abie antrą valandą nakties pastebėjo šviesą 
name, 0 kadangi Jame niekas negyvena, įtarė, jog kažkas negerai. Durys 
buvo atidarytos, tr priekiniame, visiškai tuščiame kambaryje Jis bamatė gerai 
absirengusio džentelmeno lavoną. Kišenėje rastos vizitinės kortelės su užra- 
šyta bavarde: „Inokas Dž. Dreberis, Khvlendas, Obajas, JAV“. Neatrodo, 
kad tai apiplėšimas, tr neaišku, kaib šis žmogus patrė. Kambaryje matyti 
kraujo žymių, bet mirusiojo kūne žaizdų nėra. Tiesiog nesuprantama, kaip 
Jis tėjo į tuščią namą, tr apskritai šis įvykis — tukras galvosūkis. Jei galėtu- 
mėtė atvykti bet kuriuo laiku brieš dvyliktą, mane tenai rasite. Laukdamas 
Iš jūsų žinos, palieku viską tab, kab buvo. Jei negalite atvykti, pateiksiu 
Jums daugiau smulkmenų tr būsiu labai dėkingas, jei supažindinsite Mane 
SU SAVO NUOMONE. 

Jus gerbiantis 
Iobajas Gregsonas 


— Gregsonas — puikiausias Skotland Jardo seklys, — pasakė mano 
draugas. — Jis ir Lestreidas išsiskiria iš kitų menkystų. Abu jie apsukrūs ir 
energingi, bet neišradingi — tiesiog baisu! Be to, vienas su kitu pjaunasi. 
O pavydi kits kitam kaip profesionalios gražuolės. Iš šios bylos bus gra- 
žaus juoko, jei abu aptiks pėdsakus. 

Tiesiog stebino tai, kaip ramiai jis porino. 

— Betgi tikriausiai negalima prarasti nė sekundės! — sušukau. — Gal 
man paieškoti kebo? 

— Dar nežinau, ar važiuosiu. Esu toks nepagydomas tinginys, kokio 
pasaulis dar nematė, žinoma, kai užeina tinginystės priepuolis, bet šiaip 
galiu kartais būti ir visiškai guvus. 

— Na, bet tai kaip tik toks atvejis, kurio jūs ilgėjotės. 

— Brangusis, o ką jis man reiškia? Tarkim, aš išpainiosiu šią bylą — bū- 
kit tikras, kad šlovę pasisavins Gregsonas, Lestreidas ir kompanija. Štai 
ką reiškia būti neoficialiu asmeniu. 

— Bet jis prašo jus padėti. 

— Taip, jis žino, kad aš už jį pranašesnis, ir tai prisipažįsta man, bet jis 
verčiau nusipjaus liežuvį, negu pasakys tai kam nors kitam. Betgi galim 
nuvykti ir pasižiūrėti. Imsiuosi veikti savo rizika. Jeigu nieko neišdegs, tai 
bent pasijuoksiu iš jų. Eime! 

Jis skubiai užsimetė apsiaustą ir ėmė bėginėti po kambarį, O tai rodė, 
kad apatiją pakeitė energijos priepuolis. 

— Užsidėkit skrybėlę, — tarė jis. 

— Norite, kad ir aš vykčiau su jumis? 

— Taip, jei neturite ką veikti. 

Po minutės mes jau sėdėjome kebe ir dūmėme į Brikston Roudą. 

Buvo ūkanotas, apsiniaukęs rytas, ir virš stogų kabojo pilkšvai rus- 
vas rūkas, tarsi apačioje esančių purvinų gatvių atspindys. Mano kai- 
mynas buvo kuo geriausiai nusiteikęs ir plepėjo apie Kremonos smui- 
kus ir skirtumą tarp Stradivarijaus 17 Amačių smuikų. Tuo tarpu aš 
tylėjau, nes apniukęs oras ir nelinksmas darbas, kurį turėjome atlikti, 
prislėgė man nuotaiką. 

— Jums, matyt, nelabai rūpi ši byla, — tariau pertraukdamas Holmso 
muzikinius samprotavimus. 

— Dar neturiu jokių duomenų, — atsakė jis. - Daryti išvadas nežinant 
visų aplinkybių — didžiulė klaida. Tai gali paveikti sprendimus. 

— Greit jūs turėsite duomenų, — tariau rodydamas pirštu. — Štai Briks- 
ton Roudas, oO čia, jei neapsirinku, ir tas namas. 

— Teisybė. Sustokite, vežike, sustokite! 

Mes dar buvom per kokį šimtą jardų nuo jo, tačiau Holmsas nu- 
sprendė, jog reikia išlipti, ir mudu baigėme kelionę pėstute. 

Trečiuoju numeriu pažymėtas namas Loriston Gardense atrodė grės- 
mingas ir kažką pikta lemiantis. Tai buvo vienas iš keturių namų, stovėju- 
sių kiek atokiau nuo gatvės; du iš jų — apgyventi, kiti du — tušti. Pastarieji 

liūdnai žvelgė į gatvę trimis eilėmis tuščių langų, kurie atrodė blausūs ir 
niūrus, tik vienur kitur ant drumzlinų stiklų it valktūs ant akių bolavo už- 
rašai: „Išnuomojama“. Kiekvieną namą skyrė nuo gatvės nedideli sode- 
liai, juose padrikai augo vargani medeliai ir krūmai, o skersai vedė siauras 
gelsvas takas, matyt, molio ir žvyro mišinys. Vietovė buvo labai šlapia, 
nes per visą naktį lijo lietus. Sodas buvo atitvertas nuo gatvės trijų pėdų 
plytų tvora su mediniais pinučiais viršuje, O į ją atsirėmęs stovėjo auga- 
lotas policininkas, apsuptas krūvelės žioplių, šie, ištiesę kaklus ir įtempę 
žvilgsnius, veltui vylėsi nors probėgšmais pamatyti, kas vyksta viduje. 

Tikėjausi, kad Šerlokas Holmsas iškart paskubės į namą ir puls tirti 
paslapties. Tačiau nieko panašaus jis neketino daryti. Nerūpestinga veido 
išraiška, kuri tokiomis aplinkybėmis atrodė vos ne apsimestinė, jis nu- 
žingsniavo šaligatviu ten ir atgal, abejingai spoksodamas į žemę, dangų, 
priešais esančius namus ir tvoros pinučius. Baigęs apžiūrą, lėtai nukėblino 
taku, tikriau, šalia tako esančia žole, atidžiai žvelgdamas į žemę. Dukart 
sustojo; mačiau, kaip vienąsyk jis nusišypsojo ir patenkintas šūktelėjo. 
Ant šlapios molingos žemės buvo matyti daugybė pėdų, tačiau nesusi- 
gaudžiau, kaip mano kaimynas galėjo tikėtis ką nors atrasti, jei polici- 
ninkai vaikščiojo ja ten ir atgal. Bet aš jau buvau įsitikinęs jo nepaprastu 
įžvalgumu ir neabejojau, kad jis gali pamatyti daug ką, ko aš nepastebiu. 

Tarpdury mudu sutiko aukštas, išblyškęs gelsvaplaukis vyriškis su 
užrašų knygute rankose. Jis puolė prie mūsų ir jausmingai paspaudė 
mano kaimynui ranką. 

— Kaip malonu, kad atvykote, — tarė jis. — Aš viską palikau nelietęs. 

— Išskyrus tai, — atsakė mano draugas, rodydamas į taką. —- Buivolų 
banda nebūtų labiau ištrypusi. Tačiau jūs, Gregsonai, be abejonės, pada- 
rėte išvadas prieš leisdami taip padaryti. 

— Aš turėjau tiek reikalų viduje, — išsisukinėdamas tarė seklys. - Mano 
kolega Lestreidas taip pat yra čia. Tikėjausi, kad jis tuo pasirūpins. 

Holmsas pažvelgė į mane ir sarkastiškai kilstelėjo antakius. 

— Na, kai čia apsilankė tokie du vyrai kaip jūs ir Lestreidas, trečiajam 
beveik nebėra kas veikti, - pasakė jis. 

Gregsonas patenkintas savimi patrynė rankas. 

— Manau, jog padarėme viską, ką galėjome, — atsakė jis. — Tačiau tai 
labai keistas atvejis, o jūs, kiek žinau, tokius mėgstate. 

— Ar jūs atvykote čia su kebu? — paklausė Šerlokas Holmsas. 

— Ne, sere. 

— O Lestreidas? 

— Taip pat, sere. 

— Tuomet einam apžiūrėti kambario. 

Po šios nenuoseklios pastabos jis įžengė į namą, o jam iš paskos 
nusekė Gregsonas su nuostaba veide. Nedidelis dulkinas nedažytomis 
grindimis koridorius vedė į virtuvę ir kitus kambarius. Kairėje ir dešinėje 
pusėje buvo po dvejas duris. Vienos, matyt, buvo uždarytos daugelį sa- 
vaičių. Kitos vedė į valgomąjį, kuriame kaip tik ir atsitiko paslaptingasis 
įvykis. Holmsas įėjo vidun, o aš nusekiau iš paskos prislėgta širdimi, kaip 
visada esti mirties akivaizdoje. 

Didžiulis keturkampis kambarys atrodė dar didesnis, nes jame ne- 
stovėjo jokių baldų. Neskoningi, akį rėžiantys sienų apmušalai vietomis 
buvo apipeliję, o vienur kitur karojo didžiuliai atšokę rėžiai, atidengdami 
apačioj esantį geltoną tinką. Priešais duris stovėjo įmantrus židinys su 
baltą marmurą imituojančia atbraila. Viename jos kampe buvo prilipin- 
tas raudono vaško žvakigalis. Pro vienintelį nešvarų langą sklido tokia 
rūškana ir blausi šviesa, kad viskas atrodė niūru ir pilka, o storas dulkių 
sluoksnis, nusėdęs visame kambaryje, dar labiau tai pabrėžė. 

Visas šias smulkmenas pastebėjau vėliau. O iš pradžių sutelkiau dė- 
mesį į vienišą kraupią, sustingusią figūrą, gulinčią pasliką ant plikų lentų, 
bereikšmes, nereginčias akis įsmeigusią į nublukusias lubas. Tai buvo 
maždaug keturiasdešimt trejų-ketverių metų vyriškis, vidutinio ūgio, 
plačiapetis, stangriais garbanotais juodais plaukais ir trumpa it šeriai 
barzda. Jis buvo apsirengęs storos gelumbės surdutu ir liemene, švie- 
sios spalvos kelnėmis ir nepriekaištingai baltais marškiniais. Šalia gulėjo 
išblizgintas dailus cilindras. Mirusiojo pirštai buvo sugniaužti, rankos 
atmestos į šalis, o kojos sukryžiuotos, tarsi mirties agonija būtų buvusi 
labai skausminga. Skruostuose sustingusi siaubo ir, kaip man pasiro- 
dė, neapykantos išraiška — tokios man dar nebuvo tekę matyti žmogaus 

veide. Pikta siaubo grimasa, žema kakta, suplota nosis, išsišovę skruos- 
tikauliai teikė numirėliui beždžionišką išvaizdą, ją dar labiau sustiprino 
susirietusi, nenatūrali poza. Teko matyti įvairių mirties atvejų, bet nie- 
kada ji neatrodė man tokia baisi kaip čia, šiame tamsiame nešvariame 
kambaryje, netoli vienos iš svarbiausių Londono priemiesčio gatvių. 

Liesas ir į šešką panašus Lestreidas, stovėdamas prie durų, pasisvei- 
kino su mano kaimynu ir manimi. 

— Šis atsitikimas sukels triukšmo, — tarė jis. — Man nieko panašaus 
dar neteko matyti, o aš juk nebe jauniklis. 

— Ir nėra jokių galimybių jam atskleisti. 

— Jokių, — pritarė Lestreidas. 

Šerlokas Holmsas prisiartino prie lavono ir ėmė atidžiai jį apžiūrinėti. 

— Ar jūs esate tikri, kad nėra jokios žaizdos? — paklausė jis, rodyda- 
mas į aplinkui pritaškytą kraują. 

— Visiškai! —- sušuko abu kartu. 

— Tuomet, be abejonės, tai kažkieno kito kraujas — tikriausiai žudi- 
ko, jei čia buvo įvykdyta žmogžudystė. Tai man primena Van Janseno 
mirties aplinkybes Utrechte tūkstantis aštuoni šimtai trisdešimt ketvir- 
taisiais metais. Ar jūs, Gregsonai, atsimenat tą įvykį? 

— Ne, sere. 

— Paskaitykit — verta perskaityti. Šiame pasaulyje nieko nauja neatsi- 
tinka, viskas jau yra kadai buvę. 

Kalbėdamas jis lakstė savo vikriais pirštais tai vienur, tai kitur — lies- 
damas, atsegiodamas, spaudinėdamas, tirdamas, o jo žvilgsnis buvo toks 
pat išsiblaškęs, kokį jau esu pastebėjęs ir anksčiau. Apžiūra atlikta taip 
greit, kad vargu ar galėjai pamatyti, kokia ji kruopšti. Galiausiai jis pa- 
uostė numirėlio lūpas, paskui pažvelgė į jo lakuotų batų puspadžius. 

— Arjis visiškai nebuvo pajudintas? — paklausė jis. 

— Tik tiek, kiek reikėjo mūsų apžiūrai. 

— Dabar galima gabenti jį į lavoninę, — tarė jis. — Daugiau nieko čia 
nebesužinosi. 

Gregsonas jau buvo parengęs neštuvus ir keturis vyrus. Jo pašaukti, 
vyrai įėjo į kambarį, paguldė nepažįstamąjį ant neštuvų ir išnešė. Beke- 


29 


30 


+ ARTHUR CONAN DOYLE 


liant ant grindų skambtelėjo žiedas ir nuriedėjo per kambarį. Lestreidas 
pačiupo jį ir nustebęs ėmė apžiūrinėti. 

— Čia buvo moteris! — sušuko jis. — Tai moters vestuvių žiedas. 

Taip kalbėdamas, jis padėjo žiedą ant delno ir ištiesė mums. Visi su- 
sispietėme aplink ir įsmeigėme akis į jį. Be jokios abejonės, tas apskritas 
gryno aukso ratelis kažkada puošė jaunosios pirštą. 

— Tai dar labiau komplikuoja reikalą, — tarė Gregsonas. — O jis, die- 
važi, ir taip jau painus. 

— O kažin ar tik ne paprastina? — paklausė Holmsas. — Nieko nesu- 
žinosi į jį spoksodamas. Ką radote kišenėse? 

— Viskas štai čia, — tarė Gregsonas, rodydamas į krūvelę daiktų, pa- 
dėtų ant žemutinės laiptų pakopos. — Londono Baro firmos auksinis 
laikrodis, nr. 97163. Labai sunki ir tvirta auksinė grandinėlė. Auksinis 
žiedas su masonų emblema. Auksinis segtukas — buldogo galva su ru- 
bino akimis. Rusiškas odinis dėklas su Inoko Dž. Dreberio iš Klivlendo 
vizitinėmis kortelėmis, o tai atitinka monogramą ant baltinių — I. Dž. 
D. Piniginės nėra, tačiau palaidų pinigų septyni svarai ir trylika šilingų. 
Kišeninis Bokačo „Dekamerono“ leidimas su Džozefo Stendžersono 
pavarde priešlapyje. Du laiškai: vienas adresuotas I. Dž. Dreberiui, ki- 
tas — Džozefui Stendžersonui. 

— Koks adresas? 

— Amerikos birža, Strendas — ligi pareikalavimo. Abu laiškai iš garlai- 
vių kompanijos „Gijonas“ apie tai, kada jų garlaiviai išplaukia iš Liver- 
pulio. Nėra abejonės, kad šis nelaimingasis rengėsi vykti į Niujorką. 

— Ar pradėjote teirautis, kas tas Stendžersonas? 

— Iš karto, sere, — tarė Gregsonas. — Išsiunčiau skelbimus į visus laikraš- 
čius, O vieną savo žmogų pasiunčiau į Amerikos biržą, bet jis dar negrįžo. 

— Ar išsiuntėte paklausimą į Klivlendą? 

- Ši rytą išsiuntėme telegramą. 

— Kokio turinio jūsų pasiteiravimai? 

— Mes paprasčiausiai nurodėme, kas įvyko, ir pareiškėme, jog būtu- 
me labai dėkingi už mums suteiktą reikiamą informaciją. 

— Ar nepaprašėte smulkiau pranešti tai, kas jums atrodė itin svarbu? 

— Paklausiau apie Stendžersoną. 

— Ir daugiau nieko? Ar nėra kokių nors aplinkybių, nuo kurių, matyt, 
priklauso visas šis dalykas? Ar daugiau nebesiųsite telegramos? 

— Aš pasakiau viską, ką turėjau pasakyti, — įsižeidęs atsakė Gregsonas. 

Šerlokas Holmsas nusijuokė pats sau ir jau buvo kažką besakąs, kai 
prieš mus išdygo išdidžiai trindamas rankas ir savimi patenkintas Lest- 
reidas, jis buvo pasilikęs kambaryje, kai mes išėjome į prieškambarį. 

— Pone Gregsonai, — tarė jis, — aš ką tik atskleidžiau nepaprastai 
svarbų dalyką, kuris būtų likęs nepastebėtas, jei nebūčiau rūpestingai 

Mažojo žmogelio akys blizgėte blizgėjo, ir viduje jis, matyt, džiūgavo 
laimėjęs vieną tašką prieš savo kolegą. 

— Eime, — tarė jis, skubėdamas atgal į kambarį, kuriame, pašalinus 
siaubingą jo įnamį, atrodė šiek tiek šviesiau. — Nagi, atsistokite čia. 

Jis bruūkštelėjo degtuką į puspadį ir pakėlė prie sienos. 

— Pažiūrėkit! — išdidžiai tarė jis. 

Aš jau sakiau, kad apmušalai vietomis buvo atsilupę. O šiame kam- 
bario kampe karojo didžiulis gabalas, apnuogindamas geltoną gruoblėto 
tinko kvadratą. Tuščiame plote kruvinomis raidėmis buvo pakeverzotas 
vienintelis žodis: RACHE. 

— Ką jūs pasakysit? — pagyrūniškai sušuko seklys, tarsi cirkininkas, 
demonstruojantis savo reginį. — Šito niekas nepastebėjo, nes tai buvo 
tamsiausiame kambario kampe, ir niekam neatėjo į galvą ten pažvelgti. 
Žudikas arba žudikė užrašė tai savo krauju. Žiūrėkit, kaip jis nuvarvė- 


jęs per sieną žemyn! Tai paneigia savižudybės galimybę. Kodėl buvo 


pasirinktas šis kampas užrašui? Tuoj pasakysiu. Matote tą žvakigalį ant 
židinio atbrailos? Tuomet jis degė, ir tada šis kampas buvo šviesiausia, o 
ne tamsiausia sienos dalis. 

— Na, o kaip jus paaiškinsit tą savo radinį? — niekinamai paklausė 
Gregsonas. 

— Kaip paaiškinsiu? Nagi taip, kad žudikas arba žudikė pradėjo rašyti 
moterišką vardą „Rachelė“, bet nebespėjo, nes kažkas sutrukdė. Įsidė- 
mėkit mano žodžius: kai ši byla bus ištirta, pasirodys, kad joje buvo įpai- 

niota moteris, vardu Rachelė. Juokitės, juokitės, pone Šerlokai Holmsai! 
Jūs, be abejo, labai apsukrus ir gudrus, bet kai viskas bus padaryta, pa- 
aiškės, kad seno pėdsekio nepaimsi. 

— Labai atsiprašau! — tarė mano kaimynas, prapliupdamas juoku, taip 
suerzindamas mažąjį žmogų. — Iš tiesų jums priklauso garbė pirmajam 
atrasti šį užrašą, kuris, jūsų manymu, neabejotinai priklauso antrajam 
praėjusios nakties paslaptingojo įvykio dalyviui. Aš dar neturėjau laiko 
apžiūrėti kambario, bet, jei leistute, apžiūrėsiu dabar. 

Taip kalbėdamas, jis išsitraukė iš kišenės tieslę ir didžiulę apvalią lupą. 
Su tais dviem įrankiais jis tykiai apėjo aplink kambarį čia stabtelėdamas, 
čia atsiklaupdamas, o sykį net atsigulė kniūbsčias. Jis taip įsitraukė į savo 
darbą, kad, regis, užmiršo, jog ir mes čia esame, — visą laiką tarškėjo 
kažką sau po nosimi, be to, dar kartkartėmis tai sušukdavo, tai sudejuo- 
davo, tai sušvilpdavo, tai džiaugsmingai ir viltingai surikdavo. Stebint jį, 
man nenoromis toptelėjo, jog jis panašus į grynakraujį gerai dresuotą 
foksterjerą, lakstantį pirmyn ir atgal po tankynę, inkščiantį iš nekant- 
ros, kol pagaliau suranda pamestą pėdsaką. Gal daugiau kaip dvidešimt 
minučių jis tyrė toliau, kuo rūpestingiausiai išmatuodamas nuotolį tarp 
kažkokių, man visai neįžiūrimų dėmelių, o kartkartėmis, taip pat man 
visai nesuprantama kodėl, pridėdamas tieslę prie sienų. Vienoje vietoje 
jis rūpestingai surinko krūvelę pilkų žemių nuo grindų ir supylė į voką. 
Pagaliau savo lupa ėmė tirti užrašą ant sienos, nepaprastai kruopščiai 
apžiūrėdamas kiekvieną raidę. Jis, matyt, buvo patenkintas atliktu darbu, 
nes vėl įsidėjo tieslę ir lupą į kišenę. 

— Sakoma, kad genijus — tai begalinės pastangos, — tarė jis šypsoda- 
masis. — Nekoks apibūdinimas, bet visiškai tinka seklio darbui. 

Gregsonas ir Lestreidas stebėjo savo kolegos mėgėjo manevrus su 
neslepiamu susidomėjimu ir tam tikra panieka. Matyt, jie nesugebėjo 
įvertinti to, ką aš pradėjau suprasti: visi, net ir smulkiausi Šerloko Holm- 
so veiksmai prisidėjo prie kažkokio apibrėžto ir praktiško tikslo. 

— Ką jūs apie tai manote, sere? — abu kartu paklausė. 

— Aš atimčiau iš jūsų-garbę ištirti šią bylą, jei imčiau jums patarinė- 
ti, — atsakė mano draugas. — jums taip gerai sekasi, kad būtų tiesiog 

negražu kam nors kištis, — jo balse skambėjo didžiulis sarkazmas. — Jei 
jūs mane supažindinsite su tyrimų eiga, — tęsė jis, — būsiu laimingas kiek 
galėdamas jums padėti. O dabar norėčiau pasikalbėti su policininku, ra- 
dusiu lavoną. Malonėkit pasakyti man jo vardą ir adresą. 

Lestreidas pažvelgė į savo užrašų knygutę. 

— Džonas Rensas, — tarė jis. - Šiuo metu nedirba. Adresas: Odli Kor- 
tas, nr. 46, Kenington Park Geitas. 

Holmsas užsirašė adresą. 

— Eime, daktare, — tarė jis, — mudu tuoj pat nuvyksime pas jį. O 
jums pasakysiu vieną dalyką, kuris galbūt padės šioje byloje, — tęsė jis, 
kreipdamasis į abu seklius. — Tikrai buvo įvykdyta žmogžudystė, o žu- 
dikas — vyras. Jis aukštesnis nei šešių pėdų, pačiame jėgų gražume, kaip 
tokio ūgio, jo kojos per mažos, buvo apsiavęs sunkiais bukanosiais ba- 
tais ir rūkė Trichinopolio cigarą. Atvyko čionai su savo auka keturračiu 
kebu, tempiamu arklio su trimis senomis ir viena nauja pasaga ant deši- 
niosios priešakinės kojos. Žudikas tikriausiai buvo raudonskruostis, o jo 
dešiniosios rankos nagai — labai ilgi. Tai tik keletas požymių, bet galbūt 
jie jums pravers. 

Lestreidas ir Gregsonas susižvalgė tarpusavy, nepatikliai nusišyp- 
sodami. 

— Jei šis žmogus buvo nužudytas, tai kaip? — paklausė pirmasis. 

— Nunuodytas, — trumpai atkirto Šerlokas Holmsas ir nužingsniavo 
durų link. — Štai dar kas, Lestreidai, — pridūrė jis, atsisukęs tarpdury. — 
„Rache“ — vokiškai „kerštas“, taigi negaiškit veltui laiko, ieškodamas pa- 
nelės Rachelės! 

Paleidęs šią partišką strėlę,* jis išėjo palikęs du varžovus bežiopsan- 


čius iš nuostabos. 


* Partiška strėlė — taikli pastaba baigiant pokalbį. Partai griebdavosi karinės 
gudrybės: apsimesdami, jog bėga, strėlėmis apšaudydavo besivejantį priešą. 

KĄ PAPASAKOjJO DŽONAS RENSAS 


Buvo pirma valanda, kai mudu išėjome iš Loriston Gardenso namo 
nr. 3. Šerlokas Holmsas nusivedė mane į artimiausią telegrafo įstaigą ir 
iš ten išsiuntė ilgą telegramą. Tuomet pašaukė kebą ir paliepė vežikui 
nuvežti mus adresu, kurį buvo davęs Lestreidas. 

— Nieko nėra geresnio kaip mačiusiųjų parodymai, — pasakė jis. — 
Tiesą sakant, aš jau turiu visiškai aiškią nuomonę apie šią bylą, bet vis 
tiek reikia viską, kas galima, sužinoti. 

— Aš tiesiog stebiuosi jumis, Holmsai, — tariau aš. — Jūs, be abejo, 
nesate toks tikras, koks dedatės, dėl visų tų nusikaltimo smulkmenų. 

— Apsirikti čia neįmanoma, — atsakė jis. — Pirmiausia, ką pastebėjau 
ten atvykęs, — tai dvi kebo vėžes prie pat šaligatvio krašto. Visą savaitę 
ligi pat praėjusio vakaro nelijo, taigi kebas, palikęs tokias gilias vėžes, 
turėjo atvažiuoti naktį. Taip pat pastebėjau arklio kanopų žymes, o vie- 
na pėda buvo gerokai ryškesnė negu kitos trys, vadinas, ši pasaga yra 
nauja. Kadangi kebas čia pasirodė pradėjus lyti, o rytą, pasak Gregso- 
no, niekas nebuvo atvažiavęs, tai, vadinas, jis atvyko naktį ir atgabeno 
čionai tas dvi žmogystas. 

— Tai visiškai įtikinama, — tariau aš. — Bet kaip jūs nustatėte to žmo- 
gaus ūgį? 

— Nagi, devyniais atvejais iš dešimties žmogaus ūgis gali būti nu- 
statytas iš jo žingsnių ilgio. Tai labai nesunku apskaičiuoti, bet nenoriu 
jūsų varginti skaitmenimis. To tipo žingsnį išmatavau ir molyje lauke, ir 
dulkėse viduje. Paskui turėjau galimybę patikrinti savo apskaičiavimus. 
Kai žmogus rašo ant sienos, jis instinktyviai stengiasi rašyti virš savo 
akių lygmens. Šis užrašas buvo daugiau kaip šešios pėdos nuo grindų. 
Tai tik vaikiškas žaidimas. 

— O amžių? — paklausiau. 

— Na, jei žmogus be mažiausių pastangų gali nužengti puspenktos 
pėdos, jis negali būti visiškai sudžiūvęs ir suvytęs. Kaip tik tokio plo- 

čio bala ir yra sodo takelyje, kuriuo jis neabejotinai ėjo. Lakuotieji batai 
apėjo aplink, o Bukanosiai — peršoko. Čia nėra nieko paslaptinga. Aš 
pritaikau praktiškai gyvenime keletą tų stebėjimo ir dedukcijos taisyklių, 
kurias propaguoju savo straipsnyje. Ar jums dar kas nors neaišku? 

— Nagai ir Trichinopolio cigaras, — pasakiau. 

— Užrašas ant sienos padarytas žmogaus smiliumi, padažytu į kraują. 
Su savo lupa pastebėjau, kad tinkas rašant kiek įbrėžtas, o to nebūtų buvę, 
jei nagas būtų buvęs nukirptas. Nuo grindų surinkau išbarstytus pelenus. 
Jie buvo tamsūs ir sluoksniuoti — tokie būna tik Trichinopolio cigarų pe- 
lenai. Aš specialiai esu tyręs cigarų pelenus — tiesą sakant, tuo klausimu 
parašiau veikalą. Galiu pasigirti, jog vos tik pažvelgęs iš pelenų galiu nu- 
statyti kiekvienos rūšies cigarus ar tabaką. Štai kokiomis smulkmenomis 
prityręs seklys skiriasi nuo tokių kaip Gregsonas ir Lestreidas. 

— O įraudęs veidas? — paklausiau. 

— O! Tai jau drąsesnis spėjimas, nors neabejoju, jog ir čia esu teisus. 
Bet šiuo metu manęs dar neklauskite. 

Aš perbraukiau ranka per kaktą. 

— Man tiesiog svaigsta galva, — pasakiau. — Kuo daugiau apie tai gal- 
voji, tuo viskas atrodo paslaptingiau. Kaip tiedu — jeigu jie buvo dvie- 
se — pateko į šį tuščią namą? Kur dingo juos atvežęs vežikas? Kaip vie- 
nas iš jų galėjo priversti kitą išgerti nuodų? Iš kur atsirado kraujo? Ko 
siekė žudikas, jeigu jis neapiplėšė savo aukos? Iš kur atsirado moters 
žiedas? Kodėl antrasis žmogus prieš pabėgdamas užrašė vokišką žodį 
„RACHE“? Prisipažįstu, jog nematau, kaip būtų galima suderinti visus 
šiuos faktus. 

Mano kaimynas pritariamai nusišypsojo. 

— Jūs glaustai ir gerai susumavote visus šios situacijos sunkumus, — 
tarė jis. — Nors aš ir padariau išvadas apie pagrindinius faktus, bet čia dar 
daug kas neaišku. O vargšo Lestreido atradimas tėra tik dingstis policijai 
suklaidinti, teigiant mintųų, kad čia įsivėlę socialistai ir kažkokios slap- 
tos draugijos. Tai buvo užrašyta ne vokiečio. Raidė „A“, jei pastebėjote, 
buvo nubrėžta lyg ir gotišku šriftu. Tuo tarpu tikras vokietis spausdintas 
raides visada rašo tik lotyniškais rašmenimis, taigi galime neabejoti, kad 


35 


36 


ARTHRHUR CONAN DOYLE 


rašė ne vokietis, o tik nevykęs jo mėgdžiotojas, kuris pernelyg persisten- 
gė. Tai tik gudrybė, norint nukreipti tyrimą neteisinga linkme. Kol kas, 
daktare, aš jums nieko daugiau nepasakosiu apie šią bylą. Juk žinote, kad 
fokusininkas netenka pasitikėjimo, jei paaiškina nors vieną savo triuką. 
Jeigu aš per daug atskleisiu jums savo darbo metodą, jūs, ko gera, pada- 
rysite išvadą, kad esu visiškai eilinis žmogus. 

— Jokiu būdu, — atsakiau. — Jūs beveik pavertėte nusikaltimų atsklei- 
dimą tiksliuoju mokslu, o to dar niekas ligi šiol nebuvo padaręs. 

Mano kaimynas net paraudo iš pasitenkinimo, išgirdęs mano taip 
rimtai pasakytus žodžius. Pastebėjau, kad jis taip jautriai reaguoja į pagy- 
rimus jo menui kaip mergina — jos grožiui. 

— Pasakysiu dar vieną dalyką. Lakuotieji batai ir Bukanosiai atvažiavo 
tuo pačiu kebu ir nuėjo taku kartu, draugiškai, vos ne už parankių susi- 
kabinę. Įėję į vidų, jie ėmė vaikščioti po kambarį ten ir atgal — tiksliau 
pasakius, Lakuotieji batai stovėjo, o Bukanosiai vaikščiojo ten ir atgal. Visa 
tai išskaičiau dulkėse, netgi išskaičiau, kad bevaikščiodamas jis vis labiau 
jaudinosi. Tai matyti iš vis ilgėjančių jo žingsnių. Jis visą laiką kažką šnekė- 
jo ir, be abejonės, šnekėdamas vis labiau siuto. Tuomet ir įvyko tragedija. 
Dabar jau pasakiau tai, ką žinau, o visa kita — tik spėliojimai ir prielaidos. 
Betgi mes turime pagrindą, nuo kurio galime pradėti. Reikia paskubėti, 
nes vakare aš dar noriu suspėti į koncertą paklausyti Norman Nerudos. 

Kol mudu kalbėjomės, kebas spraudėsi per nesibaigiančias purvinas 
gatves ir niūrius skersgatvius. Purviniausiame ir niūriausiame vežikas 
staiga sustojo. 

— Štai ir Odli Kortas, — pasakė jis, rodydamas į siaurą plyšį tarp nu- 
blukusių plytų namų. — Kai grįšite, rasite mane čia. 

Odli Kortas nebuvo patraukli vietovė. Siaura perėja atvedė mus į ke- 
turkampį plokštėmis grįstą kiemą, apsuptą bjaurių pastatų. Mudu skynė- 
mės kelią per būrį murzinų vaikų, per eilėmis išdžiaustytus nublukusius 
baltinius, kol pasiekėme 46-ąjį numerį, kurio durys buvo papuoštos va- 
rine plokštele su išgraviruota pavarde „Rensas“. Pasiteiravę sužinojome, 
kad policininkas dar neatsikėlęs. Mums buvo pasiūlyta palaukti mažytėje 


svetainėje. 

Netrukus jis pasirodė, matyt, nelabai patenkintas, kad prikėlėme 
iš miego. 

— Juk aš jau daviau parodymus nuovadoje. 

Holmsas išsitraukė iš kišenės pusės sovereno monetą ir susimąstęs 
ėmė ja žaisti. 

— Mums būtų kur kas maloniau viską išgirsti iš jūsų lūpų, — pasakė jis. 

— Būsiu laimingas, galėdamas viską, ką žinau, papasakoti, — atsakė 
policininkas, nenuleisdamas akių nuo auksinio skridinėlio. 

— Papasakokite apie viską, kaip buvo, 1š eilės. 

Rensas atsisėdo ant ašutinės sofos, suraukė antakius, tarsi stengda- 
masis pasakodamas nieko nepraleisti. , 

— Pradėsiu nuo pat pradžių, — tarė jis. — Aš budėjau nuo dešimtos 
valandos vakaro ligi šeštos ryto. Apie vienuoliktą kažkas susimušė prie 
„Baltojo elnio“, bet, išskyrus tai, mano rajone buvo ramu. Pirmą va- 
landą pradėjo lyti, aš susitikau Harį Merčerį, — tą, kuris budėjo Holand 
Grouvo rajone, — ir mudu sustojome paplepėti prie Henrietos gatvės 
kampo. Paskui, gal apie antrą ar kiek vėliau, nutariau pereiti Brikston 
Roudu ir pasižiūrėti, ar ten viskas gerai. O ten purvo ligi kelių ir visiškai 
tuščia. Nė gyvos dvasios nesutikau eidamas, nors mane pralenkė vie- 
nas ar du kebai. Taip žingsniuodamas aš ir galvoju sau, kad, tarp mūsų 
kalbant, būtų visai ne pro šalį truktelėti gurkšnį karšto džino, tik staiga 
žiūriu — kaip tik to namo lange plykstelėjo šviesa. Aš gi Žinau, kad tiedu 
namai Loriston Gardense tušti, nes savininkas nenori išvalyti kanaliza- 
cijos, nors, beje, paskutinis ten gyvenęs nuomininkas mirė nuo vidurių 
šiltinės. Taigi pamačius tą šviesą lange, man tiesiog pakirto kojas, ir aš 
įtariau, kad ten kažkas negera. Kai priėjau prie durų... 

— Jūs sustojote ir grįžote atgal prie sodo vartelių, — pertraukė jį mano 
kaimynas. — Kodėl jūs taip padarėte? 

Rensas staiga pašoko ir didžiai nustebęs įsmeigė žvilgsnį į Šerdoką 
Holmsą. 

— Tikra teisybė, sere, — tarė jis. — Nors iš kur jūs tai žinote, težino 
vienas Dievas. Matote, kai priėjau prie durų, aplink buvo taip tyku ir tuš- 
čia, kad pamaniau, jog nieko bloga, jei kas nors būtų drauge su manimi. 

Šiaip tai aš nebijau nieko, kas gyvena šioje žemėje, bet pamaniau — gal 
tas, kur mirė nuo vidurių šiltinės, apžiūrinėja jį pražudžiusius kanaliza- 
cijos vamzdžius. Taigi man pasidarė baisu, ir grįžau prie vartelių — gal 
pamatysiu Merčerio žibintą, bet nei jo, nei ko nors kito nesimatė. 

— Ir gatvėje nieko nesimatė? 

— Nė gyvos dvasios, net ir šuns. Tuomet aš suėmiau save į rankas, 
grįžau atgal ir atidariau duris. Viduj tyku ramu, taigi nuėjau į kambarį, 
kur degė šviesa. Ant židinio atbrailos mirksėjo žvakė, tokia raudono 
vaško, ir jos šviesoje pamačiau... 

— Žinau, ką jūs pamatėte. Jūs keletą kartų apėjote aplink kambarį, 
priklaupėte prie lavono, paskui nuėjote ir pabandėte atidaryti virtuvės 
duris, tada... 

Džonas Rensas išsigandusiu veidu ir kupinomis įtarimo akimis pa- 
šoko ant kojų. 

— Kur jūs buvot pasislėpęs ir kaip viską matėte? — sušuko jis. — Man 
regis, kad jūs per daug žinote! 

Holmsas nusijuokė ir numetė ant stalo prieš policininką savo vizi- 
tinę kortelę. 

— Tik nesuimkite manęs už žmogžudystę, — tarė jis. — Aš esu pėdse- 
kys, o ne vilkas; ponas Gregsonas ir ponas Lestreidas tai patvirtins. Nagi 
tęskite toliau. Ką paskui darėte? 

Rensas vėl atsisėdo, tačiau paslaptinga išraiška jo veide pasiliko. 

— Nuėjau prie vartelių ir sušvilpiau švilpuku. Atbėgo Merčeris ir 
dar du. 

— Ar gatvėje ir tada nieko nebuvo? 

— Nieko, bent jau nieko, verto dėmesio. 

— Kaip tai suprasti? 

Policininkas plačiai išsišiepė. 

— Per savo gyvenimą esu matęs daug girtuoklių, bet taip nusilakusio 
kaip šis — niekada. Kai aš atėjau prie vartelių, jis buvo užvirtęs ant tvoros 
ir iš visų plaučių plyšavo apie Kolumbinos vėliavą ar kažką panašaus. Jis 
visiškai nepastovėjo ant kojų. 

— Kaip atrodė tas žmogus? — paklausė Šerlokas Holmsas. 

Džonas Rensas aiškiai buvo nepatenkintas tokiu nukrypimu nuo temos. 

— Jis buvo girtas kaip pėdas, — tarė jis. — Jei mes nebūtume buvę taip 
užimti, būtume jį nutempę į nuovadą. | 

— O koks jo veidas, apsirengimas — nejaugi nepastebėjote? — nekant- 
riai pertraukė Holmsas. 

— Žinoma, pastebėjau, juk aš turėjau jį pastatyti ant kojų — tiesą sa- 
kant, mudu abu su Merčeriu. Toks ilgšis, raudonu veidu, apmuturiuotu 
smakru... 

— Gana! — sušuko Holmsas. — O kur jis paskui dingo? 

— Mums ir be jo užteko kas veikti, — atsakė policininkas įsižeidęs. — 
Dedu galvą, kad jis laimingai grįžo namo. 

— Kaip jis buvo apsirengęs? 

— Rudu paltu. 

— Ar turėjo rankoje botagą? 

— Botagą? Ne. 

— Tikriausiai kur nors numetė, — sumurmėjo mano kaimynas. — Gal 
vėliau matėte ar girdėjote pravažiuojanų kebą? 

— Ne. 

— Štai jums pusė sovereno, — tarė mano kaimynas, atsistodamas ir 
pasiimdamas skrybėlę. — Bijau, Rensai, kad jūs niekada nebūsite paaukš- 
tintas tarnyboje. Galva reikia veikti, ne vien nešioti ją kaip papuošalą. 
Praėjusią naktį galėjote gauti seržanto antsiuvus. Žmogus, kurį jūs laikė- 
te savo rankose ir kurio mes ieškome, turi šios paslapties raktą. Dabar 
nėra ko ginčytis, bet pamatysit, kad taip iš tikrųjų yra. Eime, daktare. 

Mudu nuėjome prie kebo, palikę mūsų pašnekovą nustebusį ir ne- 
smagiai nusiteikusį. 

— Neregėtas mulkis! — pasipiktinęs sušuko Holmsas mums grįžtant 
namo. — Tik pamanykit — turėjo savo rankose tokį gerą laimikį ir juo 
nepasinaudojo. 

— Man čia dar daug kas neaišku. Iš tikrųjų šio žmogaus apibūdi- 
nimas atitinka jūsų įsivaizduojamo antrojo šios paslaptingos žmogžu- 
dystės dalyvio požymius. Bet kodėl jis grįžo atgal į tą namą? Nusikal- 
tėliai taip nedaro. 


39 


40 


ARTHUR CONAN DOYLE 


— Žiedas, drauguži, žiedas — štai dėl ko jis grįžo. Jei nesugausime jo 
kitaip, tai ant savo meškerės kabliuko užkabinsiu žiedą. Aš jį sugausiu, 
daktare, kertu lažybų du prieš vieną, jog sugausiu. Esu jums už viską 
dėkingas. Jeigu ne jūs, būčiau tikriausiai nevažiavęs ir praleidęs vieną iš 
įdomiausių man pasitaikiusių etiudų — kraujo spalvos etiudą. Kodėl gi 
nepavartojus menininkų žargono? Per bespalvį gyvenimo audinį vin- 
giuoja raudona žmogžudysčių gija, ir mūsų pareiga ją išpainioti, pašalinti 
ir ligi galo atskleisti. O dabar papietausime ir vyksim paklausyti Norman 
Nerudos. Ji puikiai vedžioja stryku. Kaip vadinasi ta Šopeno pjesė, kurią 
ji taip nuostabiai griežia? Tra lia lia lira, lira lia. 

Atsirėmęs į kebą, šis seklys mėgėjas treliavo it vyturys, o aš mąsčiau 
apie tai, koks visapusis žmogaus protas. 


V skyrius 
Į MŪSŲ SKELBIMĄ ATSILIEPIA LANKYTOJAS 


Šio ryto įtampa buvo per sunki mano silpnai sveikatai, ir po pietų 
pasijutau visiškai nuvargęs. Kai Holmsas išvyko į koncertą, aš atsigu- 
liau ant sofos, tikėdamasis bent porą valandų pamiegoti. Tačiau veltui. 
Mano sąmonė buvo per daug sujaudinta viso to, kas įvyko, galvą užtvin- 
dė keisčiausi vaizdai ir spėliojimai. Vos tik užmerkdavau akis, prieš mane 
iškildavo iškreiptas, į beždžionę panašus nužudytojo veidas. Jis man pa- 
darė tokį šiurpų įspūdį, kad aš norom nenorom jaučiau dėkingumą tam, 
kuris pasiuntė jo savininką į aną pasaulį. Jei žmogaus veido bruožai gali 
išreikšti patį pikčiausią blogį, tai kaip tik jį išreiškė Inoko Dž. Dreberio 
iš Klivlendo veidas. Bet aš supratau, kad teisingumas yra teisingumas, ir 
aukos ydingumas negali būti pasiteisinimas prieš įstatymą. 

Juo ilgiau apie tai galvojau, juo labiau man atrodė neįtikinamas 
Holmso spėliojimas, kad šis žmogus buvo nunuodytas. Prisiminiau, kad 
jis pauostė nužudytojo lūpas, ir neabejojau, kad aptiko kažką, kas įteigė 

jam šią mintį. Na, o jeigu ne nuodai, tai kas buvo šio žmogaus mirties 
priežastis, juk nebuvo nei žaizdos, nei pasmaugimo žymių? Bet, kita ver- 
tus, kieno kraujo buvo tiek daug pritaškyta ant grindų? Kovos ženklų 
nebuvo matyti, o auka neturėjo jokio ginklo, kuriuo būtų galėjusi sužeis- 
ti priešininką. Jaučiau, kad tol, kol į šiuos klausimus nebus atsakyta, nei 
Holmsas, nei aš negalėsime ramiai miegoti. Jo rami ir pasitikinti laikyse- 
na įtikino mane, kad jis jau sukūrė teoriją, išaiškinusią visus faktus, tačiau 
kokią — neturėjau nė menkiausio supratimo. 

Holmsas grįžo vėlai, taip vėlai, kad supratau, jog jis užsibuvo taip 
ilgai ne koncerte. Kai jis pasirodė, pietūs jau buvo ant stalo. 

— Buvo nuostabu, — atsisėdęs tarė jis. — Ar atsimenat, ką Darvinas 
sako apie muziką? Jis teigia, kad žmonės turėjo galią kurti muziką ir 
gėrėtis ja dar gerokai prieš gebėjimą kalbėti. Matyt, dėl to ji mus taip 
nepaprastai veikia. Mūsų sielose išliko miglotas prisiminimas tų ūkanotų 
amžių, kai pasaulis išgyveno savo vaikystę. 

— Tai drąsi teorija. 

— Teorijos, aiškinančios Gamtą, ir turi būti drąsios kaip pati Gam- 
ta, — pasakė jis. — Kas jums yra? Jūsų veidas visiškai persimainęs. Matyt, 
jus labai paveikė ta Brikston Roudo istorija. 

— Tiesą sakant, taip, — atsakiau. — Po Afganistano išgyvenimų turė- 
čiau būti labiau užsigrūdinęs. Net tuomet, kai Meivande mačiau savo 
draugus kapojamus į gabalus, nepraradau savitvardos. 

— Suprantu. Paslaptis, gaubianti šį įvykį, veikia vaizduotę; kur vaiz- 
duotė negali pasireikšti, ten nėra ir siaubo. Ar skaitėte vakarinį laikraštų? 

— Ne. 

— Ten gana išsamiai aprašytas šis įvykis. Bet nepaminėta, kad, pakė- 
lus lavoną, ant grindų nukrito moteriškas žiedas. Tačiau mums dėl to tik 
dar geriau. 

— Kodėl? 

— Pažvelkit į šį skelbimą, — atsakė jis. — Aš išsiuntinėjau jį šįryt tuoj 
po to įvykio visiems laikraščiams. 

Jis numetė per stalą man laikraštį, ir aš pažvelgiau į nurodytą vietą. 
Ten pirmasis „Radinių“ skilties skelbimas buvo toks: „Ši rytą Brikston 

Roude, tarp „Baltojo elnio“ smuklės ir Holand Grouvo, rastas papras- 
tas auksinis vestuvių žiedas. Kreiptis į daktarą Votsoną, Beikerio gatvė, 
nr. 221b, tarp aštuntos ir devintos vakaro“. 

— Atleiskit, kad pasinaudojau jūsų pavarde, — tarė jis. — Jei būčiau 
nurodęs savo, kuris nors iš tų bukagalvių susivoktų, koks reikalas, ir 
panorėtų įsikišti. 

— Gerai, gerai, — atsakiau. — Bet, tarkim, jeigu kas nors kreipsis — juk 
aš neturiu žiedo. 

— Štai jis, — tarė Holmsas, paduodamas man kažkokį žiedą. — Visiškai 
tiks. Beveik lygiai toks pat. 

— O kas, jūsų manymu, atsilieps į tą skelbimą? 

— Ogi vyras rudu paltu - mūsų raudonskruostis draugas bukanosiais 
batais. O jeigu ne jis pats, tai atsiųs savo bendrininką. 

— Ar jam nepasirodys, jog tai per daug pavojinga? 

— Anaiptol. Jei aš susidariau teisingą šios bylos vaizdą, — turiu pagrin- 
do manyti, kad jis teisingas, — tai šis žmogus rizikuos bet kuo, kad tik 
atgautų žiedą. Manyčiau, kad jis pametė jį lipdamas per Dreberio lavo- 
ną ir tuokart jo nepasigedo. Išėjęs iš namo, pajuto ką pametęs ir puolė 
atgal, bet ten dėl jo paties kvailystės, nes buvo palikęs degančią žvakę, 
jau buvo prisistačiusi policija. Tuomet jis apsimetė girtas, norėdamas 
nukreipti įtarimą, kurį galėjo sukelti jo pasirodymas prie vartelių. Dabar 
bandykit pasijusti to žmogaus vietoje. Jam galėjo pasirodyti, jog, ko gera, 
jis pametė žiedą gatvėje, jau išėjęs iš namo. Ką gi jis daro? Tikriausiai 
kruopščiai peržiūri vakarinius laikraščius, tikėdamasis rasti skelbimą apie 
ji „„Radinių“ skyriuje. Ir štai akys užkliūva už šio skelbimo. Jis netveria 
džiaugsmu. Kodėl jam bijoti spąstų? Jam atrodo, niekas nepamanys, kad 
pamestasis žiedas susijęs su žmogžudyste. Jis ateis. Tikrai ateis. Nepraeis 
nė valandos, kai jį išvysite. 

— O kas tada? — paklausiau. 

— O, leiskit man su juo susidoroti. Ar turite kokį nors ginklą? 

— Turiu seną tarnybinį revolverį ir keletą šovinių. 

— Išvalykite ir užtaisykite jį. To žmogaus padėtis beviltiška, ir nors aš 
ji užklupsiu netikėtai, reikia būti viskam pasirengusiems. 


KRAUJO SPALVOS ETIUDAS + 


Aš nuėjau į savo miegamąjį ir padariau, ką jis buvo sakęs. Kai grįžau 
atgal su pistoletu, stalas jau buvo nukraustytas, o Holmsas įsitraukęs į 
savo mėgstamiausią užsiėmimą — jis dzirino smuiku. 

— Reikalai komplikuojasi, — tarė jis, man įėjus. — Ką tik iš Amerikos 
gavau atsakymą į savo telegramą. Mano susidarytas vaizdas apie bylą 
teisingas. 

— O ką tai reiškia? — paklausiau nekantriai. 

— Reikia nusipirkti naujas stygas smuikui, — pasakė jis. — Įsidėkit pisto- 
letą į kišenę. Kai ateis tas tipas, kalbėkitės su juo kaip niekur nieko. Visa 
kita palikite man. Neįsispoksokite per daug į jį, kad neišgąsdintumėte. 

— Jau aštuonios, — pasakiau pažvelgęs į laikrodį. 

— Taip. Jis galbūt pasirodys po keleto minučių. Truputį praverkit du- 
ris. Gerai, užteks. Įkiškite raktą iš vidaus. Ačiū! Štai kokią keistą knygelę 
vakar nusipirkau kioske: De Jure žnter Gentes.* Išleista lotyniškai Lieže, 
Nyderlanduose, 1642 metais, Karolio galva dar tvirtai tebesilaikė ant 
pečių, kai pasirodė šis rudas tomelis. 

— Kas išleido? 

— Kažkoks Filipas de Krua. Priešlapyje labai išblukusiu rašalu už- 
rašyta: Ex Zbris Gubelni Whyte.** Įdomu, kas tas Vaitas buvo. Gal koks 
pedantiškas septynioliktojo amžiaus advokatas. Rašysena vingri kaip tei- 
sininko. Na, štai, regis, ir mūsų svečias. 

Kaip tik tuo metu pasigirdo skardus skambutis. Šerlokas Holmsas 
atsistojo ir tyliai pastūmė kėdę arčiau durų. Prieangyje išgirdome tarnai- 
tės žingsnius ir skardų skląsčio klingtelėjimą. 

— Ar čia gyvena daktaras Votsonas? — pasigirdo aiškus, bet gana 
gergždžiantis balsas. 

Mes neišgirdome, ką atsakė tarnaitė, bet durys užsidarė, ir kažkas 
ėmė lipti laiptais. Kopė netvirtais žingsniais, šlepsėdamas. Mano kaimy- 
nas klausėsi su nuostaba veide. Žingsniai lėtai prisiartino, ir pasigirdo 
silpnas beldimas į duris. 


* „Apie tarptautinę teisę“ (/0/). 
** Iš Gulielmo Vaito knygų (/0/). 

— Prašom! — surikau aš. 

Vietoj lauktojo stipruolio į kambarį įklibikščiavo susiraukšlėjusi 
senutė. Matyt, j4 apakino staigus šviesos blykstelėjimas; tūptelėjusi ji 
stovėjo mirksėdama savo blausiomis akimis ir drebančiomis ranko- 
mis nervingai grabinėdamasi po kišenę. Žvilgtelėjau į savo kaimyną, 
kurio veide atsispindėjo toks nusivylimas, kad aš vos vos ištvėriau 
nesusijuokęs. 

Senė išsitraukė vakarinį laikraštį ir bakstelėjo į mūsų skelbimą. 

— Štai dėl ko aš atėjau, gerieji džentelmenai, — tarė ji vėl tūptelėda- 
ma. — Dėl auksinio žiedo, rasto Brikston Roude. Jis mano dukrelės Seli, 
kuri prieš metus ištekėjo, o jos vyras dirba padavėju laive; tai pakeltų 
erzelynę grįžęs namo ir pamatęs, kad ji nebeturi žiedo, negaliu nė pa- 
galvoti. Jis ir taip bjauraus būdo, o jau kai pasigeria — neduok, Dieve! Jei 
jums reikia žinoti, vakar vakare ji ėjo į cirką su... 

— Ar čia jos žiedas? — paklausiau. 

— Ačiu tau, Viešpatie! —- sušuko senutė. — Tai apsidžiaugs šįvakar Seli. 
Tai jos žiedas. 

— O koks jūsų adresas? — pasiteiravau paimdamas pieštuką. 

— Haundsdičas, Dunkano gatvė, nr. 13. Nelengvas kelias ligi čia. 

— Brikston Roudas visiškai nepakeliui iš Haundsdičo į cirką, — griež- 
tai nukirto Šerlokas Holmsas. 

Senutė pasisuko ir aštriai pažvelgė į jį mažomis paraudusiomis 
akelėmis. 

— Džentelmenas klausė, koks mano adresas, — tarė ji. — Seli gyvena 
Pekheme, Meifild Pleisas, nr. 3. 

— O kokia jūsų pavardė? 

— Mano pavardė Sojer, o jos — Denis, mat ji ištekėjo už Tomo De- 
niso, toks prašmatnus, tvarkingas vaikis tol, kol plaukioja jūroje. Laivų 
kompanija nė nenori geresnio padavėjo; bet kai tik išlipa ant kranto, 
tuojau prasideda moterys, svaigalai... 

— Štai jūsų žiedas, ponia Sojer, — pertraukiau aš, paklusdamas savo 
kaimyno ženklui. — Jis iš tiesų priklauso jūsų dukteriai, ir man malonu jį 
grąžinti teisėtai savininkei. 

Šimtąkart linkėdama man palaimos ir murmėdama dėkingumo žo- 
džius, senė įsikišo žiedą į kišenę ir išklibikščiavo laiptais žemyn. Vos tik ji 
išėjo, Šerlokas Holmsas pašoko ant kojų ir nuskubėjo į savo kambarį. Po 
kelių sekundžių grįžo atgal, apsivilkęs ilgu paltu ir pasirišęs kaklaraišų. 

— Aš seksiu ją, — skubiai pasakė jis. — Ji tikriausiai yra bendrininkė ir 
nuves mane pas jį. Palaukit manęs. 

Vos spėjo užsitrenkti laukujės durys, pro kurias išėjo mūsų viešnia, 
Holmsas jau nulėkė laiptais žemyn. Pažvelgęs pro langą, pamačiau, kad 
ji sunkiai slenka kita gatvės puse, o seklys eina iš paskos šiek tiek nuo 
jos atsilikęs. ,,„Arba jo teorija visiškai neteisinga, — pamaniau, — arba 
jis dabar išnarplios šią paslaptingą istoriją“. Jam nė nereikėjo prašyti 
manęs palaukti, nes, nesužinojęs, kaip baigėsi jo nuotykis, nebūčiau 
galėjęs užmigti. 

Jis išėjo prieš devynias. Neturėjau supratimo, kiek laiko jis užtruks, 
tačiau atkakliai sėdėjau rūkydamas pypkę ir vartydamas Anri Miuržė V/7e 
de Bobėze.* Išmušė dešimt, ir išgirdau, kaip tarnaitė nušlepsėjo gulti. Pas- 
kui vienuolika, ir pro mano duris iškilmingesniu žingsniu praėjo šeimi- 
ninkė į tą pačią paskirties vietą. Ir tik prieš pat dvyliktą pasigirdo skardus 
jo rakto trakštelėjimas. Kai tik Holmsas įėjo, iš jo veido pamačiau, kad 
jam nepasisekė. Jame grūmėsi pasitenkinimas ir nusivylimas, tačiau pir- 
masis staiga nugalėjo, ir Holmsas prapliupo juoktis. 

— Kad tik tie vyrukai iš Skotland Jardo neužuostų mano planų! — su- 
šuko jis, sėsdamas į krėslą. — Aš iš jų tiek kartų esu pasišaipęs, kad jie 
niekaip neleis man užbėgti už akių, o pats iš savęs galiu pasijuokti, nes 
žinau, kad galų gale atsirevanšuosiu. 

— Kas gi atsitiko? — paklausiau. 

— O, nors ir nesmagu, bet reikia papasakoti apie savo nesėkmę. Šiek 
tiek paėjėjusi, senė pradėjo šlubuoti, matyt, jai pradėjo skaudėti koją. 
Galiausiai ji sustojo ir pašaukė pro šalį važiuojantį ekipažą. Pasisten- 
giau prieiti kiek galima arčiau, kad išgirsčiau adresą, tačiau be reikalo 
varginausi, nes senė užgiedojo taip garsiai, jog net kitoje gatvės pusėje 


* „Bohemos gyvenimas“ (branc.). 

buvo girdėti: „„Važiuok į Haundsdičą, Dunkano gatvė, tryliktas nume- 
ris“. „Lyg ir panašu į teisybę“, — pamaniau ir, pamatęs, jog ji įsėdo į 
ekipažą, prisikabinau iš užpakalio. Tokio meno turi mokėti kiekvienas 
seklys. Taip mes ir dardėjome nesustodami ligi pat minėtosios gatvės. Aš 
nušokau ekipažui dar neprivažiavus prie durų ir iš lėto, ramiai nužings- 
niavau gatve. Ekipažas sustojo. Vežikas nušoko, atidarė duris ir stovėjo 
laukdamas. Tačiau niekas neišlipo. Kai priėjau prie jo, jis lyg paklaikęs 
naršė po tuščią kebą ir paleido tokią seriją keiksmažodžių, kokių man 
gyvenime neteko girdėti. Keleivio nebuvo likę nė ženklo, ir bijau, kad 
vežikui teks ilgokai palaukti užmokesčio už atvežimą. Pasiteiravę try- 
liktame numeryje, sužinojome, kad namas priklauso gerbiamam sienų 
apmušėjui, pavarde Kesvikas, o apie Sojerius 1 Denisus čia niekas ir 
girdėti negirdėjo. 

— Nejaugi jūs norite pasakyti, — sušukau nustebęs, — kad ta kretanti, 
bejėgė senutė iššoko iš važiuojančio kebo, ir nei jūs, nei vežikas to ne- 
pastebėjote! 

— Kokia ten senutė, po šimts pypkių! — griežtai sušuko Šerlokas 
Holmsas. - Mudu esam senutės, jei leidomės taip apmulkinami. Tai buvo 
jaunuolis, be to, labai apsukrus ir dar nepralenkiamas aktorius. Vaidyba 
nepriekaištinga! Jis, be abejo, pastebėjo, kad yra sekamas, ir suvaidino šį 
triuką man apgauti. Tai rodo, kad vyriškis, kurio mes ieškom, nėra toks 
vienišas, kaip maniau, o turi draugų, pasiryžusių dėl jo rizikuoti. Betgi, 
daktare, jūs atrodot visiškai nusibaigęs. Paklausykit mano patarimo ir 
eikit miegoti. 

Aš tikrai jaučiausi labai nuvargęs ir paklausiau jo nurodymo. Palikau 
Holmsą prie rusenančio židinio ir dar ilgai prabusdamas naktį girdėjau 
tylią, melancholišką jo smuiko raudą. Žinojau, jog jis tebemąsto apie tą 
keistą ir sudėtingą bylą, kurią buvo pasiryžęs išnarplioti. 

VI skyrius 


TOBAJAS GREGSONAS RODO 
SAVO GEBĖJIMUS 


Kitos dienos rytą laikraščiai mirgėte mirgėjo pranešimais apie vadi- 
namąją Brikstono paslaptį. Kiekviename buvo ilgas šio įvykio aprašy- 
mas, o kai kuriuose dar ir pagrindinis straipsnis apie jį. Juose buvo ir šiek 
tiek man nežinomos informacijos. Ir ligi šiol tebeturiu daugybę iškarpų 
ir išrašų iš jų apie šią bylą. Štai keleto jų santrauka: 

„Deili Telegraf“ rašė, kad nusikaltimų istorijoje sunku rasti tragediją 
su tokiais keistais požymiais. Vokiška aukos pavardė, jokių kitų motyvų 
nebuvimas ir grėsmingas užrašas ant sienos — visa tai byloja, jog nusi- 
kaltimą įvykdė politiniai emigrantai ir revoliucionieriai. Amerikoje daug 
socialistų organizacijų, 0 nužudytasis, be abejonės, pažeidė jų nerašytus 
įstatymus ir už tai buvo persekiojamas. Atsainiai užsiminęs apie V'e4m- 
gericht* agua tofana,“* karbonarus, markizę de Brenviljė,*** Darvino te- 
orijas, Maltaus idėjas, žmogžudystę Retklifo plente,**** autorius baigia 
straipsnį perspėdamas vyriausybę ir siūlydamas akyliau sekti svetimtau- 
čius Anglijoje. 

Laikraštis $/andard nurodė, kad tokio pobūdžio įstatymų pažeidimas 
paprastai vyksta valdant liberalams. Jų priežastis — nepastovios masių 
nuotaikos ir dėl to sumažėjusi pagarba įstatymams. Nužudytasis buvęs 
amerikietis ir gyvenęs mūsų sostinėje jau keletą savaičių. Jis buvo apsi- 
stojęs ponios Šarpantjė pensione Kembervilyje, Torki Terase. Kelionėse 
ji lydėjo asmeninis sekretorius ponas Džozefas Stendžersonas. Antra- 


* Slaptas viduramžių teismas Vokietijoje, savo nuosprendžius skelbęs slaptuose 
posėdžiuose naktimis. 

** Nuodai, pavadinti juo vartojusios nuodytojos Teofanijos de Adamo, nuteistos 1633 m. 
Palerme, vardu. 

*** Markizė de Brenviljė (Brzv:/žers) savanaudiškais tikslais nunuodijo savo tėvą ir du bro- 
lius. Nuteista 1676 m. Paryžiuje. 

**** Vienas didžiausių nusikaltimų anglų kriminalistikos istorijoje. 

dienį, šio mėnesio ketvirtą dieną, abu atsisveikino su šeimininke ir 1š- 
važiavo į Justono stotį, norėdami suspėti į Liverpulio ekspresą. Paskui 
kažkas juodu matė kartu perone. Daugiau apie juos nieko nežinoma, 
kol pono Dreberio lavonas, kaip aprašyta, buvęs rastas tuščiame name 
Brikston Roude, daug mylių nuo Justono. Kaip jis ten nuvyko, kaip suti- 
ko nelemtą likimą — visa tai apgaubta paslapties. Nieko nežinoma ir apie 
tai, kur dabar yra Stendžersonas. Malonu girdėti, kad įvykį tiria ponai 
Lestreidas ir Gregsonas 1š Skotland Jardo, ir tvirtai tikima, kad šie gerai 
žinomi sekliai greit išnarplios šią bylą. 

„Dayly News“ teigė, kad nėra jokios abejonės, jog nusikaltimas po- 
litinio pobūdžio. Kontinento vyriausybių despotizmas ir neapykanta li- 
beralizmui privertė atplaukti prie mūsų krantų daugelį žmonių, kurie 
būtų tapę puikiais Anglijos piliečiais, jei jų gyvenimo nebūtų apkartinę 
prisiminimai apie tai, ką teko anksčiau iškentėti. Šie žmonės turi griežtą 
moralės kodeksą, ir bet koks jo pažeidimas baudžiamas mirties baus- 
me. Reikia dėti visas pastangas jo sekretoriui Stendžersonui surasti ir 
smulkiau sužinoti apie nužudytojo įpročius. Labai svarbu, kad nustatytas 
namo, kuriame jis buvo apsistojęs, adresas, — tai pono Gregsono iš Skot- 
land Jardo įžvalgumo ir energijos rezultatas. 

Mudu su Šerloku Holmsu pusryčiaudami perskaitėme šias naujienas, 
ir jos suteikė jam nemaža malonumo. 

— Aš jums sakiau, jog, šiaip ar taip, Lestreidas ir Gregsonas visada 
laimės. 

— Priklauso nuo to, kaip viskas klostysis. 

— O, dievaži, tai nieko nereiškia. Jei žudikas bus sučiuptas, tai vien 
tik jų pastangomis; jei paspruks — tai nepaisant jų pastangų. Vienaip ar 
kitaip — vis tiek laimės jie. Kad ir ką jie padarytų, visada turės šalininkų, 
nes 47 s04 frowve toujours un plus sot gul Vadovire.* 

— Kas gi čia dabar? — sušukau išgirdęs daugybės kojų trepsėjimą 
prieangyje ir ant laiptų ir nepatenkintą mūsų šeimininkės balsą. 


* „Koks mulkis tarp žioplių gerbėjų sau nerado“ (N. Bualo, „Poezijos menas“, Poežka žr 
breratūros estetika, V., 1978, p. 132). 

— Tai Beikerio gatvės kriminalinės policijos padalinys, — rimtai pasa- 
kė mano kaimynas. 

Tuo tarpu į kambarį įsiveržė kokie šeši tokie purvini ir apiplyšę gat- 
vės berniūkščiai, kokių man dar nebuvo tekę matyti. 

— Ramiai! - griežtu balsu sušuko Holmsas, ir šeši purvini nutrūktgal- 
viai išsirikiavo it mažos ir gana nepatrauklios statulėlės. — Ateityje vienas 
Viginsas užeis pranešti naujienų, o visi kiti palauks gatvėje. Ar suradote, 
Viginsai? 

— Ne, nesuradome, - atsakė vienas berniūkštus. 

— Aš ir nesitikėjau, kad rasite. Ieškokit, kol surasite. Štai jums atlygi- 
nimas, — jis išdalijo visiems po šilingą. — Dabar eikit ir kitą kartą grįžkite 
su geresnėmis žiniomis. 

Holmsas pamojo ranka, ir berniūkščiai it žiurkės nudardėjo laiptais 
žemyn, o netrukus jų spigūs balsai pasigirdo jau 1š gatvės. 

— Iš šitų mažų valkatų daugiau naudos, nei iš keliolikos policinin- 
kų, —- pasakė Holmsas. — Žmonės, vien tik pamatę uniformuotą valdi- 
ninką, užčiaupia burną. O šitie pramuštgalviai visur pralįs ir viską išgirs. 
Be to, jie labai akyli, tik neorganizuoti. 

— Ar jūs pasamdėte juos Brikstono bylai? — paklausiau. 

— Taip. Man reikia patikrinti vieną faktą. Tai tik laiko klausimas. Aha! 
Dabar išgirsime naujienų apie žmogžudystę iš keršto. Šit palaima švy- 
tinčiu veidu eina pats ponas Gregsonas. Tikriausiai pas mus. Taip, jis 
sustojo. Štai jau ir atėjo! 

Pasigirdo stiprus skambučio garsas, ir po kelių sekundžių šviesia- 
plaukis seklys užbėgo laiptais, peršokdamas per tris pakopas, ir įsiveržė 
į Mūsų svetainę. 

— Mielasis kolega! — sušuko jis, spausdamas suglebusi4ą Holmso ran- 
ką. — Pasveikinkit mane! Aš išnarpliojau šią bylą, ir dabar viskas aišku 
kaip dieną. 

Man pasirodė, kad išraiškingu Holmso veidu šmėstelėjo susirūpini- 
mo šešėlis. 

— Norite pasakyti, kad aptikote teisingus pėdsakus? — paklausė jis. 

— Kokius pėdsakus! Sere, žudikas jau sėdi belangėj. 

— Kas jis toks? 

— Artūras Šarpantjė. Jos didenybės laivyno jaunesnysis leitenan- 
tas, — sušuko Gregsonas, išdidžiai trindamas savo putlias rankas ir iš- 
pūsdamas krūtinę. 

Šerlokas Holmsas su palengvėjimu atsiduso ir ramiai nusišypsojo. 

— Sėskitės ir užsirūkykite štai šį cigarą, — pasiūlė jis. — Mes degte 
degame iš nekantrumo, norėdami sužinoti, kaip jums tai pasisekė. Gal 
išgertumėt viskio su vandeniu? 

— Neatsisakyčiau, — atsakė seklys. — Pastarosiomis dienomis turėjau 
išeikvoti tiek jėgų, kad dabar jaučiuosi visiškai nusikamavęs. Ne tiek dėl 
fizinio išsekimo, žinoma, kiek dėl protinio pervargimo. Jūs, pone Šerlo- 
kai Holmsai, galite tai suprasti, nes mudu abu dirbame protinį darbą. 

— Jūs teikiate man per daug pagarbos, — rimtai tarė Holmsas. — Papa- 
sakokite, kaipgi jūs pasiekėte tokių puikių rezultatų. 

Seklys atsisėdo į krėslą ir patenkintas užsirūkė cigarą. Tik staiga su- 
plojo sau per šlaunį ir nusikvatojo. 

— Juokingiausia tai, — sušuko jis, — kad Lestreidas, kuris dedasi toks 
gudrus, nuklydo visiškai klaidingais pėdsakais. Jis ieško sekretoriaus, ku- 
ris tik tiek teturi bendra su nusikaltimu, kiek dar negimęs kūdikis. Esu 
tikras, kad šiuo metu jau sučiupo jį. 

Ši mintis taip nudžiugino Gregsoną, kad jis tiesiog springo juokais. 

— O kaip jūs aptikote pėdsakus? 

— Tuojau viską papasakosiu. Tik, daktare Votsonai, viskas, be abejo, 
griežtai tepasilieka tarp mūsų. Pirmas sunkumas, kurį reikėjo įveikti, — tai 
sužinoti ką nors apie to amerikiečio pirmtakus. Kai kurie žmonės būtų 
laukę, kol kas nors atsilieps į skelbimus arba pats savo noru asmeniškai 
pateiks informaciją. Bet Tobajas Gregsonas dirba ne taip. Ar prisimena- 
te skrybėlę, gulėjusią šalia mirusiojo? 

— Taip, - atsakė Holmsas, — ant jos buvo etiketė: „Džonas Andervu- 
das ir sūnūs, Kembervil Roudas, nr. 129“. 

Gregsonas aiškiai nusiminė. 

— Man nė į galvą neatėjo, kad jūs tai pastebėjote, — tarė jis. — Ar jau 
buvote tenai? 


KRAUJO SPALVOS ETIUDAS + 


— Ne. 

— Aha! — palengvėjusia širdimi sušuko Gregsonas. — Niekada nerei- 
kia praleisti nė menkiausios smulkmenos. 

— Dideliam protui nėra smulkmenų, — oriai pratarė Holmsas. 

— Na, o aš nuvykau pas Andervudą ir paklausiau jo, ar jis nepardavė 
iškart atrado. Jis nusiuntė tą skrybėlę kažkokiam ponui Dreberiui, gyve- 
nančiam Šarpantjė pensione, Torki Terase. Štai kaip aš gavau jo adresą. 

— Nuostabu, tiesiog nuostabu! —- sumurmėjo Šerlokas Holmsas. 

— Paskui aplankiau ponią Šarpantjė, — tęsė seklys. — Radau ją labai 
išblyškusią ir nusiminusią. Kambaryje taip pat buvo ir jos duktė — beje, 
nepaprastai daili mergaitė. Jos akys buvo paraudusios, o kalbant su ma- 
nimi, jos lūpos virpėjo. Aš tai iškart pastebėjau ir pajutau, kad čia slypi 
kažkas įtartina. Jums, pone Šerlokai Holmsai, pažįstamas toks jausmas, 
kai aptinki teisingą pėdsaką, — nupurto kažkoks vidinis virpulys. Aš pa- 
klausiau: „Ar girdėjote apie paslaptingą jūsų buvusio nuomininko pono 
Inoko Dž. Dreberio iš Klivlendo mirtį?“ 

Motina linktelėjo. Ji, matyt, negalėjo nė žodžio ištarti. Duktė apsi- 
pylė ašaromis. Aš dar tvirčiau pajutau, kad tos moterys kažką žino apie 
šį dalyką. 

„Kelintą valandą ponas Dreberis išvyko į stotį?“ — paklausiau. 

„Aštuntą valandą, — atsakė ji, prarydama gurkšnį oro, kad prislopin- 
tų susijaudinimą. — Jo sekretorius ponas Stendžersonas sakė, kad yra du 
traukiniai — vienas devynios penkiolika, o kitas — vienuoliktą valandą. Jis 
turėjo suspėti į pirmąjį“. 

„Ir tai buvo paskutinis kartas, kai jį matėte?“ 

Po šio klausimo moters veidas nežmoniškai pasikeitė. Ji mirtinai iš- 
balo ir tik po kelių sekundžių ištarė vienintelį žodį „taip“ dusliu, nena- 
tūraliu balsu. 

„Melas niekada neatves į gera, mama, — tarė duktė. - Būkim atviros 
šitam džentelmenui. Taip, mes matėme poną Dreberį dar kartą“. 

„Teatleidžia tau Dievas! - sušuko ponia Šarpantjė, pakeldama rankas 


ir susmukdama ant kėdės. — Tu pražudei savo brolį“. 


SI 


52 


+» ARTHUR CONAN DOYLE 


„Artūras pats norėtų, kad mes pasakytume tiesą“, — tvirtai pasakė 
mergina. 

„Verčiau viską pasakykite dabar, — tariau. — Pusiau prisipažinimas blo- 
giau, negu nieko. Be to, jūs nežinote to, ką apie šį reikalą žinome mes“. 

„Tegul tai krinta ant tavo sąžinės, Alisa! — sušuko motina ir atsi- 
gręžusi į mane tęsė: — Aš jums viską pasakysiu, sere. Nemanykit, kad 
jaudinuosi dėl to, jog bijau, kad mano sūnus galėjo dalyvauti šioje bai- 
sioje žmogžudystėje. Jis visiškai nekaltas. Tačiau aš bijau, kad jis nebūtų 
sukompromituotas jūsų ir kitų žmonių akyse. Bet tai išties neįmanoma. 
Tam kelią užkirs jo kilnus būdas, jo profesija, visas jo gyvenimas“. 

„Geriausia būtų, jei viską kaip ant delno išklotumėte, — atsakiau. — Ir 
patikėkite, jei jūsų sūnus nekaltas, nieko bloga jam neatsitiks““. 

„Alisa, palik mus vienu du, — paprašė ji, ir duktė išėjo. — Taigi, sere, — 
tęsė ji, — aš visai neketinau jums viso to pasakoti, bet kadangi mano 
vargšė dukrelė jau prasitarė, man nebėra kas veikti. O jeigu nutariau kal- 
bėti, tai papasakosiu viską, nepraleisdama nė mažiausios smulkmenos“. 

„Tai bus užvis protingiausia“, — tariau aš. 

„Ponas Dreberis pas mus gyveno beveik tris savaites. Prieš tai jis ke- 
liavo su savo sekretoriumi Stendžersonu po žemyną. Ant jų lagaminų aš 
pastebėjau Kopenhagos kortelę, vadinas, iš ten jie ir atvyko. Stendžerso- 
nas buvo ramus, santūrus žmogus, bet jo šeimininkas, deja, visai kitoks. 
Jo įpročiai buvo storžieviški, o elgesys - nemandagus. Jau pirmą vakarą 
vos tik atvykęs jis visiškai pasigėrė, o, tiesą sakant, po vidurdienio beveik 
niekada nebūdavo blaivus. Su kambarinėmis elgėsi pasibjaurėtinai laisvai 
ir familiariai. O blogiausia tai, kad panašiai ėmė elgtis ir su mano dukteri- 
mi Alisa ir ne kartą kalbėjo jai tokius dalykus, kurių ji, laimė, nesuprato, 
būdama nepaprastai tyra. O sykį taip suįžūlėjo, kad čiupo ją į glėbį, — net 
jo sekretorius ėmė jam prikaišioti už tokį neleistiną poelgį“. 

„Bet kodėl gi jūs visa tai kentėjote? — paklausiau. — Manyčiau, kad jūs 
bet kada galite nusikratyti savo gyventojų“. 

Ponia Šarpantjė paraudo, nors mano klausimas buvo visiškai natūralus. 

„Dievas mato, jog aš norėjau atsakyti tą pačią dieną, kai jis atvy- 
ko, — pasakė ji, — bet pagunda buvo pernelyg stipri. Kiekvienas iš jų 

mokėjo po svarą už dieną — taigi keturiolika svarų per savaitę, o dabar 
toks metų laikas, kai gyventojų maža. Esu našlė, o sūnaus tarnyba laivy- 
ne man daug kainavo. Nenorėjau prarasti pinigų, tikėjausi, kad taip bus 
geriau. Tačiau tas paskutinis akibrokštas viršijo viską, ir aš paprašiau jį 
išsikraustyti. Štai kodėl jis išvyko“. 

„O paskui?“ 

„Man širdis atlėgo, kai jis išvažiavo. Sūnui dabar atostogos, bet aš 
jam nieko apie tai nepasakojau, nes jis labai smarkaus būdo ir karštai 
myli savo sesutę. Kai uždariau duris, man tartum akmuo nukrito nuo 
krūtinės. Deja, nepraėjus nė valandos, pasigirdo skambutis, ir pamačiau, 
kad ponas Dreberis sugrįžo. Jis buvo labai neramus, juolab kad išgėręs. 
Įsiveržė į kambarį, kur sėdėjom mudvi su dukra, ir kažką burbtelėjo, 
jog pavėlavo į traukinį. Tuomet atsigręžė į Alisą ir mano akyse pasiūlė 
jai bėgti su juo. „Tu jau suaugusi, — tarė jis, — ir įstatymas tau negali 
uždrausti. Pinigų turiu iki valios. Nekreipk dėmesio į tą seną bobą, va- 
žiuojam tuoj pat kartu su manimi. Gyvensi kaip karalaitė“. Vargšė Alisa 
išsigando ir puolė trauktis nuo jo, bet šis pačiupo ją už riešo ir ėmė 
tempti durų link. Aš suklikau, ir tą akimirką į kambarį įėjo mano sūnus 
Artūras. Kas buvo paskui — nežinau. Girdėjau tik keiksmus, kažkokius 
neaiškius garsus ir grumtynes. Buvau taip išsigandusi, kad neišdrįsau net 
galvos pakelti. Kai pakėliau galvą ir pažvelgiau, pamačiau Artūrą stovintį 
tarpdury su pagaliu rankoje ir besijuokiantį. „Manau, kad tas šaunus ti- 
pas čia nebepasirodys, — pasakė jis. — Eisiu pasižiūrėti, ką jis ten veikia“. 
Taręs tuos žodžius, Artūras pasiėmė skrybėlę ir išėjo laukan. Kitą rytą 
išgirdome apie paslaptingą pono Dreberio mirtį“. 

— Ponia Šarpantjė visa tai nupasakojo dusdama ir užsikirsdama. 
Kartkartėmis ji kalbėjo taip tyliai, kad aš vos suprasdavau žodžius. Ta- 
čiau viską stenografavau, kad paskui nebūtų kokių nors nesusipratimų. 

— Įdomu, įdomu, - tarė Šerlokas Holmsas nusižiovaudamas. — O kas 
buvo toliau? 

— Kai ponia Šarpantjė nutilo, — tęsė seklys, — supratau, kad viskas 
priklauso nuo vieno dalyko. Įsmeigęs akis į ją — o toks būdas, pastebėjau, 
daro moterims labai didelį įspūdį, - paklausiau, kada sūnus grįžo namo. 

„Nežinau“, — atsakė ji. ,„Nežinote?“ „Ne, jis turi raktą ir pats atsiraki- 
na duris“. „Ar jūs jau buvote atsigulusi?“ „Taip“. „O kada atsigulėte?“ 
„Apie vienuoliktą“. „Taigi jūsų sūnaus nebuvo namuose daugiau kaip 
dvi valandas?“ „Taip“. „O gal ir kokias keturias ar penkias?“ „Galbūt“. 
„O ką jis tuo laiku veikė?“ „Nežinau“, — pasakė ji taip išblykšdama, jog 
net lūpos pabalo. Vėliau, žinoma, nebebuvo kas veikti. Aš suradau, kur 
yra leitenantas Šarpantjė, pasiėmiau du policininkus ir areštavau jį. Kai 
paliečiau jo petį ir liepiau ramiai eiti su mumis, jis šoko į akis: „Jūs, ma- 
tyt, mane todėl areštuojate, jog manote, kad aš prisidėjau prie to niekšo 
Dreberio mirties“. Kadangi mes jam apie tai nieko nebuvome prasitarę, 
jo užuomina pasirodė gana įtartina. 

— Labai, — pritarė Holmsas. 

— Jis vis dar tebeturėjo lazdą, su kuria, pasak motinos, išsivijo Dre- 
berį. Tai buvo storas ąžuolinis vėzdas. 

— Tai kokia gi jūsų nuomonė? 

— Mano nuomonė tokia, kad jis nusivijo Dreberį ligi pat Brikston 
Roudo. Ten vėl užvirė peštynės tarp jų, Dreberis gavo smūgį vėzdu tik- 
riausiai tiesiog į pilvą ir čia pat numirė, o žymių jokių neliko. Lijo kaip iš 
kibiro, ir aplink nieko nebuvo, taigi Šarpantjė nuvilko savo auką į tuščią 
namą. O žvakė, kraujas, užrašas ant sienos ir žiedas — tai tik gudrybės 
norint suklaidinti pėdsakus. 

— Puiku! — pritariamai tarė Holmsas. — Iš tiesų, Gregsonai, tai jūsų 
sėkmė. Jūs dar parodysite, ko esate vertas. 

— Aš patenkintas, kad viskas taip gerai pasisekė, — atsakė seklys išdi- 
džiai. — Jaunuolis savo parodymais tvirtina, kad jis kurį laiką sekė paskui 
Dreberį, bet šis pastebėjo ir pasigavęs kebą paspruko. Eidamas namo, jis 
susitikęs savo seną draugą iš laivyno ir ilgai su juo vaikščiojęs. Paklaustas, 
kur tas jo draugas gyvena, jis nieko negalėjo atsakyti. Manau, kad čia vis- 
kas labai gerai sutampa. Bet mane tiesiog ima juokai, kaip tas Lestreidas 
pasuko visiškai neteisingais pėdsakais. Bijau, kad jam iš to nieko neišeis. 
Dievaži, štai ir jis pats. 

Iš tikrųjų, mums besikalbant, Lestreidas užkopė laiptais aukštyn ir 
štai jau stovėjo tarpdury. Tačiau jam būdingo pasitikėjimo savimi ir praš- 

matnumo — nė ženklo. Veide buvo matyti nerimas ir susirūpinimas, dra- 
bužiai susiglamžę ir purvini. Matyt, jis atėjo pasitarti su Šerloku Holmsu, 
o pamatęs savo kolegą, sutriko ir susierzino. Atsistojęs vidury kambario, 
jis nervingai elamžė skrybėlę, tarsi nežinodamas ką veikti. 

— Tai nepaprastas atvejis, — pagaliau ištarė jis, — tiesiog nesupranta- 
mas dalykas. 

— Argi, pone Lestreidai! - sušuko Gregsonas triumfuodamas. — Aš ir 
maniau, kad prieisit prie tokios išvados. Ar jums pasisekė surasti sekre- 
torių poną Džozefą Stendžersoną? 

— Sekretorius ponas Džozefas Stendžersonas, — rimtai pasakė Lestrei- 
das, — buvo nužudytas „„Holliday“ viešbutyje šį rytą, apie šeštą valandą. 


VII skyrius 
PROŠVAISTĖ 


Žinia, kurią atnešė Lestreidas, buvo tokia staigi ir netikėta, kad mes 
visi trys tiesiog apstulbome. Gregsonas pašoko ant kojų ir apvertė vis- 
kio ir vandens likuų. Aš tylėdamas įsispoksojau į Šerloką Holmsą, o šis 
kietai sučiaupė lūpas ir suraukė antakius. 

— Ir Stendžersonas! — sumurmėjo jis. — Reikalai visai susikomplikavo. 

— Ir taip jie buvo komplikuoti, — burbtelėjo Lestreidas, nusitverda- 
mas kėdės. — Bet, man regis, aš patekau į karo tarybą. 

— Ar jūs... ar jūs tikras, jog ši žinia teisinga? — mikčiodamas paklausė 
Gregsonas. 

— Aš atvykau tiesiai iš jo kambario, — atsakė Lestreidas. — Aš pirmasis 
atskleidžiau šį įvykį. 

— Mes ką tik išklausėm Gregsono požiūrį į šią bylą, — pasakė Holm- 
sas. — Galbūt dabar jūs papasakosite, ką matėte ir ką nuveikėte. 

— Mielu noru, — atsakė Lestreidas atsisėsdamas. — Atvirai pasakius, 
aš maniau, kad Stendžersonas prisidėjo prie Dreberio nužudymo. O šie 

įvykiai parodė, jog visiškai klydau. Įsitikinęs sekretoriaus kalte, nutariau 
išsiaiškinti, kas jį paskui ištiko. Trečią šio mėnesio dieną, vakare, apie 
pusę devynių, juos abu kažkas matė Justono stotyje. Antrą valandą nak- 
ties Dreberis buvo rastas Brikston Roude. Man kilo klausimas, ką veikė 
Stendžersonas tarp pusės devynių ir nusikaltimo įvykdymo ir kas jį išti- 
ko vėliau. Aš išsiunčiau telegramą į Liverpulį, smulkiai apibūdinau Sten- 
džersoną ir paprašiau, kad patikrintų į Ameriką išplaukiančius garlaivius. 
Paskui apvažiavau visus Justono apylinkėse esančius viešbučius ir išnuo- 
mojamus kambarius. Mat aš samprotavau taip: jeigu jiedu su Dreberiu 
išsiskyrė, tai sekretorius, be abejo, nakčiai apsistos kur nors netoliese, o 
rytą vėl sugrįš į stotį. 

— Jie tikriausiai iš anksto buvo susitarę, kur susitikti, — tarė Holmsas. 

— Taip ir buvo. Vakar aš sugaišau visą vakarą ieškodamas Stendžer- 
sono, bet nesėkmingai. Šįryt pradėjau labai anksti ir aštuntą valandą 
atvykau į „Holliday“ viešbutį Litl Džordžo gatvėje. Pasiteiravus, ar čia 
gyvena ponas Stendžersonas, jie iškart tai patvirtino. „Jūs, be abejo, ir 
esate tas džentelmenas, kurio jis laukia, — pasakė jie. — Jis jau dvi dienas 
laukia kažkokio džentelmeno“. „Kur jis dabar?“ — paklausiau. „Miega 
savo kambaryje. Prašė pakelti devintą“. „Aš pats nueisiu pas jį“, — pa- 
sakiau. Maniau, kad staigiai pasirodydamas jį apstulbinsiu, ir jis ką nors 
netyčia prasitars. Viešbučio tarnas pasisiūlė palydėti. Kambarys buvo 
antrame aukšte, į jį vedė siauras koridorėlis. Tarnas parodė duris ir jau 
buvo beeinąs atgal, bet aš pamačiau tai, nuo ko man pasidarė bloga, 
nepaisant mano dvidešimties metų patirties. Iš po durų tekėjo siaura 
raudono kraujo srovelė, ji nuvingiavo per koridorėlį ir priešingos sie- 
nos pakraštyje išsiliejo į nedidelę balutę. Aš sušukau, ir tarnas grįžo 
atgal. Jis vos nenualpo pamatęs kraują. Durys buvo užrakintos 1š vi- 
daus, bet mes, surėmę pečius, jas išlaužėme. Langas — atidarytas, o šalia 
jo susiraitęs guli žmogus naktiniais marškiniais. Jis jau miręs ir, matyt, 
gerokai anksčiau, nes kūnas sustingęs ir atšalęs. Kai jį apvertėme aukš- 
tielninką, tarnas iškart atpažino, kad tai tas pats džentelmenas, kuris 
buvo išsinuomojęs kambarį Džozefo Stendžersono pavarde. Mirties 
priežastis — stiprus dūris kairėje pusėje, matyt, pataikęs į širdį. Ir štai 

dabar pamatėme patį keisčiausią dalyką. Kaip jūs manote, kas buvo 
ant nužudytojo? 

Man visas kūnas nuėjo pagaugais, pajutus kažką baisaus ir Šerlokui 
Holmsui dar nespėjus atsakyti. 

— Žodis „RACHE““, parašytas krauju, — tarė jis. 

— Tikrai taip, — tarė Lestreidas siaubo ir pagarbos kupinu balsu, o 
mes valandėlę nutilome. 

To nežinomo žudiko veiksmai buvo kažkokie metodiški ir nepaaiš- 
kinami, ir dėl to jo nusikaltimai atrodė dar siaubingesni. Mano nervai, 
visada atlaikę mūšio lauke, suvirpėjo apie tai pagalvojus. 

— Tą žmogų kai kas matė, — tęsė Lestreidas. — Pieno išnešiotojas, 
grįždamas į pieninę, ėjo keliuku nuo arklidžių, esančių užpakalinėje 
viešbučio pusėje. Jis pastebėjo, kad visuomet ten gulėjusios kopėčios 
stovėjo prie vieno antro aukšto lango, kuris buvo atidarytas. Praėjęs 
pro šalį, jis atsigręžė ir pamatė kopėčiomis nulipantį vyriškį. Jis lipo 
taip ramiai ir nesislėpdamas, kad berniukas pamanė, jog tai koks nors 
dailidė arba stalius, dirbantis viešbutyje. Jis nieko ypatinga nepamanė 
apie tą žmogų, nebent tik tiek, kad taip anksti paprastai dar niekas ne- 
pradeda dirbti. Berniukui pasirodė, kad vyriškis buvo aukštas, raudon- 
skruostis ir apsivilkęs ilgu rusvu paltu. Jis, matyt, dar šiek tiek užtruko 
kambaryje po žmogžudystės — mes radome dubenyje, kur jis nusiplovė 
rankas, kruvino vandens ir kraujo dėmes ant paklodės, į kurią jis ap- 
dairiai nusišluostė peilį. 

Aš žvilgtelėjau į Holmsą, išgirdęs žudiko apibūdinimą, visiškai su- 
tampantį su Holmso spėliojimais. Tačiau jo veide nesimatė nei džiaugs- 
mo, nei pasitenkinimo. 

— Ar neradote kambaryje nieko, kas padėtų nustatyti žudiką? — pa- 
klausė jis. 

— Nieko. Stendžersono kišenėje buvo Dreberio piniginė, bet čia nie- 
ko ypatinga: jis visada už viską apmokėdavo. Joje rasta per aštuoniasde- 
šimt svarų, bet, matyt, nieko nepaimta. Kad ir kokie šitų keistų nusikal- 
timų motyvai, tačiau jokiu būdu tai ne apiplėšimas. Nužudytojo kišenėse 
nerasta jokių dokumentų ar užrašų, išskyrus vienintelę maždaug prieš 

mėnesį iš Klivlendo išsiųstą telegramą, kurioje parašyta: „Dž. H. yra 
Europoje“. Telegrama nepasirašyta. 

— Ir daugiau nieko? — paklausė Holmsas. 

— Nieko svarbaus. Romanas, kurį skaitydamas Stendžersonas užmi- 
go, gulėjo ant lovos, o pypkė buvo ant šalia stovinčios kėdės. Ant stalo 
stovėjo stiklinė su vandeniu, o ant palangės — vaistų dėžutė su dviem 
piliulėmis. 

Šerlokas Holmsas linksmai sušukdamas pašoko nuo kėdės. 

— Paskutinė grandis! - sušuko jis džiugiai. —- Mano atvejis pasitvirtino. 

Abu sekliai nustebę pažvelgė į jį. 

— Dabar mano rankose visi šio susipainiojusio kamuolio siūlai, — tvir- 
tai pasakė mano kaimynas. — Žinoma, dar trūksta kai kurių smulkmenų, 
bet dėl pagrindinių įvykių — nuo to momento, kai Dreberis išsiskyrė su 
Stendžersonu stotyje, ligi to, kai buvo rastas Dreberio lavonas, esu toks 
tikras, tarsi juos būčiau matęs savo akimis. Aš jums tai įrodysiu. Ar galite 
paimti tas piliules? 

— Aš jas turiu, — tarė Lestreidas, ištraukdamas mažą baltą dėžutę. 
— Aš paėmiau jas, piniginę ir telegramą, norėdamas viską padėti saugioje 
vietoje policijos nuovadoje. Aš tik visiškai atsitiktinai paėmiau tas piliu- 
les, nes, tarp mūsų kalbant, neskiriu joms jokios svarbos. 

— Duokit šen, — tarė Holmsas ir atsigręžė į mane. — Na, daktare, ar 
tai paprastos piliulės? 

Iš tikrųjų piliulės nebuvo paprastos. Jos buvo perlų pilkumo, mažu- 
tės, apskritos ir, žiūrint prieš šviesą, beveik permatomos. 

— Kadangi jos skaidrios ir permatomos, manyčiau, jog turėtų tirpti 
vandenyje, — tariau aš. 

— Tikra tiesa, — atsakė Holmsas. — Malonėkite nulipti žemyn ir atneš- 
ti tą nelaimingąjį terjerą, kuris jau seniai negaluoja. Šeimininkė dar vakar 
jus prašė užbaigti jo kančias. 

Aš nulipau žemyn ir atnešiau šunelį į viršų. Sunkus kvėpavimas ir 
balzganos akys rodė, kad jo dienos jau baigiasi. Tiesą sakant, pabalusi 
nosis bylojo, kad jis jau beveik peržengė šuns egzistavimo ribas. Aš pa- 
guldžiau jį ant pagalvėlės, padėtos ant kilimėlio. 

— Dabar aš perpjausiu vieną piliulę pusiau, — tarė Holmsas ir, išsi- 
traukęs lenktinį peiliuką, taip ir padarė. — Vieną pusę vėl įdedam į dėžu- 
tę — ji dar bus reikalinga. Kitą pusę aš įdedu į taurę, kurioje yra šaukštelis 
vandens. Matote, mūsų draugas daktaras teisus, ji iš tikrųjų greit tirpsta. 

— Labai įdomu, — tarė Lestreidas įsižeisdamas, nes, matyt, įtarė, kad 
norima iš jo pasijuokti, — tačiau nematau, ką bendra tatai turi su pono 
Džozefo Stendžersono mirtimi. 

— Kantrybės, mano drauge, kantrybės! Greit įsitikinsite, kad piliulė 
labai su ja susijusi. Dabar aš įpilsiu truputį pieno, kad būtų skaniau, ir 
pamatysit, kad šuo tuoj pat jį išlaks. 

Taip kalbėdamas, jis išpylė taurės turinį į dubenėlį, padėjo jį priešais 
terjerą, ir tas bematant jį sausai išlaižė. Rimtas Šerloko Holmso elgesys 
taip mus paveikė, kad visi sėdėjome tylėdami ir įdėmiai stebėjome šunį, 
laukdami netikėto rezultato. Tačiau nieko neįvyko. Šuo ir toliau sunkiai 
alsuodamas tysojo ant pagalvėlės, o nuo išgertų vaistų jam nepasidarė 
nei geriau, nei blogiau. 

Holmsas išsiėmė laikrodį. Minutė slinko po minutės be jokių re- 
zultatų, ir jo veide pasirodė didžiausias nusiminimas ir nusivylimas. Jis 
prikando lūpą, pirštais barškino į stalą ir visaip rodė kuo didžiausią ne- 
kantravimą. Jis taip jaudinosi, kad man nuoširdžiai buvo jo gaila, o abu 
sekliai ironiškai šypsojo, aiškiai patenkinti jo nesėkme. 

— Tai negali būti sutapimas, — sušuko jis, pagaliau pašokdamas nuo 
kėdės ir įnirtingai žingsniuodamas po kambarį, — neįmanoma, kad tai 
būtų vien tik sutapimas. Tos pačios piliulės, kurios, kaip aš įtariau, nu- 
žudė Dreberį, buvo atrastos po Stendžersono mirties. Bet štai — jos ne- 
veikia. Ką tai reiškia? Nejaugi visa mano samprotavimų grandinė netei- 
singa? Tai neįmanoma. Bet vis dėlto tas vargšas šuo nenusibaigė. Aha! 
Dabar žinau! Žinau! 

Nepaprastai linksmai sušukęs, jis pačiupo dėžutę, perpjovė kitą pi- 
liulę pusiau, ištirpdė ją, pripylė pieno ir padavė terjerui. Vos tik nelaimin- 
gojo gyvulėlio liežuvis palietė tirpalą, visą jo kūną supurtė mėšlungis, ir 
jis sustingo be gyvybės ženklo it žaibo nutrenktas. 

Šerlokas Holmsas giliai atsiduso ir nusišluostė nuo kaktos prakaitą. 

— Reikia labiau pasitikėti savimi, — tarė jis. — Laikas žinoti, kad jeigu 
faktas prieštarauja ilgai logiškų išvedžiojimų grandinei, vadinas, jis ne- 
abejotinai gali būti aiškinamas kitaip. Viena iš tų dviejų piliulių dėžutėje 
buvo mirtinai nuodinga, o kita — visiškai nekenksminga. Tai reikėjo ži- 
noti anksčiau, nei aš pamačiau tą dėžutę. 

Šis paskutinis teiginys man pasirodė toks stulbinamas, kad aš suabe- 
jojau, ar tik jis neprarado sveiko proto. Tačiau negyvas šuo akivaizdžiai 
rodė, kad jo samprotavimai teisingi. Aš pajutau, kad mano paties galvoje 
rūkas po truputį sklaidosi ir pradedu miglotai ir neaiškiai suvokti tiesą. 

— Jums visa tai atrodo neįtikinama, — tęsė Holmsas, — nes tyrimo 
pradžioje jūs nesugebėjote suvokti vienintelio tikrojo rakto, kuris jums 
buvo pateiktas. Man teko laimė jį pačiupti, ir visa, kas įvyko vėliau, pa- 
tvirtino mano pirmuosius spėliojimus ir, tiesą sakant, buvo logiška jų 
seka. Todėl tai, kas jus suglumino ir dar labiau supainiojo šią bylą, man 
padėjo daug ką išsiaiškinti ir patvirtinti mano išvadas. Negalima painioti 
keistų dalykų su paslaptingais. Paprasčiausias nusikaltimas dažnai esti 
paslaptingiausias, nes jame nėra kokių nors ypatingų aplinkybių, kurio- 
mis remiantis būtų galima daryti išvadas. Šią žmogžudystę būtų buvę 
kur kas sunkiau atskleisti, jeigu aukos lavonas paprasčiausiai būtų buvęs 
rastas ant kelio be visų tų 04/74* ir sensacingų priedų, kurie suteikė jai 
kažką ypatinga. Šitos keistos smulkmenos ne tik neapsunkino bylos, bet 
net ją palengvino. 

Ponas Gregsonas, klausęsis šios kalbos gerokai nekantraudamas, pa- 
galiau nebeištvėrė. 

— Klausykit, pone Šerlokai Holmsai, — tarė jis, — mes pasiryžę pri- 
pažinti, kad jūs sumanus žmogus ir turite savo veiklos metodus. Tačiau 
dabar mes nenorime klausytis teorinių samprotavimų ir pamokymų. 
Dar svarbu sugauti tą žmogų. Aš išdėsčiau savo požiūrį, bet atrodo, jog 
suklydau. Jaunasis Šarpantjė negalėjo dalyvauti antrojoje žmogžudystėje. 
Lestreidas sekė sekretorių Stendžersoną, bet pasirodė, kad ir jis klydo. O 
jūs darote tai vienokias, tai kitokias užuominas ir dedatės žinąs daugiau, 


* Ypatingų požymių (branc.). 

negu mes, bet dabar atėjo laikas, kai turime teisę paklausti tiesiai: ką jūs 
žinote apie šį nusikaltimą? Ar galite pasakyti, kas tai padarė? 

— Aš jaučiu, kad Gregsonas teisus, sere, — pasakė Lestreidas. - Mudu 
abu bandėme ir abu suklydome. Nuo tos akimirkos, kai esu čia, jūs jau 
ne kartą prasitarėte, jog turite visus reikiamus įkalčius. Manyčiau, jog 
dabar nebeslėpsite jų. 

— Jeigu delsime suimti žudiką, — pridūriau aš, — jis gali įvykdyti dar 
kokią piktadarystę. 

Taip visų spiriamas, Holmsas neabejotinai delsė. Jis ir toliau vaikš- 
čiojo po kambarį nuleidęs galvą ant krūtinės ir suraukęs antakius, kaip 
paprastai darydavo įtemptai galvodamas. 

— Daugiau žmogžudysčių nebebus, — pagaliau tarė jis, staiga sustoda- 
mas priešais mane. — Dėl to galite nebesirūpinti. Jūs klausėte, ar aš žinau, 
kas yra žudikas. Taip, žinau. Tačiau žinoti yra per maža, kur kas sunkiau 
ji sučiupti. Aš tikiuosi tai greit padaryti. Tikiuosi, kad man pasiseks tai 
įvykdyti pagal mano sudarytą planą, bet reikia veikti nepaprastai apgal- 
votai, nes turime reikalą su suktu žmogumi, pasiryžusiu viskam, be to, 
turėjau progos įsitikinti, jog jį palaiko kitas, toks pat gudrus kaip ir jis. 
Kol šis žmogus nežino, kad nusikaltimo paslaptis atskleista, dar yra gali- 
mybė jį sučiupti, bet kai tik jam kils nors menkiausias įtarimas, jis pakeis 
savo vardą ir akimirksniu pradings tarp keturių milijonų šio didžiulio 
miesto gyventojų. Nenorėdamas įžeisti nė vieno iš jūsų, vis dėlto turiu 
pasakyti, kad tokie žmonės per kietas riešutas oficialiajai policijai, ir dėl 
to neprašau jūsų pagalbos. Jei man nepasiseks, tai, žinoma, visa kaltė už 
šitą klaidą teks man pačiam, bet aš esu pasirengęs ją prisiimti. O dabar 
esu pasiryžęs viską jums tučtuojau papasakoti, kai tik paaiškės, jog mano 
planams niekas negresia. 

Gregsonas ir Lestreidas toli gražu nebuvo patenkinti tokiu pareiš- 
kimu, o juolab policijos seklius įžeidžiančiomis užuominomis. Pirmasis 
paraudo ligi pat savo lininių plaukų pašaknių, o antrojo apvalios it ka- 
roliukai akys sublizgo iš smalsumo ir pasipiktinimo. Tačiau jiems dar 
nespėjus prabilti, kažkas pasibeldė į duris, ir jose pasirodė negarbingas ir 
atkarus gatvės berniūkščių atstovas jaunasis Viginsas. 

— Leiskit pranešti, sere, — tarė jis, paliesdamas ant kaktos nukritusias 
garbanas, — kebas jau laukia apačioje. 

— Šaunuolis! — meiliai tarė Holmsas. - Kodėl šituo modeliu nesinaudo- 
ja Skotland Jardas? — tęsė jis, išimdamas 1š stalčiaus porą plieninių antran- 
kių. — Pažiūrėkit, kaip gražiai veikia spyruoklės. Jie iškart užsitrenkia. 

— Ir senasis modelis visiškai geras, — pažymėjo Lestreidas, — kad tik 
atrastume žmogų, kuriam juos reikia uždėti. 

— Puiku, puiku! — šypsodamas pasakė Holmsas. — Tegul vežikas pa- 
deda nunešti žemyn mano daiktus. Pakviesk jį, Viginsai. 

Aš nustebau išgirdęs, kad mano kaimynas tarsi rengiasi kažkur 1š- 
vykti, nes anksčiau nieko apie tai nebuvo šnekėjęs. Kambaryje stovėjo 
nedidelis lagaminėlis, ir, ištraukęs jį, Holmsas ėmė segioti diržus. Jam 
besitvarkant, į kambarį įėjo vežikas. 

— Padėkit man suveržti šį diržą, — tarė jis, klūpodamas prie lagamino 
ir nepasukdamas galvos. 

Vežikas paniurusiu, nepatenkintu veidu žengė pirmyn ir ištiesė ran- 
kas, norėdamas padėti. Tą akimirką pasigirdo garsus spragtelėjimas, me- 
talo žvangesys, ir Šerlokas Holmsas vėl pašoko ant kojų. 

— Džentelmenai, — sušuko jis žaižaruojančiomis akimis, — leiskite 
jums pristatyti poną Džefersoną Houpą, Inoko Dreberio ir Džozefo 
Stendžersono žudiką. 

Viskas įvyko akimirksniu — taip greitai, kad aš nespėjau susigaudyti, 
koks reikalas. Tačiau ši akimirka giliai įstrigo mano atmintyje: trium- 
fuojanti Holmso veido išraiška, jo balso skambesys, apstulbintas, įširdęs 
vežiko veidas, pamačius blizgančius antrankius, tarsi su magijos pagalba 
sukausčiusius jo rankas. Vieną kitą sekundę mes sustingome it statulos. 
Tuomet įnirtingai riaumodamas belaisvis išsiveržė iš Holmso glėbio ir 
puolė prie lango. Rėmai ir stiklai išdardėjo žemyn, tačiau iššokti jis ne- 
bespėjo, nes Gregsonas, Lestreidas ir Holmsas puolė ant jo nelyginant 
skalikai. Jie įtraukė vežiką atgal į kambarį, ir prasidėjo žūtbūtinė kova. 
Jis buvo toks stiprus ir įsiutęs, kad blaškė mus į vieną ir į kitą pusę. 
Tartum jį apėmė nesuvaldoma epilepsijos priepuolio ištikto žmogaus 
galybė. Nors veidą ir rankas nežmoniškai sužalojo stiklo nuolaužos ir 

nutekėjo nemaža kraujo, bet tai nė kiek nesusilpnino jo pasipriešinimo. 
Ir tiktai kai Lestreidui pavyko užkišti ranką už kaklajuostės ir sučiupti už 
gerklės, jis buvo priverstas suprasti, jog toliau kautis beprasmiška. Bet 
ir tada mes dar nesijautėme saugūs, kol nesupančiojome ir jo kojų. Tik 
tada uždusę ir sunkiai alsuodami atsistojome. 

— Apačioje jo kebas, — tarė Šerlokas Holmsas. - Juo ir nugabensime 
ji į Skotland Jardą. Na ką gi, džentelmenai, — tęsė jis, maloniai šypsoda- 
masis, — štai ir baigėsi mūsų mažoji paslaptis. Dabar prašom klausti, ko 
tiktai norite, ir nebijokite, kad aš ko nors neatsakysiu. 

Šventųjų šalis 


VIII skyrius 
DIDŽIOJOJE DRUSKINGOJOJE DYKUMOJE 


idžiulio Šiaurės Amerikos žemyno vidurinėje dalyje plyti ne- 

derlinga ir nyki dykuma, ilgus metus trukdžiusi civilizacijos 
plėtrai. Nuo Siera Nevados ligi Nebraskos ir nuo Jeloustouno upės šiau- 
rėje ligi Kolorado pietuose tvyro negyvenamas bežadis kraštas. Tačiau 
šiame nykiame rajone gamta ne visur vienoda. Čia yra ir aukštų, snie- 
guotų kalnų, ir tamsių, niūrių slėnių. Yra ir sraunių upelių, kliokiančių 
per uolėtus tarpeklius, ir didžiulių lygumų, žiemą nubalusių nuo sniego, 
o vasarą papilkėjusių nuo sūrių druskos dulkių. Tačiau visa tai byloja 
apie šiam kraštui būdingą nykumą, nesvetingumą ir skurdumą. 

Šitoje nevilties žemėje žmonės negyvena. Gal retkarčiais ir užklysta 
ponių ar juodakojų genčių indėnai, ieškodami naujų medžioklės plotų, 
tačiau net ir narsiausieji iš narsiausių stengiasi kuo greičiau išeiti iš šių 
bloga lemiančių lygumų ir vėl grįžti į savo prerijas. Čia po krūmokšnius 
šmirinėja kojotai, kartkartėmis nuplasnoja suopis, per tamsias daubas 
nusvitduliuoja pilkoji meška, šiaip taip pramisdama tarp plikų uolų. Tai 
ir visi šios dykynės gyventojai. 

Visame pasaulyje nėra niūresnio vaizdo kaip šiaurinis Siera Blanko 
šlaitas. Kiek akys užmato, tyso didžiulė plokštuma, nusėta druskos dul- 
kių lopinių ir kur ne kur kyšančių neūžaugų čaparalų krūmų kuokštų. 
Toli toli, prie pat horizonto, driekiasi ilgas kalnagūbris, kurio dantyta 
viršūnė apklota sniegynais. Šitame didžiuliame plote nematyti nė ženklo 
gyvybės, nieko, kas bylotų apie ją. Melsvai plieniniame danguje neskrai- 
do joks paukštis, niekas nejuda pilka, dulkėta žeme — visur mirtina tyla. 
Klausyk neklausęs — šioje didžiulėje dykumoje neišgirsi nė menkiausio 
garso, čia viešpatauja tyla — visuotinė, slegianti tyla. 

Kaip buvo sakyta, šioje plačioje lygumoje nėra nieko, kas bylotų 
apie gyvybę. Tačiau tai ne visai tiesa. Žvelgiant žemyn nuo Siera Blan- 
ko, matyti vingiuotas kelias, kuris nusidriekia per dykumą ir dingsta 
kažkur tolumoje. Jis išvagotas ratų ir ištryptas daugelio nuotykių ieš- 
kotojų pėdų. Vienur kitur šalikelėse išmėtyti kažkokie balti, prieš sau- 
lę blizgantys daiktai, aiškiai išsiskiriantys iš pilko druskožemio klodo. 
Prieikite arčiau ir gerai įsižiūrėkite! Tai kaulai: vieni dideli ir stambūs, 
kiti mažesni ir plonesni. Didesnieji — tai jaučių kaulai, o mažesnie- 
jį — Žmonių. Šią siaubingą pusantro tūkstančio mylių karavanų trasą 
galima atsekti pagal tuos išbarstytus ženklus — kažkada šiame kelyje 
žuvusiųjų palaikus. 

Tūkstantis aštuoni šimtai keturiasdešimt septintųjų metų kovo mė- 
nesio ketvirtą dieną vienišas keleivis stovėjo žvelgdamas į šį reginį. Iš pa- 
žiūros jis atrodė tarsi šio krašto piktoji dvasia ar demonas. Pažvelgus į jį, 
sunku būtų buvę pasakyti, ar jis baigia ketvirtą, ar šeštą dešimtį. Veidas 
buvo liesas ir išsekęs, geltona it pergamentas oda standžiai aptempusi 
išsišovusius kaulus; rusvi plaukai ir barzda buvo gerokai pražilę; galiai 
įdubusios akys degė nenatūraliu blizgesiu, o ranka, suspaudusi šautuvą, 
panėšėjo į skeleto plaštaką. Stovėdamas jis turėjo pasiremti ant šautuvo, 
kad galėtų išsilaikyti ant kojų, tačiau, sprendžiant iš aukšto stoto, stam- 
baus sudėjimo, jo organizmas buvo ištvermingas ir stiprus. Tik šis išsi- 
kamavęs veidas, it maišas ant suvytusių sąnarių pakibę drabužiai ir teikė 
jam seno ir iškaršusio žmogaus išvaizdą. Žmogus merdėjo, merdėjo iš 
alkio ir troškulio. 

Jis vargais negalais nusileido į daubą ir pasikėlė į šią nedidelę aukš- 
tumą, veltui tikėdamasis išvysti nors lašelį vandens. Ir štai prieš jo akis 
atsivėrė Didžioji druskingoji dykuma, o tolumoje neperžengiamų kalnų 
juosta. Nei krūmelio, nei medžio, rodančių, jog čia galėtų būti nors kiek 
drėgmės. Šioje neaprėpiamoje platybėje nebuvo nė menkiausio spindu- 
lėlio vilties. Paklaikusiomis, sutrikusiomis akimis jis pažvelgė į šiaurę, į 
rytus ir vakarus ir suprato, kad baigiasi jo klajonės ir jam teks mirti čia, 
ant plikos uolos. „Ar ne vis tiek, čia ar pūkų lovoje po dvidešimt penkerių 
metų?“ — sumurmėjo jis, atsisėsdamas didžiulio akmens luito pavėsyje. 

Prieš atsisėsdamas jis padėjo ant žemės nereikalingą šautuvą ir di- 
delį į pilką skarą susuptą ryšulį, kurį nešėsi persimetęs per dešinįjį petį. 
Matyt, jis pasidarė per sunkus jo jėgoms, ir leidžiant žemyn smarkokai 
trinktelėjo ant žemės. Tučtuojau 1š pilkojo ryšulio pasigirdo silpna aima- 
na, ir išlindo mažytis išsigandęs veidelis šviesiai rudomis akutėmis ir du 
putlūs murzini kumšteliai. 

— Tu mane užgavai! — tarė priekaištingas balselis. 

— Nejaugi? — apgailestaudamas atsakė žmogus. — Aš visiškai ne- 
norėjau. 

Taip kalbėdamas, jis išvyniojo pilką skarą ir ištraukė gražutę kokių 
penkerių metų mergytę, apautą dailiais bateliais ir apvilktą puošnia ro- 
žine suknute su mažyte linine prijuostėle; visa tai bylojo, kad jos motina 
labai rūpestinga. Mergytė buvo išblyškusi ir sumenkusi, tačiau stiprios 
rankos ir kojos rodė, kad ji mažiau iškentėjo, negu jos kelionės draugas. 

— Na, ar dar skauda? — susirūpinęs paklausė jis, nes mergytė vis dar 
tebetrynė susivėlusias auksines garbanas ant pakaušio. 

— Pabučiuok, ir nebeskaudės, — tarė ji visiškai rimtai, parodydama 
tą vietą, kur buvo susitrenkusi. — Taip visada darydavo mama. O kur 
jį dabar? 

— Mama išėjo. Tikiuosi, kad greit ją pamatysi. 

— Išėjo? — tarė mergytė. — Keista, kad jį man nepasakė „sudie“; ji 
visada pasakydavo, kai išeidavo pas tetą gerti arbatos, o dabar jau trys 
dienos, kai jos nėra. Labai burna išdžiūvo, ar ne? Ar nėra ko nors atsi- 
gerti arba pavalgyti? 

— Ne, brangute, nieko nėra. Valandėlę pakentėk, ir viskas bus gerai. 
Padėk čia galvelę, ir bus lengviau. Sunku kalbėti, kai lūpos sukepusios it 
pluta, bet geriau aš tau išklosiu visą tiesą. Ką tu čia turi? 

— Va, kokie gražūs! Kokie dailūs! — džiaugsmingai sušuko mergytė, 
rodydama du blizgančius gabaliukus žėručio. — Kai grįšiu namo, atiduo- 
siu savo broliukui Bobui. 

— Greitai tu pamatysi dar gražesnių dalykų, — tvirtai pasakė vyriš- 
kis. — Tik luktelk trupučiuką. Bet šit ką noriu tau pasakyti — ar prisimeni, 
kada mes išbridom iš upės? 

— Taip. 

— Matai, mes tikėjomės, kad greit prieisim kitą upę. Bet kažkas mus 
suklaidino — kompasas, žemėlapis ar dar kas nors, ir išėjo kitaip. Mūsų 
vanduo pasibaigė. Beliko tik lašelis — tokiems kaip tu ir... ir... 

— Ir tu negalėjai nusiprausti, — rimtu balsu pertraukė mergytė, žiūrė- 
dama į jo patamsėjusį veidą. 

— Taip, nei atsigerti. Pirmasis mirė ponas Benderis, paskui — indėnas 
Pitas, vėliau — ponia Makgregor, tada — Džonis Hounsas ir galiausiai 
tavo mama. 

— Mama taip pat numirė! — suriko mergytė ir graudžiai raudodama 
įkniaubė veidelį į prijuostę. 

— Taip, visi mirė, likom tik mudu. Tada aš pamaniau, gal šitoj pusėj 
bus vandens, užsimečiau tave ant pečių, ir mes klampojom tolyn. O čia, 
regis, nieko geresnio. Mums beveik neliko nė menkiausios galimybės. 

— Tu nori pasakyti, kad mes taip pat mirsim? — paklausė mergytė, 
nustodama raudoti ir pakeldama ašarotą veidelį. 

— Matyt, kad panašiai ir bus. 

— Kodėl tu man anksčiau nepasakei? — tarė ji, linksmai nusijuok- 
dama. — Aš taip išsigandau. Na, žinoma, jeigu mes numirsime, tai vėl 
būsime kartu su mama. 

— Tu, brangute, tikrai būsi. 

— Ir tu taip pat. Aš jai papasakosiu, koks geras tu man buvai. Esu 
tikra, kad ji pasitiks mus prie dangaus vartų su didžiuliu ąsočiu vandens 
ir daugybe grikių tešlainių, karštų, iš abiejų pusių apkepintų, tokių kaip 
mudu su Bobu labai mėgdavome. O ar mes greit numirsime? 


67 


68 


+» ARTHUR CONAN DOYLE 


— Nežinau, matyt, greit. 

Žmogus, neatitraukdamas akių, žvelgė į šiaurinę padangę. Pačiame 
dangaus skliauto pakraštyje pasirodė trys taškeliai, jie kiekvieną akimirką 
didėjo ir didėjo. Jie taip sparčiai artinosi, kad netrukus virto trimis di- 
džiuliais rudais paukščiais; jie ėmė sukti ratą virš abiejų keleivių galvų, o 
paskui nutūpė ant kiek aukščiau esančių uolų. Tai buvo suopiai, vakarų 
plėšrūnai — jų pasirodymas pranašavo mirtį. 

— Gaidžiukai ir vištytės! — linksmai sušuko mergytė, rodydama į pikta 
lemiančius paukščius, ir suplojo rankytėmis, norėdama juos nuvaikyti. — 
Sakyk, ar Dievas sutvėrė ir šį kraštą? 

— Be abejo, — apstulbintas tokio netikėto klausimo, pasakė jos bend- 
rakeleivis. 

— Jis sutvėrė Ilinojų, taip pat ir Misūrį, — tęsė mergytė. — Bet man 
atrodo, kad šitą kraštą sutvėrė kažkas kitas. Čia ne taip gražu kaip ten. 
Nėra vandens nei medžių. 

— Kaip tu manai, ar nereikėtų pasimelsti? — nedrąsiai paklausė 
keleivis. 

— Dar ne vakaras, — atsakė mergytė. 

— Nesvarbu. Žinoma, dar ne laikas melstis, bet esu tikras, kad Dievas 
neprieštaraus. Tu sukalbėk tas maldeles, kurias kalbėjai kiekvieną vakarą, 
kai mes važiavome per lygumas. 

— O kodėl tu nesimeldi? — nustebusi paklausė mergytė. 

— Aš nebemoku melstis, — atsakė jis. — Nesimeldžiu nuo to laiko, 
kai buvau tokio ūgio kaip pusė šautuvo. Bet niekada nevėlu išmokti. "Tu 
melskis, o aš stovėsiu šalia ir kartosiu paskui tave. 

— Tuomet tu turi atsiklaupti, ir aš atsiklaupsiu, — pasakė ji, tam 
tikslui ištiesdama skarą. — Reikia šitaip sudėti rankas, ir tau iškart pa- 
sidarys geriau. 

Tai buvo keistas reginys, tik, deja, niekas, išskyrus suopius, jo ne- 
matė. Ant ištiestos skaros vienas šalia kito klūpo du keleiviai — čiauš- 
kanti mergytė ir nepaisantis pavojų, užsigrūdinęs nuotykių ieškotojas. 
Ir mergytės putlūs skruosteliai, ir išsekęs, kaulėtas jos bendrakeleivio 
veidas buvo pakelti į giedrą dangų, ir jie nuoširdžiai meldėsi tai baisiai 

Esybei, su kuria dabar liko akis į akį; du balsai — vienas plonutis ir skar- 
dus, kitas storas ir kimus — abu meldė pasigailėti ir atleisti. Pasimeldę 
jie vėl atsisėdo akmens luito pavėsyje, ir mergytė užmigo, prigludusi 
prie plačios savo globėjo krūtinės. Jis kurį laiką sergėjo jos miegą, bet 
galiausiai Gamta nugalėjo. Tris dienas ir tris naktis jis neleido sau nei 
pailsėti, nei atsigauti. Lėtai ant išvargusių akių nusileido vokai, o galva 
vis labiau ir labiau sviro ant krūtinės, ir pagaliau jo pražilusi barzda 
susilietė su auksinėmis mergytės garbanomis. Abu užmigo giliu miegu, 
nieko nesapnuodami. 

Jeigu keleivis nebūtų užmigęs dar bent pusvalandį, jo akys būtų išvy- 
dusios keistą reginį. Toli toli, pačiame druskožemio lygumos pakraštyje, 
pakilo mažytis dulkių debesėlis; iš pradžių buvo vos pastebimas ir be- 
veik nesiskyrė nuo tolumoje tvyrančio rūko, bet pamažu didėjo ir platė- 
jo, kol virto tirštu, aiškiai apibrėžtu debesiu. Debesis vis didėjo ir didėjo, 
kol paaiškėjo, kad jį galėjo sukelti tik didžiulė daugybė judančių būty- 
bių. Jeigu vietovė būtų buvusi derlingesnė, būtų buvę galima pamanyti, 
kad artinasi didžiulė banda bizonų, besiganančių prerijoje. Tačiau šioje 
nederlingoje dykynėje tai buvo neįmanoma. Dulkių sūkuriui priartėjus 
prie vienišo skardžio, kur ilsėjosi du nelaimingieji, per miglą pradėjo 
ryškėti brezentu aptrauktos vežimų būdos ir ginkluotų raitelių figūros. 
Pasirodo, kad tas keistas vaiduoklis buvo karavanas, vykstąs į Vakarus. 
Bet koks karavanas! Kai priešakinė jo dalis jau pasiekė kalnų papėdę, 
horizonte dar nesimatė jo galo. Per visą didžiulę lygumą vingiavo padri- 
ka dengtų vežimų ir ratų, raitelių ir pėsčiųjų vora. Svirduliavo nesuskai- 
čiuojama daugybė moterų, sulinkusių po naštomis, vaikų, kurie tapseno 
šalia vežimų arba kaišiojo galvytes iš baltų būdų. Aišku, kad tai nebuvo 
paprasti persikėlėliai, o kažkokia klajoklių gentis, aplinkybių verčiama 
ieškoti naujos gyvenamosios vietos. Iš šios didžiulės daugybės žmonių 
per vaiskų orą sklido klegesys ir dundesys, sumišęs su ratų girgždėjimu ir 
arklių žvengimu. Ir nors jis buvo labai garsus, tačiau ant uolos miegančių 
keleivių nepabudino. 

Kolonos priešakyje jojo gal dvidešimt ar daugiau rūsčių, suakmenė- 
jusiais veidais raitelių, apsivilkusių tamsiomis namų darbo drapanomis, 

su šautuvais ant pečių. Prijoję prie skardžio papėdės, jie sustojo ir pra- 
dėjo tartis tarpusavyje. 

— Šaltiniai į dešinę, broliai, — tarė vienas švariai nusiskutęs, pražilęs, 
griežtai apibrėžtų lūpų raitelis. 

— Į dešinę nuo Siera Blanko — vadinas, mes prijosime Rio Gran- 
dę, — atsiliepė kitas. 

— Dėl vandens nebijokite! - sušuko trečias. — Tas, kuris galėjo išskelti 
vandenį iš uolos, neapleis savo išrinktosios tautos. 

— Amen! Amen! - atsiliepė visi kiti. 

Jie jau buvo bekeliaują toliau, bet staiga jauniausias ir akyliausias iš jų 
suriko rodydamas į dantytą aukštą uolą. Jos viršūnėje suplevėsavo roži- 
nės medžiagos lopinėlis, aiškiai ir skaisčiai matomas pilko akmens fone. 
Tai išvydę, jie tučtuojau sustabdė arklius ir nuleido nuo pečių šautuvus, 
o iš kolonos atšuoliavo dar būrys raitelių sustiprinti priešakinių. Visų 
lūpose skambėjo: „Raudonodžiai“. 

— Čia negali būti daug indėnų, — tarė senyvas žmogus, matyt, jų vado- 
vas. — Mes prajojome pro ponius, o kitos gentys gyvena už šių kalnų. 

— Aš nujosiu ir pažiūrėsiu, broli Stendžersonai, — pasišovė vienas 
iš būrio. 

— Ir aš! Ir aš! — atsiliepė daugybė balsų. 

— Palikite arklius apačioje, o mes jūsų palauksime, — pasakė vyresnysis. 

Jaunuoliai tučtuojau nusėdo nuo arklių, pririšo juos ir ėmė lipti sta- 
čiu šlaitu tenai, kur buvo jų smalsumą sukėlęs objektas. Jie lipo greit ir 
tykiai, pasitikintys savimi ir žvalūs, kaip įgudę žvalgai. Likusieji apačioje 
stebėjo, kaip jie šokčiojo nuo akmens ant akmens, kol galiausiai pamatė 
jų figūras viršuje dangaus fone. Juos vedė jaunuolis, kuris pirmasis su- 
kėlė pavojaus signalą. Tie, kur sekė iš paskos, pamatė, kaip jis nustebęs 
skėstelėjo rankomis, o prisivijusieji jį taip pat buvo apstulbinti prieš jų 
akis atsivėrusio reginio. 

Mažytėje aikštelėje, esančioje pliko kalno viršūnėje, stovėjo milžiniš- 
kas akmens luitas, o prie jo gulėjo aukštas, nepaprastai liesas vyras ilga 
barzda ir griežtais veido bruožais. Ramus veidas ir taisyklingas alsavimas 
rodė, jog miega kietai. Šalia gulėjo mergytė, apvaliomis baltomis ranky- 

tėmis apkabinusi jo rudą gyslotą kaklą, o auksaplaukę galvytę padėjusi 
ant velvetiniu munduru apvilktos jo krūtinės. Rožinės lūpytės buvo vos 
vos pravertos ir atskleidusios virtinę lygių, baltų it sniegas dantukų, o 
vaikiškame veidelyje žaidė žaisminga šypsenėlė. Putlios baltos kojytės, 
apmautos baltomis kojinaitėmis ir apautos dailiais bateliais su blizgan- 
čiomis sagtimis, sudarė keistą kontrastą ilgoms, liesoms jos bendrakelei- 
vio kojoms. Ant uolos krašto virš šios keistos poros tupėjo trys niūrūs 
suopiai; išvydę ateivius, jie atžariai sukleketavo gergždžiančiais balsais ir 
nepatenkinti nuplasnojo tolyn. 

Šių bjaurių paukščių klyksmas pažadino miegančiuosius, ir suglumę 
jie ėmė dairytis aplink. Vyras vargais negalais atsistojo ir pažvelgė žemyn 
į lygumą, kuri buvo tokia tuščia prieš jam užmiegant, o dabar skersai ją 
keliavo didžiulė daugybė žmonių ir gyvulių. Nenorėdamas tikėti tuo, ką 
matė, jis perbraukė kaulėta ranka per akis. 

— Matyt, tai ir yra tas priešmirtinis kliedėjimas, —- sumurmėjo jis. 

Mergytė stovėjo šalia, laikydamasi už jo apsiausto skverno, ir tylė- 
dama dairėsi aplinkui nustebusio 1r suglumusio vaiko akimis. Gelbėto- 
jai sugebėjo greit įtikinti abu nelaiminguosius, jog jų pasirodymas — ne 
haliucinacija. Vienas iš jų pačiupo mergytę ir pasisodino sau ant pečių, 
o kiti du, prilaikydami jos išsekusį bendrakeleivį, padėjo jam nusileisti 
žemyn prie vežimų. 

— Mano vardas Džonas Ferjeras, — paaiškino keleivis. — Tik aš ir 
šita mergytė likome iš dvidešimt vieno žmogaus. Kiti numirė iš bado ir 
troškulio ten, pietuose. 

— Arji tavo duktė? — kažkas paklausė. 

— Dabar mano)! — įžūliai sušuko anas. — Mano, nes aš ją išgelbėjau. 
Niekam jos neatiduosiu. Nuo šios dienos ji — Liusi Ferjer. O kas jūs 
esate? — tęsė jis, smalsiai žvelgdamas į augalotus, saulėje įdegusius savo 
išgelbėtojus. — Matau, kad čia jūsų devynios galybės. 

— Beveik dešimt tūkstančių, — tarė vienas jaunuolis. — Mes ištremtieji 
Dievo vaikai — angelo Moroni išrinktoji tauta. 

— Niekada nesu apie tokį girdėjęs, — pasakė keleivis. — Atrodo, kad jo 
išrinktųjų geras pulkas. 

— Nedrįsk tyčiotis iš šventų dalykų, — griežtai tarė kitas. — Mes tie, 
kurie tiki šventaisiais priesakais, užrašytais egiptiečių rašmenimis ant 
kaltinio aukso lentelių, kurios buvo įteiktos šventajam Džozefui Smi- 
tui Palmairoje. Mes atėjome iš Novu, esančio Ilinojaus valstijoje, kur 
pastatėme savo šventovę. Atėjome ieškodami prieglobsčio nuo žiaurios 
tironijos ir nuo bedievystės nors ir pačioje dykumos širdyje. 

Pavadinimas „Novu“, matyt, kažką priminė Džonui Ferjerui, ir 
jis tarė: 

— Dabar žinau. Jūs - mormonai.* 

— Taip, mes mormonai! — vienu balsu sušuko visi. 

— O kurgi jūs keliaujate? 

— Nežinome. Mus veda Dievo ranka, įsikūnijusi mūsų pranaše. Tu 
turi stoti priešais jį. Jis pasakys, ką su tavim daryti. 

Taip besikalbėdami, jie nulipo į kalno papėdę, 1r čia juos apsupo 
minia maldininkų: išblyškusios romios moterys, stiprūs ir linksmi vaikai, 
susirūpinę ir rimti vyrai. Pamatę, kokia maža mergytė ir koks iškamuotas 
nepažįstamasis keleivis, jie šūkčiojo iš nuostabos ir užuojautos. Tačiau jų 
palydovai nesustojo, o spraudėsi tolyn per mormonų minią ligi vežimo, 
išsiskiriančio iš kitų savo dydžiu, puošnumu ir ištaigingumu. Jį traukė 
šeši arkliai, tuo tarpu prie kitų buvo prikinkyti tik du arba, geriausiu 
atveju, keturi arkliai. Šalia vežėjo sėdėjo gal kokių trisdešimties metų 
vyriškis, jo didelė galva ir ryžtingi veido bruožai rodė, kad jis — vadas. 
Jis skaitė rudais viršeliais knygą, bet kai minia prisiartino, padėjo ją ir 
dėmesingai išklausė pasakojimą apie šį įvykį. Tuomet atsigręžė į abu ne- 
laiminguosius. 

— Mes paimsime jus su savimi, — iškilmingu balsu tarė jis, — tik tuo- 
met, jei jūs priimsite mūsų tikėjimą. Mums nereikia vilkų mūsų kaime- 
nėje. Verčiau tegul jūsų kaulai boluotų šioje dykynėje, negu kad taptu- 
mėte mažyčiu puvėsiu, kuris ilgainiui supūdytų visą vaisių. Ar sutinkate 
su šiomis sąlygomis? 


* Religinė sekta, turinti įvairių tikėjimų (krikščionybės, islamo, budizmo, judaizmo) 
elementų. Ją 1830 m. Jungtinėse Amerikos Valstijose įkūrė Dž. Smitas (1805-1844). 

— Taip, aš eisiu su jumis bet kokiomis sąlygomis, — sušuko Ferjeras 
taip entuziastingai, kad rūstūs seniūnai neištvėrė nenusišypsoję. 

Nepasikeitė tiktai griežta, įspūdinga vado išraiška. 

— Pasiimk jį, broli Stendžersonai, — tarė jis, - pavalgydink ir pagirdyk 
ji 11 mergytę. Tu taip pat turi išmokyti jį mūsų švento tikėjimo. Bet mes 
per ilgai užtrukome. Pirmyn, pirmyn! Į Sioną! 

— Į Sioną! Į Sioną! — suūžė mormonų minia, ir šie žodžiai, eidami iš 
lūpų į lūpas, nubangavo per visą karavaną, kol galiausiai kažkur tolumoje 
virto neaiškiu ūžesiu. 

Pliaukštelėjo botagai, sugirgždėjo ratai, didžiuliai vežimai pajudėjo 
1 priekį, ir netrukus visas karavanas vėl nuvingiavo tolyn. Vyresnysis, 
kurio globai atidavė abu benamius, nusivedė juos į savo vežimą, ir ten 
jie buvo pavalgydinti. 

— Jūs pasiliksite čia, — tarė jis, — ir po kelių dienų atsigausite ir su- 
stiprėsite. Tačiau atsimink, kad dabar ir visuomet tu priklausai mūsų 
tikėjimui. Taip pasakė Brigamas Jangas,* o jis kalbėjo Džozefo Smito, 
taigi paties Dievo, balsu. 


IX skyrius 
JUTOS GELELE 


Čia ne vieta prisiminti išbandymus ir nepriteklius, kuriuos teko patir- 
ti persikėlėliams mormonams, kol jie pasiekė savo galutinę prieplauką. 
Su istorijoje dar negirdėtu atkaklumu jie veržėsi nuo Misisipės krantų ligi 
vakarinių Uolinių kalnų šlaitų. Su anglosaksišku patvarumu jie nugalėjo 
visas kliūtis — ir laukinius, ir plėšriuosius žvėris, ir alkį, troškulį, nuovar- 
gi, ir ligas. Tačiau ilga kelionė, vis didėjanti grėsmė sukrėtė net pačių 
stipriausiųjų širdis. Ir todėl išvydę apačioje saulės nušviestą platų Jutos 


* Brigamas Jangas (1801-1877) — mormonų vadas po Dž. Smito mirties. 

slėnį ir išgirdę iš savo vado lūpų, jog tai ir yra pažadėtoji žemė, jie visi 
kaip vienas širdingai melsdamiesi suklupo ant kelių. 

Jangas greit pasirodė esąs ne tik ryžtingas vadas, bet ir sumanus 
administratorius. Buvo nubraižyti žemėlapiai ir schemos, sudarytas bū- 
simojo miesto planas. Aplink miestą buvo išdėstytos fermos ir paskirs- 
tytos atitinkamai pagal kiekvieno asmens padėtį. Prekijai galėjo užsiimti 
prekyba, o amatininkai — savo darbu. Mieste lyg burtais radosi gatvės ir 
aikštės. Kaime buvo sausinama žemė, tveriamos tvoros, švarinami lau- 
kai, sėjama, ir kitą vasarą visas kraštas geltonavo nuo auksinių kviečių 
varpų. Šita keista vietovė vešėte vešėjo. O labiausiai augo didžiulė šven- 
tovė, pastatyta miesto centre — kaskart ji darėsi aukštesnė ir didesnė. 
Nuo pat aušros ligi vėlyvo vakaro nenutilo plaktukų taukšėjimas ir pjūk- 
lų brūžavimas prie persikėlėlių statomo paminklo tam, kurs laimingai 
juos vedė per daugelį pavojų. 

Abu nuskriaustieji - Džonas Ferjeras 1 mažoji mergytė, kurią ištiko 
toks pat likimas ir kuri buvo jo įdukrinta, — keliavo kartu su mormonais 
ligi pat jų tolimojo žygio pabaigos. Mažoji Liusi Ferjer visiškai patogiai 
važiavo seniūno Stendžersono vežime, kur kartu su ja buvo trys mor- 
mono žmonos ir jo sūnus — gyvas, užsispyręs dvylikos metų berniūkštis. 
Kaip ir visi vaikai, ji buvo gerai nusiteikusi ir greit atsigavo nuo smūgio, 
patirto dėl motinos mirties, netrukus tapo moterų numylėtine ir susi- 
taikė su naujuoju gyvenimu nuolat judančiame brezentu aptrauktame 
vežime. Tuo tarpu Ferjeras, atsigavęs po patirtų negandų, pasirodė esąs 
naudingas vadovas ir nenuilstantis medžiotojas. Jis taip greit pelnė savo 
naujųjų bendrakeleivių pagarbą, kad, pasibaigus jų klajonėms, buvo vie- 
ningai nutarta paskirti jam tokio pat dydžio ir derlingumo žemės plotą 
kaip ir kitiems naujakuriams, išskyrus, žinoma, Jangą ir keturis svarbiau- 
sius seniūnus — Stendžersoną, Kembalą, Džonstoną ir Dreberį. 

Gavęs fermą, Džonas Ferjeras pasistatė tvirtą rąstų trobą, 0 vė- 
lesniais metais taip praplėtė, kad ilgainiui ji tapo erdvia vila. Jis buvo 
praktiško proto žmogus, sumaniai tvarkė savo reikalus ir turėjo auksines 
rankas. Būdamas geležinės sveikatos, jis galėjo darbuotis nuo ryto ligi 
vakaro tręšdamas ir ardamas savo žemę. Štai kodėl jo ferma 1r visa, kas 

jam priklausė, klestėte klestėjo. Po trejų metų jis pralenkė savo kaimy- 
nus, po šešerių jau buvo pasiturintis žmogus, po devynerių — turtuolis, 
o po dvylikos visame Solt Leik Sityje nebuvo nė penkių žmonių, kurie 
būtų galėję su juo lygintis. Nuo Didžiojo Druskos ežero ligi tolimųjų 
Vosočo kalnų nebuvo plačiau žinomo žmogaus kaip Džonas Ferjeras. 

Ir tik vienut viena aplinkybė žeidė jo bendratikių jausmus. Jokiais 
argumentais ir įtikinėjimais nebuvo galima jo priversti kitų pavyzdžiu tu- 
rėti keletą žmonų. Jis niekada nepaaiškino, kodėl griežtai atsisako, tačiau 
ryžtingai ir tvirtai laikėsi savo nusistatymo. Vieni kaltino, kad jis esąs 
abejingas priimtam tikėjimui, kiti manė, kad jis godus turtų ir nenori 
nereikalingų išlaidų. Dar kiti kalbėjo apie jaunystės meilę ir šviesiaplaukę 
merginą, besiilginčią jo kažkur prie Atlanto krantų. Tačiau, šiaip ar taip, 
Ferjeras atkakliai laikėsi savo. Visais kitais atvejais jis laikėsi naujakurių 
tikėjimo ir garsėjo kaip pamaldus ir sąžiningas žmogus. 

Liusi Ferjer augo rąstų name ir padėdavo savo įtėviui visuose reika- 
luose. Motiną ir aukles mergaitei pavadavo tyras kalnų oras ir gydomasis 
pušų aromatas. Bėgant metams, ji augo ir stiprėjo, rausvėjo jos skruostai, 
o žingsnis darėsi vis stangresnis. Ir ne vienas keleivis, pravažiuodamas 
keliu pro Ferjero fermą, pajusdavo, kaip širdyje atgyja seniai užmiršti 
jausmai, matant liekną mergaitės figūrą liuoksint per kviečių lauką arba 
sutikus ją jojančią tėvo mustangu ir valdančią jį taip lengvai ir grakščiai, 
kaip valdo tikra Vakarų duktė. Taigi pumpuras pražydo ir virto gėlele, 
ir per tuos metus, kai tėvas tapo turtingiausiu fermeriu, Liusi pasidarė 
gražiausia amerikiete visame Ramiojo vandenyno pakraštyje. 

Tačiau ne tėvas pirmasis pastebėjo, kad mergytė virto moterimi. 
Taip retai kada esti. Šis paslaptingas pasikeitimas vyksta taip subtiliai ir 
pamažu, kad jo datos nustatyti neįmanoma. O dar rečiau pati mergaitė 
ji suvokia, ir tik tuomet, kai kažkieno balsas ir netikėtas rankos prisilieti- 
mas suvirpina jos širdį, ji, pasididžiavimo ir baimės apimta, pajunta, kad 
joje pabudo kažkas nauja ir didinga. Tik nedaugelis užmiršta tą dieną ir 
neatsimena to mažyčio įvykio, kuris pranešė apie naujo gyvenimo aušrą. 
Toks atvejis Liusi Ferjer savaime buvo labai reikšmingas, o ką jau kalbėti 
apie jo poveikį jos ir daugelio kitų likimui. 

Buvo šiltas liepos rytas, ir mormonai triūsė kaip bitės — juk savo 
emblema jie buvo pasirinkę bičių avilį. Ir laukuose, ir gatvėse aidėjo toks 
pat darbščių žmonių šurmulys. Dulkėtais vieškeliais slinko ilgos sunkiai 
pakrautų mulų voros — visos jos traukė į vakarus, nes Kalifornijoje buvo 
prasidėjusi aukso karštligė. O sausumos kelias ėjo kaip tik per išrinktųjų 
miestą. Kartu taip pat judėjo ir kaimenės avių, buliai iš tolimų ganyklų, 
virtinės nuvargusių persikėlėlių; ir žmonės, ir arkliai — visi buvo vienodai 
iškamuoti nesibaigiančios kelionės. 

Skindamasi kelią kaip įgudęs, gerai išsitreniravęs raitelis, per šią mar- 
gą minią šuoliavo Liusi Ferjer. Nuo jojimo išraudo jos veidas, o ilgi kaš- 
toniniai plaukai plaikstėsi už nugaros. Tėvas buvo liepęs jai kažką atlikti 
mieste, ir ji, kaip ir visada, su jaunatviška drąsa įsibrovė į pačią minios 
tirštynę, galvodama tik apie savo užduotį ir kaip ją įvykdys. Kelionėje ap- 
dulkėję aukso ieškotojai nustebę sekė ją akimis, ir net bejausmių indėnų, 
apsirengusių žvėrių kailiais, širdys suminkštėjo, ir jie susižavėję žvelgė į 
šią baltaveidę gražuolę. 

Prie pat miesto pakraščio jai kelią užtvėrė didžiulė banda galvijų, ku- 
riuos ginė koks penketas ar šešetas įsiutusių varovų. Nekantraudama Liusi 
stengėsi įveikti šią kliūtį, įsisprausdama, kaip jai pasirodė, į atsivėrusį plyšį. 
Tačiau vos tik ji tenai įlindo, galvijai užpakaly jos susiglaudė, ir ji pasijuto 
atsidūrusi judančioje ilgaragių krauju pasruvusiomis akimis bulių srovėje. 
Mergina buvo įpratusi tramdyti gyvulius, tad, nė kiek nenusigandusi, ragi- 
no arklį ir stengėsi pasinaudoti kiekviena galimybe, tukėdamasi prasiskinti 
kelią per šitą kavalkadą. Tačiau, nelaimė, vienas bulius tyčia ar netyčia ra- 
gais užkliudė mustango šoną, ir šis bemat įniršo. Prunkšdamas iš pykčio, 
jis akimirksniu atsistojo piestu ir ėmė taip šokinėti ir blaškytis, kad mažiau 
įgudusį raitelį būtų lengvai išmetęs iš balno. Padėtis darėsi pavojinga. Kai 
tik įsiutęs arklys nuleisdavo priešakines kojas, jį tučtuojau bakstelėdavo 
ragai, ir todėl jis dar labiau niršo. Mergina iš visų jėgų stengėsi neiškristi iš 
balno, nes kitaip jai grėsė siaubinga mirtis po sunkių ir išsigandusių bulių 
kanopomis. Nuo tokių staigių arklio šoksnių jai pradėjo svaigti galva, 1r ji 
nebegalėjo taip stipriai išlaikyti apynasrio. Dusdama nuo kylančio dulkių 
debesies ir besigrumiančių galvijų prakaito, apimta nevilties, ji vos nepa- 

leido apynasrio, tačiau prie pat savęs išgirdo malonų balsą ir suprato, kad 
kažkas atėjo jai į pagalbą. Tą akimirką raumeninga ruda ranka nutvėrė 
arklį už žąslų ir, skverbdamasi per bandą, išvedė jį į pakraštį. 

— Tikiuosi, kad nesusižeidėte, panele? — pagarbiai paklausė jos išgel- 
bėtojas. 

Pažvelgusi į jo tamsų, atšiaurų veidą, ji smagiai nusijuokė. 

— Aš nežmoniškai nusigandau, — naiviai tarė ji. - Niekada nebūčiau 
pamaniusi, kad Pončas išsigąs jaučių bandos. 

— Gerai, kad išsilaikėte balne, — rimtai tarė anas. 

Tai buvo aukštas, šiurkštokos išvaizdos jaunuolis, apsivilkęs šiurkš- 
čia medžiotojo striuke, per petį persimetęs ilgą šautuvą. Jis jojo ant stip- 
raus keršo arklio. 

— Jūs tikriausiai esate Džono Ferjero duktė? — paklausė jis. — Ma- 
čiau, kaip išjojote iš namų. Kai pamatysite jį, paklauskite, ar jis prisime- 
na Džefersoną Houpą iš Sent Lujo. Jeigu jis tas pats Ferjeras, tai mano 
tėvas buvo su juo geri draugai. 

— Geriau jūs pats užeikit ir paklauskit jo, — kukliai tarė ji. 

Jaunuoliui, matyt, patiko šis pasiūlymas, ir jo akys sublizgo iš pasi- 
tenkinimo. 

— Aš taip ir padarysiu, — tarė jis. — Mes du mėnesius praleidome 
kalnuose, ir galbūt šitaip apsirengus nepatogu eiti į svečius. Na, bet teks 
jam priimti tokius, kokie esam. 

— Jis bus jums labai dėkingas, taip pat ir aš, — atsakė ji. — Jis mane 
labai myli. Jeigu tie jaučiai būtų mane sutrypę, jis nebūtų ištvėręs. 

— Aš taip pat, — tarė jaunuolis. 

— Jūs? Bet ar aš galiu jums rūpėti? Jūs netgi nesat mūsų draugas. 

Tai išgirdus, jaunojo medžioklio veidas taip paniuro, kad Liusi Ferjer 
garsiai nusijuokė. 

— Aš ne tai norėjau pasakyti, — tarė ji. - Žinoma, dabar jūs jau esate 
draugas. Būtinai apsilankykite pas mus. O dabar man reikia skubėtu, nes 
tėvas daugiau man nebepatikės savo reikalų. Sudie! 

— Sudie! — atsakė jis, nusiimdamas savo platų sombrerą ir pasilenkda- 
mas prie jos mažytės rankutės. 

Liusi apgręžė mustangą, sudrožė jam botagu ir nušuoliavo plačiu 
keliu, sukeldama dulkių debesį. 

Jaunasis Džefersonas Houpas, paniuręs ir nekalbus, nujojo su savo 
draugais tolyn. Visi jie buvo nuvykę į Nevados kalnus ieškoti sidabro ir 
grįžo į Solt Leik Sitį, tikėdamiesi surinkti kapitalą, kad galėtų apdoroti 
atrastus klodus. Jis, kaip ir kiti, buvo labai įsitraukęs į šią veiklą, bet šis 
netikėtas įvykis nukreipė jo mintis visiškai kita linkme. Jaunos dailios 
mergaitės, laisvos ir gaivios kaip Sieros vėjelis, vaizdas sukrėtė ligi pat 
gelmių jo veržlią ir nežabotą sielą. Kai ji išnyko iš akių, jis suprato, kad jo 
gyvenimas negrįžtamai pasikeitė, ir nei komercinės operacijos sidabru, 
nei jokie kiti reikalai nebebus tokie svarbūs kaip šis naujas, viską nustel- 
biantis jausmas. Jo širdyje gimusi meilė buvo ne staigus, nepastovus jau- 
natviškas įgeidis, o stiprios valios ir audringo temperamento vyro galin- 
ga aistra. Jis buvo įpratęs visada pasiekti tai, ko norėjo. Ir jis prisiekė sau, 
kad ir dabar nepralaimės, jei jo pastangas ir atkaklumą lydės sėkmė. 

Jau tą patį vakarą jis aplankė Džoną Ferjerą ir dar daugelį kartų vė- 
liau, kol tapo artimu žmogumi jo namuose. Pastaruosius dvylika metų 
Džonas gyveno užsisklendęs savo slėnyje, paskendęs darbuose ir beveik 
neturėjo galimybės sužinoti, kas dedasi pasaulyje. Apie visa tai Džeferso- 
nas Houpas sugebėjo jam papasakoti, ir netgi taip, kad sudomino ir Liusi, 
ir jos tėvą. Jis vienas iš pirmųjų atvyko į Kaliforniją 1r galėjo papasakoti 
neįtikėtinų istorijų, kaip žmonės praturtėdavo ir viską prarasdavo ano- 
mis audringomis ir laimingomis dienomis. Jis buvo ir naujų žemių žval- 
gas, ir žvėrelių medžiotojas, ir sidabro ieškotojas, ir rančos savininkas. Jei 
tik išgirsdavo apie jaudinančius nuotykius, Džefersonas Houpas visada 
skubėdavo tenai. Jis greit tapo senojo fermerio numylėtiniu, ir Džonas 
Ferjeras nuolat girdavo jo nuopelnus. Tokiais atvejais Liusi tylėdavo, bet 
jos įraudę skruostai ir laime švytinčios akys bylojo, kad jos jauna širdelė 
nebepriklauso jai. Jos nuoširdus tėvas galbūt ir nepastebėjo šitų požymių, 
bet negalėjo jų praleisti pro šalį tas, kuris užkariavo jos meilę. 

Vieną vasaros vakarą jis atšuoliavo keliu ir sustojo prie vartų. Liusi 
stovėjo tarpdury ir nubėgo jo pasitikti. Jis užmetė pavadį ant tvoros ir 
nuėjo takeliu. 

— Aš išvykstu, Liusi, — tarė jis, paimdamas ją už rankų ir švelniai 
pažvelgdamas į akis. - Neprašau tavęs vykti su manimi dabar, bet ar tu 
sutiksi tai padaryti tuomet, kai aš vėl būsiu čia? 

— O kada tai bus? — paraudusi ir nusijuokdama paklausė ji. 

— Ne vėliau kaip po dviejų mėnesių. Tuomet aš atvyksiu ir pasiimsiu 
tave, brangioji. Niekas neišdrįs atsistoti tarp mūsų. 

— O ką sako tėvas? — paklausė ji. 

— Jis sutinka, jeigu gerai veiks kasyklos. O dėl to aš esu tikras. 

— Gerai. Jeigu judu su tėvu sutarėte, aš nebeturiu ko pridėti, — su- 
šnibždėjo ji, priglaudusi skruostą prie plačios jo krūtinės. 

— Ačiū tau, Dieve! — tarė jis kimiu balsu ir pasilenkęs pabučiavo 
ją. — Vadinas, sutarta! Juo ilgiau užtruksiu, juo sunkiau bus išvykti. Jie 
laukia manęs prie kanjono. Sudie, mano brangioji, sudie! Pasimatysim 
po dviejų mėnesių. 

Atsisveikinęs jis atsitraukė nuo jos ir užšokęs ant arklio energingai 
nušuoliavo, nė karto neatsigręžęs atgal, tarsi bijodamas, jog jam pritrūks 
ryžto išvykti, jei dar kartą išvys tą, kurią palieka. Stovėdama prie vartų, ji 
žvelgė jam pavymui, kol Džefersonas išnyko 1š akių. Tuomet ji sugrįžo į 
vidų — laimingiausia Jutos mergaitė. 


X skyrius 


DŽONAS FERJERAS KALBASI 
SU PRANAŠU 


Praėjo trys savaitės, kai Džefersonas Houpas su savo draugais išvyko 
iš Solt Leik Sičio. Džono Ferjero širdį suspausdavo skausmas pagalvojus 
apie tai, kad jaunuolis grįš atgal ir jam neišvengiamai teks išsiskirti su 
savo dukra. Tačiau jos skaistus ir laimingas veidas jį veikė stipriau, negu 
bet kokie įrodinėjimai, ir jis susitaikė su šia mintimi. Savo tvirtos šir- 
dies gilumoje jau buvo nusprendęs, kad niekas neprivers jo išleisti savo 

dukters už mormono. Tokias vedybas jis laikė ne vedybomis, o gėda ir 
pažeminimu. Kad ir ką jis manytų apie mormonų dogmas, šiuo klausi- 
mu buvo nepalenkiamas. Žinoma, jis turėjo slėpti savo požiūrį, nes šioje 
šventųjų žemėje tais laikais skleisti kitokią nuomonę buvo pavojinga. 

Tikrai pavojinga, ir taip pavojinga, jog net patys dievobaimingiau- 
sieji apie tikėjimą kalbėdavo pašnibždomis, sulaikę kvėpavimą, kad iš 
jų lūpų išgirstas žodis nebūtų iškreiptas ir bemat neužtrauktų bausmės. 
Persekiojimo aukos patys tapo persekiotojais, pačiais žiauriausiais perse- 
kiotojais. Nei Sevilijos inkvizicija, nei vokiečių Vebmygericb, nei slaptosios 
Italijos draugijos negalėjo sukurti grėsmingesnio mechanizmo kaip tas, 
kuris it debesis tvyrojo virš Jutos valstijos. 

Dėl to, kad ši organizacija buvo nematoma ir apgaubta paslaptingu- 
mo, ji atrodė dvigubai baisesnė. Nors ji buvo neregima ir negirdima, ta- 
čiau visažinė ir visagalė. Jei žmogus ištardavo nors žodelį prieš bažnyčią, 
jis beregint išnykdavo, ir niekas nežinodavo, kur jis dingo ir kas jį ištiko. 
Žmona ir vaikai laukdavo jo pareinant namo, deja, tėvas niekada nebe- 
sugrįždavo ir nebepapasakodavo, ką iškentėjo šitų slaptų teisėjų rankose. 
Dėl neatsargaus žodžio arba neapgalvoto veiksmo žmogus buvo tiesiog 
sunaikinamas, tačiau niekas nežinojo, kokia yra ta siaubinga jėga, kuri 
juos taip pavergė. Todėl nedera stebėtis, kad žmonės gyveno drebėdami 
iš baimės ir net dykumos viduryje nedrįsdavo šnibždėtis apie juos kan- 
kinančias abejones. 

Iš pradžių ši nesuprantama baisi jėga buvo nukreipta tik prieš ne- 
paklusniuosius, kurie, priėmę mormonų tikėjimą, vėliau norėjo arba jį 
taisyti, arba jo atsisakyti. Bet greit ji palietė vis daugiau ir daugiau žmo- 
nių. Suaugusių moterų labai sumažėjo, o nesant jų ganėtinai, poligamija 
tapo tuščia doktrina. Pradėjo sklisti gandai — apie imigrantų nužudymus, 
apie ginkluotas stovyklas tose vietose, kur niekada nepasirodydavo in- 
dėnai. Seniūnų haremuose atsirado naujų moterų — liūdinčių ir raudan- 
čių, su nuolatinio siaubo išraiška veiduose. Keliautojai, nakties užklupti 
kalnuose, pasakojo apie ginkluotų kaukėtų vyrų gaujas, kurios patylom 
ir paslapčiom tamsoje sėlindavo pro šalį. Šios istorijos ir gandai ilgainiui 
virto tikrove, buvo nuolat patvirtinami ir galiausiai visiškai aiškiai įvar- 

dyti. Ir ligi šios dienos nuošaliose Vakarų rančose „Danitų būrio“ arba 
„Keršto angelų“ vardai pranašauja negandas ir nelaimes. 

Sužinoję daugiau apie šitas siaubą skleidžiančias organizacijas, žmo- 
nės ne tik ne mažiau, bet dar labiau ėmė jų bijoti. Vardai tų, kurie daly- 
vaudavo kruvinose piktadarybėse, vykdomose neva tikėjimo labui, buvo 
smarkiai slepiami. Tikras draugas, kuriam patikėjai savo abejones prana- 
šu ir jo misija, galėjo būti vienas iš tų, kuris pasirodys naktį su ugnimi 
ir kardu ir įvykdys savo siaubingą kerštą. Todėl kiekvienas bijojo savo 
kaimyno, ir niekas nedrįsdavo atskleisti savo slapčiausių minčių. 

Vieną gražų rytą Džonas Ferjeras jau buvo beeinąs į kviečių lauką, tik 
staiga išgirdo skląsčio spragtelėjimą. Pažvelgęs pro langą, pamatė takeliu 
ateinantį stambų, rusvaplaukį pusamžį vyriškį. Jam širdis apmirė — juk 
tai buvo ne kas kitas, o pats didysis Brigemas Jangas. Visas drebėdamas, 
nes žinojo, kad toks apsilankymas nieko gera nežada, Ferjeras nubėgo 
prie durų sutikti mormonų vado. Tačiau šis šaltai atsakė į jo sveikinimus 
ir rūsčiu veidu nuėjo paskui jį į svetainę. 

— Broli Ferjerai, — tarė jis, atsisėsdamas ir aštriu žvilgsniu persmeig- 
damas fermerį iš po balzganų blakstienų, — mes, didžiai tikintieji, bu- 
vome tau geri draugai. Mes paėmėme tave mirštantį iš bado dykvietėje, 
dalijomės su tavimi maistu, atvedėme sveiką ir gyvą į Pažadėtąjį slėnį, 
paskyrėme tau nemažą žemės plotą ir suteikėme galimybę mūsų globo- 
jamam praturtėti. Argi ne taip? 

— Taip, - atsakė Džonas Ferjeras. 

— Atsilyginimo už visa tai mes prašėme tik vieno: kad tu išpažintum 
tikrąjį tikėjimą ir visur laikytumeis jo nuostatų. Tu prižadėjai tai vykdyti, 
tačiau, jeigu tai, ką visi kalba apie tave, yra tiesa, tu nevykdai. 

— Kaipgi aš nevykdau? — skėstelėjo rankomis Ferjeras, nenorėdamas 
sutikti. — Argi aš neatiduodu savo dalies į bendrą fondą? Ar neinu į 
šventovę? Ar aš... 

— O kur tavo žmonos? — paklausė Jangas apsidairydamas. — Pašauk 
jas, kad galėčiau pasveikinti. 

— Tai tiesa, aš nevedęs, — atsakė Ferjeras. — Bet moterų nedaug, o ki- 
tiems jų labiau reikia nei man. Be to, aš ne vienišas — man padeda duktė. 

— Kaip tik apie ją aš ir noriu pasikalbėti su tavimi, — tarė mormonų 
vadas. — Ji jau užaugo, garsėja kaip Jutos gėlelė ir pelnė daugelio iškilių 
šio krašto žmonių palankumą. 

Džonas Ferjeras širdyje sudejavo. 

— Žmonės šneka — tuo aš nelabai noriu tikėti — šneka, kad ji su- 
žieduota su kažkokiu kitatikiu. Tai tikriausiai nepagrįstos kalbos. Kaip 
skamba tryliktasis šventojo Džozefo Smito priesakas? „Kiekviena mer- 
gina, išpažįstanti tikrąjį tikėjimą, turi tapti vieno iš išrinktųjų žmona. Iš- 
tekėdama už kitatikio, ji įvykdo sunkią nuodėmę“. Taigi negali būti, kad 
tu, išpažindamas šventąjį tikėjimą, leistum savo dukrai nusižengti jam. 

Džonas Ferjeras nieko neatsakė, tik nervingai žaidė su savo botagu. 

— Štai čia tavo tikėjimas ir bus išbandytas — taip nusprendė Šventoji 
ketverto taryba. Mergina jauna, ir mes neišleisim jos už kokio nors žila- 
galvio, neatimsim ir galimybės pasirinkti. Mes, seniūnai, turime ganėtinai 
telyčių,* bet reikia pasirūpinti ir vaikais. Stendžersonas turi sūnų, Dre- 
beris taip pat turi sūnų, ir kiekvienas iš jų mielai priimtų į savo namus 
tavo dukrą. Tegul ji pati išsirenka vieną iš jų. Jie jauni ir turtingi, išpažįsta 
tikrąjį tikėjimą. Ką tu į tai atsakysi? 

Ferjeras, suraukęs antakius, kurį laiką tylėjo. 

— Duokit mums laiko pagalvoti, — pagaliau tarė jis. — Mano duktė 
labai jauna, jai dar per anksti tekėti. 

— Per mėnesį ji turi pasirinkti, — tarė Jangas atsistodamas. — Po mė- 
nesio ji turės atsakyti. 

Tarpdury jis staiga apsigręžė. Įraudusiu veidu ir žaižaruojančiomis 
akimis sugriaudėjo: 

— Geriau būtų buvę, Džonai Ferjerai, kad tavo kaulai dabar boluotų 
Siera Blanke, negu kad tu bandytum savo silpnomis jėgomis priešintis 
Šventojo ketverto įsakymui. 

Pagrasinęs kumščiu, apsigręžė ir išėjo; Ferjeras klausėsi, kaip nuo jo 
sunkių žingsnių ant tako girgžda žvyras. 


* Herberis K. Kembelas viename pamoksle šiuo meiliu epitetu vadina savo šimtą žmonų. 


(Aut. bast.) 

Jis vis sėdėjo, pasirėmęs alkūne į kelį, galvodamas, kaip apie viską 
papasakos dukrai, tik staiga pajuto švelnų rankos prisilietimą ir pažvel- 
gęs aukštyn išvydo ją stovinčią šalia. Pamatęs jos išblyškusį, išsigandusį 
veidą, suprato, kad ji girdėjo, kas čia įvyko. 

— Aš nekalta, — tarė ji, atsakydama į jo žvilgsnį. — Jo balsas aidėjo 
visame name. Ak, tėve, tėve, ką mes dabar darysim? 

— Tu tik nebijok, — atsakė jis, prisitraukdamas ją artyn ir savo pla- 
čia šiurkščia ranka gelostydamas jos kaštoninius plaukus. — Mes kaip 
nors viską sutvarkysim. Juk tavo jausmai tam vaikinui dar nepradėjo 
blėsti, ar ne? 

Ji tiktai sudejavo ir suspaudė tėvo ranką. 

— Ne, žinoma, ne. Nenorėčiau išgirsti iš tavęs, kad nebemyli jo. Jis — 
šaunus vaikinas, be to, krikščionis, ne toks kaip šitie žmonės, nors jie 
meldžiasi ir pamokslauja. Rytoj išvyksta aukso ieškotojai į Nevadą, ir aš 
kaip nors per juos pranešiu jam, į kokią bėdą mes patekome, o jis atlėks 
greičiau, nei atšvilptų telegrama. 

Toks tėvo palyginimas pralinksmino Liusi, ir ji pro ašaras nusijuokė. 

— Jis atvyks ir patars, ką mums daryti. Bet, brangusis, aš labiausiai 
bijau dėl tavęs. Visur sklinda... sklinda baisiausios kalbos apie tuos, kurie 
pasipriešina pranašui; kažkas siaubinga jiems atsitinka. 

— Betgi mes dar nepasipriešinom jam, — tarė tėvas. — Dar yra laiko 
pagalvoti, kaip pasisaugoti, jeigu pasipriešinsim. Prieš mus visas mėnuo, 
o tada, manau, mums geriausia bus sprukti iš Jutos. 

— Palikti Jutą? 

— Maždaug taip. 

— O mūsų ferma? 

— Pasistengsiu kiek galima daugiau parduoti, kad turėtume pinigų, o 
visa kita tegul prapuola. Tiesą sakant, Liusi, aš jau ne kartą apie tai galvo- 
jau. Aš neketinu padlaižiauti taip, kaip čionykščiai žmonės padlaižiauja 
tam prakeiktam pranašui. Esu laisvas amerikietis, ir man tai neįprasta. O 
pasikeisti aš jau per senas. Jei jis pradės landžioti į mūsų fermą, tai, ko 
gera, susidurs su stambių šratų papliūpa, lekiančia iš priešingos pusės. 

— Bet jie mūsų neišleis, — prieštaravo duktė. 

— Palauksiu, kol atvyks Džefersonas, ir viską sutvarkysiu. O dabar 
nesirūpink, brangute, ir žiūrėk, kad neužtintų akys, nes kai jis pamatys, 
tuomet man klius. Nėra ko bijoti, mums negresia joks pavojus. 

Džonas Ferjeras ištarė šiuos paguodos žodžius labai tvirtu balsu, ta- 
čiau Liusi negalėjo nepastebėti, kad tą vakarą jis nepaprastai rūpestingai 
užsklendė visas duris, taip pat rūpestingai išvalė ir užtaisė seną surūdijusį 
medžioklinį šautuvą, kabėjusį ant sienos jo miegamajame. 


XI skyrius 
BĖGIMAS 


Rytojaus dieną po pokalbio su mormonų pranašu Džonas Fer- 
jeras nuvyko į Solt Leik Sitį ir susiradęs pažįstamą, besirengiantį va- 
žiuoti į Nevados kalnus, įdavė jam laišką Džefersonui Houpui. Jame 
parašė jaunuoliui apie jiems gresiantį pavojų ir primygtinai prašė ne- 
delsiant sugrįžti. Tai atlikęs, pasijuto ramiau ir grįžo namo palengvė- 
jusia širdimi. 

Priartėjęs prie fermos, nustebo pamatęs du arklius, pririštus prie var- 
tų stulpų. Dar labiau nustebo, kai įėjęs vidun pamatė svetainėje du jau- 
nuolius. Vienas, pailgo, išblyškusio veido, sėdėjo atsilošęs supamajame 
krėsle, kojas užkėlęs ant krosnelės. Kitas, storasprandis, bjauraus, išpur- 
tusio veido, stovėjo priešais langą, susikišęs rankas į kišenes, ir švilpavo 
gerai žinomą giesmę. Abu linktelėjo įėjusiam Ferjerui, ir tas, kuris sėdėjo 
supamajame krėsle, prabilo: 

— Jūs tikriausiai mūsų nepažįstate. Štai šis — seniūno Dreberio sūnus, 
o aš - Džozefas Stendžersonas, kuris keliavo su jumis per dykumą, kai 
Viešpats ištiesė savo ranką ir priėmė jus į tikrąją bažnyčią. 

— Kaip priims ir visas tautas, kai ateis Jo laikas, - prašneko kitas pro 
nosį. — Jis renkasi pamažu, bet labai kruopščiai. 

Džonas Ferjeras šaltai nusilenkė. Jis numanė, kas tie jo svečiai. 

— Mes atvykome, — tęsė Stendžersonas, — paklausę tėvų patarimo ir 
norėdami paprašyti jūsų dukters rankos tam, kuris labiau patiks jums 
ir jūsų dukrai. Kadangi aš turiu tik keturias žmonas, o brolis Drebe- 
ris — septynias, tai, man regis, pirmenybė tenka man. 

— Ne, ne, broli Stendžersonai! — suriko antrasis. — Viskas priklauso 
ne nuo to, kiek žmonų turime, o kiek galime išlaikyti. Tėvas man atidavė 
savo fabrikus, ir aš turtingesnis už tave. 

— Bet mano perspektyvos geresnės! — karštai užginčijo Stendžersonas. 
— Kai Viešpats pasišauks mano tėvą, man liks jo kailių raugykla ir odos 
fabrikas. Be to, aš vyresnis už tave ir užimu aukštesnę vietą bažnyčioje. 

— Tegul sprendžia pati mergina, — atsiliepė Dreberis, grožėdamasis 
savo atvaizdu veidrodyje. — Leiskime jai pačiai rinktis. 

Džonas Ferjeras netverdamas pykčiu klausėsi prie durų šio pokalbio 
ir vos susilaikė netvojęs botagu per nugarą abiem atvykėliams. 

— Paklausykit! — pagaliau tarė jis, žengdamas prie jų. — Kai mano 
duktė pakvies, tada ir ateikite, o ligi tol nenoriu matyti jūsų f1zi0n0mijų. 

Jaunieji mormonai apstulbę spoksojo į jį. Jų manymu, šitos jųdviejų 
varžybos dėl merginos rankos buvo didžiausia garbė ir jai, ir jos tėvui. 

— Iš šito kambario yra du išėjimai, - sušuko Ferjeras, — arba pro du- 
ris, arba pro langą. Kurį renkatės? 

Jo įdegęs veidas buvo toks įsiutęs, o kaulėti kumščiai tokie grėsmin- 
gi, kad svečiai pašoko ant kojų ir skubėjo išsinešdinti. Senasis fermeris 
nusekė paskui juos ligi durų. 

— Kai susitarsite, praneškit man, kuris iš jūsų jaunikis, — ironiškai 
tarė jis. 

— Tu dar atkentėsi už tai! —- iš pykčio pabalęs, suriko Stendžersonas. — 
Tu paniekinai pranašą ir Ketverto tarybą. Gailėsiesi ligi gyvenimo galo. 

— Viešpaties ranka tave sunkiai nubaus, — suriko Dreberis jaunesny- 
sis. — Mes tave sutriuškinsim! 

— Tuomet aš pirmas pradėsiu! — įniršęs sušuko Ferjeras ir jau no- 
rėjo bėgti aukštyn šautuvo, bet Liusi pačiupo jį už rankos ir sulaikė. 
Kai jis išsiveržė iš jos, jau buvo girdėti kanopų bildesys, ir jis suprato 
jų nebepavysiąs. 


85 


86 


+» ARTHUR CONAN DOYLE 


— Bjaurūs veidmainiai! — šaukė jis, šluostydamas prakaitą nuo kaktos. — 
Jau geriau, mieloji, matyti tave karste, nei išleisti už kurio nors 1š jų. 

— Man taip pat geriau gulėti karste, tėve, — ryžtingai atsakė ji. —- Bet 
greit čia bus Džefersonas. 

— Taip. Jis turi netrukus atvykti. Kuo greičiau, tuo geriau, nes neži- 
nome, ko jie dabar griebsis. 

Ir iš tikrųjų šiuo metu narsiam senajam fermeriui ir jo įdukrai kaip 
niekad reikėjo patarimo ir pagalbos. Per visą mormonų įsikūrimo isto- 
riją dar nebuvo tokio atvejo, kad kas nors atvirai pasipriešintų seniūnų 
valdžiai. Jeigu ir nedideli prasižengimai buvo taip griežtai baudžiami, tai 
koks likimas laukia tokio užkietėjusio maištininko kaip Ferjeras? Ferje- 
ras žinojo, kad jo neišgelbės nei turtai, nei padėtis. Nemaža tokių pat 
žinomų ir turtingų žmonių kaip jis jau dingo be žinios, o jų turtas ati- 
teko bažnyčiai. Nors jis buvo drąsus, tačiau drebėjo pajutęs virš savęs 
pakibusią neaiškią paslaptingą grėsmę. Žinomą pavojų jis galėjo sutikti 
nesvyruodamas, bet nežinomybė jį gąsdino. Tačiau jis slėpė baimę nuo 
dukters ir dėjosi, jog tai vieni niekai, nors jos mylinčios akys aiškiai matė, 
kad jam neramu. 

Jis laukė iš Jango kokios nors žinios ar priekaišto dėl savo elgesio 
ir neapsiriko, nors tai buvo padaryta visiškai nenumatytu būdu. Kitą 
rytą atsibudęs, jis su didžiausia nuostaba pamatė mažą keturkampį po- 
pierėlį, prisegtą prie antklodės, tiesiai ant jo krūtinės. Jame ryškiomis 
raidėmis buvo pakeverzota: „Atgailai tau skirtos dvidešimt devynios 
dienos, o paskui —“. 

Brūkšnys buvo baisesnis, negu bet kokie grasinimai. Džonas Ferje- 
ras suko galvą, kaip galėjo šis perspėjimas patekti į jo kambarį. Tarnai 
miegojo priestate, o durys ir langai buvo saugiai uždaryti. Jis suglamžė 
popierėlį ir nieko nepasakė dukrai, tačiau iš siaubo jam apmirė širdis. 
Dvidešimt devynios dienos buvo ligi mėnesio pabaigos, Jango paskir- 
to termino. Kokia jėga, koks narsumas gali atsilaikyti prieš tokiomis 
paslaptingomis galiomis apsiginklavusį priešą? Ranka, prisegusi tą po- 
pierėlį, galėjo smogti jam tiesiai į širdį, ir jis niekada nebūtų sužinojęs, 
kas jį nužudė. 

Kitą rytą jis buvo dar labiau sukrėstas. Vos tik jiems atsisėdus pus- 
ryčiauti, Liusi nustebusi suriko ir parodė aukštyn. Pačiame lubų vidu- 
ryje, matyt, apanglėjusia lazda buvo nubrėžtas skaičius 28. Dukrai tai 
buvo nesuprantama, o Ferjeras jai nieko nepaaiškino. Visą naktį jis 
išsėdėjo su šautuvu, išplėtęs akis ir ištempęs ausis. Nieko nepamatė, 
nieko neišgirdo, tačiau rytą ant išorinių durų buvo užrašytas didžiulis 
skaičius 27. 

Ir taip kiekvieną dieną: kai tik išaušdavo rytas, jis pamatydavo, kad 
neregimi priešai tiksliai viską registruoja ir kur nors aiškiai matomoje 
vietoje užrašo, kiek dienų liko ligi termino pabaigos. Kartais lemtingieji 
skaičiai pasirodydavo ant sienų, kartais ant grindų, retkarčiais ant mažų 
lapelių, priklijuotų prie sodo vartelių ar tvoros lentų. Nors Džonas Fer- 
jeras ir labai budriai saugojo, tačiau negalėjo nustatyti, kaip atsirasdavo 
tie kasdieniniai perspėjimai. Vos tik juos pamačius, jį apimdavo beveik 
prietaringas siaubas. Jis sulyso, pasidarė neramus, akyse atsispindėjo tar- 
si pjudomo žvėries išgąstis. Jam liko vienintelė viltis, kad netrukus iš 
Nevados atlėks jaunasis medžiotojas. 

Dvidešimt sumažėjo ligi penkiolikos, penkiolika — ligi dešimties, ta- 
čiau iš Džefersono nebuvo jokios žinios. Vienas po kito nyko skaičiai, o 
iš jo — nė ženklo. Išgirdęs raitelį bildant keliu ar varovą šaukiant ant savo 
bandos, senasis fermeris skubėdavo prie vartų, tikėdamasis, kad atėjo 
pagalba. Pagaliau, kai penkis pakeitė skaičius keturi, o keturis — trys, jis 
nebeteko jokios vilties pabėgti. Jis suprato, kad vienas pats, mažai tepa- 
žindamas gyvenvietę supusius kalnus, bus bejėgis. Visi pravažiuojami 
keliai buvo griežtai stebimi ir saugomi, ir niekas negalėjo išvykti be ta- 
rybos leidimo. Kur tik pasisuksi, niekur neišvengsi virš galvos pakibusio 
smūgio. Tačiau senasis fermeris buvo tvirtai pasiryžęs verčiau paaukoti 
gyvybę, negu leisti pažeminti savo dukterį. 

Kartą vakare jis sėdėjo paskendęs savo rūpesčiuose ir veltui ieš- 
kodamas kokios nors išeities. Tą dieną ant jo namo sienos pasirodė 
skaičius 2, 0 rytoj — paskutinė jam skirto termino diena. O kas tada? 
Jo vaizduotė kūrė visokiausius miglotus ir siaubingus paveikslus. O 
dukra — kas jai atsitiks, kai jo nebebus? Nejaugi negalima išsiveržti iš 

juos apsupusio nematomo voratinklio? Jis nuleido galvą ant stalo ir 
ėmė raudoti suvokęs savo bejėgiškumą. 

Bet kas gi ten? Tyloje jis išgirdo silpną krebždėjimą — tykų, bet aiškiai 
išsiskirianti nakties ramybėje. Tas garsas sklido nuo išorinių durų. Ferjeras 
išsėlino į prieangį ir atidžiai įsiklausė. Keletą sekundžių buvo tylu, o paskui 
vėl pasigirdo tas pats tykus, meilaujantis garsas. Matyt, kažkas labai švelniai 
barbeno į durų įsprūdą. Gal atėjo naktinis žudikas įvykdyti kruvino slap- 
tojo tribunolo nuosprendžio? O gal tai pasiuntinys, atvykęs priminti, jog 
atėjo paskutinė termino diena? Džonas Ferjeras jautė, kad kur kas geriau 
staigi mirtis, negu tas slegiantis laukimas, nuo kurio visiškai pakriko nervai 
ir apmirė širdis. Pašokęs į priekį, jis patraukė skląstį ir atidarė duris. 

Lauke buvo tyku ir ramu. Naktis buvo giedra, danguje skaisčiai mir- 
gėjo žvaigždės. Fermeris permetė akimis nedidelį priešais namą esantį 
sodelį, aptvertą tvora su varteliais, tačiau nei jame, nei ant kelio nebuvo 
matyti jokios gyvos dvasios. Su palengvėjimu atsidusęs, Ferjeras pažvel- 
gė į dešinę ir į kairę ir staiga sau po kojų nustebęs pamatė gulintį pasliką 
vyriškį, priplojusį veidą prie žemės. 

Šis vaizdas taip išgąsdino Ferjerą, kad jis atsišliejo į sieną ir čiupo sau 
už gerklės, norėdamas užgniaužti riksmą. Pirmiausia jam dingtelėjo, kad 
ant žemės išsitiesęs žmogus yra sužeistas arba nebegyvas, bet pamatė, 
kad šis spėriai ir tyliai it gyvatė įsirangę į prieangį. Atsidūręs viduje, jis 
pašoko ant kojų ir uždarė duris. Nustebęs fermeris išvydo rūstų ir ryž- 
tingą Džefersono Houpo veidą. 

— O, Dieve! — dusdamas ištarė Džonas Ferjeras. — Kaip tu mane 
išgąsdinai! Kodėl tu šliaužei? 

— Duokit pavalgyti, — sušvokštė anas. — Aš keturiasdešimt valandų 
neturėjau nė kąsnelio burnoje. 

Jis puolė prie šaltos mėsos ir duonos, likusių ant stalo po vakarienės, 
ir ėmė godžiai ryti. 

— Kaip jaučiasi Liusi? — paklausė jis, numalšinęs alkį. 

— Neblogai. Ji nežino, koks pavojus mums gresia, — atsakė jos tėvas. 

— Tai gerai. Namas sekamas iš visų pusių. Štai kodėl aš turėjau atšliauž- 
ti. Nors jie pasiutusiai gudrūs, bet ne jiems sugauti Vošou medžiotoją. 

Supratęs, kad turi ištikimą sąjungininką, Džonas Ferjeras pasijuto 
visai kitas žmogus. Jis pačiupo sudiržusią jaunuolio ranką ir širdingai ją 
paspaudė. 

— Tavimi galima tikrai didžiuotis, — tarė jis. - Nedaug kas būtų išdrį- 
sęs išgyventi su mumis tokius pavojus ir negandas. 

— Kas tiesa, tai tiesa, bičiuli, — atsakė jaunasis medžiotojas. — Aš jus 
labai gerbiu, bet jei būtumėt vienas, dar gerokai pagalvočiau prieš kiš- 
damas galvą į tą širšių lizdą. Atvykau tik dėl Liusi, ir verčiau tegul vienu 
žmogumi sumažės Jutos Houpų šeima, negu jai atsitiks kas nors bloga. 

— Ką gi mes darysim? 

— Rytoj — paskutinė diena, ir jeigu šiąnakt neišvyksim, jūs — žuvęs. Aš 
palikau du mulus ir du arklius Erelių dauboje. Kiek jūs turit pinigų? 

— Du tūkstančius auksinių dolerių ir penkis tūkstančius banknotų. 

— Užteks. Aš turiu dar tiek pat. Mums reikia prasiskverbti pro kalnus 
ligi Karson Sičio. Reikėtų pažadinti Liusi. Gerai, kad tarnai miega ne 
šiame name. 

Kol Ferjeras padėjo dukrai pasirengti būsimai kelionei, Džefersonas 
Houpas surinko į ryšulėlį visa, ką rado valgoma namuose, pripylė molinį 
ąsotį vandens, nes iš patirties žinojo, kad kalnuose maža šaltinių ir jie toli 
vienas nuo kito. Vos tik baigė viską susitvarkyti, kai pasirodė fermeris su 
dukra, apsivilkusia ir pasirengusia kelionei. Mylimieji pasisveikino karš- 
tai, bet paskubomis, nes kiekviena minutė buvo brangi, padaryti reikėjo 
dar daug ką. 

— Reikia tučtuojau išvykti, — tyliai, bet ryžtingai pasakė Džefersonas 
Houpas, kaip žmogus, suvokiąs, koks didelis pavojus, bet griežtai nusi- 
statęs kautis ligi galo. — Priešakinės ir užpakalinės durys saugomos, bet 
mes galim atsargiai išlipti pro šoninį langą ir eiti laukais. Išėjus į kelią, 
liktų tik dvi mylios ligi daubos, kur laukia arkliai. Auštant jau būsim nu- 
joję pusę kelio per kalnus. 

— O jei mus sulaikys? — paklausė Ferjeras. 

Houpas patapšnojo per revolverio buožę, kyšančią iš po tunikos. 

— Jeigu jų bus per daug, tai du ar tris pasiimsiu su savim, — tarė jis, 
niūriai nusišypsodamas. 

Jie užgesino šviesas visame name, ir Ferjeras per tamsų langą pažvel- 
gė į savo laukus, kuriuos turės palikti visam laikui. Tačiau jis jau buvo ap- 
sipratęs su šia auka, ir mintis apie dukters garbę ir laimę nugalėjo gailestį 
dėl prarasto turto. Tokia ramybė ir palaima gaubė šlamančius medžius ir 
platų tylų javų lauką, kad sunku buvo įsivaizduoti, jog visur aplink tūno 
žudikai. Tačiau išblyškęs ir rūstus jaunojo medžiotojo veidas rodė, kad 
slinkdamas prie namo jis tuo ganėtinai įsitikino. 

Ferjeras paėmė maišelį su pinigais, Džefersonas Houpas - menkas 
maisto atsargas ir vandenį, o Liusi — nedidelį ryšulėlį su kai kuriais jai 
labai brangiais daiktais. Labai lėtai ir atsargiai atidarę langą, jie palaukė, 
kol juodas debesis šiek tiek užtemdė dangų, ir tada vienas paskui kitą 
išlipo į mažąjį sodelį. Sulaikę kvapą ir susikūprinę, jie perėjo skersai 
ji ligi gyvatvorės ir slėpdamiesi už jos nusėlino ligi plyšio, išeinančio 
į javų lauką. Kaip tik šioje vietoje jaunuolis sučiupo savo bendrake- 
leivius ir pastūmė į šešėlį, ir visi trys, tylėdami ir drebėdami, prigludo 
prie žemės. 

Gyvendamas prerijose, Džefersonas Houpas taip išlavino klausą, 
kad galėjo girdėti it lūšis. Vos tik jis ir jo bičiuliai sukniubo ant žemės, 
už keleto jardų nuo jų pasigirdo liūdnas kalnų pelėdos ūkčiojimas, o ne- 
trukus kažkur netoliese atsiliepė kitas toks pat ūkčiojimas. Ir tučtuojau 
plyšyje, prie kurio jie artinosi, pasirodė neaiški, tamsi figūra, suūkčiojo 
tuo pačiu graudžiu sutartiniu garsu, ir iš tamsos išlindo kitas žmogus. 

— Rytoj vidurnaktį, — tarė pirmasis, kuris, matyt, buvo viršesnis, — kai 
triskart-suriks lėlys. 

— Gerai, — atsakė antrasis. — Ar pasakyti broliui Dreberiui? 

— Pasakyk jam, oO jis tegul praneša kitiems. Devyni prie septynių! 

— Septyni prie penkių! — pakartojo antrasis, ir abi žmogystos nuėjo 
skirtingomis kryptimis. 

Paskutiniai žodžiai, matyt, buvo slaptažodis ir jo atsakas. Kai tik 
jų žingsniai nutilo, Džefersonas Houpas pašoko ant kojų, padėjo savo 
bendrakeleiviams pralįsti pro plyšį ir kiek įstengdamas greičiau pasilei- 
do per lauką, prilaikydamas, o kartais beveik nešdamas mergaitę, kai 
jai pritrūkdavo jėgų. 

— Greičiau! Greičiau! — dusdamas ragino jis. —- Mes praėjome sargy- 
bos liniją. Dabar viskas priklauso nuo spartumo. Greičiau! 

Atsidūrę ant kelio, jie galėjo eiti sparčiau. Tik sykį pasitaikė kažką 
sutikti, bet jiems pasisekė įsmukti į javų lauką, ir todėl liko nepastebėti. 
Dar nepriėjus prie miesto, medžiotojas pasuko į siaurą, akmenuotą take- 
lį, vedantį į kalnus. Tamsoje virš jų dunksojo dvi juodos dantytos viršū- 
nės, O tarp jų esantis tarpeklis ir buvo Erelių dauba, kur jų laukė arkliai. 
Su neklystama nuojauta Džefersonas Houpas skynėsi kelią per didžiu- 
lius akmens luitus, paskui išdžiūvusio upelio vaga, kol pasiekė nuošalią, 
uolų apsuptą vietą, kur buvo pririšti ištikimieji gyvuliai. Mergaitę paso- 
dino ant mulo, senasis Ferjeras su savo pinigų maišelių užsėdo ant vieno 
arklio, o Džefersonas Houpas vedė kitą labai stačiu, pavojingu keliu. 

Tai buvo be galo klaidus kelias tiems, kurie niekada nėra susidu- 
rę su pirmykštės gamtos reiškiniais. Iš vienos pusės kyšojo gal kokio 
tūkstančio ar daugiau pėdų juoda, rūsti ir grėsminga uola su ilgais ba- 
zalto stulpais ant gruoblėto paviršiaus, tartum suakmenėjusios pabaisos 
šonkauliai. Iš kitos — akmenų ir nuolaužų chaosas, per kurį jokiu būdu 
nepereisi. Vidury rangėsi nelygus takas, vietomis toks siauras, kad jiems 
tekdavo joti vorele, ir toks duobėtas, kad juo keliauti būtų galėję tik 
įgudę raiteliai. Ir vis dėlto, nepaisant visų pavojų ir sunkumų, bėglių 
nuotaika buvo pakili, nes kiekvienas žingsnis didino nuotolį tarp jų ir to 
baisaus despotizmo, nuo kurio jie stengėsi pasprukti. 

Tačiau netrukus teko įsitikinti, kad jie vis dar tebėra šventųjų val- 
džioje. Kai prijojo prie pačios šiurpiausios ir gūdžiausios savo kelio vie- 
tos, mergaitė staiga šūktelėjo ir parodė aukštys. Viršuj, tiesiai ties taku, 
ant juodos uolos, aiškiai išsiskiriančios dangaus fone, stovėjo vienišas 
sargybinis. Tuo pat metu ir sargybinis juos pastebėjo, ir tylioje dauboje 
nuaidėjo jo karingas šauksmas: 

— Kas ten eina? 

— Keleiviai į Nevadą, — atsakė Džefersonas Houpas, uždėjęs ranką 
ant šautuvo, kabojusio prie balno. 

Jie pamatė, kaip vienišasis sargybinis, atlaužęs gaiduką, atidžiai žiū- 
rėjo į juos, tarsi nepatenkintas atsakymu. 

— Kas jus išleido? — paklausė jis. 

— Šventasis ketvertas, — atsakė Ferjeras. 

Gyvendamas su mormonais, jis žinojo, kad tai pati aukščiausia val- 
džia, kuria galima remtis. 

— Devyni prie septynių! — sušuko sargybinis. 

— Septyni prie penkių! - skubiai atšovė Džefersonas Houpas, atsimi- 
nęs sode išgirstą slaptažodžio atsaką. 

— Eikite, ir tepadeda jums Dievas! — pasigirdo balsas iš viršaus. 

Už šio posto kelias praplatėjo, ir arkliai jau galėjo bėgti ristele. Pa- 
žvelgę atgal, jie pamatė vienišąjį sargybinį, palinkusį ant šautuvo, ir su- 
prato, kad praėjo pro tolimiausią išrinktosios tautos postą ir prieš juos 


atsivėrė laisvė. 


XII skyrius 
KERŠTO ANGELAI 


Visą naktį jie keliavo vingiuotais tarpekliais ir gruoblėtais, akme- 
nuotais takais. Keliskart buvo pasiklydę, bet Houpas, puikiai pažinda- 
mas kalnus, padėdavo vėl surasti tikrąjį taką. Išaušus rytui, prieš juos 
atsivėrė nuostabaus, nors ir laukinio grožio reginys. Iš visų pusių juos 
supo didžiulės snieguotos viršūnės, tarsi viena per kitos pečius norė- 
damos pamatyti tolimą horizontą. Uolėti skardžiai iš abiejų pusių buvo 
tokie statūs, kad maumedžiai ir pušys tarsi kabojo virš jų galvų ir, regis, 
nuo vienintelio vėjo gūsio užgrius ant jų. Toks būgštavimas tikriau- 
siai buvo pagrįstas, nes tuščias slėnis buvo pilnas prikritęs medžių ir 
akmenų. Netgi jiems bejojant, kažkur netoliese bildėdamas nusirito di- 
džiulis luitas, kurio trenksmas nuaidėjo bežadėje prarajoje, ir išbaidyti 
arkliai pasileido šuoliais. 

Saulė pamažu kilo virš rytų horizonto, didžiulių kalnų viršūnės vie- 
na po kitos užsidegė kaip šventės žiburėliai, ir pagaliau visos nušvito 

rausva šviesa. Didingas vaizdas pakėlė trijų bėglių dvasią ir suteikė 
jiems naujų jėgų. Ties šniokščiančiu upokšniu, tekančiu iš kažkokio 
tarpeklio, jie stabtelėjo, pagirdė arklius ir paskubomis papusryčiavo. 
Liusi su tėvu dar būtų mielai pailsėję ilgiau, bet Džefersonas Houpas 
buvo nepermaldaujamas. 

— Šiuo metu jie jau seka mūsų pėdomis, — pasakė jis. - Dabar viskas 
priklauso nuo mūsų spartos. Kai pasieksime Karsoną, galėsime ilsėtis 
nors ir visą gyvenimą. 

Ištisą dieną jie skverbėsi per tarpeklius ir pavakaryje, jų apskaičiavi- 
mu, jau buvo daugiau kaip per trisdešimt mylių nuo savo priešų. Naktų 
jie apsistojo papėdėje pakibusios uolos, kuri šiek tiek užstojo nuo žvar- 
baus vėjo, ir ten susiglaudę, kad būtų šilčiau, keletą valandų pamiegojo. 
Tačiau dar neišaušus atsikėlė 1r vėl leidosi į kelionę. Jie nepastebėjo jokių 
ženklų, kad būtų sekami, ir Džefersonas Houpas jau pradėjo manyti, 
kad jiems pasisekė pasprukti nuo tos baisios organizacijos, kurios nea- 
pykantą jie užsitraukė. Jis mažai tenutuokė, kaip toli siekia jos geležiniai 
gniaužtai ir kaip greit jie juos pagriebs ir sutraiškys. 

Antrosios kelionės dienos viduryje išseko jų menkos maisto atsar- 
gos. Tačiau medžiotojas dėl to ne per daug susirūpino, nes kalnuose 
pasitaikydavo žvėrių ir paukščių, ir anksčiau jam ne kartą tekdavo su 
šautuvu susirasti maisto. Suieškojęs nedidelę užuovėją, jis surinko krūvą 
sausų šakų ir užkūrė liepsnojantį laužą, kad jo bendrakeleiviai galėtų 
pasišildyti, nes jie apsistojo beveik penkių tūkstančių pėdų aukštyje virš 
jūros lygio, ir oras buvo žvarbus ir šaltas. Pririšęs arklius ir atsisveikinęs 
su Liusi, jis užsimetė šautuvą ant peties ir išėjo tikėdamasis, kad likimas 
jam bus palankus. Atsigręžęs atgal, jis pamatė senąjį fermerį ir jaunąją 
merginą susigūžusius prie liepsnojančio laužo, 0 už jų nejudėdami sto- 
vėjo visi trys gyvuliai. Bet greit juos užstojo uolos. 

Jis pravaikščiojo po tarpeklius gal kokias porą mylių, tačiau nieko 
nepamatė, nors iš įbrėžimų medžių žievėje ir kitokių ženklų sprendė, 
kad kažkur netoliese turėjo būti daug meškų. Pagaliau pravaikščiojęs 
dvi ar tris valandas veltui, nusiminęs jau norėjo grįžti atgal, tik pakėlė 
akis aukštyn ir išvydo vaizdą, nuo kurio jam iš džiaugsmo suvirpėjo 

širdis. Ant išsikišusios viršūnės, krašto, maždaug trys ar keturi šimtai 
pėdų virš jo, stovėjo šiek tiek į avį panašus gyvulys, tačiau su dviem 
didžiuliais ragais. Snieginis avinas, — taip jis vadinamas, — matyt, sau- 
kitą pusę ir nepamatė Houpo. Atsigulęs ant žemės, jis padėjo šautuvą 
ant akmens ir, prieš nuspausdamas gaiduką, ilgai ir kantriai taikėsi. 
Gyvulys pašoko aukštyn, akimirką stabtelėjo ant bedugnės krašto ir 
nudardėjo apačion į slėnį. 

Avino nebuvo įmanoma pakelti, todėl medžiotojas atsipjovė tiktai 
vieną šlaunį ir dalį šono. Užsimetęs savo grobį ant peties, jis skubėjo 
grįžti atgal, nes jau artinosi vakaras. Bet vos tik pradėjęs eiti, pamatė, 
kad pateko į sunkią padėtį. Beieškodamas grobio, jis nuklydo toli už jam 
pažįstamų daubų, ir dabar ne taip lengva buvo surasti tą patį kelią atgal. 
Slėnį, kuriame jis atsidūrė, supo daugybė tarpeklių, taip panašių vienas 
į kitą, kad negalėjai jų atskirti. Paėjėjęs kokią mylią vienu tarpekliu, susi- 
dūrė su kalnų upokšniu, kurio anksčiau tikrai nebuvo matęs. Įsitikinęs, 
kad ne tuo keliu pasuko, bandė eiti kitu tarpekliu, bet ir vėl tas pat. 
Spėriai artinosi naktis, ir jau buvo beveik sutemę, kai jis pagaliau atsidū- 
rė jam pažįstamame tarpeklyje. Bet ir tada buvo nelengva rasti teisingą 
taką, nes mėnulis dar nebuvo spėjęs patekėti, o tarp aukštų uolų tvyrojo 
gili tamsa. Sulinkęs po sunkia našta, nusikamavęs nuo didžiulės įtampos, 
jis klūpčiojo tolyn, guosdamas save mintimi, jog sulig kiekvienu žingsniu 
artėja prie Liusi ir atneša tiek maisto, kad jo užteks ligi kelionės galo. 

Štai jis jau priėjo prie įėjimo į tarpeklį, kuriame juos paliko. Net tam- 
soje atpažino jį supusių uolų kontūrus. Tikriausiai, manė jis, jie jau neri- 
mastauja — juk išėjo beveik prieš penkias valandas. Apsidžiaugęs širdyje, 
pridėjo prie burnos rankas, ir slėnyje nuaidėjo garsus ūktelėjimas — tai 
buvo ženklas, kad sugrįžta. Jis nutilo laukdamas atsakymo. Nieko - tik 
jo paties šūksmas, nubildėjęs nykioje, bežadėje dauboje, ataidėjo atgal, 
pasikartodamas daugybę kartų. Jis vėl sušuko, šįkart dar garsiau, tačiau 
ir dabar neišgirdo nė šnabždesio iš savo draugų, kuriuos taip neseniai 
buvo palikęs. Jį nupurtė kažkoks neaiškus, neapibūdinamas šiurpas; kaip 
paklaikęs puolė bėgti, iš susijaudinimo numetęs savo brangią naštą. 


KRAUJO SPALVOS ETIUDAS + 


Pasukęs už kampo, jis jau aiškiai pamatė laužavietę. Ten vis teberu- 
seno medžio pelenų krūva, bet, matyt, jos niekas nebepakurstė nuo tada, 
kai jis išėjo. Visur aplink tvyrojo ta pati mirtina tyla. Būgštavimai virto 
tikrove, ir jis nuskubėjo artyn. Prie blėstančio laužo nebuvo nė gyvos 
dvasios: gyvuliai, senasis fermeris, mergaitė — visi buvo dingę. Aišku tik 
tiek, kad jam išėjus, čia įvyko kažkokia netikėta ir baisi nelaimė — nelai- 
mė, ištikusi juos visus, tačiau nepalikusi jokių pėdsakų. 

Šio smūgio apstulbintam ir sukrėstam Džefersonui Houpui ėmė 
svaigti galva, ir jis turėjo pasiremti ant šautuvo, kad nepargriūtų. Tačiau, 
būdamas veiksmo žmogus, jis greit atsigavo iš šios laikinos negalios. Pa- 
stvėręs iš rusenančių pelenų tebesmilkstanųį nuodėgulį, jis įpūtė ugnį ir 
juo pasišviesdamas ėmė apžiūrinėti mažąją stovyklą. Žemė buvo ištrypta 
arklių kanopų, ir tai rodė, jog bėglius užklupo didžiulis būrys raitelių, o 
iš pėdsakų buvo matyti, kad jie grįžo atgal į Solt Leik Sių. Ar jie pagrobė 
abu jo bendrakeleivius? Džefersonas Houpas beveik jau buvo įsitikinęs, 
kad taip ir yra, bet staiga jo žvilgsnis pagavo tai, kas iki pačių gelmių 
sukrėtė jo nervus. Kiek atokiau nuo stovyklos kūpsojo nedidelis rusvų 
žemių kauburėlis, kurio anksčiau čia nebuvo. Be abejo, tai buvo nese- 
niai supiltas kapas. Priėjęs arčiau, jaunasis medžiotojas pamatė į žemę 
Įbestą lazdelę; į praskeltą galą buvo įsprausta popieriaus skiautelė. Ant 
jos — trumpas, bet tikslus užrašas: 


Džonas Ferjeras 
50/t Leik $1čd0 gyventojas 
Mžzrė 1860 m. rugbyačo 4 d. 


Taigi narsiojo senojo fermerio, su kuriuo jis taip neseniai išsiskyrė, 
jau nebėra tarp gyvųjų, ir ant jo kapo užrašyta tik tiek. Džefersonas 
Houpas it paklaikęs apsidairė aplinkui, norėdamas įsitikinti, ar nematyti 
dar vieno kauburėlio, tačiau antrojo nebuvo. Liusi išsigabeno tie pabai- 
SOS, ir ji turėjo tapti viena iš kurio nors seniūno sūnaus žmonų. Suvokęs, 
koks likimas jos laukia ir koks jis bejėgis pastoti jam kelią, Houpas panū- 
do ir pats gulėti šalia senojo fermerio šioje tykioje poilsio vietoje. 

Bet ir vėl jo veikli prigimtis nugalėjo nevilties sukeltą apatiją. Jeigu 
jis nieko kita nebeįstengia padaryti, tai bent gali paaukoti savo gyve- 
nimą kerštui. Būdamas neapsakomai kantrus ir atkaklus, Džefersonas 
Houpas pasižymėjo ir neišsenkamu kerštingumu; šią savybę jis, matyt, 
perėmė iš indėnų, tarp kurių ilgą laiką gyveno. Stovėdamas prie gęs- 
tančio laužo, jis suprato, kad sielvartą numalšinti gali tik galutinis ir 
visuotinis atpildas priešams, įvykdytas jo paties ranka. Jis nusprendė, 
kad dabar šiam tikslui bus skirta jo tvirta valia ir nenuilstama energija. 
Paniuręs ir išblyškęs jis grįžo į tą vietą, kur buvo numetęs avino mėsą, 
ir, pakurstęs smilkstantį laužą, išsivirė maisto keletui dienų. Suvynio- 
jęs ji į ryšulėlį, nepaisydamas nuovargio, jis iškeliavo atgal per kalnus 
Keršto angelų pėdomis. 

Penkias dienas jis klumpino nutrintomis kojomis, visiškai nusikama- 
vęs, tais pačiais tarpekliais, kuriais neseniai jojo raitas. Naktimis, parkri- 
tęs ant akmenų, jis keletą valandų nusnūsdavo, bet dar neišaušus rytui 
vėl leisdavosi į kelionę. Šeštą dieną jis priėjo Erelių daubą, nuo kurios 
prasidėjo jų nesėkmingas bėgimas. Nuo čia jis galėjo pažvelgti į šventųjų 
buveinę. Išsikamavęs ir išsekęs jis pasirėmė ant šautuvo ir savo kaulėtu 
kumščiu piktai pagrasino apačioje plytinčiam bežadžiam miestui. Geriau 
įsižiūrėjęs, pastebėjo, kad kai kuriose pagrindinėse gatvėse buvo iškeltos 
vėliavos ir kitokios puošmenos — matyt, vyko kažkokia šventė. Bespė- 
liodamas, ką tai galėtų reikšti, jis išgirdo arklio kanopų bildesį ir pamatė 
atjojantį raitelį. Jam prisiartinus, jis atpažino mormoną, vardu Kuperis, 
kuriam kadaise buvo suteikęs keletą paslaugų. Todėl priėjęs kreipėsi į jį, 
tikėdamasis ką nors sužinoti apie Liusi Ferjer likimą. 

— Aš esu Džefersonas Houpas, — tarė jis. — Ar jūs prisimenate mane? 

Mormonas neslėpdamas nuostabos žvelgė į jį — iš tiesų šiame api- 
plyšusiame, nuskurusiame keleivyje mirtinai išblyškusiu veidu ir pikto- 
mis, paklaikusiomis akimis sunku buvo atpažinti kadaise šaunų jauną 
medžiotoją. Tačiau galiausiai įsitikinus, kad tai iš tikrųjų jis, mormono 
nuostaba virto išgąsčiu. 

— Jūs iš proto išsikraustėt čia pasirodydamas! — sušuko jis. — Jei kas 
nors pamatytų mane besikalbant su jumis, atsakyčiau savo galva! Šven- 

toji ketverto taryba nuteisė jus mirties bausme už tai, kad padėjote pa- 
bėgti Ferjerui ir jo dukteriai. 

— Nebijau aš nei tarybos, nei jos nuosprendžio, — tvirtai tarė Hou- 
pas. — Manau, kad jūs, Kuperi, kai ką apie juos žinote. Maldauju visa to, 
kas brangu, vardan atsakyti į keletą mano klausimų. Mes jak buvome 
draugai. Dėl Dievo, atsakykite man! 

— Ko jums reikia? — neramiai paklausė mormonas. — Paskubėkit. Net 
ir uolos turi ausis, o medžiai — akis. 

— Kas ištiko Liusi Ferjer? 

— Vakar ji buvo sutuokta su jaunuoju Dreberiu. Bet kas gi jums? 
Laikykitės! Jūs vos gyvas. 

— Niekis, — vos ištarė Houpas. Jis mirtinai išblyško 1r susmuko ant 
akmens, į kurį buvo pasirėmęs. — Jūs sakot — sutuokta? 

— Taip, vakar. Dėl to ir vėliavos iškeltos virš šventyklos. Jaunasis 
Dreberis ir jaunasis Stendžersonas susikivirčijo dėl to, kuriam ji turi pri- 
klausyti. Jie abu vyko su būriu, kuris juos vijosi, ir Stendžersonas nukovė 
jos tėvą. Dėl to pirmenybė tarsi atiteko jam, bet taryboje Dreberis turėjo 
daugiau šalininkų, todėl pranašas atidavė mergaitę jam. Bet, man rodos, 
neilgam: jos veide jau vakar matėsi mirties šešėlis. Ji atrodė tarsi šmėkla, 
O ne gyva moteris. Ar jūs išeinate? 

— Taip, išeinu, — jau atsistojęs tarė Džefersonas Houpas. 

Jo veidas buvo toks rūstus ir sustingęs, jog atrodė tarsi nukaltas iš 
marmuro. O akys degė kažkokia tūžminga liepsna. 

— Kur jūs einate? 

— Nesvarbu, — tarė jis ir, užsimetęs šautuvą ant peties, patraukė tar- 
pekliu tolyn į pačią kalnų gilumą, į laukinių žvėrių lindynes. 

Tarp jų nebuvo nė vieno tokio pikto ir pavojingo žvėries kaip jis. 

Mormono pranašystės išsipildė su kaupu. Ar ją paveikė siaubinga 
tėvo mirtis, ar priverstinės, neapkenčiamos sutuoktuvės, bet vargšelė 
Liusi taip ir nebepakėlė galvos, vis nyko ir nyko, o po mėnesio ir pa- 
simirė. Jos prasigėręs vyras, kuris ją vedė svarbiausia dėl Džono Fer- 
jero turtų, ne kažin kiek sielvartavo dėl šios netekties. Tačiau kitos jo 
žmonos gedėjo ir mormonų papročiu išbudėjo prie jos visą naktį prieš 

laidotuves. Vos pradėjus aušti, staiga atsilapojo durys, ir aplink karstą 
susėdusios nežmoniškai išsigandusios ir nustebusios moterys išvydo 
įsiutusį, skarmalais apsirengusį, vėjo nugairintu veidu vyrą. Nė nepa- 
žvelgęs į susigūžusias moteris ir netaręs joms nė žodžio, jis priėjo prie 
sustingusio kūno, kuriame kažkada gyveno tyra Liusi Ferjer siela. Pasi- 
lenkęs pagarbiai pabučiavo jos šaltą kaktą ir pakėlęs ranką numovė jos 
vestuvinį žiedą. 

— Ji nebus palaidota su tuo žiedu!- piktai suriaumojo jis ir, nespėjus 
moterims sukelti aliarmo, nušoko laiptais žemyn ir dingo. 

Šis įvykis buvo toks keistas ir trumpas, kad budėtojos ir pačios sun- 
kiai būtų juo patikėjusios ir kitus įtikinusios, jeigu ne vienas nenuginčija- 
mas faktas — dingo mažytis auksinis žiedelis, ženklinantis jos vestuves. 

Džefersonas Houpas keletą mėnesių slankiojo po kalnus, gyveno 
keistai it laukinis ir širdyje puoselėjo piktą jį apėmusį keršto troški- 
mą. Mieste sklido gandai apie paslaptingą būtybę, kuri atsėlindavusi 
ligi miesto pakraščių ir lindėdavusi nuošaliuose tarpekliuose. Sykį pro 
Stendžersono langą įlėkė kulka ir įstrigo sienoje, maždaug per pėdą nuo 
jo. Kitą kartą, Dreberiui einant palei uolą, nuriedėjo didžiulis akmuo, 
ir jis išvengė baisios mirties, tik puldamas kniūbsčias ant žemės. Abu 
jaunieji mormonai greit susivokė, kas kėsinasi į jų gyvybę, ir surengė 
keletą žygių į kalnus, tikėdamiesi sučiupti arba nužudyti savo priešą, 
tačiau visos išvykos buvo nesėkmingos. Tuomet atsargumo dėlei ėmė 
nebevaikščioti po vieną, juo labiau naktį, o prie namų pastatė sargy- 
bą. Tačiau praėjus kuriam laikui, jie atsisakė šių priemonių, nes nieko 
nebebuvo girdėti apie jų priešininką, ir jie vylėsi, kad laikas atšaldė jo 
keršto troškimą. 

Tačiau greičiau buvo priešingai; laikas tik sustiprino jį. Medžiotojas 
iš prigimties buvo atkaklus ir nepalenkiamas, begalinis keršto jausmas 
taip jį užvaldė, kad nebeliko vietos kitoms mintims. Tačiau, beje, jis buvo 
praktiškas žmogus ir greit suprato, kad netgi jo geležinis organizmas ne- 
išlaikys tokios įtampos. Gyvenimas po atviru dangumi, sveiko maisto 
stygius jį išsekino. Kas įvykdys kerštą, jeigu jis nugaiš it šuo kalnuose? 
O tokia mirtis neabejotinai jo laukia, jei ir toliau taip gyvens. Jis jautė, 

kad tai bus tik į naudą jo priešams, todėl nenoromis grįžo į Nevados 
rūdynus, tikėdamasis pataisyti sveikatą ir sukaupti pinigų, kad galėtų ne- 
skursdamas pasiekti savo tikslą. 

Iš pradžių jis tikėjosi išvykti ne ilgiau kaip metams, bet įvairios nenu- 
matytos aplinkybės sulaikė jį rūdynuose beveik penkerius metus. Tačiau 
ir po tokio ilgo laiko jis lygiai taip pat jautė jam padarytas nuoskaudas ir 
taip pat troško keršto, kaip ir tą atmintiną naktį, kai stovėjo prie Džono 
Ferjero kapo. Jis grįžo į Solt Leik Sių, pakeitęs išvaizdą ir pasivadinęs 
kitu vardu. Jam nerūpėjo, kas jį ištiks — svarbu tiktai kaip nors įvykdyti 
teisingą bausmę. Bet čia jo laukė blogos naujienos. Prieš keletą mėnesių 
išrinktoji tauta suskilo: kai kurie jaunesnieji bažnyčios nariai sukilo prieš 
seniūnų valdžią. Dėl to dalis nepatenkintųjų atsiskyrė nuo mormonų, 
išvyko iš Jutos ir tapo kitatikiais. Tarp jų buvo ir Dreberis su Stendžerso- 
nu; kur jie išvyko, niekas nežinojo. Sklido gandai, kad Dreberis sugebėjo 
didelę savo turto dalį parduoti už pinigus ir išvyko kaip turtuolis, o jo 
draugas Stendžersonas buvo palyginti neturtingas. Tačiau niekas neži- 
nojo, kur jie apsigyveno. 

Daugelis net ir pačių pagiežingiausių žmonių, susidūrę su tokiomis 
kliūtimis, būtų atsisakę keršto, bet Džefersonas Houpas nė akimirkos 
nesusvyravo. Kad ir ne kažin ką turėdamas, užsidirbdamas pragyveni- 
mui kaip išmanydamas, jis keliavo po visas Jungtines Valstijas iš miesto į 
miestą, ieškodamas savo priešų. Ėjo metai po metų, jau ir juodi Houpo 
plaukai pražilo, o jis tarsi šuo skalikas vis keliavo ir keliavo, sutelkęs min- 
tis į vienintelį tikslą, kuriam paskyrė savo gyvenimą. Pagaliau jo užsispy- 
rimas buvo patenkintas. Kartą, pažvelgęs pro langą, jis pamatė tik vieną 
veidą ir suprato, kad Klivlende, Ohajo valstijoje, gyvena žmonės, kuriuos 
jis tiek laiko persekiojo. Jis grįžo į savo skurdžią buveinę ir buvo jau visiš- 
kai parengęs keršto planą. Tačiau atsitiko taip, kad Dreberis, žvelgdamas 
pro langą, atpažino gatvėje slankiojantį valkatą ir išskaitė jo akyse mirties 
grėsmę. Kartu su Stendžersonu, kuris dabar jau buvo jo asmeninis sek- 
retorius, jis nuskubėjo pas taikos teisėją ir pareiškė, kad į jų gyvybę iš 
pavydo ir neapykantos kėsinasi vienas senas varžovas. Tą vakarą Džefer- 
soną Houpą suėmė ir išlaikė keletą savaičių kalėjime, nes neatsirado, kas 

už jį laiduotų. Kai pagaliau buvo išleistas, sužinojo tik tiek, kad Dreberio 
namas jau tuščias, O jis pats su sekretoriumi išvyko į Europą. 
Keršytojas vėl pametė jų pėdsakus, bet nenumaldoma neapykanta 
skatino persekioti toliau. Tačiau tam reikėjo pinigų, ir jis kurį laiką 
turėjo dirbti taupydamas kiekvieną dolerį būsimai kelionei. Pagaliau 
surinkęs tiek, kad šiaip taip pragyventų, jis išvyko į Europą ir, vargais 
negalais versdamasis, vijosi savo priešus iš miesto į miestą, tačiau nie- 
kaip negalėjo jų sučiupti. Kai jis pasiekė Sankt Peterburgą, jie jau buvo 
iškeliavę į Paryžių; kai nuskubėjo tenai, sužinojo, kad jie ką tik išvyko į 
Kopenhagą. Į Danijos sostinę jis taip pat keliomis dienomis pavėlavo, 
nes jie jau buvo iškeliavę į Londoną; pagaliau čia juos ir užklupo. O 
kas tenai įvyko, geriausiai galima sužinoti iš paties senojo medžiotojo 
pasakojimo, užrašyto daktaro Votsono dienoraštyje, kuriam mes ir taip 


jau esame skolingi. 


XIII skyrius 


DAKTARO DZŽONO VOTSONO 
ATSIMINIMŲ TESINYS 


Mūsų belaisvio įnirtingas priešinimasis, matyt, nereiškė, kad jis 
žiauriai neapkenčia mūsų, nes vos tik pasijuto esąs bejėgis, jis maloniai 
nusišypsojo ir pareiškė viliąsis, kad per tas grumtynes nė vieno iš mūsų 
neužgavo. 

- Jūs tikriausiai mane nuvešite į policijos nuovadą, — pasakė jis Šerlo- 
kui Holmsui. — Mano kebas stovi prie durų. Jei atrišite man kojas, aš nuei- 
siu pats. Mane ne taip lengva pakelti, dabar esu sunkesnis, negu anksčiau. 

Gregsonas ir Lestreidas susižvalgė, turbūt manydami, kad tai perne- 
lyg įžūlus pasiūlymas, bet Holmsas, patikėjęs belaisvio žodžiais, atrišo 
rankšluostį, kuriuo buvome surišę jo kojų riešus. Jis atsistojo, išskėtė 
kojas, tarsi norėdamas pasitikrinti, ar jos tikrai išlaisvintos. Prisimenu, 

žvelgdamas į jį, pamaniau, jog retai kada buvo tekę matyti tvirtesnio su- 
dėjimo žmogų; O jo tamsiame, nuo saulės įdegusiame veide atsispindėję 
ryžtas ir energija buvo tokie pat grėsmingi kaip ir jo fizinė jėga. 

— Jeigu kartais šiuo metu laisva policijos viršininko vieta, tai už jus 
geresnio žmogaus nėra, — tarė jis, žvelgdamas į mano kaimyną su nesle- 
piamu pasigėrėjimu. — Tiesiog neįtikėtina, kaip jūs mane susekėte. 

— Būtų gerai, jeigu ir judu važiuotumėte drauge, — tarė Holmsas, 
kreipdamasis į abu seklius. 

— Aš jus nuvešiu, — tarė Lestreidas, 

— Gerai! O Gregsonas tegul sėda su manimi į vidų. Jūs taip pat, dak- 
tare. Juk jūs domitės šita byla, taigi važiuojam drauge su mumis. 

Aš mielai sutikau, ir mes visi nulipome žemyn. Mūsų belaisvis nė 
nebandė pabėgti ir ramiai įsėdo į savo kebą, o mes sulipome iš pas- 
kos. Lestreidas atsisėdo ant pasostės, sudrožė arkliui botagu ir beregint 
nugabeno mus į nuovadą. Buvome įvesti į mažą kambarėlį, ir policijos 
inspektorius užrašė mūsų belaisvio pavardę ir pavardes tų žmonių, kurių 
nužudymu jis buvo kaltinamas. Bejausmis blyškaus veido policininkas 
savo pareigas atliko mechaniškai ir abejingai. 

— Suimtasis bus apklaustas teisėjų per savaitę, — tarė jis. — O dabar, 
pone Džefersonai Houpai, ar jūs norite ką nors pasakyti? Perspėju, kad 
visi jūsų žodžiai bus užrašyti ir gali būti nukreipti prieš jus. 

— Aš noriu labai daug pasakyti, — lėtai tarė mūsų belaisvis. — Noriu 
papasakoti tiems džentelmenams viską. 

— Ar ne geriau būtų papasakoti teisme? — paklausė inspektorius. 

— Galbūt aš neišgyvensiu ligi teismo, — atsakė jis. — Neišsigąskite. 
Aš neketinu žudytis. Ar jūs daktaras? — paklausė jis, žvelgdamas į mane 
rimtomis juodomis akimis. 

— Taip, — atsakiau. 

— Tuomet uždėkite čionai savo plaštaką, — nusišypsojo jis, pakelda- 
mas surakintas rankas prie krūtinės. 

Aš taip ir padariau ir iškart pajutau nelygų, stiprų plakimą. Jo krūti- 
nės ląsta virpėjo ir drebėjo tarsi netvirtas pastatas, kuriame veikė galinga 
mašina. Visiems nutilus, išgirdau ten pat duslų ūžesį ir šniokštimą. 


IOI 


I02 


+» ARTHUR CONAN DOYLE 


— Nagi, — sušukau, — jūs turit aortos aneurizmą! 

— Tikrai taip, — ramiai tarė jis. — Praėjusią savaitę buvau pas gydytoją, 
ir jis pasakė, kad po keleto dienų ji sprogs. Ji blogėja jau metai iš metų. 
Pakenkė gyvenimas po atviru dangumi Solt Leiko kalnuose ir menkas 
maistas. Savo darbą aš atlikau, ir dabar nebesvarbu, kada atsisveikinsiu 
su šiuo pasauliu. Tačiau turiu papasakoti, kaip viskas įvyko. Nenoriu, 
kad mane laikytų paprasčiausiu galvažudžiu. 

Inspektorius ir abu sekliai greitosiomis pasitarė, ar galima jam leisti 
viską pasakoti. 

— Kaip jūs manote, daktare, ar padėtis iš tikrųjų pavojinga? — paklau- 
sė inspektorius. 

— Be abejo, pavojinga, — atsakiau. 

— Tuomet mūsų pareiga teisingumo labui išklausyti jo parodymus, — 
tarė inspektorius. — Jums, sere, leidžiama viską papasakoti, tačiau dar 
kartą perspėju, kad viskas bus protokoluojama. 

— Jei leisite, aš atsisėsiu, — tarė areštuotasis, sėsdamas ant kėdės. - Dėl 
tos aneurizmos aš labai greit pavargstu, o tos veltynės prieš pusvalandį 
dar labiau pakenkė. Mano valandos jau suskaitytos, ir aš nesirengiu me- 
luoti. Kiekvienas mano žodis — gryna teisybė, o kaip jūs tai vertinsite, 
man visiškai nesvarbu. 

Tardamas šiuos žodžius, Džefersonas Houpas atsilošė į kėdės atkal- 
tę ir pradėjo savo nepaprastą pasakojimą. Jis kalbėjo ramiai, nuosekliai, 
tarsi būtų pasakojęs apie paprasčiausius dalykus. Garantuoju, jog čia pa- 
teiktas pasakojimas yra visiškai tikslus, nes man pasisekė gauti Lestreido 
užrašus, O jis suimtojo parodymus užrašė žodis į žodį. 

— Jums ne taip svarbu patirti, kodėl aš taip neapkenčiau tų indivi- 
dų, — tarė jis. — Gana žinoti, jog jie kalti dėl dviejų žmonių — tėvo ir 
dukters — mirties ir todėl turėjo užmokėti savo gyvybe. Praėjus tiek laiko 
nuo jų įvykdyto nusikaltimo, man nebebuvo galimybės patraukti juos 
į teismą. Tačiau aš žinojau, jog jie kalti, ir nutariau pats būti jų teisėju, 
prisiekusiaisiais ir budeliu. Ir jūs mano vietoje būtumėt taip pasielgę, 
jei esat tikri vyrai. Mergaitė, apie kurią kalbėjau, prieš dvidešimt metų 
turėjo už manęs ištekėti. Ji buvo prievarta išleista už to Dreberio ir mirė 

iš sielvarto. Aš numoviau nuo velionės piršto vestuvių žiedą ir prisie- 
kiau, kad mirdamas jis regės šį žiedą ir paskutinę akimirką prisimins 
nusikaltimą, dėl kurio buvo nubaustas. Aš nešiojausi šį žiedą su savimi 
ir persekiojau Dreberį ir jo bendrą abiejuose žemynuose, kol galiausiai 
juos sučiupau. Jie tikėjosi mane išsekinti, bet nepavyko. Jei aš mirsiu ry- 
toj, o tai labai panašu, mirsiu žinodamas, kad savo darbą šiame pasaulyje 
gerai atlikau. Jie žuvo nuo mano rankos. O daugiau aš nieko nebesiti- 
kiu ir nieko nebetrokštu. Jie buvo turtingi, o aš — skurdžius, todėl man 
buvo nelengva juos persekioti. Kai atvykau į Londoną, mano kišenėse 
švilpavo vėjai, ir supratau, jog turiu kaip nors užsidirbti pragyvenimui. 
Vadelioti ir jodinėti man taip pat įprasta kaip ir vaikščioti, taigi aš krei- 
piausi į kebų nuomojimo įstaigą ir greit gavau darbo. Kiekvieną savaitę 
turėdavau atiduoti savininkui tam tikrą sumą, o visa, kas būdavo viršaus, 
priklausė man. Žinoma, dažniausiai likdavo ne kažin kas, bet šiaip taip 
galėjau sudurti galą su galu. Sunkiausia būdavo surasti kelią, nes, man 
regis, tokio klaidaus miesto kaip Londonas niekur pasaulyje nėra. Tačiau 
aš turėjau miesto planą ir, kai įsidėmėjau pagrindinius viešbučius ir ge- 
ležinkelio stotis, viskas sekėsi gerai. Aš ne 1š karto nustačiau, kur šiedu 
džentelmenai gyvena, bet vis klausinėdamas galiausiai juos aptikau. Jie 
buvo apsistoję viename pensione Kembervilyje, kitoje upės pusėje. Kai 
suradau juos, žinojau, kad jie mano rankose. Buvau užsiauginęs barzdą, 
taigi manęs atpažinti jie negalėjo. Nutariau sekioti paskui, kol pasitaikys 
tinkama proga. Pasiryžau dabar nebeleisti jiems nuo manęs pasprukti. 
Vis dėlto jie ketino bet kada pasprukti. Londone aš visur lipdavau jiems 
ant kulnų. Kartais važiuodavau paskui juos su kebu, kartais pėsčias, bet 
geriau būdavo važiuotam, nes tada jie negalėdavo pasprukti nuo manęs. 
Dabar uždarbiavau tik anksti rytą arba vėlai naktį ir, žinoma, įsiskolinau 
savo darbdaviui. Tačiau dėl to nesirūpinau, svarbiausia, kad tik tie žmo- 
nės neištrūktų iš mano rankų. Bet jie buvo labai gudrūs. Matyt, jautė, kad 
juos gali sekti, nes niekada nevaikščiodavo po vieną, o sutemus apskritai 
neišeidavo. Dvi savaites aš važinėjau paskui juos, bet niekada nemačiau 
jų vaikštant atskirai. Dreberis dažnai pasigerdavo, bet Stendžersonas visą 
laiką buvo budrus. Aš stebėjau juos vėlai ir anksti, bet tinkamos progos 

vis nepasitaikydavo; tačiau nenuleidau rankų, nes kažkas man sakė, jog 
tuoj išmuš mano valanda. Bijojau tik vieno — kad gali sprogti tas daikčiu- 
kas krūtinėje, o tada mano darbas liktų neįvykdytas. Bet pagaliau vieną 
vakarą, važiuodamas Torki Terasu, — toj gatvėj jie gyveno, — pamačiau, 
kad prie jų durų privažiavo kebas. Netrukus buvo išnešti lagaminai, o 
paskui išėjo Dreberis su Stendžersonu ir išvažiavo. Aš uždrožiau arkliui 
botagu ir leidausi jiems pavymui labai nerimaudamas, nes baiminausi, 
kad jie kažkur vėl išvyksta. Jie išlipo Justono geležinkelio stotyje, o aš, 
paprašęs berniuką pasaugoti mano arklį, nusekiau paskui juos į peroną. 
Jie paklausė, kada išeina traukinys į Liverpulį, 17 budėtojas atsakė, jog 
vienas ką tik išėjo, o kitas bus tik po keleto valandų. Stendžersonas, 
rodos, buvo dėl to nepatenkintas, o Dreberis net apsidžiaugė. Keleivių 
bruzdesy aš prislinkau taip arti, kad girdėjau kiekvieną jų žodį. Dreberis 
pasakė turįs atlikti dar kažkokį nedidelį reikalą ir, jeigu Stendžersonas 
čia jo palauks, jis greit grįšiąs. Jo bendrakeleivis paprieštaravo ir priminė, 
kad jie pasižadėję niekada nesiskirti. Dreberis pareiškė, kad reikalas la- 
bai delikatus ir jis turįs eiti vienas. Neišgirdau, ką pasakė Stendžersonas, 
tačiau Dreberis pratrūko keiktis 17 priminė, kad Stendžersonas esąs tik 
jo apmokamas tarnas ir neturįs teisės jam nurodinėti. Sekretorius, matyt, 
pamanė, kad neverta ginčytis, ir tiktai susitarė su Dreberiu, jog jeigu šis 
pavėluos į paskutinį traukinį, tai suras jį privačiame „Holliday“ viešbu- 
tyje. Dreberis atsakė, jog grįš dar prieš vienuoliktą, ir išėjo iš stoties. 
Pagaliau atėjo ilgai lauktoji valanda. Priešai buvo mano rankose. Dviese 
jie dar galėjo vienas kitą apginti, tačiau pavieniui visiškai priklausė nuo 
mano valios. Aš, žinoma, neveikiau neapgalvotai. Jau turėjau sudaręs 
planą. Kerštas neteiks malonumo, jei nusikaltėlis nesupras, kas pakėlė 
prieš jį ranką ir kodėl atėjo bausmės valanda. Mano planas buvo taip 
sumąstytas, kad priversčiau žmogų, padariusį man bloga, suprasti, jog 
jis gauna atpildą už seną nuodėmę. Taip atsitiko, kad prieš keletą dienų 
vienas džentelmenas, kuris prižiūrėdavo tuščius namus Brikston Roude, 
mano kebe pametė vieno iš jų raktą. Tą patį vakarą jis pasigedo rakto, ir 
aš jį grąžinau, bet per tą laiką pasidariau jo kopiją ir pasidirbdinau kitą 
tokį pat. Dabar jau turėjau bent vieną vietą šiame didžiuliame mies- 

te, kur buvau tikras, jog man niekas nesutrukdys. Sunkiausia problema, 
kurią dabar turėjau išspręsti, buvo ta, kaip į šį namą atsivilioti Dreberį. 
Eidamas gatve, Dreberis užsuko į vieną, paskui į kitą smuklę; pastaro- 
joje užtruko beveik pusvalandį. Iš ten išėjo svyruodamas — matyt, buvo 
gerokai paėmęs. Prieš mane stovėjo kebas, ir jis įsėdo į jį. Aš važiavau 
iš paskos taip arti, kad mano arklio snukis beveik lietė priešakinio kebo 
galą. Mes pervažiavome Vaterlo tultą ir dardėjome ištisas mylias Lon- 
dono gatvėmis, kol pagaliau, mano nuostabai, vėl atsidūrėme prie to 
namo, kur jis anksčiau buvo apsistojęs. Ko jis ten grįžo — neturėjau jokio 
supratimo. Bet aš taip pat privažiavau artyn ir sustojau per kokį jardą 
nuo namo. Jis įėjo į vidų, o kebas nuvažiavo. Prašom duoti man stiklinę 
vandens, man gerklė išdžiūvo bekalbant. 

Aš padaviau jam stiklinę vandens, ir jis išgėrė ją ligi dugno. 

— Dabar geriau, — tarė jis. — Taigi aš pralaukiau gal kokį ketvirtį va- 
landos ir staiga išgirdau triukšmą, tarsi viduje kas nors būtų ėjęs grum- 
tynių. Paskui atsilapojo durys, ir pasirodė du žmonės: vienas buvo Dre- 
beris, o kitas — kažkoks man lig šiol nematytas jaunuolis. Jis tempė 
Dreberį už apykaklės ir nuo laiptų viršaus taip jam niūktelėjo ir spyrė, 
kad tas kūlvirsčiais nusirito beveik ligi gatvės vidurio. ,„Niekšas! —- suriko 
jis, grumodamas lazda. — Aš tau parodysiu, kaip užgaulioti dorą mergai- 
tę“. Jis buvo taip įsikarščiavęs, kad, man regis, būtų pribaigęs Dreberį 
savo pagaliu, tiktai šitas bailys leidosi bėgti gatve, kiek neša kojos. Nubė- 
gęs ligi kampo, pašaukė mane ir įšoko į kebą. „Į privatų „„Holliday“ vieš- 
but!“ — sušuko jis. Kai jis atsidūrė mano kebe, širdis man ėmė taip smar- 
kiai plakti iš džiaugsmo, jog pabūgau, kad šią paskutinę akimirką ta 
aneurizma manęs nepribaigtų. Važiavau lėtai, galvodamas, ką toliau da- 
ryti. Galėjau nuvežti jį už miesto ir kokiame nors nuošaliame laukelyje 
su juo paskutinį kartą pasikalbėti. Jau beveik buvau nutaręs taip ir pada- 
ryti, bet jis pats atėjo man į pagalbą. Matyt, jam vėl užėjo noras išgerti, 
ir jis paliepė man sustoti prie kažkokios užeigos. Įsakęs palaukti, įėjo 
vidun ir išbuvo ligi pat uždarymo, o kai išėjo, supratau, kad dabar viskas 
mano rankose. Nemanykit, kad aš norėjau jį užmušti, ir tiek. Žinoma, tai 
būtų buvę visiškai teisinga, bet man širdis neleido taip padaryti. Jau se- 

niai buvau nusprendęs, jog leisiu jam pažaisti gyvybe, jei to pageidaus. 
Tarp daugybės darbų, kuriais verčiausi keliaudamas po Ameriką, sykį 
man teko būti prižiūrėtoju ir valytojų vieno Niujorko koledžo laborato- 
rijoje. Kartą profesorius ten skaitė paskaitą apie nuodus ir parodė stu- 
dentams, kaip jis sakė, kažkokį alkaloidą, gautą iš nuodų, kuriais Pietų 
Amerikoje užnuodijamos strėlės. Jis esąs toks stiprus, kad nuo menkiau- 
sio trupinėlio iškart mirštama. Aš nusižiūrėjau stiklainį, kuriame laiko- 
mas šis preparatas, ir, kai visi išsivaikščiojo, truputį pasiėmiau sau. Esu 
neblogas vaistininkas, taigi iš to alkaloido pasidariau mažų tirpstančių 
piliulių; kiekvieną piliulę įdėjau į dėžutę kartu su panašia, bet neužnuo- 
dyta piliule. Nusprendžiau, kad, atėjus laikui, mano ponai turės išsitrauk- 
ti vieną piliulę iš tokios dėžutės, o aš prarysiu tą, kuri liks. Nuodai tikrai 
pribaigs, ir bus mažiau triukšmo, negu šaunant per skepetaitę. Nuo to 
laiko visada nešiojausi dėžutes su piliulėmis, ir pagaliau atėjo laikas jomis 
pasinaudoti. Jau buvo po vidurnakčio, beveik pirma valanda; naktis pa- 
sitaikė bjauri ir tamsi, pūtė stiprus vėjas, ir lijo kaip iš kibiro. Nors lauke 
buvo nejauku, aš jaučiausi smagiai — taip smagiai, kad galėjau šaukti iš 
džiaugsmo. Jeigu kuris nors iš jūsų, džentelmenai, troškote kokio nors 
daikto, tik apie jį galvojote ištisus dvidešimt metų ir staiga pamatėte, kad 
jis ranka pasiekiamas, tuomet jūs galite suprasti mano jausmus. Aš užsi- 
degiau cigarą ir patraukiau dūmą, norėdamas truputį nusiraminti, bet 
mano rankos drebėjo, o smilkiniai tvinksėjo 1š susijaudinimo. Važiuoda- 
mas mačiau, kaip iš tamsos į mane žvelgia ir man šypsosi senasis Džonas 
Ferjeras ir mieloji Liusi taip aiškiai, kaip dabar jus matau šiame kamba- 
ryje. Visą kelią jie buvo prieš mane — vienas iš vienos, kitas iš kitos arklio 
pusės, kol sustojau prie namo Brikston Roude. Aplink nebuvo matyti nė 
gyvos dvasios, nebuvo girdėti jokio garso, tik lietaus lašėjimas. Pažvelgęs 
į kebo vidų, pamačiau, kad Dreberis susirietęs miega girto miegu. Pa- 
purčiau jį už rankos ir pasakiau: „Laikas išlipti“. Jis atsakė: „Gerai, veži- 
ke“. Matyt, jis pamanė, kad atvažiavome prie viešbučio, kurį buvo nuro- 
dęs, nes, netaręs nė žodžio, išlipo iš kebo ir nusivilko per sodą. Aš turėjau 
ji prilaikyti, kad nepargriūtų, nes jis vis dar buvo neišsipagiriojęs. Kai 
priėjome prie durų, aš atidariau jas ir įleidau jį į priekinį kambarį. Prisie- 

kiu jums, kad tėvas ir duktė visą laiką ėjo prieš mus. „Velniškai tam- 
su“, — pasakė jis, trepsėdamas vietoje. ,, Tuoj uždegsiu šviesą, — tariau aš 
ir, brūkštelėjęs degtuką, prikišau jį prie žvakės, kurią buvau atsinešęs. — 
Na, Inokai Dreberi, — tęsiau atsigręždamas į jį 1 pakeldamas šviesą sau 
prie veido, — kas aš esu?“ Jis valandėlę spoksojo į mane blausiomis, gir- 
tomis akimis, o paskui jose pasirodė siaubas, veidas išsikreipė — jis mane 
atpažino. Išbalęs it numirėlis atšlijo atgal, ėmė kalenti dantimis, o kaktą 
išpylė prakaitas. Pamatęs tai, aš atsirėmiau į duris ir garsiai nusijuokiau. 
Aš visada žinojau, kad kerštas bus saldus, bet nesitikėjau, jog mano sielą 
apims tokia palaima. ,,Tu, šunsnuki! — sušukau. — Aš vijausi tave nuo 
Solt Leik Sičio ligi Sankt Peterburgo, o tu visada pasprukdavai. Pagaliau 
tavo kelionėms atėjo galas, nes arba tu, arba aš rytoj nebeišvysime tekan- 
čios saulės“. Man kalbant, jis traukėsi vis tolyn nuo manęs, ir iš jo veido 
buvo matyti jį manant, kad aš išprotėjau. Taip tuo metu iš tikrųjų ir 
buvo. Smilkiniuose tarsi kūju kažkas daužė, ir maniau, jog mane ištiks 
koks nors priepuolis, bet iš nosies pliūptelėjo kraujas, ir man pasidarė 
geriau. „Na ką, ar prisimeni Liusi Ferjer? — sušukau užrakindamas duris 
ir prieš akis vartydamas raktą. — Bausmė ilgai ėjo, bet pagaliau tave už- 
klupo“. Mačiau, kaip iš baimės drebėjo jo lūpos. Jis būtų maldavęs pasi- 
gailėti, bet žinojo, jog tai beprasmiška. ,,Nejaugi tu mane nužudysi?“ — 
pralemeno jis. „Tai ne nužudymas, — atsakiau. — Argi pribaigti pasiutusį 
šunį reiškia jį nužudyti? Ar tu pagailėjai mano vargšės mylimosios, kai 
atplėšei ją nuo užmušto tėvo ir nutempei į savo prakeiktą begėdišką ha- 

remą?“ „Ne aš užmušiau jos tėvą!“ — sušuko jis. „Bet tu sudraskei jai 
širdį! — surikau pakišdamas jam dėžutę. — Tegul visagalis Dievas bus 
mūsų teisėjas. Paimk ir nuryk. Vienoje piliulėje — mirtis, kitoje — gyvybė. 
Aš nurysiu tą, kuri liks. Tuomet pamatysiu, ar yra šioje žemėje teisybė, ar 
viskas — tik atsitiktinumas“. Iš baimės susigūžęs, jis sušuko it paklaikęs 
ir maldavo pasigailėti, bet aš išsitraukiau peilį, prikišau jam prie gerklės, 
ir galiausiai jis pakluso. Aš nurijau kitą piliulę, ir valandėlę mudu stovė- 
jome tylėdami vienas prieš kitą, laukdami, kuris liks gyvas ir kuris mirs. 
Niekada nepamiršiu jo veido išraiškos, kai, pajutęs pirmuosius skaus- 
mus, jis suprato, jog pradėjo veikti nuodai. Aš nusikvatojau ir pakėliau 

jam prie akių Liusi žiedą. Tai buvo tik akimirka, nes alkaloidas veikia 
labai greit. Skausmo konvulsijos iškreipė jam veidą, jis išmetė rankas į 
priekį, susvyravo, aiktelėjo kimiu balsu ir sunkiai susmuko ant grindų. 
Aš koja apverčiau jį ant nugaros ir padėjau ranką jam ant širdies. Ji ne- 
beplakė. Jis buvo miręs! Man 1š nosies tekėjo kraujas, bet nekreipiau 
dėmesio. Nežinau, kodėl man šovė į galvą tuo krauju užrašyti ant sienos. 
Galbūt iš gryno išdykumo, kad suklaidinčiau policiją — širdyje buvo taip 
lengva ir smagu. Prisiminiau, Niujorke buvo rastas vokiečio lavonas, o 
ant jo užrašyta „RACHE“,; laikraščiai rašė, kad tai kažkokios slaptos 
bendrijos darbas. Pamaniau, jog tai, kas apstulbino Niujorką, apstulbins 
ir Londono gyventojus, taigi padažiau pirštą į kraują ir užrašiau aiškiai 
matomoje vietoje ant sienos. Tuomet grįžau prie savo kebo: aplink nie- 
ko nesimatė, o naktis tebebuvo tokia pat bjauri. Kiek pavažiavęs įkišau 
ranką į kišenę, kur visada laikiau Liusi žiedą, ir pamačiau, kad jo ten ne- 
bėra. Aš buvau pritrenktas — juk tai vienintelis jos atmininio ženklas. 
Pamanęs, kad jis iškrito, kai pasilenkiau prie Dreberio lavono, grįžau 
atgal ir, palikęs kebą skersgatvyje, drąsiai nužingsniavau prie namo — bu- 
vau pasiryžęs dėl visko rizikuoti, kad tik neprarasčiau žiedo. Atėjęs prie 
namo, pakliuvau tiesiai į policininko rankas, ir man pasisekė išvengti jo 
įtarimo tik dėl to, kad apsimečiau, jog esu girtas kaip pėdas. Štai kaip 
Inokas Dreberis gavo galą. Man beliko tiktai tą patį padaryti Stendžer- 
sonui ir atsiskaityti su juo už Džoną Ferjerą. Žinojau, kad jis apsistojęs 
privačiame ,Holliday“ viešbutyje, todėl visą dieną slankiojau aplink, ta- 
čiau jis neišėjo laukan. Manau, kad jis kažką įtarė, kai Dreberis nebepa- 
sirodė. Tas Stendžersonas buvo gudrus ir visada saugojosi. Jei jis manė, 
jog išvengs manęs sėdėdamas viešbutyje, tai labai apsiriko. Greit sužino- 
jau jo kambario langą ir kitą rytą, pasinaudodamas kopėčiomis, gulėju- 
siomis už viešbučio, vos pradėjus švisti, įlipau į jo kambarį. Pažadinęs jį, 
pasakiau, kad atėjo valanda atsiteisti už gyvybę, kurią jis atėmė prieš 
daugelį metų. Papasakojau jam apie Dreberio mirtį ir daviau pasirinkti 
vieną iš dviejų piliulių. Užuot pasinaudojęs galimybe išgelbėti savo gyvy- 
bę, jis šoko iš lovos ir griebė man už gerklės. Gindamasis aš dūriau peiliu 
jam tiesiai į širdį. Kiekvienu atveju būtų buvę tas pat, nes Apvaizda ne- 

būtų leidusi jo prasikaltusiai rankai paimti neužnuodytą piliulę. Gerai, 
kad man nebedaug ką reikia papasakoti, nes aš visiškai nusivariau. Kele- 
tą dienų dar vežiojau keleivius, tikėdamasis kiek nors užsidirbti, kad ga- 
lėčiau grįžti Amerikon. O šiandien, man bestovint kieme, priėjo toks 
apiplyšęs vaikiščias, paklausė, ar čia vežikas, vardu Džefersonas Houpas, 
ir pasakė, kad vienas džentelmenas jį prašo atvažiuoti į Beikerio gatvę, 
nr. 221b. Nieko neįtardamas, aš ir atvažiavau, o čia tas jaunuolis ėmė ir 
uždėjo man antrankius, ir dar taip vikriai spragtelėjo, kad nė nepama- 
čiau. Štai ir visa mano istorija, džentelmenai. Galite mane laikyti žmog- 
žudžiu, bet iš tikrųjų aš esu toks pat teisingumo vykdytojas kaip 1r jūs. 

Pasakojimas buvo toks intriguojantis, o jis kalbėjo taip išraiškingai, 
kad mes klausėmės sulaikę kvapą ir nepratardami nė žodžio. Net pro- 
fesionalūs sekliai, 5/as4 visokiausių nusikaltimų, ir tie, rodos, su dideliu 
dėmesiu klausėsi Houpo istorijos. Kai jis nutilo, mes kurį laiką nieko 
nekalbėjome, ir buvo girdėti tik Lestreido pieštuko krebždėjimas — jis 
baigė stenografuoti. 

— Norėčiau sužinoti dar vieną dalyką, — tarė pagaliau Holmsas. — Kas 
gi tas jūsų bendras, atėjęs pasiimti žiedo, apie kurį buvau paskelbęs. 

— Aš galiu atskleisti savo paslaptis, — tarė jis, —- bet kitiems nemalonu- 
mų nedarysiu. Perskaitęs jūsų skelbimą, pamaniau, kad tai arba spąstai, 
arba tikrai mano žiedas. Mano draugas pasisiūlė nueiti ir patikrinti. Ma- 
nau, jog nepaneigsite, kad jis puikiai suvaidino. 

— Be jokios abejonės, — nuoširdžiai tarė Holmsas. 

— Na, o dabar, džentelmenai, — rimtai pasakė inspektorius, — reikia 
atlikti visus įstatymų formalumus. Ketvirtadienį suimtasis stos prieš teis- 
mą, ir jūs taip pat turėsite dalyvauti. 

Taip taręs, jis paskambino, ir du sargybiniai išvedė Houpą, o mudu su 
draugu išėjome iš nuovados ir pasiėmę kebą grįžome į Beikerio gatvę. 


* Persisotinę (pranc). 


109 


IIO 


+ ARTHUR CONAN DOYLE 


XIV skyrius 
PABAIGA 


Mums visiems buvo pasakyta, jog ketvirtadienį turime atvykti į teis- 
mą, bet, atėjus tai dienai, mūsų parodymų nebereikėjo. Bylą perėmė 
aukščiausiasis teisėjas, ir Džefersonas Houpas turėjo stoti prieš tribu- 
nolą, kur būtų buvęs patvirtintas griežtas teismo nuosprendis. Naktį 
po suėmimo jo aneurizma sprogo, ir rytą jis buvo rastas vienutėje ant 
grindų su palaiminga šypsena veide, tarsi mirties valandą prisiminė, jog 
gyvenimas praėjo ne veltui ir jis gerai atliko savo darbą. 

— Gregsonas ir Lestreidas pasius sužinoję, kad jis mirė, - pasakė Holm- 
sas, kai vakare šnekučiavomės. — Jų viltys išsireklamuoti nuėjo vėjais. 

— Man regis, jie mažai prisidėjo prie to, kad jis būtų suimtas, — pasa- 
kiau aš. 

— Šiame pasaulyje visai nesvarbu, ką padarei, — su kartėliu ištarė 
mano kaimynas. — Svarbiausia — įtikinti žmones, kad tu tai padarei. Bet 
tiek to, — tęsė jis po pauzės jau linksmiau, — aš nė už ką nebūčiau pralei- 
dęs progos tirti šią bylą. Įdomesnės neprisimenu. Nors ji paprasta, bet 
kai ko ir iš jos galima pasimokyti. 

— Paprasta? — sušukau aš. 

— Be abejo, kitaip jos nepavadinsi, — nusišypsojo Holmsas iš mano 
nuostabos. — Ir štai kur įrodymas, jog ji paprasta: per tris dienas aš be 
jokios pagalbos, remdamasis elementariausiomis išvadomis, suėmiau 
nusikaltėlį. 

— Taip, iš tikrųjų, — tariau aš. 

— Jau kartą jums aiškinau, kad tai, kas nepaprasta, greičiau mums 
padeda, negu kliudo. Sprendžiant tokią problemą, labai svarbu sam- 
protauti retrospektyviai. Tai itin vertingas gebėjimas, ir visiškai nesun- 
ku jį išlavinti, bet žmonės kažkodėl juo beveik nesinaudoja. Kasdienia- 
me gyvenime kur kas naudingiau mąstyti į priekį, taigi anas būdas yra 
nevertinamas. Iš penkiasdešimties žmonių tik vienas mąsto analitiškai, 
kiti — sintetiškai. 

— Prisipažinsiu, — tariau, — kad ne visiškai jus suprantu. 

— Aš to ir nesitikėjau. Pamėginsiu išdėstyti aiškiau. Apibūdinus įvy- 
kių eigą, dauguma žmonių pasakys, kokie bus rezultatai. Jie gali mintyse 
sugretinti tuos įvykius ir padaryti išvadą, kas bus toliau. Tačiau labai 
maža žmonių, žinančių rezultatą, geba vien tik samprotaudami atsekti, 
kokie įvykiai buvo to rezultato priežastis. Šitą sugebėjimą aš kaip tik ir 
vadinu retrospektyviu arba analitiniu mąstymu. 

— Suprantu, — atsakiau. 

— Šis atvejis kaip tik ir yra toks, kai rezultatas buvo žinomas, o visa 
kita reikėjo pačiam ištirti. Dabar pabandysiu jums parodyti, kokia buvo 
mano samprotavimų eiga. Pradėsiu 1š pradžių. Jūs žinote, kad aš atėjau 
prie namo pėsčias, neturėdamas jokių išankstinių minčių. Suprantama, 
Jog pirmiausia apžiūrėjau kelią ir ten, kaip jums jau aiškinau, pamačiau 
aiškius kebo pėdsakus. Iš apklausos įsitikinau, jog kebas pravažiavo 
naktį. Kad tai nuomojamas kebas, o ne asmeninė karieta, buvo matyti 
iš vėžių pločio. Paprasto Londono kebo ratai kur kas siauresni, negu 
kokio džentelmeno fajetono. Tai buvo pirmas laimėjimas. Tuomet aš 
lėtai nužingsniavau sodo takeliu, kuris buvo molingas, vadinasi, jame 
gerai įsispaudžia žymės. Jums, be abejo, tas takelis atrodė tik kaip juos- 
ta sutrypto purvo, bet mano įgudusioms akims kiekvienas jo paviršiuje 
esantis įspaudas turėjo reikšmę. Kriminalistikoje nėra kito tokio svar- 
baus ir taip ignoruojamo dalyko, kaip menas skaityti pėdas. Laimė, kad 
visada tam skyriau daug dėmesio, o ilga praktika tapo tarsi antruoju 
prigimimu. Aš pamačiau giliai įmintas policininkų pėdas, bet paste- 
bėjau ir dviejų vyrų, anksčiau už juos praėjusių sodu, pėdsakus. Nu- 
statyti, kad jie praėjo anksčiau, nesunku, nes vietomis jų pėdų nelikę 
nė žymės: policininkai jas sumindė. Taip aš nustačiau antrąją grandį: 
naktį buvo atvykę du asmenys — vienas, sprendžiant iš žingsnio ilgio, 
labai aukštas, o kitas, matyt, elegantiškai apsirengęs, nes jo batų pėdos 
nedidelės ir dailios. Įėjus į namą, šios mano išvados pasitvirtino. Prieš 
mane gulėjo dailiais batais apsiavęs vyriškis. Vadinas, žudikas buvo 
aukštasis, jeigu tai išties žmogžudystė. Numirėlio kūne žaizdų nebuvo, 
bet jo veide atsispindėjęs siaubas mane įtikino, kad jis iš anksto nujautė 

savo likimą. Nuo širdies priepuolio arba kitos staigios ligos mirusių 
žmonių veiduose nematyti siaubo. Pauostęs mirusiojo lūpas, pajutau 
vos vos rūgštelėjus; kvapą ir padariau išvadą, kad jis buvo priverstas 
išgerti nuodų. Tą patvirtino ir veide atsispindėjusios neapykanta ir bai- 
mė. Tuo įsitikinau pasinaudodamas eliminacijos metodu - nes visi fak- 
tai netilpo į jokią kitą hipotezę. Nemanykit, kad tai visiškai negirdėtas 
dalykas. Priverstinis nunuodijimas anaiptol ne naujiena kriminalistikos 
kronikoje. Kiekvienas toksikologas iškart prisimins Dolskio bylą Ode- 
soje arba Letiurjė — Monpeljė mieste. Dabar iškilo pats svarbiausias 
klausimas: kodėl tai buvo įvykdyta? Aišku, jog tai ne apiplėšimas, nes 
iš nužudytojo nieko nepaimta. Tuomet gal politiniais sumetimais, o 
gal dėl moters? Štai su kokiu klausimu aš susidūriau. Įtikimesnė man 
atrodė antroji prielaida. Politiniai žudikai, atlikę savo darbą, stengiasi 
kuo greičiau pasišalinti. Tuo tarpu ši žmogžudystė įvykdyta neskubant, 
nusikaltėlio pėdsakai matyti visame kambaryje, vadinas, jis užtruko ten 
gana ilgai. Toks apgalvotas kerštas rodo, kad jo priežastys asmeninės, 
o ne politinės. Pamatęs užrašą ant sienos, aš dar labiau patikėjau savo 
nuomone. Tas užrašas, be abejo, tik akių dūmimas. O kai radome žie- 
dą, problema man jau buvo išspręsta. Aišku, kad žudikas norėjo pri- 
minti savo aukai apie mirusią arba kažkur toli esančią moterį. Štai čia 
aš ir paklausiau Gregsoną, ar jis savo telegramoje į Klivlendą pasitei- 
ravo apie kokias nors ypatingas pono Dreberio ankstesnio gyvenimo 
aplinkybes. Jis, prisimenate, atsakė neigiamai. Tuomet ėmiau rūpestin- 
gai apžiūrinėti kambarį ir įsitikinau, kad mano spėliojimai apie žudiko 
ūgį teisingi, be to, kai ką dar sužinojau apie Trichinopolio cigarą ir jo 
nagų ilgį. Kadangi grumtynių pėdsakų nebuvo, priėjau išvadą, kad ant 
grindų nuvarvėjęs kraujas pliūptelėjo iš žudiko nosies iš susijaudinimo. 
Pastebėjau, kad kraujo dėmės sutapo su jo žingsniais. Retai kada krau- 
jas teka iš nosies susijaudinus, nebent žmogus turi labai daug kraujo, 
todėl išdrįsau pareikšti, kad nusikaltėlis tvirtas, raudonskruostis vyras. 
Įvykiai parodė, kad maniau teisingai. Išėjęs iš namo, padariau tai, ko 
nepadarė Gregsonas. Išsiunčiau telegramą Klivlendo policijos virši- 
ninkui, užklausdamas tiktai apie Inoko Dreberio vedybų aplinkybes. 

Atsakymas išsklaidė visas abejones. Iš jo sužinojau, jog Dreberis jau 
buvo prašęs, kad įstatymai jį apsaugotų nuo jo seno varžovo, kažkokio 
Džefersono Houpo, ir kad tas Houpas dabar yra Europoje. Dabar ži- 
nojau, kad paslapties raktas mano rankose ir belieka tik suimti žudiką. 
Aš pats jau buvau nusprendęs, kad žmogus, įėjęs į tą namą su Drebe- 
riu, yra ne kas kitas kaip vežikas. Pėdsakai ant kelio rodė, kad arklys 
krivuliavo taip, kaip nebūtų krivuliavęs, jei kas nors būtų jį valdęs. Tai 
kurgi buvo vežikas, jeigu ne namo viduje? Bet būtų nesąmonė many- 
ti, kad sveiko proto žmogus vykdytų iš anksto apgalvotą nusikaltimą 
dalyvaujant trečiam asmeniui, kuris tikrų tikriausiai jį išduotų. Jeigu 
žmogus nori ką nors susekti Londone, tai nėra geresnio būdo, kaip 
pasidaryti vežiku. Viską apsvarstęs, padariau neginčijamą išvadą, kad 
Džefersoną Houpą galima rasti tarp sostinės vežikų. Jeigu jis buvo 
vežikas, tai vargu ar dabar metė savo amatą. Priešingai, jo požiūriu, 
staiga pakeisti darbą reikštų atkreipti į save dėmesį. Greičiausiai kurį 
laiką jis versis tuo pačiu. Nebuvo pagrindo manyti, kad jis pakeis savo 
pavardę. Kam ją keisti krašte, kur niekas nežino jo tikrosios pavardės? 
Todėl aš sudariau 1š gatvės berniūkščių seklių būrį ir nusiunčiau jį pas 
visus Londono kebų savininkus, ir štai jie sušniukštinėjo man reikiamą 
žmogų. Kaip jiems tai pasisekė ir kaip aš tuo pasinaudojau, tebėra 
gyva jūsų atmintyje. Stendžersono nužudymas buvo visiškai netikėtas, 
bet vargu ar to buvo galima išvengti. Tai, kaip žinote, padėjo man 
gauti piliules, apie kurias jau anksčiau spėliojau. Taigi, matote, visas 
tyrimas — tai nuoseklių ir neklaidingų logiškų sprendimų grandinė. 

— Nuostabu! — sušukau aš. — Jūsų nuopelnai turi būti viešai pripažinti. 
Reikia parašyti straipsnį apie šią bylą. Jei jus neparašysite, parašysiu aš. 

— Darykite, ką norite, daktare, — atsakė jis. — Štai pažiūrėkite! — tęsė 
jis, paduodamas man laikraštį. — Pažiūrėkite, kas čia parašyta! 

Jis padavė man šiandieninį ,,Ekow“ laikraštį. Straipsnelis, kurį jis nu- 
rodė, buvo skirtas šiai bylai. 

„Visuomenė, — buvo jame parašyta, — neteko galimybės patirti sen- 
sacingų pojūčių, nes staiga mirė toks Houpas, įtariamas nužudęs poną 
Inoką Dreberį ir poną Džozefą Stendžersoną. Šios bylos smulkmenų tik- 

riausiai mes nebeatskleisime, nors iš patikimų šaltinių sužinojome, kad 
nusikaltimas įvykdytas dėl senos, romantiškos neapykantos, kurioje tam 
tikrą vaidmenį suvaidino meilė ir mormonizmas. Atrodo, jog abi aukos 
jaunystėje priklausė Paskutinės dienos šventųjų sektai, o kalėjime miręs 
Houpas atvykęs taip pat iš Solt Leik Sičio. Jeigu ši byla ir nepadarė kito- 
kio įspūdžio, tai, šiaip ar taip, ji puikiai rodo, kokia efektyvi mūsų detek- 
tyvinės policijos veikla, ir galės būti pamoka visiems svetimšaliams, jog 
išmintingiau būtų savo vaidus išspręsti namuose, o ne Britanijos žemėje. 
Dabar jau visiems žinoma, kad nuopelnai taip greit suimant nusikaltė- 
lį visiškai priklauso žinomiems Skotland Jardo sekliams, ponams Les- 
treidui ir Gregsonui. Nusikaltėlis buvo suimtas kažkokio pono Šerloko 
Holmso bute; Holmsas yra seklys mėgėjas, parodė sugebėjimų sekimo 
darbe, ir galima tikėtis, jog, turėdamas tokius mokytojus, ateityje ir pats 
įsimins kai kuriuos jų įgūdžius. Reikia tikėtis, kad, pripažįstant seklių 
nuopelnus, abu jie bus atitinkamai apdovanoti“. 

— Ar aš jums nesakiau iš pat pradžių? — sušuko Šerlokas Holmsas 
nusijuokdamas. — Štai kam sukūrėme šitą kraujo spalvos etiudą — kad jie 
būtų apdovanoti. 

— Nieko, — atsakiau, — aš viską užrašiau savo dienoraštyje, ir visuo- 
menė apie tai sužinos. O dabar pasitenkinkite tuo, jog žinote, kad laimė- 
jote, ir kartu su Romos šykštuoliu tarkite: 


„„populus me stbilai, at ibi blaudo 
tbse dot sioaul ac nuomos contenplor in arca.* 


* „..žmonės nušvilpia mane, bet aš ploju namuos, 
Skaičiuodamas pinigus skrynioje savo sudėtus. 


(Horatius, Serones, I, eil. 66-67). 


APSAKYMAI 

uo to laiko, kai mirė apverktino atminimo profesorius Mo- 

Ni — pasakė ponas Šerlokas Holmsas. — Londonas kri- 
minalistikos specialistams tapo visiškai neidomus. 

— Vargu ar nors keletas padorių piliečių su jumis sutiktų, — atsakiau. 

— Na, taip, žinoma, negalima galvoti tik apie save, — nusišypsojo jis, 
atstumdamas kėdę nuo pusryčių stalo. — Be abejo, visuomenė patenkin- 
ta, visiems gerai, kenčia tik vargšas seklys, kuriam nėra kas veikti. Kol tas 
žmogus buvo gyvas, rytiniai laikraščiai teikdavo neišsenkamo peno. Iš 
menkiausios užuominos, Votsonai, iš atsitiktinės frazės aš suprasdavau, 
jog ten veikta didžiojo pikto genijaus, kaip, pamatęs vos vos virptelėjusį 
voratinklio kraštą, žinai jo vidury tūnant bjaurų vorą. Smulkios vagys- 
tės, nereikšmingi nužudymai, regis, betiksliai įstatymų pažeidimai, bet 
pažįstant Moriartį, buvo galima atsekti ištisą nusikaltimų grandinę. Tam, 
kuris tiria didįjį kriminalinį pasaulį, tais laikais nė viena Europos sostinė 
negarantavo tokių veiklos galimybių kaip Londonas. O dabar... - Holm- 
sas šyptelėjęs gūžtelėjo pečiais, tarsi nepatenkintas rezultatais, kuriems 
pasiekti padėjo tiek daug pastangų. 

Taip mudu šnekučiavomės praėjus keletui mėnesių nuo to laiko, kai 
Holmsas grįžo. Jo prašomas pardaviau savo praktiką Kensingtone ir vėl 
apsigyvenau su juo senajame bute Beikerio gatvėje. Mano kuklią prak- 
tiką nusipirko jaunas gydytojas, pavarde Verneris, jis beveik nedvejoda- 
mas sutiko užmokėti pačią didžiausią sumą, kokios išdrįsau paprašyti. 

Šitą aplinkybę išsiaiškinau tik po keleto metų, kai sužinojau, kad Ver- 
neris — tolimas Holmso giminaitis, o pinigų jam davė ne kas kitas kaip 
mano bičiulis. 

Kartu praleisti mėnesiai nepraėjo be įvykių, kaip teigė mano draugas. 
Peržvelgęs savo užrašus, matau buvus bylą dėl pavogtų eksprezidento 
Muriljo dokumentų, sukrečiantį įvykį olandų garlaivyje „Frislendas“, 
vos nekainavusį mums abiem gyvybės. Tačiau dėl santūrios ir išdidžios 
prigimties jis niekada nemėgo publikos žavėjimosi ir liepė man prisiekti, 
jog niekados daugiau nerašysiu nei apie jį patį, nei apie jo metodą, nei 
apie jo laimėjimus. Šis draudimas visai neseniai buvo atšauktas. 

Pareiškęs savo keistą protestą, ponas Šerlokas Holmsas atsilošė 
krėsle ir neskubėdamas ėmėsi sklaidyti rytinį laikraštį, tik staiga išgir- 
dome skardų varpelio skambesį, o paskui duslius, stiprius smūgius, 
tarsi kas kumščiais daužytų į laukujes duris. Joms atsidarius, kažkas 
įgarmėjo į prieangį, užskubėjo laiptais aukštyn, ir staiga į mūsų kamba- 
rį it paklaikęs dusdamas įsiveržė išblyškęs, susivėlęs jaunuolis karštli- 
giškai degančiomis akimis. Klausiamu žvilgsniu dirstelėjęs čia į vieną, 
čia į kitą, pagaliau jis susivokė, kad derėtų atsiprašyti už tokį neman- 
dagų pasirodymą. 

— Atleiskit, pone Holmsai! - sušuko jis. — Nepykit ant manęs! Aš vos 
neišprotėjau. Pone Holmsai, aš esu tas nelaimingasis Džonas Hektoras 
Makfarleinas. 

Jis, matyt, buvo įsitikinęs, kad šis vardas paaiškins ir jo apsilankymo 
tikslą, ir pobūdį, bet iš savo bičiulio abejingo veido supratau, kad tas 
vardas jam, kaip ir man, nieko nereiškia. 

— Užsirūkykite, pone Makfarleinai, — pasakė Holmsas, ištiesdamas 
jam savo portsigarą. — Manau, kad mano bičiulis daktaras Vatsonas, ma- 
tydamas jūsų būklę, išrašys raminamųjų. Pastaruoju metu juk buvo tokie 
karščiai. Na, o dabar, jeigu jau šiek tiek atsipeikėjote, prašyčiau sėstis ir iš 
lėto, rainiai papasakoti, kas jūs esate ir ko norėtumėte. Jūs taip pasakėte 
savo vardą, tarsi aš turėčiau jį žinoti, bet, patikėkite, išskyrus akivaizdžius 
faktus, jog jūs esate viengungis, advokatas, masonas ir sergate astma, aš 
daugiau nieko apie jus nežinau. 


APSAKYMAI - 


Kadangi buvau susipažinęs su savo bičiulio metodais, man buvo 
nesunku suprasti, kodėl jis padarė tokias išvadas, geriau įsižiūrėjus į ne- 
tvarkingą aprangą, pluoštą teisinių dokumentų, raktažiedį ant laikrodžio 
grandinėlės ir pastebėjus dusulį. O mūsų svečias buvo apstulbintas. 

— Taip, pone Holmsai, jūs visiškai teisus ir, be to, šiuo metu aš esu 
nelaimingiausias žmogus Londone. Dėl Dievo meilės, pone Holmsai, 
padėkite man! Jeigu jie ateis manęs suimti, o aš dar nebūsiu baigęs savo 
pasakojimo, paprašykite jų leisti man pasakyti visą tiesą. Aš eisiu į kalėji- 
mą laimingas, jei žinosiu kad jūs sutikote man padėti. 

— Suimti jūsų! — sušuko Holmsas. — Tai tiesiog nuosta... tiesiog įdo- 
mu. O kuo gi jus gali apkaltinti? 

— Pono Džono Oldeikro iš Louver Norvudo nužudymu. 

Mano bičiulio veide atsispindėjo užuojauta, sumišusi, kaip man pa- 
sirodė, su pasitenkinimu. 

— Dievaži! — sušuko jis. — Ką tik per pusryčius pasiskundžiau savo 
bičiuliui daktarui Votsonui, kad 1š mūsų laikraščių išnyko sensacingi 
įvykiai. 

Mūsų svečias ištiesė drebančią ranką ir paėmė ant Holmso kelių vis 
dar tebegulintį „Daily Telegraph“. 

— Jeigu jūs būtumėt pažvelgęs į jį, sere, tuomet nebūtų reikėję klaus- 
ti, kodėl aš šįryt pas jus atėjau. Man regis, visi tik ir kalba apie mane ir 
mano nelaimę, — jis apvertė laikraštį ir parodė pirmąjį puslapį. — Štai. 
Jei leisite, aš perskaitysiu. Tik paklausykit, pone Holmsai: „Paslaptingas 
įvykis Louver Norvude. Dingo visiems žinomas rangovas. Įtariama, kad 
tai žmogžudystė ir padegimas. Nusikaltėlis paliko pėdsakų“. Jie jau eina 
tais pėdsakais, pone Holmsai, ir žinau, kad tie pėdsakai neišvengiamai 
atves čia. Jie sekė mane nuo pat Londono tilto stoties, ir neabejoju, kad 
laukia tik orderio man suimti. Mamos širdis neišlaikys, neišlaikys! — jis 
beviltiškai grąžė rankas, linguodamas pirmyn ir atgal krėsle. 

Aš susidomėjęs stebėjau šį žmogų, kaltinamą įvykdžius tokį baisų 
nusikaltimą. Šviesiaplaukis, gana gražaus, nors ir neišraiškingo veido, 
švariai nusiskutęs, baugščiomis mėlynomis akimis ir švelnia neryžtinga 
burna. Buvo gal kokių dvidešimt septynerių metų, apranga ir laikysena 

rodė jį esant džentelmeną. Iš lengvo vasarinio apsiausto kišenės stirkso- 
jo pluoštas dokumentų, bylojančių apie jo profesiją. 


— Reikia pasinaudoti visu mums likusiu laiku, — tarė Holmsas. — Vot- 


sonai, malonėkite perskaityti tą straipsnį. 


Po ryškia antrašte, kurią perskaitė mūsų svečias, buvo aprašytas intri- 


guojantis pasakojimas: 


Vėlai naktį arba šiandien anksti rytą Louver Norvude atsitiko nelaimė. 
Manoma, jog buvo įvykdytas sunkus nusikaltimas. Ponas Džonas Oldeikras 
yra gerai žinomas šios abylinkės gyventojas, jis daugelį metų dirbo rangovų 
statybose. Ponas Oldeikras yra penkiasdešimt dvejų metų viengungis, gyvena 
Dib Dino sodyboje brie Saidenbemo, to palies pavadinimo kelio gale. Apie 
Ji buvo kalbama kaib abie Reistuolį, atsiskyrė, nemėgstanių bendrauti su 
kitais. Prieš keletą metų jis metė savo verslą, badėjusį jam: susikrauti nemažą 
turtą. Tačiau už namo tebebuvo nedidelis statybinių medžiagų sandėlis, 0 
vakar vakare abie dvyliktą valandą buvo branešta, jog užsidegė viena rietuvė 
rąstų. Tuliuojau atskubėjo gaisrininkai, bet sausas medis tieslog Ihlebsnote 
lebsnojo, todėl gaisro užgesinti buvo neįmanoma, tr rietuvė sudegė į plėnis. Iš 
pirmo žvilgsnio gali atrodyti, jog tai babrastas atsitikimas, taiiau greit ba- 
alškėjo ablinkybės, rodančios buvus rimtą nusikaltimą. Visus nustebino tai, 
kad brie gaisravietės nėra sandėlio savininko, imta jo ieškoti, taliau niekur 
nebuvo galima rasti. Apžiūrėjus jo kambarį, paaiškėjo, kad lovoje neutegota, 
seifas atidarytas, antgrindų brimėtyta kažkokių svarbių dokumentų, ča būta 
žūtbutinių grumtynių, nes Vienur kitur buvo matyti kraujo dėmių, 0 kampe 
stovėjusios lazdos rankena taib bat buvo abiaškyta krauju. Yra žinoma, kad 
tą vakarą bonas Džonas Oldeikras savo miegamajame priėmė vėlyvą sveisą, 
ir nustatyta, kad rastoji lazda priklauso tam svečiui. Tai advokatas Džonas 
Hektoras Makjarleinas jaunesnysis, Londono juridinės kontoros „Grebemas 
tr Makjarleinas“, 426 Grešem Bildingzas, kompanionas. Policijos manyyau, 
jos turimi duomenys įtikinamai atskleidžia nusikaltimo motyvus, o apskritai 
nėra abejonės, jog netrukus baaiškės sensacingų dalykų. 

Vėlesni pranešimai. Sklinda gandai, kad bonas Džonas Hektoras 
Makfarleinas, kaltinamas bono Džono, Oldeikro nužudymu, jau areštuotas. 

Tačiau tikrai žinoma tik tai, kad išduotas orderis jį suimti. Tuo tarbu Nor- 
vude ištirtos nelemto nusikaltimo detalės. Be grumtynių žymių, nelaimingojo 
rangovo kambaryje, esančiame pirmame aukšte, rastos dar tr atviros stiklinės 
durys, be to, per kiemą rąstų rietuvių link nusidriekęs kažkokio sunkaus 
tempto daikto pėdsakas, 0 gaisro degėsiuose matyti abdegę kaulai. Policija 
įsitikinus, kad įvykdytas stulbinamas nusikaltimas: žudikas mirtinai su- 
mušė auką miegamajame, pagrobė jos dokumentus, nutempė lavoną brie rąstų 
rietuvės tr, norėdamas baslėbti pėdsakus, padegė. Vardymni vadovauti bavesta 
patyrusiam Skotland Jardo inspektoriui Lestreidui, jis ėmėsi nagrinėti šią 
bylą su jam būdinga energija tr įžvalguou. 


Šerlokas Holmsas klausėsi šio nepaprasto įvykio aprašymo užsimer- 
kęs ir suglaudęs pirštų galiukus. 

— Atsitikimas iš tikrųjų gan įdomus, — iš lėto pasakė jis. — Bet pir- 
miausia leiskite paklausti, pone Makfarleinai, kodėl jūs vis dar laisvas, 
nors, regis, yra ganėtinai įkalčių jūs suimti. 

— Aš su tėvais gyvenu Torington Lodže prie Blekhito, pone Holm- 
sai, bet vakar mes ligi vėlumos tvarkėme reikalus su ponu Džonu Ol- 
deikru, todėl aš likau nakvoti Norvude, viešbutyje, ir į darbą. važiavau iš 
tenai. Apie tai, kas įvyko, sužinojau tik traukinyje, perskaitęs tai, ką jūs 
dabar išgirdote. Iškart supratau, koks baisus pavojus man gresia, todėl 
pirmiausia atskubėjau pas jus ir viską papasakojau. Nė kiek neabejoju, 
kad būčiau buvęs suimtas, jei būčiau nuvykęs į savo darbovietę arba 
grįžęs namo. Kažkoks vyriškis sekė paskui mane nuo pat Londono tilto 
stoties, ir esu tikras... Viešpatie Dieve! Kas gi ten? 

Garsiai suskambėjo varpelis, paskui pasigirdo sunkūs žingsniai ant 
laiptų ir akimirksniu tarpdury pasirodė senas mūsų draugas Lestreidas. 
Už jo nugaros pastebėjau vieną ar du policininkus. 

— Pone Džonai Hektorai Makfarleinai! - sušuko Lestreidas. 

Mūsų nelaimingas svečias atsistojo. Jo veidas buvo mirtinai išbalęs. 

— Jūs areštuojamas už sąmoningą pono Džono Oldeikro iš Louver 
Norvudo nužudymą. 

Makfarleinas, beviltiškai skėstelėjęs rankomis, atsigręžė į mus ir vėl 
susmuko ant kėdės, tarsi jam būtų kojas pakirtę. 

— Palaukite, Lestreidai, — tarė Holmsas. — Pusvalandis šen ar ten — 
koks jums skirtumas. Tegul tas džentelmenas baigia pasakoti apie šį labai 
įdomų įvykį. Tai padės mums išpainioti bylą. 

— Manau, jog ir taip nesunku bus ją išpainioti, — atkirto Lestreidas. 

— Ir vis dėlto, jei neprieštarausite, aš norėčiau išklausyti jo pasakojimą. 

— Na, gerai, pone Holmsai, man sunku jums prieštarauti, nes jūs 
esat padaręs policijai vieną kitą paslaugą, ir Skotland Jardas jums skolin- 
gas, — pasakė Lestreidas. — Bet aš lieku su suimtuoju ir įspėju, kad visi jo 
parodymai bus panaudoti jam apkaltinti. 

— Kaip tik to ir norėčiau, — tarė mūsų svečias. — Aš prašau tiktai iš- 
klausyti visą tiesą ir įsigilinti į ją. 

Lestreidas pažiūrėjo į laikrodį ir pasakė: 

— Duodu jums pusę valandos. 

— Pirmiausia turiu paaiškinti, — pradėjo Makfarleinas, — kad aš nie- 
kada nebuvau pažįstamas su ponu Džonu Oldeikru. Tačiau jo pavardė 
man buvo žinoma, nes mano tėvai kažkada jį pažinojo, bet jau daugelį 
metų nebuvo su juo susitikę. Todėl labai nustebau, kai vakar, apie trečią 
valandą po pietų, jis pasirodė mano kontoroje. O išgirdęs apsilankymo 
tikslą, tiesiog apstulbau. Jis laikė rankose keletą iš bloknoto išplėštų lapų 
su kažkokiais užrašais ir paklojo juos man ant stalo. Štai jie. „Tai mano 
testamentas, — pasakė jis, — ir prašau jus, pone Makfarleinai, įforminti jį 
juridiškai. Aš pasėdėsiu ir palauksiu“. Emiau perrašinėti tą testamentą 
ir pamačiau, — įsivaizduokite, kaip buvau nustebintas, — jog beveik visą 
savo turtą jis palieka man. Pažvelgęs į jį, išvydau, kad šitas keistas, į šeš- 
ką panašus žmogelis balsvomis blakstienomis šypsodamas atidžiai stebi 
mane. Netikėdamas savo akimis, perskaičiau testamentą, ir tada jis man 
paaiškino esąs viengungis, beveik neturįs giminaičių, jaunystėje gerai pa- 
žinojęs mano tėvus, 0 apie mane girdėjęs pačių geriausių atsiliepimų, taigi 
esąs tikras, kad jo pinigai pateksią į doro žmogaus rankas. Aš, žinoma, 
susijaudinęs jam dėkojau. Testamentas buvo baigtas ir pasirašytas mano 
tarnautojo akivaizdoje. Štai jis šiame melsvame popieriuje, o tie lapeliai, 
kaip aš jau aiškinau, — juodraštis. Paskui ponas Džonas Oldeikras pasa- 
kė, jog yra dar keletas dokumentų — statybos rangos, nuosavybės teisių, 

taip pat įkaitimai raštai, kvitai ir kt., ir jis norįs, kad aš juos pamatyčiau. 
Jis pareiškė nenurimsiąs tol, kol viskas nebus sutvarkyta, todėl paprašė, 
kad vakare atvykčiau į Norvudą, atsivežčiau testamentą, ir reikalas bū- 
siąs baigtas. „Atsiminkite, mano berniuk, jog nieko negalima pasakoti tė- 
vams, kol viskas bus sutvarkyta. Tegul tai bus jiems nedidelis siurprizas“. 
Jis primygtinai to reikalavo ir netgi liepė prisiekti, jog nieko neprasitarsiu. 
Supraskit, pone Holmsai, kad aš negalėjau prieštarauti jo prašymui. Jis 
buvo mano geradaris, ir aš troškau kuo tiksliausiai vykdyti jo norus. Todėl 
nusiunčiau telegramą namo pranešdamas, jog turiu svarbių reikalų ir ne- 
žinau, kada grįšiu. Ponas Oldeikras sakė norįs su manimi pavakarieniauti 
devintą valandą, nes vargu ar spėsiąs grįžti namo anksčiau. Tačiau man 
buvo nelengva rasti jo namus, ir aš atvykau tik pusę dešimtos. Radau jį... 

— Palaukit! — pertraukė jį Holmsas. — Kas atidarė duris? 

— Pagyvenusi moteris, matyt, jo šeimininkė. 

— Ir ji tikriausiai paklausė, kas jūs toks? 

— Iš tiesų. 

— Prašau pasakoti toliau. 

Makfarleinas nusišluostė aprasojusią kaktą ir pasakojo toliau: 

— Ši moteris nuvedė mane į svetainę, ten buvo pataisyta kukli vaka- 
rienė. Po vakarienės ponas Džonas Oldeikras nusivedė mane į miega- 
mąjį, kur stovėjo sunkus seifas. Jis atidarė seifą ir išėmė daugybę doku- 
mentų, kuriuos mudu abu peržiūrėjome. Baigėme jau po vienuoliktos. 
Jis pasakė, jog nenori žadinti šeimininkės, ir išleido mane per stiklines 
miegamojo duris, kurios visą laiką buvo atviros. 

— Ar užuolaidos buvo nuleistos? — paklausė Holmsas. 

— Nesu visiškai tikras, bet, man regis, tik pusiau nuleistos. Taip, 
prisimenu, jis jas pakėlė norėdamas atverti duris. Aš niekaip neradau 
savo lazdos, bet jis pasakė: „„Nesirūpink, mano berniuk, dabar mums 
teks dažnai susitikti, ir kitą kartą atėjęs galėsi ją pasiimti“. Taip aš ir 
išėjau — seifas liko atidarytas, ant stalo — krūvos dokumentų. Buvo jau 
labai vėlu ir nebegalėdamas grįžti į Blekhitą aš pernakvojau viešbutyje 
„Anerly Arms“. Štai ir viskas. O apie tą siaubingą įvykį sužinojau tik 
širyt iš laikraščių. 

— Ar jūs dar norite ko nors paklausti, pone Holmsai? — pasiteiravo 
Lestreidas. 

Klausydamasis šio svarbaus pasakojimo, jis gal kokius du kartus 
buvo kilstelėjęs antakius. 

— Kol nenuvyksiu į Blekhitą, ne. 

— Jūs norėjote pasakyti — į Norvudą, — pataisė Lestreidas. 

— Taip, taip, aš tą ir norėjau pasakyti, — tarė Holmsas, kaip visada 
mįslingai šypsodamas. 

Lestreidas nors ir nenorėjo prisipažinti, bet jau ne kartą įsitikino, kad 
Holmsas savo aštriu it skustuvas protu geba prasiskverbti ten, kur jis, 
Lestreidas, neįstengia. Jis įtariamai pažvelgė į mano kaimyną. 

— Norėčiau su jumis truputį pasikalbėti, pone Šerlokai Holmsai, — 
tarė jis. — Jūsų, pone Makfarleinai, prie durų laukia du policininkai, o 
apačioje kebas. 

Nelaimingasis jaunuolis atsistojo ir, pažvelgęs į mus maldaujamai, 
išėjo iš kambario. Policininkai jį nusivedė, Lestreidas pasiliko. 

Holmsas paėmė nuo stalo testamento juodraščio lapus ir ėmė nepa- 
prastai atidžiai juos studijuoti. 

— Labai savotiškas dokumentas, Lestreidai, ar ne? — tarė jis, duoda- 
mas jį inspektoriui. 

Valdžios pareigūnas šiek tiek suglumęs pavartė lapus ir pasakė: 

— Įskaitomos kelios pirmosios eilutės, pora eilučių antrojo puslapio 
viduryje ir viena kita pabaigoje. Jos tokios aiškios tarsi spausdintos. Visa 
kita parašyta labai neaiškiai, O trijose vietose visiškai neįskaitomai. 

— Ir ką jūs apie tai manote? — paklausė Holmsas. 

— O jūs ką manote? 

— Manau, jog testamentas buvo rašytas traukinyje. Aiški rašysena — 
stotyse, sunkiai įskaitoma — traukiniui judant, visiškai neįskaitoma — va- 
gonui važiuojant per iešmus. Ekspertas iškart nustatytų, kad testamen- 
tas surašytas priemiesčio traukinyje, nes tik prie didelio miesto iešmai 
taip dažnai kaitaliojasi. Turint galvoje tai, kad jis rašė visą kelionę, galima 
padaryti išvadą, jog tai buvo ekspresas, kuris tarp Norvudo ir Londono 
tilto geležinkelio stoties sustojo tik vieną kartą. 

Lestreidas nusijuokė. 

— Na, pone Holmsai, jūsų teorijos nei į tvorą, nei į mietą. Ką tai turi 
bendra su šiuo įvykiu? 

— Ogi patvirtina jaunuolio pasakojimą, esą Džonas Oldeikras sura- 
šė testamentą važiuodamas traukiniu. Keista, ar ne, kad žmogus rašo 
tokį svarbų dokumentą taip nerūpestingai? Matyt, jis nelaikė jo labai 
svarbiu. Taip žmogus gali daryti tik manydamas, jog tas testamentas 
niekada negalios. 

— Betgi tuo jis pasirašė sau mirties nuosprendį, — pasakė Lestreidas. 

— Jūs taip manote? 

— O jūs ar ne? 

— Galbūt, bet man čia dar ne viskas aišku. 

— Neaišku? Manyčiau, kad aiškiau ir būti negali. Štai šis jaunuolis su- 
žino, kad, mirus kažkokiam senyvam žmogui, jis paveldės palikimą. Ką 
gi jis daro? Niekam nieko nesakęs, tą patį vakarą sugalvoja dingstųį ap- 
lankyti savo klientą. Palaukia, kol vienintelis kitas ten gyvenantis asmuo 
atsiguls, likęs vienas su šeimininku, jį nužudo, lavoną sudegina medžių 
rietuvėje ir nusigauna į netoliese esantį viešbutį. Kraujo dėmių kambary 
ir ant lazdos beveik nematyti. Galbūt jis manė, kad nužudė nepraliejęs 
kraujo, ir tikėjosi sudeginęs lavoną panaikinti visus pėdsakus, kurie, su- 
prantama, būtų atvedę pas jį. Argi neaišku? 

— Dalykas tas, mielasis Lestreidai, kad viskas pernelyg aišku, — pareiškė 
Holmsas. — Be kitų nuostabių jūsų savybių, trūksta vieno — vaizduotės. 
Nors akimirką pasijuskit esąs to jaunuolio vietoje: ar jūs tą patį vakarą, tik 
sužinojęs apie testamentą, būtumėt įvykdęs žmogžudystę? Ar jums neat- 
rodytų, kad toks mažas laiko tarpas tarp abiejų įvykių yra pavojingas? Ar 
būtumėt tai daręs žinodamas, kad namuose yra jus įleidęs tarnas? Ir paga- 
liau ar būtumėt dėjęs tiek pastangų sunaikinti lavoną ir palikęs savo lazdą 
kaip nusikaltimo įkalų? Prisipažinkit, Lestreidai, kad tai labai neįtikima. 

— Kalbant apie lazdą, pone Holmsai, reikia pasakyti, kad jūs, kaip ir 
aš, žinote, jog nusikaltėliai dažnai jaudinasi ir padaro tai, ko nepadarytų 
šaltai mąstantis žmogus. Matyt, jis bijojo grįžti į kambarį. Sugalvokite 
kitą versiją, geriau atitinkančią faktus. 

— Galėčiau sugalvoti, ir ne vieną, — pareiškė Holmsas. — Pavyzdžiui, 
kad ir toks visiškai įmanomas atvejis. Galite juo pasinaudoti. Ponas 
Oldeikras rodo advokatui kažkokius svarbius dokumentus. Kadangi 
užuolaida tik perpus nuleista, juodu pamato pro šalį sliūkinantis valkata. 
Advokatui išėjus, valkata įsmunka vidun, pamato lazdą, čiumpa ją ir už- 
muša Oldeikrą. Sudeginęs lavoną, pasišalina. 

— Kodėl valkata sudegina lavoną? 

— O kodėl Makfarleinas sudegina? 

— Kad paslėptų įkalčius. 

— O valkata norėjo parodyti, jog žmogžudystės apskritai nebuvo. 

— O kodėl valkata nieko nepaėmė? 

— Suprato, jog tais dokumentais negalės pasinaudoti. 

Lestreidas papurtė galvą, nors man pasirodė, kad jis nebe taip pasi- 
tiki savimi kaip anksčiau. 

— Na, pone Šerlokai Holmsai, jūs galite ieškoti savo valkatos, o kol 
ji rasite, mes tvarkysim savąjį. Ateitis parodys, kas teisus. Betgi, pone 
Holmsai, įsidėmėkite šią aplinkybę: žinoma, jog nė vienas dokumentas 
nedingo, o Makfarleinas — vienintelis pasaulyje žmogus, kuriam nereikė- 
jo nieko paimti, nes jis teisėtas paveldėtojas ir vis tiek būtų juos gavęs. 

Ši pastaba, regis, padarė įspūdį mano bičiuliui. 

— Negaliu paneigti, kad kai kurios aplinkybės byloja jūsų versijos 
naudai, — pasakė jis. — Aš tik norėjau pasakyti, kad gali būti ir kitų versijų. 
Jūsų žodžiais tariant, ateitis parodys. Iki pasimatymo)! Jei neprieštarausi- 
te, aš šiandien užsuksiu į Norvudą ir pasižiūrėsiu, kaip klostosi reikalai. 

Kai tik inspektorius išėjo, mano draugas atsistojo ir pradėjo rengtis 
būsimai veiklai taip energingai, kaip žmogus, kurio laukia mėgstamas 
darbas. 

— Pirmiausia, Votsonai, — kalbėjo jis, skubiai vilkdamasis surdutą, — 
aš, kaip sakiau, turiu dumti į Blekhitą. 

— O kodėl ne į Norvudą? 

— Todėl, kad šiuo atveju vienas keistas įvykis pridurmui seka paskui 
kitą keistą įvykį. Policija klysta sutelkdama dėmesį į antrąjį dėl to, kad tai 
iš tikrųjų yra nusikaltimas. Bet aišku, kad logiškai reikėtų kitaip pažvelgti 

į šį reikalą. Pirmiau reikia išaiškinti ankstesnį įvykį — kodėl taip staigiai ir 
tokiam žmogui, kuris visiškai nesitikėjo, buvo surašytas šis nepaprastas 
testamentas. Galbūt tai padės geriau suprasti vėlesnius įvykius. Ne, mie- 
las drauge, šį kartą vargu ar galėsite man padėti. Joks pavojus negresia, 
kitaip aš nė iš vietos nepajudėčiau be jūsų. Tikiuosi, kad vakare galėsiu 
pranešti, jog man pasisekė kai ką padaryti tam nelaimingam jaunuoliui, 
kuris patikėjo man savo likimą. 

Mano bičiulis grįžo vėlai, i1r pažvelgęs į jo išvargusį ir susirūpinus; vei- 
dą supratau, kad kilnus užmojai žlugo. Ištisą valandą jis griežė smuiku, 
norėdamas numalšinti savo susierzinimą. Pagaliau padėjo instrumentą į 
šalį 1r ėmė nuodugniai pasakoti apie savo nesėkmes. 

— Prasti reikalai, Votsonai, prastesnių ir būti negali. Aš drąsiai stojau 
prieš Lestreidą, bet, atvirai kalbant, manau, jog šįsyk teisingu keliu eina 
jis, o ne mes. Nuojauta man sako viena, o faktai rodo visiškai ką kita, ir 
bijau, jog anglų teisėjai dar nepasiekė tokio intelektualinio lygmens, kad 
patikėtų mano išvedžiojimais, o ne Lestreido faktais. 

— Ar buvote Blekhite? 

— Taip, Votsonai, buvau ir labai greit įsitikinau, kad velionis Oldeik- 
ras buvo tikras nevidonas. Tėvas buvo išvykęs ieškoti sūnaus. Namuose 
buvo motina — mažutė, žilutė moterėlė mėlynomis akimis, virpanti iš 
baimės ir pasipiktinimo. Ji, žinoma, nė manyti nemanė, kad jos sūnus 
kaltas. Betgi ji neišreiškė nei nuostabos, nei gailesčio dėl Oldeikro liki- 
mo. Atvirkščiai, kalbėjo apie jį su tokia neapykanta, kad tai gali tik gero- 
kai sustiprinti policijos nuostatą. Mat jei sūnus butų girdėjęs taip kalbant 
apie Oldeikrą, tai, be abejo, būtų ėmęs jo nekęsti ir ryžęsis nužudyti „Tai 
ne žmogus, o žiauri ir gudri beždžionė, — kalbėjo ji, — toks jis buvo visą 
gyvenimą, nuo pat savo jaunystės“. ,,Ar jūs ir anksčiau jį pažinojote?“ — 
paklausiau. „Taip, gerai pažinojau. Jis kadaise apie mane sukosi. Ačiū 
Dievui, turėjau nuovokos jam atsakyti ir ištekėjau už gero, nors ir ne to- 
kio turtingo žmogaus. Aš buvau susižiedavusi su Oldeikru, pone Holm- 
sai, bet netikėtai sužinojau siaubingą istoriją apie tai, kaip jis įleido katę 
Į paukštidę. Mane taip pritrenkė jo nežmoniškas žiaurumas, kad iškart 
nutraukiau su juo ryšius“. Ji pasirausė rašomojo stalo stalčiuje ir ištraukė 

moters fotografiją. Veidas buvo negailestingai supjaustytas peiliu. „Tai 
mano fotografija, — pasakė ji. — Jis man atsiuntė ją mano vestuvių rytą“. 
„Bet dabar, — ginčijau aš, — jis jums atleido: visą savo turtą paliko jūsų 
sūnui“. , Nei mano sūnui, nei man nieko nereikia iš Džono Oldeikro, nei 
mirusio, nei gyvo! — užsiplieskė ji. - Dievas yra danguje. Dievas nubaudė 
tą nedorėlį 1r, kai išmuš valanda, parodys, jog mano sūnaus rankos ne- 
suteptos jo krauju“. Aš dar bandžiau ir šiaip, ir taip klausinėti, bet nieko 
negalėjau išpešti, kas paremtų arba paneigtų mūsų hipotezę. Tuomet 
numojau ranka ir nuvažiavau į Norvudą. Dip Dino sodyba - tai didžiulis 
raudonų plytų pastatas. Namas stovi sode, priešais jį lauro krūmais ap- 
sodinta pievelė. Dešinėje pusėje, atokiau nuo kelio, - medienos sandėlis, 
kur kilo gaisras. Štai čia, savo užrašų knygutėje, aš nubraižiau planą. Šitos 
stiklinės durys kairėje veda į Oldeikro miegamąjį, taigi iš gatvės viskas 
matyti. Tai vienintelė paguoda, kurią šiandien patyriau. Lestreido nebu- 
vo, viskam vadovavo policijos viršininkas. Ką tik prieš man atvykstant, 
jie aptiko labai vertingą radinį: kapstydamiesi po pelenus ir nuodėgu- 
lius, atrado ne tik apanglėjusių kaulų, bet ir kelis pajuodusius metalinius 
skrituliukus. Nuodugniai juos apžiūrėjęs, įsitikinau, jog tai kelnių sagos. 
Ant vienos net iššifravau žodį „Haims“ — tai Oldeikro siuvėjo pavardė. 
Tuomet ėmiau rūpestingai tirti pievelę — ar nerasiu kokių nors žymių ar 
pėdsakų, bet nuo tos sausros žemė sukietėjusi it akmuo. Nieko neradau, 
tik buvo matyti, jog per žemą ligustrų gyvatvorę, esančią priešais sude- 
gusią rąstų rietuvę, kažkas pervilko žmogų arba sunkų ryšulį. Visa tai, be 
abejo, atitinka policijos versiją. Ištisą valandą, kepinant rugpjūčio sau- 
lei, aš šliaužiojau po pievelę, tačiau ničnieko neužtikau. Nieko nepešęs 
kieme, nuėjau apžiūrėti miegamojo. Kraujo dėmės buvo vos matyti: tik 
blyškūs šlakeliai, nors ir švieži. Lazda jau buvo paimta, bet ir ant jos dė- 
mių beveik nebuvo matyti. Kad lazda priklauso mūsų globotiniui, nėra 
abejonės, jis pats tai prisipažino. Ant kilimo dviejų vyrų pėdų žymės, 
tačiau trečio asmens pėdsakų nematyti, o tai vėlgi ne mūsų naudai. Taigi 
jie visą laiką kaupia taškus, o mes stovim vietoje. Ir vis dėlto man švys- 


beveik visas buvo paliktas ant stalo. Dokumentai sudėti į užantspauduo- 


APSAKYMAI + 


tus vokus, vieną kitą policija atplėšusi. Mano supratimu, jie nebuvo labai 
vertingi, o pono Oldeikro banko knygelė rodė, kad jis buvo, beje, ne itin 
turtingas. Bet pasirodė, jog kai kurių dokumentų trūksta. Vienur kitur 
buvo užuominų, matyt, apie kur kas vertingesnes operacijas, bet doku- 
mentų, jas patvirtinančių, nesimatė. Jei būtų galima tai įrodyti, tuomet 
Lestreido argumentai atsigręžtų prieš jį patį: kam vogti tai, kas ir taip 
netrukus atitektų tau? Pagaliau, iššniukštinėjęs visus užkampius, ir nieko 
nepešęs, nutariau pasikalbėti su šeimininke. Ponia Leksington — mažutė, 
niūri, nešneki moterėlė, šnairuojanti įtariamu žvilgsniu. Esu įsitikinęs, 
kad ji, jeigu norėtų, galėtų mums kai ką pasakyti. Bet ji tylėjo it žu- 
vis. Tepasakė, kad įleidusi Makfarleiną pusę dešimtos. Geriau jai ranka 
būtų nudžiūvusi prieš atidarant duris. Miegoti nuėjusi pusę vienuoliktos. 
Jos kambarys kitame namo gale, ir ji nieko negalėjusi girdėti. Skrybė- 
lę ir lazdą, jeigu atmintis jai nemeluojanti, ponas Makfarleinas palikęs 
prieškambaryje. Ją pabudinę šauksmai: „Gaisras! Gaisras!“ Jos brangu- 
sis šeimininkas tikriausiai buvęs nužudytas. Ar jis turėjęs priešų? O kas 
jų neturįs, bet ponas Oldeikras buvęs labai uždaras ir bendraudavęs su 
žmonėmis tik verslo reikalais. Ji mačiusi sagas ir galinti garantuoti, jog 
tai sagos kostiumo, kurį jis vilkėjęs išvakarėse. Medžių rietuvės buvusios 
labai sausos, nes ištisą mėnesį neliję. Jos užsiplieskusios kaip skiedros, ir, 
jai atbėgus prie sandėlio, viskas skendėję liepsnose. Ir ji, ir gaisrininkai 
užuodę degančios mėsos kvapą. Apie pono Oldeikro dokumentus ir jo 
asmeninius reikalus nieko nežinanti. Štai tokia, mielasis Votsonai, mano 
nesėkmingos išvykos ataskaita. Ir vis dėlto... 1r vis dėlto... — jis sugniaužė 
savo liesus kumščius ir karštai įsitikinęs kalbėjo toliau. — Žinau, jog čia 
kažkas ne taip. Jaučiu tai savo gyslomis. Šeimininkė kažką žino, tačiau 
ką — dar negaliu suvokti. Jos žvilgsnis buvo paniuręs ir įžūlus, kaip ne- 
švarios sąžinės žmogaus. Bet neverta apie tai daugiau kalbėti, Votsonai. 
Jei nesulauksim kokio laimingo atsitiktinumo, tai tikriausiai Norvudo 
bylos nebus mūsų sėkmių kronikoje, kuri, man regis, anksčiau ar vėliau 
užgrius ant mūsų kantrių skaitytojų galvų. 

— Bet argi nesvarbu, kokį įspūdį teismui padarys žmogaus išvaiz- 
da? — paklausiau. 

— Išvaizda pasikliauti pavojinga, mielasis Votsonai. Ar prisimenat tą 
baisų žmogžudį Bertą Stivensą, kuris tikėjosi, kad mes jį išgelbėsim? O 
juk atrodė toks nekaltas, kaip sekmadienio mokyklos moksleivis. 

— Taip, tiesa. 

— Jei mudu nesukursim įtikinamos versijos, tas jaunuolis žuvęs. Įkal- 
čiai prieš jį visiškai pagrįsti, o tolesnis tyrimas juos dar labiau sutvirtino. 
Beje, tuose dokumentuose aptikau vieną detalę, kuri galėtų būti mūsų 
tyrimų išeities taškas. Peržiūrėdamas banko knygelę, pastebėjau, jog ba- 
lanso likutis toks mažas dėl to, kad praėjusiais metais Oldeikras mokė- 
davo dideles sumas kažkokiam ponui Kornelijui. Man įdomu, kas gi tas 
ponas Kornelijus, su kuriuo į pensiją išėjęs rangovas sudarinėjo tokius 
reikšmingus sandėrius. Ar tik jis neprikišo rankų prie šio įvykio? Gal tas 
Kornelijus koks nors tarpininkas? Bet aš neradau jokio kvito, rodančio, 
kad jis gaudavo tiek daug pinigų. Todėl man teks pasiteirauti banke apie 
džentelmeną, kuris gaudavo pinigus su tais čekiais. Tačiau bijau, draugu- 
Ži, jog mes negarbingai pralaimėsime šią bylą, o Lestreidas pakars mūsų 
globotinį. Tai bus tikras Skotland Jardo triumfas! 

Nežinau, ar Šerlokas Holmsas tą naktį nors kiek miegojo, tačiau, kai rytą 
atėjau pusryčiauti, jis sėdėjo išblyškęs, išsikamavęs, su pajuodusiais ratilais 
po degte degančiomis akimis. Ant kilimo prie kėdės buvo primėtyta cigare- 
čių nuoruūkų ir rytmetinių laikraščių. Ant stalo gulėjo atplėšta telegrama. 

— Ką jūs pasakysite apie tai, Votsonai? — paklausė jis, stumdamas 
ją man. 

Telegrama buvo iš Norvudo, joje buvo parašyta: „Rasti nauji svar- 
būs įkalčiai. Makfarleino kaltė visiškai įrodyta. Patariu nebesikišti į šią 
bylą. Lestreidas““. 

— Tai gana rimta, — pasakiau. 

— Lestreidas mėgaujasi pergale, — karčiai nusišypsojo Holmsas. — Ir 
vis dėlto dar per anksti nutraukti tyrimus. Šiaip ar taip, nauji svarbūs 
įkalčiai gali viską apversti antraip ir pakreipti bylos eigą kita linkme, negu 
tikisi Lestreidas. Papusryčiaukit, Votsonai, mudu vyksime drauge ir pa- 
žiūrėsime, kas galima padaryti. Manau, kad šiandien man reikės jūsų 
pagalbos ir moralinės paramos. 

Mano bičiulis nepusryčiavo — nieko nevalgyti didelės dvasinės įtam- 
pos metu kaip tik ir buvo viena iš jo ypatybių. Pernelyg pasikliaudamas 
savo geležine sveikata, jis taip išsekdavo, kad vos laikydavosi ant kojų. 
„Dabar negaliu eikvoti energijos ir nervų virškinimui“, — prieštaraudavo 
jis, kai bandydavau kaip gydytojas jam patarti. Todėl nenustebau, kad 
Holmsas ir tą rytą, nelietęs pusryčių, kartu su manimi išvyko į Norvudą. 

Aštrių pojūčių mėgėjai vis dar būriavosi aplinkui Dip Dino sodybą, 
kuri buvo kaip tik toks priemiesčio rūmas, kokį įsivaizdavau. Tarpuvartė- 
je mus sutiko Lestreidas pergale švytinčiu veidu, aiškiai triumfuodamas. 

— Na, pone Holmsai, ar įrodėte, kad mes neteisūs? Ar radote savo 
valkatą? — šaukė jis. 

— Kol kas dar nepadariau jokių išvadų, — atsakė mano kaimynas. 

— O mes išvadas jau vakar padarėme. Šiandien jos buvo dar kartą 
patvirtintos. Taigi pripažinkite, Holmsai, kad šįsyk mes jus pralenkėme. 

— Iš jūsų išvaizdos matyti, kad įvyko kažkas nepaprasta, — tepasakė 
Holmsas. 

Lestreidas garsiai nusikvatojo. 

— Jūs, kaip ir mes visi, nemėgstate pralaimėti, — pareiškė jis. — Betgi 
žmogus negali būti visada teisus, ar ne, daktare Votsonai? Prašau ateiti 
čionai, ponai, ir, tikiuosi, galėsiu jus galutinai įtikinti, jog šį nusikaltimą 
įvykdė Džonas Makfarleinas. 

Jis nuvedė mus koridoriumi į tamsų prieškambarį. 

— Padaręs nusikaltimą, Džonas Makfarleinas turėjo ateiti čia pasiimti 
skrybėlės, — kalbėjo jis. — O dabar pažvelkite čionai! 

Jis teatrališkai brūkštelėjo degtuką, ir jo šviesoje ant baltos sienos iš- 
vydome kraujo dėmę. Lestreidas prikišo degtuką arčiau, ir aš pamačiau, 
jog tai ne paprasta kraujo dėmė, o aiškus nykščio atspaudas. 

— Pažiūrėkit pro lupą, pone Holmsai. 

— Žiūriu. 

— Jūs žinote, kad vienodų pirštų atspaudų pasaulyje nėra? 

— Kažką apie tai esu girdėjęs. 

— Taigi malonėkite palyginti šį atspaudą su Makfarleino dešiniosios 
rankos nykščio atspaudu, kurį šįryt liepiau atspausti. 

Jis pridėjo atspaudą prie kraujo dėmės. Ir be lupos buvo matyti, kad 
abu atspaudai to paties piršto. Supratau, kad mūsų globotinis žuvęs. 

— Viskas aišku! — sušuko Lestreidas. 

— Taip, viskas, — mašinaliai pakartojau aš. 

— Žinoma, aišku, — pridūrė Holmsas. 

Jo balse suskambo kažkokia netikėta gaida, ir aš pažvelgiau į jį. 
Holmso veidas buvo visiškai pasikeitęs. Jame atsispindėjo vidinis 
džiaugsmas, o akys švytėte švytėjo. Atrodė, kad jis vos įstengia susilai- 
kyti nenusikvatojęs. 

— Vaje! Vaje! — pagaliau tarė jis. — Kas galėjo pamanyti? Iš tiesų, 
kokia apgaulinga kartais esti žmogaus išvaizda! Iš pažiūros toks mielas 
jaunuolis! Tai pamoka mums, kad nepasikliautume savo sprendimais, ar 
ne, Lestreidai? 

— Taip, taip, pone Holmsai, kai kas iš mūsų pernelyg savim pasiti- 
ki, — pasakė jis. 

Lestreido įžūlumas tiesiog siutino, bet mes negalėjome jam prieš- 
tarauti. 

— Matyt, pati Apvaizda taip lėmė, kad, kabindamas nuo gembės 
skrybėlę, jaunuolis atsirėmė dešiniuoju nykščiu į sieną. Tik pamanykitt, 
koks natūralus veiksmas! 

Holmsas kalbėjo ramiai, tačiau jo kūnas buvo įsitempęs it styga nuo 
tramdomo susijaudinimo. 

— Beje, Lestreidai, kam priklauso šis nuostabus atradimas? 

— Šeimininkei, poniai Leksington. Ji parodė dėmę naktį budėjusiam 
policininkui. 

— O kur jis budėjo? 

— Jis budėjo miegamajame, kur buvo įvykdyta žmogžudystė, ir sau- 
gojo, kad niekas nebūtų paliesta. 

— O kodėl policija vakar nepastebėjo tos dėmės? 

— Tiesiog nebuvo ypatingo reikalo nuodugniai apžiūrėti prieškamba- 
rį. Be to, akivaizdu, čia nelabai ką ir pastebėsi. 

— Taip, taip, žinoma, nepastebėsi. Jūs tikriausiai neabejojate, kad 
dėmė čia buvo ir vakar? 

Lestreidas pažvelgė į Holmsą, tarsi tas būtų iš proto išsikraustęs. 
Prisipažinsiu, kad ir mane nustebino jo linksma nuotaika ir gana absur- 
diškas klausimas. 

— Nejaugi jūs manote, jog Makfarleinas vidury nakties išėjo iš kalėji- 
mo tam, kad padaugintų įkalčių prieš save? — paklausė Lestreidas. — Te- 
gul nors vienas pasaulio kriminalistas patvirtina, kad tai ne Makfarleino 
nykščio atspaudas. 

— Tuo niekas neabejoja. 

— Tai ko dar reikia? — sušuko Lestreidas. — Aš žmogus praktiškas, 
pone Holmsai, ir turėdamas įrodymus darau išvadas. Jei norėsite dar ką 
nors pasakyti, rasite mane svetainėje. Einu rašyti raporto. 

Holmsas vėl atgavo jam būdingą santūrumą, tačiau man rodės, kad 
jo akyse žybčiojo džiaugsmo kibirkštėlės. 

— Dievaži, Votsonai, ar matote, kaip nepalankiai viskas klostosi? — tarė 
jis. — Ir vis dėlto yra keletas dalykų, kurie teikia vilčių mūsų globotiniui. 

— Kaip malonu tai girdėti! - sušukau džiaugsmingai. — O aš maniau, 
kad jis jau žuvęs. 

— Jokiu būdu to nepasakyčiau, mielasis Votsonai! Reikalas tas, kad 
įkaltis, kurį mūsų bičiulis Lestreidas mano esant tokį reikšmingą, turi 
vieną labai rimtą trūkumą. 

— Nejaugi, Holmsai! Kokį? 

— Ogi tai, kad vakar man apžiūrint prieškambarį jokio atspaudo ten 
nebuvo. O dabar, Votsonai, eime truputį pasivaikščioti saulės atokaitoje. 

Gerokai sutrikęs, tačiau širdyje pajutęs vilties kibirkštėlę, išėjau pasi- 
vaikščioti su savo bičiuliu po sodą. Holmsas apėjo aplink namą, atidžiai 
apžiūrėdamas kiekvieną jo sieną. Paskui mudu įėjome vidun 1r patikrinome 
visą pastatą nuo rūsio ligi mansardos. Dauguma kambarių buvo be baldų, 
tačiau ir juos Holmsas smulkiai ištyrė. Antro aukšto koridoriuje, kuriame 
buvo durys į tris tuščius miegamuosius, jį vėl ištiko džiaugsmo priepuolis. 

— Šis įvykis iš tikrųjų nepaprastas, Votsonai, — pasakė jis. — Manau, 
kad atėjo laikas viską atskleisti mūsų draugui Lestreidui. Jis truputį iš 
mūsų pasišaipė, o dabar, jei aš teisingai išsprendžiau šią užduotį, atėjo 
mūsų eilė. Taip, taip! Manau, jog jau žinau, kaip tai padaryti. 

Skotland Jardo inspektorius vis dar kažką rašė, kai mudu įėjome į 
svetainę. 

— Jūs turbūt rašote šio įvykio ataskaitą? — paklausė Holmsas 

— Tikra tiesa. 

— Ar jums neatrodo, jog dar šiek tiek per anksti? Man regis tyrimas 
dar nebaigtas... 

Lestreidas per daug gerai pažinojo mano bičiulį, kad nepaisytų jo 
žodžių. Jis padėjo plunksnakot ir smalsiai pažvelgė į jį. 

— Ką jūs norite pasakyti, pone Holmsai? 

— Ogi tai, kad yra svarbus liudytojas, kurio jūs dar nematėte. 

— Ar galite jį atvesti? 

— Manau, kad galiu. 

— Tai atveskite. 

— Pasistengsiu. Kiek turite policininkų? 

— Čia pat yra trys. 

— Puiku! — sušuko Holmsas. — Ar jie visi augaloti, tvirti, ar jų balsai 
stiprūs? 

— Savaime suprantama, tik nežinau, kuo čia dėtas balsas? 

— Aš jums padėsiu išsiaiškinti ne tik tai, bet ir dar kai ką, — tarė 
Holmsas. — Malonėkite pakviesti savo vyrus, ir pradėsime. 

Po penkių minučių visi trys policininkai jau stovėjo prieškambaryje. 

— Daržinėje yra šiaudų, — pradėjo Holmsas. — Prašyčiau atnešti du 
glėbius. Manau, kad tai labai padės iškviesti liudytoją, apie kurį kalbėjau. 
Taigi labai jums ačiū! Tikiuosi, kad jūs turite degtukų, Votsonai. O da- 
bar, pone Lestreidai, paprašyčiau eiti su manimi į antrą aukštą. 

Kaip sakiau, tenai buvo platus koridorius su durimis į tris tuščius mie- 
gamuosius. Nuvedęs į koridoriaus galą, Šerlokas Holmsas mus visus išri- 
kiavo. Policininkai šaipėsi, Lestreidas spoksojo į mano bičiulį. Nuostaba 
jo veide virto laukimu, laukimas — pasipiktinimu. Holmsas stovėjo priešais 
mus nelyginant pokštininkas, kuris tučtuojau pradės rodyti fokusus. 

— Malonėkite nusiųsti vieną policininką atnešti porą kibirų vandens. 
Šiaudus padėkite štai čia ant grindų, toliau nuo sienų. Na, dabar jau vis- 
kas parengta. 

Lestreido veidas paraudo iš pykčio. 

— Arjūs, pone Šerlokai Holmsai, norite iš mūsų pasityčioti? — sušuko 
jis. — Jeigu jūs ką nors žinote, tai galite pasakyti be viso šito cirko. 

— Garantuoju, mielasis Lestreidai, jog tam, ką aš darau, yra rimtas 
pamatas. Jūs tikriausiai prisimenate, kad šiek tiek pasišaipėte iš manęs 
prieš keletą valandų, kai sėkmė buvo jūsų pusėje, taigi nepykit, kad ir 
aš viską darysiu su tam tikromis ceremonijomis. Prašau atidaryti langą, 
Votsonai, ir prikišti degtuką štai čia prie šiaudų. 

Aš taip ir padariau, sausi šiaudai spragsėdami užsiliepsnojo, ir vėjo 
gainiojami dūmai pasklido po visą kambarį. 

— Dabar, Lestreidai, žiūrėsim, ar pasirodys tas liudytojas. O jūs visi 
šaukit: „Gaisras!“ Na, viens, du, trys... 

— Gaisras! — surikome iš visų jėgų. 

— Ačiu! Prašyčiau dar kartą. 

— Gaisras! 

— Na, ponai, dar kartelį, visi drauge. 

— Gaisras!!! 

Mūsų šauksmas tikriausiai nuaidėjo per visą Norvudą. Vos tik jam 
nutilus, įvyko kažkas netikėta. Kitame koridoriaus gale, kur, mūsų ma- 
nymu, buvo aklina siena, staiga prasivėrė durys, ir pro jas, it kiškis iš savo 
urvo, iššoko mažutis, nupiepęs žmogiūkštis. 

— Nuostabu, — ramiai pasakė Holmsas. — Votsonai, užpilkite kibi- 
rą vandens ant šiaudų. Užteks. Lestreidai! Leiskite pristatyti svarbiausią 
jūsų dingusį liudytoją poną Džoną Oldeikrą. 

Inspektorius, netekęs žado, spoksojo į ateivį, o šis mirkčiojo nuo 
skaisčios šviesos, dėbčiodamas čia į mus, čia į smilkstančius šiaudus. Jo 
veidas buvo atgrasus — suktas, piktas, žiaurus, judriomis pilkomis akimis 
su balzganomis blakstienomis. 

— Kas gi čia dabar? — pagaliau užriko Lestreidas. — Ką jūs čia visą 
laiką veikėte, a? 

Oldeikras sutrikęs nusijuokė ir susigūžė pamatęs iš pykčio paraudusį 
įširdusio detektyvo veidą. 

— Nieko bloga! 


135 


136 


+» ARTHUR CONAN DOYLE 


— Nieko bloga?! Jūs iš paskutiniųjų stengėtės, kad niekuo nekaltas 
jaunuolis būtų pakartas. Jeigu ne šitas džentelmenas, tai jums, ko gera, 
būtų pasisekę tai padaryti. 

Nelaimingasis žmogėnas pradėjo verkšlenti. 

— Patikėkite manimi, sere, aš paprasčiausiai norėjau tik pajuokauti. 

— Pajuokauti? Bet mes su jumis juokų nekrėsime. Nuveskit jį į sve- 
tainę ir palaikykit, kol aš ateisiu. Pone Holmsai, — tarė jis policininkams 
išėjus, — nenorėjau kalbėti prie valdinių, bet daktarui Votsonui girdint 
nebijau pasakyti, kad tai šauniausias ligi šiol jūsų žygis. Nors man nesu- 
prantama, kaip tą padarėte. Jūs išgelbėjote nekaltą žmogų ir užkirtote 
kelią didžiuliam skandalui, kuris būtų sužlugdęs mano reputaciją. 

Holmsas nusišypsojo ir patapšnojo Lestreidui per petį. 

— Užuot sužlugusi, garbusis sere, jūsų reputacija nepaprastai pakils. 
Vienur kitur pataisykite ataskaitą, ir visi pamatys, kaip sunku apdumti 
akis inspektoriui Lestreidui. 

— Ar norite, kad jūsų vardas būtų paminėtas? 

— Jokiu būdu. Geriausias atlyginimas man — pats darbas. Galbūt kada 
nors, labai negreitai, ir man bus atiduota duoklė, jei aš leisiu savo rūpes- 
tingam istorikui imtis plunksnos. Ar ne, Votsonai? Na, o dabar pažiūrė- 
kime, kur lindėjo ši žiurkė. 

Koridoriaus galas per šešias pėdas buvo atitvertas tinkuotos faneros 
siena su meistriškai įtaisytomis slaptomis durimis. Šviesa čionai skver- 
bėsi per pastogėje esančius plyšius. Viduje buvo vienas kitas baldas, šiek 
tiek vandens ir maisto atsargų, keletas knygų ir kažkokių dokumentų. 

— Štai ką reiškia mokėti statyti namus, — tarė Holmsas, išeidamas į 
koridorių. — Jis galėjo įsirengti slėptuvę pats vienas, niekam nežinant, 
išskyrus, be abejo, jo nepamainomą šeimininkę, kurią, Lestreidai, reikėtų 
nedelsiant pridėti prie jūsų laimikio. 

— Aš taip ir padarysiu. Bet, pone Holmsai, kaip jūs sužinojote apie 
tą slėptuvę. 

— Buvau įsitikinęs, kad tas tipas slepiasi kur nors name. Išmata- 
vęs žingsniais viršutinį koridorių, pamačiau, kad jis šešiomis pėdomis 
trumpesnis už pirmo aukšto koridorių. Buvo visiškai aišku, kur yra toji 

slėptuvė. Maniau, kad jis neištvers pajutęs gaisro pavojų. Žinoma, mes 
galėjome įeiti vidun ir suimti jį, bet man norėjosi truputį pasismaginti 
ir priversti jį patį išlįsti į dienos šviesą. Be to, Lestreidai, norėjau ir jūs 
truputį paerzinti už jūsų rytmetines pašaipas. 

— Na, sere, jums puikiausiai tai pavyko. Bet kaip jūs, po šimts pypkių, 
apskritai žinojote, kad jis yra name? 

— Iš piršto atspaudo, Lestreidai. Jūs gi sakėte, kad dabar viskas aiš- 
ku. Taip, aišku, bet visai kita prasme. Aš žinojau, kad to atspaudo vakar 
nebuvo. Tikriausiai pastebėjote, jog aš daug dėmesio kreipiu į detales. 
siena buvo visiškai švari. Taigi atspaudas buvo uždėtas naktį. 

— O kaip? 

— Labai paprastai. Kai vokai su dokumentais buvo užantspauduoti, 
Džonas Oldeikras pakišo kurį nors antspaudą Makfarleinui, ir šis nety- 
čia uždėjo nykštį ant minkštos smalkos. Visa tai įvyko savaime ir taip 
greit, kad jaunuolis galėjo nė neatsiminti. O galbūt ir pats Oldeikras iš 
pradžių nesumojo, kokia jam bus iš to nauda. Tik vėliau, kiurksodamas 
toje savo landynėje, staiga susiprotėjo, jog su tuo nykščio atspaudu gali 
suregzti Makfarleinui nenuginčijamą įkaltį. O jau padaryti iš antspaudo 
vaško kopiją, įsidurti pirštą, išspaudus kraujo ją suvilgyti ir prispausti 
prie sienos arba padaryti tai savo šeimininkės ranka buvo vieni niekai. 
Kertu lažybų, kad tarp dokumentų, kuriuos jis nusinešė į slėptuvę, rasite 
antspaudą su nykščio įspaudu. 

— Nuostabu! — sušuko Lestreidas. — Nuostabu! Dabar viskas aišku 
kaip dieną. Bet koks tikslas visos šitos apgavystės, pone Holmsai? 

Man buvo tiesiog smagu žiūrėti, kaip pasikeitė detektyvo elgesys: 
valdingas nugalėtojas virto vaiku, klausinėjančiu savo mokytoją. 

— Manau, jog tai ne taip jau sunku paaiškinti. Džentelmeno, lau- 
kiančio mūsų apačioje, charakteris labai bjaurus, piktas ir kerštingas. Jūs 
žinote, kad kadaise Makfarleino motina jį atstūmė? Tikriausiai nežinote. 
Aš juk sakiau, kad pirmiausia reikia važiuoti į Blekhitą, o paskui į Nor- 
vudą. Tas įžeidimas — šitaip jis suprato josios elgesį — nedavė ramybės 
šlykščiam ir klastingam jo protui, ir visą gyvenimą jis troško atkeršyti, 

tik nežinojo kaip. Pastaraisiais metais jo reikalai pablogėjo, — matyt, dėl 
kažkokių slaptų spekuliacijų, — ir jis suprato nebeišsisuksiąs. Todėl nuta- 
ria apmulkinti savo kreditorius ir išrašo keletą vertingų čekių kažkokiam 
ponui Kornelijui, kuris, manding, yra ne kas kitas, o pats Oldeikras. Aš 
dar neradau tų čekių, bet neabejoju, kad jie pervesti į kurio nors provin- 
cijos miestelio banką, kur retkarčiais nuvykdavo Oldeikras, mėgstantis 
gyventi dvilypį gyvenimą. Jis, matyt, ketino pakeisti pavardę, kuriam lai- 
kui visiškai išnykti ir išsiėmęs tuos pinigus pradėti iš naujo gyventi kur 
nors kitur. Labai panašu, jog taip galėjo būti. Oldeikras buvo tikras, kad 
išnykdamas užtrins visus savo pėdsakus ir kartu triuškinamai atkeršys 
savo mylimajai: tik pamanykit — jį nužudė vienintelis jos sūnus. Meist- 
riškai sumanyta ir meistriškai įvykdyta piktadarystė. Testamentas, kuris 
turėjo būti nužudymo dingstis, paslaptingas apsilankymas, apie kurį ne- 
žinojo net tėvai, „užmiršta“ lazda, kraujo dėmė, apanglėjusios kažkokio 
gyvūno liekanos, sagos degėsiuose — visa tai nuostabu. Tai voratinklis, iš 
kurio, kaip dar prieš keletą valandų man atrodė, neįmanoma išsipainioti. 
Bet Oldeikras neturėjo svarbiausios menininko ypatybės — saiko jausmo. 
Jis norėjo pagerinti ir taip jau tobulą kūrinį — dar standžiau suveržti virvę 
ant nelaimingosios aukos kaklo — ir tuo viską sugadino. Eime, Lestrei- 
dai, žemyn. Noriu kai ko jo paklausti. 

Piktadarys sėdėjo savo svetainėje, iš abiejų šonų saugomas policininkų. 

— Aš norėjau tik pajuokauti, garbusis sere, pajuokauti, ir daugiau nie- 
ko, — be perstojo verkšleno jis. — Tikinu jus, sere, jog pasislėpiau vien dėl 
to, kad norėjau pažiūrėti, kokį įspūdį padarys mano dingimas. Nejaugi jūs 
manote, kad aš būčiau leidęs, jog kas nors bloga atsitiktų Makfarleinui? 

— Tai nuspręs teismas, — pasakė Lestreidas. — Šiaip ar taip, jūs kaltina- 
mas sąmokslu, galbūt net ketinimu įvykdyti žmogžudystę. 

— O jūsų kreditoriai tikriausiai pareikalaus konfiskuoti pono Korne- 
lijaus banko sąskaitą, — pridūrė Holmsas. 

Žmogėkas pašoko ir piktomis akimis įsisiurbė į mano bičiulį. 

— Matau, jog už daug ką turiu būti dėkingas jums, — sušvokštė jis. — 
Kada nors aš dar atsiskaitysiu su jumis. 

Holmsas atlaidžiai nusišypsojo. 

— Manau, kad artimiausius keletą metų jūs būsite labai užsiėmęs, — 
pasakė jis. — Beje, ką jūs įmetėte į medžių rietuvę kartu su senomis kel- 
nėmis? Padvėsusį šunį, triušius ar dar ką nors? Nesakysite? O1, kaip 
negražu iš jūsų pusės! Manau, poros triušių ganėjo ir kraujui, ir apang- 
lėjusiems kaulams. Jei kada nors rašysite apie šį įvykį, Votsonai, drąsiai 


galite paminėti triušius. 


VIENIŠA DVIRATININKĖ 


uo 1894 metų pradžios iki 1901-ųjų metų pabaigos ponas Šer- 

lokas Holmsas labai daug dirbo. Neapsiriksiu sakydamas, kad 
per tuos aštuonerius metus nė vienas sunkus tyrimas neapsiėjo be jo 
patarimų. O kur dar šimtai privačių, kartais itin painių ir keistų bylų, 
dėl kurių jam teko gerokai paprakaituoti. Šito ilgo ir darbingo laikotar- 
pio rezultatas — daugybė stulbinamų laimėjimų ir keletas neišvengiamų 
pralaimėjimų. Kadangi aš išsaugojau labai išsamius visų šitų bylų ap- 
rašymus, o daugelyje bylų ir pats dalyvavau, tai, suprantama, man ne- 
lengva nuspręsti, kurias iš jų labiausiai verta skelbti. Nutariau laikytis 
ankstesnės taisyklės: pirmenybę suteikti toms byloms, kurios įdomios 
ne tuo, kad nusikaltimas labai kraupus, o tuo, kad jų tyrimas labai iš- 
radingas ir dramatiškas. Taigi dabar pateiksiu skaitytojams faktų apie 
vienišą dviratininkę iš Čarlingtono, panelę Violetą Smit, ir gana keistą 
tyrimo eigą, netikėtai pasibaigusią tragiškai. Tiesą sakant, ši byla neat- 
skleidžia nuostabių gebėjimų, išgarsinusių mano bičiulį, tačiau joje yra 
keletas momentų, paįvairinančių nusikaltimų kroniką, iš kurios aš imu 
siužetus savo apybraižoms. 

Mano 1895 metų užrašų knygutėje pažymėta, jog pirmąsyk panelę 
Violetą Smit išvydome balandžio 23 dieną, šeštadienį. Prisimenu, Holm- 
sui jos apsilankymas labai nepatiko, nes tuo metu jis narpliojo be galo 
painią ir sudėtingą gerai žinomo tabako fabrikanto, milijonieriaus Vin- 
sento Hardeno, persekiojimo bylą. Mano bičiulis labiausiai vertino tikslią 

ir sutelktą minčių eigą ir negalėjo pakęsti, jei kas nors jį atitraukdavo nuo 
tos veiklos. Tačiau tik storžievis — o mano bičiulis toks nebuvo — būtų 
galėjęs neišklausyti jaunos, gražios, lieknos, grakščios ir išdidžios it kara- 
lienė moters, atėjusios tą vėlyvą vakarą į Beikerio gatvę ir maldaujančios 
pagalbos ir patarimo. Veltui Holmsas tikino esąs nepaprastai užsiėmęs — 
jaunoji dama buvo tvirtai pasiryžusi neišeiti, kol nepapasakos apie save, 
ir išprašyti ją buvo galima nebent tik prievarta. Holmsas nusileido ir 
nutaisęs išvargusio žmogaus šypseną paprašė gražiąją viešnią prisėsti ir 
pasakyti, kas ją taip kamuoja. 

— Tikriausiai ne sveikata, — pasakė jis, skvarbiu žvilgsniu perleisda- 
mas ją nuo galvos ligi kojų. — Tokia aistringa dviratininkė turėtų būti 
sveika kaip ridikas. 

Ji nustebusi dirstelėjo į savo kojas: iš tiesų batelio šonas buvo kiek 
nubrūžintas trinantis į pedalo kraštą. 

— Taip, aš daug važinėju dviračiu, pone Holmsai, ir tai susiję su mano 
apsilankymu. 

Mano bičiulis paėmė damos ranką (pirštinių ji nemuvėjo) ir ėmė ją 
tirti taip kruopščiai ir taip nešališkai, kaip mokslininkas tiria kokį nors 
gamtos reiškinį. 

— Tikiuosi, jūs man atleisite. Tokia mano profesija, — tarė jis, paleis- 
damas josios ranką. — Vos nesuklydau spėdamas, jog esate mašininkė. 
Bet iš tikrųjų jūs muzikuojate. Atkreipkite dėmesį, Votsonai, į susiploju- 
sius pirštų galiukus. Tai būdinga abiem profesijoms. Tačiau jūsų veidas 
dvasingas, — jis grakščiai atsigręžė į šviesą, — o mašininkės nepasižymi 
dvasingumu. Ši dama — muzikantė. 

— Taip, pone Holmsai, aš muzikos mokytoja. 

— Iš veido spalvos matyti — provincijoje. 

— Taip, sere, netoli Farnemo, prie Sario grafystės sienos. 

— Graži vietovė, su ja susiję daug įdomių prisiminimų. Atmenat, 
Votsonai, mes ten sulaikėm dokumentų klastotoją Arčibaldą Stemfordą. 
Na, kas gi jums, panele Violeta, nutiko netoli Farnemo, prie Sario gra- 
fystės sienos? 

Jaunoji dama labai aiškiai ir ramiai papasakojo štai tokį keistą atsitikimą. 

— Mano velionis tėvas Džeimsas Smitas buvo Imperatoriškojo teatro 
orkestro dirigentas. Jam mirus, mudvi su motina likome visiškai be arti- 
mųjų, išskyrus vieną dėdę, Ralfą Smitą, kuris prieš dvidešimt penkerius 
metus išvyko į Afriką, ir mes nuo to laiko negavome iš jo jokios žinios. 
Tėvui mirus, mudvi gyvenome labai skurdžiai, bet vieną dieną sužinojo- 
me, kad laikraštyje „Times“ išspausdintas skelbimas apie tai, jog esame 
ieškomos. Galit įsivaizduoti, kaip susijaudinome. Pamanėme, kad kaž- 
kas užrašė mums palikimą, ir tučtuojau nuvykome pas advokatą, kurio 
pavardė buvo paskelbta laikraštyje. Jis pristatė mums du džentelmenus, 
ponus Karutersą ir Vudlį, kurie grįžo iš Pietų Afrikos namo pasisve- 
čiuoti. Šitie džentelmenai mums papasakojo, kad dėdė buvęs jų draugas 
ir prieš keletą mėnesių miręs Johanesburge visiškai nuskurdęs, prieš už- 
merkdamas akis, paprašęs jų rasti mus, jo giminaites, ir pasiteirauti, ar 
nereikią mums kuo nors padėti. Mums pasirodė keista, kad dėdė Ralfas, 
kuris, būdamas gyvas, apie mus ir girdėt nenorėjo, staiga mirdamas taip 
susirūpino. Tačiau ponas Karutersas paaiškino, jog dėdė buvo ką tik su- 
žinojęs apie savo brolio mirtį ir todėl nerimastavo dėl mūsų likimo. 

— Atleiskite, — pertraukė Holmsas, — o kada įvyko šis pokalbis? 

— Praėjusių metų gruodį, prieš keturis mėnesius. 

— Prašom pasakoti toliau. 

— Ponas Vudlis man sukėlė pasišlykštėjimą. Jis vis šaudė į mane aki- 
mis — atgrasus, storažandis, rudais ūsais jaunuolis su prilaižytais plaukais. 
Jis man pasirodė tiesiog bjaurus; buvau įsitikinusi, kad Sirilas nepritartų 
tokiai pažinčiai. 

— Tai jo vardas Sirilas? — šypsodamas paklausė Holmsas. 

Jaunoji dama paraudo ir nusijuokė. 

— Taip, pone Holmsai, Sirilas Mortonas, inžinierius elektrikas. Mudu 
ketiname susituokti vasaros pabaigoje. Dievaži, kam gi aš apie jį už- 
siminiau? Aš tik norėjau pasakyti, kad tas ponas Vudlis buvo tiesiog 
šlykštus, o ponas Karutersas, gerokai už jį vyresnis, atrodė patraukliau. 
Tamsiaplaukis, išblyškęs, glotniai nusiskutęs, nešnekus. Mandagi elgse- 
na ir maloni šypsena. Jis pasiteiravo, iš ko mes gyvenam, ir sužinojęs, 
jog esam labai neturtingos, pasiūlė man mokyti muzikos jo vienintelę 

dešimtmetę dukrą. Pasakiau nenorinti palikti motinos vienos, bet jis pa- 
tikino, kad šeštadieniais ir sekmadieniais aš galėsianti parvažiuoti namo. 
Už pamokas jis mokėsiąs po šimtą ginėjų per metus — O tai, žinoma, 
puikus atlyginimas. Taigi aš galiausiai sutikau ir persikėliau gyventi į Čil- 
tern Greindžą, maždaug šešios mylios nuo Farnemo. Ponas Karutersas 
yra našlys, bet turi šeimininkę, tvarkančią visą namų ūkį, ponią Dikson, 
labai garbingą, pagyvenusią damą. Mergaitė nuostabi. Žodžiu, viskas 
susiklostė kuo puikiausiai. Ponas Karutersas buvo labai mielas, mėgo 
muziką, ir vakarus mes leisdavom labai maloniai. Kiekvieną šeštadienį aš 
važiuodavau pas motiną. Pirmasis šešėlis, aptemdęs mano laimę, buvo 
rudausio pono Vudlio pasirodymas. Jis atvyko tik savaitei, bet man ji 
pavirto kokiais trimis mėnesiais! Vudlis — baisus žmogus, prie visų kibo, 
visus šantažavo, bet daugiausia kliuvo man. Jis šlykščiai man merginosi, 
gyrėsi savo turtais, sakė, jei už jo tekėsianti, turėsianti puikiausius visame 
Londone briliantus, ir galiausiai, kai pareiškiau nenorinti jo nė matyti, 
vieną dieną stvėrė mane į glėbį — jis buvo nepaprastai stiprus — ir pri- 
siekė nepaleisiąs, kol jo nepabučiuosiu. Laimė, kaip tik įėjo ponas Ka- 
rutersas ir atplėšė jį nuo manęs. Šis puolė namų šeimininką, parbloškė 
ant žemės ir smogė jam į veidą. Tuo, suprantama, baigėsi pono Vudlio 
viešnagė. Kitą dieną ponas Karutersas manęs atsiprašė ir patikino, kad 
daugiau niekada nepatirsiu tokio pažeminimo. Nuo to laiko pono Vu- 
dlio nemačiau. O dabar, pone Holmsai, pereisiu prie to įvykio, kuris 
paskatino mane šiandien prašyti jūsų patarimo. Kiekvieną šeštadienio 
rytą aš važiuoju dviračiu į Farnemo stotį, kad spėčiau į 12.22 traukinį, 
vykstantį į miestą. Kelias iš Čiltern Greindžo nuošalus, ypač atokus toje 
vietoje, kur iš vienos pusės plyti Čarlingtono dykynė, o iš kitos — Čar- 
lington Holą supantys miškai. Nėra kitos tokios nuošalios vietos kaip šis 
daugiau nei mylios ilgumo kelio ruožas. Čia beveik niekada nesutiksi nei 
vežimo, nei praeivio — ligi pat Kruksberi Hilo, kur kelias įsuka į plentą. 
Prieš dvi savaites šioje vietoje aš grįžtelėjau atgal ir maždaug už dviejų 
šimtų jardų pastebėjau vyriškį, važiuojantį dviračiu. Tai buvo pusamžis 
vyras su trumpa juoda barzda. Prieš pat Farnemą vėl žvilgtelėjau atgal, 
tačiau dviratininko nebesimatė, ir aš jį užmiršau. Bet įsivaizduokit, pone 

Holmsai, kaip nustebau, kai pirmadienį grįždama atgal vėl pamačiau jį 
toje pačioje vietoje. Dar labiau apstulbau, kai lygiai taip pat nutiko kitą 
šeštadienį ir pirmadienį. Dviratininkas visada laikėsi atokiai, neužkabi- 
nėjo manęs, bet vis dėlto buvo labai keista. Aš viską papasakojau ponui 
Karutersui, jis, regis, dėl to susirūpino ir pareiškė užsakęs arklį ir lengvą 
dviratį vežimą, todėl man nebereikėsią vienai važiuoti tuo nuošaliu keliu. 
Arklį ir vežimą mums buvo prižadėję atsiųsti šią savaitę, bet kažkodėl 
neatsiuntė, ir šįryt man teko vėl važiuoti į stotį dviračiu. Privažiavusi 
Čarlingtono dykynę, apsidairiau ir, kaip reikėjo tikėtis, pamačiau tą patį 
dviratininką kaip prieš dvi savaites. Jis laikėsi tokio nuotolio, kad negalė- 
jau įžiūrėti jo veido, bet buvau įsitikinusi, jog šis žmogus man nepažįsta- 
mas. Jis vilkėjo tamsią eilutę, ant galvos — kepurė su snapeliu. Vienintelis 
dalykas, kurį aiškiai mačiau, buvo juoda jo barzda. Tą rytą kažkodėl neiš- 
sigandau. Man pasidarė smalsu sužinoti, kas jis toks ir ko nori. Sulėtinau 
dviratį, bet ir jis sulėtino. Sustojau, ir jis sustojo. Tuomet sumaniau jį 
apgauti. Ten, kur kelias staigiai sukasi, greit apvažiavau posūkį, sustojau 
ir ėmiau laukti. Tikėjausi, kad skubėdamas dviratininkas prašaus pro šalį, 
nespėjęs sustoti. Bet jis taip ir nepasirodė. Tuomet grįžau ligi posūkio 
ir pažvelgiau atgal. Matoma kokia mylia kelio, bet dviratininko nebuvo. 
O keisčiausia, kad šioje vietoje nėra jokio šalutinio keliuko, kur jis būtų 
galėjęs pasukti. 

Holmsas sukikeno iš pasitenkinimo trindamas delnus. 

— Tai iš tiesų įdomus atvejis, — tarė jis. — Kiek laiko praėjo nuo tada, 
kai pasukote už vingio, ligi to momento, kai pamatėte, jog kelias tuščias? 

— Ne daugiau kaip dvi trys minutės. 

— Taigi jis negalėjo pasislėpti nei pavažiavęs keliu atgal, nei pasukęs į 
šoną, nes, kaip sakėte, jokių šalutinių keliukų ten nėra. 

— Jokių keliukų. 

— Tuomet jis pasuko kokiu nors takeliu į vieną ar kitą pusę. 

= Jei būtų pasukęs į dykynę, būčiau jį pamačius. 

— Taigi, remdamiesi eliminacijos metodu, galime padaryti išvadą, kad 
jis nuvažiavo į Čarlington Holo sodybą, kuri, jei neklystu, stovi ne per 
daug toli nuo kelio. Ką dar norite pasakyti? 

— Nieko, pone Holmsai, nebent tik tai, kad buvau taip pritrenkta, jog 
supratau nenurimsianti, kol nerasiu jūsų ir nepaprašysiu patarimo. 

Holmsas valandėlę patylėjo. 

— Kur dirba tas džentelmenas, su kuriuo esate susižiedavusi? — pa- 
galiau paklausė jis. 

— Bendrovėje ,„Midlend elektrik“, Koventryje. 

— Ar negalėjo jis padaryti jums siurprizo netikėtai apsilankydamas? 

— Ką jūs, pone Holmsai! Aš jį gerai pažįstu. 

— Ar turite daugiau gerbėjų? 

— Turėjau, kol nebuvau pažįstama su Sirilu. 

— O paskui? 

— Nagi tas siaubingasis Vudlis, jei galima jį pavadinti gerbėju. 

— O dar kas nors? 

Mūsų viešnia truputį sumišo. 

— Tai kas gi? — paklausė Holmsas. 

— Nežinau, gal tik taip įsivaizduoju, bet man atrodo, kad mano šeimi- 
ninkas ponas Karutersas nėra man abejingas. Juk mes tiek laiko praleidžia- 
me kartu! Aš jam akompanuoju vakarais. Be abejo, jis man nėra nieko pra- 
sitaręs. Tai tikras džentelmenas. Bet kiekviena mergina ir be žodžių jaučia. 

— Aha! - Holmsas paniuro. — Iš ko jis pragyvena? 

— Jis labai turtingas. 

— Ir nelaiko arklių, ekipažo? 

— Šiaip ar taip, jis gana gerai gyvena. Du ar tris kartus per savaitę 
vyksta į miestą. Labai domisi Pietų Afrikos aukso kasyklų akcijomis. 

— Prašyčiau, panele Smit, informuoti mane apie tolesnę įvykių eigą. 
Šiuo metu esu labai užsiėmęs, bet rasiu laiko pasidomėti ir jūsų reikalu. 
Kol kas nieko nedarykite nepranešusi man. Iki pasimatymo, tikiuosi, 
kad išgirsime iš jūsų gerų naujienų. 

— Visiškai natūralu, kad tokia mergina turi gerbėjų, — viešniai iš- 
ėjus, susimąstęs prabilo Holmsas, papsėdamas pypkę. — O vienas iš 
jų nutarė sekioti paskui ją dviračiu nuošaliame kelyje. Tikriausiai koks 
nors slaptas dūsautojas. Beje, Votsonai, toje istorijoje yra keistų detalių, 
verčiančių pamąstyti. 

— Keista, kad jis pasirodo vis toje pačioje vietoje? 

— Taip. Pirmiausia mums reikia sužinoti, kas gyvena Čarlington Hole. 
Paskui turime išsiaiškinti, kas sieja Karutersą ir Vudlį, nes jie, man re- 
gis, labai skirtingi žmonės. Kodėl jie abu taip įnirtingai ėmė ieškoti Ral- 
fo Smito giminaičių? Ir dar vienas dalykas. Koks tai šeimininkas, kuris 
moka guvernantei dvigubai daugiau, negu reikia, bet nelaiko arklių, nors 
gyvena šešios mylios nuo stoties? Keista, Votsonai, iš tikrųjų keista! 

— Jūs vyksite tenai? 

— Ne, mielasis, vyksite jūs. Galbūt tai tik kokia menkutė intrigėlė, ir 
aš dėl jos negaliu nutraukti svarbaus tyrimo. Pirmadienį, anksti rytą, jūs 
nuvažiuosite į Farnemą, pasislėpsite netoli Čarlingtono dykvietės, stebė- 
site, kas ten vyks, ir veiksite savo nuožiūra. Paskui sužinosite, kas gyvena 
CČarlington Hole, grįšite ir viską man papasakosite. O dabar, Votsonai, 
nė žodžio apie šį dalyką, kol neturėsime svarių argumentų, kuriais rem- 
damiesi galėsime jį išnarplioti. 

Iš jaunosios damos sužinojome, kad traukinys, kuriuo ji grįžta pirma- 
dienį, išvyksta iš Vaterlo stoties 9 valandą 50 minučių. Todėl atsikėliau, 
anksti ir išvažiavau 9 valandą 13 minučių. Farnemo stotyje be jokio var- 
go sužinojau, kur yra Čarlingtono dykynė. Apsirikti buvo neįmanoma: iš 
vienos kelio pusės plyti dykvietė, iš kitos — senų kukmedžių gyvatvorė, 
už kurios — nuostabių medžių parkas. Pagrindiniai vartai apsamanojusio 
akmens, ant šoninių stulpų — pažaliavę herbai. Tačiau, be svarbiausių 
vartų, pastebėjau dar keletą tarpų gyvatvorėje ir už jos vingiuojančius 
takelius. Namo nuo kelio nesimatė, bet visa aplinka bylojo, kaip čia nyku 
ir apleista. 

Dykynė buvo nusėta žydinčių prožirnių kuokštų, kurie spindėte 
spindėjo skaisčios pavasario saulės atokaitoje. Už vieno tokio kuokšto 
aš 1r pasislėpiau taip, kad matyčiau ir sodybos vartus, ir ganėtinai ilgą 
kelio ruožą į abi puses. Kai išsukau iš kelio, jis buvo visiškai tuščias, bet 
dabar pamačiau stoties link važiuojantį dviratininką. Jis dėvėjo tamsią 
eilutę ir buvo su juoda barzda. Privažiavęs tą vietą, kur prasideda Čar- 
lingtono sodyba, jis nušoko nuo dviračio, nusivedė jį prie vieno tarpo 
gyvatvorėje ir įlindęs pro jį dingo man iš akių. 

Praėjo ketvirtis valandos, ir pasirodė kitas dviratininkas. Iš stoties 
važiavo mūsų jaunoji dama. Priartėjusi prie Carlingtono sodybos, ji ap- 
sidairė. Po valandėlės 1š savo slėptuvės išlindo vyriškis, sėdo ant dviračio 
ir nusekė jai iš paskos. Visoje vietovėje, kiek aprėpia akys, buvo matyti 
tik dvi judančios figūros: grakšti mergina, labai tiesiai sėdinti ant dvira- 
čio, 0 už jos prie vairo palinkęs barzdotas vyriškis, kurio judesiai bylojo 
apie slaptas užmačias. Ji atsigręžė atgal ir ėmė važiuoti lėčiau. Jis taip 
pat sulėtino dviratį. Ji sustojo. Jis taip pat stabtelėjo maždaug už dviejų 
šimtų jardų. Tolesnis jos žingsnis buvo ne tik netikėtas, bet ir drąsus. Ji 
apsigręžė ir šovė tiesiai į vyriškį. Tačiau ir jis akimirksniu apsigręžė ir 
leidosi atgal kiek neša kojos. Tuomet ji vėl apsisuko ir nuvažiavo tolyn, 
išdidžiai iškėlusi galvą, nebekreipdama dėmesio į nebylųjį palydovą. Jis 
taip pat apsisuko ir toliau laikėsi tokio pat nuotolio. Pagaliau už kelio 
posūkio jiedu išnyko man iš akių. 

Aš ir toliau tūnojau savo slėptuvėje. Ir gerai padariau, nes netrukus 
dviratininkas vėl pasirodė — jis iš lėto važiavo atgal. Priartėjęs prie sody- 
bos vartų, nulipo nuo dviračio ir įsuko pro juos. Keletą minučių stovėjo 
po medžiais iškėlęs rankas: man pasirodė, kad vyriškis taisosi kaklaraištį. 
Paskui jis vėl sėdo ant dviračio ir nuvažiavo rūmų link. Pribėgęs prie 
gyvatvorės, pažvelgiau pro medžius. Tolumoje įžiūrėjau seną pilką Tiu- 
dorų stiliaus pastatą su dantytais kaminais, tačiau alėja vedė per tankius 
krūmynus, ir dviratininko nebesimatė. 

Šiaip ar taip, man pasirodė, jog rytmečio žygis man pasisekė, ir gerai 
nusiteikęs paržingsniavau į Farnemą. Tenykštis namų pardavimo agen- 
tas negalėjo nieko man pasakyti apie Čarlington Holą ir patarė kreiptis į 
plačiai žinomą firmą Pel Melyje. Pakeliui į namus užsukau tenai, ir mane 
priėmė be galo mandagus firmos atstovas. Jis paaiškino, jog negalėsiu 
Čarlington Holo išsinuomoti vasarai. Per vėlu. Jis išnuomotas jau prieš 
mėnesį, nuomininkas ponas Viljamsonas — garbus pagyvenęs džentel- 
menas. Mandagusis agentas apgailestavo daugiau nieko negalįs pasakyti, 
nes savo klientų veiklą firma griežtai slepiant. 

Vakare ponas Šerlokas Holmsas atidžiai išklausė mano išsamų pra- 
nešimą, bet nepasakė nė vieno pagiriamojo žodžio, kurio, tiesą sakant, 

tikėjausi ir kurį būčiau labai vertinęs. Priešingai, griežtas bičiulio vei- 
das pasidarė dar rūstesnis komentuojant tai, ką aš padariau ir ko ne- 
padariau. 

— Jūsų slėptuvė, brangusis Votsonai, visiškai netinkama. Reikėjo pa- 
sislėpti už gyvatvorės, tuomet būtumėt galėjęs iš arti matyti mus domi- 
nantį asmenį. O jūs tūnojot už keleto šimtų jardų, todėl galit pasakyti 
man netgi mažiau už panelę Smit. Ji mano nepažįstanti dviratininko, o 
aš esu įsitikinęs, jog pažįsta. Kitaip jis nebūtų taip atkakliai stengęsis, kad 
ji neprivažiuotų per daug arti ir nepamatytų jo veido. Pasak jūsų, vyriškis 
buvo žemai palinkęs prie vairo. Priežastis ta pati — norėjo paslėpti vei- 
dą! Vienu žodžiu, jūs prašovėte pro šalį. Dviratininkas nuvažiavo namo 
link, o jūs sumanėt aiškintis, kas jis toks, ir dėl to kreipėtės į Londono 
nekilnojamojo turto agentą! 

— O ką aš turėjau daryti? — sušukau šiek tiek karščiuodamasis. 

— Reikėjo eiti į artimiausią smuklę, kur suplaukia visos apylinkės pa- 
skalos. Čia būtumėt sužinojęs visų namo gyventojų vardus, nuo šeimi- 
ninko iki indų plovėjos. Viljamsonas? Tai man nieko nesako. Jeigu jis 
nejaunas žmogus, tai negalėjo būti tas energingas dviratininkas, kuris 
sugebėjo vikriai pasprukti nuo jaunos sportiškos merginos persekioji- 
mo. Ką mes sužinojom iš jūsų išvykos? Tik tiek, kad mergina mums sakė 
tiesą. Bet aš tuo nė kiek neabejojau. Kad tarp dviratininko ir Carlington 
Holo yra ryšys? Tuo aš taip pat neabejojau. Kad rūmus išsinuomojo 
kažkoks Viljamsonas? O kas iš to? Nieko. Na na, mielasis, nenukabinkit 
nosies. Ligi ateinančio šeštadienio mažai ką tegalim padaryti, o tuo tarpu 
aš pabandysiu kai ką sužinoti. 

Kitą rytą gavome laiškelį iš panelės Smit. Ji glaustai ir tiksliai apra- 
šė tuos įvykius, kuriuos aš mačiau savo akimis. Bet svarbiausias buvo 
prierašas: „Esu įsitikinusi, pone Holmsai, jog tai, ką jums parašysiu, 
išliks paslaptis: aš negaliu ilgiau čia likti, nes šeimininkas pasiūlė man 
savo ranką. Žinau, kad jo jausmai nuoširdžiausi ir kilniausi. Bet jau 
esu susižiedavusi su kitu. Į mano atsisakymą jis reagavo labai rimtai, 
bet kartu jautriai. Vis dėlto jūs galite įsivaizduoti, kad padėtis šiek tiek 
įtempta“. 

— Matyt, mūsų jaunoji klientė pateko į keblią padėtį, - baigęs skaityti 
laišką, susimąstęs pasakė Holmsas. — Tai kur kas įdomesnis ir sudėtin- 
gesnis atvejis, negu iš pradžių maniau. Tikriausiai nepakenktų praleisti 
malonią, ramią dieną gamtoje. Taigi popiet imsiu ir nuvažiuosiu tenai, 
patikrinsiu vieną kitą savo teoriją. 

Gražioji Holmso diena baigėsi netikėtai: į Beikerio gatvę jis grįžo 
vėlai vakare su perskelta lūpa ir mėlyne kaktoje, ką jau apskritai kalbėti 
apie jo išvaizdą ir laikyseną, kurios savaime galėjo sudominti Skotland 
Jardą. Dienos nuotykiai, matyt, jį taip pralinksmino, kad kvatojo iš šir- 
dies pasakodamas apie juos. 

— Pasidariau toks sėslus, kad truputį pasimankštinti — visai ne pro 
šalį, — kalbėjo jis. — Jūs žinote, kad esu neblogas senojo anglų sporto — 
bokso — specialistas. Kartais tai praverčia, pavyzdžiui, šiandien. Jeigu ne 
mano įgūdžiai, viskas galėjo baigtis liūdnai. 

Paprašiau papasakoti viską, kas atsitiko. 

— Susiradau tą smuklę, nuo kurios siūliau jums pradėti, ir užuolanko- 
mis ėmiau klausinėti jos šeimininką. Šis buvo gana plepus ir papasakojo 
viską, kas mane domino. Viljamsonas, žilabarzdis vyriškis, CČarlington 
Hole gyvenąs vienas ir laikąs tik keletą tarnų. Sklinda gandai, kad jis 
buvęs dvasininkas, tačiau pora atsitikimų per tą trumpą laiką, kai jis čia 
apsigyveno, man pasirodė nelabai tinkami bažnyčios tarnui. Pasiteiravau 
bažnyčios valdyboje ir sužinojau, kad tikrai yra kunigas tokia pavarde, 
bet jo reputacija itin prasta. Šeimininkas dar papasakojo, jog šeštadie- 
niais ir sekmadieniais į Čarlington Holą suvažiuoja svečių - smagi kom- 
panija, ypač pasižymi vienas džentelmenas su rudais ūsais, ponas Vudlis, 
kuris nuolat ten būna. Vos tik jis tai pasakė, atsivėrė durys, ir į kambarį 
įžengė ne kas kitas kaip minėtasis džentelmenas, kuris gėrė alų gretima- 
me kambaryje ir girdėjo visą mūsų pokalbį. Kas aš toks esąs? Ko man 
reikią? Kodėl, po galais, aš klausinėjąs? Ir prapliupo keiktis pačiais bjau- 
riausiais žodžiais. Savo burnojimus jis baigė staigiu smūgiu, kurio man 
nepasisekė išvengti. Paskui buvo kelios nuostabios minutės. Tas niekšas 
užsimojo antrąsyk, bet mano smūgis kairiąja tiesiai užkirto jam kelią. 
Kiek man tai atsiėjo, pats matote. O poną Vudlį namo teko gabenti 

vežimu. Taip baigėsi mano išvyka į gamtą, ir turiu prisipažinti, kad, be 
malonumo, kurį patyriau, naudos iš dienos, praleistos prie Sario grafys- 
tės, beveik tiek pat kiek ir iš jūsų. 

Ketvirtadienį gavome dar vieną savo klientės laišką. Ji rašė: 


Manau, nenustebsite, bone Holposai, jog aš balieku bono Karuterso na- 
us. Net didelis atlyginimas negali alpirkii susidariusios nemalonios badėlies. 
Šeštadienį parvažiuosiu į miestą ir daugiau čia negrįšiu. Ponas Karutersas jau 
gavo vežimą tr arklį, taigi pavojaus — Jei Jis abskritai buvo — važiuoti nuošaliu 
keliu nebėra. 

Turiu išvykti ne vien dėl to, kad man nebalogu būti kartu su bonu Ka- 
rutersu, bet tr todėl, kad vėl pasirodė tas šlykštus žmogėnas bonas Vudls. 
Jis visada buvo siaubingas, bet dabar atrodo dar baisiau. Matyt, įvyko koks 
nelaimingas atsitikimas: veldas visas sudaužytas. Mačiau jį bro langą, bel, 
laimė, nebuvom susitikę. Jis gai kalbėjosi su bonu Karutersu, $1s baskui buvo 
labai susijaudinęs. Vudlis, matyt, gyvena kažkur netoliese, nes nenakvojo ča, 
bet šįryt maiau jį vėl landžiojantų bo krūmus. Jau gertau koks laukinis žvėris 
slankiotą bo sodą. Negaliu nė absakyti, kaib bjauriuosi tuo žmogumi tr Raib 70 
bijau. Kaib gali bonas Karutersas nors akimirką jį pakęsti? Na, bet visi mano 


rūbesčiai baigsis šeštadienį. 


— Tikėkimės, Votsonai, tikėkimės, — niūriai tarė Holmsas. — Ta mer- 
gina pateko į sudėtingų intrigų tinklą, ir mūsų pareiga saugoti, kad nie- 
kas jai nepakenktų per šią paskutinę kelionę. Manau, Votsonai, mudu 
turim rasti laiko ir nuvažiuoti ten šeštadienį, kad šis keistas nebaigtas 
tyrimas nevirstų istorija su liūdna pabaiga. 

Prisipažinsiu, kad ligi šiol toji byla man neatrodė labai rimta. Grei- 
čiau ji buvo keista ir absurdiška, bet nepavojinga. Nieko stebėtina, jog 
vyras slapta laukia, o paskui sekioja labai gražią moterį. O tai, kad jis 
nedrįsta jos užkalbinti ir netgi bėga nuo jos, rodo, jog negali būti grės- 
mingas užpuolikas. Tasai niekšas Vudlis — visai kitoks žmogus, nors po 
to vienintelio karto, apie kurį ji mums papasakojo, šis daugiau nekibo 
prie mūsų klientės ir vėl atvykęs pas Karutersą net nesusitiko su ja. Nėra 

abejonės, kad tas dviratininkas yra vienas iš Čarlington Holo savaitga- 
lio svečių, apie kuriuos pasakojo smuklininkas. Tačiau kas jis toks ir ko 
siekė — tebėra neaišku. Kad už šių nepaaiškinamų įvykių gali slypėti tra- 
gedija, aš supratau tik tuomet, kai pamačiau, kaip Holmsas, labai rimtai 
nusiteikęs, išeidamas įsikišo į kišenę revolverį. 

Po lietingos nakties išaušo nuostabus rytas. Mūsų akys, pavargusios 
nuo rusvai, gelsvai ir melsvai pilkų Londono spalvų, negalėjo atsigro- 
žėti viržiais apaugusia dykyne su saulėje spindinčiais žydinčių prožirnių 
kuokštais. Mudu su Holmsu žingsniavome plačiu smėlėtu keliu, kvė- 
puodami tyru rytmečio oru ir gėrėdamiesi paukščių čiulbesiu ir gaiviu 
pavasario dvelksmu. Nuo kelio gūbrio ties Kruksberi Hilu buvo matyti 
niūrūs Carlington Holo rūmai, kurių dantyti kaminai kyšojo viršum senų 
ąžuolų. Nors jie buvo labai seni, tačiau vis dėlto jaunesni už pastatą, 
aplink kurį augo. Kelias tarsi rausvai gelsvas kaspinas vingiavo tarp ru- 
dos dykynės ir ką tik sulapojusio žalio miško. Holmsas parodė tolumoje 
judantį juodą tašką. Tiesiog į mus važiavo vežimas. 

Bičiulis apmaudžiai sušuko: 

— Tikėjausi turėti dar pusvalandį laiko! Bet jeigu tai jos vežimas, va- 
dinasi, ji skuba į ankstesnį traukinį. Bijau, Votsonai, kad mergina prava- 
žiuos pro Čarlingtoną pirmiau, negu mes ją sutiksim. 

Leidžiantis nuo kalniuko, ratai dingo mums iš akių, ir mes taip pa- 
spartinom žingsnį, kad aš, pripratęs prie sėslaus gyvenimo, ėmiau dusti 
ir atsilikti nuo savo draugo. Holmsas visąlaik treniravosi ir turėjo ne- 
išsenkamų nervinės energijos atsargų. Jis Žingsniavo sparčiu, stangriu 
žingsniu. Bet, būdamas per šimtą jardų nuo manęs, staiga sustojo, 1r 
aš pamačiau, kaip jis beviltiškai mostelėjo ranka. Tą pačią akimirką iš 
už posūkio pasirodė tuščias dviratis vežimas, traukiamas šuoliuojančio 
arklio palaidomis vadelėmis. Jis dardėjo tiesiai į mus. 

— Pavėlavom, Votsonai, pavėlavom! — sušuko Holmsas, kai aš dus- 
damas jį pasivijau. — Tikras kvailys! Ir kaip aš nepamaniau apie ankstesnį 
traukinį? Jie pagrobė merginą, Votsonai, pagrobė! O gal nužudė? Dievai 
žino, ką galėjo padaryti! Stokit ant kelio ir sulaikykit arklį! Gerai! Dabar 
šokim į vežimą, gal dar pasiseks ištaisyti mano klaidą! 

Mudu įšokom į vežimą. Holmsas, apsukęs arklį, drožė jam botagu, ir 
mes nudūmėme keliu. Už posūkio prieš mus atsivėrė visas kelio ruožas 
tarp Carlington Holo ir dykynės. Aš sugriebiau Holmsui už rankos. 

— Tai jis! — sušukau gaudydamas orą. 

Prie mūsų artinosi vienišas dviratininkas. Nuleidęs galvą, susigūžęs, 
jis 1š visų jėgų mynė pedalus. Lėkė kaip per lenktynes. Staiga pakėlė savo 
barzdotą veidą, išvydo mus ir sustabdęs dviratį nušoko nuo jo. Juoda it 
anglis barzda buvo tikras kontrastas išblyškusiam jo veidui, o akys karšt- 
ligiškai blizgėjo. Apstulbęs jis spoksojo į mus ir į vežimą. 

— Eli, sustokit! — sugriaudėjo jis ir dviračiu užstojo mums kelią. — Iš 
kur jūs gavot tą vežimą? Sustokit, sakau! — suriko jis, traukdamasis pisto- 
letą iš kišenės. — Sustokit arba, prisiekiu dangum, paleisiu kulką į arklį. 

Holmsas metė man ant kelių vadeles ir iššoko iš vežimo. 

— Mes kaip tik norėjom jus sutikti. Kur panelė Smit? — Holmsas 
kalbėjo greit ir aiškiai. 

— Šito aš norėčiau jūsų paklausti. Jūs esate jos vežime, taigi turėtumėt 
žinoti, kur ji! 

— Vežimas dardėjo tuščias. Mes sulaikėme arklį, apsigręžėme ir lėkė- 
me gelbėti jaunosios damos. 

— Dieve! Dieve! Ką dabar daryti? — šaukė vilties netekęs nepažįsta- 
masis. — Jie pačiupo ją, tasai šunsnukis Vudlis ir niekšas pastorius. Eime, 
eime, jeigu tikrai esate jos draugas! Padėkit man, ir mes ją išgelbėsim, 
netgi jei man tektų žūti Carlingtono miške. 

Nusitvėręs pistoletą, tarsi galvos netekęs, jis puolė prie takelio ku- 
kmedžių gyvatvorėje. Holmsas nusekė jam pavymui, o aš, palikęs arklį 
besiganantų šalikelėje, leidausi paskui Holmsą. 

— Štai kur jų eita, — tarė jis, rodydamas pėdas purviname take. — Ei, 
sustokit! Kas ten guli krūmuose? 

Tai buvo gal kokių septyniolikos metų vaikinas, apsirengęs arkli- 
ninko drabužiais, su odiniais raiščiais ir blauzdinėmis. Jis gulėjo aukš- 
tielninkas, surietęs kelius, galvoje žiojėjo didžiulė žaizda. Vaikinas 
buvo be sąmonės, bet dar gyvas. Žvilgtelėjęs į žaizdą, supratau, jog 
kaulas sveikas. 

— Tai Piteris, arklininkas! — sušuko nepažįstamasis. — Jis ją vežė. Tie 
žvėrys ištraukė jį iš vežimo ir pritrenkė. Tegu jis guli. Dabar mes nega- 
lim niekuo jam padėti, bet gal dar įstengsim išgelbėti ją nuo baisiausio 
likimo, koks gali ištikti moterį. 

Mes kaip paklaikę nudūmėme tarp medžių vingiuojančiu taku. Kai 
pribėgome prie krūmynų, augusių aplink namą, Holmsas sustojo. 

— Jie nuėjo ne į namą. Štai kur jų pėdos — kairėje, prie laurų krūmų. 
Žinoma, taip ir yra! 

Jam tariant paskutinius žodžius, pasigirdo veriamas moters riksmas, 
kupinas siaubo ir desperacijos. Jis sklido iš tankių krūmų, pasiekęs aukš- 
čiausią gaidą, staiga nutrūko ir virto dusliu gargimu. 

— Čionai! Čionai! Jie žaidimų rutuliais aikštelėje! - šaukė jis, brauda- 
masis per krūmus. — Eli, jūs, bailiai! Jūs, šunys! Paskui mane, džentelme- 
nai! Per vėlai! Per vėlai! Po perkūnais, per vėlai! 

Staiga krūmai prasiskyrė, ir mes atsidūrėme senų medžių apsuptoje 
nuostabioje pievelėje. Kitame gale, didžiulio 4žuolo pavėsyje, stovėjo keis- 
ta trijulė. Vienoje pusėje — netekusi jėgų ir beveik apalpusi mūsų klientė, 
jos burna buvo aprišta nosine. Priešais ją — plačiai išsižergęs šlykštus stora- 
žandis jaunuolis rudais ūsais. Viena ranka įsirėmęs į klubą, kita — mosavo 
botagu, visa jo išvaizda rodė pergalę ir panieką. Tarp jų — senyvas žila- 
barzdis vyriškis, ant lengvos vilnonės eilutės užsimetęs kamžą. Jis, matyt, 
ką tik atliko jungtuvių apeigas, nes, mums pasirodžius, dėjosi maldaknygę 
į kišenę ir linksmai sveikindamas tapšnojo nelemtąjį jaunikį per petį. 

— Jie sutuokti! — vos pralemenau. 

— Pirmyn! — sušuko mūsų vadovas. — Pirmyn! 

Jis nubėgo per pievelę, o aš su Holmsu jam pavymui. 

Mums prisiartinus, jaunoji dama nusvyravo prie medžio norėda- 
ma atsiremti. Buvęs pastorius Viljamsonas neva mandagiai nusilenkė 
mums su pašaipa, o atgrasusis Vudlis žengė į mus žvėriškai ir perga- 
lingai kvatodamas. 

— Nusiplėšk barzdą, Bobai, — pasakė jis. — Aš tave iškart pažinau. 
Tu ir tavo bendrai kaip tik laiku atėjote, kad galėčiau jums pristatyti 
ponią Vudli. 

Mūsų vedlio atsakymas buvo netikėtas. Jis nusiplėšė juodą barzdą, 
kurią iš tikrųjų buvo prisiklijavęs, ir sviedė ant žemės. Jo veidas buvo 
pailgas, liguistai blyškus, glotniai nuskustas. Tuomet nutaikė revolverį į 
niekšą Vudlį, kuris artinosi grėsmingai mosuodamas botagu. 

— Taip, aš Bobas Karutersas, — atrėžė mūsų sąjungininkas. — Ir pa- 
sistengsiu, kad šiai merginai padaryta skriauda būtų atitaisyta, net jeigu 
mane už tai pakartų. Aš sakiau tau, ką gausi, jei prie jos kabinsies, ir, 
prisiekiu Viešpačiu Dievu, duotą žodį tesėsiu. 

— Tu pavėlavai. Ji jau mano žmona. 

— Ne žmona, o našlė. 

Pasigirdo šūvis, ir ant Vudlio liemenės ištryško kraujas. Jis apsisuko 
ir garsiai suklykęs virto aukštielninkas; bjaurų raudoną jo veidą bemat 
išpylė siaubingos balzganos dėmės. Senasis Viljamsonas, vis dar nenusi- 
vilkęs kamžos, prapliupo taip šlykščiai keiktis, kaip man niekada neteko 
girdėti, jis taip pat čiupo revolverį, bet nespėjo jo nutaikyti, nes pamatė 
į save atgręžtą Holmso šautuvo vamzdį. 

— Baikit! — griežtai pasakė mano bičiulis. — Meskit revolverį! Vot- 
sonai, paimkit jį! Laikykit jam prie smilkinio! Ačiū. O jūs, Karutersai, 
duokit man savo revolverį. Pakaks smurto. Nagi, duokit šen! 

— O kas jūs toks? 

— Šerlokas Holmsas. 

— O Viešpatie! 

— Matau, jog esat girdėjęs apie mane. Aš atstovausiu oficialiajai po- 
licijai, kol ji atvyks. Ei jūs, paklausykit! — sušuko jis išsigandusiam arkli- 
ninkui; ką tik pasirodžiusiam pievelės pakrašty. — Eikit šen! Paimkit šitą 
raštelį ir dumkit kiek neša į Farnemą, — jis parašė keletą žodžių ant savo 
užrašų knygutės lapelio. — Perduokit jį nuovados viršininkui. O kol kas 
jūs visi Mano žinioje. 

Tvirta ir valinga Holmso asmenybė valdė šią tragišką sceną, O visi 
kiti buvo tik marionetės jo rankose. Viljamsonas ir Karutersas nunešė 
sužeistą Vudlį į namą, o aš pasiūliau išgąsdintai merginai įsikibti man 
į ranką. Sužeistasis buvo paguldytas į lovą, ir Holmsas paliepė man jį 
apžiūrėti. Aš radau Holmsą senoviniais gobelenais išmuštame valgoma- 
jame, abu suimtieji sėdėjo priešais ji. 

— Jis gyvens, — pasakiau. 

— Ką? — suriko Karutersas, šokdamas nuo kėdės. — Aš užlipsiu aukš- 
tyn ir jį pribaigsiu. Nejaugi jūs norite pasakyti, kad toji mergina, tasai 
angelas, bus visą gyvenimą pririšta prie to pabaisos Džeko Vudlio? 

— Nesiruūpinkit dėl to, — tarė Holmsas. — Ji nebus jo žmona dėl dviejų 
svarbių aplinkybių. Pirmiausia mes išsiaiškinsim, ar ponas Viljamsonas 
turėjo teisę atlikti sutuoktuvių apeigas. 

— Aš buvau įšventintas, — sušuko senasis sukčius. 

— Bet paskui suspenduotas. 

— Kunigas visados yra kunigas. 

— Abejoju. O kur leidimas tuokti? 

— Mes jį turim. Jis mano kišenėje. 

— Jūs apgaule gavot jį. Šiaip ar taip, santuoka per prievartą — ne san- 
tuoka, o labai sunkus nusikaltimas, tuo jūs netrukus įsitikinsite. Jei ne- 
klystu, turėsit mažiausiai dešimt metų laiko visam tam apgalvoti. O jūs, 
Karutersai, verčiau nebūtumėt išsitraukęs pistoleto 1š kišenės. 

— Dabar matau, jog esate teisus, pone Holmsai. Bet prisiminęs, ko- 
kių atsargumo priemonių ėmiausi norėdamas apsaugoti tą merginą, — 
aš ją myliu, pone Holmsai, ir pirmąsyk patyriau, ką reiškia mylėti, — aš 
įsiutau pamatęs ją žiauriausio Afrikos niekšo rankose. Jo vardas kelia 
siaubą visiems nuo Kimberlio ligi Johanesburgo. Gal jūs ir nepatikėsit, 
pone Holmsai, bet nuo tos dienos, kai ši mergina pradėjo pas mane 
dirbti, aš nė karto neleidau jai vienai važiuoti pro tuos namus, kur 
lėbauja šitie nevidonai. Visada sėsdavau ant dviračio ir lydėdavau ją 
saugodamas, kad kas nors neatsitiktų. Žinoma, aš važiuodavau atokiai 
ir prisiklijuodavau dirbtinę barzdą, kad ji manęs neatpažintų. Panelė 
Smit nuostabi, drąsi mergina ir nebūtų likusi dirbti pas mane žinoda- 
ma, kad aš paskui ją sekioju. 

— O kodėl jūs nepasakėte merginai apie gresiantį pavojų? 

— Mat ir tuomet ji būtų mane palikusi, o to nebūčiau galėjęs pakelt. 
Nors ji manęs nemylėjo, bet man buvo malonu matyti savo namuose 
dailią jos figūrą, girdėti jos balsą. 

— Štai kaip, — pasakiau aš, — jūs tai vadinate meile, pone Karutersai, 
O aš tai pavadinčiau savimeile. 

— Galbūt, jak meilė ir savimeilė visada eina drauge. Šiaip ar taip, aš ne- 
galėjau jos netekti. Be to, turint galvoje šitos gaujos užmačias, kam nors 
reikėjo ją apginti. O kai atėjo ta telegrama, supratau — jie pradės veikti. 

— Kokia telegrama? 

Karutersas išsitraukė iš kišenės telegramą. 

— Štai ji, — tarė jis. 

Telegrama buvo trumpa ir aiški: „Senis mirė“. 

— Aha! — pasakė Holmsas. — Dabar, man regis, matau, kaip viskas 
klostėsi, ir suprantu, kodėl telegrama, kaip jūs sakėt, paskatino juos veik- 
ti. Bet, kol mes čia sėdim ir laukiam, papasakokite dar ką nors. 

Dabar senasis nenaudėlis su kamža prapliupo keiksmų kruša. 

— Prisiekiu dangumi! — užriko jis. — Jeigu tu mus įduosi, Bobai Ka- 
rutersai, aš tau padarysiu tai, ką tu padarei Džekui Vudliui. Dėl tos mer- 
ginos gali šaukti kiek tik tau lenda, tai tavo asmeninis reikalas. Bet jeigu 
tu parduosi savo draugus šitam policininkui civiliais drabužiais, tuomet 
tau galas! 

— Prašom nesikarščiuoti, jūsų šventenybe! — pasakė Holmsas užsi- 
rūukydamas. — Įkalčių prieš jus yra ganėtinai, o jeigu aš ko nors klausiu, 
tai tik savo įdomumui. Na, o jei jūs nenorite pasakoti, tuomet kalbėsiu 
aš, ir pamatysite, kaip mažai tegalite nuslėpti. Pirmiausia jūs visi trys, tai 
yra jūs, Viljamsonai, jūs, Karutersai, ir Vudlis, atvykote iš Pietų Afrikos 
sulošti šitos partijos. 

— Pirmas melas! — užgriaudėjo senasis pastorius. — Aš juos pirmąkart 
pamačiau tik prieš du mėnesius ir niekada gyvenime nebuvau Afrikoje. 
Sukimškite tai į savo pypkę ir paleiskite dūmais, pone Landūne Holmsai! 

— Jis sako tiesą, — patvirtino Karutersas. 

— Gerai, vadinasi, jūs dviese atvykot iš Afrikos. Jo šventenybė — vie- 
tinės gamybos produktas. Pietų Afrikoje jūs buvot pažįstami su Ralfu 
Smitu. Jūs turėjote pagrindo manyti, kad jo dienos baigiasi. Sužinojote, 
jog palikimą paveldės jo dukterėčia. Na, ką — teisybė? 

Karutersas linktelėjo, o Viljamsonas vėl ėmė plūstis. 

— Ji artimiausia giminaitė, o jūs žinojote, kad senis nepaliko testamento. 

— Jis nemokėjo nei skaityti, nei rašyti, — tarė Karutersas. 

— Taigi judu abu atvykote čia ir susiieškojote tą merginą. Nusprendė- 
te, jog vienas iš jūsų ves ją, o kitas gaus dalį grobio. Kažkodėl vyru turėjo 
tapti Vudlis. Kodėl? 

— Plaukdami garlaiviu, lošėme iš jos kortomis. Jis išlošė. 

— Štai kaip. Jūs pasiūlėt jaunajai damai pas jus dirbti, kad čia Vudlis 
galėtų jai pasipiršti. Bet ji greit perprato tą prasigėrusį storžievį ir pareiš- 
kė nenorinti jo nė matyti. Tuo tarpu jūs pats įsimylėjot jaunąją damą, 
ir visas sumanymas turėjo žlugti. Jus negalėjot net įsivaizduoti, kad tas 
sukčius ją ves. 

— Negalėjau, dievaži, negalėjau! 

— Judu susiginčijot. Vudlis įširdęs paliko jūsų namus ir pats ėmė 
regzti savo kėslus. 

— Man regis, Viljamsonai, mes neturim ką pasakyti šitam džentelme- 
nui! — karčiai juokdamasis sušuko Karutersas. — Taip, mes susiginčijom, 
ir jis mane partrenkė ant žemės. Dabar, šiaip ar taip, aš jam atsilyginau. 
Paskui jis kažkur dingo. Susipažino su šituo ekskunigu. Sužinojau, kad 
jiedu apsigyveno kaip tik čia, pro kur ji važiuodavo į stotį. Tada aš pra- 
dėjau ją saugoti, nes supratau juos sumanius kažkokią šunybę. Kartkar- 
tėmis apsilankydavau pas juos, nes norėjau sužinoti, ką sumanė. Prieš 
dvi dienas Vudlis atėjo pas mane su telegrama, kurioje pranešama apie 
Ralfo Smito mirtį. Jis paklausė, ar aš dalyvausiu sandėryje. Pasakiau, jog 
ne. Tada jis paklausė, ar vesčiau tą merginą ir atiduočiau jam dalį paliki- 
mo. Pasakiau, jog mielai ją vesčiau, bet ji nenori už manęs tekėti. Jis tarė: 
„Ištekinkim ją už tavęs, o po savaitės kitos jos nuomonė pasikeis“. Aš 
patikinau, jog prievarta nieko nedarysiu. Jis ėmė burnoti kaip paskutinis 
nedorėlis ir išeidamas pareiškė, kad žūtbūt savo pasieks. Šį savaitgalį 
mergina išvyko. Aš gavau vežimą, ir arklininkas turėjo nuvežti ją į stotį. 
Bet man buvo labai neramu, todėl išsekiau paskui dviračiu. Deja, ji nu- 
važiavo greičiau, ir nelaimė įvyko man nespėjus jos pasivyti. Tai supra- 
tau pamatęs jus važiuojant josios vežimu. 

Holmsas atsistojo ir įmetė nuorūką į židinį. 

— Aš buvau tikras mulkis, Votsonai, — pasakė jis. — Prisimenate, kaip 
jūs pasakojote, kad sustojęs krūmuose dviratininkas lyg taisėsi kaklaraiš- 

tį. Vien tik tai galėjo padėti viską atskleisti. Bet vis tiek galim pasveikinti 
save su šia keista ir, galima sakyti, unikalia byla. Matau, jog alėja jau eina 
trys policininkai, vadinasi, nei jis, nei mūsų keistasis jaunikis per daug 
nenukentėjo per rytmetinius nuotykius. Manau, Votsonai, jums dabar 
derėtų savo profesinius gebėjimus skirti panelei Smit. Jeigu ji jau atsi- 
gavo, mudu mielai palydėsim ją namo pas motiną. O jeigu dar ne visai 
sustiprėjo, tai priminkit, jog mes galėtume nusiųsti telegramą jaunajam 
elektrikui į Midlendą. Jai tai bus geriausias vaistas. O jūs, pone Karuter- 
sai, manau, padarėte viską, ką galėjote, kad išpirktumėte savo kaltę dėl 
šio sąmokslo. Štai, sere, mano vizitinė kortelė, ir jeigu mano parodymai 
galėtų padėti teisme, aš pasirengęs jums pagelbėti. 

Skaitytojas turbūt pastebėjo, kad dėl nepaprastai įtemptos ir audrin- 
gos mūsų veiklos dažnai man esti sunku sklandžiai baigti savo pasa- 
kojimus ir pateikti detalių, kurios jį domina. Kiekviena byla būna tarsi 
naujos bylos užuomazga, ir, pasibaigus dramos veiksmui, jos personažai 
išnyksta iš mūsų akiračio, nes esam per daug užsiėmę, kad domėtumė- 
mės jų likimu. Tačiau savo užrašuose apie šią bylą radau trumpą priera- 
šą. Ten pažymėta, kad panelė Violeta Smit tikrai paveldėjo didelį pali- 
kimą ir ištekėjo už Sirilo Mortono, kuris dabar yra garsių Vestminsterio 
inžinierių elektrikų firmos ,„Mortonas ir Kenedis“ vyresnysis partneris. 
Viljamsonas ir Vudlis buvo nuteisti už pagrobimą ir prievarta atliktas 
jungtuvių apeigas. Pirmasis gavo septynerius metus, antrasis — dešimt. 
Apie Karuterso likimą nieko nepažymėta, bet esu įsitikinęs, kad į jo re- 

kaip pavojingas nusikaltėlis, ir pasitenkino keleto mėnesių bausme. 

edidelėje mūsų scenoje Beikerio gatvėje būdavo nemaža dra- 

mos epizodų, tačiau neprisimenu tokio netikėto ir stulbinama 
įvykio kaip Tornikrofto Haksteiblio, meno magistro, filosofijos dakta- 
ro ir t. t., pirmas pasirodymas. Jo vizitinė kortelė, kuri, regis, buvo per 
maža pakelti visą jo mokslo laipsnių svorį, pasirodė keletą sekundžių 
anksčiau, o tada įžengė ir jis pats: stambus, prašmatnus, didingas — tikras 
savitvardos ir dvasios tvirtybės įsikūnijimas. Vos spėjus užsiverti durims, 
jis vargais negalais nusvirduliavo ligi stalo, susmuko ir visu ūgiu išsitiesė 
paslikas be sąmonės ant meškos kailio prie židinio. 

Mes pašokome ir keletą sekundžių tylėdami apstulbę spoksojo- 
me į šitą didžiulę skeveldrų krūvą, bylojančią apie kažkur beribiuose 
gyvenimo vandenynuose siautusią nelauktą, lemtingą audrą. Paskui 
Holmsas skubiai kyštelėjo jam pagalvę po galva, o aš priglaudžiau 
prie lūpų taurelę konjako. Stambus išbalęs veidas buvo išvagotas 
raukšlių, papurtę paakiai pamėlę, praviros burnos kampučiai sielvar- 
tingai nusvirę, dvigubas smakras neskustas. Matyt, jis atkeliavo 1š toli, 
nes apykaklė ir marškiniai buvo purvini, nešukuoti plaukai sruogo- 
mis užkritę ant gražios aukštos kaktos. Prieš mus gulėjo sielvarto pri- 
blokštas žmogus. 

— Kas jam, Votsonai? — paklausė Holmsas. 

— Visiškas išsekimas... matyt, dėl alkio ir nuovargio, — pasakiau pri- 
spaudęs pirštus prie riešo, kur pulsavo vos vos juntamas gyvybės siūlas. 

— Grįžtamasis bilietas į Makltoną šiaurinėje Anglijoje, - tarė Holm- 
sas, traukdamas iš laikrodžio kišenėlės geležinkelio bilietą. - Dar nėra nė 
dvyliktos. Matyt, jis išvažiavo gana anksti. 

Patinę vokai suvirpėjo, ir dvi pilkos akys įsmigo į mus bereikšmiu 
žvilgsniu. Po valandėlės iš gėdos paraudęs vyras šiaip taip atsistojo. 

— Atleiskit, pone Holmsai, esu labai pervargęs. Ačiū, ne. Verčiau stik- 
linę pieno su džiūvėsiu, viskas praeis. Pone Holmsai, aš atvykau čionai, 
norėdamas, kad jūs važiuotumėt kartu su manimi. Maniau, telegrama 
neįtikins jūsų, jog reikalas tikrai neatidėliotinas. 

— Kai visiškai atsigadsite... 

— Aš jaučiuosi gerai. Tiesiog nesuprantu, kas man atsitiko. Prašyčiau, 
pone Holmsai, vykti su manimi į Makltoną artimiausiu traukiniu. 

Holmsas papurtė galvą. 

— Mano kolega daktaras Votsonas patvirtins, kad mudu dabar labai 
užsiėmę. Esu pasamdytas tirti bylą dėl Ferero dokumentų, be to, artėja 
Abergavenio žmogžudystės bylos svarstymas. Šiuo metu tik itin svarbus 
reikalas priverstų mane palikti Londoną. 

— Itin svarbus! — mūsų svečias skėstelėjo rankomis. — Ar jūs nieko 
negirdėjote apie hercogo Holderneso vienturčio sūnaus pagrobimą? 

— Kaip? Ar buvusio ministro? 

— Taip, taip! Mes iš paskutiniųjų stengėmės, kad tai nepatektų į spau- 
dą, bet vakar laikraštis „Globe“ jau paskleidė šiokių tokių gandų. Ma- 
niau, kad jie pasiekė ir jūsų ausis. 

Holmsas ištiesė ilgą liesą ranką ir paėmė iš lentynos enciklopedijos 
žinyno tomą su raide „H“. 

— „Holdernesas, šeštasis hercogas, Raiščio ordino kavalierius, Slap- 
tosios tarybos narys...“ — gal pusė puslapio! „Baronas Beverlis, grafas 
Karstonas...“ Viešpatie, kiek titulų! „„Halamšyro grafystės teismo pir- 
mininkas (nuo 1900). Vedęs Editą, sero Čarlzo Apldoro dukterį (1880). 
Vienintelis sūnus ir įpėdinis — lordas Soltairas. Apie šimto penkiasde- 
šimties tūkstančių akrų žemės savininkas. Kasyklos Lankašyre ir Velse. 
Adresas: Karlton Hauz Terasas; Holdernes Holas, Halamšyras; Karsto- 
no pilis, Bangoras, Velsas. Admiraliteto lordas (1872), ministras...“ Žo- 
džiu, šis žmogus — vienas iš žymiausių mūsų karalystės piliečių. 

— Žymiausias ir galbūt turtingiausias. Žinau, pone Holmsai, kad jūs 
vienas iš geriausių savo srities specialistų ir imatės tirti bylą dėl pačios 
bylos. Bet leiskite pasakyti, kad jo didenybė prižadėjo įteikti penkių tūks- 
tančių svarų čekį tam, kuris nustatys, kur yra jo sūnus, ir dar tūkstantį 
svarų, jei sužinos, kas yra pagrobėjas ar pagrobėjai. 

— Dosnus atlyginimas! — pasakė Holmsas. —- Manau, Votsonai, mudu 
vyksime kartu su daktaru Haksteibliu į šiaurinę Angliją, o jūs, daktare, 
kai išgersit pieną, malonėkite papasakoti, kas atsitiko, kada atsitiko, kaip 
atsitiko ir pagaliau ką bendra su tuo turi daktaras Tornikroftas Hakstei- 
blis, pensiono, esančio netoli Makltono, direktorius, ir kodėl jis atvyksta 
praėjus net trim dienoms po to įvykio — apie tai sprendžiu iš nenuskusto 
smakro — prašyti mano kuklių paslaugų. 

Mūsų svečias išgėrė pieną su džiūvėsiais. Kai pradėjo energingai ir 
smulkmeniškai pasakoti apie tai, kas įvyko, jo akys atgijo, skruostai at- 
gavo spalvą. 

— Beje, džentelmenai, esu pradžios mokslo pensiono įkūrėjas ir di- 
rektorius. Haksteiblio ,„Horacijaus komentarai“ galbūt jums primins, kas 
aš toks. Mano pensionas, be abejo, — geriausia pradžios mokykla privi- 
legijuotiesiems Anglijoje. Lordas Leverstoukas, Blekvoterio grafas, seras 
Kethartas, Sournsas — štai kas patiki man savo sūnus. Tačiau šlovės vir- 
šunę mokykla pasiekė prieš tris savaites, kai hercogas Holdernesas per 
savo sekretorių poną Džeimsą Vailderį perdavė man atiduodąs į mano 
globą savo vienintelį sūnų ir įpėdinį — dešimtmetų; lordą Soltairą. Man ir 
į galvą neatėjo, kad tai didžiausios mano gyvenimo nelaimės preliudija. 
Berniukas atvyko gegužės pirmąją, kaip tik prasidedant vasaros semest- 
rui. Šis žavus jaunuolis greit apsiprato su mūsų tvarka. Beje, manau, 
manęs negalima apkaltinti nekuklumu, nes nutylėti tai būtų absurdiš- 
ka, — namuose jis nebuvo laimingas. Niekam ne paslaptis, jog hercogo 
vedybinis gyvenimas nebuvo pernelyg darnus, ir viskas baigėsi tuo, kad 
susitarę jiedu išsiskyrė ir hercogienė apsigyveno Prancūzijos pietuose. 
Tai įvyko visiškai neseniai, o berniukas, kiek mums žinoma, buvo labai 
prisirišęs prie motinos. Jai išvykus iš Holdernes Holo, jis labai nusiminė, 
ir, matyt, dėl to hercogas nutarė jį atiduoti į mano pensioną. Po dviejų 
savaičių berniukas jau apsiprato pas mus ir, regis, buvo visiškai laimin- 


161 


162 


+ ARTHUR CONAN DOYLE 


gas. Paskutinį kartą berniuką matė gegužės tryliktosios vakare, tai yra 
praėjusio pirmadienio vakare. Jo kambarys buvo antrame aukšte; norint 
1 ji patekti, reikėjo pereiti per greta esantį didesnį kambarį, kur miegojo 
kiti du berniukai. Tiedu nieko nematė ir negirdėjo, taigi nėra abejonės, 
kad jaunasis Soltairas per jų kambarį nėjo. Jo kambario langas buvo at- 
vertas. Prie sienos auga gebenė tvirtomis šakomis. Nors apačioje pėdų 
ir nematyti, tačiau be abejonių, jis galėjo išlipti tik pro langą. Berniuko 
buvo pasigesta antradienį, septintą valandą ryto. Lova buvo nepataisyta. 
Išeidamas jis apsivilko mokyklos uniforma — juodu Itono švarku ir tam- 
siai pilkomis kelnėmis. Į Soltairo kambarį niekas nebuvo įėjęs, o jeigu iš 
ten būtų sklidęs riksmas arba grumtynių triukšmas, tai gretimame kam- 
baryje gulintis vyresnysis berniukas Konteris būtų išgirdęs, nes miega 
labai budriai. Paaiškėjus, kad lordas Soltairas dingo, aš tučtuojau sušau- 
kiau visus pensiono gyventojus: mokinius, mokytojus ir tarnus. Tada 
mes išsiaiškinom, kad lordas Soltairas pabėgo ne vienas. Susirinkime 
nebuvo Haidegerio — vokiečių kalbos mokytojo. Jo kambarys kitame 
pastato gale, antrame aukšte, o langai išeina į tą pačią pusę kaip ir lordo 
Soltairo. Lova taip pat buvo nepaklota, bet jis, matyt, nespėjo visiškai 
apsirengti, nes marškiniai ir kojinės gulėjo ant grindų. Laikydamasis ge- 
benės šakų, jis nusileido žemyn; pievelėje buvo matyti pėdos. Jo dvira- 
čio, laikomo netoliese esančioje pašiūrėje, taip pat neradome. Haidegeris 
pradėjo dirbti mano pensione prieš dvejus metus, turėdamas puikiausias 
rekomendacijas, bet buvo nešnekus, niūrus, nelabai mėgstamas moky- 
tojų ir mokinių. Kol kas neaptikome jokių pėdsakų, ir šiandien, ketvir- 
tadienį, apie bėglius težinome tiek, kiek ir antradienį. Aš, žinoma, pir- 
miausia susisiekiau su Holdernes Holu; jis yra vos už keleto mylių nuo 
pensiono. Tikėjausi, kad namų išsiilgęs berniukas grįžo pas tėvą, bet ten 
jo nebuvo. Hercogas nepaprastai susijaudino, o man dėl susirūpinimo ir 
atsakomybės už savo auklėtinį visiškai pakriko nervai. Maldauju, pone 
Holmsai, visomis išgalėmis imkitės šio reikalo, nes vargu ar kada nors 
pasitaikys labiau jūsų pastangų vertas atvejis. 

Šerlokas Holmsas dėmesingai klausėsi nelaimingojo direktoriaus pa- 
sakojimo. Suraukti antakiai, gili vaga tarp jų rodė, jog nereikia raginti 

seklio susikaupti šiai bylai, ne tik labai svarbiai, bet ir kurstančiai jo ais- ; 


trą viskam, kas nepaprasta ir sudėtinga. Jis išsitraukė užrašų knygutę ir 
brūkštelėjo keletą pastabų. 

— Jūs padarėte nedovanotiną klaidą, kad iškart nesikreipėte į mane, — 
griežtai tarė jis. — Tai labai apsunkina tyrimą. Aš, pavyzdžiui, esu įsitiki- 
nęs, kad ir gebenė, ir pievelė būtų daug ką parodžiusios patyrusiai akiai. 

— Aš čia niekuo dėtas, pone Holmsai. Jo didenybė iš visų jėgų sten- 
gėsi išvengti viešumos. Baiminosi, kad jo šeimos nelaimė netaptų apkal- 
bų objektu. Tokie dalykai jam tiesiog kelia pasibjaurėjimą. 

— Ar vietinė valdžia jau tyrė šią bylą? 

— Taip, sere, bet — jokių rezultatų. Iš pradžių atrodė, kad aptikome 
pėdsakus — kažkas matė kažkokį berniuką ir jaunuolį išvažiuojant iš kai- 
myninės stoties ankstyvuoju traukiniu. Vakar vakare mums buvo pra- 
nešta, kad juodu buvo sulaikyti Liverpulyje, tačiau paaiškėjo, kad tai visai 
ne tie, kurių ieškome. Tuomet aš visiškai nusiminiau ir netekęs vilties po 
nemiegotos nakties ankstyvuoju traukiniu atvažiavau tiesiai pas jus. 

— Vietinė policija, aptikusi klaidingus pėdsakus, tikriausiai sulėti- 
no tyrimą? 

— Visiškai nutraukė. 

— Taigi trys dienos praėjo veltui. Aiškiausias nesugebėjimas tirti bylą. 

— Sutinku su jumis ir apgailestauju. 

— Betgi tą painiavą galima išnarplioti. Mielu noru imsiuosi tirti jūsų 
bylą. Sakykit, ar jums pavyko nustatyti kokį nors ryšį tarp dingusio ber- 
niuko ir vokiečių kalbos mokytojo. 

— Jokio ryšio tarp jų nebuvo. 

— Ar mokytojas dėstė jo klasėje? 

— Ne, ir, kiek žinau, jis nė karto su berniuku nesikalbėjo. 

— Keista, iš tiesų keista. Ar berniukas turėjo dviratį? 

— Ne. 

— Gal kokio nors dviračio trūksta? 

— Ne. 

— Ar jūs įsitikinęs? 

— Visiškai. 

— Tikiuosi, nemanote, kad tasai vokietis gūdžią naktį išvažiavo dvira- 
čiu su berniuku ant rankų? 

— Žinoma, ne. 

— Ką jūs apie tai manote? 

— Dviratis gal buvo tik akims apdumti. Jį kur nors paslėpė, o patys 
iškeliavo pėsti. 

— Galbūt. Bet toks akių dūmimo būdas, matyt, nevykęs, ar ne? Ar 
pašiūrėje buvo daugiau dviračių. 

— Keletas. 

— Ar ne geriau būtų buvę paslėpti du dviračius, norint pavaizduoti, 
kad išvažiavo, o ne išėjo pėsčiomis. 

— Be abejo, geriau. 

— Tas ir yra. Akių dūmimo teorija netinka. Bet dviračio dingimas gali 
būti tolesnio tyrimo išeities taškas. Šiaip ar taip, ne taip lengva dviratį 
paslėpti arba sunaikinti. Dar vienas klausimas. Ar kas nors aplankė ber- 
niuką jo dingimo išvakarėse? 

— Ne. 

— Ar jis gaudavo laiškų? 

— Taip, vieną gavo. 

— Iš ko? 

— Iš tėvo. 

— Ar jūs atplėšiat mokinių laiškus? 

— Ne. 

— Iš kur žinote, kad laiškas buvo iš tėvo? 

— Ant voko buvo herbas, o adresas užrašytas kampuota hercogo 
rašysena. Be to, hercogas pats prisiminė rašęs sūnui. 

— Kada berniukas prieš tai buvo gavęs laišką? 

— Pastarosiomis dienomis negavo. 

— Ar gaudavo laiškų iš Prancūzijos? 

— Niekada. 

— Jūs, be.abejo, suprantate, kodėl aš klausinėju. Arba berniukas buvo 
išvestas prievarta, arba išėjo savo noru. Antruoju atveju logiška mintis, 
kad kažkas turėjo jį paakinti, nes vargu ar toks vaikiščias būtų ryžęsis 

žygiui. Jeigu niekas jo neaplankė, tai poveikis galėjo būti padarytas tik 
laiškais. Todėl aš ir noriu sužinoti, kas jam rašydavo. 

— Vargu ar aš galėčiau kuo nors jums padėti. Mano žiniomis, jam 
rašė tik tėvas. 

— O tėvo laiškas atėjo tą dieną, kai berniukas dingo. Ar tėvo ir sūnaus 
santykiai buvo draugiški? 

— Jo didenybė su niekuo nėra draugiškas. Jis pasinėręs į valstybinius 
reikalus, ir vargu ar jam suprantami paprasti žmonių jausmai. Bet jis 
savaip buvo geras berniukui. 

— Tačiau Soltairas labiau prisirišęs prie motinos? 

— Taip. 

— Ar jis pats taip sakė? 

— Ne. 

— Tai gal hercogas? 

— Gink, Dieve! Ne! 

— O iš kur jus žinote? 

— Man teko keletą kartų kalbėtis su jo didenybės sekretoriumi ponu 
Džeimsu Vailderiu. Jis ir papasakojo apie lordo Soltairo jausmus. 

— Štai kaip. Beje, ar radote berniuko kambary paskutinį hercogo laiš- 
ką, kai šis pabėgo? 

— Ne, laišką jis pasiėmė. Bet ar ne laikas, pone Holmsai, vykti į stotį? 

— Aš užsakysiu karietą. Po ketvirčio valandos mes būsime pasiren- 
gę. Jeigu siųsite telegramą namo, pone Haksteibli, tegul žmonės mano, 
kad tyrimas vyksta Liverpulyje, juk ten, rodos, nuvedė klaidingi pėdsa- 
kai. O aš tuo tarpu netrukdomas padirbėsiu prie jūsų mokyklos. Galbūt 
pėdsakai dar neatšalo, ir du tokie skalikai kaip Votsonas ir aš ką nors 
sušniukštinėsime. 

Vakare mes atvykome į Anglijos šiaurę, kur buvo garsioji daktaro 
Haksteiblio mokykla. Pajutome dvelkiant šaltą, gaivų tų kraštų orą. At- 
važiavome jau sutemus. Prieškambaryje ant stalo gulėjo vizitinė kortelė. 
Liokajus kažką pašnibždėjo direktoriui, ir tas sunerimęs pažvelgė į mus. 

— Hercogas jau čia, — pasakė jis. — Jis su ponu Vailderiu laukia kabi- 


nete. Eime, džentelmenai, aš jus pristatysiu. 

Aš, be abejo, buvau matęs šio žymaus valstybės veikėjo atvaizdus, bet 
jis pasirodė esąs visiškai kitoks, negu fotografijose. Prieš mus stovėjo ele- 
gantiškai apsirengęs augalotas, orus pailgo lieso veido vyras su juokingai 
ilga ir kumpa nosimi. Veidas buvo mirtinai išblyškęs, o blyškumą dar la- 
biau pabrėžė ilga, į apačią retėjanti skaisčiai ruda barzda, laisvai krintanti 
ant baltos liemenės. Pro barzdą žybsėjo laikrodžio grandinėlė. Šis orus 
vytiškis, stovėdamas ant kilimo prie židinio, žvelgė į mus lediniu žvilgsniu. 
Jaunuolis šalia jo, matyt, buvo Vailderis, asmeninis sekretorius. Jis buvo 
nedidelio ūgio, nervingų ir staigių judesių, judraus veido, protingų melsvų 
akių. Pokalbį ryžtingu ir geliamu tonu nedelsdamas pradėjo sekretorius: 

— Šįryt aš jau buvau pas jus, daktare Haksteibli, deja, atvykau per 
vėlai ir nespėjau sutrukdyti jums išvažiuoti į Londoną. Sužinojau, kad 
jūsų tikslas buvo pakviesti poną Šerloką Holmsą tirti šios bylos. Jo di- 
denybė stebisi, daktare Haksteibli, kad jūs, nepasitaręs su juo, ryžotės 
žengti tokį žingsnį. 

— Pamatęs nesėkmingas policijos paieškas... 

— Jo didenybė nemano, kad policijos paieškos nesėkmingos. 

— Betgi, pone Vailderi... 

— Jūs gerai žinote, daktare Haksteibli, jo didenybę itin baiminantis, 
kad šis dalykas neiškiltų viešumon. Jis nenori, jog apie tai žinotų pašali- 
niai asmenys. 

— Viską galima lengvai pataisyti, — pralemeno išsigandęs daktaras. — 
Ponas Šerlokas Holmsas gali išvykti į Londoną rytiniu traukiniu. 

— Nieko panašaus, daktare, nieko panašaus, — mandagiai pareiškė 
Holmsas. — Šiaurės oras toks gaivinamas ir malonus, kad aš linkęs pra- 
leisti keletą dienų šiose tyrumose ir užsiimsiu tuo, kuo norėsiu. Ar aš pri- 
siglausiu pas jus, ar kaimo viešbutyje, priklausys, be abejo, tik nuo jūsų. 

Nelaimingasis daktaras visiškai suglumo, bet jį išgelbėjo skambus 
raudonbarzdžio hercogo bosas, nuaidėjęs kaip gongas, kviečiantis pietų. 

— Ponas Vailderis teisus — jums pirmiausia reikėjo pasitarti su mani- 
mi. Bet kadangi ponas Holmsas jau viską žino, mums būtų neprotinga 
atsisakyti jo paslaugų. Jums nėra ko eiti į viešbutį, pone Holmsai, malo- 
niai kviečiu apsistoti pas mane Holdernes Hole. 

— Dėkoju, jūsų didenybe. Tačiau manau, jog tirti reikalą bus lengviau 
likus šio paslaptingo įvykio vietoje. 

— Kaip jums patinka, pone Holmsai. Jeigu reikės kokios nors informaci- 
jos iš pono Vailderio arba iš manęs, mes, be abejo, pasirengę jums padėti. 

— Tikriausiai man prireiks apsilankyti 171 Holdernes Hole, — tarė 
Holmsas. — O dabar, sere, aš tik norėčiau paklausti, ar jūs galėtumėt 
paaiškinti paslaptingą sūnaus dingimą? 

— Ne, sere, negalėčiau. 

— Atleiskit, kad kalbėsiu jums skaudžia tema, bet kitos išeities nėra. 
Kaip jums atrodo, ar hercogienė nėra čia įsipainiojusi? 

Ministras akivaizdžiai sudvejojo. 

— Ne, nemanau, — patylėjęs atsakė jis. 

— Tuomet logiškas kitas aiškinimas: berniukas buvo pagrobtas vi- 
liantis gauti už jį išpirką. Ar jums neatsiuntė tokio reikalavimo? 

— Ne, sere. 

— Dar vienas klausimas. Žinau, jog jūs parašėte sūnui laišką tą dieną, 
kai įvyko šis atsitikimas? 

— Ne, aš parašiau tos dienos išvakarėse. 

— Teisingai. Bet jis gavo laišką tą dieną? 

— Taip. 

— Ar ten nebuvo ko nors, kas galėjo jį suerzinti arba paskatinti to- 
kiam žingsniui? 

— Ne, sere, tikrai ne. 

— Ar jūs pats išsiuntėte laišką? 

Neleisdamas hercogui atsakyti, nekantriai įsiterpė sekretorius. 

— Jo didenybė niekada nesiunčia laiškų pats, — pasakė jis. — Šis laiš- 
kas buvo paliktas kartu su kitais kabinete ant stalo, ir aš juos įmečiau 
į pašto maišą. 

— Ar jūs įsitikinęs, kad tarp jų buvo ir tas laiškas. 

— Taip, aš jį mačiau. 

— Kiek laiškų jūs parašėte tą dieną, jūsų didenybe? 

— Dvidešimt ar trisdešimt. Aš su daug kuo susirašinėju. Bet mes jau 
nukrypstame nuo temos. 

— Ne visiškai, — pareiškė Holmsas. 

— Aš pats, —- tęsė hercogas, — patariau policijai nukreipti paieškas į Pie- 
tų Prancūziją. Netikiu, kad hercogienė būtų paskatinusi tokį siaubingą 
poelgį, bet berniukas, būdamas toks užsispyręs, galėjo pabėgti pas moti- 
ną, juolab kad jam padėjo ir, ko gera, dar pakurstė tas vokietis. O dabar, 
daktare Haksteibli, mes jau vyksime atgal į Holdernes Holą. 

Jaučiau, kad Holmsas turėjo ir daugiau klausimų, bet staigus hercogo 
gestas rodė, jog pokalbis baigtas. Buvo aiškiai matyti, kad aristokratiška 
prigimtis tiesiog neleido jam aptarinėti intymių šeimos reikalų su pašali- 
niu žmogumi, ir jis bijojo, jog kiekvienas naujas klausimas gali negailes- 
tingai atskleisti rūpestingai užslėptus jo kilmingos istorijos kampelius. 

Kai tik hercogas su savo sekretoriumi išėjo, mano bičiulis su jam 
būdingu stropumu ėmėsi darbo. 
rus tai, kad galutinai buvo įsitikinta, jog berniukas galėjo pabėgti tik 
pro langą. Vokiečių kalbos mokytojo kambaryje taip pat nerasta naujų 
įkalčių. Tik buvo aišku, kad gebenė neatlaikė jo svorio, o apšvietus ži- 
bintu pievelę, išryškėjo gilios jo pakulnių žymės. Įspaudas neaukštoje 
žalioje žolėje buvo vienintelis šio nesuprantamo naktinio pabėgimo 
liudytojas. 

Šerlokas Holmsas, palikęs mane vieną, išėjo ir grįžo tik po vienuo- 
likos. Jis kažkur gavo didžiulį šių apylinkių žemėlapį, atsinešė į mano 
kambarį ir išskleidęs ant lovos vidury pastatė lempą. Paskui užsirūkė ir 
ėmė tyrinėti, kartkartėmis rodydamas jį dominusias vietoves rūkstančiu 
savo pypkės kandikliu. 

— Ši byla vis labiau ir labiau mane traukia, — šnekėjo jis. — Joje yra 
keletas labai įdomių dalykų. Bet dabar, kol dar tik pradedu ją nagrinėti, 
noriu atkreipti jūsų dėmesį į keletą geografinių detalių, kurios gali būti 
gana reikšmingos mūsų tyrimui. Pažvelkit į žemėlapį. Štai šitas subrūkš- 
niuotas kvadratas — pensionas. Čia įbesiu smeigtuką. Šita linija — plen- 
tas. Jis eina pro mokyklą iš rytų į vakarus, ir, kaip matome, ištisą mylią 
neatsišakoja jos kelias nei į kairę, nei į dešinę. Jei bėgliai traukė keliu, tai 
neišvengiamai turėjo keliauti šituo plentu. 

— Iš tiesų. 

— Tik dėl laimingo atsiuktinumo mes bent iš dalies galime patikrinti, 
kas dėjosi tą naktį plente. Štai čia, kur dabar mano pypkė, nuo dvylik- 
tos ligi šeštos budėjo vietos policininkas. Matote, tai pirmoji kryžkelė 
rytinėje pusėje. Policininkas tvirtina, kad nebuvo nė minutės pasitrau- 
kęs iš savo posto, ir yra įsitikinęs, jog būtų pamatęs vyriškį su berniu- 
ku, jeigu šie būtų praėję. Kalbėjau su policininku šįvakar, ir, man regis, 
juo visiškai galima pasitikėti. Vadinasi, šita plento dalis atkrinta. Dabar 
pažiūrėsim, kaip atrodo vakarinė jo dalis. Ten yra „Dvylo jaučio“ už- 
eiga, kurios šeimininkė serga. Ji buvo pasiuntusi į Makltoną gydytojo, 
bet tasai neatvyko ligi ryto, nes lankė kitą ligonį. Užeigos šeimynykščiai, 
laukdami gydytojo, visą nakųų budėjo ir pakaitomis žvilgčiojo į plentą, 
ar jis neatvažiuoja. Jie tvirtina, kad niekas pro šalį nėjo. Jeigu jais galima 
pasikliauti, tai nėra abejonės, jog vakarinė plento dalis atkrinta, vadinasi, 
bėgliai šiuo keliu išvis nėjo. 

— O dviratis? — paklausiau. 

— Taip. Dabar mes ir pereisim prie dviračio. Jeigu bėgliai nekelia- 
vo plentu, jie turėjo pasukti arba į šiaurę, arba į pietus nuo pensiono. 
Dėl to nėra jokios abejonės. Pasverkim abu šituos atvejus. Pietinėje 
mokyklos pusėje plyti didžiulis laukas, padalytas į nedidelius sklype- 
lius, kurie vienas nuo kito atskirti akmeninėmis tvoromis. Ten dvira- 
čiu važiuoti neįmanoma. Taigi ir šitą atvejį reikia atmesti. Pažvelkim į 
šiaurinę pusę. Čia yra nedidelė giraitė, vadinama Apleistuoju atžalynu, 
o už jos apie dešimt mylių driekiasi pelkėta lyguma, Žemutinės daubos 
tyrlaukis, į šiaurę pamažu kylanti aukštyn. Vienoje šio tyrlaukio pusėje 
stovi Holdernes Holas, į kurį plentu — dešimt mylių, o tiesiai per tyr- 
laukį — tik šešios. Tasai tyrlaukis be galo nykus. Vienur kitur keletas 
nedidelių fermų, kur auginamos avys ir galvijai. O kiti šios vietovės 
gyventojai — tai pelkių paukščiai sėjikai ir čiurliai. Toliau Česterfildo 
plentas, o prie jo keletas kotedžų, bažnyčia ir užeigos namai, už kurių 
dunkso aukšti, statūs kalnai. Esu įsitikinęs, kad mūsų paieškos turi būti 
nukreiptos į šiaurę. 

— Betgi dviratis? — vėl paklausiau. 

— Nagi, nagi! - nekantriai tarė Holmsas. - Geram dviratininkui plen- 
to nereikia. Tyrlaukis išraižytas takelių, o tą naktį švietė pilnatis. Palaukit! 
O kas gi čia? 

Į duris kažkas smarkiai pabeldė, ir į kambarį staiga įlėkė daktaras 
Haksteiblis. Rankoje jis laikė mėlyną kriketo kepuraitę su baltu antsiuvų 
ant snapelio. 

— Štai koks radinys! — sušuko jis. — Ačiū Dievui! Pagaliau aptikom 
berniuko pėdsakus! Čia jo kepurė! 

— Kur ją radot? 

— Čigonų furgone. Jie buvo apsistoję tyrlaukyje, toliau iškeliavo antra- 
dienį. Šiandien policija juos pasivijo, iškratė furgoną ir rado šią kepurę. 

— Kaip ji pas juos atsirado? Ką jie sako? 

— Išsisukinėja, meluoja. Tvirtina radę kepurę tyrlaukyje antradienio 
rytą. Tie niekšai žino, kur jis! Ačiu Dievui, kad dabar jie patupdyti ir 
laikomi užrakinti. Įstatymo baimė, o gal ir hercogo piniginė išpeš 1š jų 
viską, ką jie žino. 

— Na, ką gi, ir tai gerai, — pasakė Holmsas, daktarui išėjus. — Šiaip 
ar taip, tai patvirtina mano teoriją, kad tik paieškos Žemutinės daubos 
tyrlaukio link gali duoti kokių nors rezultatų. Vietinė policija taip nieko 
ir nepadarė, tik suėmė tuos čigonus. Štai pažiūrėkit į žemėlapį, Votsonai! 
Per tyrlaukį teka upelis. Tarpais jis išplatėja ir virsta liūnu, ypač šioje 
vietoje tarp Holdernes Holo ir mokyklos. Oras dabar toks sausas, kad 
ieškoti pėdsakų kitur nėra prasmės, nebent šiose balotose vietose liko 
kokių nors žymių. Rytoj anksti rytą užsuksiu pas jus, ir mudu pabandy- 
sime šiek tiek nušviesti šį paslaptingą įvykį. 

Kitą dieną, pabudęs vos švintant, išvydau prie lovos aukštą, liesą Holm- 
so figūrą. Jis buvo apsirengęs ir, matyt, jau spėjęs pasivaikščioti lauke. 
po Apleistąjį atžalyną. O dabar, Votsonai, kelkitės, gretimame kambaryje 
išgersite kakavos. Noriu, kad paskubėtumėt — mūsų laukia sunki diena. 

Jo akys blizgėjo, veidas įraudo iš pasitenkinimo — jis norėjo tuč- 
tuojau imtis savo mėgstamo darbo. Kaip skiriasi šis energingas, gyvas 
Holmsas nuo užsisklendusio, išblyškusio Beikerio gatvės svajotojo. 

Žvelgdamas į šitą guvų, energijos kupiną žmogų, supratau, kad išties 
mūsų laukia įtempta diena. 

Deja, ji prasidėjo karčiu nusivylimu. Kupini vilčių mes leidomės per 
rudą durpingą tyrlaukį, išraižytą daugybės avių išmintų takelių, ir paga- 
liau pasiekėme didelį šviesiai žalią liūną, plytintį tarp mūsų ir Holdernes 
Holo. Jei berniukas būtų bėgęs namo, jis būtinai būtų patekęs į šią vietą, 
ir čia būtų likusios jo pėdos. Bet nei jo, nei vokiečių kalbos mokytojo 
pėdsakų nebuvo matyti. Mano bičiulis nusiminęs žingsniavo liūno pa- 
kraščiu, atidžiai stebėdamas kiekvieną purvo dėmelę samanotame pavir- 
šiuje. Avių pėdų buvo daugybė, o paėjėjus dar keletą mylių, atsirado ir 
karvių nagų atspaudų. Ir nieko daugiau! 

— Nepavyko! — sušuko Holmsas, niūriai žvelgdamas į priešais mus 
tvyrantį tyrlaukį. —- Antai ten dar vienas liūnas, O tarp jų siaura sąsmauka. 
Žiū žiū žiū, kas gi čia? 

Mes kaip tik priėjome juodą takelio juostą. Jos viduryje drėgnoje 
žemėje buvo įspaustos dviračio vėžės. 

— Valio! — surikau aš. — Štai ir radom. 

Bet Holmsas papurtė galvą, ir jo veide atsispindėjo ne tiek džiaugs- 
mas, kiek nuostaba ir susirūpinimas. 

— Dviratis tai dviratis, bet ne tas, — tarė jis. - Man žinomi keturiasde- 
šimt du dviračio padangų atspaudai. Šitie „Danlopo“ firmos, be to, dar 
su lopu išorinėje pusėje. Haidegerio padangos buvo „Palmerio“ firmos 
su išilginiais dryžiais. Matematikos mokytojas Averlingas tuo neabejoja. 
Taigi čia važiuota ne Haidegerio. 

— Tai gal berniuko? 

— Ak, jeigu galėtume įrodyti, kad berniukas turėjo dviratį. Bet tai neįma- 
noma padaryti. Šias vėžes paliko nuo mokyklos važiavęs dviratininkas. 

— Arba į mokyklą? 

— Ne ne, mielasis Votsonai. Visada labiau įsispaudžia užpakalinis ra- 
tas, nes jam tenka didesnis svoris. Keliose vietose jis pervažiavo ne to- 
kius gilius pirmojo rato atspaudus ir juos sunaikino. Nėra abejonės, kad 
važiuota nuo mokyklos pusės. Galbūt tai nesusiję su mūsų paieškomis, 
bet, prieš eidami toliau, grįžkime atgal jo vėžėmis. 

Mudu taip ir padarėme, bet už keleto šimtų jardų, kur baigėsi pelkė- 
ta tyrlaukio dalis, vėžės išnyko. Toliau takelį kirto upokšnis, o už jo vėl 
buvo matyti dviračio atspaudai, nors ir sutrypti karvių nagų. Toliau ne- 
buvo jokių žymių, bet takelis įsirangė į Apleistąjį atžalyną, kuris bemaž 
siekė mokyklos pastatą. Dviratininkas turėjo išvažiuoti iš šios giraitės. 
Holmsas atsisėdo ant akmens ir rankomis pasirėmė smakrą. Kol jis taip 
sėdėjo, aš spėjau surūkyti dvi cigaretes. 

— Taigi, taigi, — pagaliau prašneko jis, — galimas dalykas, sumanus žmo- 
gus ėmė 1r pakeitė savo dviračio padangas, kad supainiotų pėdas. Ir aš ne- 
sigėdyčiau turėti reikalų su tokiu įžvalgiu nusikaltėliu. Šis klausimas telieka 
neatsakytas, o mudu grįšime prie liūno, nes ten dar ne viską apžiūrėjome. 

Mes nuodugniai išžvalgėme pelkėtąją tyrlaukio dalį, ir netrukus 
mums buvo su kaupu atlyginta. Per slėniausią pelkės dalį vingiavo pur- 
vinas takas. Priėjęs jį, Holmsas džiaugsmingai sušuko. Per patį vidurį 
driekėsi plonos it telegrafo vielos juostelės. Tai „Palmerio“ firmos pa- 
dangų atspaudai. 

— Štai čia tikrai važiuota pono Haidegerio, - džiaugsmingai sušuko 
Holmsas. — Aš gana teisingai samprotavau, Votsonai! 

— Sveikinu jus! 

— Bet kelio galo dar nematyti. Prašyčiau neiti ant tako. Drožkime 
šiomis vėžėmis. Manau, jos greit baigsis. 

Tačiau šioje tyrlaukio vietoje buvo daug klampynių, ir, nors dviračio 
vėžės dažnai išnykdavo, mums pasisekdavo vėl jas aptikti. 

— Ar pastebite, — kalbėjo Holmsas, — kad čia dviratininkas sparčiai 
mynė pedalus? Tai labai akivaizdu. Pažvelkit čia, kur aiškiai matyti abiejų 
ratų atspaudai. Jie vienodo gilumo. O tai rodo, kad dviratininkas perkėlė 
svorio centrą į priekį, kaip daro lenktynininkai. O, Dieve, jis nuvirto! 

Keletą jardų per taką buvo nutįsusi plati purvo juosta. Toliau — kojų 
pėdos ir vėl dviračio vėžės. 

— Ratai paslydo? — paklausiau. 

Holmsas pakėlė sulaužytą žydinčio prožirnio šakelę. Su siaubu pa- 
stebėjau, kad geltoni žiedai buvo aptaškyti kažkuo raudonu. Ant tako ir 
vėžių buvo matyti tamsios sukrešėjusio kraujo dėmės. 


APSAKYMAI 


— Blogai! —- pasakė Holmsas. — Blogai! Sustokit, Votsonai! Pasitraukit 
į šalį! Ką čia galima išskaityti? Sužeistas jis parkrito... atsikėlė... vėl sėdo 
ant dviračio... važiavo toliau. Bet kitų pėdsakų nėra. Šituo tako šonu pra- 
ėjo galvijų banda. Negi jį subadė jautis? Negali būti. Bet kitokių pėdsakų 
nematyti. Eime pirmyn, Votsonai! Pagal kraujo dėmes ir dviračio vėžes 
mes tikrai jį rasim. 

Mums neteko ilgai ieškoti. Dviračio vėžės pradėjo siaubingai krivu- 
liuoti drėgnu blizgančiu taku. Pažvelgęs priešais, prožirnių krūmuose 
staiga išvydau spindinti metalą. Iš ten mes ištraukėme dviratį su „„Pal- 
merio“ firmos padangomis. Vienas pedalas buvo sulankstytas, o visas 
priekis liete aplietas krauju. Kiek tolėliau iš krūmų kyšojo batas. Pribėgę 
arčiau, pamatėme gulintį nelaimingąjį dviratininką — augalotą, barzdotą 
vyriškį su akiniais, kurių vienas stiklas buvo išdaužtas. Mirties priežas- 
tis — sunkus smūgis į galvą, sutriuškinęs kaukolę. Nepaprastą vyriškio 
gyvybingumą ir dvasios stiprybę rodo tai, kad taip sužeistas jis dar galėjo 
šiek tiek pavažiuoti. Jis buvo apsiavęs batais, bet be kojinių, o pro atse- 
giotą švarką buvo matyti naktiniai marškiniai. Be abejonės, tai vokiečių 
kalbos mokytojas. 
sėdo ir susimąstė. Iš susirūpinusio veido supratau, kad šis kraupus radi- 
nys nelabai paspartino mūsų tyrimą. 

— Tiesiog nežinau, ką daryti, Votsonai, — pagaliau tarė jis. —- Aš linkęs 
eiti toliau. Mes jau praradome tiek laiko, kad negalime gaišti nė valandos. 
Antra vertus, turime pranešti policijai ir pasirūpinti, kad kas nors prižiū- 
rėtų šio nelaimingojo kūną. 

— Galėčiau nunešti raštelį. 

— Bet aš negaliu apsieiti be jūsų. Palaukit! Ten kažkas kasa durpes. 
Pakvieskit tą žmogų, tegul jis atveda policiją. 

Holmsas paprašė mano atvestą išsigandusį fermerį nunešti raštelį 
daktarui Haksteibliui. 

— Taigi, Votsonai, — vėl prašneko mano bičiulis, — šįryt mudu ap- 
tikome dvejus pėdsakus. Dviratį su „„Palmerio“ firmos padangomis, 
ir štai kur jis mus atvedė, ir dviraų su „Danlopo“ firmos užlopyta 

padanga. Prieš pradėdami tirti pastaruosius, išsiaiškinkime, ką jau ži- 
nome, kad galėtume tuo kuo geriausiai pasinaudoti ir atskirti svarbius 
dalykus nuo nesvarbių. Pirmiausia norėčiau pabrėžti, jog berniukas 
pabėgo savo noru. Jis išlipo pro langą ir iškeliavo arba vienas, arba su 
kuo nors. Tai neabejotina. 

Aš pritariamai linktelėjau galvą. 

— Na, o dabar grįžkim prie nelaimingojo vokiečio. Berniukas spėjo 
apsirengti. Vadinasi, jis iš anksto rengėsi bėgti. O vokietis nespėjo nė 
kojinių apsimauti. Taigi jis labai skubėjo. 

— Be abejo. 

— Kodėl jis iššoko pro langą? Ogi todėl, kad pro savo kambario langą 
pamatė bėganų berniuką, norėjo jį pavyti ir grąžinti atgal. Mokytojas 
stvėrė dviratį, leidosi iš paskos ir besivydamas sutiko savo mirtį. 

— Atrodo, jog taip ir buvo. 

— Dabar prieinu prie labiausiai ginčytinos savo svarstymų dalies. Vy- 
damasis berniuką, suaugęs vyras galėjo paprasčiausiai bėgti paskui jį ir 
šitaip tikriausiai būtų pavijęs. Bet vokietis elgiasi kitaip. Jis sėda ant dvi- 
račio. Girdėjau, kad jis puikus dviratininkas. To nebūtų daręs, jei berniu- 
kas nebūtų pasirinkęs greitesnio būdo, nei bėgimas. 

— Kažkieno dviračio? 

— Toliau analizuokim pabėgimo eigą. Vokietis žūva už penkių my- 
lių nuo mokyklos, įsidėmėkit, ne nuo kulkos, kurią galėjo į jį paleisti 
net ir vaikas, bet nuo žiauraus galingos rankos smūgio. Taigi berniukas 
turėjo palydovą, ir jie dūmė taip greit, kad įgudęs dviratininkas pavijo 
vietą? Karvių nagų pėdsakus, ir daugiau nieko. Aš apėjau platų ratą 
maždaug penkiasdešimties jardų spinduliu — nėra jokio tako. Antrasis 
dviratininkas neturėjo nieko bendra su žmogžudyste, o žmogaus pėdų 
ten nebuvo. 

— Holmsai! — sušukau. — Neįtikėtina! 

— Puiku! — tarė jis. — Labai reikšminga pastaba. Mano išdėstyti įvykiai 
atrodo keisti, vadinasi, aš padariau kažkokią klaidą. Betgi jūs visąlaik 
buvote su manimi ir viską pats matėte. Kur aš suklydau? 

— Negi jis prasiskėlė galvą griūdamas? 

— Pelkėje, Votsonai? 

— Aš nebesusigaudau. 

— Na na, mes išspręsdavome ir sunkesnius galvosūkius. Turim dau- 
gybę medžiagos, reikia tik mokėti ja naudotis. Taigi eime toliau, Votso- 
nai. „Palmerio“ firmos padangos jau viską parodė, dabar pažiūrėsim, 
kur mus atves užlopyta ,„Danlopo“ padanga. 

Mudu susiradome vėžes ir slinkome jomis, bet greit tyrlaukis virto 
nuolaidžia, viržiais apaugusia kalva; upokšnis liko užpakaly, dviračio vė- 
žės visiškai išnyko ir nebegalėjo niekuo mums padėti. Nuo tos vietos, 
kur jos baigėsi, ,„Danlopo“ padangos galėjo vesti arba į Holdernes Holą, 
kurio didingi bokštai dunksojo kairėje, arba prie žemų, pilkų trobelių, už 
kurių, kaip rodė žemėlapis, buvo Cesterfildo plentas. 

Mums artinantis prie nepatrauklios, aptriušusios užeigos, kurios iš- 
kaba vaizdavo gaidį, Holmsas staiga aiktelėjo ir čiupo man už peties, kad 
nepargriūtų. Jis nikstelėjo koją, o tokiais atvejais žmogus tampa visiškai 
bejėgis. Vargais negalais jis nuklibikščiavo ligi durų, kur sėdėjo kresnas, 
juodbruvas pusamžis vyras su juodo molio pypke dantyse. 

— Sveiki, pone Riubenai Heizai, — prašneko Holmsas. 

— Kas jūs toks ir iš kur žinot mano pavardę? — paklausė kaimietis, 
dirstelėjęs į Holmsą įtariamu, klastingu žvilgsniu. 

— Jūsų pavardė įrašyta iškaboje viršum jūsų galvos. O šeimininką 
atpažinti nesunku. Jūs tikriausiai neturite vežimo daržinėje? 

— Ne, neturiu. 

— Aš negaliu priminti kojos. 

— Tai ir neminkite. 

— Bet aš negaliu paeiti. 

— Tai šokinėkit viena koja. 

Pono Riubeno Heizo elgesys buvo gan nemalonus, bet Holmsas at- 
sakinėjo stebėtinai geraširdiškai. 

— Paklausykit, mielasis, — kalbėjo jis, — jak matot, kad mane ištiko 
nelaimė. Man vis tiek kaip, kad tik nusigaučiau ligi vietos. 

— Man dar labiau vis tiek. 

— Aš čionai labai svarbiu reikalu. Duosiu sovereną, jei paskolinsite 
dviratį. 

Šeimininkas pastatė ausis. 

— Kur jums reikia nuvykti? 

— Į Holdernes Holą. 

— Ar tik ne pas patį hercogą į svečius? — paklausė šeimininkas, pašai- 
piai žvelgdamas į purvinus mūsų drabužius. 

Holmsas geraširdiškai nusijuokė. 

— Šiaip ar taip, jis apsidžiaugs mus pamatęs. 

— Kodėl? 

— Mes su geromis žiniomis apie jo dingusį sūnų. 

Šeimininkas krūptelėjo. 

— Ar aptikote pėdsakus? 

— Iš Liverpulio pranešė, kad berniukas ten. Tikisi bemat jį rasti. 

Niūrus, šeriais apžėlęs veidas staiga pasikeitė. Ponas Heizas netikėtai 
pasidarė lipšnesnis. 

— Aš neturiu akies hercogui, - kalbėjo jis, —- nes esu buvęs jo vežiku, 
ir jis mane gerokai nuskriaudė. Grūdų tiekėjas primelavo apie mane, ir 
hercogas išgrūdo mane lauk be rekomendacijos. Bet vis tiek džiaugiuos, 
kad jaunasis lordas atsirado Liverpulyje, ir padėsiu jums nunešti šią žinią 
į Holdernes Holą. 

— Dėkoju, — tarė Holmsas. — Bet pirmiau mudu užkąsim, o paskui 
duosit man savo dviratį. 

— Aš neturiu dviračio. 

Holmsas parodė jam sovereną. 

— Aš gi sakiau, kad neturiu dviračio. Duosiu porą arklių nuvažiuoti 
ligi Holdesnes Holo. 

— Gerai, — tarė Holmsas, — Duokit mums pavalgyti, paskui apie tai 
pakalbėsim. 

Kai mudu likome plytelėmis išklotoje virtuvėje, Holmso patemptas 
riešas staiga nustojo skaudėti. Jau temo, o mes nuo pat ryto neturėjom 
nė kąsnio burnoje, todėl neskubėjom keltis nuo stalo. Paskendęs min- 
tyse Holmsas keletą kartų atsistojo ir nuėjęs prie lango įdėmiai žiūrėjo į 

šiukšliną kiemą. Viename jo kampe buvo kalvė, kurioje triūsė suodinas 
pusbernis, kitame — arklidė. Po vieno tokio pasivaikščiojimo Holmsas 
vėl atsisėdo prie stalo, bet staiga pašoko ir garsiai suriko: 

— Dievaži, Votsonai, man regis, jau radau! Taip ir yra. Votsonai, ar 
šįryt matėte karvių nagų įspaudus? 

— Mačiau. 

— Kur? 

— Daug kur. Ir liūne, ir ant tako, ir netoli tos vietos, kur žuvo Hai- 
degeris. 

— Taip. Na, o dabar, Votsonai, pasakykit, kiek karvių matėte tyrlaukyje? 

— Nemačiau nė vienos. 

— Keista, Votsonai! Daug kur regėjome karvių pėdas, bet pačių kar- 
vių — niekur. Tikrai keista, Votsonai, ar ne? 

— Taip, išties keista. 

— O dabar, Votsonai, pasistenkit prisiminti, kaip atrodė tos pėdos 
ant tako. 

— Prisimenu. 

— Ar prisimenat? Vietomis jos atrodė taip, Votsonai, — jis ėmė dėlioti 
duonos trupinėlius ant stalo, —: : : : :, kartais taip — :::, o kai kur taip — 
11. Ar atsimenat? 

— Ne. 

— O aš prisimenu ir galiu tai patvirtinti priesaika. Beje, kai turėsim 
laiko, nueisim tenai ir dar kartą patikrinsim. Turbūt man protas buvo 
aptemęs, kad tuomet nepadariau jokių išvadų. 

— Kokių išvadų? 

— Ogi tokių: kokios stebuklingos turi būti karvės, jei gali eiti žingine, 
bėgti risčia ir šuoliuoti! Prisiekiu dangum, Votsonai, tokią gudrybę su- 
galvoti — ne kaimo smuklininko smegenims. Kieme nieko nematyti, tik 
tas pusbernis kalvėje. Smukim pro duris ir pažiūrėsim, kas ten vyksta. 

Apgriuvusioje arklidėje stovėjo du pasišiaušę, nešukuoti arkliai. 
Holmsas pakėlė vieno iš jų užpakalinę koją ir nusikvatojo. 

— Pasagos senos, bet pakaustyta visai neseniai. Pasagos senos, O vi- 
nys naujos. Tiesiog klasikinis atvejis. O dabar eime į kalvę. 

Pusbernis, nekreipdamas į mus dėmesio, dirbo sau toliau. Mačiau, 
kaip Holmsas greit apžvelgė gelžgalių 1r lentgalių primėtytas grindis. 
Staiga pasigirdo žingsniai, ir mes išvydome smuklininką. Tankūs antakiai 
viršum įtūžusių, žaižaruojančių akių susiraukė, juodbruvas veidas trūk- 
čiojo iš pykčio. Įsitvėręs trumpą lazdą metaliniu galu, jis taip grėsmingai 
žengė mūsų link, kad aš apsidžiaugiau apčiuopęs kišenėje revolverį. 

— Jūs, pragaro išperos! — plyšojo smuklininkas. — Ko jums čia reikia? 

— Ką jūs, pone Riubenai Heizai! — kuo ramiausiai tarė Holmsas. — 
Galima pamanyti, jog iš tikrųjų bijote, kad mes ko nerastume. 

Smuklininkas iš paskutiniųjų šiaip taip susivaldė, ir rūstų jo veidą 
iškreipė apsimestinė šypsena, kuri man pasirodė grėsmingesnė už su- 
rauktus antakius. 

— Galit pasiimti viską, ką rasit mano kalvėje, — šnekėjo jis. — Bet, ger- 
biamasis, aš neleisiu kiekvienam kaišioti nosies į mano namus be leidimo. 
Taigi juo greičiau apsimokėsit sąskaitą ir išnyksit iš čia, tuo bus geriau. 

— Atleiskit, pone Heizai, mes nieko bloga nenorėjom, — pasakė 
Holmsas. — Tik apžiūrėjom jūsų arklius, bet, manau, galiu eiti ir pėsčias. 
Juk čia visai netoli. 

— Ligi pat Holdernes Holo vartų ne daugiau kaip dvi mylios. Štai 
šitas kelias po kairei. 

Rūškanu žvilgsniu jis išlydėjo mus iš kiemo. 

Mudu netoli tenuėjome keliu, nes už pirmo posūkio Holmsas susto- 
jo žinodamas, kad čia smuklininkas mūsų nebemato. 

— Kaip sako žaidžiantys vaikai, toje smuklėje buvo karšta, — prašne- 
ko jis. — O dabar, kai tolstame nuo jos, darosi vis šalčiau ir šalčiau. Ne, 
dar negalime iš čia išeiti. 

— Esu įsitikinęs, — tariau, — kad tas Riubenas Heizas viską žino. Nie- 
kada nesu matęs tokio įžūlaus niekšo. 

— Ahal Jis padarė jums tikro piktadario įspūdį. O arkliai, kalvė? Išties 
tas „Peštynių gaidys“ — įdomi vietelė! Nagi dar kartą jį apžiūrėkime, tik 
atsargiai, patyliukais. 

Už mūsų aukštyn kilo nuožulnus šlaitas, nusagstytas pilkų kalka- 
kmenio luitų. Kai mudu išsukome iš kelio ir ėmėme kopti aukštyn, aš 

pažvelgiau į Holdernes Holo pusę ir staiga pamačiau sparčiai važiuo- 
jantį dviratininką. 

— Pritūpkit, Votsonai! —- sušuko Holmsas ir uždėjo savo sunkią ranką 
man ant peties. 

Vos spėjome pasislėpti, pro mus keliu pralėkė žmogus. Dviračio su- 
keltų dulkių debesyje šmėkštelėjo išblyškęs, susijaudinęs veidas, kurio 
kiekvienas bruožas bylojo apie siaubą: pražiota burna, sustingęs paklai- 
kusių akių žvilgsnis. Tai buvo tarsi keista vakarykščio mūsų pažįstamo 
dabitos Džeimso Vailderio karikatūra. 

— Hercogo sekretorius, - sušuko Holmsas. —- Greičiau, Votsonai! Pa- 
žiūrėsim, ko jam čia prireikė. 

Šokčiodami nuo akmens ant akmens, mudu pasiekėme tokie vietą, iš 
kurios buvo matyti priekinės smuklės durys. Prie jų stovėjo į sieną atrem- 
tas Vailderio dviratis. Palei namą niekas nevaikščiojo, languose taip pat 
niekas nešmėkščiojo. Saulei nusileidus už aukštų Holdernes Holo bokštų, 
lėtai užslinko prieblanda. Tuomet per sutemas smuklės kieme pastebėjo- 
me vežimą su šoniniais žibintais, o netrukus išgirdome kanopų bildesį. Į 
kelią išdardėjo vežimas ir pašėlusiu greičiu nudūmė Cesterfildo link. 

— Ką tai galėtų reikšti, Votsonai? — sušnibždėjo Holmsas. 

— Atrodo, kad tai — bėgimas. 

— Pastebėjau tose vežėčiose sėdint tik vieną žmogų. Bet tai ne ponas 
Džeimsas Vailderis, nes jis antai stovi tarpdury. 

Iš tamsos išniro ryškus šviesos kvadratas, o jo viduryje — juoda sekre- 
toriaus figūra. Ištempęs kaklą, jis žvelgė į tamsą, matyt, kažko laukdamas. 
Netrukus ant kelio pasigirdo žingsniai, apšviestame kvadrate šmėkštelėjo 
antroji figūra, bet durys tučtuojau užsidarė, ir viskas paskendo tamsoje. Po 
keleto minučių viename viršutinio aukšto lange buvo įžiebta lempa. 

— Keisti lankytojai užsuka į „Peštynių gaidį“, — pasakė Holmsas. — 
Aludė iš kitos pusės. 

— Taip. Taigi šitie, matyt, yra asmeniniai šeimininko svečiai. Bet ką, po 
šimts pypkių, šiame urve ir dar tokiu vėlyvu laiku veikia ponas Džeimsas 
Vailderis? Su kuo jis čia susitiko? Eime, Votsonai, surizikuokim pažiūrėti 


į juos iš arčiau. 

Mudu išėjome į kelią ir prisėlinome prie pat smuklės durų. Vailde- 
rio dviratis tebestovėjo atremtas į sieną. Brūkštelėjęs degtuką, Holm- 
sas prikišo jį prie užpakalinio rato, ir aš išgirdau, kaip jis sukikeno, 
liepsnelei apšvietus lopytą „Danlopo“ padangą. Tiesiai virš mūsų buvo 
apšviestasis langas. 

— Man reikia pro jį žvilgtelėti, Votsonai. Jei jūs pasilenksit ir atsirem- 
sit į sieną, man gal pavyks tai padaryti. 

Holmsas bemat atsistojo man ant pečių, bet tučtuojau nušoko žemyn. 

— Eime, bičiuli mano, — tarė jis. - Šiandien mes daug nuveikėme. Pada- 
rėme viską, ką galėjome. Ligi mokyklos tolimas kelias, reikia paskubėti. 

Mudviem sunkiai klampojant per tyrlaukį, Holmsas beveik nepravė- 
rė lūpų ir, neužsukęs į mokyklą, nudrožė tiesiai į Makltono stotį išsiųsti 
keleto telegramų. Vėlai naktį girdėjau, kaip jis ramino daktarą Haksteiblį, 
sukrėstą tragiškos mokytojo mirties. O dar vėliau Holmsas įėjo į mano 
kambarį, toks pat guvus ir energingas kaip praėjusį rytą. 

— Viskas klostosi gerai, mielas bičiuli, — pasakė jis. — Prižadu ligi ry- 
tojaus vakaro šią paslaptį atskleisti. 

Kitą rytą vienuoliktą valandą mudu su Holmsu žingsniavome garsiąja 
Holdernes Holo kukmedžių alėja. Tarnas įleido mus pro didingą Elžbietos 
laikų portalą ir nuvedė į jo didenybės kabinetą. Ten radome poną Džeim- 
są Vailderį, jis laikėsi santūriai ir mandagiai, bet slapukiškame jo žvilgsnyje 
ir trukčiojančiame veide tebetvyrojo vakarykštės nakties siaubas. 

— Jūs norite pamatyti hercogą? Deja, jo didenybė blogai jaučiasi. Jis 
tiesiog sukrėstas įvykusios tragedijos. Vakar po pietų gavome telegramą 
iš daktaro Haksteiblio, kurioje pranešama apie tai, ką jūs atradote. 

— Aš būtinai turiu pamatyti hercogą, pone Vailderi. 

— Bet jis neišeina iš savo kambario. 

— Tai aš nueisiu pas jį. 

— Jis guli lovoje. 

— Man vis tiek reikia su juo pasimatyti. 

Ledinis, atkaklus Holmso tonas įtikino sekretorių, jog ginčytis be- 
prasmiška. 

— Na, gerai, pone Holmsai, aš pranešiu, kad jūs čia. 

Tik praėjus kokiai valandai, aukštasis didikas pasirodė kabinete. Iš- 
blyškęs it lavonas, susmukęs, jis atrodė daug senesnis, negu vakar rytą. 
Oriai ir mandagiai pasisveikinęs, atsisėdo į krėslą, savo rudą barzdą pa- 
skleidęs ant stalo. 

— Klausau jūsų, pone Holmsai, — prabilo jis. 

Bet mano bičiulio akys buvo įsmeigtos į sekretorių, kuris stovėjo 
šalia savo šeimininko krėslo. 

— Manau, jūsų didenybe, galėčiau laisviau jaustis, jei čia nebūtų pono 
Vailderio. 

Sekretorius išblyško ir tūžmingai pažvelgė į Holmsą. 

— Jeigu jūsų didenybė pageidauja... 

— Taip taip, geriau išeikite. Taigi, pone Holmsai, ką turite pasakyti? 

Mano bičiulis palaukė, kol durys paskui sekretorių užsidarė. 

— Jūsų didenybe, — pradėjo jis, — daktaras Haksteiblis mus patikino, 
kad už šios bylos ištyrimą yra paskirtas piniginis atlyginimas. Norėčiau 
tai išgirsti iš jūsų paties lūpų. 

— Iš tikrųjų, pone Holmsai. 

— Jeigu esu teisingai informuotas, jūs paskyrėte penkis tūkstančius 
svarų tam, kuris pasakys, kur yra jūsų sūnus. 

— Taip. 

— Ir dar tūkstantį tam, kuris nurodys asmenį arba asmenis, laikiusius 
ji uždarytą. 

— Visiškai teisingai. 

— Prie jų, be abejo, priskirtini ne tik tie, kurie pagrobė berniuką, bet 
ir tie, kurie sumanė šitą pagrobimą. 

— Taip taip! — nekantriai sušuko hercogas. — Jei jums pasiseks viską 
išaiškinti, pone Šerlokai Holmsai, tai nesiskųsit mano šykštumu. 

Žinodamas kuklius savo bičiulio poreikius, nustebau matydamas, 
kaip godžiai jis trina rankas. 

— Man regis, ant stalo guli jūsų čekių knygutė, — tarė jis. — Prašy- 
čiau, jūsų didenybe, išrašyti man šešių tūkstančių svarų čekį! Būtų gerai, 
kad pervestumėt jį į pagrindinio banko skyrių Oksfordo gatvėje, kur yra 
mano einamoji sąskaita. 

Jo didenybė atsitiesė krėsle ir lediniu žvilgsniu persmelkė mano 
bičiulį. 

— Jūs juokaujate, pone Holmsai? Vargu ar iš tokių dalykų galima 
krėsti pokštus? 

— Nieko panašaus, jūsų didenybe, aš niekada nebuvau toks rimtas 
kaip dabar! 

— Tad ką gi tai reiškia? 

— Tai reiškia, kad aš uždirbau šį atlyginimą. Žinau, kur jūsų sūnus, ir 
žinau žmones, bent jau vieną iš jų, kurie laiko jį uždarę. 

Ruda hercogo barzda tarsi užsiliepsnojo mirtinai išbalusiame jo veide. 

— Kur mano sūnus? — vos ištarė jis. 

— Užeigoje ,„Peštynių gaidys“, maždaug dvi mylios nuo jūsų parko 
vartų. Bent vakar jis ten buvo. 

Hercogas atsilošė į krėslo atkaltę. 

— O ką jūs kaltinate? 

Šerloko Holmso atsakymas apstulbino mane. Jis energingai žengė 
pirmyn ir ranka palietė hercogo petį. 

— Aš kaltinu jus, — pasakė jis. — O dabar, jūsų didenybe, malonėkit 
duoti man tą čekį. 

Niekada nepamiršiu, kaip hercogas pašoko nuo krėslo ir sugniaužė 
pirštus, tarsi norėdamas įsitverti į bedugnės kraštą. Būdamas aristokra- 
tas, jis galiausiai šiaip taip susitvardė, vėl atsisėdo ir suėmė rankomis 
galvą. Praėjo kelios minutės. 

— Ką jūs žinote? — pagaliau paklausė jis, nepakeldamas galvos. 

— Aš mačiau jus kartu su sūnum vakar vakare. 

— Ar, be jūsų draugo, dar kas nors žino? 

— Aš niekam nieko nepasakojau. 

Hercogas paėmė plunksną drebančiomis rankomis ir atvertė čekių 
knygutę. 

— Kaip esu žadėjęs, taip ir padarysiu, pone Holmsai. Išrašysiu čekį, 
nors žinia, už kurią jį gausite, ir labai man nemaloni. Kai pažadėjau tokį 
atlyginimą, nė nemaniau, jog viskas taip apsivers. Betgi tikiuosi, kad ju- 
mis ir jūsų bičiuliu galima pasikliauti? 

— Nesuprantu, jūsų didenybe, ką norite tuo pasakyti. 

— Kalbėsiu atvirai, pone Holmsai. Jei tik judu žinote apie šį įvykį, tai 
nėra reikalo bylos tęsti. Manau, kad esu jums skolingas dvylika tūkstan- 
čių svarų, ar ne? 

Bet Holmsas nusišypsojo ir papurtė galvą. 

— Deja, jūsų didenybe, vargu ar bus galima viską taip lengvai sutvar- 
kyti. Juk kažkas turi atsakyti už mokytojo nužudymą. 

— Bet Džeimsas čia niekuo dėtas. Negalima versti kaltės ant jo. 
Žmogžudystė — to žvėries, to niekšo darbas. Gaila, kad Džeimsas pasi- 
naudojo jo paslaugomis. 

— Aš esu įsitikinęs, jūsų didenybe, kad žmogus, stojęs į nusikaltimo 
kelią, yra moraliai atsakingas už visus padarinius. 

— Moraliai — taip, pone Holmsai. Bet prieš įstatymą — ne. Žmogaus ne- 
galima pasmerkti už žmogžudystę, kurios jis nepadarė ir kuria pasipiktino, 
pasibjaurėjo ne mažiau už jus. Sužinojęs apie tai, apimtas siaubo ir graužia- 
mas sąžinės, jis viską man prisipažino. Tučtuojau nutraukė ryšius su žudi- 
ku. Ak, pone Holmsai, išgelbėkite jį, išgelbėkite! Prašau jūsų išgelbėti ją! 

Hercogo savitvarda išseko. Jis ėmė blaškytis po kambarį mėšlungio 
iškreiptu veidu, nervingai mosikuodamas sugniaužtais kumščiais. Bet 
pagaliau susivaldė ir vėl atsisėdo prie rašomojo stalo. 

— Aš vertinu tai, kad jūs pirmiausia atėjote pas mane, — pasakė jis. — 
Taigi sėskim ir pasitarkim, kaip apsaugoti mane nuo šitos baisios gėdos. 

— Gerai, — pritarė Holmsas. — Bet tuomet mes turim būti visiškai atviri 
vienas kitam. Esu pasiryžęs kiek galėdamas padėti jūsų didenybei, bet tu- 
riu tiksliai žinoti visas šio įvykio aplinkybes. Kiek supratau, jūs kalbėjote 
apie poną Džeimsą Vailderį, vadinasi, tvirtinote, kad jis nėra žudikas. 

— Taip, žudikas pabėgo. 

Holmsas santūriai nusišypsojo. 

— Jūsų didenybė, matyt, nesate girdėjęs apie mano kuklius nuopel- 
nus, kitaip nebūtumėt pamanęs, kad nuo manęs taip lengva pabėgti. 
Mano nurodymu ponas Riubenas Heizas buvo suimtas Česterfilde va- 
kar vienuoliktą valandą vakaro. Prieš išeidamas iš mokyklos, iš tenykštės 


policijos gavau telegramą apie tai. 

Hercogas atsilošė krėsle ir apstulbęs spoksojo į mano bičiulį. 

— Jūsų sugebėjimai tiesiog antžmogiški! — sušuko jis. — Vadinasi, Riu- 
benas Heizas suimtas? Man išties malonu tai girdėti. Bet ar tai neturės 
įtakos Džeimso likimui? 

— Jūsų sekretoriaus? 

— Ne, sere, mano sūnaus. 

Šį kartą teko nustebti Holmsui. 

— Prisipažįstu, jūsų didenybe, man tai labai netikėta. Gal galėtumėte 
plačiau paaiškinti? 

— Nieko nuo jūsų neslėpsiu. Jūs teisus: visiškas atvirumas, nors jis 
man ir skausmingas, gali nors šiek tiek palengvinti tą beviltišką padėtį, į 
kurią mus įstūmė Džeimso beprotystė ir pavyduliavimas. Būdamas dar 
visai jaunas, pone Holmsai, mylėjau taip, kaip galima mylėti tik sykį gy- 
venime. Aš pasiūliau ranką mylimai moteriai, bet ji atsisakė, nes manė, 
kad tokios vedybos pakenktų mano karjerai. Jei ji būtų gyva, niekada 
nebūčiau vedęs kitos moters. Bet ji mirė ir paliko man vaiką, kurį, gerb- 
damas jos atminimą, puoselėjau ir kuriuo rūpinausi. Aš negalėjau viešai 
prisipažinti esąs jo tėvas, bet daviau savo sūnui kuo geriausią išsilavini- 
mą, o kai jis užaugo, visada gyveno kartu su manimi, jis atsitiktinai suži- 
nojo mano paslaptį, tad ėmė stengtis visokeriopai pasinaudoti savo, kaip 
sūnaus, teisėmis ir galimybe sukelti skandalą, kurio negalėčiau ištverti. 
Džeimsas buvo viena iš nelaimingų mano vedybų priežasčių. O dar bai- 
siau tai, kad jis iš pat pradžių ėmė stipriai nekęsti mano teisėto įpėdinio. 
Jūs galite paklausti mane, kodėl vis dėlto laikiau Džeimsą savo namuo- 
se? Atsakysiu taip: todėl, kad jo veide mačiau jo motinos bruožus, tik 
gerbdamas jos atminimą, ilgai ir kantriai kentėjau. Džeimso judesiai ir 
manieros man taip pat kaskart primindavo josios atvaizdą. Aš negalė- 
jau jo išvaryti. Bet kartu taip bijojau, kad jis nepadarytų ko nors bloga 
Artūrui, tai yra lordui Soltairui, jog saugumo dėlei išsiunčiau berniuką į 
daktaro Haksteiblio mokyklą. Tvarkydamas mano nuosavybės reikalus, 
Džeimsas susipažino su tuo tipu Heizu, kuris yra vienas iš mano nuo- 
mininkų. Nors Heizas seniai žinomas sukčius, bet Džeimsas — tiesiog 
neįsivaizduoju kodėl — su juo susidraugavo. Beje, jį visada traukė bloga 

draugija. Nusprendęs pagrobti lordą Soltairą, jis pasinaudojo šito žmo- 
gaus paslauga. Turbūt prisimenat, kad paskutinę dieną parašiau laišką 
Artūrui? Taigi Džeimsas atplėšė jį ir įdėjo raštelį, prašydamas Artūrą 
susitikti su juo prie mokyklos esančioje nedidelėje giraitėje, vadinamoje 
Apleistuoju atžalynu. Berniukas atėjo į pasimatymą, nes raštelis buvo 
siunčiamas neva hercogienės prašymu. Vakare Džeimsas atvažiavo į gi- 
raitę dviračiu — vėliau jis man viską prisipažino — ir pasakė Artūrui, kad 
labai išsiilgusi motina laukianti jo kažkur tyrlaukyje ir jeigu jis vėl ateisiąs 
čionai vidurnaktį, tai rasiąs žmogų su arkliu, kuris ir nugabensiąs berniu- 
ką pas motiną. Vargšas Artūras pateko į spąstus. Jis atėjo į paskirtą vietą 
ir rado čia tą Heizą, kuris jojo raitas ir vedėsi ponį. Artūras užsėdo ant 
ponio, ir jiedu leidosi į kelionę. Pasirodo, - Džeimsas apie tai sužinojo 
tik vakar, — juos kažkas vijosi, Heizas keletą kartų tvojo lazda perse- 
kiotojui, ir šis mirė nuo žaizdų. Heizas atsigabeno Artūrą į savo užeigą 
„Peštynių gaidys“ ir užrakino viršutiniame kambaryje, įsakęs jį saugoti 
poniai Heiz, kuri yra gana maloni moteris, bet visiškai valdoma savo 
žiauraus vyro. Štai kokia, pone Holmsai, padėtis buvo prieš porą dienų, 
kai pirmąsyk jus pamačiau. Tuomet aš apie viską žinojau tiek pat, kiek ir 
jūs. Jei manęs paklaustumėt, kas paskatino Džeimsą tokiam žygiui, atsa- 
kyčiau: neapykanta, kurią jis jautė mano įpėdiniui, buvo akla ir fanatiška. 
Džeimso manymu, jam turėtų priklausyti visi mano dvarai, ir jis tiesiog 
piktinosi mūsų įstatymais, kurie to neleido. Be to, jis turėjo konkretų 
tikslą. Norėjo, kad aš apeičiau žemės paveldėjimo aktą, ir manė, kad tai 
"galiu. Jis ketino sudaryti su manimi sandėrį: žadėjo grąžinti Artūrą, jei aš 
apeičiau žemės paveldėjimo aktą ir testamentu užrašyčiau jam savo val- 
das. Džeimsas puikiai žinojo, kad niekada nesikreipsiu į policiją dėl jo. Jis 
ketino man siūlyti tokį sandėrį, bet iš tikrųjų to nepadarė, nes įvykiai taip 
greit rutuliojosi, jog jis nespėjo įgyvendinti savo planų. Jums radus nužu- 
dytojo Haidegerio lavoną, žlugo pikti jo kėslai. Džeimsą apėmė siaubas, 
išgirdus šią naujieną. Ji mus pasiekė vakar sėdint štai čia, šiame kabinete. 
Gavome daktaro Haksteiblio telegramą. Džeimsas taip susikrimto ir su- 
sijaudino, kad visąlaik mane kamavęs įtarimas pasitvirtino, ir aš atvirai 
apkaltinau jį padarius šį nusikaltimą. Jis nuoširdžiai viską prisipažino ir 

maldaute maldavo dar bent tris dienas palaukti, kad jo šlykštusis sąmoks- 
lininkas spėtų išsigelbėti. Aš jam nusileidau, kaip visada nusileisdavau jo 
prašomas, ir Džeimsas tučtuojau išskubėjo į „Peštynių gaidį“ perspėti 
Heizo ir padėti jam pabėgti. Dieną man buvo pavojinga tenai eiti, bet 
sutemus nuskubėjau pas savo brangųjį Artūrą. Radau jį gyvą ir sveiką, 
bet mirtinai išgąsdintą to baisaus įvykio, kurio liudininku jam teko būti. 
Prisiminęs savo pažadą, aš, sukandęs dantis, palikau Artūrą dar trims 
dienoms ponios Heiz globoje. Juk negalėjau apie viską pranešti policijai 
neišduodamas žudiko, o Heizo areštas būtų pražudęs mano nelaimin- 
gąjį Džeimsą. Jūs prašėte, kad būčiau atviras, pone Holmsai, tad leiskit 
priminti mūsų susitarimą. Aš papasakojau jums viską, nieko negražinda- 
mas ir neslėpdamas. Taigi ir jus savo ruožtu būkite atviras man. 

— Būsiu, — tarė Holmsas. — Pirmiausia, jūsų didenybe, privalau pa- 
sakyti, kad įstatymo akivaizdoje jūsų padėtis labai rimta. Jūs nuslėpėte 
kriminalinį nusikaltimą ir padėjote pasprukti žudikui. Neabejoju, jog, 
norėdamas padėti savo bendrui pabėgti, Džeimas Vailderis paėmė pini- 
gų iš jūsų kišenės. 

Hercogas pritariamai linktelėjo galvą. 

— Išties reikalas labai rimtas. Bet, mano manymu, tai, kaip jūsų di- 
denybė pasielgėte su savo jaunesniuoju sūnumi, dar labiau smerktina. 
Palikote jį trims dienoms toje landynėje! 

— Tik iškilmingai prisiekus... 

— Ką reiškia priesaika tokiems žmonėms? Ar jūs įsitikinęs, kad ir 
iš ten jis nebus pagrobtas? Norėdamas įtikti vyresniajam sūnui, jūs be 
reikalo pastūmėte į pavojų niekuo nekaltą jaunesnįjį savo sūnų. Jūsų po- 
elgio negalima pateisinti! 

Išdidusis Holderneso didikas nebuvo pratęs klausytis tokių priekaiš- 
tų, ir dar savo hercogiškoje menėje. Jo aukšta kakta išraudo, tačiau sąži- 
nė vertė tylėti. 

— Aš jums padėsiu, bet tik su viena sąlyga, — tarė Holmsas. — Pakvies- 
kite tarną, tegul jis išklauso mano nurodymų. 

Netardamas nė žodžio, hercogas paspaudė elektrinio skambučio 
mygtuką. Į kabinetą įėjo tarnas. 

— Jums tikriausiai bus malonu girdėti, — pasakė Holmsas, — kad 
jūsų jaunasis ponas atsirado. Hercogas įsako tučtuojau siųsti karie- 
tą į „Peštynių gaidį“ parvežti lordo Soltairo namo... O dabar, — tęsė 
Holmsas, nudžiugusiam tarnui išskubėjus iš kambario, — pasirūpinę 
ateitimi, galime būti nuolaidesni netolimai praeičiai. Kadangi teisin- 
gumas greit bus atkurtas, nematau reikalo, kaip neoficialus asmuo, 
atskleisti viską, ką žinau. Heizas — kitas reikalas. Jo laukia kartuvės, 
ir aš nė piršto nepridėsiu jam išgelbėti. Nežinau, ar jis atskleis jūsų 
paslaptį, bet manau, kad jūsų didenybė galėtumėte priversti Heizą 
suprasti, jog jo paties labui būtų geriau patylėti. Policija apkaltins jį 
pagrobus berniuką tikintis gauti išpirką. Jeigu policininkai nepasiraus 
giliau, nematau reikalo skatinti juos ieškoti ir kitokių prielaidų. Tačiau 
norėčiau perspėti jūsų didenybę, kad neišeis į gera, jei ponas Džeim- 
sas Vailderis pasiliks jūsų namuose. 

— Suprantu, pone Holmsai, mes jau susitarėme, kad jis išvyks visam 
laikui ieškoti laimės Australijoje. 

— Jūsų didenybe, jus sakote, kad dėl visų jūsų vedybinio gyvenimo 
nesėkmių kaltas Džeimsas Vailderis. Taigi manyčiau, kad dabar derėtų 
atsiprašyti hercogienės ir vėl sutvarkyti taip nelaimingai išardytą jūsų 
šeimos gyvenimą. 

— Ir tuo jau pasirūpinau, pone Holmsai. Šįryt parašiau hercogienei. 

— Taigi, - tarė Holmsas stodamasis, — aš 17 mano bičiulis galime save 
pasveikinti su gerais mūsų trumpo apsilankymo šiaurėje rezultatais. Bet 
norėčiau išsiaiškinti dar vieną klausimėlį. Heizo arkliai buvo pakaustyti 
taip, kad jų pėdsakai panėšėjo į karvių nagų pėdas. Ar tik ne ponas Vail- 
deris sugalvojo tokį nepaprastą planą? 

Hercogas, didžiai nustebęs, valandėlę patylėjo, paskui atvėrė duris į 
didžiulį kambarį, kuriame buvo įrengtas muziejus. Nusivedęs Holmsą 
prie kampe stovinčios vitrinos, parodė užrašą po stiklu: „Šios pasagos 
rastos kasinėjant Holdernes Holo tvirtovės griovį. Jos skirtos arkliams, 
bet padarytos su perskelta geležine naga, norint suklaidinti persekioto- 
jus. Manoma, kad pasagos viduramžiais priklausė plėšikaujantiems Hol- 


dernes Holo baronams“. 

Holmsas pakėlė stiklinį dangtį ir paseilinęs pirštą perbraukė juo per 
pasagą. Ant piršto liko dar nespėjusio išdžiūti purvo dėmė. 

— Dėkoju, — pasakė jis, dėdamas atgal stiklą. — Tai antras dalykas, 
kuris mane sudomino šiaurėje. 

— O pirmas? 

Holmsas sulankstė čekį ir rūpestingai įdėjo jį į savo užrašų knygutę. 

— Aš neturtingas žmogus, — tarė jis ir, meiliai ją paglostęs, įsikišo 
giliau į vidinę švarko kišenę. 

pre metų metai nuo tų įvykių, apie kuriuos ketinu kalbėti, ta- 
čiau ir dabar dar tenka juos pasakoti labai atsargiai. Ilgą laiką net 
santūriai ir užuolankomis nebuvo galima viešai skelbti faktų, bet nūnai, 
kai pagrindinio veikėjo nebegali pasiekti žmonių įstatymai, atitinkamai 
sutrumpinta ši istorija gali būti pateikta taip, kad niekam nepakenktų. 
Tai vienut vienutėlis tokio pobūdžio atsitikimas tiek Šerloko Holmso, 
tiek ir mano veikloje. Skaitytojas man atleis, jei nuslėpsiu datą ir šiokius 
tokius faktus, iš kurių jis galėtų nustatyti tikruosius įvykius ir veikėjus. 

Vieną šaltą, žvarbų žiemos vakarą mudu su Holmsu po vakarinio 
pasivaikščiojimo grįžome namo apie šeštą valandą. Kai Holmsas įžiebė 
lempą, ji apšvietė ant stalo gulinčią vizitinę kortelę. Jis žvilgtelėjo ir pa- 
sišlykštėjęs numetė ją ant žemės. Pakėlęs ją, perskaičiau: 


Carlzas Ogastas Milvertonas 
Apldor Vanersas 
Hevzbstedas 

Agentas 


— Kas jis toks? — paklausiau. 
— Blogiausias Londono žmogus, — atsakė Holmsas, sėsdamas ir iš- 
tiesdamas kojas prieš židinį. — Ar kas parašyta antroje kortelės pusėje? 

Aš apverčiau ją ir perskaičiau: 

— „Užeisiu 6.30. Č. O. M.“ 

— Aha! Jis tuoj bus čia. Ar jūs, Votsonai, nesat pajutęs šleikštulio ir 
pasidygėjimo, zoologijos sode žvelgdamas į gyvates, tuos slidžius, gli- 
čius nuodingus padarus negyvomis akimis ir piktais, plokščiais snukiais? 
Kaip tik tokius jausmus man sukelia Milvertonas. Savo veikloje man 
teko susidurti su penkiasdešimčia žudikų, bet ir pats blogiausias iš jų 
niekada nesukėlė man tokio pasibjaurėjimo kaip šitas tipas. Vis dėlto 
negaliu be jo išsiversti... Beje, aš jį ir pakviečiau. 

— Bet kas gi jis toks? 

— Pasakysiu jums, Votsonai. Jis visų šantažuotojų karalius. Tepadeda 
dangus vyrui, tuo labiau moteriai, kurių paslaptys ir geras vardas atsiduria 
Milvertono galioje! Šypsančiu veidu ir akmenine širdim jis sunks ir sunks 
juos, kol išsunks ligi paskutinio kraujo lašo. Tam tikra prasme jis genialus 
ir būtų galėjęs išgarsėti sąžininga prekyba. Milvertono metodas štai koks: 
jis paskleidžia gandą, jog pasirengęs užmokėti didžiulę sumą už laiškus, 
kompromituojančius turtingus ir aukštą vietą užimančius asmenis. Tų 
prekių jis gauna ne tik iš parsidavėlių tarnų ir kambarinių, bet dažnai ir iš 
kilmingų niekšų, kuriems pavyko įgyti patiklių moterų pasitikėjimą ir pa- 
lankumą. Reikalus jis tvarko nešykštaudamas. Man žinoma, kad vienam 
tarnui už dviejų eilučių raštelį jis sumokėjo septynis šimtus svarų ir kad 
dėl to iširo viena kilminga šeima. Visos panašios prekės suplaukia pas 
Milvertoną, ir šimtai šio didmiesčio žmonių išbąla išgirdę jo vardą. Niekas 
nežino, kas rytoj taps jo auka; jis per daug turtingas, per daug gudrus, kad 
skaičiuotų kiekvieną kąsnį. Jis gali pasilaikyti kortą atsargai keletą metų 
ir lošti ja tik tuomet, kai pastatytąją sumą verta laimėti. Esu sakęs, jog 
Milvertonas — blogiausias Londono žmogus, ir norėčiau jūsų paklausti, 
ar galima lyginti žmogžudį, kuris įsikarščiavęs nudobia savo bendrininką, 
su šiuo žmogumi, kuris metodiškai iš lėto kankina sielą ir tampo nervus 
tam, kad papildytų ir taip jau išpampusį savo pinigų maišą. 

Man retai tekdavo girdėti savo bičiulį kalbant taip jausmingai. 

— Betgi yra įstatymai, — prieštaravau aš. — Vadinasi, tokius kaip jis 
galima sutvarkyti. 

— Teoriškai — taip, praktiškai — ne. Kokia nauda moteriškei pasodinti 
ji keletui mėnesių į kalėjimą, jei paskui pati bus tučtuojau sužlugdyta? 
Aukos nedrįsta kirsti jam atgal. Jeigu Milvertonas imtų šantažuoti nekal- 
tą asmenį, mes iš tiesų jį sučiuptume, bet jis gudrus kaip pats velnias. Ne 
ne, reikia rasti kitokių būdų su juo kovoti. 

— O ko jis čia ateis? 

— Viena garsi klientė atidavė man į rankas savo apgailėtiną bylą. Tai 
ledi Eva Blekvel, gražiausia praėjusio sezono debiutantė. Po dviejų savai- 
čių turėtų įvykti jos vestuvės su grafu Doverkortu. Tas kipšas turi keletą 
neatsargių laiškų, — viso labo neatsargių, Votsonai, — rašytų vienam ne- 
turtingam provincijos bajorėliui. Jų ganėtų vestuvėms išardyti. Milverto- 
nas nusiųs tuos laiškus grafui, jeigu negaus didelės pinigų sumos. Man 
pavesta su juo susitikti ir susitarti kiek įmanoma geresnėmis sąlygomis. 

Tą akimirką gatvėje pasigirdo kanopų bildėjimas ir ratų girgždesys. 
Pažvelgęs pro langą žemyn, pamačiau ištaigingą, pora žirgų pakinkytą ka- 
rietą, kurios ryškūs žibintai atsispindėjo ant žvilgančių bėrių pasturgalių. 
Tarnas atidarė dureles, ir iš karietos išlipo žemas, storas vyriškis, apsivil- 
kęs pasišiaušusiu karakulio paltu. Po minutės jis jau buvo kambaryje. 

Čarlzas Ogastas Milvertonas buvo penkiasdešimtmetis vyras. Jo gal- 
va buvo didelė ir protinga, veidas apvalus, putlus, nuskustas, šypsena 
sustingusi, o smigios pilkos akys žvitriai blykčiojo pro didžiulius akinius 
auksiniais rėmeliais. Jis būtų buvęs panašus į geraširdį Pikviką, jei ne ap- 
simestinė, tarsi priklijuota šypsena ir ledinis neramių skvarbių akių bliz- 
gesys. Kai jis priėjo ir ištiesęs putlią rankelę apgailestavo neradęs mūsų 
pirmą kartą apsilankęs, jo balsas, kaip ir veidas, atrodė švelnus ir lipšnus. 

tą, rūpestingai sulankstė jį, užmetė ant kėdės atlošo ir atsisėdo. 

— Šis džentelmenas? — paklausė jis, mostelėjęs mano pusėn. — Ar tai 
taktiška? Ar tunka? 

— Daktaras Votsonas, mano bičiulis ir kolega. 

— Puiku, pone Holmsai. Aš protestuoju tik jūsų klientės labui. Daly- 
kas toks delikatus... 

— Daktaras Votsonas jau girdėjo apie jį. 

— "Taigi galime pradėti jį tvarkyti. Jūs sakote, jog veikiate ledi Evos 
vardu. Ar ji įgaliojo jus sutikti su mano sąlygomis? 

— O kokios jūsų sąlygos? 

— Septyni tūkstančiai svarų. 

— O jeigu sąlygos nebus priimtos? 

— Brangusis sere, man nemalonu ginčytis tuo klausimu, bet jeigu 
keturioliktąją pinigai nebus sumokėti, tuomet, be abejo, aštuonioliktąją 
vestuvės nevyks. 

Jo nepakenčiama šypsena tapo dar meilesnė. 

Holmsas valandėlę pagalvojo. 

— Man atrodo, - pagaliau tarė jis, —- kad jūs pernelyg pasitikite savimi. 
Ir mano klientė iš tikrųjų pasielgs taip, kaip jai patarsiu. O aš patarsiu jai 
viską papasakoti savo būsimam vyrui ir pasikliauti jo kilnumu. 

Milvertonas nusijuokė. 

— Jūs, matyt, nepažįstate grafo, — pasakė jis. 

Iš suglumusio Holmso veido supratau, kad jis grafą pažįsta. 

— O kas gi bloga tuose laiškuose? — paklausė jis. 

— Jie šmaikštūs... labai šmaikštūs, — atsakė Milvertonas. — Ledi rašė 
nuostabiai. Bet tikinu jus, kad Doverkorto grafas neįstengs jų įvertinti. 
Na, bet jeigu jūs manote kitaip, tai tuo ir baigsime. Tai grynai komercinis 
reikalas. Jei manote, kad jūsų klientė tikrai laimės, kai šie laiškai pateks į 
grafo rankas, tai būtumėt tikras kvailys, mokėdamas tokią sumą už juos. 

Milvertonas atsistojo ir čiupo savo karakulio paltą. Holmsas papilkė- 
jo iš pykčio ir apmaudo. 

— Palūkėkit, — tarė jis. — Jūs per daug skubate. Mes, be abejo, padary- 
sim viską, kad tik išvengtume skandalo dėl tokio delikataus dalyko. 

Milvertonas vėl atsisėdo. 

— Aš buvau įsitikinęs, kad jūs šitaip įvertinsit padėtų, — burbtelėjo jis. 

— Be to, — tęsė Holmsas, — ledi Eva nėra turtinga moteris. Patikėkit, 
netgi du tūkstančiai svarų būtų smūgis jos lėšoms, 0 jūsų minėta suma 
ne jos kišenei. Todėl prašyčiau sumažinti savo reikalavimus ir grąžinti 


laiškus mano nurodyta kaina, nes, garantuoju, daugiau jūs negausite. 

Milvertonas dar plačiau nusišypsojo, o jo akys ėmė linksmai žybčioti. 

— Esu įsitikinęs, jog teisingai apibūdinote šios ledi išteklius, — tarė 
jis. — Bet kartu turite sutikti, kad šios vedybos — labai puiki proga pa- 
nelės draugams ir giminėms šį bei tą dėl jos padaryti. Jie suks galvą, 
kokia būtų geriausia vestuvių dovana. Įtikinkite juos, kad šis laiškų ry- 
šulėlis suteiks jaunajai daugiau džiaugsmo, nei visi Londono šviestuvai 
if vazos. 

— Tai neįmanoma, — prieštaravo Holmsas. 

— Dievaži, dievaži, kaip liūdna! — sušuko Milvertonas, traukdamasis 
iš kišenės storą užrašų knygutę. — Man regis, mūsų damų patarėjai labai 
prasti, nes neskatina stengtis. Štai pažiūrėkit! — jis ištraukė iš voko su 
herbu raštelį. — Jis priklauso... beje, gal ir negražu 1š anksto sakyti vardą, 
bet rytoj rytą šis raštelis bus ledi vyro rankose. Ir tik dėl to, kad ji nenori 
sukrapštyti tos elgetiškos sumos, kurią galėtų gauti iškeitusi savo tikrus 
briliantus į dirbtinius. Labai gaila! Na, ką gi, jūs pamenate, kaip nelauktai 
nutrūko garbiosios panelės Mailz ir pulkininko Dorkingo sužadėtuvės? 
„Morning Poste“ paskelbė, jog viskas iširo tik dvi dienos prieš vestuves. 
O kodėl? Beveik neįtikėtina, bet būtų užtekę pasigailėtinų dvylikos tūks- 
tančių svarų viskam sutvarkyti. Argi ne liūdna? O jūs, regis, protingas 
žmogus, deratės dėl sąlygų, kai ant plauko kybo jūsų klientės ateitis ir 
geras vardas. Aš stebiuosi jumis, pone Holmsai! 

— Sakau taip, kaip yra, — tarė Holmsas. — Tokių pinigų mano klientė 
neturi. Todėl geriau paimkite tą solidžią sumą, kurią jums siūlau, ir ne- 
griaukite moters laimės. Kokia jums iš to nauda? 

— Klystate, pone Holmsai. Paskelbti laiškus man bus netiesiogiai la- 
bai naudinga. Esu numatęs dar bent aštuonis ar dešimt panašių atvejų. 
Jeigu pasklis gandai, kad aš griežtai pasielgiau su ledi Eva, tai kiti pasielgs 
kur kas protingiau. Matot, koks reikalas? 

Holmsas pašoko nuo kėdės. 

— Stok už jo, Votsonai! Neleisk išeiti! Dabar, sere, pažiūrėsim, kas yra 
jūsų užrašų knygutėje. 

Milvertonas kaip žiurkė šmurkštelėjo į šoną ir nugara prisispaudė 
prie sienos. 

— Pone Holmsai, pone Holmsai, — prašneko jis, atversdamas priekinį 
švarko skverną ir rodydamas didžiulio revolverio buožę, kyšančią iš vi- 
dinės kišenės. — Tikėjausi iš jūsų kažko originalesnio. Taip elgėsi jau ne 
vienas, bet nieko nepešė. Patikėkit, esu apsiginklavęs ligi dantų ir moku 
naudotis ginklais, be to, žinau, kad įstatymas bus mano pusėje. Beje, jūs 
klystate manydamas, kad atsinešiau laiškus užrašų knygutėje. Nesu toks 
kvailas. Taigi, džentelmenai, likit sveiki, manęs šįvakar dar laukia du su- 
sitikimai, o ligi Hempstedo gana toli. 

Milvertonas žingtelėjo į priekį, pasiėmė paltą, uždėjo ranką ant re- 
volverio ir pasuko durų link. Aš čiupau kėdę, bet Holmsas papurtė gal- 
vą, 1r aš ją pastačiau. Milvertonas nusilenkė, nusišypsojo ir mirktelėjęs 
išsprūdo iš kambario, o po kelių sekundžių išgirdome, kaip trinktelėjo 
karietos durys ir subildėjo ratai. 

Holmsas sėdėjo sustingęs prie židinio, rankas susikišęs giliai į kelnių 
kišenes, žemai nuleidęs galvą, žvilgsnį įsmeigęs į žėrinčias anglis. Taip, 
neprataręs nė žodžio, jis išsėdėjo gal pusę valandos. Paskui, kaip apsi- 
sprendęs žmogus, staiga pašoko ir nuėjo į savo miegamąjį. Neilgai tru- 
kus iš ten pasirodė išdidžios laikysenos dabita meistras su ožio barzdele. 
Prieš išeidamas, jis užsidegė nuo lempos molio pypkę. 

— Netrukus grįšiu, Votsonai, — pasakė jis ir išnyko nakties, tamsoje. 

Supratau, kad Holmsas pradėjo kampaniją prieš Čarlzą Ogastą Mll- 
vertoną, bet beveik nenutuokiau, kokia gi bus toji kampanija. 

Keletą dienų Holmsas šitaip apsirengęs išeidavo ir pareidavo namo 
įvairiu laiku, tačiau, išskyrus tai, kad jis būna Hampstede ir laiko vel- 
tui neleidžia, nieko daugiau apie jo veiklą nežinojau. Bet galiausiai vie- 
ną darganotą ir vėjuotą vakarą, kai už lango siautėjo ir stūgavo audra, 
Holmsas grįžo namo ir nusirengęs savo apdarą, atsisėdęs priešais židinį 
iš visos širdies nusijuokė jam būdingu begarsiu juoku. 

— Jūs gi nepasakytumėt, Votsonai, kad aš nusiteikęs vesti. 

— Iš tikrųjų, ne. 

— Taigi pareiškiu, jog esu susižiedavęs. 

— Mielas bičiuli! Sveiki... 

— Su Milvertono kambarine. 

— Neduok Dieve, Holmsai! 

— Man reikėjo surinkti apie jį žinių, Votsonai. 

— Ar tik ne per toli nuėjote? 

— Tai buvo būtina. Esu lituotojas, pavarde Eskotas, mano verslas 
klestėte klesti. Kas vakarą mudu eidavome pasivaikščioti ir šnekučiuo- 
davome. Dievaži, ko tik neprišnekėdavom! Tačiau aš pasiekiau viską, ko 
man reikia. Dabar pažįstu Milvertono namą kaip savo penkis pirštus. 

— Ber mergina, Holmsai? 

Jis gūžtelėjo pečiais. 

— Nieko nepadarysi, brangusis Votsonai. Kai ant stalo tokia suma, 
reikia lošti kiek įmanoma geriau. Tačiau man malonu jums pranešti, kad 
turiu nekenčiamą priešininką, kuris kaipmat užims mano vietą, kai tik 
atgręšiu nugarą. Kokia nuostabi naktis! 

— Jums patinka toks oras? 

— Man kaip tik tokio reikia. Šiąnakt, Votsonai, aš ketinu įsibrauti į 
Milvertono namą. 

Man užėmė kvapą, ir kūnas nuėjo pagaugais išgirdus taip ryžtingai 
iš lėto tariamus šiuos žodžius. Kaip žaibas naktų akimirkai nušviečia 
kiekvieną didžiulio gamtovaizdžio detalę, taip ir aš, regis, vienu mirks- 
niu aprėpiau visus galimus tokio poelgio padarinius; mano bičiulis su- 
sekamas, areštuojamas, nepataisomai žlunga garbinga karjera, jis užsi- 
traukia gėdą, tampa visiškai priklausomas nuo šlykščiojo Milvertono 
malonės. 

— Dėl Dievo meilės, Holmsai, apsigalvokit! — sušukau. 

— Mielas bičiuli, aš viską apgalvojau. Nemėgstu skubotų veiksmų ir 
išties niekada nebūčiau taip energingai ėmęsis tokio pavojingo žygio, 
jeigu būtų buvusi kitokia išeitis. Pažvelkim į šį reikalą aiškiai ir blaiviai. 
Manau, sutiksite, jog moraliniu požiūriu tai pateisinamas poelgis, nors 
teisiniu — nusikalstamas. Apiplėšti Milvertono namus — tas pat, kas jėga 
atimti iš jo užrašų knygutę. O tai padaryti jūs ketinote man padėti. 

Aš pagalvojau. 

— Taip, — pasakiau, — moraliai poelgis teisėtas, nes mūsų tikslas — at- 
imti tik tai, kuo Milvertonas nori pasinaudoti neteisėtiems tikslams. 

— Išties. Kadangi šis poelgis moraliniu požiūriu teisėtas, telieka mano 
asmeninė rizika. Betgi tikras džentelmenas neturi paisyti rizikos, jei mo- 
teriai žūtbūt reikia jo pagalbos. 

— Jūs atsidursit dviprasmiškoj padėt. 

— Tai ir yra rizika. Kito būdo atgauti tuos laiškus — nėra. Nelaimingo- 
ji ledi neturi tiek pinigų, o tarp jos artimųjų nėra nė vieno, kuriuo galėtų 
pasitikėti. Rytoj paskutinė diena, ir jeigu mes šiąnakt neatgausime laiškų, 
tas niekšas ištesės savo žodį ir pražudys ją. Arba aš turiu palikti savo 
klientę likimo valiai, arba turiu mesti šią paskutinę kortą. Tarp mūsų kal- 
bant, Votsonai, tai savotiška mano ir Milvertono dvikova. Kaip matėte, 
pirmieji smūgiai buvo jo naudai, bet mano savigarba ir reputacija verčia 
kovoti ligi galo. 

— Man tai nepatinka, bet, matyt, taip turi būti, — tariau aš. — Kada 
išvykstame? 

— Jūs neisite su manimi. 

— Tuomet ir jūs neisite, — pasakiau. — Duodu garbės žodį — O aš 
niekada gyvenime jo nesulaužiau, — kad tučtuojau paimsiu karietą, nu- 
važiuosiu tiesiai į policiją ir jus išduosiu, jei neleisite man dalyvauti šitoje 
avantiūroje. 

— Jūs negalite man niekuo padėti. 

— Iš kur jūs žinote? Neaišku, kas gali atsitikti. Šiaip ar taip, aš pasiry- 
žęs vykti. Ne tik jūs, bet ir kiti žmonės turi savigarbos jausmą ir brangina 
savo reputaciją. 

Iš pradžių Holmsas susierzino, bet paskui jo veidas nušvito, ir jis 
patapšnojo man per petį. 

— Na, gerai, mielas bičiuli, tebūnie taip. Jau keletas metų gyvename 
tame pačiame kambaryje, taigi bus labai įdomu, jei galiausiai atsidursime 
toje pačioje kameroje. Prisipažinsiu, Votsonai, visados maniau, kad iš 
manęs galėtų būti puikus nusikaltėlis. Ir štai atsirado tokia galimybė. 

— Žiūrėkit! — jis ištraukė iš stalčiaus dailų odinį futliarą ir atidaręs jį 
parodė keletą blizgančių instrumentų. — Tai pats naujausias aukščiausios 
klasės rinkinys vagystėms: nikelio laužtuvėlis, stiklo rėžiklis sa deimanto 
galvute, visrakčiai ir visokie patys moderniausi įrankiai, atitinkantys civi- 


APSAKYMAI + 


lizacijos progresą. Čia yra ir mano slaptas žibintuvėlis. Viskas sutvarky- 
ta. Ar turite batus, su kuriais galėtumėte tyliai vaikščioti? 

— Turiu teniso batelius guminiais padais. 

— Puiku. O kaukę? 

— Galiu padaryti porą 1š juodo šilko. 

— Matau, kad turite stiprų įgimtą potraukį prie panašių dalykų. La- 
bai gerai: darykite kaukes. Prieš išeidami užkąskime vakarienei ko nors 
šalto. Dabar pusė dešimtos. Vienuoliktą valandą nuvažiuosime ligi Čerč 
Rou. Iš ten ketvirtis valandos kelio ligi Apldor Tauerso. Pradėsim veikti 
dar prieš vidurnaktį. Milvertonas visados eina gulti pusę vienuoliktos 
ir miega kietai. Jei pasiseks, grįšime namo antrą valandą su ledi Evos 
laiškais kišenėje. 

Mudu apsivilkome frakus, kad atrodytume tarsi grįžtantys iš teatro. 
Oksfordo gatvėje pasisamdėme karietą ir nuvažiavome ligi Hempstedo. 
Ten užmokėjome vežikui ir užsisagstę ligi viršaus apsiaustus — buvo ne- 
žmoniškai šalta ir pūtė žvarbus vėjas — patraukėme plynės pakraščiu. 

— Tai labai delikatus dalykas, — prašneko Holmsas. — Dokumentai 
yra Milvertono kabineto seife, o kabinetas — prie pat jo miegamojo. Bet, 
antra vertus, jis, kaip ir visi storuliai, kurie nesiskundžia sveikata, mie- 
ga tarsi užmuštas. Pasak Agatos (mano sužadėtinės), jo ir su patranka 
neprižadinsi. Milvertonas turi ištikimą sekretorių, kuris dieną nė kojos 
neiškelia iš kabineto. Štai kodėl mes einame naktį. Be to, Milvertonas 
turi pasiutusiai piktą šunį, kuris palaidas laksto po sodą. Bet pastaruo- 
sius du vakarus aš susitikdavau su Agata vėlai, ir ji užrakindavo šunį, kad 
galėčiau ramiai įeiti. Štai ir namas, tas didžiulis sodo gilumoje. Eisim pro 
vartus, paskui į dešinę per laurų krūmus. Manau, reikėtų užsimauti kau- 
kes. Tik pažvelkit — nė vienam lange nematyti šviesos. Viskas klostosi 
kuo puikiausiai. 

Užsimovę juodo šilko kaukes ir pavirtę žiauriausiais plėšikais, mudu 
įsėlinome į tylų, niūrų namą. Palei vieną šoną buvo dengta veranda su 
keletu langų ir dvejomis durimis. 

— Čia jo miegamasis, — sušnibždėjo Holmsas. — O šitos durys į ka- 
binetą. Geriausia būtų eiti pro jas, deja, šios durys užkištos ir užrakin- 

tos. Rakindami sukeltume per daug triukšmo. Taigi eime aplink. Ten yra 
oranžerija, per kurią galima patekti į svetainę. 

Oranžerija buvo užrakinta, bet Holmsas išpjovė stiklą ir pasuko raktą 
iš vidaus. Akimirksniu jis užvėrė paskui mus duris, ir įstatymo požiūriu 
mes tapome nusikaltėliais. Mus ėmė dusinti tvankus ir šiltas žiemos sodo 
oras ir sodrus, svaiginamas egzotiškų augalų aromatas. Holmsas paėmė 
mane už rankos ir tamsoje skubiai nuvedė pro krūmus, kurių šakos brūži- 
no mums veidus. Mano bičiulis turėjo nuostabų, gerai išlavintą gebėjimą — 
jis matė tamsoje. Tebelaikydamas mane už rankos, Holmsas atidarė duris, 
ir aš pajutau, jog atsidūrėme didžiuliame kambaryje, kur neseniai kažkas 
rūkė cigarą. Seklys žengė atsargiai, kad neužkliudytų baldų, jis atvėrė dar 
vienas duris ir mums įėjus vėl jas užvėrė. Ištiesęs ranką, užčiuopiau keletą 
ant sienos kabančių apsiaustų ir supratau, jog patekome į prieškambarį. 
Kiek paėjus, Holmsas labai tykiai atvėrė dešinėje pusėje esančias duris. 
Kažkas šoktelėjo ant mūsų, ir man širdis apmirė iš baimės, bet supratęs, 
jog tai katė, pats iš savęs pasijuokiau. Šiame kambaryje kūrenosi židinys, 
čia taip pat buvo labai prirūkyta. Holmsas įtykino ant pirštų galais, palau- 
kė, kol aš įeisiu, ir labai tyliai užvėrė duris. Mes buvome Milvertono kabi- 
nete. Priešais kabančios užuolaidos rodė, kad ten durys į jo miegamąjį. 

Skaisčiai deganti židinio ugnis apšvietė kambarį. Prie durų blizgė- 
jo elektros mygtukas, bet šviesos mums nereikėjo, net jeigu būtų buvę 
nepavojinga. Vienoje židinio pusėje sunkios užuolaidos dengė erkerį, 
kurį buvom matę iš lauko. Kitapus buvo durys į verandą. Vidury kam- 
bario stovėjo rašomasis stalas ir sukamasis krėslas, aptrauktas skaisčiai 
raudona oda. Priešais buvo didžiulė knygų spinta, o ant jos marmurinis 
Atėnės biustas. Kampe, tarp knygų spintos ir sienos, stovėjo aukštas 
žalias seifas, ant kurio nublizgintų varinių rankenų skaisčiai atsispindėjo 
židinio liepsna. Holmsas prisėlino ir apžiūrėjo seifą, paskui tykiai prislin- 
ko prie miegamojo durų ir priglaudęs ausį pasiklausė. Viduje buvo tylu. 
Tuo tarpu man dingtelėjo, kad vertėtų pasidomėti galimybe išeiti pro 
užkištos. Paliečiau Holmso ranką, ir jis pasuko savo kaukėtą veidą į durų 
pusę. Mačiau jį krūptelint, vadinasi, taip pat nustebo. 


APSAKYMAI + 


— Man tai nepatinka, — sušnibždėjo jis man į ausį. —- Nesuprantu, kas 
čia. Šiaip ar taip, turime paskubėti. 

— Ar aš galiu kuo nors padėti? 

— Taip, stokit prie durų. Jei išgirsit ką ateinant, užkiškit jas iš vidaus, ir 
mes paspruksim tuo pačiu keliu, kuriuo įslinkome. Jeigu kas ateis iš žiemos 
sodo pusės ir mūsų darbas bus baigtas, mausim pro šias duris. Jei nebūsim 
spėję paimti dokumentų, pasislėpsim už lango užuolaidų. Supratote? 

Aš linktelėjau ir atsistojau prie durų. Pirmoji baimė praėjo, ir aš vir- 
pėte virpėjau iš pasitenkinimo, kokio nepatirdavau tuomet, kai mes gin- 
davom įstatymą, o ne pažeisdavom jį kaip dabar. Susidomėjimą šiuo ri- 
zikingu nuotykiu didina kilnus mūsų misijos tikslas, suvokimas, jog mus 
veikia ne egoistinės, o riteriškos paskatos, panieka šlykščiajam mūsų 
priešininkui. Nejaučiau jokios kaltės, greičiau, džiaugiausi ir jaudinausi 
dėl mūsų laukiančių pavojų. Susižavėjęs stebėjau Holmsą atidarant savo 
instrumentų rinkinį ir tarsi chirurgą, pasirengusį atlikti sudėtingą opera- 
ciją, ramiai ir apgalvotai pasirenkantį tinkamą įrankį. Žinojau, kad ati- 
daryti seifą — ypatingas seklio pomėgis, ir supratau, su kokiu džiaugsmu 
jis stoja akistaton su šia žalia paauksuota pabaisa, slibinu, savo nasruose 
laikančiu daugelio garbingų damų reputaciją. Atsiraitojęs frako rankoves 
(apsiaustą buvo pasidėjęs ant kėdės), Holmsas ištraukė du grąžtus, lauž- 
tuvėlį ir keletą visrakčių. Aš stovėjau prie verandos durų, nenuleisdamas 
akių nuo kitų durų, pasirengęs netikėtumams, nors, tiesą sakant, aiškiai 
neįsivaizdavau, ką veikčiau, jei mums kaip nors sutrukdytų. Pusę valan- 
dos Holmsas plušo susikaupęs, tai padėdamas vieną įrankį, tai imdamas 
kitą; jis darbavosi taip energingai ir tiksliai kaip įgudęs mechanikas. Paga- 
liau išgirdau kažką spragtelint, plačios žalios durys atsilapojo, o seifo vi- 
duje išvydau keletą surištų, antspauduotų ir užrašytų ryšulėlių. Holmsas 
paėmė vieną iš jų, bet mirksinčioje židinio šviesoje buvo sunku skaityti, 
tad jis išsitraukė savo slaptąjį žibintuvėlį, nes įjungti šviesą, kai gretima- 
me kambaryje guli Milvertonas, buvo pavojinga. Staiga pamačiau, kaip 
jis stabtelėjo, atidžiai įsiklausė, akimirksniu stumtelėjo seifo duris, čiupo 
apsiaustą, susikišo įrankius į kišenes ir smuko už lango užuolaidos, mos- 


telėjęs ir man sekti jo pavyzdžiu. 


199 


200 


ARTHUR CONAN DOYLE 


Tik atsidūręs šalia jo, išgirdau, kas sudirgino jautrią jo klausą. Kažkur 
name nuaidėjo triukšmas. Tolumoje trinktelėjo durys. Neaiškus ūžesys 
virto ritmingu sunkių žingsnių bildesiu, sparčiai artėjančių prie mūsų. 
Jie jau buvo girdėti prieškambaryje. Stabtelėjo prie durų. Jos atsivėrė. 
Garsiai spragtelėjo mygtukas, ir įsižiebė elektra. Durys užsidarė, ir mūsų 
šnervės pajuto stiprų cigarų tvaiką. Paskui kažkas ėmė žingsniuoti po 
kambarį ten ir atgal už keleto jardų nuo mūsų. Pagaliau sugirgždėjo 
kėdė, ir žingsniai nutilo. Tada trakštelėjo raktas kažkokioje spynoje, ir 
pasigirdo popierių čiužesys. 

Ligi šiol nedrįsau žvilgtelėti į kambarį, bet dabar tyliai praskleidžiau 
užuolaidas ir įsižiūrėjau pro siaurą plyšį. Pajutęs prigludusį prie savęs 
Holmso petį, supratau, kad ir jis stebi. Tiesiai prieš mus beveik ranka 
pasiekiama matėsi plati, apvali Milvertono nugara. Paaiškėjo, jog mudu 
visiškai neįspėjome jo veiksmų. Jis buvo ne miegamajame, o sėdėjo 
kuriame nors rūkomajame arba biliardo kambaryje tolimajame namo 
priestate, kurio langų mes nematėme. Plati žilstanti jo galva su blizgan- 
čia plike buvo tiesiai prieš mūsų akis. Milvertonas sėdėjo atsilošęs, ištie- 
sęs kojas raudonos odos krėsle, burnos kampe kyšojo juodas cigaras. 
Buvo apsivilkęs raudono vyno spalvos kariško kirpimo švarką su juodo 
velveto apykakle. Rankose turėjo ilgą dokumentą, kurį tingiai skaitė pūs- 
damas iš burnos dūmų ratilėlius. Rami jo laikysena ir patogi poza rodė, 
kad jis neketina greit išeiti iš kabineto. 

Pajutau, kaip Holmsas suėmė mano ranką ir tvirtai paspaudė, tarsi 
norėdamas pasakyti, jog padėtis jam nekelia susirūpinimo ir jis yra visiš- 
kai ramus. Nebuvau įsitikinęs, ar Holmsas mato tai, kas man buvo vi- 
siškai aišku — seifo durys ne visai uždarytos, ir Milvertonas gali bet kada 
tai pastebėti. Aš nusprendžiau, kad jeigu išvysiu jį atkreipus į tai dėmesį, 
tučtuojau šoksiu iš savo slėptuvės, užmesiu jam ant galvos savo apsiaus- 
tą ir surišiu jį, o toliau tegul veikia Holmsas. Bet Milvertonas nė sykio 
nepakėlė galvos. Jis iš lėto skaitinėjo dokumentą, kurį laikė rankoje, ir 
versdamas puslapį po puslapio tyrinėjo advokato svarstymus. Tikėjausi, 
kad, baigęs skaityti dokumentą ir rūkyti cigarą, Milvertonas eis į miega- 
mąjį, bet nespėjus jam baigti nei viena, nei kita, įvyko netikėtas dalykas, 
nukreipęs mūsų mintis visiškai kita linkme. 


APSAKYMAI + 


Pastebėjau, kad Milvertonas keletą kartų žvilgtelėjo į laikrodį o sykį 
atsistojo ir vėl atsisėdo aiškiai nekantraudamas. Bet man nė nedingtelėjo, 
kad jis galėjo būti paskyręs pasimatymą tokiu neįprastu laiku. Tik staiga 
verandoje pasigirdo tylūs žingsniai. Milvertonas, numetęs dokumentą, 
pasitempęs sėdėjo krėsle. Vėl pasigirdo žingsniai, ir netrukus kažkas 
lengvai pabeldė į duris. Milvertonas pakilo ir atidarė jas. 

— Jūs pavėlavote beveik pusvalandį, — griežtai tarė jis. 

Tai štai kodėl durys buvo neužrakintos ir Milvertonas budėjo nak- 
tų! Išgirdome lengvą moteriškų drabužių šnaresį. Aš buvau suglaudęs 
užuolaidas, nes Milvertonas atsigręžė į mūsų pusę, bet dabar išdrįsau 
vėl vos vos jas praskleisti. Milvertonas jau buvo atsisėdęs, cigaras įžūliai 
tebekyšojo burnos kampe. Priešais jį elektros apšviesta stovėjo aukšta, 
liekna, ligi pat smakro tamsia mantija apsisiautusi moteris vualiu už- 
dengtu veidu. Ji kvėpavo tankiai ir netolygiai, visa liauna jos figūra vir- 
pėte virpėjo iš stipraus susijaudinimo. 

— Na, mieloji, - prašneko Milvertonas, — jūs sutrukdėte man nakties 
poilsį. Tikiuosi, man bus už tai atlyginta. Ar anksčiau negalėjote ateiti? 

Moteris papurtė galvą. 

— Na, negalėjote tai negalėjote. Sakėte, kad grafienė šiurkščiai su jumis 
elgiasi. Taigi dabar galite su ja atsiskaityti. Bet kas gi jums yra, mergaite? 
Ko jūs taip drebate? Na na, susitvardykite! O dabar eime prie reikalo, 
— jis išsitraukė iš stalčiaus užrašų knygutę. — Sakėte, jog turite penkis 
laiškus, kompromituojančius grafienę d'Alber. Jūs norite juos parduoti, 
o aš noriu juos pirkti. Gerai. Belieka susitarti dėl kainos. Aš, be abejo, 
norėčiau juos peržiūrėti. Jeigu jie tikrai verti... O Viešpatie, tai jūs? 

Netarusi nė žodžio, moteris pakėlė vualį ir nusmaukė mantiją nuo 
smakro. Priešais Milvertoną stovėjo graži tamsiaplaukė, taisyklingų vei- 
do bruožų moteris grakščiai lenkta nosimi, tankiais juodais antakiais, 
gaubiančiais pykčiu žaižaruojančias akis, plonomis grėsmingai besišyp- 
sančiomis lūpomis. 

— Taip, tai aš, — atsakė ji. — Moteris, kurios gyvenimą jūs sugriovėte. 

Milvertonas nusijuokė, bet jo balse nuskambėjo baimė. 

— Jūs buvote tokia atkakli, — tarė jis. — Kam reikėjo nukrypti į tokius 
kraštutinumus? Patikėkit, ir musės savo noru nenuskriausčiau. Bet kiek- 

vienam reikia kaip nors verstis. Taigi ką aš turėjau daryti? Nustačiau 
jums prieinamą kainą. Jūs atsisakėt mokėti. 

— Tada jūs nusiuntėte laiškus mano vyrui, visų tauriausiam džentel- 
menui, kurio batų raištelių nesu verta surišti, ir kilni jo širdis neištvėrė. 
Jis mirė. Jūs prisimenate tą naktį, kai, atėjusi pro tas pačias duris, aš 
maldaute maldavau jus pasigailėti, bet jūs nusikvatojote man į veidą? Jūs 
bandote juoktis ir dabar, bet lūpos dreba iš baimės. Jūs nesitikėjote, kad 
aš dar kada nors čia ateisiu, bet tą naktį sužinojau, kaip galima susitikti 
su jumis akis į akį. 

— Nemanykit, kad mane išgąsdinot, — pasakė jis stodamasis. — Man 
tereikia sušukti, atbėgs tarnai ir jus suims. Bet būsiu maloningas, nes 
jūsų pyktis visiškai natūralus. Tučtuojau išeikite, ir pokalbis bus baigtas. 

Bet moteris tebestovėjo laikydama ranką po apsiaustu ir vis dar grės- 
mingai šypsodama plonomis lūpomis. 

— Daugiau jūs niekam nesugriausit gyvenimo kaip man. Nebedras- 
kysite niekam širdies, kaip draskėte manąją. Aš išgelbėsiu pasaulį nuo to 
nuodingo padaro. Še tau, šunie! Še! Še! Še! 

Jos rankose sužvilgėjo mažutis pistoletas. Vienas po kito pasigirdo 
šūviai, nukreipti į Milvertoną. Pistoleto vamzdis buvo vos per pusmetrį 
nuo jo krūtinės. Jis pasviro ir sukniubo ant stalo, pašėlusiai užsikosėjęs ir 
stverdamasis už popierių. Paskui vargais negalais atsistojo, bet nuaidėjo 
dar vienas šūvis, ir Milvertonas nuvirto ant grindų. 

— Jūs nužudėte mane, — tespėjo surikti jis. 

Moteris įdėmiai pažvelgė į jį 17 sudavė pakulne jam per veidą. Pas- 
kui dar kartą pažiūrėjo — Milvertonas neberėkė ir nebesujudėjo. Su- 
šnarėjo drabužiai, į tvankų kambarį plūstelėjo gaivaus nakties oro, ir 
keršytoja išėjo. 

Įsikišę nebūtume išgelbėję šio žmogaus nuo likimo, tačiau, kai mo- 
teris leido vieną kulką po kitos į kniumbantį Milvertono kūną, aš jau 
buvau bešokąs jam padėti, tik šalta, stipri Holmso ranka mane sulaikė. 
Supratau, ką reiškė tas tvirtas rankos paspaudimas: tai ne mūsų reikalas, 
teisingumas atlygino niekšui, mes neturime pamiršti savo pareigų ir tiks- 
lų. Vos tik moteris išnyko iš kambario, Holmsas tykiai nuskubėjo prie 

vidinių durų ir užrakino jas. Tą pačią akimirką name pasigirdo balsai ir 
bėgančiųjų žingsniai. Šūviai sukėlė visus namiškius ant kojų. Holmsas 
nuostabiai ramiai priėjo prie seifo, abiem rankom griebė laiškų ryšulėlius 
ir metė juos į židinį. 

Tai pakartojo keletą kartų, kol seifas ištuštėjo. Kažkas paspaudė ran- 
keną ir ėmė belstis į duris. Holmsas skubiai apsižvalgė. Ant stalo gulėjo 
krauju aptaškytas laiškas — Milvertono mirties pasiuntinys. Holmsas ir 
ji įmetė į liepsnojantį židinį. Tuomet, ištraukęs raktą iš verandos durų, 
išleido mane, pats išėjo ir užrakino duris iš lauko pusės. 

— Čionai, Votsonai, — pasakė jis, - mums teks perlipti per sodo sieną. 

Neįsivaizdavau, kad pavojaus signalas gali taip greitai pasklisti. Pa- 
žvelgęs atgal, pamačiau visą namą švytėte švytint. Priešakinės durys buvo 
atlapos, kažkas lakstė po alėją, visame sode knibždėjo žmonių. Vienas, 
pastebėjęs mus išsmunkant iš verandos, suriko ir leidosi mums pavy- 
mui. Holmsas žinojo kiekvieną sodo pėdą ir sparčiai nėrė pro krūmus 
ir medžius, o aš neatsilikau nuo jo nė per žingsnį. Mūsų persekiotojas, 
sunkiai alsuodamas, sekė įkandin. Kelią mums pastojo šešių pėdų siena, 
bet Holmsas peršoko per ją. Pabandęs daryti tą patį, pajutau, jog kažkas 
čiupo man už kojos, bet aš ištraukiau ją ir persirepečkojęs per apsama- 
nojusią sieną, kritau veidu į krūmus. Holmsas tučtuojau mane pakėlė, ir 
mudu nuskuodėme per didžiulę Hempstedo plynę. Mums nubėgus gal 
kokias dvi mylias, Holmsas sustojo ir įsiklausė. Aplink viešpatavo mirti- 
na tyla. Mes pasprukome nuo persekiotojų ir buvome visiškai saugūs. 

Kai kitą rytą po šito įsimintino įvykio mudu papusryčiavę rūkėme 
pypkes, kuklioje mūsų svetainėje pasirodė orus ir savimi pasitikintis po- 
nas Lestreidas iš Skotland Jardo. 

— Labas rytas, pone Holmsai, - prašneko jis, — labas rytas. Malonėkit 
pasakyti, ar nesat dabar pernelyg užsiėmęs? 

— Nors ir užsiėmęs, bet jus mielai išklausysiu. 

— Ar galėtumėt, jei neturit kokio nors ypatingo darbo, patalkin- 
ti mums tiriant nepaprastai įdomų įvykį, atsitikusį praėjusią naktį 
Hempstede. 

— Dievaži! — sušuko Holmsas. — O kas gi ten atsitiko? 

— Žmogžudystė... Itin dramatiška ir įdomi žmogžudystė. Žinau, kad 
jūs domitės panašiais įvykiais, ir būčiau labai dėkingas, jei atvyktumė- 
te mums padėti. Tai neeilinis nusikaltimas. Mes kurį laiką stebėjome tą 
poną Milvertoną. Tarp mūsų kalbant, jis geras niekšelis. Yra žinoma, 
kad seife jis laikė dokumentus, kuriuos naudojo šantažui. Žudikai sude- 
gino visus tuos dokumentus. Jokių vertingų daiktų nebuvo paimta, taigi 
nusikaltėliai, matyt, iš pasiturinčiųjų. Vienintelis jų tikslas buvo pasiekti, 
kad dokumentai nebūtų viešai paskelbti. 

— Nusikaltėliai? — paklausė Holmsas. — Ar jų buvo keletas? 

— Taip. Jie buvo dviese. Vos neįkliuvo nusikaltimo vietoje. Turi- 
me jų pėdų atspaudus, išvaizdos apibūdinimą; statau dešimt prieš vie- 
ną, jog suseksime juos. Vienas buvo labai miklus, o antrąjį sodininkas 
kone sučiupo, tačiau jam pasisekė ištrūkti. Tai buvo vidutinio ūgio, 
tvirto sudėjimo vyras plačiu veidu, storu sprandu, su ūsais ir kauke 
ant akių. 

— Labai nekonkretu, — pasakė Holmsas. — Toks apibūdinimas tiktų 
ir Votsonui. 

— Tikrai tiktų, — džiugiai tarė inspektorius. — Visiškai tiktų Votsonui. 

— Bijau, kad negalėsiu jums padėti, Lestreidai, — pareiškė Holmsas. — 
Reikalas tas, kad aš pažinojau tą Milvertoną ir manau, jog jis yra vienas 
iš pavojingiausių Londono žmonių. Be to, mano galva, esti nusikaltimų, 
kuriems įstatymas netaikomas. Asmeninis kerštas kartais yra pateisina- 
mas. Nereikia ginčytis. Aš esu apsisprendęs. Užjaučiu labiau nusikaltė- 
lius, o ne auką, todėl šitos bylos nesiimsiu. 

Visą rytą Holmsas nė žodžiu neprasitarė apie tragediją, kurios liu- 
dininkais mums teko būti. Bet pastebėjau, kad jis buvo susimąstęs ir 
apsiblausęs kaip žmogus, norįs kažką prisiminti. Valgant priešpiečius, jis 
staiga pašoko. 

— Prisiekiu Jupiteriu, Votsonai, — sušuko jis, — prisiminiau! Paimkit 
skrybėlę! Eime su manimi. 

Beveik bėgte perbėgom Beikerio ir Oksfordo gatves ir sustojom 
netoli Ridžento žiedo. Čia, kairėje pusėje, yra vitrina, kurioje sudėtos 
dienos įžymybių ir gražuolių nuotraukos. 

Holmso akys sustojo ties viena iš jų, ir, sekdamas jo žvilgsniu, pama- 
čiau iškilnios, didingos damos portretą. Ji buvo apsivilkusi iškilmingais 
rūbais, taurią galvą puošė briliantų diadema. Pažvelgiau į grakščiai lenk- 
tą nosį, tankius antakius, tiesią burną ir tvirtą mažą smakrelį. Man už- 
gniaužė kvapą perskaičius aukštojo pareigūno ir valstybės veikėjo, kurio 
žmona ji buvo, vardą. Mano akys susidūrė su Holmso žvilgsniu. Mums 
einant nuo vitrinos, jis pridėjo pirštą prie lūpų. 


L 2 


ŠEŠI NAPOLEONAI 


kotland Jardo seklys ponas Lestreidas neretai vakarodavo pas 

mus. Holmsui tai patiko, nes Lestreidas informuodavo, kas vyks- 
ta policijos skyriuje. Tarsi atsidėkodamas už naujienas, Holmsas dėme- 
singai išklausydavo visas seklio vedamų bylų smulkmenas ir kartkartė- 
mis lyg netyčia šį bei tą nurodydavo arba patardavo remdamasis didžiule 
savo patirtimi ir žiniomis. 

Bet šį vakarą Lestreidas kalbėjo tik apie orą 1r laikraščių naujienas. 
Paskui staiga nutilo ir susimąstęs ėmė papsėti cigarą. Holmsas įdėmiai 

— Gal turite kokią įdomią bylą? — paklausė jis. 

— O ne, pone Holmsai, nieko įdomaus. 

— Tuomet papasakokite. 

Lestreidas nusijuokė. 

— Na, ką gi, pone Holmsai, nėra reikalo slėpti, jog galvoju apie vieną 
tokį atsitikimą, bet jis toks menkas, kad nesiryžau jūsų trukdyti. Antra 
vertus, nors tai menkniekis, bet gana keistas, o jūs, kiek žinau, mėgstate 
visokias keistybes. Nors, mano manymu, tai galėtų dominti labiau dak- 
tarą Votsoną, o ne mudu. 

— Liga? — paklausiau aš. 

— Beprotystė. Be to, gana keista. Sunku įsivaizduoti mūsų laikais 
gyvenant žmogų, kuris taip nekęstų Napoleono Pirmojo, kad naikintų 

Holmsas atsilošė į krėslo atkaltę. 

— Tai jau ne mano reikalas. 

— Taigi, taigi. Aš taip ir sakiau. Bet jeigu žmogus įvykdo vagystę su 
įsilaužimu, norėdamas sunaikinti Napoleono atvaizdus, kurie jam nepri- 
klauso, tuomet iš daktaro rankų jis patenka į policijos rankas. 

Holmsas vėl atsitiesė. 

— Vagystė su įsilaužimu. Tai kur kas įdomiau. Papasakokite smulkiau. 

Lestreidas išsitraukė darbo užrašų knygutę ir versdamas jos pusla- 
pius viską atkūrė, 

— Apie pirmąjį atsitikimą mums buvo pranešta prieš keletą dienų, — 
pasakojo jis. — Tai įvyko Morzo Hadsono, prekiaujančio paveikslais ir 
statulomis Kenington Roude, krautuvėje. Pardavėjas valandėlei išėjo iš 
krautuvės ir staiga išgirdo trenksmą. Atskubėjęs atgal, išvydo, kad gipsi- 
nis Napoleono biustas, stovėjęs kartu su kitais meno kūriniais ant pre- 
kystalio, guli ant grindų sudaužytas į šipulius. Pardavėjas puolė į gatvę, 
bet nieko nepamatė ir negalėjo pavyti, nors keletas praeivių tvirtino pa- 
stebėję, kaip kažkoks žmogus išspruko 1š krautuvės. Visa tai buvo pana- 
šu į chuliganizmą; tokių dalykų kartkartėmis būna. Taip ir buvo apie tai 
pranešta patruliuojančiam policininkui. Gipsinis biustas buvo vertas gal 
tik kelių šilingų, ir visas tas įvykis atrodė toks vaikiškas, kad tyrimas nė 
nebuvo pradėtas. 

Tačiau antrasis atsitikimas pasirodė esąs rimtesnis ir netgi keistesnis. 

Kenington Roude, vos per keletą šimtų jardų nuo Morzo Hadso- 
no krautuvės, gyvena žinomas gydytojas, daktaras Barnikotas, turintis 
bene daugiausia pacientų pietinėje Temzės pusėje. Jo būstas ir svar- 
biausias priimamasis yra Kenington Roude, bet už dviejų mylių, Louver 
Brikston Roude, jis turi priimamojo filialą ir vaistinę. Daktaras Bar- 
nikotas — karštas Napoleono gerbėjas, jo namuose gausu knygų apie 
prancūzų imperatorių, jo atvaizdų ir kitokių relikvijų. Visai neseniai iš 
Morzo Hadsono jis nusipirko dvi vienodas gipso kopijas garsiosios Na- 
poleono galvos, sukurtos prancūzų skulptoriaus Devino. Vieną pastatė 
savo buto prieškambaryje Kenington Roude, o kitą — priimamajame 
ant židinio atbrailos Louver Brikstone. Šįryt grįžęs namo, daktaras Bar- 

nikotas nustebo, mat naktį buvo apiplėštas jo butas, nieko nebuvo pa- 
imta, išskyrus prieškambaryje stovėjusią gipsinę galvą. Įsibrovėlis buvo 
išnešęs ją laukan ir negailestingai sudaužęs į sodo sieną. Prie tos sienos 
buvo rastos jos šukės. 

Holmsas patrynė rankas. 

— Tai iš tikrųjų negirdėtas dalykas, — pasakė jis. 

— Taip ir maniau, kad tas įvykis jums patiks. Bet aš dar nebaigiau. 
Dvyliktą valandą daktaras Barnikotas atėjo į savo primamąjį Louver 
Brikstone, ir įsivaizduokit, kaip nustebo pamatęs atidarytą langą ir po 
kambarį išmėtytas antrojo biusto nuolaužas. Biustas buvo sudaužytas į 
smulkiausius gabalėlius. Nei vienu, nei kitu atveju nebuvo aptikta jokių 
nusikaltėlio, o gal pakvaišėlio, pridariusio tiek žalos, pėdsakų. Štai, pone 
Holmsai visi faktai. 

— Jie ne tik ypatingi, bet ir absurdiški, — tarė Holmsas. — Norėčiau 
žinoti, ar abu daktaro Barnikoto namuose sudaužyti biustai, yra tikslios 
kopijos to biusto, kuris buvo suskaldytas Morzo Hadsono krautuvėje. 

— Jie buvo lieti toje pačioje formoje. 

— Šis faktas rodo, jog žmogus, sudaužęs biustus, nėra apskritai nu- 
sistatęs prieš Napoleoną. Atsižvelgiant į tai, kad Londone yra keli tūks- 
tančiai didžiojo imperatoriaus statulų, sunku būtų įtarti, jog nežinomas 
maniakas visiškai atsitiktinai pradėjo savo niokojamąją veiklą nuo trijų 
vienodų biusto kopijų. 

— Ir aš taip maniau, — pasakė Lestreidas. — Bet, antra vertus, ponas 
Morzas Hadsonas — vienintelis biustų pardavėjas šiame Londono ra- 
jone, ir jokių kitų biustų jau daugelį metų jo krautuvėje nebuvo. Nors, 
kaip jūs sakote, Londone yra keli tūkstančiai didžiojo imperatoriaus 
statulų, bet šiame rajone galbūt tebuvo šitie trys Napoleono biustai. 
Taigi čia gyvenantis fanatikas ir pradėjo nuo jų. Ką jūs apie tai manote, 
daktare Votsonai? 

— Yra įvairiausių monomanijos rūšių, — atsakiau. — Vieną jų šiuo- 
laikiniai prancūzų psichologai vadina idėe fixe.* Ta idėja gali būti ne- 

reikšminga, ir žmogus, jos apsėstas, kitais atžvilgiais esti visiškai svei- 
kas. Tarkim, kas nors pernelyg daug skaitė apie Napoleoną arba galbūt 
sužinojo apie jo pirmtakams padarytą skriaudą per Napoleono karus. 
Suprantama, tokį žmogų gali apimti įdėe fixe, tada įmanomi fantastiš- 
kiausi išpuoliai. 

— To negana, mielasis Votsonai, — prieštaravo Holmsas, purtydamas 
galvą, — nes jokia įkyri idėja negalėjo nurodyti mūsų keistajam maniakui, 
kur yra tie biustai. 

— O kaip jūs tai aiškintumėt? 

— Aš nė nebandau aiškinti. Tik aš matau, kad ekscentriški to džentel- 
meno poelgiai turi tam tikrą sistemą. Antai iš daktaro Barnikoto prieš- 
kambario biustas buvo išneštas ir sudaužytas lauke, nes triukšmas galėjo 
pažadinti šeimos narius. O primamajame, kur buvo mažesnis pavojus 
sukelti triukšmą, biustas buvo sudaužytas ten, kur jis stovėjo. Įvykis, 
atrodo, visai nereikšmingas, bet nedrįsčiau jo pavadinti menku, nes dau- 
guma klasikinių mano bylų prasidėdavo labai neįspūdingai. Prisiminkite, 
Votsonai, kaip siaubinga Abernečių šeimos istorija mano. dėmesį pir- 
miausia atkreipė tuo, kad petražolė karštą dieną giliai paniro į sviestą. 
Todėl negaliu juoktis iš tų trijų sudaužytų biustų, Lestreidai, ir būsiu 
labai dėkingas, jei pranešite apie naujus šios keistos įvykių grandinės 
nutikimus. 

Tolesni dalykai, apie kuriuos mano bičiulis prašė pranešti, nutiko 
greičiau ir buvo tragiškesni, nei buvo galima numatyti. Kitą rytą, man 
dar rengiantis savo kambaryje, Holmsas pasibeldė ir įėjo vidun, rankoje 
laikydamas telegramą, kurią garsiai perskaitė: ,, Tučtuojau atvykite į Ken- 
singtoną, Pito gatvė, 131. Lestreidas“. 

— Ką tai reiškia? — paklausiau. 

— Nežinau. Tai gali daug ką reikšti. Tačiau manau, jog tai istorijos su 
biustais tęsinys. Jeigu neklystu, tai reiškia, kad mūsų draugas atvaizdų 
daužytojas pradėjo veikti kitame Londono rajone. Kava ant stalo, Vot- 
sonai, O prie durų laukia karieta. 

Po pusvalandžio mudu jau buvome Pito gatvėje, tiksliau — nedide- 
liame ramiame skersgatvyje, nusidriekusiame lygiagrečiai su viena iš ju- 

driausių Londono magistralių. Šimtas trisdešimt pirmasis namas buvo 
vienas iš daugelio solidžių ir visiškai neromantiškų pastatų plokščiu fa- 
sadu. Privažiavę arčiau, pamatėme, kad pynučių tvora priešais namą ap- 
gulta smalsių žiūrovų. Holmsas šyptelėjo. 

— Dievaži! Tikriausiai tai žmogžudystė. Niekas kitas nebūtų sulaikęs 
Londono pasiuntinuko. Nuleisti jo pečiai ir ištemptas kaklas rodo, kad 
čia būta smurto. O kas gi ten, Votsonai? Viršutiniai laipteliai šlapi, apa- 
tiniai sausi. Tačiau pėdsakų ganėtinai! Nagi štai ir Lestreidas už stiklinių 
durų, tuoj viską sužinosime. 

Inspektorius sutiko mus labai rimtu veidu ir nuvedė į svetainę. Čia 
pirmyn atgal žingsniavo nepaprastai susitaršęs ir susijaudinęs senyvas 
vyriškis, kuris mums buvo pristatytas kaip namo savininkas, ponas Ho- 
resas Harkeris, Centrinio spaudos sindikato darbuotojas. 

— Tai vėl Napoleono biusto istorija, — tarė Lestreidas. — Man pasi- 
rodė, kad vakar vakare ji sudomino jus, pone Holmsai, pamaniau, jog 
padėsite ją ištirti, ypač dėl to, kad šį kartą padariniai kur kas liūdnesni. 

— Kokie? 

— Žmogžudystė. Pone Harkeri, prašom papasakoti šitiems džentel- 
menams, kas įvyko. 

Vyriškis su chalatu atgręžė į mus nepaprastai liūdną veidą. 

— Neįtikėtinas dalykas, — pasakė jis. — Visą gyvenimą aprašinėjau kitų 
žmonių nelaimes, o dabar, kai mane patį ištiko tikrais didelė bėda, taip 
pasimečiau ir sutrikau, kad negaliu suregzti nė dviejų žodžių. Jei būčiau 
atėjęs čionai kaip žurnalistas, būčiau paėmęs interviu iš savęs, ir kiekvie- 
name vakariniame laikraštyje atsirastų bent po dvi mano skiltis. O štai 
dabar aš kartoju ir kartoju šitą vertingą informaciją visokiems pašali- 
niams Žmonėms, 0 pats negaliu ja pasinaudoti. Tačiau esu girdėjęs jūsų 
pavardę, pone Šerlokai Holmsai, ir jeigu jūs ištirsite šitą keistą reikalą, 
man bus atlyginta už tai, kad dar kartą papasakosiu viską, kas čia įvyko. 

Holmsas atsisėdo ir ėmė klausytis. 

— Viskas susiję su Napoleono biustu, kurį pigiai nusipirkau maž- 
daug prieš keturis mėnesius ir pastačiau šitame kambaryje. Radau jį bro- 
lių Hardingų krautuvėje netoli nuo Hai Stryto stoties. Paprastai savo 

straipsnius rašau naktimis ir dažnai prasėdžiu ligi pat ryto. Taip buvo ir 
šiąnakt. Sėdžiu savo kabinete, kuris yra antrame aukšte į kiemo pusę, ir 
staiga apie trečią valandą girdžiu kažkokį triukšmą apačioje. Įsiklausiau, 
bet daugiau nieko neišgirdau ir nusprendžiau, kad triukšmas sklido iš 
gatvės. Tačiau po kokių penkių minučių pasigirdo toks siaubingas klyks- 
mas, toks baisus šauksmas, kokio man, pone Holmsai, niekada neteko 
girdėti. Visą gyvenimą jis skambės mano ausyse. Gal kokias dvi ar tris 
minutes sėdėjau nustėręs iš baimės, paskui čiupau žarsteklį ir nulipau į 
apačią. Įėjęs į šitą kambarį, pamačiau atlapotą langą ir iškart pastebėjau, 
jog nuo židinio atbrailos dingęs biustas. Niekaip negaliu suprasti, kodėl 
plėšikas paėmė tą biustą, juk tai tik gipsinė kopija, neverta nė skatiko. 

Kaip matote, iš šito lango geru šuoliu galima patekti ant priekinių 
durų laiptelių. Plėšikas, matyt, šitaip ir norėjo pasprukti, taigi aš išėjau į 
prieškambarį ir atidariau tas duris. Žengęs žingsnį į tamsą, suklupau ir 
vos neužgriuvau ant gulinčio tenai numirėlio. Puoliau į kambarį atsineš- 
ti lempos — ir ką gi išvydau: numirėlio gerklėje žiojėjo didžiulė žaizda, 
aplink — klanas kraujo. Jis gulėjo aukštielninkas, surietęs kelius, siaubin- 
gai išsižiojęs. Dabar jį sapnuosiu ir sapnuosiu. Sušvilpiau turėtu policijos 
švilpuku ir, matyt, nualpau, nes daugiau nieko neprisimenu. Atsipeikėjau 
prieškambary, prie manęs stovėjo policininkas. 

— Kas buvo nužudytasis? — paklausė Holmsas. 

— Nepavyko nustatyti, — atsakė Lestreidas. — Galėsite jį apžiūrėti la- 
voninėje, bet mes neatpažinome. Aukštas, įdegęs, labai stiprus vyras, ne 
daugiau kaip trisdešimties metų. Apsirengęs prastai, tačiau į darbininką 
nepanašus. Kraujo klane šalia jo gulėjo lenktinis peilis raginėmis kriau- 
nomis. Nežinau, ar jis priklausė žudikui, ar nužudytajam. Ant drabužių 
nebuvo jokios monogramos, kišenėse rastas tik obuolys, virvutė, šilingo 
vertės Londono žemėlapis ir nuotrauka. Štai ji. 

Tai buvo momentinė nuotrauka, fotografuota mažu aparatu, vaiz- 
duojanti gyvą, griežtų veido bruožų į beždžionę panašų vyriškį vešliais 
antakiais ir gerokai atsikišusiu apatiniu žandikauliu kaip babuino. 

— O kas ištiko biustą? — paklausė Holmsas, rūpestingai apžiūrėjęs 
nuotrauką. 

— Apie tai sužinojome prieš pat jums ateinant. Biustas buvo rastas 
vieno tuščio namo Kempden Hauz Roude sodelyje. Jis sudaužytas į ma- 
žus gabalėlius. Dabar aš vykstu jo apžiūrėti. Gal ir jūs prisidėsite? 

— Žinoma. Bet man pirmiau reikia bent apsidairyti po šitą kambarį, — 
jis apžiūrėjo kilimą ir langą. — Tas vyrukas arba turėjo labai ilgas kojas, 
arba apskritai buvo labai vikrus, — pareiškė jis. — Nelengva taip aukštai 
pasiekti palangę ir atidaryti langą. Atgal nušokti kur kas paprasčiau. Ar 
jūs, pone Harkeri, vyksite su mumis apžiūrėti biusto liekanų? 

Nusiminęs žurnalistas jau sėdėjo prie rašomojo stalo. 

— Vis dėlto aš pabandysiu ką nors parašyti, — pasakė jis, — nors esu 
įsitikinęs, kad pirmosios vakarinių laikraščių laidos jau išspausdino visas 
smulkmenas. Tokia jau mano sėkmė. Prisimenate, kaip sulūžo tribūna 
Lankasteryje? Taigi aš tenai buvau vienintelis reporteris. O kas iš to? Tik 
mano laikraštis neįdėjo jokio reportažo apie tą įvykį, nes buvau per daug 
sukrėstas ir nieko negalėjau parašyti. O dabar pavėluosiu parašyti apie 
žmogžudystę, kuri įvyko ant mano namo slenksčio. 

Išeidami girdėjome, kaip krebžda jo plunksna vingiuodama popie- 
riaus lape. 

Vieta, kur buvo rastos biusto skeveldros, buvo vos per keletą šimtų 
jardų nuo namo. Pirmąsyk mūsų akys išvydo tą didžiojo imperatoriaus 
atvaizdą, kuris sukėlė tokią klaikią ir pražūtinga nepažįstamojo neapy- 
kantą. Į šipulius sudaužytas biustas gulėja žolėje. Holmsas pakėlė keletą 
nuolaužų ir atidžiai apžiūrėjo. Iš įtempto jo veido ir tikslingų judesių 
spėjau jį užtikus pėdsaką. 

— Na, ką? — paklausė Lestreidas. 

Holmsas gužtelėjo pečiais. 

— Prieš mus dar ilgas kelias, — tarė jis. — Ir vis dėlto... Vis dėlto mes 
jau žinome, nuo ko pradėti. Menkavertis biustas šiam keistam nusikal- 
tėliui buvo vertesnis, nei žmogaus gyvybė. Tai vienas faktas. Kitas itin 
reikšmingas faktas — jis sudaužė biustą ne namie ir ne prie pat namo; tik 
svarbu, ar sudaužyti biustą buvo vienintelis jo tikslas. 

— Nusikaltėlį išgąsdino ir apstulbino susitikimas su kitu žmogumi. Jis 
nebesuvokė, ką darąs. 

— Ką gi, taip galėjo būti. Bet norėčiau, kad atkreiptumėte dėmesį į 
namą, kurio sode buvo sudaužytas biustas. 

Lestreidas apsidairė. 

— Namas tuščias, taigi jis žinojo, kad niekas netrukdys. 

— Taip, bet šioje gatvėje yra ir kitas tuščias namas, pro kurį jis ėjo čio- 
nai. Kodėl jis nesudaužė biusto tenai? Juk suprato, kad sulig kiekvienu 
žingsniu didėja pavojus ką nors sutikti. 

— Apie tai nepagalvojau, — pasakė Lestreidas. 

Holmsas parodė gatvės žibintą virš mūsų galvų. 

— Čia jis galėjo matyti, ką daro, o ten — ne. Štai kodėl atėjo čionai. 

— Teisingai, po šimts pypkių! — sušuko seklys. — Dabar prisimenu, 
kad daktaro Barnikoto biustas buvo sudaužytas šalia raudonos jo lem- 
pos. Na, pone Holmsai, ką turėtume daryti su tuo faktu? 

— Nepamiršti jo. Užfiksuoti. Vėliau gal susidursime su aplinkybėmis, 
kurios bus su juo susijusios. Kokį žingsnį ketinate žengti dabar, pone 
Lestreidai? 

— Mano manymu, pirmiausia reikėtų nustatyti nužudytojo asmenybę. 
Dėl to sunkumų nebus. Kai išaiškinsime, kas jis toks ir kas jo draugai, 
tuomet mums pavyks sužinoti, ką jis vakar naktį veikė Pito gatvėje, ką 
ten sutiko ir kas jį užmušė prie pono Horeso Harkerio durų. Ar sutin- 
kate su tuo? 

— Sutinku. Bet aš šį įvykį bandyčiau aiškinti kiek kitaip. 

— O kaip? 

— Jokiu būdu nenorėčiau daryti jums įtakos. Jus elkitės savo nuožiu- 
ra, o aš — savo. Paskui mudu palyginsime rezultatus ir šitaip vienas kitą 
papildysime. 

— Puiku, — pasakė Lestreidas. 

— Jei jūs grįžtate į Pito gatvę, tai tikriausiai pasimatysite su ponu 
Horesu Harkeriu. Taigi pasakykite, jog, mano manymu, praėjusią nak- 
tį jo namuose buvo pavojingas pamišėlis, apsėstas Napoleono žudymo 
manijos. Tai pravers jo straipsniui. 

Lestreidas įbedė akis į Holmsą. 

— Nejaugi jūs iš tikrųjų taip manote? 

Holmsas nusišypsojo. 

— Ar taip manau? Na, gal ir ne. Bet esu įsitikinęs, kad tokia versija su- 
domins poną Horesą Harkerį ir Centrinio spaudos sindikato prenume- 
ratorius. O mudviejų, Votsonai, man regis, šiandien laukia ilga ir sunki 
darbo diena. Būtų malonu, Lestreidai, jei jūs galėtumėte apsilankyti pas 
mus Beikerio gatvėje šįvakar šeštą valandą. O ligi tol norėčiau pasilaikyti 
fotografiją, rastą mirusiojo kišenėje. Galbūt aš prašysiu jūsų dalyvauti 
ir man padėti vienoje nedidelėje išvykoje, kurią ketinu surengti šiąnakt, 
jei mano samprotavimų eiga pasirodys esanti teisinga. O dabar sudie. 
Linkiu sėkmės. 

Mudu su Šerloku Holmsu nužingsniavome į Hai gatvę ir užsukome 
į brolių Hardingų krautuvę, kur buvo pirktas biustas. Jaunas pardavėjas 
pasakė, kad ponas Hardingas pasirodysiąs tik po pietų, o jis negalįs su- 
teikti jokios informacijos, nes čia pradėjęs dirbti labai neseniai. Holmso 
veidas rodė nusivylimą ir nepasitenkinimą. 

— Ką padarysi, Votsonai, ne visada galima tikėtis sėkmės, — pagaliau 
prašneko jis. — Teks ateiti po pietų, kadangi ligi tol pono Hardingo čia 
nebus. Kaip jūs, be abejo, numanote, aš ketinu atsekti tų biustų isto- 
riją ligi pat jos ištakų, kad sužinočiau, ar ten nėra kokių nors ypatingų 
aplinkybių, nulėmusių keistą biustų likimą. Taigi važiuokime į Kening- 
ton Roudą pas poną Morz4 Hadsoną, gal jis nors kiek padės išaiškinti šį 
sudėtingą klausimą. 

Ištisą valandą mudu važiavome ligi paveikslų prekiautojo krautuvės. 
Jis buvo neaukštas, kresnas raudonveidis, karšto temperamento vyriškis. 

— Taip, sere. Sudaužė kaip tik ant šito prekystalio, sere, — kalbėjo jis. — 
Už ką mes mokame mokesčius, jei kiekvienas chuliganas gali įsibrauti ir 
sugadinti mūsų prekes? Taip, sere, aš pardaviau daktarui Barnikotui tuos 
du biustus. Tiesiog gėda, sere! Anarchistų sąmokslas — štai kas, mano 
galva. Tik anarchistas gali sudaužyti statulą. Raudonieji respublikonai 
— kitaip jų nepavadinsi. Iš kur gavau tas statulas? Nesuprantu, ką tai turi 
bendra su šiuo įvykiu. Na, bet jeigu jūs taip norite, pasakysiu, įsigijau jas 
firmoje „Gelderis ir kompanija“ Čerčo gatvėje, Stepnyje. Tai jau kokie 
dvidešimt metų gerai žinomi prekybos namai. Kiek turėjau statulų? Tris. 

Dvi ir viena bus trys. Dvi pardaviau daktarui Barnikotui, o viena buvo 
suskaldyta dienos akyje ant mano prekystalio. Ar pažįstu čia nufotogra- 
fuotąjį? Ne, nepažįstu. Beje, pažįstu. Nagi tai Bepas, italas amatininkas. 
Kartais šį bei tą padirbėdavo krautuvėje. Mokėjo drožinėti, auksuoti rė- 
mus ir kitokių darbų. Vaikinas išėjo iš manęs praėjusią savaitę, ir nuo 
to laiko nieko apie jį negirdėjau. Nežinau nei iš kur jis atvyko, nei kur 
išvyko. Aš juo nesiskundžiu, dirbo neblogai. Išėjo dvi dienos prieš tai, 
kai buvo sudaužytas biustas. 

— Na, iš Morzo Hadsono daugiau žinių 1r nebuvo galima tikėtis, — 
pasakė Holmsas, mums išėjus iš krautuvės. — Tas Bepas dalyvavo ir Ke- 
ningtono įvykiuose. Dėl šito fakto buvo verta važiuoti dešimt mylių. 
O dabar, Votsonai, vykstam pas Gelderį į Stepnį, į biustų kilmės vietą. 
Tikiuosi ten rasti vienokios ar kitokios pagalbos. 

Vieną po kito mes pralėkėme aukštuomenės Londoną, viešbučių 
Londoną, teatrų Londoną, galiausiai jūrinį Londoną ir atvykome į kran- 
tinės rajoną, kur gyvena tūkstančiai varganų sielų, kur daugiabučiuo- 
se nuomojamuose namuose kimšte susikimšę lieja prakaitą atvykėliai 
iš visos Europos. Vienoje plačioje gatvėje, kadaise gyventoje turtingų 
pirklių, mudu ir radome skulptūrų dirbtuvę. Erdvus jos kiemas buvo 
pristatytas kapų paminklų. Viduje dideliame kambaryje penkiasdešimt 
darbininkų drožinėjo ir liedino. Savininkas, augalotas šviesiaplaukis 
vokietis, sutiko mus mandagiai ir aiškiai atsakė į visus Holmso klausi- 
mus. Įrašai jo knygose rodė, kad šimtai gipsinių liejinių buvo padaryta 
15 Devino marmurinės Napoleono galvos kopijos, bet tos trys, kurias 
jis išsiuntė Morzui Hadsonui gal prieš metus, buvo iš kitos šešių biustų 
partijos. Dar tris jis nusiuntė broliams Hardingams į Kensingtoną. Šitie 
šeši biustai niekuo nesiskyrė nuo kitų liejinių. Jis nenujautė, kodėl tie 
biustai galėjo būti sunaikinti, tiesą sakant, tokia mintis jam atrodė net 
juokinga. Parduodami urmu jie kainuoja po šešis šilingus, bet mažmeni- 
nėje prekyboje galima gauti dvylika ir daugiau. Tokie biustai gaminami 
dviejose formose, kiekvienoje liejama skirtinga veido pusė, o paskui tie 
Paryžiaus gipso profiliai suklijuojami. Paprastai šį darbą dirba italai štai 
šiame kambaryje. Baigti biustai pastatomi koridoriuje džiūti, o paskui 
nešami į sandėlį. Daugiau jis negalėjo nieko pasakyti. 


215 


216 


ARTHUR CONAN DOYLE 


Bet nuotrauka, kurią parodė Holmsas, padarė šeimininkui nepapras- 
tą įspūdį. Jo veidas paraudo iš pykčio, susiraukė antakiai virš mėlynų 
teutoniškų akių. 

— Aha, niekšas! — sušuko jis. — Taip, gerai jį pažįstu. Mano dirbtuvė 
visada turėjo gerą vardą, ir vienintelis atvejis, kai mus aplankė policija, 
buvo kaip tik dėl šito tipo. Tai atsitiko daugiau kaip prieš metus. Gatvėje 
jis dūrė peiliu kitam italui, o paskui, norėdamas pasprukti nuo policijos, 
atkūrė į mano dirbtuvę. Čia ir buvo suimtas. Jo vardas Bepas, o pavardės 
nežinau. Buvau teisingai nubaustas už tai, kad priėmiau į darbą žmogų 
su tokiu veidu. Bet jis buvo geras darbininkas, vienas iš geriausių. 

— Kiek jis gavo? 

— Žmogus, kurį sužeidė, išliko gyvas, taigi jam priteisė tik metus. Ne- 
abejoju, kad dabar jis jau laisvas, bet nedrįsta nosies kišti į dirbtuvę. Čia 
dirba jo pusbrolis, kuris tikriausiai pasakytų, kur Bepas. 

— Ne ne, - sušuko Holmsas. — Nė žodžio neprasitarkit pusbroliui... 
labai jūsų prašau, nė žodžio! Reikalas nepaprastai svarbus. Juo labiau 
gilinuosi, tuo svarbesnis jis man atrodo. Pastebėjau, kad jūsų apskaitos 
knygoje pažymėta, jog biustai buvo parduoti praėjusių metų birželio tre- 
čią dieną. Ar galėtumėte pasakyti, kada buvo suimtas Bepas? 

— Galėčiau pasakyti apytikriai iš algalapio, — tarė savininkas. — Taip, — 
tęsė jis, pavartęs puslapius, — paskutinį sykį alga jam buvo išmokėta ge- 
gužės dvidešimtą. 

— Ačiu! — pasakė Holmsas. — Ilgiau nenorėčiau trukdyti jūsų laiko ir 
bandyti kantrybės. 

Paprašę jo niekam neprasitarti apie mūsų pokalbį, išėjome iš dirbtu- 
vės ir grįžome į vakarus. 

Kai mudu paskubomis papietavome viename restorane, jau buvo 
gerokai po pusiaudienio. Prie durų į restoraną plakatas skelbė: „Smurtas 
Kensingtone. Žudikas — maniakas“. Paskaitę laikraštį, įsitikinome, kad 
ponas Horesas Harkeris vis dėlto išspausdino savo reportažą. Dviejose 
skiltyse buvo pateiktas sensacingas ir pompastiškas įvykio aprašymas. 
Holmsas atrėmė laikraštį į druskinę ir godžiai skaitė valgydamas. Porą 
kartų sukikeno. 

— Viskas gerai, Votsonai, — tarė jis. — Paklausykite: ,„Malonu pripa- 
žinti, kad dėl šito įvykio nuomonės nesiskiria, nes ponas Lestreidas, vie- 
nas iš labiausiai patyrusių policijos agentų, ir ponas Šerlokas Holmsas, 
gerai žinomas konsultantas ir ekspertas, padarė tą pačią išvadą, jog išti- 
sos grandinės tragiškai pasibaigusių absurdiškų incidentų priežastis — ne 
apgalvotas nusikaltimas, o beprotystė. Tokius faktus galima paaiškinti 
tik proto aptemimu“. Spauda, Votsonai, — vertingiausia institucija, jei tik 
moki ja pasinaudoti. O dabar, jeigu jau pavalgėte, grįšim į Kensingtoną ir 
paklausysim, ką „Brolių Hardingų“ savininkas paporins tuo klausimu. 

Šių didžiulių prekybos namų įkūrėjas buvo guvus, judrus žmogutis, 
labai energingas ir greitas, nuovokus ir šnekus. 

— Taip, sere, aš jau skaičiau apie tuos įvykius vakariniuose laikraš- 
čiuose. Ponas Horesas Harkeris yra mūsų pirkėjas. Mes pardavėme jam 
biustą prieš keletą mėnesių. Iš „Gelderio ir kompanijos“, esančios Step- 
nyje, buvome gavę tris biustus. Jie jau parduoti. Kam? Manau, kad, dirs- 
telėjęs į prekybos knygą, jums atsakysiu. Taip, štai čia įrašyta. Vienas 
biustas — ponui Harkeriui, kitas — ponui Džozajui Braunui, gyvenančiam 
Lebernem Lodze, Lebernem Veilyje, Čižike, o trečias — ponui Sendtor- 
dui, gyvenančiam Louver Grouv Roude, Redinge. Ne, šis veidas, kurį 
matau fotografijoje, man nepažįstamas. Vargu ar galima tokį užmiršti — 
ar ne, sere? Bjauresnio man neteko matyti. Ar pas mus dirba italų? Taip, 
sere, yra keletas darbininkų ir valytojų. Manau, kad jie gali žvilgtelėti į tą 
knygą, jei nori. Nėra reikalo jos saugoti. Taigi taigi labai keista istorija. 
Tikiuosi sužinoti, jeigu išaiškės kas nors įdomaus. 

Ponui Hardingui kalbant, Holmsas kažką užsirašinėjo. Mačiau, kad 
jis buvo patenkintas tuo, ką išgirdo. Tačiau man jis nieko neaiškino, tiktai 
pasakė, jog turime skubėti, kad nepavėluotume į pasimatymą su Lestrei- 
du. Ir 1š tikrųjų, kai grįžome į Beikerio gatvę, seklys jau buvo atėjęs ir 
nekantraudamas vaikščiojo po kambarį. Iš išdidžios jo laikysenos galima 
buvo suprasti, kad diena jam praėjo ne veltui. 

— Na, kaip sekėsi, pone Holmsai? — paklausė jis. 

— Mes dirbome labai daug ir ne bergždžiai, — atsakė mano bičiu- 
lis. — Apsilankėme pas prekiautojus ir dirbtuvės savininką. Dabar žinau 
kiekvieno biusto istoriją nuo pat pradžios. 

— Kiekvieno biusto! — sušuko Lestreidas. — Na, pone Holmsai, jūs 
turite savo metodų, ir aš nesirengiu su jumis ginčytis, bet, man regis, aš nu- 
veikiau daugiau per šią dieną negu jūs. Nustačiau nužudytojo asmenybę. 

— Negali būti! 

— Be to, žinome nusikaltimo priežastį. 

— Puiku! 

— Pas mus dirba inspektorius, Safron Hilo ir italų kvartalo specialis- 
tas. Ant nužudytojo kaklo kabantis katalikiškas medalėlis ir juodbruvas 
jo veidas verčia manyti jį kilus iš pietų. Inspektorius Hilas jį atpažino iš 
pirmo žvilgsnio. Tai Pjetras Venučis iš Neapolio — vienas iš baisiausių 
Londono galvažudžių. Jis susijęs su mafija, o mafija, beje, — slapta po- 
litinė organizacija, kurios pagrindinis įtikinėjimų metodas — žudymas. 
Taigi viskas pradeda aiškėti. Žudikas tikriausiai taip pat italas ir taip pat 
mafijos narys. Jis, matyt, pažeidė kažkokias taisykles. Pjetras turėjo jį 
sekti ir kišenėje nešiojosi jo fotografiją, kad apsirikęs nepapjautų kito 
asmens. Jis persekiojo tą vaikiną, matė įeinant į namą, palaukė, kol išeis, 
ir per grumtynes pats buvo mirtinai sužeistas. Ką jūs apie tai manote, 
pone Šerlokai Holmsai? 

Holmsas karštai paspaudė jam ranką. 

— Nuostabu, Lestreidai, nuostabu! — sušuko jis. — Bet aš ne visai su- 
pratau, kaip jūs aiškinate biustų daužymą. 

— Vėl tie biustai! Jie niekaip neišeina jums iš galvos. Betgi tai men- 
kniekis. Smulki vagystė, už kurią galima priteisti ne daugiau kaip šešis 
mėnesius. Bet mums svarbiausia ištirti žmogžudystę, ir, akivaizdu, mano 
rankose jau visi siūlai. 

— O kaip veiksite toliau? 

— Labai paprastai. Kartu su Hilu nuvyksime į italų kvartalą, rasime 
žmogų, kurio nuotrauką turime, ir suimsime apkaltinę žmogžudyste. Ar 
jūs vyksite su mumis? 

— Manau, kad ne. Man regis, tikslą pasieksime daug paprasčiau. Ne- 
galiu garantuoti, nes viskas priklauso... viskas priklauso nuo aplinkybių, 
kurios ne mūsų valioje. Bet viliuosi, — tiesą sakant, kertu lažybų du prieš 
vieną, — kad šiąnakt jį sučiupsiu, jeigu jūs eisite kartu su manimi. 

— Italų kvartale? 

— Ne. Mano manymu, greičiau jį rasime Čizike. Jei šiąnakt vyksite 
su manimi į Čiziką, Lestreidai, tai prižadu rytoj su jumis važiuoti į italų 
kvartalą. Dėl to, kad padelsime, nebus jokio nuostolio. O dabar reikėtų 
truputį numigti, nes važiuoti anksčiau kaip vienuoliktą neverta, 0 grį- 
šime tikriausiai tik paryčiui. Papietaukite su mumis, Lestreidai, tuomet 
išsitieskite ant šitos sofos. O jūs, Votsonai, tuo tarpu malonėkite pa- 
skambinti ir iškviesti kurjerį. Man reikia nedelsiant išsiųsti laišką. 

Holmsas praleido vakarą rausdamasis krūvose senų laikraščių, ku- 
riais buvo užverstas mūsų sandėliukas. Kai galiausiai nulipo žemyn, jo 
akyse atsispindėjo džiugesys, tačiau jis mums nieko nesakė apie savo 
ieškojimų rezultatus. O aš įdėmiai stebėjau bičiulį, tiriantį įvairius šios 
sudėtingos bylos vingius, ir nors dar negalėjau suvokti galutinio rezul- 
tato, bet aiškiai supratau, kaip Holmsas ketina sučiupti nusikaltėlį: tas 
keistas nusikaltėlis bandys sunaikinti kitus du biustus, iš kurių vienas, 
kiek prisimenu, yra Čizike. Be abejonės, mūsų kelionės tikslas — sučiupti 
ji nusikaltimo vietoje. Negalėjau nesižavėti tuo, kaip sugudravo mano 
bičiulis, pateikdamas vakariniam laikraščiui klaidingą spėliojimą ir šitaip 
įtikinęs nusikaltėlį, kad jis ir toliau gali veikti nebaudžiamas. Nenuste- 
bau, kai Holmsas pasiūlė man pasiimti revolverį. O jis pats įsidėjo savo 
mėgstamiausią ginklą — užtaisytą trumpavamzdį medžioklinį šautuvą. 

Vienuoliktą valandą prie durų jau stovėjo ekipažas. Per Hemersmito ūl- 
tą pervažiavome į kitą Temzės pusę. Čia vežikui buvo liepta palaukti, o mes 
patraukėme pėsčiomis. Netrukus išėjome į nuošalų kelią, apstatytą dailiais 
nameliais. Aplink kiekvieną namelį buvo sodelis. Ant vienų vartų gatvės 
žibintas apšvietė užrašą: ,,Lebememo vila“. Namo gyventojai, matyt, jau 
buvo sumigę, nes viskas skendėjo tamsoje, spingsojo tik pusiau apvalus 
langelis virš durų, blausia šviesa apšviesdamas sodo takelį. Medinė tvora, 
skirianti sodą nuo kelio, metė tamsų šešėlį vidun. Čia mes ir pasislėpėme. 

— Bijau, kad laukti teks ilgai, — sušnibždėjo Holmsas. — Turiu dėkoti 
likimui, kad bent nelyja. Netgi rūkyti negalima, nors taip greičiau pras- 
tumtume laiką. Tačiau kertu lažybų du prieš vieną, jog už mūsų kantrybę 
bus atlyginta. 

Beje, mums nereikėjo laukti taip ilgai, kaip pranašavo Holmsas, ir 
viskas baigėsi netikėtai savotiškai. Staiga, nors nebuvo girdėti artėjančių 
žingsnių, sodo varteliai atsilapojo ir vingri tamsi žmogysta, greita ir guvi 
it beždžionė, nudūmė sodo takeliu. Ji šmurkštelėjo per šviesos ruožą, 
krintantį pro langelį viršum durų, ir dingo namo šešėlyje. Įsivyravo ilga 
tyla, mes tūnojome sulaikę kvapą. Paskui pasigirdo tykus krebždesys. 
Atsidarė langas. Tada krebždesys nurimo, vėl stojo ilga tyla. Nusikaltėlis 
įsigavo vidun. Staiga pamatėme kambaryje žybtelint slapto žibintuvėlio 
šviesą. Matyt, to, ko jis ieškojo, čia nebuvo, nes netrukus šviesa ėmė 
rodytis kituose languose. 

— Eime prie atverto lango. Sučiupsim jį lipant laukan, — sukuždėjo 
Lestreidas. 

Bet nusikaltėlis iššoko pro langą, mums nespėjus nė pajudėti iš vie- 
tos. Priėjęs blausios šviesos lopinėlį, stabtelėjo, ir mes pamatėme, kad po 
pažastimi jis laiko kažką balta. Paskui vogčiomis apsidairė, bet tuščios 
gatvės tyla jį nuramino. Nusigręžęs nuo mūsų, jis pasidėjo savo naštą 
ant žemės, ir po akimirkos pasigirdo stipraus smūgio garsas, o paskui 
bildėjimas ir tarškėjimas. Nusikaltėlis buvo taip įsigilinęs į savo darbą, 
kad neišgirdo, kaip mes per pievą prisėlinome prie jo. Holmsas it tigras 
užšoko jam ant nugaros, o mudu su Lestreidu nutverėme jį už riešų ir 
uždėjome antrankius. Kai jis atsisuko, pamačiau bjaurų, pageltusį, piktai 
į mus žiūrintį, įniršio iškreiptą veidą ir supratau, kad tai tas pats žmogus, 
kurio nuotrauką turėjome. 

Bet Holmsas savo dėmesį sutelkė ne į belaisvį. Prisėdęs ant durų 
laiptelio, jis kuo rūpestingiausiai apžiūrinėjo tai, ką šis žmogus buvo 
išsinešęs iš namo. Tai buvo lygiai toks pat kaip mūsų šįryt matytas 
Napoleono biustas, sudaužytas į tokius pat gabalėlius. Prie šviesos 
prikišęs, Holmsas rūpestingai apžiūrėjo kiekvieną šukę, bet jos visos 
niekuo nesiskyrė nuo paprasčiausių gipso nuolaužų. Vos jam spėjus 
baigti apžiūrą, prieškambaryje įsižiebė šviesa, prasivėrė durys ir prieš 
mus išdygo namo šeimininkas — geraširdiškas apkūnus vyriškis, vien- 
marškinis ir su kelnėmis. 

— Ponas Džozajus Braunas, jei neklystu? — tarė Holmsas. 

— Taip, sere. O jūs, be abejo, ponas Šerlokas Holmsas? Kurjeris man 
atnešė jūsų raštelį, ir aš pasielgiau taip, kaip nurodėte. Mes užsirakinome 
visas duris ir laukėme, kas bus. Malonu matyti, kad nenaudėlis jau suim- 
tas. Prašom, džentelmenai, užeiti kiek pasistiprinti ir atsigaivinti. 

Tačiau Lestreidui rūpėjo kuo greičiau pristatyti nusikaltėlį į saugią 
vietą, tad po kelių minučių karieta jau vežė mus visus keturis į Londoną. 
Belaisvis nepratarė nė žodžio, tik piktai dėbčiojo į mus iš po susivėlusio 
plaukų kuokšto, o sykį, kai jam pasirodė, jog gali pasiekti mano ranką, 
puolė ją lyg išbadėjęs vilkas. 

Policijos nuovadoje buvo nuodugniai apieškoti jo drabužiai, tačiau 
rasta tik keletas šilingų 1r ilgas durklas, kurio rankena buvo gerokai 
kruvina. 

— Viskas gerai, — pasakė Lestreidas atsisveikindamas. — Hilas pažįsta 
visus tuos žmones ir nesunkiai išaiškins jo asmenybę. Pamatysit, kaip 
pasitvirtins mano teorija apie mafiją. Bet esu labai dėkingas jums, pone 
Holmsai, už tai, kad taip meistriškai surengėte jam pasalą. Aš ir dabar 
dar ne viską suprantu. 

— Manau, kad dabar per vėlus laikas aiškinti, — tarė Holmsas. — Be to, 
dar trūksta detalių, o ši byla — viena iš tų, kurias reikia ištirti ligi pat galo. 
Jei užsuksite pas mane rytoj rytą šeštą valandą, manau, galėsiu jums įro- 
dyti, kad dar ir dabar jūs nevisiškai susigaudote, kodėl ši byla — visiškai 
nestandartinė nusikaltimo istorija. Jeigu, Votsonai, aš kada nors leisiu 
jums toliau publikuoti užrašus apie mano veiklą tai neabejoju, kad keista 
Napoleono biustų istorija juos labai pagyvins. 

Kitą rytą apsilankęs pas mus Lestreidas daug ką papasakojo apie 
suimtąjį. Pasirodo, jo vardas Bepas, o pavardė nežinoma. Tai didžiausias 
nevala visoje italų kolonijoje. Kadaise buvo gabus skulptorius, dorai už- 
sidirbdavo pragyvenimui, bet paskui išklydo iš kelio ir jau dukart sėdėjo 
kalėjime: vieną sykį už smulkią vagystę, o kitą — už savo tėvynainio su- 
žeidimą. Angliškai kalba puikiai. Ligi šiol neaišku, kodėl jis daužė bius- 
tus, nes pats atsisakė apie tai šnekėti. Bet policija nustatė, jog greičiausiai 
jis pats ir pagamino tuos biustus, nes kaip tik dirbo tokį darbą ,,Gelderio 
ir kompanijos“ dirbtuvėje. Holmsas mandagiai ir dėmesingai išklausė 

šią informaciją, kurios didesnė dalis mums buvo žinoma. Bet aš gerai 
bičiulį pažinojau ir aiškiai mačiau, kad jo mintys kažkur kitur, ir pro jam 
būdingą kaukę įžvelgiau, jog kažko nerimauja ir kažko laukia. Pagaliau 
Holmsas pašoko nuo kėdės, jo akys sublizgėjo. Sučirškė skambutus. Po 
minutės išgirdome žingsnius ant laiptų, ir į kambarį įvirto senyvas rau- 
donskruostis vyras pražilusiomis žandenomis. Dešinėje rankoje jis atsi- 
nešė nemažą senamadišką rankinę ir padėjo ją ant stalo. 

— Ar galėčiau pamatyti poną Holmsą? 

Mano bičiulis nusilenkė ir nusišypsojo. 

— Jei neklystu, ponas Sendfordas iš Redingo? — tarė jis. 

— Taip, sere. Matyt, šiek tiek pavėlavau, bet traukinių tvarkaraščiai 
labai nepatogus. Jūs rašėte apie biustą, kurį aš turiu... 

— Taip taip. 

— Štai jūsų laiškas, kuriame rašote: „Norėčiau įsigyti Devino Napo- 
leono biusto kopiją ir sumokėčiau dešimt svarų už tą kopiją, kurią jūs 
turite“. Teisingai? 

— Be abejo. 

— Mane labai nustebino jūsų laiškas, nes tiesiog negalėjau įsivaizduo- 
ti, iš kur jūs žinote, kad aš turiu tą biustą. 

— Suprantama, kad jūs nustebote, bet paaiškinti galima labai papras- 
tai. Ponas Hardingas, prekybos namų „Broliai Hardingai“ savininkas, 
man pasakė, kad jums pardavė paskutinę kopiją, ir davė jūsų adresą. 

— Ak, štai kaip! Ar jis sakė, kiek aš sumokėjau? 

— Ne, nesakė. 

— Aš žmogus doras, nors ir nelabai turtingas. Sumokėjau už tą biustą 
tik penkiolika šilingų ir manau, jog turiu tai pasakyti prieš imdamas iš 
jūsų dešimt svarų. 

— Toks sąžiningumas teikia jums garbę, pone Sendfordai, bet kainą 
aš pats nurodžiau ir nuo jos neatsisakysiu. 

— Tai labai kilnu iš jūsų pusės, pone Holmsai. Kaip jūs ir prašėte, aš 
atsivežiau biustą. Štai jis. 

Jis atidarė rankinę, ir mes pamatėme ant savo stalo visiškai sveiką tą 
biustą, kurio anksčiau ne kartą buvome matę tik duženas. 

Holmsas išsitraukė iš kišenės popieriaus lapelį ir padėjo ant stalo 
dešimties svarų banknotą. 

— Malonėkite pasirašyti šitą popierių, pone Sendfordai, šių liudinin- 
kų akivaizdoje. Čia pasakyta, kad jūs perleidžiate man visas šio biusto 
nuosavybės teises. Aš, beje, atsargus žmogus. Niekada negalima iš anks- 
to žinoti, kaip pakryps įvykiai vėliau. Ačiū jums, pone Sendfordai, štai 
jūsų pinigai, linkiu sėkmės. 

Kai mūsų svečias išėjo, Šerloko Holmso veiksmai vėl mus nustebi- 
no. Pirmiausia jis išėmė iš komodos švarią baltą staltiesę ir užklojo ja 
stalą. Paskui pastatė ką tik įsigytą biustą pačiame staltiesės viduryje. Tada 
paėmė savo medžioklinį šautuvą ir smarkiai tvojo juo Napoleonui per 
viršugalvį. Biustas sutrupėjo į gabalus, ir Holmsas pasilenkęs kruopščiai 
nuolaužą, kurioje buvo matyti kažkas apskritas ir tamsus, panašus į ra- 
ziną pudinge. 

— Džentelmenai! - sušuko jis. — Leiskite jums parodyti garsųjį juodąjį 
Bordžijų perlą. 

Mudu su Lestreidu valandėlę patylėjome, o paskui impulsyviai 
pratrūkome ploti, kaip plojama sėkmingai pjesės atomazgai. Išblyškę 
Holmso skruostai paraudo, ir jis nusilenkė mums kaip publikos ploji- 
mų į sceną iškviestas dramaturgas. Tokiomis akimirkomis jis nebebūda- 
vo vien tik protaujanti mašina, pasirodydavo, kad jis, kaip ir kiekvienas 
žmogus, žavisi aplodismentais. Išdidi ir santūri jo prigimtis, niekinanti 
viešą pripažinimą, buvo sujaudinta ligi pat širdies gelmių nuoširdaus 
draugo pripažinimo ir susižavėjimo. 

— Taip, džentelmenai, — prabilo jis, — tai garsiausias perlas visame 
pasaulyje, ir, laimė, man, logiškai mąstant, pasisekė sužinoti jo likimą 
nuo kunigaikščio Kolonos miegamojo „Dakro“ viešbutyje, kur jis pra- 
puolė, ligi paskutinio iš šešių Napoleono biustų, pagamintų „Gelderio ir 
kompanijos“ firmos Stepnyje, vidaus. Jūs, Lestreidai, tikriausiai prisime- 
nate, kokią sensaciją sukėlė tas dingęs vertingas brangakmenis ir bergž- 
džios Londono policijos pastangos jį rasti. Policija netgi kreipėsi į mane 
pagalbos, bet aš nieko negalėjau paaiškinti. Buvo įtarta kunigaikštienės 

kambarinė, kilusi iš Italijos ir turinti brolį Londone, bet mums nepavyko 
aptikti tarp jų kokio nors ryšio. Mergina buvo vardu Lukrecija Venuči, 
ir, man regis, nėra jokios abejonės, kad prieš porą dienų nužudytasis 
kad perlas dingo dvi dienos prieš suimant Bepą už kažkokį nusikaltimą. 
Jis buvo suimtas „Gelderio ir kompanijos“ dirbtuvėje kaip tik tada, kai 
šie biustai buvo gaminami. Dabar supratote, kokia buvo įvykių eiga, 
nors, žinoma, matote ją atvirkštine tvarka, negu man atsiskleidė. Bepas 
turėjo tą perlą. Tikriausiai jį pavogė iš Pjetro; galbūt jis buvo tarpininkas 
tarp Pjetro ir jo sesers. Iš esmės mums nesvarbu, kuri prielaida teisinga. 
Svarbu tai, kad jis turėjo perlą kaip tik tuo metu, kai buvo ieškomas poli- 
cijos. Taigi jis atbėgo į dirbtuvę, kur dirbo, žinodamas, jog turi tik kelias 
minutes paslėpti itin vertingą grobį, nes policininkai, jį iškrėtę, būtinai 
būtų radę perlą. Koridoriuje džiūvo šeši Napoleono biustai. Vienas iš jų 
buvo dar visiškai minkštas. Būdamas įgudęs meistras, Bepas akimirksniu 
išdūrė skylutę drėgname gipse, įkišo ten perlą ir pirštais vėl ją užglaistė. 
Tai buvo puiki slėptuvė. Vargu ar kas galėtų ją rasti. Tačiau Bepas buvo 
nuteistas metus kalėti, o per tą laiką biustai atsidūrė įvairiose Londono 
vietose. Jis nežinojo, kuriame yra jo lobis. Tik sudaužęs biustus, galėjo 
ji atrasti. Net pakratęs biustą nieko nebūtų nustatęs, nes perlas galėjo 
prilipti prie drėgno gipso. Kaip matėme, taip ir įvyko. Bepas nenusimi- 
nė ir ieškojo gana sumaniai ir atkakliai. Per savo pusbrolį, dirbantį pas 
Gelderį, jis rado firmas, kurios pirko biustus. Įsitaisė dirbti pas Morzą 
Hadsoną ir išsiaiškino, kur yra trys biustai. Perlo juose nerado. Tuo- 
met savo tėvynainių italų padedamas sužinojo, kam buvo parduoti kiti 
trys biustai. Pirmasis buvo Harkerio namuose. Ten Bepas buvo susektas 
savo bendrininko, įtarusio, jog šis kaltas dėl dingusio perlo, ir grumtynė- 
se Bepas jį nužudė. 

— Jeigu Pjetras buvo jo bendrininkas, tai kam nešiojosi jo nuotrau- 
ką? — paklausiau aš. 

— Kad galėtų apie jį paklausti pašalinių asmenų. Matyt, tai tikroji 
priežastis. Aš numačiau, kad po žmogžudystės Bepas ne tik neatidėlios, 
bet dargi pagreitins savo veiksmus. Jis skubės bijodamas, kad policija 

neatskleistų jo paslapties ir neaplenktų jo. Žinoma, aš negalėjau tvirtinti, 
jog Bepas nerado perlo Harkerio biuste. Aš netgi tikrai nežinojau, ar 
tai perlas, bet man buvo aišku, kad jis kažko ieško, nes nusinešė biustą 
už kelių namų ir sudaužė jį ten, kur šviečia žibintas. Harkerio biustas 
buvo vienas iš trijų, taigi tikimybė buvo tokia, kaip sakiau: du šansai už 
ir vienas prieš. Liko dar du biustai, ir buvo aišku, kad jis pirma imsis to, 
kuris yra Londone. Aš perspėjau namo gyventojus, kad būtų išvengta 
dar vienos tragedijos, ir mes pasiekėme puikiausių rezultatų. Tuo metu 
jau žinojau, kad ieškome Bordžijų perlo. Nužudytojo vardas siejo visus 
įvykius. Liko tik vienas biustas Redinge, ir perlas galėjo būti tik jame. 
Jūsų akivaizdoje aš nusipirkau tą biustą — ir štai tasai perlas. 

Keletą akimirkų sėdėjome tylėdami. 

— Taigi, — prašneko Lestreidas, — ne kartą įsitikinau jūsų gebėjimais 
tirti įvairius įvykius, pone Holmsai, tačiau tokio meistriškumo dar nieka- 
da neteko matyti. Mes, dirbantys Skotland Jarde, nepavydime jums. Ne, 
sere, mes jumis didžiuojamės. Jeigu jūs rytoj ateisite pas mus, tai visi, 
nuo vyriausiojo inspektoriaus ligi jauniklio konsteblio, mielai paspaus 
jums ranką. 

— Ačiū! —- pasakė Holmsas. — Ačiū jums! — pakartojo jis ir nusigręžė. 

Ir man pasirodė, kad jį dar labiau sujaudino šilti žmogaus jausmai. 
Bet po valandėlės prieš mus vėl stovėjo šaltas ir praktiškas mąstytojas. 

— Paslėpkite perlą seife, Votsonai, — tarė jis, — ir raskite dokumentus 
apie Konk Singltono suklastojimo bylą. Iki pasimatymo, Lestreidai. Jei 
vėl vargsite su kokia nors sudėtingesne byla, būsiu laimingas galėdamas 
jums duoti vieną kitą vertingą patarimą. 

1 metais dėl tam tikrų aplinkybių, kurių čia neaiškinsiu, 

6 0 5 mudu su ponu Šerloku Holmsu keletą savaičių pralei- 
dome viename iš garsiųjų mūsų universitetinių miestų. Ten tapome daly- 
viais paprasto, bet pamokomo atsitikimo, apie kurį ir ketinu papasakoti. 
Savaime suprantama, skelbti kokias nors detales, leidžiančias skaitytojui 
tiksliai nustatyti koledžą, kur visa tai atsitiko, ir atpažinti nusikaltėlį, būtų 
neprotinga ir netgi užgaulu. Tokį gėdingą įvykį verčiau derėtų pamirš- 
ti. Tačiau atsargiai ir protingai jį verta aprašyti, nes jis padeda atskleisti 
nuostabius mano bičiulio gebėjimus. Savo pasakojime stengsiuosi vengti 
visko, kas padėtų atspėti konkrečią įvykių vietą ir atpažinti su jais susi- 
jusius Žmones. 

Mudu apsigyvenome kambariuose su baldais prie pat bibliotekos, 
kur Šerlokas Holmsas kruopščiai tyrė senąsias anglų chartijas. Jo tyrimų 
rezultatai tokie stulbinami, kad galėtų būti mano būsimų pasakojimų 
objektu. Sykį vakare mus aplankė pažįstamas, ponas Hiltonas Soumsas, 
Šventojo Luko koledžo dėstytojas. Ponas Soumsas buvo aukštas, liesas, 
nervingo ir ūmaus būdo. Jis niekada negalėdavo nė minutės nustygti, bet 
šį kartą tiesiog visai nesivaldė, matyt, buvo atsitikę kažkas ypatinga. 

— Pone Holmsai, ar galėtumėte skirti man keletą valandų jūsų bran- 
gaus laiko? Pas mus, Šventojo Luko koledže, atsitiko labai nemalonus 
įvykis, ir, patikėkit, jeigu ne ta laiminga aplinkybė, kad jūs esate mūsų 
mieste, tiesiog nežinočiau, ką daryti. 

— Esu labai užsiėmęs ir nenorėčiau atsitraukti nuo savo darbo, — at- 
sakė mano bičiulis. - Būtų geriau, jeigu kreiptumėtės į policiją. 

— Ne ne, gerbiamas sere, tai neįmanoma. Jei byla bus įteisinta, jos 
eigos nebesustabdysime, o tai kaip tik toks atvejis, kai koledžo labui rei- 
kėtų žūtbūt išvengti viešo skandalo. Jūsų taktas žinomas ne mažiau kaip 
jūsų sugebėjimai, ir jūs esate vienintelis žmogus pasaulyje, galįs man 
padėti. Prašau, pone Holmsai, neatsisakyti. 

Mano bičiulio ūpas, atitrūkus nuo jam mielos Beikerio gatvės aplin- 
kos, anaiptol nepasitaisė. Jis jautėsi labai nejaukiai be savo iškarpų albu- 
mų, chemikalų ir jam įprastos netvarkos. Jis gūžtelėjo pečiais rodydamas, 
jog nenoromis sutinka, o mūsų svečias, jaudindamasis ir mosuodamas 
rankomis, paskubomis porino savo istoriją. 

— Turiu pasakyti, pone Holmsai, jog rytoj pirmasis Forteskju stipen- 
dijos egzaminas. Aš esu vienas iš egzaminuotojų. Dėstau graikų kalbą. 
Stipendijai gauti kandidatui pirmiausia duodama išversti nemaža neži- 
nomo graikiško teksto ištrauka. Ji spausdinama ant specialaus egzaminų 
popieriaus, ir, žinoma, jei kandidatas galėtų ją parengti iš anksto, jis būtų 
daug pranašesnis už kitus. Štai kodėl tekstas būtinai turi būti paslaptyje. 

Šiandien apie trečią valandą iš spaustuvės buvo gauta teksto korek- 
tūra. Užduotis — pusė skyriaus iš Tukidido. Man reikėjo labai kruopš- 
čiai jį patikrinti — tekste neturi būti nė vienos klaidos. Pusę penkių 
darbas dar buvo nebaigtas, bet aš buvau prižadėjęs draugui išgerti su 
juo arbatos. Taigi palikau korektūrą ant stalo ir išėjau. Nebuvau dau- 
giau kaip valandą. 

Jūs tikriausiai žinote, pone Holmsai, kokios mūsų koledžo durys: iš 
lauko pusės tvirto ąžuolo, iš vidaus apmuštos žalia gelumbe. Grįžęs nu- 
stebau pamatęs duryse raktą. Iš pradžių pamaniau, kad pats palikau ten 
savąjį, bet paieškojęs radau jį kišenėje. Vienintelį kitą raktą, kiek žinau, 
turėjo mano tarnas Benisteris, kuris tvarko mano kambarį jau dešimt 
metų ir kurio sąžiningumu galima neabejoti. Paaiškėjo, kad raktas tikrai 
jo; jis buvo užėjęs į mano kambarį pasiteirauti, ar aš nenorėsiąs arbatos, 
ir išeidamas per neapdairumą paliko raktą duryse. Benisteris užsuko į 
mano kambarį, matyt, praslinkus vos kelioms minutėms po to, kai aš 

išėjau. Kitais atvejais jo išsiblaškymas nebūtų buvęs toks svarbus, bet 
šiandien jis sukėlė liūdniausių padarinių. 

Vos pažvelgęs į stalą, supratau, kad kažkas rausėsi po mano popie- 
rius. Korektūra buvo trijų ilgų skilčių. Aš palikau ją visą ant stalo. O 
dabar vieną skiltį radau ant grindų, kitą — ant staliuko prie lango, o tre- 
čią — ten, kur palikau. 

Holmsas pirmą sykį pertraukė pašnekovą. 

— Pirmas lapas gulėjo ant grindų, antras — prie lango ir trečias — ten, 
kur jį palikote? — paklausė jis. 

— Iš tiesų, pone Holmsai. Nuostabu! Kaip jūs galėjote atspėti? 

— Prašau pasakoti toliau savo labai įdomų atsitikimą. 

— Iš pradžių man toptelėjo, kad Benisteris neleistinai savavalia- 
vo — apžiūrinėjo mano popierius. Tačiau jis kategoriškai neigia, ir aš 
įsitikinęs, jog tai tiesa. Kita galimybė štai kokia: kažkas eidamas pro šalį 
pastebėjo duryse raktą ir, žinodamas, kad manęs nėra, sumanė žvilgte- 
lėti į egzaminų tekstą. Kalbama apie didelę pinigų sumą, nes stipendija 
labai vertinga, ir nesąžiningas žmogus gali rizikuoti norėdamas būti 
pranašesnis už kitus. 

Benisteris labai susijaudino. Jis vos nenualpo sužinojęs, kad korek- 
tūrą tikrai kažkas sklaidė. Aš padaviau jam gurkšnelį brendžio ir palikau 
pastebėjau, kad neprašytasis svečias ne tik išmėtė korektūrą, bet paliko 
ir kitų pėdsakų. Ant staliuko prie lango buvo pieštuko drožlių. Ten mė- 
tėsi ir gabaliukas nulūžusio grafito. Matyt, nenaudėlis, labai skubėdamas 
nusirašyti tekstą, nulaužė pieštuką ir turėjo jį nusmailinti. 

— Puiku! — sušuko Holmsas, atgavęs gerą nuotaiką. Pasakojimas jį vis 
labiau sudomino. — Fortūna jums palanki. 

— Tai dar ne viskas. Mano rašomasis stalas naujas, aptrauktas gra- 
žia raudona oda. Mudu su Benisteriu galime prisiekti, kad oda buvo 
glotni, be menkiausios dėmelės. O dabar matau paviršiuje kokių trijų 
colių pjūvį — ne įdrėskimą, o pjūvį. Ir ne tik tai: ant stalo radau gumulėlį 
juodo glaisto ar molio, kuriame matyti kažkokių kruopelyčių, panašių į 
pjuvenas. Esu įsitikinęs, kad tuos pėdsakus paliko žmogus, kuris naršė 

popierius. Kojų pėdsakų ant grindų ir kitokių įkalčių, padedančių nuro- 
dyti piktadario tapatybę, nebuvo. Tiesiog nežinojau, ką daryti, tik staiga 
toptelėjo gera mintis, kad jūs dar esate mūsų mieste. Nieko nelaukdamas 
nutariau kreiptis į jus. Padėkite man, pone Holmsai. Man nėra kitokios 
išeities: arba aš turiu rasti tą žmogų, arba egzaminą teks atidėti, kol nau- 
jas tekstas bus parengtas. Bet tai reikės paaiškinti, ir tuomet kils didžiulis 
skandalas, kuris mes šešėlį ne tik koledžui, bet visam universitetui. Aš 
trokštu vienintelio dalyko — viską sutvarkyti tykiai ir protingai. 

— Būsiu laimingas galėdamas kiek įmanoma jums padėti, — pasakė 
Holmsas, stodamasis ir vilkdamasis apsiaustą. — Atvejis gana įdomus. Ar 
kas nors buvo pas jus užėjęs po to, kai gavote korektūrą? 

— Taip, Daulatas Rasas, studentas indas, kuris gyvena toje pačioje 
laiptinėje. Jis atėjo kažko pasiteirauti dėl egzamino. 

— Jis taip pat laikys egzaminą? 

— Taip. 

— O korektūra gulėjo ant stalo? 

— Ji buvo suvyniota į rulonėlį. 

— Ar buvo galima pažinti, kad tai korektūra? 

— Manau, jog galima. 

— Daugiau niekas nebuvo jūsų kambaryje? 

— Niekas. 

— Ar kas nors žinojo, kad korektūra bus atsiųsta jums? 

— Tik spaustuvininkas. 

— O Benisteris ar žinojo? 

— Ne, tikrai nežinojo. Niekas nežinojo. 

— O kur Benisteris dabar? 

— Jis, vargšelis, taip ir liko susmukęs mano krėsle. Buvo visiškai bejė- 
gis. O aš labai skubėjau pas jus. 

— Ar duris užrakinote? 

— Pirmiausia užrakinau popierius. 

— Taigi, pone Soumsai, jeigu studentas indas nenumanė, tai tas žmo- 
gus, kuris sklaidė korektūrą, užtiko ją atsitiktinai, iš anksto nežinodamas, 
kad ji tenai. 

— Ir man taip atrodo. 

Holmsas mįslingai nusišypsojo. 

— Nagi, — tarė jis, - eime. Tai ne jums, Votsonai, — čia reikia ne veikti, 
o galvoti. Bet tiek to, eime, jei norite. Taigi, pone Soumsai, mes pasiren- 
gę jums padėti. 

Ilgas, žemas grotuotas mūsų kliento svetainės langas vėrėsi į seno- 
višką kerpėmis apaugusį koledžo kiemelį. Už durų su gotiška arka buvo 
sudilę akmeniniai laiptai. Pirmame aukšte gyveno dėstytojas. Viršuje — 
trys studentai, jų kambariai buvo vienas viršum kito. Kai mes atėjome, 
jau temo. Holmsas stabtelėjo ir atidžiai apžiūrėjo langą. Paskui priėjo 
visai arti prie jo, pasistiebė ir ištiesęs kaklą pažvelgė vidun. 

— Matyt, jis įėjo pro duris. Langas neatsidaro, tik viena maža orlaidė- 
lė, — pasakė mūsų mokytasis gidas. 

— Štai kaip! — atsiliepė Holmsas ir kažkaip keistai nusišypsojęs pa- 
žvelgė į mūsų palydovą. — Na, ką gi, jei čia nieko negalime sužinoti, tai 
eime vidun. 

Dėstytojas atrakino išorines duris ir nuvedė mus į savo kambarį. Mes 
sustojome tarpdury, o Holmsas tuo tarpu įdėmiai apžiūrėjo kilimą. 

— Gaila, bet jokių žymių nėra, — tarė jis. — Tokiu sausu oru jų ir ne- 
galėtų būti. Jūsų tarnas, matyt, jau visai atsigavo. Sakote, jog išeidamas 
palikote jį krėsle. O kuriame? 

— Ten, prie lango. 

— Aišku. Prie šito staliuko. Dabar galite įeiti. Aš jau apžiūrėjau kilimą. 
Pradėsim nuo staliuko. Be abejo, nesunku pasakyti, kas įvyko. Tas, kuris 
čionai pateko, lapas po lapo perrašinėjo korektūrą nuo rašomojo stalo 
ant staliuko prie lango, nes iš čia galėjo matyti, ar jūs ateinat per kiemą, 
ir laiku pasprukti. 

— Tiesą sakant, jis negalėjo matyti, — paaiškino Soumsas, — nes aš 
atėjau pro šonines duris. 

— Aha, puiku! Bet, šiaip ar taip, jis tai turėjo galvoje. Parodykite man 
visas tris skiltis. Pirštų atspaudų nėra — nė vieno! Pirmiausia jis paėmė 
šitą ir ją nusirašė. Kiek jis užtruko, netgi trumpindamas žodžius? Ne 
mažiau kaip ketvirtį valandos. Tuomet numetė šitą lakštą ir čiupo kitą. 

Perrašė ligi pusės, pajuto, jog jūs grįžtate, ir skubiai pasišalino, taip sku- 
biai, kad nespėjo sudėti popierių atgal ir sunaikinti savo buvimo pėdsa- 
kų. Ar kartais negirdėjote nuskubančių žingsnių laiptais, kai įėjote pro 
išorines duris? 

— Regis, negirdėjau. 

— Taigi įsibrovėlis rašė taip pašėlusiai greit, kad nulaužė pieštuką 
ir turėjo jį nusmailinti. Tai įdomu, Votsonai. Pieštukas buvo ne visai 
paprastas. Jis buvo storas, minkštu grafitu, iš viršaus tamsiai mėlynos 
spalvos, fabrikanto pavardė buvo įspausta sidabrinėmis raidėmis, o likęs 
galiukas gal tik pusantro colio ilgumo. Raskite lygiai tokį patį pieštuką, 
pone Soumsai, ir nusikaltėlis — jūsų rankose. Jei pridursiu, kad jis turi 
didelį ir labai atbukusį lenktinį peilį, jūs turėsite dar vieną įkaltį. 

Poną Soumsą šiek tiek pribloškė toks informacijos srautas. 

— Aš suvokiu jūsų minties eigą, — prašneko jis. — Bet iš kur žinote 
pieštuko ilgi? 

Holmsas ištiesė jam drožlelę su raidėmis „NN“ ir nusilupusiais 
dažais. 

— Dabar aišku? 

— Ne, bijau, kad ir dabar ne visai... 

— Aš visada buvau neteisus jūsų atžvilgiu, Votsonai. Tokių yra ir dau- 
giau. Ką reiškia tos raidės „NN“? Tai žodžio pabaiga. Jūs gi žinote, 
kad garsiausias pieštukų gamintojas Johann Faber. Argi neaišku, kad po 
žodžio „Johann“ tik tiek pieštuko ir telieka? — jis pakreipė staliuką, kad 
ant jo kristų elektros šviesa. — Jeigu rašoma ant plono popieriaus, tai ant 
poliruoto paviršiaus lieka žymės. Ne, nieko nematyti. Daugiau čia nieko 
nesužinosiu. Dabar eime prie rašomojo stalo. Šis gumulėlis, matyt, ir 
yta ta juoda į molį panaši masė, apie kurią kalbėjote. Šiek tiek panaši į 
tuščiavidurę piramidėlę; kaip sakėte, joje matyti pjuvenų grūdelių. Taip 
taip, labai įdomu. O pjūvis — sakyčiau, tiesiog praplėšta. Prasideda plonu 
įdrėskimu ir baigiasi skyle atbrizgusiais kraštais. Labai dėkingas jums, 
porie Soumsai, kad atkreipėte mano dėmesį į tai. Kur veda šios durys? 

— Į mano miegamąjį. 

— Ar buvote tenai po šio įvykio? 

— Ne, iškart nuskubėjau pas jus. 

— Norėčiau jį apžiūrėti. Koks nuostabus senamadiškas kambarys! 
Malonėkite minutėlę palūkėti, kol apžiūrėsiu grindis. Ne, nieko nematy- 
ti. O kam čia ta užuolaida? Taip, už jos kabo jūsų drabužiai. Jeigu kam 
nors reikėtų pasislėpti šiame kambaryje, jis turėtų čia užlįsti, nes palovis 
per žemas, o rūbų spinta per siaura. Čia, tikiuosi, nieko nėra? 

Holmsas patraukė užuolaidą, jo įtempta ir net šiek tiek nerami poza 
rodė, kad buvo pasirengęs bet kokiam netikėtumui. Tačiau už užuolai- 
dos nieko nebuvo, tik kabojo trys ar keturios eilutės. Holmsas apsisuko 
ir staiga pasilenkė. 

— Aha, o kas gi čia? — sušuko jis. 

Tai buvo tokia pat juodo glaisto piramidėlė, kaip ta ant rašomojo 
stalo. Pasidėjęs ant delno Holmsas atnešė ją prie lempos. 

— Jūsų svečias, kaip matote, paliko pėdsakų ne tik svetainėje, bet ir 
miegamajame, pone Soumsai. 

— Ko jam čia reikėjo? 

— Man regis, tai visiškai aišku. Jūs atėjote ne iš tos pusės, iš kurios 
jis tikėjosi, ir jis pajuto tai, kai buvote jau prie pat durų. Kas jam be- 
liko veikti? Jis čiupo savo daiktus ir spruko į miegamąjį norėdamas 
pasislėpti. 

— Viešpatie maloningas, pone Holmsai, nejaugi jūs norite pasakyti, 
kad per visą tą laiką, kol aš kalbėjausi su Benisteriu šitame kambaryje, tas 
nenaudėlis tūnojo miegamajame, o mudu nieko nežinojome. 

— Man taip atrodo. 

— Betgi galėjo būti ir kitaip, pone Holmsai. Nežinau, ar jūs atkreipėte 
dėmesį į mano miegamojo langą? 

— Grotuotas, švininiais pinučiais, trys rėmai, vieni iš jų ant vyrių, 
tokio dydžio, kad žmogus išlįstų. 

— Visiškai teisingai. Tas langas į kiemo kampą, taigi vienos jo dalies 
iš kiemo pusės nematyti. Nusikaltėlis galėjo įlįsti į miegamąjį, palikti ten 
savo pėdsakų, iš ten ateiti į svetainę ir pagaliau, radęs neužrakintas duris, 
pro jas pabėgti. 


Holmsas nekantriai papurtė galvą. 

— Mąstykim blaiviai, — tarė jis. — Kiek supratau iš jūsų žodžių, šiais 
laiptais naudojasi trys studentai, kurie paprastai eina pro jūsų duris. 

— Taip, trys studentai. 

— Ir visi trys laikys šį egzaminą? 

— Taip. 

— Ar yra pagrindo kurį nors įtarti labiau, negu kitus. 

Soumsas valandėlę pagalvojo. 

— Klausimas labai delikatus, — pasakė jis. - Nesinorėtų ko nors įtarti 
be įrodymų. 

— Ar vis dėlto yra kokių įtarimų. Pasakykite juos, 0 aš pasirūpinsiu 
įrodymais. 

— Tuomet aš keliais žodžiais apibūdinsiu visus tris gyventojus. Tie- 
siog virš manęs gyvena Gilkristas, labai gabus studentas ir puikus sporti- 
ninkas, žaidžia koledžo regbio ir kriketo komandose, užėmė pirmą vietą 
lenktynių su kliūtimis ir šuolių į tolį rungtynėse. Labai šaunus vaikinas. 
Jo tėvas — liūdnai pagarsėjęs seras Džeibzas Gilkristas — visiškai nusi- 
gyveno lošdamas arklių lenktynėse. Sūnus liko be skatiko, bet yra labai 
darbštus ir pareigingas. Jis daug pasieks. 

Trečiame aukšte gyvena indas Daulatas Rasas. Tai ramus, uždaras 
vaikinas, kaip ir dauguma indų. Jis sėkmingai studijuoja, nors graikų kal- 
ba — silpnoji jo vieta. Dirba atkakliai ir metodiškai. 

Pačiame viršuje — Mailso Maklareno kambarys. Kai rimtai dirba, jo 
rezultatai kuo puikiausi. Tai vienas iš gabiausių universiteto studentų, 
bet kaprizingas, lengvapėdis ir be jokių principų. Pirmame kurse vos ne- 
buvo išvarytas už kažkokią negražią istoriją su kortomis. Visą semestrą 
dykinėjo, užtat dabar tikriausiai labai bijo egzamino. 

— Vadinas, jūs įtariate jį? 

— Nedrįsčiau šito tvirtinti. Bet iš visų trijų jis galbūt įtartiniausias. 

— Tikriausiai. Na, o dabar, pone Soumsai, supažindinkite mus su 
savo tarnu Benisteriu. 

Benisteris buvo neaukštas, gal kokių penkiasdešimties metų žmo- 
gelis, gerokai pražilęs, išblyškusiu glotniai skustu veidu. Jis dar nebuvo 
visiškai atsitokėjęs po netikėto sukrėtimo, sutrikdžiusio įprastą jo gyve- 
nimo eigą. Putlus jo veidas nervingai trūkčiojo, rankos drebėjo. 

— Mes bandome išnarplioti šitą nemalonią istoriją, — pareiškė jo šei- 
mininkas. 

— Taip, sere. 

— Jei neklystu, — pasakė Holmsas, — tai jūs palikote duryse raktą? 

— Taip, sere. 

— Ar nekeista, kad tai įvyko kaip tik tą dieną, kai kambaryje buvo 
tokie svarbūs popieriai? 

— Taip, sere, be galo nemalonu. Bet aš kartais ir anksčiau užmiršda- 
vau taktą. 

— Kada jūs įėjote į kambarį? 

— Apie pusę penktos. Tuo metu paprastai ponas Soumsas geria arbatą. 

— Kiek laiko čia išbuvote? 

— Pamatęs, kad jo nėra, tučtuojau išėjau. 

— Ar pažvelgėte į tuos popierius ant stalo. 

— Ne, sere, tikrai ne. 

— Kodėl palikote raktą duryse? 

— Laikiau padėklą su arbata. Maniau, tuoj pat grįšiu rakto. Bet 
užmiršau. 

— Ar duryse yra spyruoklinė spyna? 

— Ne, sere. 

— Vadinasi, jos buvo atdaros visą laiką? 

— Taip, sere. 

— Ir iš kambario kas nors galėjo išeiti? 

— Taip, sere. 

— Ar labai susijaudinote, kai ponas Soumsas grįžo ir pašaukė jus? 

— Taip, sere. Tokio dalyko niekada nebuvo atsitikę per visus mano 
darbo metus. Aš vos nenualpau, sere. 

— Suprantama. Kur jūs buvote, kai pasijutote blogai. 

— Kur buvau, sere? Štai čia, prie durų. 

— Keista, kad jūs atsisėdote į tą krėslą ten kampe, o ne į tą, kuris arčiau. 

— Nežinau, sere, man buvo vis tiek pat, kur atsisėsiu. 

— Manau, kad jis išties mažai tenutuokė, kas dėjosi, pone Holmsai. 
Jis atrodė baisiai — mirtinai išblyškęs. 

— Kiek čia išbuvote, kai išėjo šeimininkas? 

— Gal kokią minutę. Tuomet užrakinau duris ir grįžau į savo kambarį. 

— Ką jūs įtariate? 

— Ak, nedrįsčiau ko nors įtarti, sere. Netikiu, kad šiame universitete 
būtų nors vienas džentelmenas, gebantis iš tokio poelgio gauti naudos. 
Ne, sere, negaliu tuo patikėti. 

— Dėkoju, tai viskas, — tarė Holmsas. — Beje, dar vienas klausimas. 
Ar kuriam nors iš tų trijų džentelmenų, kuriems patarnaujate, prasitarėte 
apie šį nemalonumą? 

— Ne, sere, niekam. 

— Ar matėte kurį nors iš jų? 

— Ne, sere. 

— Labai gerai. Dabar, pone Soumsai, jei leisite, apžiūrėsime kiemą. 

Trys geltoni kvadratai švietė virš mūsų tirštėjančiose sutemose. 

— Visi trys paukšteliai tupi savo lizdeliuose, — žvelgdamas į viršų, 
pasakė Holmsas. — Ogi čia kas? Vienas kažko nerimsta. 

Tai buvo indas, kurio tamsus siluetas staiga pasirodė nuleistos užuo- 
laidos fone. Jis skubiai žingsniavo ten ir atgal po kambarį. 

— Norėčiau žvilgtelėti į visus tris, — tarė Holmsas. - Ar būtų galima? 

— Nieko nėra lengvesnio, — atsakė Soumsas. — Šis pastatas seniau- 
sias koledže, 1r įprasta, kad lankytojai nori jį apžiūrėti. Eime, aš pats 
jus nuvesiu. 

— Prašyčiau neminėti jokių pavardžių! — paprašė Holmsas, mums 
beldžiantis į Gilkristo duris. 

Jas atidarė aukštas, lieknas, šviesplaukis vaikinas ir išgirdęs mūsų ap- 
silankymo tikslą pakvietė užeiti. Kambarys iš tikrųjų buvo įdomus vidu- 
ramžių architektūros pavyzdys. Holmsą taip sužavėjo viena detalė, kad 
ji panoro ją nusibraižyti savo užrašų knygelėje. Nulaužęs pieštuką, turėjo 
pasiskolinti kitą iš šeimininko 1r galiausiai pasiprašė peilio savo pieštukui 
nusmailinti. Tokia pat įdomi istorija atsitiko ir indo kambariuose. Šis ty- 
kus, neaukštas, kumpanosis vaikinas įtariamai žvilgčiojo į mus ir aiškiai 
apsidžiaugė, kai Holmsas baigė savo architektūros studijas. Nepastebė- 
jau, kad per šiuos du apsilankymus Holmsas būtų aptikęs įkaltį, kurio 

ieškojo. Užeiti pas trečią studentą nepavyko. Mums pasibeldus, jis ne tik 
neatidarė durų, bet dar prapliupo burnoti visokiausiais žodžiais. 

— Man nusispjauti, kas jūs tokie! — piktu balsu riaumojo jis. — Rytoj 
egzaminas, ir niekam neleisiu manęs trukdyti. 

— Storžievis! — iš pykčio paraudęs sušuko mūsų vadovas, kai lipome 
laiptais žemyn. — Be abejo, jis nežinojo, kad tai aš beldžiausi. Bet vis tiek 
labai nemandagiai pasielgė, o tokiomis aplinkybėmis dar ir įtartinai. 

Holmsas reagavo gan keistai. 

— Ar negalėtumėte tiksliai pasakyti, koks jo ūgis? — paklausė jis. 

— Tiesą sakant, pone Holmsai, tiksliai pasakyti negalėčiau. Jis aukš- 
tesnis už indą, bet žemesnis už Gilkristą. Maždaug kokių penkių pėdų 
1r šešių colių. 

— Tai labai svarbu, — pasakė Holmsas. — O dabar, pone Soumsai, 
labanakt. 

Mūsų vadovas iš nuostabos ir baimės suriko: 

— Dieve maloningas, pone Holmsai, nejaugi jūs mane paliksite taip 
staiga! Jūs, man regis, ne visai suprantate, kokia sunki dabar padėtis. Ry- 
toj egzaminas. Šįvakar aš būtinai turiu ką nors ryžtingai veikti. Negaliu 
leisti, kad įvyktų egzaminas, jei kažkas susipažino su tekstu. Reikia rasti 
kokią nors išeitį. 

— Palikite viską taip, kaip yra. Aš užeisiu rytoj anksti rytą, ir viską ap- 
tarsime. Gal ligi to laiko man paaiškės, kaip veikti toliau. O dabar nieko 
nesiimkit — ničnieko. 

— Gerai, pone Holmsai. 

— Ir būkit visiškai ramus. Tikriausiai rasim išeitį iš šios padėties. Tą 
juodo molio gumulėlį ir pieštuko drožles aš pasiimsiu. Sudie! 

Išėję į kiemą, vėl pažvelgėme į langus. Indas vis dar žingsniavo po 
kambarį. Kitų nesimatė. 

— Na, Votsonai, ką jus apie tai manote? — paklausė Holmsas, kai išėjo- 
me į gatvę. — Visiškai kaip laisvalaikio žaidimas — fokusas su trim kortom, 
ar ne? Štai trys vyrai. Turi būti vienas iš jų. Rinkitės. Kuris, jūsų manymu? 

— Tas nepraustaburnis viršutiniame aukšte. Jo reputacija prasčiausia. 
Bet tas indas taip pat įtartinas. Ko jis visąlaik žingsniuoja po kambarį? 

— Čia nieko ypatinga. Daug kas taip daro mokydamasis ką nors at- 
mintinai. 

— O kojjis taip keistai žvilgčiojo į mus? 

— Ir jūs taip žvilgčiotumėt, jei egzamino išvakarėse, kai brangi kie- 
kviena minutė, pas jus užgriūtų kažkokie nepažįstami dykinėtojai. Ne, 
aš čia nieko neįžiūriu. Neprikibsi nei prie pieštukų, nei prie peilių. Man 
neduoda ramybės kitas žmogus. 

— Kas? 

— Nagi Benisteris, tarnas. Kokį vaidmenį jis suvaidino šioje istorijoje? 

— Man jis pasirodė visiškai padorus žmogus. 

— Man taip pat. Štai čia ir galvosūkis. Kodėl visiškai padorus žmo- 
gus... Aha, ten didžioji kanceliarinių prekių krautuvė. Nuo jos ir pradė- 
sime paieškas. 

Mieste buvo vos keturios šiek tiek padoresnės kanceliarinių prekių 
krautuvės, ir kiekvienoje Holmsas rodydavo pieštuko drožles ir klausda- 
vo, ar nėra čia tokių pieštukų. Visur atsakydavo, kad tokį pieštuką gali- 
ma užsakyti, bet jis neįprasto dydžio ir retai kada parduodamas. Mano 
bičiulis, regis, nelabai nusiminė dėl savo nesėkmės, tik gūžtelėjo pečiais 
pusiau juokais, pusiau apgailestaudamas. 

— Nepasisekė, mielasis Votsonai. Geriausias ir svarbiausias įkaltis 
nieko nepaaiškino. Bet neabejoju, kad ir be jo sugebėsim viską išnarp- 
lioti. Viešpatie! Jau beveik devynios, mielas bičiuli, o šeimininkė berods 
kažką prasitarė apie žalius žirnelius pusę aštuonių. Žiūrėkit, Votsonai, 
kad dėl nuolatinio rūkymo ir įpročio amžinai vėluotis pietų, nebūtų at- 
sakytas butas jums, o kartu ir man. Būtų nemalonu, ypač dabar, kol 
dar neištyrėm tos istorijos su nervingu dėstytoju, išsiblaškiusiu tarnu ir 
trimis uoliais studentais. 

Nors Holmsas tą dieną daugiau neprisiminė šios istorijos, bet po 
mūsų pavėluotų pietų jis dar ilgai sėdėjo paskendęs mintyse. Aštuntą 
ryto, kai buvau tik ką apsirengęs, jis atėjo į mano kambarį. 

— Na, Votsonai, — tarė jis, - laikas vykti į Šventojo Luko koledžą. Ar 
galėtumėt apsieiti be pusryčių? 


— Zinoma. 

— Soumsas sėdės kaip ant žarijų, kol neišgirs iš mūsų ko nors gero. 

— O ar jus turit jam gerų žinių? 

— Manau, jog turiu. 

— Jūs padarėte išvadas? 

— Taip, mielasis Votsonai, aš išsprendžiau šitą galvosūkį. 

— Nejaugi radote naujų įkalčių? 

— Taip! Ne veltui šiandien išsiritau iš lovos vos švintant, šeštą valan- 
dą. Darbavausi ištisas dvi valandas ir sukoriau ne mažiau kaip penkias 
mylias. Štai, pažiūrėkite! 

Jis ištiesė ranką. Ant delno gulėjo trys juodo lipnaus molio piramidės. 

— Betgi vakar, Holmsai, jūs turėjote tiktai dvi. 

— O šįryt prisidėjo dar viena. Nesunku įrodyti, kad pirmosios ir an- 
trosios piramidės kilmė ta pati kaip ir trečiosios. Ar ne, Votsonai? Na, 
eime, laikas baigti mūsų draugo Soumso kančias. 

Ir iš tikrųjų nelaimingasis dėstytojas, mums atėjus, atrodė apverk- 
tinai. Po keleto valandų turėjo prasidėti egzaminas, o jis vis dar buvo 
neapsisprendęs, ar paskelbti tai, kas įvyko, ar leisti nusikaltėliui dalyvauti 
varžybose dėl tokios solidžios stipendijos. Iš susijaudinimo jis negalėjo 
nustygti vietoje ir pamatęs Holmsą puolė prie jo išskėstomis rankomis. 

— Ačiū Dievui, kad atėjote! Bijojau, jog, netekęs vilties, jūs metėte šį 
reikalą. Ką daryti? Ar pradėti egzaminą? 

— Būtinai pradėkite. 

— Bet tas niekšas... 

— Jis nedalyvaus. 

— Ar žinote, kas jis? 

— Manau, jog žinau. O kad ši istorija neiškiltų aikštėn, savo jėgo- 
mis organizuosime ką nors panašaus į nedidelį karo lauko teismą. Jūsų, 
Soumsai, prašau sėsti tenai! O jūs, Votsonai, — čia! Aš atsisėsiu į krėslą 
viduryje. Manau, dabar atrodome ganėtinai įspūdingai ir priversime nu- 
sikaltusią sielą pabūgti. Malonėkite paskambinti tarnui. 

Įėjo Benisteris ir susigūužė iš nuostabos ir baimės, išvydęs tokį būrį 
teisėjų. 

— Prašom uždaryti duris, — paliepė Holmsas. — O dabar, Benisteri, 
malonėkit pasakyti visą tiesą apie vakarykštį įvykį. 

Benisteris išblyško it popierius. 

— Aš viską jums pasakiau, sere. 

— Ir nieko nebegalit pridėti? 

— Visiškai nieko, sere. 

— Na, ką gi, tuomet aš jums išdėstysiu savo spėliojimus. Vakar, sėsda- 
mas į aną krėslą, jūs norėjote paslėpti kažkokį daiktą, kuris būtų galėjęs 
išduoti nekviestąjį svečią, ar ne? 

Benisterio veidas visiškai persimainė. 

— Ne, sere, tikrai ne. 

— Tai tik spėliojimai, — švelniai pasakė Holmsas. — Atvirai prisipa- 
žįstu, jog negalėčiau to įrodyti. Bet tas spėliojimas visiškai pagrįstas: juk 
tuo momentu, kai ponas Soumsas buvo nusisukęs, jūs išleidote žmogų, 
kuris buvo pasislėpęs miegamajame. 

Benisteris aplaižė sukepusias lūpas. 

— Ten nieko nebuvo, sere. 

— Apgailestauju tai girdėdamas, Benisteri. Ligi šiol jūs galbūt kalbė- 
jote tiesą, bet dabar, be abejo, pamelavote. 

Tarno veidas pasidarė niūrus ir atžarus. 

— Ten nieko nebuvo, sere. 

— Nagi, Benisteri, ar tikrai nebuvo? 

— Taip, sere, nieko. 

— Vadinasi, jūs negalit pasakyti mums nieko nauja. Prašom neišeiti iš 
kambario. Stovėkite ten, prie miegamojo durų. O dabar, Soumsai, norė- 
čiau paprašyti, kad jūs nueitumėte pas jaunąjį Gilkristą ir pakviestumėte 
ji ateiti čionai. 

Po valandėlės dėstytojas grįžo kartu su savo studentu. Tai buvo gra- 
žaus stoto jaunuolis, aukštas, lieknas, žvitrus, stangrios eisenos, malo- 
naus ir atviro veido. Susirūpinusiomis mėlynomis akimis jis apžvelgė 
mus visus, ir galiausiai neslepiamo išgąsčio apimtas, jo žvilgsnis sustingo 
ties kampe stovinčiu Benisteriu. 

— Uždarykite duris, — paliepė Holmsas. - Taigi, pone Gilkristai, mes 
esame penkiese, ir niekas niekada neturi sužinoti, apie ką čia bus kalba- 
ma. Galime būti visiškai atviri. Norėtume žinoti, pone Gilkristai, kaip 
jūs, būdamas doras žmogus, vakar galėjote taip pasielgti? 

Nelaimingasis jaunuolis susvirduliavo ir metė kupiną išgąsčio ir prie- 
kaištų žvilgsnį į Benisterį. 

— Ne ne, pone Gilkristai, aš neprasitariau nė žodžiu, nė vienu žode- 
liu! — sušuko tarnas. 

— Taip, tiesa. Bet jūs prasitarėte dabar, — pareiškė Holmsas. — Taigi, 
sere, po Benisterio žodžių, kaip matot, jūsų padėtis tapą beviltiška, ir 
jums belieka atvirai prisipažinti. 

Gilkristo veidas persikreipė, ir valandėlę jis bandė tvardytis, bet čia 
pat puolė ant kelių prie stalo ir užsidengęs veidą rankomis prapliupo 
pašėlusiai raudoti. 

— Nusiraminkit, nusiraminkit, — švelniai prašneko Holmsas, - žmo- 
gui būdinga klysti, ir, be abejo, niekas nepavadins jūsų užkietėjusiu nu- 
sikaltėliu. Galbūt jums bus lengviau, jei aš papasakosiu ponui Soumsui, 
kas įvyko, o jūs tik mane pataisysite, jei aš suklysiu. Gerai? Na na, ne- 
atsakykite, jeigu jums sunku. Klausykite ir žiūrėkite, kad aš kur nors 
jums neprasikalsčiau. Man viskas pradėjo aiškėti nuo to momento, pone 
Soumsai, kai jūs pasakėte, jog niekas, net Benisteris, negalėjo žinoti, kad 
korektūra yra jūsų kambaryje. Spaustuvininkas, be abejo, atkrito — jis 
galėjo peržiūrėti korektūrą savo įstaigoje. Indą aš taip pat atmečiau. Jei- 
gu korektūra buvo susukta į rulonėlį, jis galėjo ir nežinoti, kas ten yra. 
Antra vertus, beveik neįmanomas toks sutapimas, kad svetimas žmogus 
įeitų į kambarį kaip tik tuomet, kai ant stalo guli egzaminų tekstas. Aš 
atmečiau tokią galimybę. Vadinasi, žmogus, kuris įėjo į kambarį, žinojo, 
kad tas tekstas ten yra. Kaip jis tai sužinojo? Priėjęs prie jūsų namo, 
galint įsibrauti pro langą patį vidudienį, matant gyvenantiems priešais. 
Tokia mintis absurdiška. Aš tik norėjau nustatyti, kokio ūgio turėtų būti 
žmogus, kad, eidamas pro šalį, pamatytų, kokie popieriai guli ant rašo- 
mojo stalo. Esu šešių pėdų ir tik pasistiebęs galėjau pamatyti. Už mane 
žemesnis žmogus nebūtų matęs. Taigi turėjau pagrindo manyti, jog rei- 
kia atkreipti dėmesį į tą studentą, kuris iš visų trijų yra aukščiausias. Įėjęs 
vidun, pastebėjau staliuką prie lango ir išdėsčiau jums savo spėliones. 
Apie rašomąjį stalą nieko pasakyti negalėjau tol, kol jūs prasitarėte, kad 

Gilkristas dalyvauja šuolių į tolį varžybose. Staiga man viskas paaiškėjo, 
tereikėjo keleto patvirtinančių įrodymų, kuriuos netrukus ir radau. Vadi- 
nasi, viskas vyko štai taip. Tas jaunuolis praleido dieną sporto aikštelėje 
treniruodamasis šuolius į tolį. Grįžo nešinas sportiniais batais, kurie turi 
keletą smailių kapliukų. Būdamas labai aukštas, pro jūsų langą eidamas 
pamatė tuos popierius, susuktus į rulonėlį, ir sumojo, kas tai galėtų būti. 
Nieko bloga nebūtų įvykę, jei, eidamas pro jūsų duris, nebūtų pastebėjęs 
išsiblaškiusio tarno palikto rakto. Jį apėmė nenugalimas noras užsukti 
vidun ir pažiūrėti, ar ten tikrai korektūra. Tai buvo visai nepavojinga: 
jis galėjo apsimesti, kad užėjo pas jus ko nors paklausti. Pamatęs, kad 
tai tikrai korektūra, jis neatsispyrė pagundai. Batus padėjo ant rašomojo 
stalo. O ką jūs padėjote ant kėdės prie lango? 

— Pirštines, — atsakė jaunuolis. 

Holmsas pergalingai pažvelgė į Benisterį. 

— Taigi pirštines padėjo ant kėdės ir atsisėdęs prie mažojo staliuko 
ėmė perrašinėti korektūrą. Tikėjosi, kad dėstytojas grįš pro pagrindinius 
vartus, if jis pastebės jį. Tačiau jau žinome, jog ponas Soumsas grįžo pro 
šoninius vartelius. Staiga prie pat durų pasigirdo jo žingsniai. Pabėgti 
buvo neįmanoma. Užmiršęs pirštines, jis pasičiupo batus ir smuko į mie- 
gamąjį. Matote, įbrėžimas ant stalo nuo čia vos matyti, bet iš miegamojo 
pusės daug gilesnis. Tai įtikinamai rodo, kad batas buvo traukiamas šita 
kryptimi ir nusikaltėlis pasislėpė miegamajame. Kapliuką aplipusi žemė 
liko ant stalo, o kitas gumulėlis atšoko ir nukrito ant grindų miegamaja- 
me. Belieka pridurti, kad šįryt aš nuėjau į sporto aikštę ir pamačiau, kad 
šuolių į tolį aikštelės gruntas — lipnus tamsus molis. Paėmiau truputį to 
molio kartu su rausvomis pjuvenomis, kuriomis pabarstyta žemė, kad 
šuolininkai nepaslystų. Ar aš teisingai papasakojau, pone Gilkristai? 

Studentas atsitiesė. 

— Taip, sere teisingai, — atsakė jis. 

— Dieve mano! Nejaugi neturite ko pridurti? — sušuko Soumsas. 

— Taip, sere, turiu, bet mane visiškai pritrenkė ir suglumino šitas 
gėdingas demaskavimas. Nemiegojau visą naktį ir paryčiui parašiau 
jums, pone Soumsai, laišką. Dar nežinodamas, kad mano nusikaltimas 

atskleistas. Štai jis. Ten parašyta: „Aš nusprendžiau nelaikyti egzamino. 
Neseniai gavau pasiūlymą tarnauti karininku Rodezijos policijoje ir tuč- 
tuojau išvykstu į Pietą Afriką“. 

— Man malonu girdėti, kad neketinote pasinaudoti tokio negarbingo 
poelgio vaisiais, - pasakė Soumsas. — Tačiau kas paskatino jus pakeisti 
savo nuomonę? 

Gilkristas parodė į Benisterį. 

— Štai šis žmogus atvedė mane į tiesos kelią, — tarė jis. 

— Paklausykit, Benisteri, — prašneko Holmsas. — Iš visko, ką aš pa- 
sakiau, aišku, kad tik jūs galėjote išleisti tą jaunuolį, nes likote čia vienas 
kambaryje ir išeidamas turėjote užrakinti duris. Pasprukti pro langą juk 
buvo neįmanoma. Gal galėtumėte atskleisti mums paskutinį šios paslap- 
tingos istorijos puslapį ir paaiškinti, kodėl taip padarėte. 

— Viskas labai paprasta žinant aplinkybes, bet jų atspėti negalėjo net 
toks protingas žmogus kaip jūs. Kadaise, sere, aš tarnavau pas seną- 
jį Džeibzą Gilkristą, šito jauno džentelmeno tėvą. Kai seras Gilkristas 
nusigyveno, pradėjau tarnauti šitame koledže, bet niekada neužmiršau 
savo senojo šeimininko, kuris buvo visiškai sužlugdytas. Prisimindamas 
senus laikus, aš saugojau jo sūnų. Taigi, sere, kai vakar, paskelbus aliar- 
mą, atėjau į šitą kambarį, pirmiausia išvydau ant kėdės gulinčias rusvas 
pono Gilkristo pirštines. Iškart jas pažinau ir viską supratau. Jei ponas 
Soumsas jas būtų pamatęs, tuomet viskas būtų buvę baigta. Taigi aš 
klestelėjau ant tos kėdės ir nė krust iš vietos, kol ponas Soumsas išėjo 
ieškoti jūsų. Tuo metu iš miegamojo išeina mano jaunasis šeimininkas, 
kurį kadaise supdavau ant kelių, ir viską prisipažįsta. Kaip, sere, galėjau 
jam nepadėti? Aš kalbėjau su juo taip, kaip būtų kalbėjęs velionis jo 
tėvas, ir aiškinau, kad iš tokio poelgio nieko gero nesulauks. Ar galima 
mane už tai smerkti, sere? 

— Žinoma, negalima, — nuoširdžiai pareiškė Holmsas ir atsisto- 
jo. — Taigi, Soumsai, jūsų reikalas sutvarkytas, o mūsų laukia pusryčiai 
namuose. Eime, Votsonai. Tikiuosi, sere, Rodezijoje jūsų laukia puiki 
karjera. Sykį jūs suklupote. Bet manau, kad ateityje aukštai iškilsite. 

velgdamas į tris didžiulius tomus užrašų apie mūsų veiklą 1894 

metais, turiu pripažinti, jog iš tokios gausybės medžiagos man 
labai sunku atrinkti tuos atvejus, kurie būtų patys įdomiausi ir kartu ge- 
riausiai atskleistų ypatingus mano bičiulio gebėjimus. Verčiant puslapį 
po puslapio, mano žvilgsnis sustoja ties bjauria istorija apie raudonąją 
siurbėlę arba apie siaubingą bankininko Krosbio mirtį. O štai čia apra- 
šyta tragedija, įvykusi Edltone, ir nedidelis radinys sename britų pilka- 
pyje. Garsioji Smito ir Mortimerio palikimo byla taip pat priklauso šiam 
laikotarpiui, kaip ir Jurė, įvykdžiusio žmogžudystę Bulvaruose, sekimas 
ir suėmimas, už kurį Holmsas gavo padėkos laišką iš Prancūzijos pre- 
zidento ir Garbės legiono ordiną. Visi šie įvykiai sudomintų skaitytoją, 
bet, mano manymu, nė vienas iš jų nėra toks įdomus visais atžvilgiais 
kaip atsitikimas Joksli Old Pleise. Turiu omeny ne tik tragišką jaunojo 
Viloubio Smito mirtį, bet ir tolesnius įvykius, kurie atskleidė tokius ne- 
tikėtus nusikaltimo motyvus. 

Tai atsitiko pašėlusiai audringą naktį lapkričio pabaigoje. Mudu su 
Holmsu visą vakarą tylėdami sėdėjome savo kambaryje. Holmsas su sti- 
pria lupa bandė įskaityti pirminį įrašą palimpseste,* o aš įsigilinau į ne- 
seniai išleistą chirurgijos traktatą. Lauke, Beikerio gatvėje, užavo vėjas, o 


* Pergamentas, arba papirusas, naudojamas rašymui antrą kartą. 

lietus negailestingai plakė langus. Ar ne keista? Mes gyvename pačiame 
Londono centre, iš visų pusių dešimties mylių spinduliu supami žmo- 
gaus rankų statinių, tačiau esame gamtos jėgų nelaisvėje ir suvokiame, 
jog, palyginti su milžiniška stichijos galybe, visas Londonas yra tik kur- 
miarausių knibždantis laukas. Aš priėjau prie lango ir pažvelgiau į tuščią 
gatvę. Vienur kitur ant šlapio grindinio ir blizgančių šaligatvių žybčiojo 
gatvės žibintų šviesa. Vieniša karieta, įsukusi aš Oksfordo gatvės, šlep- 
sėjo per balas. 

— Visa laimė, Votsonai, kad tokią naktį mums niekur nereikia eiti, — 
prašneko Holmsas, padėjęs lupą ir suvyniojęs palimpsestą. — Šiuo pri- 
sėdimu gana. Toks darbas labai vargina akis. Beje, kaip suprantu, jog tai 
tik penkioliktojo amžiaus antrosios pusės kažkokios abatijos sąskaitos. 
Palaukit, palaukit! O kas gi ten? 

Per vėjo šniokštimą pasigirdo arklio kanopų bildesys, o paskui rato 
džerškimas į šaligatvio kraštą. Matyt, prie durų sustojo karieta, kurią 
mačiau važiuojant. 

— Ko jam reikia? — sušukau pamatęs iš karietos lipant žmogų. 

— Ko jam reikia? Jis nori pasimatyti su mumis. O mudviem, vargšeli 
Votsonai, reikia apsiaustų, šalikų, kaliošų — visko, ką sugalvojo žmogus, 
kad galėtų grumtis su tokiu oru. Tačiau luktelėkit! Karieta nuvažiuoja. 
Taigi yra vilties. Jei jis būtų norėjęs mus vežtis, nebūtų paleidęs karietos. 
Nubėkit į apačią, draugužių ir atidarykit duris, nes visi padorūs žmonės 
jau seniai miega. 

Lempos šviesa krito ant mūsų vidurnakčio svečio veido, ir aš iškart 
ji pažinau. Tai buvo jaunasis Stenlis Hopkinsas, teikiantis vilčių detekty- 
vas, kurio tarnybine karjera jau buvo susidomėjęs Holmsas. 

— Ar jis namie? — susirūpinęs paklausė Hopkinsas. 

— Namie, namie, sere, — atsiliepė Holmso balsas iš viršaus. — Tikiuo- 
si, neketinat tokią naktį mūsų kur nors tempti. 

Seklys. užlipo į viršų. Lempos šviesoje jo lietpaltis tiesiog žvilgėte 
žvilgėjo. Kol Holmsas pakurstė židinį, aš padėjau Hopkinsui nusivilkti. 

— Prašom, mielasis Hopkinsai, pasišildyti kojas prie ugnies, — tarė 
jis. — Štai cigaras, o mūsų daktaras turi gerų vaistų nuo tokio oro kaip 

šiąnakt — karštas vanduo su citrina. Matyt, atsitiko kas nors svarbaus, 
kad atskubėjote per baisią vėtrą. 

— Iš tikrųjų, pone Holmsai. Tai bent dienelė buvo, patikėkit! Ar skai- 
tėte šviežiausias naujienas apie Jokslio bylą? 

— Šiandien skaitinėjau tik penkioliktojo amžiaus naujienas. 

— Parašyta tik viena pastraipa ir tiek primeluota, kad jūs nieko ne- 
praradote. Prisipažinsiu, jog nesėdėjau sudėjęs rankų. Jokslis yra Ken- 
te, dešimt mylių nuo Četemo ir trys nuo geležinkelio. Gavau telegramą 
penkiolika po trijų, nuvykau į Jokslį penktą, viską apžiūrėjau, pasku- 
tiniu traukiniu grįžau į Londoną ir iš Čering Kroso stoties atlėkiau 
tiesiai pas jus. 

— Taigi jums ta byla, matyt, ne visai aiški. 

— Ne visai aiški? Aš nieko nesuprantu. Man, regis, su tokia painiava 
niekad neteko susidurti, nors iš pradžių atrodė, kad viskas labai paprasta 
ir aišku. Nėra nusikaltimo motyvų, pone Holmsai. Štai kas man kelia 
nerimą: nėra jokių motyvų! Žmogus nužudytas, to negalima paneigti, 
bet negaliu suprasti, kas ir dėl ko troško jo mirties. 

Holmsas užsirūkė ir atsilošė krėsle. 

— Papasakokite, — paprašė jis. 

— Faktus žinau kuo smulkiausiai, — pradėjo Stenlis Hopkinsas, — bet 
man reikia suvokti, ką jie reiškia. Mano supratimu, istorija štai kokia. 
Prieš keletą metų šį užmiesčio namą, Jokslį Ould Pleisą, išsinuomojo 
vienas senyvas žmogus, vadinamas profesoriumi Koremu. Profeso- 
rius — visiškas ligonis. Pusę laiko jis praguli lovoje, o kitą pusę arba kli- 
bikščiuoja su lazdele aplink namą, arba sodininkas vežioja jį vežimėliu 
po parką. Kaimynai jį mėgsta ir lanko, aplinkiniai mano esant mokytą 
žmogų. Jo šeimyna — tai pagyvenusi ekonomė ponia Marker ir tarnaitė 
Sjuzena Tarlton. Jų reputacija kuo puikiausia, ir jos gyvena tenai nuo 
to laiko, kai profesorius įsikūrė tame name. Profesorius rašo kažkokį 
mokslo darbą. Prieš metus jis nutarė pasisamdyti sekretorių. Pirmieji 
du buvo niekam tikę, bet trečiasis, Viloubis Smitas, visiškai jaunas, ką 
tik baigęs universitetą, buvo kaip tik toks, kokio ir reikėjo šeimininkui. 
Rytais sekretorius užrašinėdavo viską, ką diktuodavo profesorius, o va- 

karais rinkdavo medžiagą, reikiamą kitos dienos darbui. Apie jį nebuvo 
kalbama nieko bloga nei tada, kai mokėsi Apingeme, nei kai studijavo 
Kembridže. Aš peržiūrėjau to Viloubio Smito charakteristikas, iš kurių 
matyti, kad jis visada buvo padorus, ramus, darbštus vaikinas ir neturėjo 
jokių silpnybių. Ir štai šis jaunuolis šįryt mirė profesoriaus kabinete to- 
kiomis aplinkybėmis, kurios neabejotinai rodo įvykus žmogžudystę. 

Už langų švilpė ir kaukė vėjas. Mudu su Holmsu pasislinkome arčiau 
prie židinio, klausydamiesi lėtai ir nuosekliai jaunojo inspektoriaus pasa- 
kojamos įdomios istorijos. 

— Apieškokite visą Angliją, — tęsė jis, — ir niekur nerasite uždaresnės 
žmonių grupelės, visiškai atsiribojusios nuo išorinės įtakos. Profesorius 
pasinėręs į savo darbą, jam daugiau niekas nerūpi. Jaunasis Smitas su 
niekuo kaimynystėje nebuvo pažįstamas ir gyveno panašiai kaip ir jo 
šeimininkas. Abi moterys abejingos viskam, kas dedasi už namo sienų. 
Sodininkas Mortimeris, kuris stumdo vežimėlį, — senas kareivis pensi- 
ninkas, Krymo karo veteranas, nepaprastai doras žmogus. Jis gyvena ne 
pačiame name, oO trijų kambarių kotedže kitame sodo gale. Tai vienin- 
teliai žmonės, gyvenantys Joksli Ould Pleise. Tačiau reikia pasakyti, kad 
už šimto jardų nuo sodo vartų eina plentas iš Londono į Četemą. Vartai 
uždaryti skląsčiu, todėl prašaliečiui visai nesunku įeiti vidun. Dabar no- 
rėčiau išdėstyti Sjuzenos Tarlton, vienintelio asmens, galinčio ką nors 
pasakyti apie šią istoriją, parodymus. Rytą tarp vienuoliktos ir dvyliktos 
ji kabino užuolaidas viršutiniame miegamajame, kurio langai fasado pu- 
sėje. Profesorius Koremas dar gulėjo, nes jis retai kada atsikelia prieš vi- 
durdienį, jei oras blogas. Ekonomė darbavosi virtuvėje. Viloubis Smitas 
buvo savo miegamajame, kuris yra kartu ir jo darbo kambarys, bet tar- 
naitė girdėjo, kaip jis ėjo koridoriumi ir nulipo žemyn į kabinetą, esantį 
kaip tik po miegamuoju, kur ji kabino užuolaidas. Nors tarnaitė nematė, 
bet įsitikinusi, jog tai tikrai buvo ponas Smitas, nes gerai pažįsta sku- 
brią, tvirtą jo eiseną. Ji negirdėjo, kaip užsidarė kabineto durys, tačiau po 
kokios minutės ar dviejų ten nuaidėjo baisus klyksmas: pašėlęs, kimus 
šauksmas, toks keistas ir nenatūralus, kad sunku pasakyti, ar rėkė vyras, 


ar moteris. Tuoj pat pasigirdo duslus bumptelėjimas, sudrebinęs visą 


senąjį namą, o paskui viskas nutilo. Tarnaitė akimirką sustingo iš baimės, 


APSAKYMAI 


o paskui, atgavusi amą, nubėgo žemyn. Ji atidarė kabineto duris. Jauna- 
sis Viloubis gulėjo paslikas ant grindų. Iš pradžių tarnaitė nepastebėjo 
jokios žaizdos, bet, pabandžiusi jį pakelti, pamatė iš kaklo prie pat pa- 
kaušio plūstant kraują. Žaizda buvo nedidelė, bet labai gili, matyt, buvo 
perpjauta miego arterija. Šalia ant kilimo gulėjo įrankis, kuriuo jaunuolis 
buvo sužeistas: peiliukas su dramblio kaulo kriaunomis ir kietais ašme- 
nimis vaško antspaudams nupjauti — tokie dažnai puošia senovinius ra- 
šomuosius stalus. Ant profesoriaus stalo, tarp kitų rašymo reikmenų taip 
pat buvo toks peilis. Tarnaitė manė, kad jaunasis Smitas jau negyvas, bet 
kai ji šliukštelėjo jam ant veido vandens iš grafino, šis akimirką pramerkė 
akis. „Profesoriau, — pralemeno jis, — tai buvo ji“. Tarnaitė gali prisiekti, 
kad jis iš tikrųjų taip pasakė. Beviltiškai stengėsi dar kažką ištarti, iškėlė 
dešinę ranką, bet staiga mirė. Netrukus į kabinetą atbėgo ekonomė, bet 
nespėjo išgirsti mirštančiojo žodžių. Palikusi prie numirėlio Sjuzeną, ji 
nuskubėjo į profesoriaus kambarį. Tas sėdėjo lovoje be galo susijaudinęs, 
nes buvo girdėjęs riksmą ir suprato, kad atsitiko kažkas baisaus. Ponia 
Marker gali prisiekti, kad profesorius tebebuvo su naktiniais marškiniais, 
be to, jis ir nebūtų galėjęs apsirengti be Mortimerio pagalbos, o pasta- 
rajam buvo prisakyta ateiti dvyliktą valandą. Profesorius sakė girdėjęs 
kažkur tolumoje riksmą, bet daugiau nieko nežinąs. Paskutinių jaunuolio 
žodžių — „Profesoriau, tai buvo ji“ — negalįs paaiškinti, bet manąs, kad 
Viloubis Smitas neturėjo nė vieno priešo, ir neįsivaizduojąs jokių nu- 
žudymo motyvų. Pirmiausia profesorius nusiuntė sodininką Mortimerį 
iškviesti policijos. O paskui konsteblis pranešė man. Kol atvykau, name 
niekas nebuvo paliesta, o vaikščioti takais, vedančiais prie namo, buvo 
griežčiausiai uždrausta. Taigi, pone Šerlokai Holmsai, turėjau puikiausią 
galimybę pritaikyti jūsų teorijas. Netrūko nieko, ko reikėjo. 

— Tik Šerloko Holmso, — pasakė mano kaimynas šiek tiek pašai- 
piai. — Na, tiek to. O dabar pasakokite, ką ten nuveikėte. 

— Pirmiausia, pone Holmsai, pažvelkite į šitą planą, kuriame matyti, 
kur yra profesoriaus kabinetas ir kiti kambariai. Jums bus lengviau su- 
prasti mano pasakojimą. 

Jis išvyniojo planą, kurį čia pateikiu, ir padėjo Holmsui ant kelių. Aš 
atsistojau už Holmso ir taip pat ėmiau jį tyrinėti. 

— Planas, žinoma, apytikris, jame pažymėta tik tai, kas šiuo atveju 
svarbiausia. Visa kita vėliau jūs pats pamatysite. Tarkime, kad žudikas 
įsibrovė į namą iš lauko pusės. Bet kaipgi jis arba ji įėjo? Tikriausiai ėjo 
parko alėja ir įsmuko pro užpakalines duris, nes iš ten galima tiesiog 
patekti į kabinetą. Kitu keliu eiti būtų buvę labai sudėtinga. Pabėgti įma- 
noma tik tuo pačiu keliu, nes kiti du buvo užkirsti. Vienu iš jų atbėgo 
Sjuzena, o kitas veda tiesiai į profesoriaus miegamąjį. Taigi aš sutelkiau 
visą dėmesį į parko alėją. Neseniai buvo paliję, žemė patežusi, ir pėdsa- 
susidūriau su atsargiu ir įgudusiu nusikaltėliu. Alėjoje nebuvo jokių pėd- 
sakų. Tačiau neabejotina, kad kažkas ėjo pieva palei alėją, nenorėdamas 
palikti pėdsakų ant tako. Aiškių atspaudų ten nesimatė, bet žolė buvo 
sumindžiota, vadinasi, ten kažkas tikrai vaikščiojo. Tai galėjo būti tik 
žudikas: nei sodininkas, nei kas nors kitas rytą čia nevaikščiojo, o lietus 
pradėjo lyti naktį. 

— Palaukit valandėlę, — pertraukė. Holmsas. — O kur ta alėja veda? 

— Į plentą. 

— O kokio ji ilgumo? 

— Maždaug šimto jardų. 

— Na, o ten, prie pat vartų, ar nebuvo matyti jokių pėdsakų? 

— Gaila, bet toje vietoje alėja išklota plytelėmis. 

— O ant plento? 

— Ir ten nieko. Vienas purvynas. 

— Na jau! O kaip tos pėdos žolėje? Ar jos rodo, kad žmogus ėjo į 
namą, ar iš jo? 

— Šito negaliu pasakyti. Pėdsakai labai neaiškūs. 

— Didelė ar maža pėda? 

— Taip pat neįmanoma pasakyti. 

Holmsas nepatenkintas pliaukštelėjo liežuviu. 

— Lietus visąlaik pliaupia ir vėtra nerimsta, — pasakė jis. — Tuos pėd- 
sakus dabar bus sunkiau iššifruoti, negu tą seną rankraštį. Nieko ne- 
padarysi. Taigi, Hopkinsai, ką jūs veikėte tada, kai nustatėte, jog nieko 
nenustatėte? 

— Aš manau, kad daug ką nustačiau, pone Holmsai. Aišku, jog kažkas 
paklotas kokoso demblys, bet ten nėra jokių pėdsakų. Paskui nuėjau į ka- 
binetą. Jame beveik nėra baldų, tik didžiulis rašomasis stalas su sekreteru. 
Sekreteras turi dvi eiles šoninių stalčių, o vidury tarp jų nedidelė spin- 
telė. Stalčiai buvo neužrakinti, o spintelė — taip pat ne. Matyt, kad stal- 
čiai apskritai nebuvo rakinami, nes juose nebuvo laikoma nieko vertinga. 
Spintelėje gulėjo kažkokie svarbūs dokumentai, bet jie nebuvo paliesti. 
Profesorius tikina, kad viskas savo vietoje. Vadinasi, tai ne apiplėšimas. 
šomojo stalo — taip, kaip pažymėta mano brėžinyje. Žaizda dešinėje kak- 
lo pusėje, durta iš užpakalio, taigi jis pats negalėjo nusižudyti. 

— Nebent būtų kritęs ant peilio, - tarė Holmsas. 

— Visiškai teisingai. Man taip pat dingtelėjo tokia mintis. Bet peilis 
gulėjo už keleto pėdų, vadinasi, jaunuolis negalėjo ant jo kristi. Be to, 
atkreipkite dėmesį į paskutinius mirštančiojo žodžius. Ir galiausiai deši- 
niojoje jo saujoje buvo sugniaužtas šis labai svarbus daiktinis įrodymas. 

Stenlis Hopkinsas išsitraukė iš kišenės popierinį ryšulėlį. Išvyniojęs 
ji, išėmė pensnė su auksiniais apsodais. Prie vienos pusės buvo pririštas 
dvigubas, pusiau perplėštas juodas šilkinis raištelis. 

— Viloubio Smito akys buvo puikios, — pridūrė jis. —- Nėra abejonės, 
kad pensnė jis nutraukė nuo žudiko veido. 

Šerlokas Holmsas paėmė pensnė ir nepaprastai kruopščiai, atidžiai 
apžiūrėjo. Paskui užsidėjo sau ant nosies, bandė skaityti, nuėjo prie lan- 
go ir pažvelgė į gatvę, nusiėmęs labai dėmesingai ištyrė pensnė prikišęs 
prie pat lempos ir galiausiai sukikenęs atsisėdo prie stalo ir brūkštelėjo 
keletą eilučių popieriaus lapelyje, kurį pakišo Hopkinsui. 

— Daugiau niekuo negaliu jums padėti, - pasakė jis. - Manau, kad tai 
jums pravers. 

Nustebęs seklys perskaitė raštelį garsiai: 


Ieškoma gerai apsirengusi dama, gyvenanti resbektabilame rajone. Jos nosis 


stambi tr mėsinga, akys arti viena kitos. Kakta suraukta, žiūrėdama brisimer- 

kia ir tikriausiai yra kiek pasikubrinusi. Yra duomenų, kad 7! ber bastaruo- 
sius keletą mėnesių mažiausiai du kartus kreipėsi į obiiką. Kadangi j0s akiniai 
nebabrastai stibrūs, 0 oblikų ne taib Jau daug, ją rasti nebus sunku. 


Išvydęs mūsų akyse nuostabą, Holmsas nusišypsojo. 

— Viskas labai paprasta, — paaiškino jis. — Sunku rasti kitą tokį daiktą, 
kuris leistų padaryti daugiau išvadų, negu akiniai, ypač tokie akiniai kaip 
šitie. Iš ko sprendžiu, kad jie priklauso moteriai? Ogi iš to, kad jie labai 
dailūs, be to, iš paskutinių nužudytojo žodžių. O tai, kad ji prašmatni ir 
gražiai rengiasi, spėju iš to, jog pensnė su puošniais gryno aukso apsodais. 
Sunku įsivaizduoti, kad dama kitais atžvilgiais būtų ne tokia prašmatni. 
Užsidėkite ir pamatysite, kad gnybtukai jums per platūs, vadinasi, tos da- 
mos nosis gana stambi. Tokia nosis — paprastai trumpa ir stora, bet esti 
nemažai išimčių, todėl primygtinai nereikalauju sutikti su šia mano pas- 
taba. Mano veidas gana siauras, tačiau užsidėjęs šią pensnė matau, kad 
akys neatitinka jos stiklų centro, kitaip sakant, atstumas tarp mano akių 
yra didesnis. Taigi šios damos akys yra prie pat nosies. Atkreipkit dėmesį, 
Votsonai, kad pensnė stiklai gaubti ir nepaprastai stiprūs. Prastas regėji- 
mas daro įtaką jos išvaizdai. Turiu galvoje jos kaktą, akių vokus ir pečius. 

— Taip, — atsakiau aš, — visiškai sutinku su argumentais. Tačiau nie- 
kaip nesuprantu, kodėl jūs nusprendėte, kad ji du kartus buvo optikoje. 

Holmsas paėmė pensnė. 

— Atkreipkite dėmesį į tai, — tarė jis, — jog gnybtukai iš vidaus turi 
ploną kamščio įklotą, kad ne taip spaustų nosį. Vienas nublukęs ir nu- 
sitrynęs, o kitas visiškai naujas. Matyt, vienas nukrito ir buvo pakeistas 
nauju. Sakyčiau, kad ir senasis įklotas vos keleto mėnesių senumo. Ka- 
dangi abu jie vienodi, darau išvadą, jog dama dukart taisė pensnė toje 
pačioje vietoje. 

— Tiesiog nuostabu, — sušuko Hopkinsas, susižavėjęs Holmso išve- 
džiojimais. — Tik pamanykit, juk visi tie duomenys buvo mano rankose, 
o aš nieko nenutuokiau! Tiesa, aš ketinau apeiti visas Londono optikas. 

— Būtinai apeikite. O dabar sakykite, ar dar turite ką papasakoti 


apie šį įvykį? 

— Nieko, pone Holmsai. Man regis, jūs dabar žinote tiek kiek ir aš, 
galbūt net daugiau. Mes apklausėme, ar kas nepastebėjo nepažįstamo 
žmogaus stotyje arba aplinkiniuose keliuose. Atrodo, kad nieko nepa- 
stebėta. Mane labiausiai stulbina tai, jog nėra jokių nužudymo motyvų. 
Nė menkiausios priežasties. 

— Na, aš niekuo jums negaliu padėti. Bet manau, jog norėtumėte 
prašyti mūsų rytoj nuvykti į nusikaltimo vietą. 

— Jei jums nebus per sunku, pone Holmsai. Šeštą valandą ryto iš 
Čering Kroso stoties išvažiuoja traukinys į Četemą, ir Joksli Ould Pleise 
mes turėtume būti po aštuonių. 

— Taigi mes ir vyksime tuo traukiniu. Jūsų byloje yra viena kita labai 
įdomi smulkmena, ir aš mielu noru ją išsamiai patyrinėsiu. Bet dabar jau 
pirma valanda, būtų gerai bent keletą valandų pamiegoti. Jus paguldysiu 
ant šitos sofos priešais židinį. Rytoj rytą išvirsiu kavos ant spiritinės vi- 
ryklės, ir leisimės į kelionę. 

Vėtra per naktų nurimo, bet iš ryto oras buvo skaudžiai šaltas. Ne- 
šildanti žiemos saulė patekėjo virš drėgnų Temzės pelkių. Nykios upės 
platybės man visada primena, kaip mano karjeros pradžioje persekiojome 
Andamanų salų gyventoją. Po ilgos ir varginamos kelionės išlipome ma- 
žoje stotelėje už keleto mylių nuo Četemo. Kol vietinėje užeigoje buvo 
kinkomas arklys, mes paskubomis papusryčiavome ir atvykę į Joksli Ould 
Pleisą tuoj pat ėmėmės darbo. Prie parko vartų mus sutiko policininkas. 

— Na, Vilsonai, kas naujo? 

— Nieko negirdėti, sere. 

— Gal kas matė kokių atvykėlių? 

— Ne, sere. Geležinkelininkai sako, kad vakar čia niekas neatvažiavo 
ir neišvažiavo. 

— Ar teiravotės viešbučiuose ir nakvynės namuose? 

— Taip, sere. Ir nieko įtartina neradome. 

— Tiesą sakant, iš čia į Cetemą galima nueiti pėsčiomis. Atvykėlis 
galėjo apsistoti tenai ir išvažiuoti niekieno nepastebėtas. Štai ta alėja, 
apie kurią jums sakiau, pone Holmsai. Dedu galvą, kad vakar čia nebuvo 
jokių pėdsakų. | 


251 


252 


+ ARTHUR CONAN DOYLE 


— O kurioje pusėje buvo pėdos žolėje? 

— Šitoje, sere. Ant šitos siauros žolės juostelės tarp alėjos ir gėlių lys- 
vės. Dabar čia nieko nematau, bet vakar buvo aiškūs pėdsakai. 

— Taip taip. Kažkieno čia išties eita, — patvirtino Holmsas, lenkda- 
masis ir žiūrėdamas į žolę. - Mūsų dama turėjo žengti labai atsargiai, 
ar ne? Nors kiek nukrypusi į šalį, ji būtų palikusi pėdsakus alėjoje arba 
minkštoje lysvėje, kur jie dar aiškiau matytųsi. 

— Taip, sere, dama turėjo būti šalto proto. 

Pastebėjau, kad Holmso veidu praslinko susirūpinimo šešėlis. 

— Jūs sakot, kad atgal ji ėjo tuo pačiu keliu? 

— Taip, sere, kito kelio nėra. 

— Tuo pačiu žolės ruoželiu? 

— Žinoma, pone Holmsai. 

— Hm! Tikras žygdarbis! Tiesiog nuostabus! Na, manau, jog alėją jau 
jai buvo nesunku įeiti vidun. Aišku, kad žudyti ji neketino. Priešingu 
atveju būtų pasiėmusi kokį nors ginklą, o ne pasinaudojusi peiliuku 
nuo rašomojo stalo. Ji ėjo šituo koridoriumi, nepalikdama jokių žymių 
ant demblio. Paskui įžengė į kabinetą. Kiek laiko ji čia išbuvo? Šito mes 
negalime pasakyti. 

— Tik keletą minučių, sere. Užmiršau jums pasakyti, kad ponia Mar- 
ker, ekonomė, tvarkė kabinetą maždaug prieš ketvirtį valandos ligi to 
įvykio — ji taip tvirtina. 

— Taigi ne daugiau kaip ketvirtį valandos. Vadinasi, dama įsmunka į 
kambarį, ir ką gi ji veikia? Prieina prie rašomojo stalo. Ko jai čia reikia? 
Šoniniai stalčiai jos nedomina. Jei ten būtų padėta kas nors vertinga, 
jie būtų užrakinti. Jai svarbiau tas medinis sekreteras. Aha! O koks čia 
įdrėskimas? Uždekit degtuką, Votsonai! Kodėl jūs man apie tai nieko 
nesakėte, Hopkinsai? 

Įbrėžimas, kurį pamatėme, prasidėjo prie varinio pagražinimo aplink 
rakto skylutę, dešinėje; lakuotas paviršius buvo nudrėkstas maždaug ke- 
turis colius. 

— Pastebėjau, pone Holmsai. Bet juk aplinkui rakto skylutę visada 
esti apdraskyta. 

— Čia įbrėžta neseniai, visiškai neseniai. Va kaip blizga įdrėkstas va- 
ris. Senas įbrėžimas būtų netekęs blizgesio ir susilyginęs su visu vario 
paviršiumi. Pažiūrėkit pro mano lupą. Tebėra ir lakas, abiejose pusėse 
tarsi šviežiai išartos vagos. Kur ponia Marker? 

Į kambarį įėjo senyva liūdno veido moteriškė. 

— Ar jūs vakar valėte dulkes nuo sekretero? 

— Taip, pone. 

— Ar pastebėjote šitą įbrėžimą? 

— Ne, sere, nepastebėjau. 

— Žinoma, ne. Jei įbrėžimas būtų buvęs, tai būtumėt nuvaliusi tuos 
lako trupinėlius. Kas turi sekretero raktą? 

— Profesorius jį turi prisisegęs prie laikrodžio grandinėlės. 

— Ar raktas paprastas? 

— Ne, sere, figūrinis. 

— Labai gerai. Galite eiti, ponia Marker. Dabar padėtis aiškėja. Mūsų 
dama įeina į kabinetą, prisiartina prie sekretero ir atidaro jį arba bent jau 
bando tai padaryti. Tuo metu pasirodo jaunasis Viloubis Smitas. Sku- 
bėdama ištraukti raktą, ji subraižo dureles. Jis nori moterį sulaikyti, o 
ji čiumpa pirmą pasitaikiusį daiktą (tai kaip tik buvo tasai peiliukas) ir 
smogia juo Smitui, norėdama išsivaduoti iš jo rankų. Smūgis lemtingas. 
Smitas krinta ant grindų, o moteris pabėga arba su, arba be to daikto, dėl 
kurio buvo atėjusi. Ar tarnaitė Sjuzena čia? Kaip manote, Sjuzena, ar kas 
nors galėjo pasprukti pro šitas duris, kai jūs išgirdote riksmą? 

— Ne, sere, negalėjo. Bėgdama laiptais žemyn, būčiau pamačiusi, jei 
kas nors būtų ėjęs koridoriumi. Be to, tų durų niekas neatidarė, aš bū- 
čiau išgirdusi. 

— Taigi dama negalėjo pro čia išeiti. Vadinasi, ji turėjo sprukti tuo 
pačiu keliu, kuriuo atėjo. O šitas koridorius į profesoriaus kambarį? Ar 
ten nėra durų laukan? 

— Ne, sere. 

— O dabar eime susipažinti su profesoriumi. Žiūrėkit, Hopkinsai! Tai 
labai svarbu, išties labai svarbu! Profesoriaus koridorius taip pat išklotas 
kokoso dembliu. 

— Kodėl svarbu? 

— Argi nematote ryšio? Na, gal aš ir klystu. Ir vis dėlto tai kažką 
rodo. Eime, supažindinkite mane su profesoriumi. 

Mes patraukėme koridoriumi. Jis buvo tokio pat ilgumo kaip ir tas, 
kuris ėjo į parką. Koridoriaus gale buvo keletas laiptelių, o toliau — du- 
rys. Mūsų vadovas pasibeldė ir įvedė mus į profesoriaus miegamąjį. 

Kambarys buvo didžiulis, sienos apstatytos knygų lentynomis, 0 tos 
knygos, kurios netilpo jose, gulėjo sukrautos kampuose arba sudėtos 
rietuvėmis palei lentynas. Lova stovėjo kambario viduryje. Joje, apkam- 
šytas pagalvėmis, sėdėjo namo šeimininkas. Jis man padarė stiprų įspūdį. 
Liesas veidas, erelio nosis, giliai įdubusios tamsios skvarbios akys, pasi- 
slėpusios po tankiais antakiais. Plaukai ir barzda visiškai žili, tik pastaroji 
aplink burną pageltusi. Iš baltų plaukų kuokšto kyšojo deganti cigaretė, 
o kambarys buvo pritvinkęs tabako dūmų. Kai profesorius ištiesė ranką 
pasisveikinti su Holmsu, pastebėjau, kad ir pirštai pageltę nuo nikotino. 

— Ar rukote, pone Holmsai? — paklausė profesorius. Jis kalbėjo rū- 
pestingai rinkdamas žodžius, tardamas juos su kažkokiu keistu, švelnu- 
čiu akcentu. — Prašom cigaretę. O jūs, sere? Galiu rekomenduoti, nes 
man jas specialiai gamina Aleksandrijoje. Kaskart atsiunčia tūkstantį 
cigarečių, ir, deja, turiu prisipažinti, kad kas dvi savaitės reikia užsakyti 
naują siuntą. Blogai, sere, labai blogai. Bet senas žmogus turi taip mažai 
malonumų. Tabakas ir darbas. Tai ir viskas, kas man liko. 

Holmsas užsirūkė cigaretę, o akimis lakstė po kambarį. 

— Tabakas ir darbas. O dabar, deja, liko tik tabakas, - suaimanavo 
profesorius. — Koks nelemtas atsitikimas nutraukė mano darbą! Kas ga- 
lėjo numatyti tokią siaubingą piktadarystę? Toks šaunus jaunuolis! Pa- 
silavinęs keletą mėnesių, jis būtų tapęs puikiu padėjėju. Ką jūs, pone 
Holmsai, manote apie šį įvykį? 

— Dar negaliu pasakyti. 

— Būčiau dėkingas, jei nors kiek apšviestumėte šį tamsų dalyką. Se- 
nam knygų graužikui ir dar ligoniui tai tiesiog mirtinas smūgis. Man re- 
gis, praradau gebėjimą mąstyti. Bet jūs esate veiklus, dalykiškas žmogus. 
Jums tai įprastas, kasdienis darbas. Jūs mokate išlaikyti pusiausvyrą net ir 
blogiausiais atvejais. Mums tikrai pasisekė, kad ėmėtės tirti šią bylą. 

Profesoriui kalbant, Holmsas žingsniavo po kambarį. Pastebėjau, 
kad jis rūko vieną cigaretę po kitos. Matyt, ir jam patiko Aleksandrijos 
cigaretės. 

— Taip, sere, tai baisus smūgis, — pareiškė profesorius. — Ten, ant to 
staliuko, popierių krūva — tai mano ag7477 obus.* Dokumentų, aptiktų 
koptų vienuolynuose Sirijoje ir Egipte, analizė. Šis darbas atskleis atras- 
tos religijos pagrindus. Mano sveikata tokia prasta, kad vargu ar kada 
galėsiu jį baigti netekęs savo padėjėjo. Oi oi 01, pone Holmsai! Jūs dar 
didesnis rūkalius už mane. 

Holmsas nusišypsojo. 

— Aš tabako specialistas, — pasakė jis, imdamas ketvirtą cigaretę ir 
degdamas ją nuo ką tik baigtos nuorūkos. — Nevarginsiu jūsų ilgai klau- 
sinėdamas, profesoriau Koremai, nes žinau, jog tuo metu, kai buvo įvyk- 
dytas nusikaltimas, jūs gulėjote ir negalite nieko apie jį žinoti. Norėčiau 
tiktai paklausti štai ko: ką, jūsų manymu, norėjo pasakyti nelaimingasis 
jaunuolis savo paskutiniais žodžiais: „Profesoriau, tai buvo ji“. 

Profesorius papurtė galvą. 

— Sjuzena — kaimietė, — tarė jis, — o jūs žinote, kokie kvaili prastuoliai. 
Manau, kad vargšelis sumurmėjo kažką kliedėdamas, o ji surezgė tokią 
nesąmonę. 

— Suprantu. O kaip jūs paaiškintumėte šią tragediją. 

— Galbūt nelaimingas atsitikimas, o gal — tai tik tarp mūsų kalbant — sa- 
vižudybė. Visi jauni žmonės turi savo slaptų sielvartų — gal kokia nelaimin- 
ga meilė, apie kurią nieko nežinojome. Tai įtikinamiau, nei nužudymas. 

— Na, 0 pensnė? 

— Ak, taip, pensnė! Deja, aš tik mokslininkas, žmogus, skraidantis 
padebesiais, ir praktiškai neišmanau gyvenimo. Bet sutikite, mano drau- 
ge, kad meilės užstatu gali būti keisčiausi daiktai. Prašau dar cigaretę. 
Malonu, kad jos jums patinka. Kas žino, ką gali gniaužti rankoje savi- 
žudis paskutinę akimirką — vėduoklę, pirštinaitę ar pensnė? Šis džentel- 
menas kalba apie pėdsakus žolėje, bet, šiaip ar taip, jis galėjo ir apsirikti. 


* Didysis veikalas (//.). 

O peilis galėjo būti nusviestas tolyn, kai nelaimingasis krito ant grindų. 
Galbūt aš samprotauju vaikiškai, bet, man regis, Viloubis Smitas pats 
pakėlė ranką prieš save. 

Ši teorija, matyt, padarė įspūdį Holmsui; jis tebevaikščiojo po kam- 
barį, paskendęs mintyse ir rūkydamas cigaretę po cigaretės. 

— Pasakykite, profesoriau Koremai, — pagaliau prabilo jis, — kas yra 
jūsų sekretero spintelėje? 

— Nieko, kas domintų vagį. Šeimos dokumentai, mano vargšės žmo- 
nos laiškai, universitetų, suteikusių man šią garbę, diplomai. Štai raktas. 
Galite pažiūrėti. 

Holmsas paėmė raktą, valandėlę jį apžiūrinėjo ir vėl atidavė pro- 
fesoriui. 

— Dėkoju. Dabar tai jau neturi reikšmės, — pasakė jis. — Verčiau eisiu 
į parką ir dar kartą ramiai viską apgalvosiu. Jūsų išdėstyta savižudybės 
teorija turi pagrindo. Atleiskite, kad įsiveržėme pas jus, profesoriau Ko- 
remai. Prižadu ligi pietų jūsų daugiau netrukdyti. Užeisime apie antrą 
valandą ir papasakosime, kas per tą laiką atsitiko. 

Holmsas buvo kažko sunerimęs, ir mes kurį laiką vaikščiojome po 
alėją tylėdami. 

— Ar radote siūlo galą? — pagaliau paklausiau. 

— Viskas priklauso nuo tų cigarečių, kurias surūkiau, — atsakė jis. — 
Galbūt aš klystu. Cigaretės viską parodys. 

— Mielasis Holmsai! - sušukau aš. - Kaipgi cigaretės... 

— Gerai, gerai, jūs pats pamatysit. O jeigu apsirikau, tai čia nieko 
bloga. Žinoma, reikia remtis ir pensnė, bet aš mėgstu, jei tai įmanoma, 
eiti trumpesniu keliu. O, štai ir brangioji ponia Marker! Pasišnekėsim su 
ja bent penketą minučių, gal dar ką sužinosim. 

Berods esu sakęs, kad Holmsas panoręs mokėdavo įsiteikti mote- 
rims ir greit įgydavo jų pasitikėjimą. Nepraėjo nė dvi minutės, ir jiedu jau 
šnekučiavosi, tarsi būtų buvę pažįstami daugelį metų. 

— Taip, pone Holmsai, jūs visai teisus, sere. Jis nežmoniškai daug 
rūko. Ištisą dieną, o kartais ir visą naktį, sere. Ateini rytą į jo kamba- 
tį — tikras Londono rūkas. Vargšelis ponas Smitas taip pat rūkydavo, bet 

ne tiek, kiek profesorius. O profesoriaus sveikata — na, tiesiog nežinau, 
ar ji geresnė ar blogesnė dėl to rūkymo. 

— Aha! — tarė Holmsas. — Bet rūkant dingsta apetitas. 

— Na, šito nepasakyčiau, sere. 

— Profesorius tikriausiai labai mažai valgo? 

— Kaip kada, sere. Įvairiai. 

— Kertu lažybų, kad šiandien jis nepusryčiavo, o surūkęs tiek cigare- 
čių, tikriausiai nevalgys ir priešpiečių. 

— Ne, jūs apsirikote, sere. Kaip tik šįryt jis sukirto gerus pusryčius. 
Tiesą sakant, neprisimenu, kada taip gerai valgė. Be to, priešpiečiams 
dar užsisakė gerą porciją žlėgtainių. Aš tiesiog stebėjausi, nes po to, kai 
vakar pamačiau ant grindų gulintį jaunąjį poną Smitą, pati nė pažiūrėti į 
valgį negaliu. Na, bet pasaulyje esti visokiausių žmonių. Profesorius dėl 
to neprarado apetito. 

Visą rytą mes vaikščiojome po parką. Stenlis Hopkinsas nuėjo į kai- 
mą patikrinti gandų apie kažkokią atvykėlę damą, kurią vakar rytą vaikai 
esą matė Četemo plente. O mano bičiulis, regis, visiškai nustojo domėtis 
šia žmogžudyste. Niekados nebuvau matęs jo taip abejingai tiriant bylą. 
Netgi tuomet, kai grįžęs Hopkinsas pranešė radęs vaikus, išties mačiu- 
sius moterį, tiksliai atitinkančią Holmso apibūdintąją, dargi su pensnė ar 
akiniais, mano bičiulis neparodė jokio susidomėjimo. Jis truputį atgijo 
tiktai tuomet, kai Sjuzena, patarnavusi mums per priešpiečius, pasakė, 
jog ponas Smitas vakar rytą vaikščiojo po parką ir grįžo tik prieš pusva- 
landį ligi tragedijos. Neįsivaizdavau, koks ryšys tarp šio įvykio ir nagri- 
nėjamos bylos, bet supratau, kad Holmsas susiejo jį su visu savo sukurtu 
planu. Staiga jis pašoko nuo kėdės ir pažvelgė į laikrodį. 

— Antra valanda, džentelmenai, — sušuko jis. — Eime į viršų ir atvirai 
pasišnekėkim su mūsų draugu profesoriumi. 

Senasis profesorius buvo ką tik baigęs valgyti priešpiečius, ir tuščia 
lėkštė aiškiai bylojo jį turint gerą apetitą, kaip ir buvo sakiusi ekonomė. 
Kai atgręžė savo baltus gaurus ir įsmeigė į mus žaižaruojančias akis, jo 
išvaizdoje išties glūdėjo kažkas fatališka. Burnoje, be abejo, smilko ciga- 
retė. Jis jau buvo aprengtas ir sėdėjo fotelyje prie židinio. 


257 


258 


ARTHUR CONAN DOYLĘE 


— Na kaip, pone Holmsai, ar jau atskleidėte šį paslaptingą įvykį? 

Jis stumtelėjo šalia ant stalo gulėjusią dėžę su cigaretėmis Holmso 
link. Tuo pačiu metu Holmsas ištiesė ranką, ir dėžė nukrito ant grindų. 
Suklupę ant kelių, mes puolėme rinkti visur pabirusių cigarečių. Kai at- 
sistojome, pastebėjau Holmso akis žibant, o skruostus paraudus. Tokie 
pergalės ženklai išryškėdavo tik lemiamais momentais. 

— Taip, — pasakė jis, — atskleidžiau. 

Mudu su Stenliu Hopkinsu apstulbę įbedėme į jį akis. Liesame seno- 
jo profesoriaus veide šmėkštelėjo pašaipėlė. 

— Iš tikrųjų? O kur, sode? 

— Ne, čia. 

— Čia? Kada? 

— Ką tik. 

— Jūs juokaujate, pone Šerlokai Holmsai. Bet tai per daug rimtas 
dalykas, ir juokauti nevalia. 

— Aš nukaliau ir patikrinau kiekvieną savo samprotavimų grandinės 
narelį, profesoriau Koremai, ir esu įsitikinęs, kad ji tvirta. Dar negaliu 
pasakyti, kokie jūsų motyvai ir koks tiksliai jūsų vaidmuo šioje keistoje 
istorijoje. Galbūt po keleto minučių tai išgirsiu iš jūsų lūpų. O dabar pa- 
pasakosiu, kaip viskas vyko, kad jūs žinotumėte, kokių detalių man dar 
trūksta ligi aiškaus vaizdo. 

Vakar jūsų kabinete buvo viena dama. Ji atėjo pasiimti kažkokių do- 
raktą, įsitikinau, jog ant jo nėra nudrėksto lako žymių. Taigi jus nesate jos 
bendrininkas. Moteris atėjo, mano galva, jūsų apiplėšti be jūsų žinios. 

Profesorius išpūtė debesį dūmų. 

— Tai labai įdomu ir pamokoma, — pareiškė jis. — O kas toliau? Jeigu jūs 
tiek daug apie ją žinote, tai galbūt galite pasakyti, kur ji paskui pasidėjo? 

— Pabandysiu. Pirmiausia moterį užklupo jūsų sekretorius, O ji, no- 
rėdama pasprukti, jį nudūrė. Ši tragedija, mano manymu, — nelaimingas 
atsitikimas, nes, esu įsitikinęs, dama neketino daryti tokio baisaus nusi- 
kaltimo. Žudikas paprastai būna apsiginklavęs. Pasibaisėjusi tuo, ką pa- 
darė, ji ėmė blaškytis po kambarį, norėdama pabėgti iš tragedijos vietos. 

Bet, nelaimė, sgrumdamasi su jaunuoliu, ji pametė pensnė, o būdama 
didelė trumparegė, pasijuto visiška bejėgė. Ji nubėgo koridoriumi, ma- 
nydama, kad tai tas pats, kuriuo atėjo, — abu koridoriai iškloti tokiu pat 
dembliu, — bet suvokus, kad pateko ne į tą koridorių ir sprukti nėra kur, 
ji neturėjo laiko svarstyti. Kas beliko veikti? Atgal grįžti ji negalėjo. Likti 
koridoriuje taip pat neįmanoma. Moteris ėjo toliau. Užlipo laipteliais, 
atidarė duris ir atsidūrė jūsų kambaryje. 

Išsižiojęs ir išvertęs akis senasis profesorius spoksojo į Holmsą. 
Siaubas ir nuostaba atsispindėjo išraiškingame jo veide. Paskui nenoro- 
mis gūžtelėjo pečiais ir kažkaip dirbtinai nusikvatojo. 

— Viskas puiku, pone Holmsai, — prašneko jis. — Bet nuostabioje jūsų 
teorijoje yra viena mažytė klaida. Aš pats buvau kambaryje ir visą dieną 
niekur neišėjau. 

— Aš tai Žinau, profesoriau Koremai. 

— Ir norite pasakyti, kad gulėdamas lovoje galėjau nepastebėti į kam- 
barį įeinant moterį? 

— Aš to nesakiau. Jūs pastebėjote moterį įeinant. Jūs šnekėjote su ja. 
Pažinote ją. Jūs padėjote jai pabėgti. 

Profesorius vėl nenatūraliai nusikvatojo. Jis atsistojo, o jo akys degte 
degė tartum žarijos. 

— Jūs išėjot iš proto! — sušuko jis. — Jūs kliedite! Aš padėjau jai pa- 
bėgti? O kur ji dabar? 

— Ji tenai, — pasakė Holmsas ir mostelėjo į aukštą knygų spintą kam- 
bario kampe. 

Senasis profesorius skėstelėjo rankomis, niūrus jo veidas siaubingai 
persikreipė, ir jis susmuko į fotelį. Tą pačią akimirką knygų spinta, į ku- 
rią rodė Holmsas, pasisuko ant vyrių, ir į kambarį įpuolė moteris. 

— Jūs teisus! — sušuko ji su kažkokiu keistu akcentu. — Jus teisus! Aš 
esu čia. 

Ji buvo visa dulkina, apsiraizgiusi voratinkliais, kuriuos nubraukė 
nuo slėptuvės sienų. Veidas buvo paišinas, nors, beje, jis niekada ir ne- 
buvo gražus; Holmsas teisingai apibūdino jos bruožus. Be to, ilgas smak- 
ras bylojo apie atkaklumą. Dėl trumparegystės, staiga išėjus iš tamsos į 

šviesą, ji stovėjo apstulbusi ir mirksėjo norėdama susivokti, kur ir kas 
mes esame. Ir vis dėlto, nors moters būklė buvo apgailėtina, josios lai- 
kysena buvo kažkokia tauri: galantiškai atkaklus smakras ir pakelta galva 
kėlė pagarbą ir susižavėjimą. 

Stenlis Hopkinsas paėmė ją už rankos ir pareiškė, jog ji esanti areš- 
tuota. Betgi moteris švelniai, tačiau taip oriai atstūmė jo ranką, kad ne- 
paklusti buvo neįmanoma. Profesorius sėdėjo atsilošęs fotelyje, jo vei- 
das trūkčiojo, jis spoksojo į moterį išgąstingu žvilgsniu. 

— Taip, sere, aš areštuota, — tarė ji. — Stovėdama tenai, aš viską gir- 
dėjau ir supratau, kad jūs žinote tiesą. Prisipažįstu viską. Taip, aš nužu- 
džiau tą jaunuolį. Bet jūs buvote teisus, jog tai nelaimingas atsitikimas. 
Aš netgi nesuvokiau rankoje turinti peilį, nes nevilties apimta čiupau, kas 
pakliuvo po ranka, ir smogiau jam, kad mane paleistų. Aš sakau tiesą. 

— Ponia, — tarė Holmsas, — neabejoju, jog tai tiesa. Man regis, jūs 
nekaip jaučiatės. Atsisėskite. 

Ji mirtinai išbalo, o dėl tų purvinų dryžių ant veido atrodė dar siau- 
bingiau. Atsisėdusi ant lovos krašto, ji pasakojo toliau. 

— Man liko nedaug laiko, bet norėčiau, kad žinotumėte visą tiesą. Aš 
esu šito vyro žmona. Jis ne anglas. Jis rusas. Jo vardo nesakysiu. 

Senasis profesorius pirmąsyk sukrutėjo. 

— Bijok Dievo, Anal! — suriko jis. — Bijok Dievo! 

Ji su didžiausia panieka pažvelgė į profesorių. 

— Kodėl tu taip įsikibęs į tą apgailėtiną savo gyvenimą, Sergejau? — 
tęsė ji. — Tu padarei žalos daugeliui, o gero — niekam, net sau pačiam. 
Tačiau nebijok, aš nenutrauksiu sutrūnijusio tavo gyvenimo siūlo anks- 
čiau, nei Dievo skirta. Aš ir taip labai nusidėjau peržengusi šio prakeikto 
namo slenkstį. Bet dabar turiu kalbėti, nes gali būti per vėlu. Jau sakiau, 
džentelmenai, jog esu šito vyriškio žmona. Jam buvo penkiasdešimt, o 
aš buvau kvailutė dvidešimtmetė mergaitė, kai mudu vedėme. Tai buvo 
Rusijoj, universitete, bet nesakysiu to miesto vardo. 

— Bijok Dievo, Anal! — vėl suniurzgė senasis profesorius. 

— Mes buvome reformatoriai, revoliucionieriai, nihilistai. Jis, aš ir 
daugelis kitų. Paskui prasidėjo persekiojimai, buvo nužudytas aukštas 

policijos pareigūnas, daugelis buvo suimta, reikėjo liudytojų. Norėdamas 
pats išsigelbėti ir gauti didžiulį atlyginimą, mano vyras išdavė žmoną ir 
draugus. Mes buvome suimti: vieni pateko į kartuves, kiti buvo ištremti į 
Sibirą, tarp jų ir aš. Bet mano tremtis nebuvo ligi gyvos galvos. O mano 
vyras su nedorai įgytais pinigais atvyko į Angliją ir ramiai čia gyvena, ge- 
rai suvokdamas, jog vos tik organizacija sužinos, kur jis įsitaisė, nepraeis 
nė savaitė, ir teisingumas bus įvykdytas. 

Senasis profesorius ištiesė drebančią ranką ir paėmė cigaretę. 

— Aš esu tavo rankose, Ana, — pasakė jis. — Tu visada buvai man gera. 

— Aš dar nepasakiau jums apie didžiausią jo piktadarystę, — tęsė 
ji. — Vienas iš mūsų organizacijos narių buvo mano širdies draugas. Jis 
buvo taurus, nesavanaudis, mylėjo mane, žodžiu, tikra mano vyro prie- 
šingybė. Jis nekentė smurto. Mes visi buvome kalti, jeigu tai kaltė, bet 
jis nebuvo. Jis rašė man laiškus, ragindamas veikti kitaip. Tie laiškai, 
kaip ir mano dienoraštis, kuriame kasdien aprašydavau savo jausmus 
jam ir mūsų skirtingus požiūrius, būtų jį išgelbėję. Bet mano vyras 
atrado tuos laiškus, dienoraštį ir paslėpė. Jis visaip bandė apkaltinti tą 
jaunuolį, kad šis būtų nuteistas mirties bausme, bet jam nepasisekė. 
Aleksis buvo ištremtas į Sibirą katorgon. Dabar, kai mes čia kalbamės, 
jis dirba druskos kasyklose. Aleksis, žmogus, kurio vardo tu nevertas 
ištarti, pluša kaip vergas. Tavo gyvybė dabar mano rankose, bet aš 
nenoriu jų sutepti. 

— Tu visada buvai kilni moteris, Ana, — tarė senasis profesorius, 
traukdamas cigaretę. 

Ji atsistojo, bet tučtuojau krito atgal, sudejavusi iš skausmo. 

— Turiu baigti, — kalbėjo ji. — Pasibaigus mano tremties laikui, nu- 
sprendžiau atgauti savo dienoraštį ir laiškus ir nusiųsti juos Rusijos vy- 
riausybei, idant padėčiau savo draugui atgauti laisvę. Aš žinojau, kad 
mano vyras gyvena Anglijoje. Po daugelio mėnesių bergždžių paieškų 
pagaliau jį radau. Žinojau, kad jis tebeturi dienoraštį, nes dar Sibire ga- 
vau iš jo laišką, kuriame priekaištavo man, cituodamas ištraukas iš to 
dienoraščio. Bet buvau įsitikinusi, jog, būdamas kerštingas, jis niekada 
geruoju dienoraščio neatiduos. Turėjau jį pavogti. Tam pasisamdžiau 

privačios seklių firmos agentą, kuris įsitaisė dirbti mano vyro namuo- 
se sekretoriumi. Tai buvo, Sergejau, tavo antrasis sekretorius, kuris taip 
skubotai tave paliko. Jam pasisekė sužinoti, kad dienoraštis ir laiškai pa- 
dėti viduriniame sekretero skyriuje, be to, jis padarė rakto kopiją. Dau- 
giau nesutiko nieko daryti. Jis perdavė man namo planą ir pasakė, kad 
pusiaudienį kabinete paprastai nieko nebūna, nes sekretorius dirba čia, 
viršuje. Taigi aš galiausiai sutelkiau visą savo drąsą ir įsibroviau į namą 
pasiimti tų dokumentų. Man pasisekė, bet kokia kaina! Dokumentai jau 
buvo mano rankose, ir aš rakinau sekreterą, kai tas jaunuolis nutvėrė 
mane. Aš jau buvau jį mačiusį rytą. Susitikome ant plento, ir aš paklau- 
siau, kur gyvena profesorius Koremas; nežinodama, kad jis dirba šiuose 
namuose sekretoriumi. 

— Visiškai teisingai! — sušuko Holmsas. —- Grįžęs namo, sekretorius 
papasakojo savo šeimininkui apie šį susitikimą. Mirties akivaizdoje jis 
teįstengė ištarti, kad tai buvusi ji - moteris, apie kurią jam pasakojo. 

— Leiskite man baigti, — valdingai pertraukė jį moteris, o jos veidas 
persikreipė tarsi iš skausmo. — Kai jaunuolis parkrito, aš skubėte išsku- 
bėjau iš kambario, pataikiau ne į tas duris ir atsidūriau savo vyro mie- 
gamajame. Jis grasino mane išduosiąs. Bet aš pasakiau, kad jo gyvybė 
mano rankose. Jei jis išduos mane teismui, aš išduosiu jį organizacijai. 
Tai nereiškia, kad aš pati norėjau gyventi, aš tik troškau įvykdyti savo 
sumanymą. Jis žinojo, kad padarysiu tai, ką sakau, ir kad jo likimas mano 
rankose. Tik todėl jis mane paslėpė. Jis įgrūdo mane į tą tamsią slėptuvę, 
užsilikusią iš senų laikų ir žinomą tik jam vienam. Valgė čia, miegamaja- 
me, todėl dalį maisto galėjo duoti man. Mes nusprendėme, kad, policijai 
pasišalinus, aš naktį išsėlinsiu ir daugiau niekada nebegrįšiu. Bet jūs kaž- 
kaip įspėjote mūsų planus. 

Ji ištraukė iš suknelės ančio nedidelį ryšulėlį ir pasakė: 

— Štai mano paskutiniai žodžiai. Šis ryšulėlis išgelbės Aleksį. Įteikiu 
ji jums, pasitikėdama garbingumu ir teisingumo meile. Paimkite jį. Per- 
duokite Rusijos pasiuntinybei. Aš įvykdžiau savo pareigą ir... 

— Sulaikykit ją! —- sušuko Holmsas. 

Jis puolė prie moters ir išplėšė iš rankos mažytų buteliuką. 

— Per vėlu! — pasakė ji, svirdama ant lovos. — Per vėlu! Aš išgėriau 
nuodų prieš išeidama 1š slėptuvės. Galva svaigsta. Mirštu. Prašau jūsų, 
sere, nepamiršti ryšulėlio. 

— Paprastas, bet pamokomas atvejis, — paaiškino Holmsas, mums 
grįžtant į miestą. — Viskas priklausė nuo pensnė. Jei ne laimingas atsitikti- 
numas, jei mirštantysis nebūtų jos pačiupęs, abejoju, ar būtume atskleidę 
šį atsitikimą. Man buvo aišku, kad, netekęs tokių stiprių akinių, žmogus 
pasijus visiškai aklas ir bejėgis. Pamenat, kai jūs mane tikinot, jog moteris 
ir atgal ėjo ta siaura žolės juosta ir nė karto nežengė klaidingo žings- 
nio, aš tai pavadinau žygdarbiu. Pats sau pamaniau, kad tai neįmanomas 
žygdarbis, nebent — nors tai neįtikėtina — ji būtų turėjusi antrus akinius. 
Taigi pradėjau rimtai kurti hipotezę, kad moteris liko name. Pamatęs, 
kokie panašūs abu koridoriai, supratau, jog ji labai lengvai galėjo susi- 
painioti ir tikriausiai pateko į profesoriaus kambarį. Todėl aš labai akylai 
viską stebėjau, kad galėčiau kuo nors paremti šią prielaidą, ir kruopščiai 
vę. Kilimas buvo ištisinis, gerai pritvirtintas, taigi atsisakiau minties, jog 
grindyse yra liukas. Galėjo būti niša iš knygų, tokių įrengimų dažnai būna 
senose bibliotekose. Pastebėjau, jog knygos sukrautos ant grindų visur, 
tik ne ties ta knygų spinta. Vadinasi, ten galėjo būti durys. Kitokių žymių, 
patvirtinančių mano spėliojimus, nebuvo, todėl vėl atkreipiau dėmesį į 
kilimą. Jis buvo pilkšvai rusvos spalvos, tad tiko mano eksperimentui. 
Todėl surūkiau daugybę tų puikių cigarečių ir pribarsčiau pelenų priešais 
įtartinąją knygų spintą. Tai paprasta, bet itin efektyvi gudrybė. Paskui 
mes nulipome žemyn, ir aš, Votsonai, jums girdint įsitikinau (nors jūs ir 
nesupratote, kur link krypsta mano klausimai), kad profesorius Koremas 
pradėjo daug daugiau valgyti. To ir buvo galima tikėtis, nes jam reikėjo 
maitinti dar vieną žmogų. Paskui mes vėl užlipome į viršų. Apvertęs dė- 
žutę su cigaretėmis, turėjau puikią galimybę apžiūrėti grindis ir iš pėdsakų 
cigarečių pelenuose įsitikinau, kad belaisvė, mums nesant, buvo išėjusi 
iš savo slėptuvės. Na, Hopkinsai, štai ir Čering Krosas. Sveikinu jus su 
sėkmingai ištirta byla. Jūs, be abejo, vyksite į Skotland Jardą. O mudu, 
Votsonai, kartu važiuosime į Rusijos pasiuntinybę. 

Beikerio gatvę ateidavo daugybė paslaptingų telegramų, bet ypač 

| boras įstrigo viena, kurią gavome apsiniaukusį vasario rytą 

prieš kokius septynerius ar aštuonerius metus. Ji buvo adresuota ponui 

Šerlokui Holmsui ir privertė jį bent ketvirtį valandos sukti galvą. Tele- 

gramoje buvo parašyta: „Laukite manęs. Baisi nelaimė. Dingo dešinysis 
trijų ketvirčių žaidėjas. Rytoj žūtbūtinai reikalingas. Overtonas“. 

— Strendo pašto antspaudas, išsiųsta dešimt trisdešimt šešios, — pasa- 
kė Holmsas, skaitinėdamas telegramą. — Ponas Overtonas, matyt, buvo 
gerokai susijaudinęs, todėl telegrama kažkokia neaiški. Na, ką gi, palauk- 
sim, kol jis pasirodys, ir viską sužinosim. O per tą laiką paskaitysiu šian- 
dienio „Times“. Iš nuobodulio teks imtis visiškai menkavertės bylos. 

Tuo metu iš tikrųjų beveik nieko neveikėme, ir aš tiesiog bijodavau 
tokių laikotarpių, nes iš patirties žinojau, kaip pavojinga likti be darbo 
nepaprastai aktyvioms Holmso smegenims. Daugelį metų stengiausi jį 
atpratinti nuo potraukio prie narkotikų, kurie vienu metu vos nepražudė 
nuostabaus jo talento. Dabar jau žinojau, kad normaliomis sąlygomis 
šio dirbtinio jaudiklio jam nereikia. Bet supratau, kad tas blogas įprotis 
neišnyko, jis tiktai snaudžia ir gali greit pabusti. Tai pastebėdavau ypač 
tuomet, kai nebūdavo kas veikti, matydavau persimainiusį asketišką jo 
veidą ir neramų giliai įdubusių paslaptingų akių žvilgsnį. Todėl aš lai- 
minau tą poną Overtoną, kad ir kas jis būtų, nes mįslinga jo telegrama 

sudrumstė tą pavojingą ramybę, kuri esti pražūtingesnė, negu audringo 
gyvenimo viesulai. 

Kaip ir tikėjomės, netrukus po telegramos pasirodė ir josios siun- 
tėjas, kurio vizitinėje kortelėje buvo rašoma: „Ponas Sirilas Overtonas. 
Triniti koledžas. Kembridžas“. 

Į kambarį įėjo augalotas jaunuolis —- ne mažiau kaip du šimtai svarų 
tvirtų kaulų ir raumenų, savo plačiais pečiais užkliudydamas durų staktą. 
Jis dirstelėjo į mane ir Holmsą, o malonus jo veidas atrodė iškamuotas 
rūpesčių. 

— Ponas Šerlokas Holmsas? 

Mano kaimynas nusilenkė. 

— Aš tiesiai iš Skotland Jardo, pone Holmsai. Ten mačiausi su ins- 
pektoriumi Stenliu Hopkinsu, jis patarė kreiptis į jus. Jo manymu, ši byla 
priklauso greičiau jūsų, o ne profesionalios policijos kompetencijai. 

— Prašom sėstis ir pasakoti, kas atsitiko. 

— Siaubinga, pone Holmsai, tiesiog siaubinga! Stebiuosi, kaip aš 
dar nepražilau. Jūs, be abejo, girdėjote apie Godfrį Stontoną? Jis pelno 
pergales visai komandai. Du geriausius žaidėjus atiduočiau už Godfrį. 
Kaip jis perduoda, gaudo ar varosi kamuolį! Niekas negali jo nurungti. 
O kokią galvą turi — visus sudrausmina! Ką gi daryti, pone Holmsai? 
Tiesa, dar yra pirmas atsarginis Murhauzas, bet jis saugas ir visada lenda 
į pačią grūstį, užuot stovėjęs prie šoninės linijos. Jis gerai muša į vartus, 
to nepaneigsi, tačiau prastai orientuojasi aikštėje. Be to, silpnas bėgikas. 
Oksfordo puolėjų Mortono ir Džonsono jis nepavytų. Stivensonas grei- 
tas, bet negali pataikyti nuo dvidešimt penkių jardų linijos, taigi kam rei- 
kalingas trijų ketvirčių puolėjas, kuris nesugeba nei spirti, nei įmušti, net 
jeigu ir gerai laksto. Žodžiu, pone Holmsai, mes prapuolę, jei nepadėsite 
man rasti Godfrio Stontono. 

Mano bičiulis gerai nusiteikęs ir nustebęs klausėsi ilgos pono Over- 
tono kalbos, kurią jis išrėžė labai energingai ir rimtai, kiekvieną teiginį 
sutvirtindamas raumeningos rankos kirčiu per kelį. Mūsų svečiui nutilus, 
Holmsas ištiesė ranką ir iš kartotekos ištraukė dėžutę su raide S. Bet šį 
kartą jis veltui rausėsi tame įvairiausios informacijos šaltinyje. 

— Čia esama Artūro H. Stontono, kaskart vis labiau garsėjančio klas- 
totojo, — tarė jis. — Be to, yra Henris Stontonas, kuris buvo pakartas ne 
be mano pagalbos, tačiau Godfrio Stontono vardą girdžiu pirmąsyk. 

Dabar nustebo mūsų svečias. 

— Ne, pone Holmsai, aš maniau, kad jūs viską žinote, — pasakė jis. — 
Jei jūs nesate girdėjęs apie Godfrį Stontoną, tai tikriausiai nieko nežinote 
ir apie Sirilą Overtoną? 

Holmsas geraširdiškai papurtė galvą. 

— O Viešpatie! — sušuko atletas. — Aš juk buvau pirmas atsarginis 
rungtynėse tarp Anglijos ir Velso, o dabar jau visi metai esu universiteto 
komandos kapitonas. Bet tai nesvarbu. Nemaniau, kad Anglijoje yra nors 
vienas žmogus, kuris negirdėjo apie Godtfrį Stontoną, garsųjį trijų ketvir- 
čių žaidėją, Kembridžo 1r Blekhito pasididžiavimą, penkerių tarptautinių 
rungtynių dalyvį. Dieve mano! Kur jūs gyvenate, pone Holmsai? 

Holmsas nusijuokė iš jaunojo milžino naivumo. 

— Jūs gyvenate kitokiame pasaulyje, negu aš, pone Overtonai, — šva- 
resniame ir sveikesniame. Mano veikla susijusi su daugeliu visuomenės 
sluoksnių, bet niekada, ačiū Dievui, man neteko susidurti su sportinin- 
kais mėgėjais, pačia geriausia ir sveikiausia Anglijos gyventojų dalimi. 
Tačiau netikėtas jūsų apsilankymas šįryt rodo, kad ir šiame gryno oro ir 
garbingo žaidimo pasaulyje man yra darbo. Taigi, mielasis sere, prašom 
sėstis ir neskubant, ramiai kuo tiksliau papasakoti, kas įvyko ir kuo aš 
galėčiau padėti. 

Jaunojo Overtono veide šmėstelėjo nerimas, kaip paprastai atsitinka 
žmonėms, linkusiems daugiau veikti raumenimis, o ne protu. Bet pama- 
žu, nuolat pasikartodamas, jis išklojo mums keistą savo istoriją, nors jo 
pasakojime liko neaiškių vietų, kurias čia praleisiu. 

— Kaip jau sakiau, pone Holmsai, esu Kembridžo universiteto ko- 
mandos kapitonas, o Godfris Stontonas — geriausias mano žaidėjas. Ry- 
toj turim žaisti su Oksfordo universitetu. Vakar mes atvykome į Londo- 
ną ir apsistojome „Bently“ viešbutyje. Dešimtą valandą vakaro apėjau 
visus kambarius ir patikrinau, ar visi vaikinai guli, nes manau, kad ne tik 
griežtos treniruotės, bet ir ilgas miegas lemia komandos lygį. Tarstelėjau 

vieną kitą žodį Godfriui, it man pasirodė, kad jis kažkoks išblyškęs, susi- 
rūpinęs. Paklausiau, kas jam yra. Jis atsakė, esą viskas gerai, tik šiek tiek 
skauda galva. Aš palinkėjau jam labos nakties ir išėjau. Po pusvalandžio 
durininkas man pranešė, kad į viešbutį buvo užėjęs kažkoks prastai atro- 
dantis barzdočius ir prašęs perduoti raštelį Godfriui. Šis dar nemiegojęs. 
Perskaitęs raštelį, Godfris it perkūno trenktas parkritęs ant krėslo atlošo. 
Durininkas taip išsigandęs, kad norėjęs bėgti kviesti manęs, bet Godfris 
ji sulaikęs, jis išgėręs gurkšnelį vandens ir susitvardęs. Paskui jis nulipęs 
žemyn, pasakęs keletą žodžių žmogui, laukiančiam hole, ir jiedu išėję iš 
viešbučio. Durininkas tiktai pamatė juos bėgančius į Strendo pusę. Šį- 
ryt Godfrio kambarys buvo tuščias, lova pernakt neliesta, ir visi daiktai 
padėti taip, kaip buvau matęs iš vakaro. Nieko neįspėjęs, jis išėjo su tuo 
nepažįstamu vyriškiu, ir daugiau jokios žinios iš jo negavome. Nesitikiu, 
kad jis kada nors grįš. Godfris — sportininkas ligi kaulų smegenų, jis 
galėjo mesti treniruotes ir palikti savo kapitoną tik dėl kokių nors itin 
svarbių priežasčių. Taip, aš nujaučiu, kad jis dingo visiškai ir mes niekada 
jo nebepamatysime. 

Holmsas labai atidžiai klausėsi šito keisto pasakojimo. 

— Ką jūs nuveikėte? — paklausė jis. 

— Išsiunčiau telegramą į Kembridžą pasiteirauti, ar jis nesirodė tenai. 
Gavau atsakymą, kad ten niekas jo nematė. 

— Arjis galėjo grįžti į Kembridžą? 

— Taip, vėlyvuoju traukiniu penkiolika po vienuolikos. 

— Bet, pasak jūsų, jis nevažiavo tuo traukiniu? 

— Ne, stotyje niekas jo nematė. 

— Ką veikėte toliau? 

— Išsiunčiau telegramą lordui Maunt Džeimsui. 

— Kodėl lordui Maunt Džeimsui? || 

— Godfris yra našlaitis, o lordas Maunt Džeimsas — artimiausias jo 
giminaitis, berods dėdė. 

— Štai kaip. Tai svarbu. Lordas Maunt Džeimsas — vienas iš tuttin- 
giausių Anglijos žmonių. 

— Taip ir man yra prasitaręs Godfris. 

— Tai jūsų draugas artimas jo giminaitis? 

— Taip, jis yra įpėdinis. O seniui jau beveik aštuoniasdešimt, be to, 
jis serga podagra. Kalbama, kad savo krumpliais jis galėtų sutriuškinti 
biliardo lazdą. Jis baisus nagas, nėra davęs Godfriui nė šilingo. Bet ilgai- 
niui vis tiek jam viskas atiteks. 

— Ar gavot kokią žinią iš lordo Maunt Džeimso? 

— Ne. 

— Kokiais sumetimais jūsų draugas galėjo kreiptis į lordą Maunt 
Džeimsą? 

— Vakar vakare jis buvo kažkuo susirūpinęs. Jeigu dėl pinigų, tai 
galbūt ir kreipėsi į artimiausią savo giminaitį, juk tasai neturi kur jų 
dėti. Bet, kiek teko girdėti, vargu ar ką nors būtų laimėjęs. Godfris 
nekaip atsiliepdavo apie senąjį lordą. Tik blogiausiu atveju būtų jo ko 
nors prašęs. 

— Na, mes greitai sužinosim. Tarkim, jūsų draugas nuvyko pas lordą 
Maunt Džeimsą. Bet kaip paaiškinsit to prasčioko apsilankymą tokią 
vėlyvą valandą ir kodėl Godfris taip susijaudino? Sirilas Overtonas susi- 
ėmė rankomis galvą. 

— Ničnieko nenutuokiu, — atsakė jis. 

— Na, gerai. Šiandien man laisva diena, ir aš mielu noru patyrinėsiu 
jūsų reikalą, — tarė Holmsas. — O jums patarčiau rengtis varžyboms be 
to jaunuolio. Tik didžiausia būtinybė, kaip sakėte, galėjo priversti jį taip 
paslaptingai išnykti ir ta pati būtinybė, matyt, kol kas neleidžia jam grįžti. 
O dabar eime į viešbutį, galbūt durininkas dar ką nors pasakys. 

Šerlokas Holmsas buvo apdovanotas gebėjimu patraukti į savo pusę 
net ir droviausią liudytoją. Tuščiame Godfrio Stontono kambaryje jis 
labai greit išpešė iš durininko viską, ką tas galėjo pasakyti apie praėju- 
sios nakties interesantą. Jis nebuvęs panašus nei į džentelmeną, nei į 
darbininką. Pasak durininko, „nei šioks, nei toks“. Gal kokių penkiasde- 
šimties metų, žila barzda, išblyškusiu veidu, kukliai apsirengęs. Atrodė 
labai susijaudinęs. Durininkas pastebėjo, kad, perduodant raštelį, jo ran- 
ka drebėjusi. Godfris Stontonas perskaitęs įgrūdo raštelį į kišenę. Atėjęs 
į holą, tam vyriškiui nepadavė rankos. Jie pasikeitę vos keliais sakiniais, 

durininkas nugirdęs vienintelį žodį „laikas“. Paskui abu išskubėjo. Holo 
laikrodis rodė pusę vienuoliktos. 

— Prašom pasakyti, — tarė Holmsas, sėsdamas ant Stontono lovos, — 
ar jūs budite dieną? 

— Taip, sere. Dirbu ligi vienuoliktos valandos. 

— Naktinis durininkas, matyt, nieko ypatinga nepastebėjo? 

— Ne, sere, tik keletas žmonių vėlai grįžo iš teatro. Daugiau nieko. 

— Ar vakar jūs budėjote visą dieną? 

— Taip, sere. 

— Ar Stontonui buvo kokių nors laiškų ar telegramų? 

— Taip, sere, telegrama. 

— Aha! Tai įdomu. Kelintą valandą. 

— Apie šeštą. 

— Kur ponui Stontonui įteikta telegrama? 

— Jo kambaryje. 

— Ar matėte, kaip jis skaitė? 

— Taip, sere, laukiau, ar nebus atsakymo. 

— Na, ir kaip? 

— Taip, sere, jis parašė atsakymą. 

— Ar jūs nunešėte jį į paštą? 

— Ne, jis pats. 

— Bet parašė jums esant? 

— Taip, sere. Aš stovėjau prie durų, o jis sėdėjo prie stalo nugara į 
mane. Baigęs rašyti, jis pasakė: „Galite eiti, aš pats išsiųsiu“. 

— Kuo jis rašė? 

— Plunksna, sere. 

— Ar telegramos blanką jis paėmė nuo stalo? 

— Taip, sere, viršutinį. 

Holmsas atsistojo, paėmė blankus ir nusinešęs prie lango atidžiai 
apžiūrėjo viršutinį. 

— Gaila, kad jis nerašė pieštuku, — pasakė nusivylęs ir gūžtelėjęs pe- 
čiais numetė blankus ant stalo. — Juk jūs, Votsonai, ne kartą esate pa- 
stebėjęs, kad rašant pieštuku raidės aiškiai atsispaudžia kitame lape - ši 

aplinkybė išardė nemaža laimingų vedybų. Tačiau čia nematau jokių 
žymių. Betgi man malonu, kad jis rašė minkšta plačia plunksna, ir esu 
beveik įsitikinęs, jog kai ką rasime ant prespapjė. Aha! Štai kur jis! 

Jis išplėšė sugeriamojo popieriaus lapelį, ir mes pamatėme ant jo 
kažkokius hieroglifus. 

— Neškite prie veidrodžio! — jaudindamasis suriko Sirilas Overtonas. 

— Nereikia, — paaiškino Holmsas. — Popierius plonas, tekstą pamaty- 
sime antroje pusėje. Štai. 

Jis apvertė lapelį, ir mes perskaitėme: „Padėkite mums, dėl Dievo 
meilės“. 

— Tai paskutiniai žodžiai telegramos, kurią Godfris Stontonas iš- 
siuntė keletas valandų prieš išnykdamas, Trūksta dar mažų mažiausiai 
kokių šešių žodžių. Bet tai, kas liko, rodo, kad jaunuoliui grėsė di- 
džiulis pavojus, nuo kurio kažkas galėjo jį apsaugoti. Be to, telegra- 
moje parašyta „mums“. Vadinasi, įsivėlęs dar vienas asmuo. Ar tik ne 
išblyškęs, barzdotas vyriškis, kuris taip pat atrodė labai susijaudinęs? 
Ir kas gi bendra tarp Godfrio Stontono ir to barzdočiaus? Kas tasai 
trečiasis, kurio pagalbos jie prašė pavojaus akivaizdoje? Taigi paieškas 
reikia pradėti nuo jo. 

— Vadinasi, pirmiausia reikia sužinoti, kam siųsta telegrama, — pa- 
siūliau aš. 

— Visiškai teisingai, mielasis Votsonai. Ši protinga mintis ir man 
toptelėjo. Bet argi jūs nežinote, kad, nuėjus į paštą ir pareikalavus kito 
žmogaus telegramos šaknelės, tarnautojai vargu ar suteiks tokią pa- 
slaugą. Juk pas mus dar esama tiek daug biurokratizmo. Tačiau neabe- 
joju, kad, veikiant atsargiai ir taktiškai, galima tikėtis sėkmės. O dabar, 
pone Overtonai, norėčiau jūsų akivaizdoje peržiūrėti ant stalo likusius 
popierius. 

Vikriais, jautriais pirštais Holmsas pervertė laiškus, sąskaitas, užrašų 
knygutes, tirdamas juos savo skvarbiu žvilgsniu. 

— Čia nieko svarbaus nėra, — pagaliau pasakė jis. —- Beje, manau, kad 
jūsų draugas visiškai sveikas. Ar jis neturėjo jokių problemų? 

— Ne, buvo sveikas kaip ridikas. 

— Ar jis niekada nesirgo? 

— Niekada. Sykį buvo užsigavęs koją, kitą kartą išsinarino kelio gir- 
nelę, bet tai menkniekis. 

— Ir vis dėlto galbūt jis nebuvo toks tvirtas, kaip manote. Gal turėjo 
negalių, bet jas slėpė. Su jūsų leidimu keletą popierių aš pasiimsiu, galbūt 
jie pravers toliau tiriant šią bylą. 

— Valandėlę! Valandėlę! — pasigirdo gergždžiantis balsas, ir apsidairę 
išvydome tarpdury skeryčiojantis kažkokį keistą senuką. 

Jis buvo su parudavusiu juodu surdutu, atsirišusiu baltu kaklaraiščiu, 
ant galvos užsidėjęs cilindrą itin plačiu kraštu. Atrodė panašus į kaimo 
pastorių arba samdytą laidotuvių procesijos dalyvį. Tačiau, nepaisant 
apšepusios, netgi absurdiškos išvaizdos, jo balsas buvo toks skardus, o 
elgsena tokia energinga, kad mes buvome priversti suklusti. 

— Kas jūs toks, sere, ir kokią turite teisę imti šito džentelmeno po- 
pierius? — paklausė jis. 

— Esu privatus seklys ir noriu ištirti jo dingimo priežastis. 

— Ak, štai kaip! O kas jūsų prašė? 

— Šitas džentelmenas, pono Stontono draugas. Jį pas mane atsiuntė 
Skotland Jardas. 

— O jus kas toks, sere? 

— Aš — Sirilas Overtonas. 

— Vadinasi, jūs man atsiuntėte telegramą. Aš lordas Maunt Džeim- 
sas. Atvažiavau pačiu pirmuoju omnibusu. Tai jūs pasamdėte seklį? 

— Taip, sere. 

— Ir pasirengęs jam mokėti? 

— Neabejoju, kad mano draugas Godfris sumokės, kai jį rasime. 

— O jeigu jo nerasite, kas tada? Atsakykite! 

— Tuomet, be abejo, jo giminaičiai... 

— Nieko panašaus, sere! — suspiegė senukas. — Iš manęs nesitikėkite 
nė penso, nė vienintelio penso! Suprantate, pone sekly. Aš, vienintelis 
šito jaunuolio giminaitis, pareiškiu, jog už nieką neatsakau. Jeigu jis gali 
tikėtis palikimo, tai tik dėl to, kad aš niekados nešvaisčiau pinigų ir dabar 
neketinu to daryti. O dėl tų popierių, kuriuos taip laisvai tvarkote, noriu 

pasakyti, kad jeigu jie turi kokią nors vertę, jūs privalėsit griežčiausiai 
atsiskaityti už kiekvieną lapelį. 

— Labai gerai, sere, — įsiterpė Šerlokas Holmsas. — Bet leiskite pa- 
klausti, gal nujaučiate, kur galėjo dingti tas jaunuolis? 

— Ne, sere. Jis ganėtinai suaugęs pats pasirūpinti savimi. O jeigu yra 
toks kvaišas ir kažkur pasimetė, tai tesižino. Aš kategoriškai atsisakau 
prisidėti prie jo paieškų. 

— Aš visiškai jus suprantu, — tarė Holmsas, o akyse žybtelėjo pikt- 
džiugiška ugnelė. — Bet jūs, regis, ne visiškai suprantate mane. Pasirodo, 
Godfris Stontonas neturtingas. Jeigu jis buvo pagrobtas, tai visai ne dėl 
to, kad ką nors turėjo. Gandai apie jūsų turtus, lorde Maunt Džeimsai, 
sklinda net užsienyje, tad, galimas dalykas, jūsų sūnėną pagrobė kokia 
nors vagių gauja, tikėdamasi iš jo išgauti Žinių apie jūsų namą, įpročius, 
sužinoti, kur jūs laikote brangenybes. 

Mūsų nemalonaus svečio veidas pasidarė baltas kaip jo kaklaraištis. 

— Dievaži, sere, niekuomet nebūčiau pamanęs apie tokią piktada- 
rystę! Kokių niekšų būna šiame pasaulyje! Bet Godfris — šaunus vaiki- 
nas, nepalenkiamas. Jis neišduos senojo savo dėdės. Beje, šiandien pat 
vakare nuvešiu šeimos sidabrą į banką. O jūs, pone sekly, negailėkit 
jėgų! Stenkitės iš paskutiniųjų, kad tik rastumėt jį sveiką ir gyvą. O 
dėl pinigų — na, tarkim, penki ar dešimt svarų, visada galit pasikliauti 
manimi. 

Tačiau netgi dabar, šią sąmonės praskaidrėjimo valandėlę, kilmin- 
gasis šykštuolis nieko negalėjo mums padėti, nes beveik nieko nežinojo 
apie savo sūnėno gyvenimą. Vienintelis mūsų orientyras buvo telegra- 
mos pabaiga, ir dabar Holmsas tikėjosi rasti tolesnę savo tyrimų grandį. 
Mes atsisveikinom su lordu Maunt Džeimsu, o Overtonas išėjo pasitarti 
su komanda dėl juos ištikusios nelaimės. 

Netoli viešbučio buvo paštas, ir mudu prie jo sustojome. 

— Verta pabandyti, Votsonai, — tarė Holmsas. —- Žinoma, turėdamas 
otderį, galėčiau pareikalauti šaknelės, bet mes dar nepasiekėme šitos 
stadijos. Nemanau, kad tokioje judrioje vietoje jie būtų galėję įsiminti 
vaikino veidą. Rizikuojam! 

— Atleiskite, kad sutrukdysiu, — kuo lipšniausiai kreipėsi jis pro lan- 
gelį į merginą. — Tikriausiai vakar siųsdamas telegramą padariau nedide- 
lę klaidą. Kadangi negaunu atsakymo, baiminuosi, ar nebūsiu pamiršęs 
pasirašyti. Ar galėtumėte patikrinti? 

Mergina paėmė pluoštą šaknelių. 

— Kelintą valandą išsiuntėte? — paklausė ji. 

— Tuoj po šešių. 

— Kam? 

Holmsas pridėjo pirštą prie lūpų ir žvilgtelėjo į mane. 

— Paskutiniai žodžiai buvo: „„...dėl Dievo meilės“, — konfidencialiai 
pašnibždėjo jis. — Aš taip susirūpinęs, kad negaunu atsakymo. 

Mergina atskyrė vieną telegramą. 

— Štai ji. Pavardės tikrai nėra, — pasakė ji, lygindama telegramą 
ant stalo. 

— Taip ir yra. Štai kodėl negaunu atsakymo, — tarė Holmsas. — Die- 
važi, koks aš bukaprotis! Sudie, panele, esu jums nepaprastai dėkingas. 
Net širdis atsigavo. 

Kai mudu išėjome į gatvę, Holmsas, trindamas rankas, patenkintas 
nusijuokė. 

— Na? — paklausiau. 

— Mums sekasi, Votsonai, sekasi. Aš buvau sugalvojęs septynis įvairius 
būdus žvilgtelėti į tą telegramą, bet nemaniau, kad pavyks iš pirmo karto. 

— Ką jūs sužinojote? 

— Sužinojau mūsų tyrimo išeities tašką. Kings Kroso stotis, — pasakė 
jis privažiavusios karietos vežikui. 

— Vadinasi, mes išvykstam iš Londono. 

— Taip. Manau, jog važiuosim į Kembridžą. Viskas rodo, kad reikia 
vykti ta kryptimi. 

Mums dardant Greis In Roudu, paklausiau: 

— Pasakykit, Holmsai, ar nors kiek nujaučiate, kodėl dingo God- 
fris Stontonas? Man regis, dar niekados motyvai nebuvo tokie migloti. 
Vargu ar jūs manote jį buvus pagrobtą, norint išgauti žinių apie tur- 

— Prisipažįstu, mielasis Votsonai, jog nelabai tikiu tokiu aiškinimu. 
Tačiau man dingtelėjo, kad tokia versija galėtų sudominti tą nežmoniš- 
kai atgrasų senį. 

— Taip ir buvo. O ką jūs iš tikrųjų manote? 

— Turiu keletą idėjų. Pirmiausia įdomu ir įvairių minčių kelia tai, 
kad jaunuolis dingsta svarbių varžybų išvakarėse. Be to, jis vieninte- 
lis, nuo kurio priklauso komandos sėkmė. Tai, žinoma, galėjo būti 
sutapimas, o gal ir ne. Mėgėjiško sporto rungtynėse lažybų paprastai 
nebūna. Bet vis dėlto daugelis lažinasi. Vadinasi, yra žmonių, kurie 
suinteresuoti pašalinti žaidėją. Juk būna atvejų, kai prieš-arklių lenkty- 
nes dingsta geriausias arklys. Tai vienas aiškinimas. Be to, akivaizdu, 
kad jaunuolis iš tiesų yra didžiulio palikimo įpėdinis, nors šiuo metu 
gyvena labai kukliai. Visiškai įmanoma, jog buvo įvykdytas sąmokslas, 
norint gauti išpirką. 

— Bet šios versijos nepatvirtina telegramos. 

— Visiškai teisingai, Votsonai. Telegrama tebėra vienintelis tikras 
įkaltis, kurį mes turime ir kurio negalime išleisti iš akių. Mes tam ir vyks- 
tame į Kembridžą, kad išsiaiškintume, kam ir kodėl ji buvo siųsta. Mūsų 
tyrimo eiga kol kas miglota, bet labai stebėsiuos, jei ligi vakaro visko 
arba bent jau daug ko nesužinosime. 

Jau buvo sutemę, kai atvykome į senąjį universiteto miestą. Gele- 
žinkelio stotyje Holmsas pasamdė karietą ir liepė vežikui vykti į daktaro 
Leslio Armstrongo namus. Po kelių minučių sustojome judrioje gatvėje 
prie didžiulio pastato. Įėję į vidų, turėjome ilgokai laukti, kol buvome 
nuvesti į daktaro priimamąjį ir radome jį sėdintį prie stalo. 

Daktaro Leslio Armstrongo vardas buvo man negirdėtas, ir tai rodo, 
kaip toli tuomet buvau nuo savo profesijos. Dabar žinau, kad jis ne tik 
vienas žymiausių universiteto medicinos specialistų bet ir Europos lygio 
mąstytojas, daug nuveikęs įvairiose mokslo srityse. Netgi nežinant pui- 
kių daktaro darbų, tik pažvelgus į jį, susidarė įspūdis, jog tai nepaprastas 
žmogus. Stambus keturkampis veidas, mąslus žvilgsnis iš po vešlių anta- 
kių ir tvirtas it iš granito nukaltas smakras. Atkaklaus būdo, aštraus pro- 
to, rūstus, asketiškas, santūrus, grėsmingas žmogus — toks man pasirodė 

daktaras Leslis Armstrongas. Jis pavartė mano bičiulio vizitinę kortelę ir 
gan nemaloniai pažvelgė į mus. 

— Esu girdėjęs apie jus, pone Holmsai, ir žinau jūsų profesiją, bet 
turiu pripažinti, jog nepritariu jai. 

— Tuomet, daktare, jūs esat tos pačios nuomonės kaip ir visi Anglijos 
nusikaltėliai, — ramiai atsakė mano bičiulis. 

— Tol, kol jūs stengiatės susidoroti su nusikaltimais, sere, kiekvienas 
sveikos galvosenos visuomenės narys turi jus palaikyti. Nors neabejoju, 
jog oficialios institucijos yra ganėtinai kompetentingos. Betgi jūsų veikla 
kritikuotina dėl to, kad braunatės į asmenines žmonių paslaptis, trau- 
kiate į dienos šviesą šeimos dramas ir galiausiai trukdote tiems, kurie 
labiau užsiėmę, negu jūs. Dabar, pavyzdžiui, užuot kalbėjęsis su jumis, 
aš turėčiau rašyti mokslo veikalą. 

— Be abejo, daktare, ir vis dėlto mūsų pokalbis galbūt bus svarbesnis, 
negu tasai mokslo veikalas. Beje, galiu pasakyti, jog mūsų veikla kaip 
tik priešinga tai, kurią jūs visiškai teisingai smerkiate. Mes kaip tik sten- 
giamės, kad asmeninės paslaptys neiškiltų aikštėn, o taip neišvengiamai 
įvyksta tuomet, kai byla atsiduria oficialiosios policijos rankose. Mane 
galite laikyti tarsi žvalgu, kuris eina prieš reguliariąją krašto kariuomenę. 
Taigi aš atvykau pakalbėti apie poną Godtfrį Stontoną. 

— O kas jam atsitiko? 

— Jūs jį pažįstate, ar ne? 

— Jis artimas mano draugas. 

— Ar žinote, kad jis dingo? 

— Nejaugi! — rūsti daktaro veido išraiška nepasikeitė. 

— Vakar vakare jis išėjo iš viešbučio ir daugiau nepasirodė. 

— Jis, be abejo, grįš. 

— Rytoj universitetų komandų rungtynės. 

— Man nerūpi tie vaikiški žaidimai. O jaunuolio likimas mane labai 
jaudina, nes jį pažįstu ir myliu. Regbis apskritai manęs nedomina. 

— Vadinasi, galiu tikėtis, kad jūs padėsite man atskleisti pono Stonto- 
no likimą. Ar žinote, kur jis yra? 

— Žinoma, ne. 

— Ar matėte jį vakar arba šiandien? 

— Ne, nemačiau. 

— Ar ponas Stontonas sveikas žmogus? 

— Visiškai sveikas. 

— Ar kada nors negalavo? 

— Niekada. 

Holmsas pakišo daktarui popieriaus lapelį. 

— Tuomet paaiškinkite, iš kur tas trylikos ginėjų kvitas, praėjusį mė- 
nesį pono Godfrio Stontono apmokėtas daktarui Lesliui Armstrongui, 
gyvenančiam Kembridže. Aš jį radau ant Stontono rašomojo stalo tarp 
kitų popierių. 

Daktaras iš pykčio paraudo. 

— Nemanau, jog privalėčiau jums aiškinti, pone Holmsai. 

Holmsas įsidėjo kvitą į užrašų knygutę. 

— Jūs, matyt, linkęs viešai paaiškinti. Anksčiau ar vėliau teks tai pada- 
ryti, — pasakė jis. — Aš jau sakiau, jog paslaptį išlaikysiu, o kiti turės viešai 
paskelbti. Taigi būtų kur kas išmintingiau visiškai pasitikėti manimi. 

— Nieko nežinau apie tą kvitą. 

— Ar gavote kokią nors žinią iš Stontono po to, kai jis atvyko į 
Londoną? 

— Ne. 

— Ak, jau tas paštas! — sunkiai atsiduso Holmsas. — Vakar vakare pen- 
kiolika minučių po šešių Godfris Stontonas iš Londono išsiuntė jums 
skubią telegramą, kuri, be abejo, susijusi su jo dingimu. O jos negavote. 
Tiesiog nusikaltimas! Aš tuoj pat einu į paštą ir parašysiu skundą. 

Daktaras Leslis Armstrongas pašoko, o jo veidas iš įtūžio pasidarė 
tamsiai raudonas. 

— Malonėkite tučtuojau palikti mano namus, sere, — pasakė jis. — Ir 
pasakykite savo šeimininkui, lordui Maunt Džeimsui, jog nenoriu turėti 
jokių reikalų nei su juo, nei su jo agentais. Ne, sere, daugiau nė žodžio! 

Jis įnirtingai paskambino varpeliu. 

— Džonai, išlydėk šituos džentelmenus. 

Pasipūtęs tarnas vos neišstūmė mūsų pro duris, ir mudu atsidūrėme 
gatvėje. Holmsas prapliupo juoktis. 

— Daktaras Leslis Armstrongas iš tiesų energingas žmogus ir su cha- 
rakteriu, — kalbėjo jis. — Jeigu jis savo talentą nukreiptų kita linkme, galė- 
tų sėkmingai užimti garsiojo profesoriaus Moriarčio vietą. O štai mudu, 
vargšeli Votsonai, vieniši ir pasimetę šiame nesvetingame mieste. Bet 
išvykti negalime, nes tai reikštų, kad atsisakome toliau tirti šią bylą. Va, 
priešais Armstrongo namus viešbutis, jis kaip tik mums tinka. Išsinuo- 
mokite kambarį su langais, išeinančiais į gatvę, o aš tuo tarpu pasirinksiu 
šiokios tokios informacijos. 

Informacijos rinkimas užtruko ilgiau, negu Holmsas buvo manęs, 
if į viešbutį jis grįžo tik devintą valandą. Parėjo nusiminęs, išbalęs, visas 
dulkinas, vos laikėsi ant kojų iš nuovargio ir alkio. Ant stalo jo laukė šalta 
vakarienė. Numalšinęs alkį, Holmsas užsirūkė pypkę ir nusiteikęs pusiau 
komiškai ėmė pasakoti apie savo nesėkmes, į kurias visada žiūrėdavo fi- 
losofiškai. Išgirdęs ratų girgždesį, jis atsistojo ir pažvelgė pro langą. Prieš 
daktaro namą dujų žibinto apšviesta stovėjo karieta, pakinkyta dviem 
palšais arkliais. 

— Daktaras buvo išvykęs tris valandas, — tarė Holmsas. — Išvažiavo 
pusę septynių, o grįžo tik dabar. Vadinasi, buvo už kokių dešimties ar 
dvylikos mylių. Jis kasdien kažkur išvyksta, o kartais ir dusyk per dieną. 

— Nieko stebėtina, juk jis praktikuojantis gydytojas. 

— Tas ir yra, kad nepraktikuojantis. Jis skaito paskaitas ir konsultuoja, 
bet nesiverčia gydytojo praktika, nes tai atitrauktų jį nuo mokslinio dar- 
bo. Tad kam tos ilgos ir varginamos kelionės? Ką jis lanko? 

— Jo vežikas galėtų... 

— Mielasis Votsonai, kaip tik į jį aš pirmiausia ir kreipiausi. Bet šis už- 
siundė ant manęs šunį: nežinau, ar toks žiaurus jo įprotis, ar taip įsakyta 
šeimininko. Nei šuniui, nei vežikui nepatiko mano lazda, ir tuo viskas 
baigėsi. Paskui mūsų santykiai taip pablogėjo, kad apie kokį nors klau- 
sinėjimą negalėjo būti nė kalbos. Jei ką ir sužinojau, tai tik iš draugiško 
vietos gyventojo viešbučio kieme. Jis papasakojo apie daktaro įpročius 
ir kasdienes išvykas. Mums besikalbant, tarsi patvirtindama jo žodžius, 
prie durų privažiavo karieta. 

— Ir jūs nutarėte sekti paskui ją? 

— Nuostabu, Votsonai! Šiandien jūs mane tiesiog stulbinate! Tokia 
mintis man taip pat atėjo į galvą. Netoli mūsų viešbučio, kaip jūs turbūt 
pastebėjote, yra dviračių krautuvė. Aš puoliau į ją, išsinuomojau dviratį 
ir spėjau išvažiuoti karietai dar nedingus iš akių. Netrukus pasivijau ją 1r 
atsilikęs per kokį šimtą jardų sekiau paskui jos žibintus, kol išvažiavome 
iš miesto. Nuvažiavus jau gana toli, įvyko stačiai pritrenkiamas dalykas: 
karieta sustojo, iš jos išlipo daktaras, atskubėjo prie manęs ir itin kandžiai 
pasakė, jog kelias esąs toks siauras, kad jis nenorįs savo karieta man jo už- 
stoti. Jo kalba buvo nepaprastai žavinga. Aš pralenkiau karietą ir numynęs 
pagrindiniu keliu keletą, mylių sustojau norėdamas pažiūrėti, ar ji važiuos 
toliau. Tačiau karieta nesirodė, ir paaiškėjo, kad ji pasuko į kurį nors šalu- 
tinį keliuką. Grįžau atgal, bet jos — nė pėdsako. O štai dabar ji parvažiavo. 
Iš pradžių nesiejau šių kelionių su Godfrio Stontono dingimu, papras- 
čiausiai norėjau sužinoti kuo daugiau apie daktarą Armstrongą. O dabar 
matydamas, kaip atidžiai jis stebi kiekvieną sekantį jo išvykas, supratau, 
jog tai kur kas svarbesnis dalykas. Nenurimsiu, kol to neištirsiu. 

— Bandysim sekti jį rytoj. 

— Vargu! Tai ne taip lengva. Juk jūs nepažįstat Kembridžo apylinkių, 
ar ne? Čia sunku kur nors pasislėpti. Važiuodamas mačiau vietovę esant 
lygią ir švarią kaip stalą, o žmogus, kurį ketiname sekti, anaiptol nekvai- 
las, kaip šįvakar įsitikinau. Išsiunčiau telegramą Overtonui, kad praneštų 
mums, ar Londone neįvyko nieko nauja. O mes tuo tarpu suteiksim 
visą dėmesį į daktarą Armstrongą, kurio vardą Stontono siųstos skubios 
telegramos šaknelėje man leido perskaityti paslaugioji telegrafistė. Galiu 
prisiekti, jog jis žino, kur Stontonas. O jeigu žino jis, tai ir mes turime 
žinoti. Reikia pripažinti, kad šitą kirtį jis atrėmė, bet, kaip žinote, Votso- 
nai, aš nelinkęs trauktis iš žaidimo tokiomis aplinkybėmis. 

Bet kitą dieną mums nepasisekė ką nors daugiau atskleisti. Po pus- 
ryčių gavome raštelį, kurį Holmsas šypsodamasis perdavė man. Jame 
buvo parašyta: 


Sere, drįstu tvirtinti, kad jūs veltui etkvojate laiką sekiodamas bas- 
kui mane. Kaib praėjusią naktį įsitikinote, mano karietos užbakaly yra 

langelis, tr, jei nebijote dvidešimties mylių kelionės ir norite grįžti į tą balią 
vietą, nuo kurios pradėjote, galite drąsiai sekti baskui mane. Tačiau turiu 
perspėti, kad šmibinėdamas mane bonut Godfriui Stontonui nebadėsite. Esu 
įsitikinęs, j0g gertausia jūsų baslauga šitam džentelmenui būtų grižti į Lon- 
doną ir pasakyti jūsų šeimininkui, kad nabtikote jo pėdsakų. Kembridže 
Jūs nieko nelaimėsite. 
54 pagarba 
Leslis Armstrongas 


— Taigi daktaras — atviras ir garbingas priešininkas, — tarė Holmsas. 
Bet jis sužadino mano smalsumą, ir aš būtinai sužinosiu, kur ir ko jis 
vyksta. 

— Karieta jau prie jo durų, — pasakiau aš. — Štai jis lipa vidun. Ma- 
čiau, kaip lipdamas pažvelgė į mūsų langą. Galbūt man pabandyti laimę 
dviračiu? 

— Oi ne, mielasis Votsonai! Nors ir labai gerbiu jūsų įgimtą suma- 
numą, bet manau, kad garbusis daktaras ne jūsų jėgoms. Manding, aš 
pats su juo susidorosiu. Bijau, kad jums teks užsiimti kuo nors kitu, nes 
du nepažįstami smalsuoliai, pasirodę apsnūdusiose Kembridžo apylin- 
kėse, sukeltų daugiau kalbų, nei pageidautina. Neabejoju, kad rasite ką 
apžiūrėti šiame garbingame mieste, o aš pasistengsiu vakare parnešti 
malonesnių žinių. 

Bet mano bičiuliui teko dar labiau nusivilti. Vakare jis grįžo nuvargęs 
ir nieko nelaimėjęs. 

— Visa diena praėjo veltui, Votsonai. Žinodamas daktaro išvykų 
kryptį, aplankiau visus aplinkinius kaimus toje Kembridžo pusėje, kal- 
bėjausi su smuklininkais 1r kitais daug žinančiais žmonėmis. Apėjau ne- 
mažą plotą. Buvau Čestertone, Histone, Voterbiče ir Okingtone, ir vi- 
sur mane ištiko nesėkmė. Dvejetu kinkyta karieta šiame „apsnūdusiame 
klonyje“ vargu ar būtų buvusi nepastebėta. Daktaras dar kartą išlošė. Ar 
nėra man telegramos? 

— Yra, aš ją atplėšiau. Štai ji: „„Paprašykite Pompėjaus iš Džeremio 
Diksono, Triniti koledžas“. — Nieko nesuprantu. 

— O, viskas aišku. Telegrama mūsų draugo Overtono. Atsakymas į 
mano klausimą. Tučtuojau nusiųsiu laiškelį ponui Džeremiui Diksonui 
ir tikiuosi, kad dabar mums nusišypsos laimė. Beje, kaip rungtynės? 

— Šios dienos vakariniame vietos laikraštyje išsamiai aprašytos. Lai- 
mėjo Oksfordas. Štai kaip baigiasi aprašymas: „„Melsvųjų pralaimėjimą 
galima paaiškinti tuo, kad rungtynėse nedalyvavo garsusis tarptautinio 
lygio žaidėjas Godfris Stontonas. Tai buvo jaučiama nuo pat varžybų 
pradžios. Trūko kombinacijų prie trijų ketvirčių linijos, prastas puolimas 
ir gynyba sugniuždė šios stiprios ir uolios komandos pastangas“. 

— Taigi mūsų draugo Overtono nerimas buvo pagrįstas, — tarė Holm- 
sas. — Bet asmeniškai aš esu tos pačios nuomonės kaip ir daktaras Arm- 
strongas. Manęs taip pat nedomina regbis. Šiandien eisiu gulti anksčiau, 
Votsonai, nes rytoj mūsų laukia sunki diena. 

Tiesiog nušiurpau, kai kitą rytą atsibudęs išvydau Holmsą sėdintį 
prie židinio su nedideliu švirkštu rankoje. Švirkštą aš siejau su vienintele 
jo silpnybe ir pamatęs jį pabūgau paties blogiausio. Holmsas nusijuokė 
pastebėjęs mano išgąstį ir padėjo švirkštą ant stalo. 

— Ne ne, mielas bičiuli, nesirūpinkite. Šį kartą švirkštas netaps pik- 
to įrankiu, greičiau tai bus raktas, kuriuo atskleisiu paslaptį. Dedu į jį 
visas savo viltis. Aš ką tik grįžau iš nedidelės žvalgybos. Viskas klostosi 
sėkmingai. Sočiai papusryčiaukite, Vatsonai, nes šiandien mums reikės 
aptikti daktaro Armstrongą pėdsakus. O juos aptikus nebus laiko nei 
pailsėti, nei pavalgyti, kol neįvarysime jo į urvą. 

— Tuomet pasiimkim pusryčius, nes šiandien jis išvyksta anksti. Ka- 
rieta jau prie durų. 

— Nesvarbu. Tegul važiuoja. Jo galva kaip Saliamono, jei sugebės 
pasprukti nuo mūsų. Kai papusryčiausite, mudu nulipsime žemyn, ir 
aš supažindinsiu jus su vienu nepaprastai puikiu sekliu, kuris mums 
labai padės. 

Mes nulipome apačion, ir Holmsas nusivedė mane į arklidę. Atidaręs 
gardą, jis išleido žemą nulėpausį baltmargį pėdsekį. 

— Leiskite jums pristatyti Pompėjų, — pasakė jis, — vietinių medžioto- 
jų pasididžiavimą. Kaip matyti iš sudėjimo, jis ne kažin koks bėgikas, bet 

puikiai seka pėdomis. Na, Pompėjau, nors tu ir negreitas, bet vargu ar 
tave galės pavyti du pusamžiai džentelmenai, todėl leisiu sau pririšti prie 
tavo kaklo šį odinį pasaitėlį. O dabar pirmyn ir parodyk, ką gali. 

Jis privedė Pompėjų prie daktaro namo. Šuo apuostė žemę ir cypda- 
mas leidosi gatve, stengdamasis bėgti iš visų jėgų. Po pusvalandžio mes 
jau buvome už miesto ir skubėjome lauko keliu. 

— Ką jūs sumanėte, Holmsai? — paklausiau aš. 

— Seną, nuvalkiotą, bet kartais labai naudingą priemonę. Širyt užsu- 
kau į daktaro kiemą ir švirkštu apipurškiau užpakalinį karietos ratą any- 
žių aliejumi. Pėdsekys vysis jį nors ligi pat Džon o'Grotso.* Norėdamas 
suklaidinti Pompėjų, mūsų draugas Armstrongas turėtų su savo karieta 
persikraustyti per Kerną. Mat koks gudruolis! Štai kodėl jam pasisekė 
pasprukti nuo manęs aną naktį. 

Staiga šuo iš vieškelio pasuko į žole apaugusį šunkelį. Po pusmylės jis 
išvedė mus į kitą vieškelį. Pėdsakai iškart krypo dešinėn, miesto, kurį ką 
tik palikome, link. Bet kelias apsuko miestą iš pietų pusės ir ėjo priešinga 
kryptimi, negu mes buvome išvykę. 

— Vadinasi, šitą linki jis darė tik dėl mūsų! — sušuko Holmsas. — Taigi 
nėra ko stebėtis, kad nieko nepešiau klausinėdamas anų kaimų gyvento- 
jus. Daktaras žaidžia pagal visas taisykles. Įdomu, kam tokios gudrybės? 
Štai ten, dešinėje, Trampingtono kaimas. Dievaži! Antai iš už kampo 
išlenda karieta. Greičiau, greičiau, Votsonai, kitaip viskas žuvę! 

Jis puolė pro artimiausius vartelius, tempdamas paskui save tesispy- 
riojantį Pompėjų. Vos spėjus pasislėpti už gyvatvorės, pro šalį pralėkė 
karieta. Akimirksniu nužvelgiau daktarą Armstrongą. Jis sėdėjo palinkęs, 
galvą suėmęs rankomis — gyvas sielvarto įsikūnijimas. Paniuręs mano bi- 
čiulio veidas rodė, kad ir jis pastebėjo daktaro būklę. 

— Nujaučiu, kad mūsų paieškos baigsis liūdnai, — tarė jis. —- Netrukus 
sužinosim. Pirmyn, Pompėjau! Prie to namo, tenai. 

Nebuvo jokios abejonės, kad pasiekėme savo kelionės tikslą. Pompė- 
jus cypdamas lakstė apie vartus, kur dar tebebuvo matyti karietos vėžės. 


* Tolimiausias šiaurinės Skotijos taškas. 

Per kiemą vedė takelis vienišo pastato link. Holmsas pririšo šunį prie 
pynučių, ir mudu nuskubėjome pirmyn. Mano bičiulis pabeldė į žemas, 
negrabiai sukaltas dureles, o kadangi niekas neatsakė, pabeldė dar sykį. 
Viduje kažkas buvo, nes mūsų ausis pasiekė tyli dejonė — nepaprastai 
liūdna sielvarto ir nevilties aimana. Holmsas neryžtingai pastoviniavo 
prie durų, paskui pažvelgė atgal į kelią. Juo lėkė karieta, pakinkyta pora 
palšų arklių. 

— Dievaži, juk tai daktaras grįžta! — suriko Holmsas. — Greičiau į 
vidų. Mes turime sužinoti, kas čia dedasi, dar prieš jam atvykstant. 

Jis atvėrė duris, ir mes įžengėme į prieškambarį. Aimana nuaidė- 
jo garsiau ir pagaliau virto nenutrūkstamu širdį veriančiu klyksmu. 
Jis sklido iš viršaus. Holmsas nudūmė aukštyn, o aš jam pavymui. Jis 
stumtelėjo pusiau praviras duris, ir mes apstulbome išvydę prieš mus 
atsivėrusį reginį. 

Ant lovos negyva gulėjo jauna ir graži mergina. Ramų, išblyškusį jos 
veidą gaubė vešlūs auksiniai plaukai. Apsiblaususios, plačiai atmerktos 
akys žvelgė aukštyn. Kojūgalyje, įsikniaubęs į paklodę, klūpojo jaunuo- 
lis, jo kūnas virpėjo nuo aimanų. Jis buvo taip apimtas sielvarto, kad 
nepakėlė galvos, kol Holmsas nepalietė jo peties. 

— Ar jūs esate ponas Godtfris Stontonas? 

— Taip taip... Tai aš. Bet jūs atvykote per vėlai. Ji mirė. 

Jaunuolis buvo taip sutrikęs, kad, matyt, palaikė mus gydytojais, at- 
vykusiais jam padėti. Holmsas pramurmėjo kelis užuojautos žodžius ir 
bandė paaiškint, kiek rūpesčių draugams sukėlė jo dingimas, bet ant 
laiptų pasigirdo žingsniai, ir duryse pasirodė griežtas, priekaištaujamas 
daktaro Armstrongo veidas. 

— Taigi, džentelmenai, — pareiškė jis, — jūs pasiekėte savo tikslą ir 
pasirinkote nepaprastai tinkamą momentą čionai įsibrauti. Nenoriu kelti 
skandalo mirties akivaizdoje, bet patikėkit, jei būčiau jaunesnis, jūsų pa- 
sibaisėtinas poelgis neliktų nenubaustas. 

— Atleiskite, daktare Armstrongai, man regis, mes ne visiškai supran- 
tame vienas kitą, — oriai atsakė mano bičiulis. — Gal sutiktumėte nulipti 
apačion, ir mes kartu galėtume aptarti šį liūdną įvykį. 

Po valandėlės mes jau sėdėjome su rūsčiuoju daktaru svetainėje. 

— Klausau jūsų, sere, — prabilo daktaras. 

— Pirmiausia noriu, kad jūs žinotumėte, jog nesu pasamdytas lordo 
Maunt Džeimso ir nejaučiu tam didikui jokios simpatijos. Jei dingsta 
žmogus, mano pareiga ištirti jo likimą. Radus dingusįjį, mano misija 
baigiasi. Ir jeigu nebūna įvykdyta jokio nusikaltimo, stengiuosi išlaikyti 
paslaptį, o ne kelti asmeninius nemalonumus viešumon. Šiuo atveju, ti- 
kiuosi, įstatymas nebuvo pažeistas, todėl visiškai galite pasikliauti mano 
taktiškumu. Nė vienas žodis nepateks į spaudą. 

Daktaras Armstrongas žengė pirmyn ir padavė Holmsui ranką. 

— Jūs doras žmogus — tarė jis. — Aš neteisingai jus įvertinau. Ačiū 
Dievui, kad susikrimtau palikęs Stontoną vieną su jojo sielvartu ir grįžau 
atgal. Taigi galėjau jus arčiau pažinti. Jūs ganėtinai daug apie šį reikalą 
žinote, ir man nebus sunku paaiškinti visa kita. Prieš metus Godfris 
Stontonas buvo išsinuomojęs butą Londone ir karštai pamilo šeiminin- 
kės dukterį, kurią netrukus ir vedė. Ji buvo ne tik graži, bet ir švelni, ne 
tik švelni, bet ir protinga. Nė vienas vyras nesigėdytų turėti tokią žmoną. 
Bet Godfris — to niurgzlio didiko įpėdinis. Jeigu tasai būtų sužinojęs 
apie vedybas, iškart būtų atėmęs iš jo paveldėjimo teisę. Aš gerai pažįstu 
Godfrį ir myliu jį, nes tai puikus vaikinas. Iš visų jėgų stengiausi jam 
padėti. Mes nuo visų slėpėme tas vedybas, nes gandas tuoj būtų paskli- 
dęs visur, jei kas nors būtų sužinojęs. Šitas vienišas namas ir Godfrio 
atsargumas ligi šiol padėjo išlaikyti paslaptį. Ją žinojo tik du žmonės — aš 
1r ištikimas tarnas, kuris dabar išėjęs į Trumpingtoną gydytojo. Bet nese- 
niai Godfrį ištiko baisus smūgis — jo žmona pavojingai susirgo, pasirodė, 
jog tai greitoji džiova. Vargšelis vos nepamišo iš sielvarto, tačiau turėjo 
vykti į Londoną, dalyvauti tose rungtynėse, nes negalėjo paaiškinti, ko- 
dėl negali žaisti, neatskleisdamas paslapties. Aš bandžiau jį nuraminti 
telegrama. Jis atsakė maldaudamas mane daryti viską, kad ją išgelbėčiau. 
Tai ta pati telegrama, kurią jūs kažkokiu būdu perskaitėte. Aš nesakiau 
jam, koks didelis pavojus, nes jis niekuo nebūtų galėjęs padėti, bet para- 
šiau visą tiesą merginos tėvui, o tasai labai neapgalvotai viską papasako- 
jo Godfriui. Tai išgirdęs, Godfris atlėkė čionai beveik netekęs proto ir 

išklūpojo prie žmonos lovos ligi šio ryto, kai mirtis nutraukė jos kančias. 
Štai ir viskas, pone Holmsai. Esu įsitikinęs, kad galiu pasikliauti jūsų ir 
jūsų draugo taktiškumu. 

Holmsas tvirtai paspaudė daktarui ranką. 

— Eime, Votsonai, — pasakė jis, ir mudu išėjome iš šito sielvarto namo 


1 blyškią žiemos dienos šviesą. 


ŽMOGŽUDYSTĖ 
EBI GREINDŽE 


ieną šaltą ir šerkšnotą 1897 metų žiemos rytą pabudau kažkie- 

V purtomas už peties. Tai buvo Holmsas. Žvakė jo rankoje 
apšvietė susirūpinusį draugo veidą, į kurį žvilgtelėjęs, supratau, jog atsi- 
tiko kažkas negera. 

— Kelkitės, Votsonai, kelkitės! - sušuko jis. - Žaidimas prasidėjo! Nė 
žodžio! Apsirenkit, ir važiuojam! 

Po dešimties minučių mes jau dardėjome karieta tyliomis gatvėmis 
į Čering Kroso stotį. Tik buvo ėmus brėkšti nedrąsi žiemos aušra, ir 
balkšvame Londono rūke vienur kitur šmėkščiojo į darbą skubantys 
darbininkai. Holmsas tūnojo įsisupęs į savo šiltą apsiaustą, ir aš pa- 
sekiau jo pavyzdžiu, nes oras buvo itin žvarbus, o mudu išvažiavome 
nevalgę. 

Tiktai išgėrę stotyje karštos arbatos ir įsitaisę Kento traukinyje, mes 
taip atšilome, kad Holmsas galėjo kalbėti, o aš klausyti. Jis išsitraukė iš 
kišenės raštelį ir garsiai perskaitė: 


Ebi Gremndžas, Mariemas, Kentas 
3.30 ryto 

Mzelasis bone Holysai! Man būtų labai malonu, jel tučtuojau sutiktumėte 
man padėti tiriant ybatingą bylą. |i visiškai atitinka jūsų skonį. Ledi teks 1š- 

leisti, o visa kita baliksiu lygiai tatb, kaib radau. Prašau nedelsti nė valandėlės, 
nes negalima Čia gai laikyti sero Justeso. 

54 pagarba 

Stenlis Hobkinsas 


— Hopkinsas buvo mane kvietęs jau septynis kartus, ir visi kvietimai 
pasitvirtino, — prabilo Holmsas. — Man regis, visos jo bylos įtrauktos į 
jūsų kolekciją, o aš turiu pripažinti, Votsonai, kad jūs gebate atrinkti, 
kas svarbiausia. O tai atsveria jūsų pasakojimo stilių, kuris man taip ne- 
patinka. Jūsų nelemtas įprotis viską vertinti rašytojo, o ne mokslininko 
požiūriu sužlugdė tai, kas galėjo tapti klasikiniu mokslo tyrimo pavyz- 
džiu. Jūs tik paviršutiniškai aprašote nepaprastai tikslų ir subtilų mano 
darbą, išryškinate sensacingas detales, kurios gali sudominti skaitytoją, 
bet nieko nepamoko. 

— O kodėl jūs pats nerašote tų pasakojimų? — paklausiau šiek tiek 
pašaipiai. 

— Rašysiu, mielasis Votsonai, rašysiu. Bet dabar, kaip matote, esu 
labai užsiėmęs. Tačiau gyvenimo saulėlydyje rengiuosi parašyti vadovėlį, 
kuriame visą dėmesį sutelksiu į nusikaltimų atskleidimo meną. Šiandien, 
matyt, teks tirti žmogžudystės bylą. 

— Vadinasi, jūs manote, kad seras Justesas negyvas? 

— Manyčiau, jog taip. Iš laiškelio matyti, kad Hopkinsas gerokai 
susijaudinęs, O jis nėra jausmingas žmogus. Taigi manau ten įvykus 
žmogžudystę, o kūnas tikriausiai paliktas, kad mes galėtume apžiūrėti. 
Dėl savižudybės jis nebūtų manęs kvietęs. Iš to, kad ledi bus išleista, 
matyti, jog tragedijos metu ji buvo kažkur užrakinta. Mudu žengiame 
į aukštąją visuomenę, Votsonai: gurgždantis popierius, monograma 
„J. B.“, herbas, garbingas titulas. Manau, jog mūsų draugas Hopkin- 
sas pateisins savo reputaciją ir šį rytą nenuobodžiausiu. Nusikaltimas 
įvykdytas prieš vidurnaktį. 

— Iš ko jūs sprendžiate? 

— Iš traukinių tvarkaraščio ir laiko tarpo: reikėjo iškviesti vietinę po- 
liciją, susisiekti su Skotland Jardu. Iš ten turėjo atvažiuoti Hopkinsas ir 

savo ruožtu iškviesti mane. Visa tai užtruko ištisą naktį. Na, štai ir atvy- 
kome į Čizilhersto stotį, ir mūsų abejonės greit išsisklaidys. 

Pavažiavę keletą mylių siaurais kaimo keliukais, pasiekėme parko 
vartus, kuriuos mums atvėrė senas vartininkas: išvargęs jo veidas bylojo 
apie neseniai išgyventą didžiulę nelaimę. Per nuostabų parką tarp dvie- 
jų eilių senų guobų driekėsi alėja, kurios gale stovėjo neaukštas, platus 
rūmas su Paladijaus stiliaus kolonomis priešais. Centrinė pastato dalis, 
matyt, buvo labai sena, apaugusi vijokliais, bet didžiuliai langai rodė jį 
esant sumodernintą, O vieną priestatą net visiškai naują. Tarpduryje pa- 
matėme jaunatvišką inspektoriaus Stenlio Hopkinso figūrą, o jo veidas 
buvo neramus ir susirūpinęs. 

— Labai džiaugiuosi, kad atvykote, pone Holmsai. Taip pat ir jūs, 
daktare Votsonai. Tiesą sakant, jei galėčiau pradėti viską iš naujo, ne- 
varginčiau jūsų. Kai tiktai ledi atsigavo, ji taip aiškiai viską papasakojo, 
kad mums beveik neliko kas veikti. Ar prisimenate tą gaują įsibrovėlių 
iš Lujišemo? 

— Tuos tris Rendlus? 

— Taip. Tėvas ir du sūnūs. Tai jų darbas. Nė kiek neabejoju. Prieš dvi 
savaites jie padirbėjo Saidenheme, juos tenai matė ir apibūdino išvaizdą. 
Tai įžūlumas! Taip greit ir visiškai netoli. Bet tai, be abejonės, jie. Šį kartą 
neišsisuks nuo kartuvių. 

— Vadinasi, seras Justesas negyvas. 

— Jie prakirto jam galvą jo paties žarstekliu. 

— Kaip mums sakė vežikas, seras Justesas Brekenstolas? 

— Taip. Vienas iš turtingiausių žmonių Kente. Ledi Brekenstol da- 
bar svetainėje. Vargšelė, kokį siaubą jai teko patirti! Ji buvo nei gyva, 
nei mirusi, kai pirmąkart pamačiau. Manyčiau, jums reikėtų nueiti pas 
ją 1r išklausyti jos pačios pasakojimą. Paskui mes drauge apžiūrėsime 
valgomąjį. 

Ledi Brekenstol buvo nepaprasta moteris. Retai tenka matyti tokią 
grakščią figūrą, tokią moterišką laikyseną, tokį gražų veidą. Ji buvo blon- 
dinė, auksaplaukė, mėlynakė ir, matyt, turėjusi šiems atspalviams dera- 
mą žavingą veido spalvą. Deja, dabar veidas atrodė išblyškęs ir išvargęs 

nuo ką tik patirtų išgyvenimų. Ją išsekino ne tik moralinės, bet ir fizinės 
kančios: viršum vienos akies pūpsojo didžiulis pamėlynavęs guzas, kurį 
josios kambarinė — aukšta, griežta moteriškė — stropiai drėkino vande- 
niu atskiestu actu. Visiškai nusilpusi ledi gulėjo ant sofos, bet greitas, 
pastabus jos žvilgsnis, mestas į mus, įėjusius į kambarį, ir budri gražaus 
veido išraiška rodė, kad siaubingas išbandymas nepaveikė nei jos proto, 
nei savitvardos. Ledi buvo apsisiautusi laisvu mėlynu, pasidabruotu cha- 
latu, bet šalia jos ant sofos gulėjo juoda, blizgučiais papuošta suknelė. 

— Aš jums jau viską papasakojau, pone Hopkinsai, — tarė ji išvargusio 
žmogaus balsu. — Ar jūs negalėtumėte pakartoti mano pasakojimo? Bet 
jeigu manote, jog to reikia, aš pati viską papasakosiu šitiems džentelme- 
nams. Ar jie jau buvo valgomajame? 

— Manau, kad pirmiau reikėtų išklausyti jūsų pasakojimą. 

— Norėčiau, kad viskas būtų kuo greičiau sutvarkyta. Man baisu pa- 
manyti, jog jis tebeguli tenai. 

Ji nusipurtė 1r užsidengė veidą rankomis. Chalatas nusmuko nuo pe- 
čių, ir Holmsas su nuostaba sušuko: 

— Jūs dar ir daugiau kur sumušta, madam! Kas tai? 

Ant baltų apvalių rankų buvo matyti dvi skaisčiai raudonos dėmės. 
Moteris skubiai uždengė jas. 

— Niekis. Tai neturi nieko bendra su siaubingais praėjusios nak- 
ties įvykiais. Jeigu jūs ir jūsų draugas atsisėstumėte, aš papasakočiau 
viską, ką žinau. Esu sero Justeso Brekenstolo žmona. Ištekėjau už jo 
maždaug prieš metus. Manau, nėra reikalo slėpti, kad mūsų vedybos 
nebuvo laimingos. Net jeigu bandyčiau neigti, tai, man regis, patvir- 
tintų visi mūsų kaimynai. Iš dalies galbut kalta aš. Augau laisvesnėje, 
mažiau tradicijų saistomoje aplinkoje Pietų Australijoje, o tas anglų 
gyvenimas su griežtomis elgesio normomis ir manieromis man sveti- 
mas. Bet svarbiausia priežastis ta, — ir tai visi žino, — kad seras Justesas 
buvo nepataisomas girtuoklis. Su tokiu žmogumi net ir valandą pra- 
leisti nemalonu. Ar galite įsivaizduoti, ką reiškia jautriai ūmaus būdo 
moteriai būti kartu su juo dieną ir naktį? Laikyti tokią santuoką ne- 
išardoma — šventvagystė, nusikaltimas, niekšystė. Esu įsitikinusi, kad 

šitie siaubingi jūsų įstatymai užtrauks jūsų kraštui prakeikimą — Dievas 
neleis tokiai neteisybei trukti amžinai. 

Valandėlę ji sėdėjo, josios skruostai paraudo, akys sublizgėjo, o mė- 
lynė ant kaktos atrodė dar kraupiau. Tvirta ir paslaugi griežtosios kam- 
barinės ranka vėl paguldė ledi galvą ant priegalvio, ir užsiplieskęs pyktis 
baigėsi gailia rauda. 

Pagaliau ji vėl prabilo. 

— Dabar papasakosiu jums, kas įvyko praėjusią naktų. Galbūt žinote, 
kad tarnai miega naujame priestate. Centrinėje namo dalyje yra gyve- 
namieji kambariai, už jų virtuvės, o mūsų miegamasis — viršuje. Mano 
kambarinė Teresė miega virš mano kambario. Daugiau čia nieko nėra, 
ir gyvenantys priestate negali girdėti jokių garsų. Plėšikai elgėsi taip lyg 
jiems tai buvo žinoma. Seras Justesas nuėjo į savo kambarį apie pusę 
vienuoliktos. Tarnai jau miegojo. Tik mano kambarinė dar nebuvo at- 
sigulusi, nes laukė viršuje, savo kambaryje, kol ją pašauksiu. Aš sėdėjau 
šiame kambaryje ir skaičiau. Dvyliktą valandą, prieš lipdama viršun, nu- 
ėjau pažiūrėti, ar viskas sutvarkyta. Visada taip darau, nes, kaip jau aiški- 
nau, seru Justesu ne visada galima pasitikėti. Užsukau į virtuvę, maisto 
sandėlį, ginklinę, biliardinę, svetainę ir galiausiai į valgomąjį. Kai priėjau 
prie lango su užtrauktomis storomis užuolaidomis, pajutau į veidą pūs- 
telėjus vėją ir supratau, kad jis plačiai atidarytas. Nutraukusi užuolaidą, 
akis į akį susidūriau su plačiapečiu pagyvenusiu vyriškiu, kuris ką tik 
įžengė į kambarį. Langas buvo aukštas, ligi pat grindų, taigi 1š tikrųjų tai 
durys, vedančios tiesiai į pievelę. Rankose turėjau degančią žvakę, kuri 
už pirmojo vyro apšvietė dar du, taip pat žengiančius vidun. Aš žing- 
telėjau atgal, bet vyriškis bemat čiupo mane pirma už riešo, o paskui ir 
už gerklės. Norėjau surikti, bet jis kumščiu pašėlusiai smogė man į galvą 
ir parvertė ant žemės. Matyt, aš trumpam netekau sąmonės, nes atsi- 
peikėjusi pamačiau, kaip jie nutraukė varpelio virvutę, o mane stipriai 
pririšo prie ąžuolinio krėslo, stovinčio gale valgomojo stalo. Buvau taip 
standžiai surišta, kad negalėjau nė žodžio ištarti. Tą akimirką į kambarį 
įžengė mano nelaimingas vyras. Matyt, jam pasigirdo kažkokie įtartini 
garsai, ir tikėjosi to, ką išvydo. Vyras buvo su naktiniais marškiniais ir 

kelnėmis, o rankoje laikė savo mėgstamą kryklės lazdą: Jis puolė prie 
įsibrovėlių, bet vienas iš jų, tasai nejaunas vyras, pasilenkė, čiupo žarstek- 
lį iš už židinio grotelių ir iš visų jėgų smogė jam per galvą. Mano vyras 
sudejavęs krito negyvas. Aš vėl nualpau, bet išbuvau be sąmonės vos 
keletą minučių. Kai atsimerkiau, pamačiau, kaip vagys pasiėmė sidab- 
rą iš indaujos ir išsitraukė ten buvusį vyno butelį. Kiekvienas laikė po 
taurę. Berods aš jau sakiau, jog vienas buvo vyresnis, su barzda, o kiti 
du — visiškai jauni. Galbūt tai buvo tėvas su dviem savo sūnumis. Kažką 
tarpusavy pasišnibždėję, jie priėjo prie manęs ir patikrino, ar aš stipriai 
pririšta. Paskui išėjo uždarę paskui save duris. Man pasisekė atlaisvinti 
burną tik per kokias penkiolika minučių. Tada ėmiau rėkti, ir mano riks- 
mą išgirdusi kambarinė atskubėjo padėti. Pabudo ir kiti tarnai, ir mes 
iškvietėme vietinę policiją, ši tučtuojau susisiekė su Londonu. Štai ir vis- 
kas, ką galiu jums papasakoti, džentelmenai, ir viliuosi, kad man daugiau 
nereikės kartoti šios skausmingos istorijos. 

— Ar norite ko nors paklausti, pone Holmsai? — pasiteiravo Hop- 
kinsas. 

— Ne, nenorėčiau daugiau bandyti ledi Brekenstol kantrybės ir pikt- 
naudžiauti jos laiku, — pasakė Holmsas. — Bet, prieš eidamas į valgomąjį, 
pageidaučiau išklausyti jūsų pasakojimą, — kreipėsi jis į kambarinę. 

— Mačiau tuos vyrus dar prieš tai, kai įėjo į namą, — pradėjo jį. — Sė- 
dėjau prie savo miegamojo lango ir staiga mėnesienoje išvydau tris vyriš- 
kius prie vartininko būdelės. Tuomet nieką bloga nepamaniau. Praėjus 
daugiau kaip valandai, išgirdau savo ponios riksmą ir nuskubėjusi žemyn 
radau ją, vargšelę, pririštą prie krėslo, kaip ji ir sakė. Ponas gulėjo ant 
grindų, o kambarys buvo aptaškytas krauju ir smegenimis, taip pat ir po- 
nios suknelė. Tokioje situacijoje ir dar pririšta ji galėjo iš proto išeiti. Bet 
jai, panelei Meri Freizer iš Adelaidės, niekada netrūko drąsos, o tapusi 
ledi Brekenstol iš Ebi Greindžo, ji nėmaž nepasikeitė. Jūs, džentelmenai, 
gan ilgai kamantinėjote ponią, o dabar jai laikas eiti į savo kambarį su 
ištikimąja Terese, nes turi būtinai pailsėti. 

Ši liesa moteris švelniai it motina apkabino savo ponią ir išsivedė iš 
kambario. 

— Ji visą gyvenimą praleido su ledi, - tarė Hopkinsas. - Kūdikystėje 
ją puoselėjo ir kartu atvyko į Angliją, prieš pusantrų metų palikusios 
Australiją. Tai Teresė Rait, ir tokių tarnaičių šiandien nerasite. Štai čio- 
nai, pone Holmsai, prašom! 

Išraiškingas Holmso veidas pasidarė abejingas, ir aš supratau, jog, 
dingus paslaptingumui, pradingo visas bylos žavesys. Tiesa, dar reikėjo 
rasti ir suimti nusikaltėlius. Bet dėl tokių paprastų piktadarių Holmsas 
nenorėjo teptis rankų. Iš savo bičiulio akių supratau, kad jis jaučiasi it 
žymus, išsimokslinęs specialistas, iškviestas gydyti tymų. Tačiau tai, ką 
Holmsas išvydo valzomajame, buvo taip keista ir netikėta, jog blėstantis 
susidomėjimas iš naujo atgijo. 

Valgomasis buvo didelis ir aukštas, su drožinėto ąžuolo lubomis, 
ąžuolo apdaila ir puikiu elnių ragų ir senovinių ginklų rinkiniu ant sienų. 
Priešais duris tolimajame kambario gale buvo tos stiklinės durys, apie 
kurias jau girdėjome. Pro dešinėje esančius tris langus sklido šalta žie- 
mos saulės šviesa. Kairėje buvo didžiulis, gilus židinys su masyvia 4žuo- 
lo atbraila. Prie židinio stovėjo sunkus ąžuolinis krėslas su ranktūriais 
ir pinučiais atlošo apačioje. Pro pinučius buvo prakišta raudona virvė, 
o jos galai pririšti prie skersinių apačioje. Atpalaiduojama ledi virvė nu- 
smuko, bet mazgai taip ir liko. Šias detales mes tik vėliau pastebėjome, 
nes pirmiausia mūsų dėmesį prikaustė priešais židinį ant tigro kailio gu- 
lintis kūnas. 

Tai buvo aukštas, gerai sudėtas maždaug keturiasdešimties metų vy- 
ras. Jis gulėjo aukštielninkas, veidu į viršų, pro trumpą juodą barzdą 
prašiepęs baltus dantis. Sugniaužtos rankos buvo atmestos už galvos, 
o skersai jų gulėjo sunki kryklės lazda. Gražų juodbruvą erelišką vei- 
dą buvo iškreipusi keršto ir neapykantos grimasa. Tai suteikė negyvam 
jo veidui siaubingą pykčio išraišką. Matyt, vyras jau buvo atsigulęs, kai 
pasigirdo triukšmas, nes vilkėjo prašmatniais siuvinėtais naktiniais marš- 
kiniais, o iš kelnių kyšojo basos kojos. Galva buvo baisiai sužalota, ir 
viskas kambaryje rodė, koks žiaurus smūgis jam buvo smogas. Šalimais 
gulėjo net sulinkęs sunkus žarsteklis. Holmsas dėmesingai apžiūrėjo ir 
žarsteklį, ir jo padarytą nežmonišką žaizdą. 

— Vyresnysis Rendlas, matyt, labai stiprus vyras, — pareiškė jis. 

— Taip, — patvirtino Hopkinsas. — Turiu šiek tiek žinių apie jį. Pavo- 
jingas nusikaltėlis. 

— Jums tikriausiai nebus sunku jį suimti. 

— Savaime aišku. Mes jau kuris laikas jį sekame. Buvo kalbų, kad jis 
išvyko į Ameriką. O pasirodo, jog visa gauja tebėra čia. Dabar jie nepa- 
spruks. Mes jau pranešėme visiems jūros uostams, ir dar ligi vakaro bus 
paskelbtas atlyginimas už suėmimą. Mane labiausiai stebina tai, kad jie 
įvykdė tokį beprotišką dalyką, žinodami, jog ledi galės juos apibūdinti ir 
iš to mes galėsime žudikus atpažinti. 

— Išties, kodėl gi jie nepribaigė ir ledi Brekenstol? 

— Matyt, manė, - įsiterpiau aš, — kad ji negreit atsipeikės. 

— Labai galimas daiktas. Pamatė, kad ji be sąmonės, ir nusprendė jos 
nežudyti. O ką jūs, Hopkinsai, galite pasakyti apie tą nelaimingąjį? Aš, 
regis, buvau girdėjęs ne itin malonių kalbų apie jį. 

— Blaivus jis būdavo ganėtinai malonus žmogus, bet kai pasigerdavo 
arba nors truputį įkaušdavo, — visiškai nusigerdavo gana retai, — tapdavo 
tikra pabaisa. Tarsi koks velnias jį apsėsdavo, galėdavo nežinia ką pa- 
daryti. Nors turtingas ir tituluotas, jis berods jau dukart vos nepateko 
mums į rankas. Sykį apliejo šunį žibalu ir padegė, blogiausia, kad šuo 
buvo ledi. Skandalas buvo šiaip taip nuslopintas. Kitą kartą sviedė gra- 
finą į kambarinę, į tą pačią Teresę Rait. Dėl to buvo daug nemalonumų. 
Tarp mūsų kalbant, be jo šiuose namuose bus lengviau kvėpuoti. Į ką 
jūs taip Žiūrite? 

Holmsas atsiklaupęs atidžiai apžiūrinėjo raudonos virvės, kuria buvo 
pririšta ledi, mazgus. Paskui kruopščiai ištyrė tą, atbrizgusį nutrūkusį 
galą, likusį plėšikui timptelėjus virvę žemyn. 

— Kaijis tą virvę patraukė, virtuvėje turėjo garsiai suskambėti varpe- 
lis, — pasakė Holmsas. 

— Taip, bet jo išgirsti niekas negalėjo. Juk virtuvė yra užpakalinėje 
namo dalyje. 

— O iš kur plėšikas galėjo žinoti, kad niekas negirdės? Kaip jis ryžosi 
taip neapgalvotai traukti varpelio virvę? 

— Teisybė, pone Holmsai, teisybė. Ir aš ne kartą savęs to paties klau- 
siau. Nėra abejonės, jog įsibrovėliai turėjo gerai pažinti namą ir jo tvar- 
ką. Jie turėjo žinoti, kad tarnai jau miega tokiu palyginti ankstyvu laiku 
ir kad nė vienas iš jų neišgirs varpelio skambesio virtuvėje. Vadinasi, kas 
nors iš tarnų buvo jų sąjungininkas. Tai aišku kaip dieną. Tačiau šiuose 
namuose yra aštuoni tarnai, ir visi turi geras rekomendacijas. 

— Jei nėra tarp jų jokio skirtumo, — tarė Holmsas, — tuomet reikėtų 
įtarti tą kambarinę, į kurią ponas metė grafiną. Bet tai reikštų, kad ji išda- 
vė ponią, kuriai, regis, taip atsidavusi. Na, bet tai antraeilis dalykas. Kai 
suimsite Rendlą, tikriausiai nebus sunku rasti ir jo bendrus. Ledi pasako- 
jimą patvirtina — jei to apskritai reikia — visos čia matomos smulkmenos. 

Jis nuėjo prie stiklinių durų ir plačiai jas atvėrė. 

— Jokių pėdsakų, bet jų ir negali būti, nes žemė kieta kaip akmuo. 
Matyti, kad šitos žvakės ant židinio naktų degė. 

— Taip. Jų šviesa ir žvakė ledi miegamajame padėjo plėšikams geriau 
orientuotis. 

— O ką jie išsinešė? 

— Ne taip jau daug — kokį pustuzinį sidabrinių įrankių iš indaujos. 
Ledi Brekenstol mano, kad jie taip išsigando nužudę serą Justesą, jog 
nebenaršė viso namo, kaip tikriausiai buvo ketinę. 

— Be abejo. Bet, kaip supratau, jie dar išgėrė vyno. 

— Matyt, norėjo nuraminti nervus. 

— Tikriausiai. Šių trijų taurių, reikia manyti, niekas nelietė? 

— Niekas, ir butelis tebestovi ten, kur jie paliko. 

— Tuoj pažiūrėsim. Vaje, vaje! O čia kas? 

Trys taurės stovėjo ant indaujos viena šalia kitos, visos vynuotos, 
bet vienoje buvo matyti seno vyno nuosėdų. Greta stovėjo butelis su 
dviem trečdaliais vyno, o netoliese gulėjo ilgas vyno prisigėręs kamštis. 
Ir kamštis, ir dulkės ant butelio rodė žudikus mėgavusis neprastu vynu. 

Holmsas staiga visiškai pasikeitė. Dingo apatija, ir skvarbiose, giliai 
įdubusiose akyse vėl sužvilgo susidomėjimas. Paėmęs kamštį, ėmė rū- 
pestingai jį apžiūrinėti. 

— Kaip įsibrovėliai jį ištraukė? — paklausė jis. 

Hopkinsas parodė į pusiau ištrauktą stalčių. Jame gulėjo keletas stal- 
tiesių ir didžiulis kamščiatraukis. 

— Ar ledi Brekenstol minėjo tą kamščiatraukį? 

— Ne. Bet juk prisimenat, kad ji buvo be sąmonės, kai šie atidari- 
nėjo butelį. 

— "Tiesa. Beje, šiuo kamščiatraukiu jie nesinaudojo. Butelis buvo ati- 
darytas su ne ilgesniu kaip pusantro colio lenktinio peilio kamščiatrau- 
kiu. Pažiūrėjus į kamščio paviršių, matyti, kad kamščiatraukis įsuktas tris 
kartus ir tik tada kamštis buvo ištrauktas. Jis neperdurtas. Ilgasis kamš- 
čiatraukis būtų kiaurai perdūręs kamštį ir iškart jį ištraukęs. Kai sučiup- 
site tą tipą, tikriausiai pas jį rasite lenktinį peilį su visokiais įrankiais. 

— Puiku! — sušuko Hopkinsas. 

— Bet, prisipažinsiu, tos taurės man įtartinos. Ledi Brekenstol juk 
sakė mačiusi tuos tris vyrus geriant, ar ne? 

— Taip, matė. 

— Tuomet viskas baigta. Daugiau nėr apie ką kalbėti! Ir vis dėlto, 
Hopkinsai, turėtumėt pripažinti, jog tos taurės vertos dėmesio. Ką? 
Nieko nepastebit? Na, gerai, nesukim sau galvos. Galbūt žmogus, įgijęs 
specialių žinių ir išlavinęs tam tikrus gebėjimus kaip aš, linkęs ieškoti su- 
dėtingesnių aiškinimų, nors norėtųsi paprastesnių. Beje, tos taurės gal ir 
nieko nereiškia. Na, viso gero, Hopkinsai. Matau, kad aš čia nereikalin- 
gas, nes, regis, jums viskas aišku. Praneškite man, kai Rendlas bus suim- 
tas, taip pat apie tolesnius įvykius. Tikiuosi, greit galėsiu jus pasveikinti 
sėkmingai baigus tirti bylą. Eime, Votsonai, manau, kad namuose mudu 
naudingiau praleisime laiką. 

Mums grįžtant atgal, iš Holmso veido supratau, jog kažkas tenai pa- 
stebėta neduoda jam ramybės. Tik didžiausiomis pastangomis jam pa- 
vykdavo įveikti susidarytą įspūdį ir kalbėti lyg viskas būtų aišku, bet ir 
vėl apnikdavo abejonės. Suraukta kakta ir bereikšmės akys bylojo, jog 
mintimis jis grįžta į didįjį valgomąjį Ebi Greindže, kur įvyko toji vidur- 
nakčio tragedija. Galiausiai, kai traukinys vėl pajudėjo iš kažkokios prie- 
miesčio stotelės, staigaus impulso pagautas, jis iššoko ant platformos, o 
kartu ištempė ir mane. 

— Atleiskit, mielas bičiuli, — tarė jis, kai paskutiniai mūsų traukinio 
vagonai dingo už posūkio, — man nesmagu paversti jus savo kapri- 
zų auka. Tačiau prisiekiu gyvybe, Votsonai, negaliu palikti šios bylos. 
Visi mano instinktai sukyla prieš tai. Viskas ne taip, prisiekiu, jog ne 
taip, nors ledi pasakojimas labai išsamus, kambarinės parodymų pa- 
kanka, smulkmenos sutampa. Už ko galėčiau užsikabinti? Trys vyno 
taurės, štai ir viskas. Bet jei nebūčiau pasidavęs išankstinei nuostatai, 
jei būčiau viską apžiūrėjęs rūpestingai, — o taip būtų buvę, jei būčiau 
pradėjęs nagrinėti bylą de m0vo* ir nebūčiau leidęs gatavai versijai nu- 
kreipti mane neteisinga linkme, — nejaugi tuomet nebūčiau radęs ko 
nors konkretesnio, kuo galėčiau remtis? Žinoma, būčiau. Sėskitės ant 
šio suolo, Votsonai, ir, kol ateis Čizilhersto traukinys, leiskit man išdės- 
tyti savo samprotavimus. Tik pirmiausia prašau išmesti iš galvos tai, 
kad kambarinės ir jos ponios pasakojimai nekelia abejonių. Asmeninis 
ledi žavesys neturi veikti mūsų sprendimų. Tiesą sakant, jei į jos pa- 
sakojimą pažiūrėtume nešališkai, pastebėtume tam tikrų smulkmenų, 
keliančių įtarimą. Tik prieš dvi savaites tie banditai plačiai plėšikavo 
Saidenheme. Laikraščiuose buvo apie tai pranešta, apibūdinta ir jų iš- 
vaizda. Jei kas norėjo sukurti versiją apie tariamus plėšikus, galėjo tuo 
pasinaudoti. Argi piktadariai, kuriems kliuvo geras grobis, ryžtųsi nau- 
jam pavojingam antpuoliui, užuot ramiai džiaugęsi savo laimikiu kur 
nors nuošalioje vietoje? Antra vertus, argi banditams būdinga veikti 
tokią ankstyvą valandą arba mušti moterį, kad ši tylėtų, nors tai pats 
tikriausias būdas priversti ją rėkti? Taip pat vargu ar jie žudytų žmogų 
būdami trise, jei ir be kraujo praliejimo gali su juo susidoroti. Kažin ar 
tie tipai tenkintųsi menkniekiais, kai ranka pasiekiamas daug didesnis 
grobis. Ir galiausiai tokiems žmonėms sunku būtų palikti neišgertą bu- 
telį. Ar jūsų nestebina tokie prieštaravimai, Votsonai? 

— Viską sudėjus į draugę, išties gana įspūdinga, bet kiekvienas iš šių 
teiginių yra visiškai įmanomas. Keisčiausia, man regis, tai, jog ledi buvo 
pririšta prie krėslo. 


* Iš naujo (/04). 

— Man tai neatrodo keista, Votsonai. Nėra abejonės, kad jie arba tu- 
rėjo ją nužudyti, arba atimti iš jos galimybę sukelti aliarmą, tuoj pat jiems 
pabėgus. Bet, šiaip ar taip, nejaugi aš neįtikinau jūsų, kad ledi Brekensto!l 
pasakojimas kažkuo įtartinas? O kulminacija — tai tos vyno taurės. 

— Kodėl jūs taip įsikalėt tas taures? 

— Ar gerai jas prisimenate? 

— Labai gerai! 

— Ledi sakė, kad tie trys vyrai iš jų gėrė. Ar jums tai nekelia abejonių? 

— Ne. Kiekvienoje taurėje buvo likę vyno. 

— Tas tiesa. Bet tik vienoje buvo matyti nuosėdų. Tikriausiai tai pa- 
stebėjote. Kaip tatai paaiškintumėte? 

— Ta taurė, kuri buvo su nuosėdomis, greičiausiai buvo pripilta 
paskutinė. 

— Nieko panašaus. Ant butelio dugno buvo nuosėdų, tad kodėl pir- 
mosios dvi taurės švarios, o trečiojoje tiek nuosėdų? Paaiškinti galima 
tik dvejopai. Pirma, prieš pilant į trečiąją taurę, butelis buvo smarkiai 
suplaktas, todėl į ją pateko daug nuosėdų. Bet tai nelabai įtikinama. Taip 
taip, neabejoju savo teisumu. 

— Tai kaip tada paaiškinti? 

— Manau, kad buvo gerta tik iš dviejų taurių ir padugnės iš jų buvo 
supiltos į trečiąją, norint sudaryti įspūdį, jog gėrė trys žmonės. Todėl vi- 
sos nuosėdos ir yra paskutinėje taurėje, ar ne? Taip, dedu galvą, jog taip 
ir buvo. O jeigu toks aiškinimas teisingas, tuomet paprasčiausias dalykas 
savaime virsta itin reikšmingu. Tai rodo, kad ledi Brekenstol ir jos tarnaitė 
sąmoningai mums melavo, kad negalima tikėti nė vienu jų žodžiu, kad jos 
dėl labai svarbių priežasčių slepia tikrąjį nusikaltėlį. Vadinasi, šio įvykio 
aplinkybes teks nustatyti mums patiems, nepasikliaujant jų pagalba. Va 
kas mums reikės padaryti, Votsonai, o štai ir Saidenhemo traukinys. 

Ebi Greindžo gyventojai labai nustebo, kad mes grįžome. Sužino- 
j6S, jog Stenlis Hopkinsas išvyko pateikti ataskaitos savo viršininkams, 
Šerlokas Holmsas, įsikūręs valgomajame, užsirakino ir dvi valandas 
smulkmeniškai, kruopščiai tyrė nusikaltimo vietą, stengdamasis surinkti 
faktų, kuriais remiantis būtų pastatytas nuostabus nepaneigiamų išvadų 

rūmas. Atsisėdęs kampe kaip uolus studentas per savo profesoriaus ban- 
dymų demonstravimą aš stebėjau šito nuostabaus tyrimo eigą. Stiklinės 
durys, užuolaidos, kilimas, krėslas, virvė — viskas paeiliui buvo smulkme- 
niškai apžiūrėta ir atitinkamai įvertinta. Nelaimingojo baroneto kūnas 
jau buvo išneštas, o visa kita liko taip, kaip buvo rytą. Mano nuostabai, 
Holmsas galiausiai užsikorė ant židinio atbrailos. Aukštai viršum jo gal- 
vos kabojo galas raudonos virvės, vis dar pritvirtintos prie vielos. Jis 
ilgai žiūrėjo aukštyn ir stengdamasis priartėti prie virvės keliu atsirėmė į 
medinį sienos karnizą. Ištiesus ranką, liko tik keli coliai ligi virvės galo. 
Bet tuo metu jį sudomino pats karnizas, kurį apžiūrėjęs Holmsas paten- 
kintas nušoko žemyn. 

— Viskas gerai, Votsonai, — pasakė jis. — Byla aiški. Tai bus viena 
iš nuostabiausių mūsų kolekcijos bylų. Bet, dievaži, koks aš buvau ne- 
nuovokus — vos nepadariau didžiausios savo gyvenimo klaidos! Dabar 
belieka rasti keletą trūkstamų narelių, ir įvykių grandinė bus baigta. 

— Jūs jau žinote, kas tie žmonės? 

— Žmogus, Votsonai, vienas žmogus! Vienas, bet labai baisus žmo- 
gus. Stiprus it liūtas — prisiminkit smūgį, nuo kurio sulinko žarsteklis! 
Daugiau kaip šešių pėdų ūgio, vikrus kaip voverė, nagingas ir be galo 
nuovokus. Juk visa šita išradinga istorija — jo sugalvota. Taip, Votsonai, 
mes susidūrėme su nepaprasta asmenybe. Ir vis dėlto toji varpelio vir- 
vė — tai raktas, kuris padeda viską atskleisti. 

— Kur tas raktas? 

— Klausykit, Votsonai, kur, jūsų manymu, nutrūktų virvė, jeigu ją 
patrauktumėt? Žinoma, ten, kur ji pririšta prie vielos. O kodėl ji nutrūko 
keletu colių žemiau? 

— Todėl, kad toje vietoje ji pradilusi. 

— Iš tiesų. Nutrauktas galas tikrai pradilęs. Tasai žmogus buvo ganė- 
tinai sumanus ir pradilino peiliu. Bet kitas galas neatspuręs. Iš apačios 
nematyti. Tačiau jei atsistotumėte ant židinio atbrailos, pastebėtumėte, 
kad jis lygiai nupjautas 1r nė kiek neatspuręs. Dabar galima atkurti įvy- 
kius. Tam žmogui reikėjo virvės, tačiau jos netraukia bijodamas sukelti 
aliarmą, varpeliui pradėjus skambėti. Tai ką jis daro? Užšoka ant židinio 

atbrailos, bet ir nuo čia negali pasiekti, tuomet keliu atsiremia į karnizą, 
palikdamas žymę dulkėtame paviršiuje, ir peiliu nupjauna virvę. Aš ne- 
pasiekčiau virvės, trūksta bent trijų colių. Todėl manau, jog tasai vyras 
mažiausiai trim coliais aukštesnis už mane. O dabar pažvelkit į 4žuolinio 
krėslo sėdynę. Kas tai? 

— Kraujas. 

— Žinoma, kraujas. Jau vien tai rodo, kad ledi pasakojimas — grynas 
prasimanymas. Jei ji būtų sėdėjusi tame krėsle nusikaltimo metu, tai iš 
kur toji kraujo dėmė? Ne ne, ji buvo pasodinta į krėslą po vyro nužudy- 
mo. Kertu lažybų, kad ir ant juodosios suknelės yra tokia pati dėmė. Tai 
dar ne Vaterlo, Votsonai, bet tai jau Marengas. Prasideda pralaimėjimu ir 
baigiasi pergale. Dabar pageidaučiau pasikalbėti su ta aukle, Terese. Ta- 
čiau, norėdami gauti reikiamos informacijos, turime būti labai atsargūs. 

Griežtoji auklė iš Australijos buvo labai įdomi asmenybė — nešneki, 
įtari, nemaloni. Praėjo nemaža laiko, kol ji atsileido ir nusiteikė drau- 
giškai, paveikta Holmso lipšnumo ir sugebėjimo nuoširdžiai išklausyti 
viską, ką ji papasakojo. Ji nė nebandė slėpti savo neapykantos velioniui 
šeimininkui. 

— Taip, sere, jis iš tikrųjų sviedė į mane grafiną. Prie manęs išplūdo 
ponią, tada aš išrėžiau, kad jis nebūtų drįsęs to padaryti, jei čia būtų bu- 
vęs ponios brolis. Tada jis 17 metė į mane grafiną. Tegul nors ir dešimt jų 
meta, kad tik paliktų ramybėje mano mielą paukštytę. Jis visąlaik ponią 
kankino, o ji buvo per daug išdidi ir niekada nesiskundė. Net ir man ne 
viską pasakodavo. Nieko neminėjo apie tas mėlynes ant rankos, kurias ir 
jūs šįryt matėte, betgi aš gerai žinau, kad ten buvo pradurta ilgu skrybė- 
laitės segtuku. Tikras velnias! Teatleidžia man Dievas, kad taip kalbu apie 
mirusįjį. Bet jeigu žeme kada nors yra vaikščiojęs velnias, tai tas velnias 
buvo tasai ponas. Kai prieš pusantrų metų pirmąsyk su juo susitikome, 
buvo toks lipšnus — nors prie žaizdos dėk. O šie pusantrų metų mums 
virto amžinybe. Panelė buvo ką tik atvykusi į Londoną. Pirmutinė jos 
kelionė, niekada nebuvo kojos iš namų iškėlusi. Jis apsuko jai galvą savo 
titulu, pinigais ir apgaulingomis Londono linksmybėmis. Jeigu panelė 
ir suklydo, tai su kaupu už tai sumokėjo. Kurį mėnesį susipažinome su 

juo? Nagi netrukus po to, kai atvažiavome. Atvykome birželio, o susi- 
pažinome liepos mėnesį. Susituokė jiedu praėjusių metų sausio mėnesį. 
Taip, dabar ji savo svetainėje ir, be abejo, pasikalbės su jumis. Bet per 
daug jos nekamantinėkite, nes ir taip nežmoniškai daug iškentėjo. 

Ledi Brekenstol sėdėjo atsilošusi ant tos pačios sofos, bet dabar at- 
rodė kur kas žvalesnė. Kambarinė atėjo kartu su mumis ir tuoj pat ėmė 
vilgyti sumuštą ponios kaktą. 

— Tikiuosi, — tarė ledi Brekenstol, — jūs atėjote ne dėl to, kad vėl 
mane kvostumėte? 

— Ne, — kuo švelniausiai atsakė Holmsas. — Aš jūsų be reikalo nevar- 
ginsiu, ledi Brekenstol. Vienintelis mano tikslas — padėti jums, nes žinau, 
kiek jums teko iškentėti. Žiūrėkit į mane kaip į draugą, pasitikėkite ma- 
nimi ir pamatysite, jog aš pateisinsiu jūsų pasitikėjimą. 

— Ką aš turiu daryti? 

— Pasakyti man visą tiesą. 

— Pone Holmsai?! 

— Ne ne, ledi Brekenstol, tai beprasmiška. Jūs galbūt esate girdėjusi 
apie mane. Taigi aš statau ant kortos savo reputaciją, bet sakau, kad visas 
jūsų pasakojimas iš piršto išlaužtas. 

Ponia su kambarine išblyškusios ir išsigandusios spoksojo į Holmsą. 

— Koks įžūlumas! — sušuko Teresė. — Nejaugi jūs tvirtinate, kad 
mano ponia melavo? 

Holmsas atsistojo. 

— Taigi jūs nieko nenorite man pasakyti? 

— Aš viską papasakojau. 

— Dar sykį pagalvokite, ledi Brekenstol. Ar ne geriau viską atvirai 
prisipažinti? 

Akimirką gražiame jos veide šmėstelėjo abejonė, bet tučtuojau jis vėl 
pasidarė neįžvelgiamas it kaukė. 

— Daugiau nieko nežinau. 

Holmsas pasiėmė skrybėlę ir gūžtelėjo pečiais. 

— Labai gaila, — pasakė jis. 

Netarę nė žodžio mudu išėjome iš kambario, taip pat ir iš namų. 

Parke buvo tvenkinys, prie jo ir pasuko mano bičiulis. Tvenkinys 
buvo užšalęs, tik tarsi properša čia žiemojančiai vienišai gulbei. Holmsas 
pažvelgė į ją, 1r mudu nužingsniavome prie vartininko būdelės. Ten jis 
parašė raštelį Hopkinsui ir paliko jį pas vartininką. 

— Pataikėme ar prašovėme pro šalį, bet Hopkinsas turi šį bei tą Ži- 
noti. Kitaip jis nesupras, ko mes čia antrąsyk apsilankėme, — pasakė 
jis. — Bet kol kas dar negalime jam visko patikėti. Dabar mūsų veiksmo 
vieta bus Adelaidės-Sauthemptono garlaivių linijos kontora, kuri yra, jei 
gerai prisimenu, Pel Melo gale. Dar yra viena garlaivių linija tarp Pietų 
Australijos ir Anglijos, bet pradėsim nuo didesnės. 

Holmsas nusiuntė valdytojui savo vizitinę kortelę ir tuoj pat buvo pri- 
imtas. Greit jis gavo visą jį dominančią informaciją. 1895 metų birželio 
mėnesį tik vienas jų firmos laivas buvo atplaukęs į tėvynės uostą. Tai di- 
džiausias ir geriausias jų garlaivis „Gibraltaro uola“. Keleivių sąraše buvo 
nurodyta, kad juo plaukusi panelė Freizer iš Adelaidės su savo kamba- 
rine. Dabar tas garlaivis esąs kažkur į pietus nuo Sueco kanalo, pakeliui 
į Australiją. Įgula ta pati kaip ir 1895 metais, išskyrus vieną jūrininką. 
Vyresnysis padėjėjas, ponas Džekas Krokeris buvęs pakeltas kapitonu, ir 
jam pavesta vadovauti naujam garlaiviui „Žemoji uola“, kuris po dviejų 
dienų išplauksiąs iš Sauthemptono. Krokeris gyvenąs Saidenheme, bet šį 
rytą turįs atvykti instrukcijos. Jei norime, galime jo palaukti. 

Ne, ponas Holmsas nenorįs su juo pasimatyti, bet pageidautų susi- 
pažinti su jo tarnybos lapu ir sužinoti, kas jis per vienas. 

Tarnybos lapas buvęs kuo puikiausias. Laivyne nesą nė viena kari- 
ninko, kuris jam prilygtų. Kaip žmogus, jis esąs patikimas darbe, bet ki- 
tur sykiais pasireiškiąs padūkęs, nesuvaldomas jo būdas. Karštas, ūmus, 
tačiau teisingas, doras ir geros širdies. 

Štai ką sužinojo Holmsas Adelaidės-Sauthemptono laivų kompani- 
jos kontoroje. Iš ten mudu nuvažiavome į Skotland Jardą. Bet Holmsas 
neišlipo iš karietos, sėdėjo joje suraukęs kaktą, paskendęs mintyse. Ga- 
liausiai paliepė vežti į Čering Kroso telegrafą, iš ten išsiuntė telegramą, 
ir tada mudu grįžome į Beikerio gatvę. 

— Ne, aš negalėjau to daryti, — pareiškė Holmsas, kai įėjome į savo 
kambarį. — Jeigu bus išrašytas orderis suimti, niekas pasaulyje jo neiš- 

gelbės. Pirmą ar antrą kartą per savo karjerą jaučiu, jog, atskleisdamas 
nusikaltėlį, padariau daugiau žalos, negu jis savuoju nusikaltimu. Jau iš- 
mokau būti atsargus ir verčiau apgausiu Anglijos įstatymus, negu savo 
sąžinę. Prieš pradedant veikti reikia dar kai ką sužinoti. 

Pavakary mus aplankė inspektorius Stenlis Hopkinsas. Jo reikalai 
klostėsi ne per geriausiai. 

— Jūs aiškiaregis, pone Holmsai. Man kartais atrodo, kad jūs apdo- 
vanotas nežmoniškais sugebėjimais. Iš kur, po galais, jūs sužinojote, jog 
pavogtasis sidabras guli tvenkinio dugne? 

— Aš to nežinojau. 

— Bet jūs patarėte man apžiūrėti tvenkinį. 

— Ir jūs ten radote sidabrą? 

— Taip, radau. 

— Man malonu, kad jums padėjau. 

— Bet jūs man nepadėjote! Jūs viską dar labiau sukomplikavote. Ko- 
kie jie plėšikai, jei pavogę sidabrą sumeta jį į artimiausią tvenkinį? 

— Iš tikrųjų keistai pasielgta. Aš tik pamaniau: jeigu sidabrą pavogė 
žmonės, kuriems jis nereikalingas, kitaip sakant, paėmė jį tik akims ap- 
dumti, tai jie, žinoma, stengsis kaip galima greičiau juo atsikratyti. 

— Bet kaip jums dingtelėjo tokia mintis? 

— Tiesiog pamaniau, jog taip galėjo būti. Kai jie išėjo pro stiklines 
duris, prieš pat nosį išdygo tasai tvenkinys su masinančia eketėle lede. 
Kur rasi geresnę vietą paslėpti sidabrą? 

— Paslėpti? Tai jau geriau! — sušuko Stenlis Hopkinsas. — Taip taip, 
dabar viskas aišku! Dar nevėlus laikas, kelyje daug žmonių, nusikaltėliai 
pabūgo, kad jų nesučiuptų su sidabru, todėl ir paskandino jį tvenkiny- 
je. O paskui tikėjosi grįžti ir pasiimti jį niekam nematant. Puiku, pone 
Holmsai! Ši jūsų mintis geresnė, negu versija, kad sidabras buvo paimtas 
tik akims dumti. 

— Išties. Jūs sukūrėte nuostabią versiją. Mano samprotavimai, be 
abejo, absurdiški. Bet turite pripažinti, kad jie padėjo rasti sidabrą. 

— Taip, sere, taip. Tai jūsų nuopelnas. Bet čia dar ne viskas. Mane 
ištiko nesėkmė. 

— Nesėkmė? 

— Taip, pone Holmsai. Rendlo gauja šįryt buvo suimta Niujorke. 

— Dievaži, Hopkinsai! Tai visiškai sugriauna jūsų versiją, kad praėju- 
sią naktį jie įvykdė žmogžudystę Kente. 

— Man tai lemtingas smūgis, pone Holmsai. Tiesa, be Rendlų, yra 
ir kitų gaujų iš trijų žmonių. Galbūt tai buvo kokia nors policijai dar 
nežinoma gauja. 

— Tikriausiai. Visiškai galimas daiktas. O ką veiksite toliau? 

— Ieškosiu, pone Holmsai, negaliu nurimti, kol neištirsiu visko ligi 
galo. Gal jūs man ką nors pasiūlytumėte? 

— Aš jau pasiūliau. 

— O ką? 

— Prisimenat — akių dūmimą. 

— Bet kodėl, pone Holmsai, kodėl? 

— Va čia, žinoma, ir glūdi esmė. Aš jums pasiūliau idėją, pagalvokite 
apie ją. Gal ji padės ką nors atskleisti. Ar neliksite su mumis papietauti? 
Na, tuomet sudie, Hopkinsai. Praneškite mums, kaip sekasi. 

Tik po pietų, kai buvo nukraustytas stalas, Holmsas vėl prabilo apie 
žmogžudystę Ebi Greindže. Jis užsirūkė pypkę ir ištiesė kojas su šlepe- 
tėmis arčiau linksmos židinio ugnelės. Staiga jis pažvelgė į laikrodį. 

— Laukiu įvykių, Votsonai. 

— Kada? 

— Dabar, po kelių minučių. Kertu lažybų, jūs manote, jog aš ką tik 
negražiai pasielgiau su Stenliu Hopkinsu. 

— Aš tikiu jūsų sprendimų teisingumu. 

— Labai protingas atsakymas, Votsonai. Štai kaip reikia viską vertinti: 
aš neoficialus asmuo, Hopkinsas — oficialus. Aš turiu teisę daryti asmeni- 
nius sprendimus, jis tokios teisės neturi. Jo pareiga viską atskleisti, kitaip 
nusižengs savo tarnybai. Kol abejoju, negaliu stumti jo į keblią padėtį. 
Taigi palauksiu, kol man pačiam viskas paaiškės. 

— O kada tai bus? 

— Jau išmušė valanda. Jūs būsite paskutinės šios nuostabios dramos 
scenos liudytojas. 

Ant laiptų pasigirdo žingsniai, ir pro mūsų kambario duris įžengė 
toks dailus vyras, kokio mums dar nėra tekę matyti. Aukštas, jaunas, 

mėlynakis, su aukso spalvos ūsais, tropikų saulėje įdegusiu veidu; lengva, 
stamantri jo eisena rodė šitą augalotą jaunuolį esant ne tik stiprų, bet ir 
vikrų. Uždaręs duris, jis stovėjo sugniaužęs kumščius ir sunkiai alsavo iš 
susijaudinimo. 

— Sėskitės, kapitone Krokeri. Jūs gavote mano telegramą? 

Atsisėdęs į krėslą, mūsų svečias klausiamai pažvelgė į Holmsą ir į 
mane. 

— Aš gavau jūsų telegramą ir atėjau nurodytą valandą. Žinau, kad bu- 
vote kontoroje. Matau, jog iš jūsų išsisukti neįmanoma, ir esu pasirengęs 
išklausyti patį blogiausią. Ką jūs man padarysite? Suimsite? Na, kalbėkit! 
Nejaugi žaisite su manimi kaip katė su pele? 

— Pasiūlykite jam cigarą, Votsonai, — tarė Holmsas. — Užsirūkykit, 
kapitone Krokeri, ir nesinervinkit. Žinokit, aš nesėdėčiau čia su jumis ir 
nerūkyčiau, jei laikyčiau jus paprastu nusikaltėliu. Jeigu būsit man atvi- 
ras, galbūt jums padėsiu. Bandysit apgauti, sumalsiu jus į miltus. 

— Ko jūs iš manęs norite? 

— Papasakokite nieko neslėpdamas viską, kas atsitiko praėjusią naktį 
Ebi Greindže. Nieko nepridedamas ir nieko nepraleisdamas. Jau žinau 
tiek daug, kad jeigu jūs nors per colį nukrypsite nuo tiesos, aš sušvilpsiu 
pro savo kambario langą šiuo policininko švilpuku, ir byla iš mano ran- 
kų pateks į policijos rankas. 

Jūrininkas valandėlę susimąstė. Paskui didžiule įdegusia plaštaka 
pliaukštelėjo sau per kelį. 

— Rizikuosiu! — sušuko jis. — Tikiuosi, jūs laikotės žodžio ir esat 
džentelmenas, tad viską papasakosiu. Bet pirmiausia porą žodžių apie 
svarbiausią dalyką. Aš pats nieko nesigailiu ir nieko nebijau. Jei tektų 
pradėti iš naujo, padaryčiau tą patį ir tuo didžiuočiausi. Prakeiktas gy- 
vulys! Nors jis ir dešimt gyvybių turėtų, visas jas man būtų skolingas! 
Bet Meri, Meri Freizer — aš negaliu jos vadinti tuo prakeiktu vardu! Kai 
pamanau, jog įstūmiau ją į tokią bėdą, — o juk aš gyvybę paaukočiau už 
vienintelę jos šypseną, — mane šiurpulys ima krėsti. Ir vis dėlto... vis dėl- 
to, ką kita galėjau padaryti? Aš jums viską papasakosiu, džentelmenai, ir 
tada kaip vyras vyrui pasakykite, kaip turėjau elgtis. Turiu truputėlį grįžti 
atgal. Kadangi jūs, matyt, viską žinote, tai tikriausiai girdėjote ir tai, kad 

mudu su Meri susipažinome laive „Gibraltaro uola“, kur aš buvau vy- 
resnysis kapitono padėjėjas, o ji plaukė į Angliją. Nuo pirmosios mūsų 
susitikimo dienos ji tapo man vienintele moterimi pasaulyje. Kiekvie- 
ną kartą per naktinį budėjimą tamsoje bučiavau laivo denį, kur žengė 
mielos jos kojos. Ji nežadėjo tapti mano žmona, atvirai tai pasakė; dėl 
to negaliu skųstis. Aš mylėjau ją, o ji man buvo draugiška ir bičiuliška. 
Kai išsiskyrėme, ji buvo laisva moteris, o aš visam laikui praradau laisvę. 
Kitą sykį grįžęs iš jūros, sužinojau, kad ji ištekėjo. Ir iš tikrųjų, kodėl gi 
netekėti, jei sutinki žmogų, kuris tau patinka? Titulas ir pinigai —- kam jie 
tinka labiau negu jai? Ji gimusi viskam, kas gražu 1r elegantiška. Manęs 
neįskaudino jos vedybos. Nesu užkietėjęs egoistas. Aš netgi džiaugiausi 
josios laime, džiaugiausi, kad ji neatidavė savo dalios į neturtingo jū- 
rininko rankas. Štai kaip aš mylėjau Meri Freizer! Nebesitikėjau kada 
nors ją pamatyti. Bet per pastarąją kelionę buvau paaukštintas, tačiau 
mano laivas dar nebuvo nuleistas į vandenį, ir turėjau laukti maždaug 
du mėnesius. Gyvenau pas saviškius Saidenheme. Kartą eidamas lauko 
keliuku, sutikau Teresę Rait, senąją Meri kambarinę, kuri papasakojo 
man viską apie ją, apie jį, apie jų gyvenimą, Žinot, džentelmenai, aš vos 
neišprotėjau. Kaip tas prasigėręs šunsnukis drįso pakelti prieš ją ranką? 
Jis nevertas laižyti jos batelių! Susitikau su Terese dar kartą, o paskui ir 
su Meri. Vėliau dar vieną kartą, bet daugiau ji nepanoro manęs matyti. 
Prieš keletą dienų gavau žinią, kad po savaitės turėsiu išplaukti į jūrą, 
ir nusprendžiau prieš išvykdamas dar sykį pasimatyti su Meri. Teresė 
visada buvo man draugiška, nes ji, kaip ir aš, mylėjo Meri ir nekentė to 
niekšo. Iš jos aš ir sužinojau apie namuose nusistovėjusią tvarką. Meri 
vakarais paprastai ką nors skaitydavo mažojoje savo svetainėje, apačioje. 
Praėjusią naktį prišliaužiau prie lango ir ėmiau atsargiai brūžinti stiklą. 
Iš pradžių ji nenorėjo atidaryti, bet aš jau žinojau, kad ji pamilo mane ir 
nepaliks lauke tokią šaltą naktį. Ji pašnibždėjo, kad eičiau aplinkui prie 
valgomojo durų. Jos buvo atidarytos, ir aš įėjau vidun. Ir vėl iš jos lūpų 
išgirdau tokių dalykų, kad kraujas man užvirė. Aš prakeikiau tą Žvėrį, 
kuris taip negailestingai kankino mano mylimą moterį. Taigi, džentel- 
menai, mudu stovėjome prie pat durų — Dievas tebūna mūsų teisėjas — 

visiškai nekaltai šnekėdamiesi, kai staiga į kambarį įpuolė tas beprotis, 
išplūdo ją bjauriausiais žodžiais ir tvojo jai per galvą lazda, kurią laikė 
rankoje. Tada aš pagriebiau iš židinio žarsteklį. Grumtynės buvo garbin- 
gos. Štai ant mano rankos pirmojo jo smūgio žymė. Tuomet smogiau 
aš. Ir sutraiškiau jam galvą kaip supuvusį arbūzą. Manote, kad gailiuosi? 
Nė kiek. Ant kortos buvo pastatyta jo ir mano gyvybė, tiksliau, jo ir jos 
gyvybė. Ar aš galėjau palikti ją šitam bepročiui? Štai kodėl jį užmušiau. 
Ar aš neteisus? Kaip būtumėt pasielgę jūs, džentelmenai, atsidūrę mano 
vietoje? Kai vyras smogė Meri, ji suriko. Išgirdusi riksma, atskubėjo Te- 
resė. Ant indaujos stovėjo vyno butelis, aš atkimšau jį ir įlašinau keletą 
lašų Meri į burną, nes ji buvo nei gyva, nei mirusi. Aš taip pat truputį 
gurkštelėjau. Tik Teresė elgėsi šaltakraujiškai. Tolesnės veiklos planas 
buvo mūsų abiejų. Turėjome inscenizuoti plėšikų užpuolimą. Teresė ke- 
letą sykių pakartojo savo poniai mūsų sugalvotą istoriją, o aš, užšokęs 
aukštyn, nupjoviau varpelio virvę. Tuomet pririšau Meri prie krėslo ir 
atbrizginau virvės galą, kad atrodytų tarsi nutraukta. Kas gi patikės, jog 
plėšikas galėjo užsikarti taip aukštai jos nupjauti. Galiausiai paėmiau ke- 
letą sidabrinių indų, kad nekiltų abejonių dėl apiplėšimo. Prieš išeidamas 
prisakiau sukelti triukšmą ne greičiau kaip po ketvirčio valandos. Įmetęs 
sidabrą į tvenkinį, grįžau į Saidenhemą ir pirmąsyk gyvenime pasijutau 
kaip tikras nusikaltėlis. Visa tai — tiesa, tikra tiesa, pone Holmsai, nors 
man už tai tektų užsimokėti galva. 

Holmsas kurį laiką rūkė tylėdamas. Paskui atsistojo, perėjo per kam- 
barį ir paspaudė mūsų svečiui ranką. 

— Štai ką aš manau, — tarė jis. — Žinau, kad kiekvienas jūsų žodis — 
tiesa. Jūs man nepasakėt beveik nieko nauja. Tik akrobatas arba jūrinin- 
kas galėjo nuo karnizo pasiekti virvę ir tiktai jūrininkas galėjo sumegzti 
tokius mazgus, kokiais Meri Freizer buvo pririšta prie krėslo. Jai tik vie- 
nąsyk gyvenime teko susidurti su jūrininkais, tuomet, kai plaukė į Ang- 
liją. Matyt, tas jūreivis priklausė jos aplinkai, jei taip atkakliai jį gynė. O 
tai rodo, kad jį pamilo. Taigi, kaip matote, užtikus teisingą pėdsaką, man 
nebuvo sunku jus rasti. 


— Maniau, kad policija niekada neįspės mūsų gudrybės. 

— Policija ir neįspėjo. Esu įsitikinęs, jog niekados neįspės. Dabar štai 
kas, kapitone Krokeri. Reikalas labai rimtas, nors pripažįstu, kad jūs vei- 
kėte spiriamas ypatingų aplinkybių, į kurias gali patekti kiekvienas žmo- 
gus. Aš nesu tikras, kad tai, ką jūs padarėte gindamasis, bus pripažinta 
teisėta. Šiaip ar taip, tai nuspręs Anglijos prisiekusiųjų teismas. Bet jeigu 
jūs pasistengsit per ateinančias dvidešimt keturias valandas dingti, priža- 
du jums, jog kliūčių tam nebus. 

— O paskui viskas paaiškės. 

— Žinoma, paaiškės. 

Jūrininkas paraudo iš pykčio. 

— Ką jūs man siūlote? Aš šiek tiek nusimanau apie įstatymus ir su- 
prantu, kad Meri bus pripažinta nusikaltimo bendrininke. Ir jūs manote, 
jog aš leisiu jai vienai už viską atsakyti, o pats paspruksiu! Ne, sere! Tegul 
jie mane nuteisia, bet dėl Dievo meilės, pone Holmsai, kaip nors išgel- 
bėkite Meri nuo teismo. 

Holmsas dar kartą ištiesė ranką jūrininkui. 

— Aš tik norėjau jus išbandyti. Bet ir šį kartą jūs pasirodėte esąs do- 
ras. Imuosi didžiulės atsakomybės. Aš padariau Hopkinsui puikią užuo- 
miną, ir jeigu jis nesugebės ja pasinaudoti, tai jau ne mano kaltė. Taigi, 
kapitone Krokeri, mes dabar teisime jus, kaip reikalauja įstatymas. Jūs 
esate teisiamasis. Jūs, Votsonai, būsit Anglijos prisiekusiųjų teismas, ir aš 
nežinau žmogaus, kuris labiau tiktų šiam vaidmeniui. Aš teisėjas. Taigi, 
džentelmenai prisiekusieji, jūs girdėjote parodymus. Ar pripažįstate, kad 
teisiamasis kaltas? 

— Nekaltas, pone teisėjau! — pasakiau aš. 

— Vox bopul, vox Dei.* Jūs išteisintas, kapitone Krokeri. Kol teisin- 
gumas neras kito kaltininko, jūs laisvas. Grįžkite pas savo mylimąją po 
metų, ir tegul judviejų gyvenimas įrodo, kad šiandien padarytas nuo- 
sprendis teisingas. 


* Tautos balsas - Dievo balsas (/04). 


ANTROjJI DĖMĖ 


MT Jog „Žmogžudystė Ebi Greindže“ bus paskutinis pa- 
sakojimas apie mano bičiulio pono Šerloko Holmso žygius. 
Ne todėl, kad pritrūkau medžiagos. Aš turiu užrašų apie šimtus įvykių, 
kurių dar niekada neminėjau. Taip pat ne dėl to, kad būtų sumažėjęs 
skaitytojų domėjimasis originalia šito nuostabaus žmogaus asmenybe ir 
neįprastais jo darbo metodais. Tikroji priežastis ta, kad ponas Holmsas 
nebenori, jog pasakojimai apie jo nuotykius būtų toliau spausdinami. 
Kol jis vertėsi profesionalia praktika, ataskaitos apie sėkmingas bylas 
turėjo jam tam tikros reikšmės; kai galutinai pasitraukė iš Londono, pra- 
dėjo domėtis ir veisti bites Sasekso kalvose, ėmė nekęsti viešumos ir ka- 
tegoriškai pareikalavo, kad jo norų būtų šiuo atžvilgiu griežtai paisoma. 
Tik tada, kai priminiau jam, jog buvau prižadėjęs išspausdinti apsakymą 
„Antroji dėmė“, atėjus tinkamam metui, ir įtikinau, kad visą apsakymų 
ciklą derėtų baigti šiuo svarbiu epizodu iš tarptautinės politikos srities 
(tai viena iš svarbiausių Holmso bylų), šiaip taip gavau jo sutikimą taip 
rūpestingai slepiamą įvykį galiausiai pateikti skaitytojams. Jei viena kita 
mano pasakojimo detalė atrodys kiek miglota, skaitytojai nesunkiai su- 
pras, jog mano santūrumas visiškai pagrįstas. 

Kartą rudenį, vieną antradienio rytą (metų ir netgi dešimtmečio 
nurodyti negaliu), kukliame mūsų kambaryje Beikerio gatvėje pasirodė 
du žmonės, kurių vardai Europoje plačiai žinomi. Vienas iš jų, griežtas, 
kumpanosis, erelio žvilgsniu, valdingas, buvo ne kas kitas kaip garbusis 

lordas Belindžeris, dukart buvęs Didžiosios Britanijos ministru. Kitas, 
elegantiškas, glotniai nusiskutęs brunetas, dar nesulaukęs vidutinio am- 
žiaus ir apdovanotas ne tik grožiu, bet ir skvarbiu protu, buvo Trelonis 
Houpas, Anglijos peras ir Europos reikalų ministras, daug vilčių teikian- 
tis mūsų šalies veikėjas. 

Svečiai susėdo vienas greta kito ant sofos, apverstos visokiais mūsų 
popieriais. Išvargę ir susirūpinę jų veidai rodė, kad juos čionai atvedė 
svarbus ir neatidėliotinas reikalas. Liesos, gyslotos premjero rankos laikė 
kietai suspaudusios kaulinę skėčio rankeną, o išvargusios akys niūriai 
žvilgčiojo čia į Holmsą, čia į mane. Europos reikalų ministras nervingai 
timpčiojo ūsus ir žaidė su laikrodžio grandinėle. 

— Kai tik pastebėjau dingus dokumentą, pone Holmsai, — o tai buvo 
šįryt aštuntą valandą, — tučtuojau pranešiau ministrui pirmininkui. Jis ir 
pasiūlė eiti pas jus. 

— Ar pranešėte policijai? 

— Ne, sere, — pasakė ministras pirmininkas greit ir ryžtingai, kaip 
jam buvo būdinga. — Nepranešėme ir niekada nepranešime. Pranešti 
policijai — vadinasi, viską iškelti viešumon. O šito mes kaip tik norime 
išvengti. 

— O kodėl, sere? 

— Mat dokumentas, apie kurį kalbame, yra toks svarbus, kad jį paskel- 
bus lengvai galėtų kilti, tiesą sakant, šiuo metu tikriausiai kiltų tarptauti- 
nių konfliktų. Neperdėsiu sakydamas, jog nuo to dokumento priklauso 
taikos ir karo reikalai. Jeigu neįmanomos visiškai slaptos jo paieškos, 
tuomet verčiau išvis nuo jų atsisakyti, nes tie, kurie pavogė dokumentą, 
kaip tik 1r stengsis viešai jį paskelbti. 

— Suprantu. O dabar, pone Treloni Houpai, būčiau jums labai dėkin- 
gas, jei jūs tiksliai papasakotumėte, kokiomis aplinkybėmis dingo tasai 
dokumentas. 

— Tą galiu papasakoti keletu žodžių, pone Holmsai. Laiškas — mat 
tai buvo laiškas vieno užsienio monarcho — gautas prieš šešias dienas. Jis 
toks svarbus, kad aš, nesiryždamas palikti jo ministerijos seife, kiekvie- 
ną dieną veždavausi namo į Vaithol Terasą ir laikydavau miegamajame 

užrakintoje svarbių dokumentų dėžutėje. Ten jis buvo ir praėjusią naktį. 
Gerai žinau, nes buvau atidaręs dėžutę rengdamasis pietums ir įsitiki- 
nau, jog dokumentas ten yra. O šį rytą jo nebebuvo. Visą naktį dėžutė 
stovėjo prie veidrodžio ant mano tualetinio staliuko. Aš miegu budriai, 
taip pat ir mano žmona. Mudu abu galime prisiekti, kad naktį niekas 
nebuvo įėjęs į miegamąjį. Ir vis dėlto, kartoju, dokumentas dingo. 

— O kelintą valandą jūs pietavote? 

— Pusę aštuonių. 

— Kada nuėjote miegoti? 

— Mano žmona buvo teatre. Aš jos laukiau. Mes nuėjome į miega- 
mąjį apie pusę dvyliktos. 

— Vadinasi, keturias valandas dėžutės niekas nesaugojo. 

— Į miegamąjį įeiti neleidžiama niekam, išskyrus kambarinę rytą, 
mano tarną ir žmonos kambarinę kitu dienos metu. Bet šitais dviem 
galima pasitikėti, jie jau gana seniai gyvena mūsų namuose. Be to, nė 
vienas iš jų negalėjo žinoti dėžutėje esant ką nors vertinga, nebent pa- 
prastus tarnybinius popierius. 

— Kas žinojo, jog tas laiškas tenai yra. 

— Mano namuose niekas. 

— Bet jūsų žmona tikriausiai žinojo? 

— Ne, sere, aš nieko nebuvau sakęs žmonai ligi šio ryto, kai pasigedau 
to dokumento. 

Premjeras pritariamai linktelėjo galvą. ž 

— Jau seniai žinau, sere, koks didis jūsų pareigos jausmas, — tarė jis. 
— Esu įsitikinęs, jog toks svarbus ir slaptas reikalas nustelbė visus šeimy- 
ninius ryšius. 

Europos reikalų ministras nusilenkė. 

— Visiškai teisingai, sere. Ligi šio ryto aš nė žodžio neprasitariau 
žmonai apie tą laišką. 

— Ar ji galėjo nujausti? 

— Ne, pone Holmsai, nei ji, nei kas nors kitas negalėjo nujausti. 

— Ar anksčiau jums dingdavo dokumentai? 


— Ne, sere. 

— Kas čia Anglijoje žinojo apie tą laišką? 

— Vakar apie laišką buvo informuoti visi kabineto nariai. Tačiau įsi- 
pareigojimas laikyti paslaptį, priimamas per kiekvieną kabineto posėdį, 
šį kartą dar buvo sutvirtintas iškilmingų ministro pirmininko perspėji- 
mu. Dieve mano, baisu ir pamanyti, jog vos po kelių valandų aš pats jį 
praradau! 

Nusivylimas iškreipė pono Houpo veidą, jis ėmė rautis sau plaukus 
nuo galvos. Akimirką mes išvydome tikrąjį žmogų — impulsyvų, karštą, 
nepaprastai jautrų. Bet jis tučtuojau vėl pasislėpė po išdidumo kauke ir 
toliau kalbėjo visiškai ramiu balsu: 

— Be kabineto narių, apie laišką žino du, galbūt trys departamento 
valdininkai. Daugiau niekas visoje Anglijoje, dedu galvą, pone Holmsai. 

— O užsienyje? 

— Manau, kad užsienyje niekas jo nematė, išskyrus tą asmenį, kuris jį 
parašė. Esu tvirtai įsitikinęs, kad jo ministrai... noriu pasakyti, kad įpras- 
tiniais oficialiais kanalais nebuvo pasinaudota. 

Holmsas valandėlę pagalvojo, paskui tarė: 

— Dabar, pone, noriu sužinoti tiksliau apie tą dokumentą ir kodėl jo 
dingimo padariniai tokie reikšmingi. 

Abu valstybės veikėjai skubiai susižvalgė, ir premjeras suraukė veš- 
lius antakius. 

— Pone Holmsai, laiškas buvo pailgame, siaurame melsvame voke. 
Ant raudonos smalkos antspaudo pavaizduotas pasirengęs pulti liūtas. 
Adresas užrašytas stambia, tvirta rašysena... 

— Nors šitos detalės, sere, — pertraukė Holmsas, — labai įdomios ir 
reikšmingos, bet man svarbiau pats laiško turinys. Apie ką rašoma laiške? 

— "Tai itin svarbi valstybinė paslaptis, kurios, deja, negaliu atskleisti, 
be to, manau, to ir nereikia. Jei, pasitelkęs savo gebėjimus, kurių, pa- 
sak žmonių kalbų, turite, jūs rasite mano apibūdintąjį voką, tai pelnysite 
savo šalies dėkingumą, ir mes jums atsilyginsime, kiek tik įstengsime. 

Šerlokas Holmsas atsistojo šypsodamas. 

— Juodu esate vieni iš labiausiai užsiėmusių žmonių Anglijoje, — pa- 
reiškė jis, — bet ir aš, dirbdamas savo kuklų darbą, turiu daug lankytojų. 

Be galo apgailestauju, kad nieko negaliu jums padėti, ir manau, jog to- 
lesnis mūsų pokalbis būtų tuščias laiko gaišinimas. 

Premjeras pašoko, ir giliai įdubusiose jo akyse blykstelėjo pikta ugne- 
lė, kuri priversdavo kabineto narius susigūžti iš baimės. 

— Aš nesu pratęs, sere... — pradėjo jis, bet sutramdęs pykų vėl atsisėdo. 

Vieną ar dvi minutes mes sėdėjome tylėdami. Paskui senasis valsty- 
bės veikėjas gūžtelėjo pečiais. 

— Mes turime sutikti su jūsų sąlygomis, pone Holmsai. Jūs, be abejo, 
teisus, ir neprotinga būtų laukti jūsų pagalbos, visiškai jumis nepasitikint. 

— Sutinku su jumis, — pridūrė jaunesnysis politikas. 

:— Taigi aš viską jums papasakosiu pasikliaudamas jūsų ir jūsų kole- 
gos daktaro Votsono padorumu. Kreipiuosi taip pat į jūsų patriotizmą, 
nes negaliu įsivaizduoti didesnės nelaimės mūsų šaliai kaip šitos paslap- 
ties paskleidimas. 

— Galite visiškai mumis pasitikėti. 

— Tas laiškas yra vieno užsienio monarcho, kuris susirūpinęs dabar- 
tine mūsų šalies veikla kolonijose. Jis buvo rašytas skubotai ir grynai jo 
atsakomybe. Pasiteiravus sužinota, kad jo ministrai nieko apie tai nežino. 
Be to, laiško tonas toks nemalonus, ir viena kita frazė tokia provokuo- 
jama, kad jo paskelbimas, be abejonės, sukeltų pačias pavojingiausias 
mūsų visuomenės nuotaikas. Kiltų toks bruzdėjimas, sere, kad nedve- 
jodamas galiu pasakyti: nepraėjus nė savaitei po to laiško publikacijos, 
Anglija būtų įvelta į didžiulį karą. 

Holmsas parašė vardą ant popieriaus lapelio ir padavė jį premjerui. 

— Visiškai teisingai. Tai jis. Ir kaip tik šis laiškas, dėl kurio gali prireik- 
ti tūkstančių milijonų išlaidų ir šimtų tūkstančių gyvybių, taip paslaptin- 
gai dingo. 

— Ar pranešėte laiško siuntėjui? 

— Taip, sere, buvo išsiųsta šifruota telegrama. 

— Galbūt jis nori, kad laiškas būtų išspausdintas? 

— Ne, sere. Mes turime rimto pagrindo tikėti, kad jis supranta pasiel- 
gęs neatsargiai ir skubotai. Jei laiškas būtų paskelbtas, jam ir jo šaliai tatai 
būtų dar didesnis smūgis, negu mums. 

— Jeigu taip, tai kas gi tada suinteresuotas paskelbti tą laišką? Kas ir 
dėl ko taip troško jį pavogti ir išspausdinti? 

— Pone Holmsai, dabar jūs verčiate mane pereiti prie didžiosios tarp- 
tautinės politikos. Bet jei pasidomėtumėte padėtimi Europoje, nesunkiai 
suvoktumėte nusikaltimo motyvą. Visa Europa — apsiginklavusi stovy- 
kla. Egzistuoja dvi sąjungos, sudarančios karinių jėgų pusiausvyrą. Di- 
džioji Britanija laikosi neutraliteto. Jei mūsų šalis būtų įstumta į karą su 
viena sąjunga, tuomet antroji sąjunga įgytų pranašumą, netgi nepriklau- 
somai nuo to, ar ji dalyvautų tame kare, ar ne. Suprantate? 

— Labai gerai suprantu. Taigi šį laišką stengėsi pavogti ir išspausdinti 
to monarcho priešai, norintys sukiršinti jo ir mūsų šalį. 

— Taip, sere. 

— O kam šis dokumentas galėtų būti nusiųstas, jei patektų į priešo 
rankas? 

— Bet kuriai iš didžiųjų Europos valstybių. Šiuo metu jis galbūt jau 
dumia tenai tokiu greičiu, kokį gali pasiekti garlaivis. 

Ponas Trelonis Houpas nunarino galvą ir garsiai sudejavo. Premjeras 
švelniai uždėjo ranką jam ant peties. 

— Jums atsitiko nelaimė, mielasis drauge, ir niekas negali jūsų dėl to 
kaltinti. Jūs ėmėtės visų atsargumo priemonių... Dabar, pone Holmsai, 
jūs žinote viską. Ką patartumėte veikti? 

Holmsas liūdnai papurtė galvą. 

— Jūs manote, sere, kad neatgavus šio dokumento kiltų karas? 

— Manau, jog taip gali įvykti. 

— Tuomet, sere, renkitės karui. 

— Žiauriai pasakyta, pone Holmsai. 

— Apsvarstykite faktus, sere. Neįmanoma įsivaizduoti, kad doku- 
mentas buvo pavogtas po pusės dvyliktos, nes nuo tos valandos ligi to 
momento, kai paaiškėjo jo dingimas, ponas Houpas ir jo žmona buvo 
miegamajame. Taigi jis buvo pavogtas vakar vakare tarp pusės aštuonių 
ir pusės dvyliktos, tikriausiai arčiau aštuntos, nes vagis, matyt, žinojo, 
kur jis yra, ir stengėsi pagrobti kuo anksčiau. Taigi, sere, jei toks svarbus 
dokumentas buvo pavogtas dar vakar vakare, kurgi jis galėtų būti dabar? 

Niekam nėra prasmės jo laikyti pas save. Jis turėjo būti skubiai per- 
duotas suinteresuotam asmeniui. Ar yra galimybių jį sulaikyti arba bent 
aptikti jo pėdsakus. Tai ne mūsų jėgoms. 

Ministras pirmininkas atsistojo. 

— Jūs kalbate visiškai logiškai, pone Holmsai. Matau, jog iš tikrųjų 
nieko negalima padaryti. 

— Tarkim, dokumentą pavogė kambarinė arba tarnas... 

— Jie abu seni ir patikimi tarnai. 

— Supratau, jūsų miegamasis yra antrame aukšte ir į jį negalima pa- 
tekti iš lauko pusės, o iš prieškambario niekas neįsmuktų nepastebėtas. 
Vadinasi, laišką pavogė kažkas iš namiškių. Kam vagis galėjo jį perduo- 
ti? Vienam iš tarptautinių šnipų ir slaptųjų agentų, kurių vardai man 
gerai žinomi. Trys iš jų, galima sakyti, vadovauja visai šiai kompanijai. 
Pirmiausia sužinosiu, ką kiekvienas iš jų dabar veikia. Jei kuris nors iš 
jų išvyko, ypač jei išvyko praėjusią naktų, žinosime, kur dingo tasai do- 
kumentas. 

— Kodėl jis turėjo išvykti? — paklausė Europos reikalų ministras. — Jis 
visiškai sėkmingai galėjo nunešti laišką į ambasadą čia, Londone. 

— Nemanau. Tie agentai veikia savarankiškai, ir dažnai jų santykiai su 
ambasadomis esti gana įtempti. 

Ministras pirmininkas pritariamai linktelėjo. 

— Manau, jūs teisus, pone Holmsai. Tokią brangią dovaną jis įteiks 
savo rankomis ten, kur reikia. Man regis, jūsų veiklos planas visiškai tei- 
singas. Tačiau mes, Houpai, dėl tos nelaimės negalime pamiršti kitų savo 
pareigų. Jei per dieną įvyktų kas nors nauja, mes jums pranešime, 0 jūs 
savo ruožtu painformuosite mus apie savo tyrimų rezultatus. 

Abu valstybės veikėjai nusilenkė ir oriai išėjo iš kambario. 

Kai pasišalino aukštieji svečiai, Holmsas užsirūkė pypkę ir kurį lai- 
ką sėdėjo tylėdamas, paskendęs mintyse. Aš atsiverčiau rytinį laikraštį ir 
ėmiau skaityti apie sensacingą nusikaltimą praėjusią naktį Londone. Stai- 
ga mano bičiulis surikęs pašoko ir padėjo pypkę ant židinio atbrailos. 

— "Taip, — pasakė jis, — kito būdo būti negali. Padėtis be galo sunki, 


bet ne beviltiška. Kad kaip nors greičiau sužinotume, kas jį pavogė, gali- 

mas daiktas, laiškas tebėra jo rankose. Šiaip ar taip, tuos žmones labiau- 
siai domina pinigai, o juk man gali padėti Britanijos iždas. Jeigu laiškas 
parduodamas, aš jį nupirksiu... netgi jei vyriausybei tektų vienu pensu 
padidinti pajamų mokestį. Galimas daiktas, tasai žmogus tebeturi laišką 
ir prieš bandydamas laimę svetur stengsis sužinoti, kokią kainą gali gauti 
čia. Tokį drąsų žaidimą gali sugebėti žaisti tik trys žmonės: Oberšteinas, 
La Rotjeras ir Eduardas Lukas. Pasimatysiu su visais. 

Aš žvilgtelėjau į rytinį laikraštį. 

— Ar Eduardas Lukas iš Godolfino gatvės? 

— Taip. 

— Jūs negalėsite su juo pasimatyti. 

— Kodėl? 

— Vakar vakare jis buvo nužudytas savo namuose. 

Bičiulis taip dažnai mane nustebindavo per mūsų nuotykius, kad da- 
bar aš apsidžiaugiau pamatęs, kaip apstulbinau jį. Nustėręs jis spoksojo 
į mane, o paskui ištraukė man iš rankų laikraštį. Štai ta žinutė, kurią 
iškaičiau tuomet, kai jis pakilo iš savo krėslo: 


Žmogžudystė Vestminsteryje 

Vakar vakare Godolfino gatvės 16-ajame name buvo įvykdyta baslap- 
inga žmogžudystė. Tai nuošalė senovinių aštuomioliktojo šimtmečio namų 
pristatyta gatvelė, nusidriekusi tarb upės tr Vestminsterio abatijos, beveik 
didžiojo Parlamento rūmų bokšto paunksnėje. Čia viename nedideliame, bet 
ištaigingame name jau keletą metų gyveno bonas Eduardas Lukas, gerai 
žinomas visuomenėje kaib žavus žmogus tr, be to, pelnęs vieno 1$ gertau- 
sių Anglijos tenorų mėgėjų rebutaciją. Ponas Lukas buvo nevedęs, trisdešimt 
ketverių metų, j0 šeaamyna — tai pagyvenusi ekonomė bonia Pring/ tr tarnas 
Mztonas. Ekonomė babrastai anksti baigdavo darbus tr užlibdavo į savo 
kambarį, esantį viršutiniame namo aukšte. Varnas tą vakarą buvo išvykęs 
aplankyti savo draugo Hemnersnte. Nuo dešimtos valandos bonas Lukas liko 
bute vienas. Kas įvyko per tą laiką, kol kas dar neaišku, bet be benkiolikos 
vuinučių dvyliktą konsteblis Beretas, eidamas Godolfino gatve, pastebėjo, kad 
16-0j0 namo durys braviros. Jis babeldė, bet neišgirdo atsakymo. Pamatęs 

priešakinio kambario lange šviesą, įėjo į koridorių tr vėl babeldė, bet tr šįkart 
niekas neatsakė. Tada konsteblis atidarė duris tr įėjo vidun. Kambarys buvo 
nežmoniškai sujauktas: baldai nustusti į vieną busę, vidury riogsojo abversta 
kėdė. Salia kėdės, vis dar įsitvėręs jos kojos, gulėjo nelaimingasis buto šeimi- 
ninkas. Jis buvo nužudytas peilio dūriu Tiesiai į širdį tr, matyt, 2trė Iškart. 
Peihis, kuriuo, buvo badarytas nusikaltimas, buvo lenktas indiškas durklas, 
nukabintas 1$ rytietiškų ginklų kolekcijos, buošusios vieną kambario sieną. 
Matyt, žmogžudystė buvo įvykdyta ne apiplėšimo tikslais, nes nieko Iš Ram- 
baryje buvusių vertingų daiktų nebaimita. 

Ponas Eduardas Lukas buvo taib gerai žinomas ir taib visų mylimas, 
kad žinia abie žiaurų tr baslabtingą j0 nužudymą sukels daugybės j0 draugų 
sielvartą tr nuoširdžią užuojautą. 


— Na, Votsonai, ką jūs apie tai manote? — po ilgos pauzės paklausė 
Holmsas. 

— Nuostabus sutapimas! 

— Sutapimas? Vienas iš trijų vyrų, kuriuos mes manėme esant šios 
dramos aktoriais, miršta smurto mirtimi tuo metu, kai vaidinama ši 
drama. Tai anaiptol ne sutapimas. Nieko panašaus. Ne, mielasis Vot- 
sonai, abu įvykiai tarpusavy susiję — turi būti susiję. Mūsų uždavinys — 
rasti šitą ryšį. 

— Bet dabar policija viską ištirs. 

— Nebūtinai. Jie žino tik tai, ką mato Godolfino gatvėje. Jie nežino 
ir nieko nesužinos apie Vaithol Terasą. Tik mudu informuoti apie abu 
įvykius ir galime juos sugretinti. Yra viena aiški aplinkybė, kuri, šiaip ar 
taip, skatina mane įtarti Luką. Godolfino gatvė Vestminsteryje yra tik 
už keleto žingsnių nuo Vaithol Terasos. Kiti du mano paminėti agentai 
gyvena visai kitame Vest Endo gale. Todėl Lukui buvo lengviau, negu 
aniems užmegzti ryšį ar gauti žinių iš Europos reikalų ministro namų. 
Tai ne toks jau svarbus dalykas, tačiau, turint galvoje greitą įvykių eigą, 
jis gali būti esminis. Na, o kas gi čia? 

Pasirodė ponia Hadson su kažkokios damos vizitine kortele ant pa- 
dėklo. Holmsas pažvelgė į ją, pakėlė antakius ir padavė ją man. 

— Paprašykite ledi Hildą Treloni užlipti į viršų, — pasakė jis. 

Po valandėlės kuklus mūsų butas, šį rytą ir šiaip jau pasižymėjęs, 
buvo dar kartą pagerbtas apsilankius žaviausiai Londono moteriai. Daž- 
nai girdėdavau apie jauniausios hercogo Belminsterio dukters grožį, bet 
nė vienas jos apibūdinimas, nė viena bespalvė nuotrauka negalėjo per- 
teikti švelnaus to nuostabaus veido žavesio ir subtilių spalvų. Tačiau tą 
rudens rytą ne jos grožis pirmiausia mums krito į akis. Skruostai buvo 
žavūs, bet iš susijaudinimo pablyškę, akys blizgėjo, tačiau tai buvo karš- 
tligiškas blizgesys, dailios lūpos buvo kietai sučiauptos — moteris sten- 
gėsi tvardytis. Siaubas, o ne grožis — štai kas mus pribloškė pasirodžius 
tarpduryje žaviajai mūsų viešniai. 

— Ar čia buvo mano vyras, pone Holmsai? 

— Taip, ponia, buvo. 

— Pone Holmsai, maldauju, nesakykite jam, kad aš buvau čionai 
atėjusi! 

Holmsas šaltai nusilenkė ir paprašė ledi atsisėsti. 

— Jūsų šviesybė stumiate mane į labai keblią padėtį. Prašom atsisėsti 
ir papasakoti, ko pageidautumėte. Bet aš, deja, negaliu iš anksto duoti 
kokių nors tvirtų pažadų. 

Ji perėjo skersai kambarį ir atsisėdo nugara į langą. Tai buvo tikra 
karalienė — aukšta, grakšti ir be galo moteriška. 

— Pone Holmsai, — prabilo ji, tolydžio gniaužydama baltomis piršti- 
naitėmis apmautas rankas, — aš kalbėsiu atvirai, viliuosi, kad ir jūs būsite 
man atviras. Mudu su vyru neturime jokių paslapčių, išskyrus vieną — tai 
politika. Apie tai jis nepraveria lūpų; jis man nieko nepasakoja. O dabar 
sužinojau, kad vakar vakare mūsų namuose įvyko kažkas labai negera. 
Dingo kažkoks dokumentas. Kadangi tai susiję su politika, vyras atsisa- 
ko man atskleisti šį reikalą... O juk labai svarbu... patikėkite, labai svar- 
bu... kad aš viską žinočiau. Be tų valstybės veikėjų, jūs esate vienintelis 
žmogus, kuriam patikėta visa tiesa. Todėl, pone Holmsai, labai prašau 
pasakyti man, kas įvyko ir kokių gali būti padarinių. Papasakokite viską, 
pone Holmsai! Tegul jūsų kliento interesai neverčia jūsų tylėti. Garan- 
tuoju, kad jo interesų labui — jeigu tik jis tai suprastų — geriausia būtų 
visiškai pasikliauti manimi. Koks dokumentas buvo pavogtas? 

— Ponia, jūs prašote manęs to, kas neįmanoma. 

Ji sunkiai atsiduso ir užsidengė veidą rankomis. 

— Jūs turite tai suprasti, ponia. Jei, jūsų vyro manymu, jums geriau 
nieko nežinoti apie šį dalyką, tai ar galiu aš, ką tik apie viską išgirdęs ir 
įsipareigojęs laikyti profesinę paslaptį, pasakyti jums tai, ką jis nuslėpė? 
Būtų netgi negražu klausti manęs. Jūs turite kreiptis į jį. 

— Aš jo klausiau. Atėjau pas jus, nes tikėjau tai esant paskutinę galimy- 
bę. Net jeigu jūs nenorite pasakyti nieko konkretaus, pone Holmsai, tai 
padarytumėte man didelę paslaugą, atsakydami nors į vieną klausimą. 

— Į kokį, ponia? 

— Ar tas atsitikimas nepakenks mano vyro politinei karjerai? 

— Žinote, ponia, jeigu viskas baigsis nesėkmingai, jūsų vyro karjera 
gali gerokai nukentėti. 

— Ol 

Ji giliai atsiduso, tarsi jos abejonės butų išsisklaidžiusios. 

— Dar vienas klausimas, pone Holmsai. Iš mano vyro žodžių, išsprū- 
dusių tuoj po įvykusios nelaimės, supratau, kad šio dokumento dingi- 
mas gali turėti sunkių padarinių mūsų šaliai. 

— Jeigu jis taip sakė, aš, žinoma, negaliu to paneigti. 

— Kokie galėtų būti tie padariniai? 

— Ak, ponia, jūs vėl manęs klausiate to, ko aš negaliu atsakyti. 

— Tuomet aš jūsų ilgiau netrukdysiu. Negaliu priekaištauti jums, pone 
Holmsai, už tai, jog nebuvote man atviras, 0 jūs savo ruožtu tikriausiai 
nepamanysite apie mane blogai dėl to, kad noriu pasidalyti rūpesčiais su 
savo vyru netgi prieš jo valią. Dar sykį prašau nieko jam nesakyti apie 
mano vizitą. 

Priėjusi prie durų, ji dar kartą pažvelgė į mus, ir aš vėl išvydau tą 
gražų nerimo kupiną veidą, išgąstingas akis ir kietai sučiauptas lūpas. 
Paskui ji išėjo. 

— Na, Votsonai, gražioji lytis — tai jau jūsų sritis, - šypsodamas tarė 
Holmsas, trinktelėjus paradinėms durims ir nutilus sijonų šiugždėji- 
mui. — Kokios šios gražuolės užmačios? Ko ji iš tikrųjų nori? 

— "Tiesą sakant, ji viską išdėstė aiškiai, o jos susirūpinimas visiškai 


natūralus. 

— Aha! Bet prisiminkit jos veido išraišką, Votsonai, jos elgseną, tram- 
domą jaudulį, nerimastavimą, atkakliai užduodamus klausimus. Neuž- 
mirškit, kad ji priklauso kastai, nelinkusiai rodyti savo jausmų. 

— Taip, ji išties buvo labai susijaudinusi. 

— Prisiminkite taip pat, kaip karštai ji stengėsi mus įtikinti, jog josios 
vytui bus daug geriau, jeigu ji viską žinos. Ką ji tuo norėjo pasakyti? Ir 
jūs tikriausiai pastebėjote, Votsonai, kad ji pasistengė atsisėsti nugara į 
šviesą. Ji nenorėjo, jog mes matytume jos veido išraišką. 

— Taip, ji pasirinko kaip tik šitą kėdę. 

— Tačiau moterų elgesio motyvus sunku suprasti. Jūs prisimenate tą 
moterį Margite, kurią aš įtariau dėl tos pačios priežasties. O, pasirodė, 
ji jaudinosi dėl to, kad jos nosis nebuvo pudruota. Kaip galima daryti 
sprendimus, remiantis tokia netvirta medžiaga? Paprasčiausias moters 
poelgis gali reikšti labai daug, o pats keisčiausias elgesys gali priklausyti 
nuo plaukų segtuko arba žnyplių. Iki pasimatymo, Votsonai. 

— Jūs išeinate? 

— Taip, aš praleisiu rytą Godolfino gatvėje su mūsų draugais iš po- 
licijos. Eduardo Luko nužudymas padės išspręsti šią problemą, nors, 
prisipažinsiu, dar nenujaučiu, kaip tai įvyks. Kurti teorijas be faktų — di- 
džiausia klaida. O jūs, mielasis Votsonai, budėkite ir priimkite naujus 
lankytojus. Aš pasistengsiu grįžti priešpiečių. 

Visą tą dieną ir dar dvi kitas Holmsas buvo nešnekus, pasak jo drau- 
gų, arba paniuręs, pasak visų kitų. Jis tai išeidavo, tai grįždavo, be per- 
stojo rūkė, griežė smuiku kažkokių melodijų nuotrupas, kartais susimąs- 
tydavo, valgė tik sumuštinius, ir tai neįprastu laiku, beveik neatsakydavo 
man, kai kartkartėmis paklausdavau. Supratau, kad reikalai klostosi ne- 
kaip. Apie bylos eigą jis nieko nepasakojo, ir aš tik iš laikraščių suži- 
nojau tyrimo smulkmenas ir apie mirusiojo tarno Mitono suėmimą ir 
greitą paleidimą. Įrodyta, jog tai „tyčinis nužudymas“, bet žudikas kol 
kas nežinomas. Neaiški ir nužudymo priežastis. Kambaryje buvo daug 
vertingų daiktų, bet niekas nepaimta. Mirusiojo popieriai nepaliesti. 
Kruopščiai juos apžiūrėjus, nustatyta, kad Eduardas Lukas stropiai stu- 
dijavo tarptautinę politiką, nenuilstamai rinko įvairiausius gandus, buvo 

žymus lingvistas ir su daug kuo susirašinėjo. Buvo artimai pažįstamas su 
garsiais keleto šalių politikos veikėjais. Tačiau jo stalčiuose gulinčiuose 
dokumentuose nebuvo rasta nieko sensacinga. Santykiai su moterimis, 
matyt, buvo atsitiktiniai ir paviršutiniški. Turėjo daug pažįstamų moterų, 
tačiau mažai draugių ir nė vienos nebuvo įsimylėjęs. Turėjo savo nuolati- 
nių įpročių, gyveno gana ramiai. Jo mirtis buvo paslaptinga mįslė, kurios 
dar nepasisekė įminti. 

O tarną Džoną Mitoną policija suėmė tik iš nevilties, norėdama pri- 
dengti visišką savo bejėgiškumą. Tačiau buvo neįmanoma jam sudaryti 
bylos. Tą vakarą jis buvo išvykęs pas draugus į Hemersmitą. Tai buvo 
neginčijamas alibi. Tiesa, jis išsirengė namo gana anksti ir galėjo grįžti į 
Vestminsterį dar prieš tai, kai buvo pastebėta žmogžudystė, bet jis paaiš- 
kino, jog dalį kelio ėjo pėsčiomis, ir tuo galima tikėti, nes vakaras buvo 
labai gražus. Liokajus grįžo namo dvyliktą valandą ir, atrodo, buvo labai 
sukrėstas netikėtos tragedijos. Jo santykiai su šeimininku buvo visada 
geri. Vienas kitas mirusiojo daiktas, pavyzdžiui, dėklas su skustuvais, 
buvo rastas tarno lagaminuose, bet jis paaiškino, jog tai buvo velionio 
dovanos, ir ekonomė patvirtino jo žodžius. Mitonas tarnavo pas Luką 
trejus metus. Beje, vykdamas į kontinentą, Lukas niekada nesiveždavo 
Mitono. Kartais jis užtrukdavo Paryžiuje net ištisus tris mėnesius, bet 
Mitonas likdavo saugoti namų Godolfino gatvėje. O ekonomė tą vaka- 
rą, kai įvyko žmogžudystė, nieko negirdėjo. Jeigu pas šeimininką buvo 
atėjęs lankytojas, tai jis buvo įleistas paties šeimininko. 

Taigi kiek supratau iš laikraščių, paslaptis jau trys dienos neatskleista. 
Gal Holmsas ir žinojo ką daugiau, bet man nieko nesakė. Kadangi jis 
buvo prasitaręs, jog Lestreidas jį informavo apie bylą, tai, aišku, gerai 
žinojo visas naujienas. Ketvirtą dieną buvo išspausdinta ilga telegrama 
iš Paryžiaus, ir atrodė, kad dabar viskas paaiškės. 


Paryžiaus policija, - rašė „Daily Telegraph“, — badarė atradimą, Ru- 
ris pakelia skraistę, dengusią tragišką Eduardo Luko martę. Jis buvo žiauriai 
nužudytas praėjusio pirmadienio vakarą Godolfino gatvėje, Vestminsteryje. 
Mūsų skaitytojai prisimena, jog velionis džentelmenas buvo rastas nudurtas 

savo kambaryje ir iš bradžių buvo įtariamas jo tarnas, bet šis išsitelsino 
pateikdamas altbi. Vakar vienos damos, pavardė Anri Furnė, gyvenančios 
nedidelėje viloje Austerlico gatvėje, tarnai branešė policijai, Rad jų šeimininkė 
išėjusi 1$ proto. Medicinos abžiūra barodė ją iš tikryjų sergant pavojinga tr 
chroniška manijos forma. Ištyrus aplinkybes, policija nustatė, j0g bonia Anri 
Furnė grįžo iš Londono braėjusį antradienį ir yra bagrindo sieti jos išvyką 
su Vestminsterio nusikaltimu. Sugretinus fotografijas, buvo galima daryti 
išvadą, kad ponios Anri Furnė vyras ir Eduardas Lukas — vienas tr tas 
pals as22uo tr kad velionis dėl kažkokios priežasties gyveno dvilypę gyvenimą 
Londone ir Paryžiuje. Ponia Furnė, kilusi 1$ kreolų, yra labai karšto būdo, 
praeityje turėjusi bavydulavimo priepuolių, kurie kartais baigdavosi neval- 
domu įsiačiu. Spėjama, kad vienąsyk tokio įsiūčio abinta, f? badarė tą baisų 
nusikaltimą, sukėlusį sensaciją Londone. Neaišku, ką Ji veikė pirmadienio 
vakare, bet žinoma, kad labai į ją panasi moteris antradienio rytą C jų 
Kroso stotyje patraukė buvusių žmonių dėmesį bebrotiška išvaizda tr keis- 
tais gestais. Todėl galimas daiktas, kad arba nusikaltimas buvo įvykdytas 
apėmus bebrotybei, arba nelaimingoji, paveikta jo, neteko proto. Siuo retu 
moteris neko negali babasakoli abie tai, kas įvyko, tr gydytojai neturi vilties 
grąžinti jai brotą. Yra žinių, jog kažkokia moteris, galbūt bonia Furnė, 
pirmadienio vakare Reletą valandų stoviniavo brie namo Godolfino gatvėje. 


— Ką jūs apie tai manote, Holmsai? 

Kol jis pusryčiavo, aš garsiai perskaičiau jam šią žinutę. 

— Mielasis Votsonai, — atsakė jis, pakilęs nuo stalo ir žingsniuodamas 
po kambarį, — jūsų kantrybė neišmatuojama, bet per šias tris dienas aš 
jums nieko nepasakojau, nes nebuvo ko pasakoti. Net ir ši žinia iš Pary- 
žiaus nedaug tegali mums padėti. 

— Bet to žmogaus mirtis dabar galutinai atskleista. 

— To žmogaus mirtis — paprastas atsitikimas, menkas epizodas, paly- 
ginti su pagrindiniu mūsų uždaviniu — rasti dokumentą ir išgelbėti Eu- 
ropą nuo katastrofos. Per pastarąsias tris dienas buvo tik vienas svarbus 
įvykis — tai, kad nieko neįvyko. Beveik kas valandą gaunu informaciją iš 
vyriausybės ir žinau, kad niekur Europoje nėra jokių susirūpinimo po- 

žymių. Jei tas laiškas kur nors pradingo... ne, jis negalėjo pradingti... Bet 
jeigu nepradingo, tai kur jis yra? Kas jį turi? Kodėl slepia? Štai klausimas, 
kuris it kūjis daužo man smegenis. Gal iš tikrųjų Luko mirtis tą naktį, kai 
dingo laiškas, yra tik atsitiktinumas? Ar jis turėjo tą laišką? Jei turėjo, tai 
kodėl jis nebuvo rastas tarp Luko popierių? Ar neišnešė laiško ta bepro- 
tė, Luko žmona? Jei išsinešė, tai ar jis yra jos namuose, Paryžiuje? Kaip 
aš galiu ten ieškoti laiško, nesukeldamas prancūzų policijos įtarimo? Tai 
toks atvejis, mielasis Votsonai, kai teisėtumas mums toks pat pavojingas, 
kaip ir nusikaltimas. Visi prieš mus, tačiau ant kortos pastatyti nepapras- 
tos svarbos interesai. Jeigu man pavyks sėkmingai baigti šitą bylą, ji, be 
abejo, garbingai apvainikuos mano karjerą. O, štai ir naujausios žinios 
iš priešakinių pozicijų! — jis paskubomis žvilgtelėjo į jam paduotą rašte- 
li, - Aha! Atrodo, Lestreidas rado kažką įdomaus. Užsidėkit skrybėlę, 
Votsonai, mudu kartu žygiuosim į Vestminsterį. 

Aš pirmąsyk pamačiau tą vietą, kur buvo padarytas nusikaltimas, — 
aukštą aprūkusį namą siauru fasadu, pompastišką, oficialų ir masyvų kaip 
ir tasai šimtmetis, kai jis buvo pastatytas. Į buldogą panašus Lestreidas 
pažvelgė į mus pro langą ir, kai augalotas konsteblis atidarė duris ir mus 
įleido, draugiškai pasisveikino. Kambarys, į kurį mudu įžengėme, pasiro- 
dė esąs kaip tik tas, kur buvo įvykdytas nusikaltimas, bet jo pėdsakų nebe- 
simatė, išskyrus bjauriai išsiliejusią dėmę ant kilimo. Kilimas, storos vil- 
nonės medžiagos kvadratas, dengė tik kambario vidurį, o aplinkui buvo 
didelis plotas gerai išblizginto, kvadratėliais sudėlioto gražaus senovinio 
parketo. Virš židinio kabėjo puiki kolekcija ginklų, vienas iš kurių ir buvo 
pavartotas tragiškąją naktį. Prie lango stovėjo prabangus rašomasis stalas, 
ir kiekvienas kambario daiktas — paveikslai, kilimėliai, užuolaidos — rodė, 
koks subtilus, beveik moteriškas buvo jo šeimininko skonis. 

— Ar skaitėte naujienas iš Paryžiaus? — paklausė Lestreidas. 

Holmsas linktelėjo. 

— Atrodo, jog šįsyk pataikė mūsų kolegos prancūzai. Taip 1r buvo, 


kaip jie rašė. Ji pabeldė į duris — netikėtas vizitas, mano manymu, nes jis. 


nieko nepriimdavo. Bet jis įleido moterį, negi laikys už durų. Jinai papa- 
sakojo, kaip jį sekė, ėmė priekaištauti. Taip žodis po žodžio susiginčijo, 

o čia parankiui tas durklas, ir greit viskas buvo baigta. Žinoma, tai neį- 
vyko staiga, nes visos kėdės suverstos į krūvą, o vieną jis laikė rankoje, 
bandė ja apsiginti. Viską įsivaizduojame taip aiškiai, tarsi būtume matę 
savo akimis. 

Holmsas kilstelėjo antakius. 

— Ir vis dėl to jūs iškvietėte mane? 

— Ak, taip, tai kitas reikalas — menkniekis, bet kaip tik toks, koks jus 
domina: keistas, žinote, ir, kaip jūs galbūt pavadintumėt, absurdiškas. Iš 
pirmo žvilgsnio jis neturi nieko bendra su byla. 

— Kas gi tai? 

— Na, jūs žinote, jog po tokių nusikaltimų mes rūpestingai apžiūri- 
me, ar visi daiktai savo vietose. Niekas nebuvo paliesta. Dieną ir naktį 
čia budėjo policininkas. Šįryt, kai buvo palaidotas numirėlis ir baigta šito 
kambario apžiūra, nusprendėme jį truputį aptvarkyti. Ir štai kilimas... 
Matote, jis nepritvirtintas prie grindų, tik paklotas. Atsitiktinai pakėlėme 
ir pamatėme... 

— Taip? Pamatėte?.. 

Holmso veidas sustingo iš susirūpinimo. 

— Oho, esu įsitikinęs, kad ir per šimtą metų neatspėsite, ką radome. 
Ar matote šią dėmę ant kilimo? Juk per jį turėjo prasisunkti nemaža 
kraujo, ar ne? 

— Be abejo, turėjo. 

— Nagi, įsivaizduokite, toje vietoje ant šviesaus parketo nebuvo jo- 
kios dėmės. 

— Jokios dėmės? Bet ji turi būti! 

— Jums taip atrodo? Bet, kaip pamatysite, jos nėra. 

Jis pakėlė kilimo kampą ir parodė, kad taip iš tikrųjų yra. 

— Bet apatinė pusė kraujuota kaip ir viršutinė. Nuo jos ir turėjo 
likti dėmė. 

Lestreidas sukikeno iš džiaugsmo, pamatęs, kaip nustebo garsusis 
ekspertas. 

— O dabar paaiškinsiu, koks reikalas. Antroji dėmė taip pat yra, bet 
nesutampa su pirmąja. Pažiūrėkit! 

Taip kalbėdamas, jis atvertė kitą kilimo galą, ir ten iš tikrųjų ant švie- 
saus senoviško kvadratinio parketo pamatėme tamsiai raudoną dėmę. 

— Ką jūs apie tai pasakysite, pone Holmsai? 

— O, tai visiškai paprasta. Abi dėmės sutapo, bet kažkas kilimą apgrę- 
žė. Kadangi jis kvadratinis ir nepritvirtintas, tai nesunku buvo padaryti. 

— Pone Holmsai, policijai nereikia aiškinti, kad kilimas buvo apgręž- 
tas. Tai akivaizdu: jeigu jį padėsite taip, dėmės bus viena ant kitos. Bet aš 
noriu žinoti, kas apsuko kilimą ir kodėl? 

Iš sustingusio Holmso veido supratau, jog viduje jis virte verda iš 
susijaudinimo. 

— Paklausykite, Lestreidai, — tarė jis, — ar tas policininkas iš prieškam- 
bario visą laiką čia budėjo? 

— Taip. 

— Tuomet paklausykite mano patarimo: iškvoskite jį kaip reikiant. Bet 
ne prie mūsų. Mes palauksime čia, o jūs nusiveskite jį į kitą kambarį. Esant 
dviese bus lengviau išgauti jo prisipažinimą. Paklauskite, kaip jis drįso įleis- 
ti žmogų ir palikti jį vieną kambaryje. Neklauskite, ar jis taip padarė. Dė- 
kitės, jog žinote kažką čia buvus. Prispirkite jį. Sakykite, jog tik nuoširdžiai 
prisipažinus galima tikėtis atleidimo. Darykite taip, kaip aš sakau. 

— Prisiekiu, jog išspausiu iš jo viską, ką tik jis žino! — sušuko Lestreidas. 

Jis išdūmė į prieškambarį, o po kelių sekundžių grėsmingas jo balsas 
pasigirdo jau iš kito kambario. 

— Greičiau, Votsonai, greičiau! — sušuko Holmsas, siusdamas iš ne- 
kantrumo. 

Visa demoniška jėga, slypėjusi po apatijos kauke, prasiveržė ener- 
gijos priepuoliu. Jis nustūmė kilimą į šalį ir paskubomis suklupęs ant 
grindų ėmė čiupinėti kiekvieną parketo kvadratėlį. Vienas atšoko, na- 
gais užkabinus už krašto, ir atsidarė lyg dėžutės dangtelis. Apačioje buvo 
mažas tamsus įdubimas. Holmsas nekantriai įkišo ranką į jį ir tučtuojau 
ištraukė niurzgėdamas iš pykčio ir nusivylimo. Ten buvo tuščia. 

— Skubiau, Votsonai, skubiau! 

Medinis dangtelis buvo uždarytas, kilimas vėl užtrauktas, kai Lest- 
reido balsas pasigirdo iš prieškambario. Jam įėjus, Holmsas stovėjo at- 

sainiai atsirėmęs į židinio atbrailą, abejingas ir ramus, vos sulaikydamas 
nesuvaldomą žiovulį. 

— Apgailestauju privertęs jus laukti, pone Holmsai. Matau, kad viskas 
jums įgriso iki gyvo kaulo. Iš tikrųjų jis prisipažino. Įeikit, Makfersonai. 
Tegul šitie džentelmenai taip pat išgirsta apie jūsų nedovanotiną elgesį. 

Sušilęs ir sumišęs augalotasis policininkas skersas įslinko į kambarį. 

— Tikinu jus, sere, jog aš nieko bloga nepamaniau. Vakar vakare čio- 
nai užėjo jauna moteris, sakė supainiojusi namą. Paskui mes pradėjome 
šnekėtis. Juk nusibodo vienam čia budėti visą dieną. 

— O kas atsitiko paskui? 

— Ji sakė skaičiusi apie tai laikraščiuose ir panoro apžiūrėti, kur buvo 
padarytas nusikaltimas. Moteriškė atrodė labai oriai, kalbėjo sklandžiai, 
sere, ir aš pamaniau, jog nieko blogo neatsitiks, jei leisiu jai žvilgtelėti. Pa- 
mačiusi tą dėmę ant kilimo, ji nugriuvo ir gulėjo tarsi negyva. Aš puoliau 
į virtuvę atnešti vandens, bet negalėjau jos atgaivinti. Tuomet nubėgau už 
kampo į restoraną „Gebenės šakelė“ konjako, o per tą laiką jaunoji mote- 
riškė atsipeikėjo ir išėjo... Matyt, jai buvo gėda pažiūrėti man į akis. 

„— O kilimo ar niekas nepajudino? 

— Žinote, sere, kai grįžau, jis buvo šiek tiek nustumtas. Juk ji nukrito 
tiesiai ant kilimo, kuris nepritvirtintas, o grindys slidžios, išblizgintos. 
Paskui aš jį pataisiau. 

— Tai jums pamoka, konstebli Makfersonai, kad daugiau manęs ne- 
apgaudinėtumėte, — oriai prašneko Lestreidas. — Jūs, be abejo, manėte, 
Jog ši jūsų pražanga nebus pastebėta, o man pakako tik pažvelgti į tą ki- 
limą, ir iškart supratau, jog kažkas buvo užėjęs į šitą kambarį. Jūsų laimė, 
drauguži, kad niekas nedingo, kitaip jums būtų buvę riesta. Atleiskite, 
pone Holmsai, kad iškviečiau jus dėl tokio menkniekio, bet maniau, jog 
ta antroji dėmė, kuri nesutampa su pirmąja, jus sudomins. 

— Iš tikrųjų tai be galo įdomu. Ar ta moteris buvo čia tik vieną kartą? 

— Taip, sere, tik vieną kartą. 

— Koks jos vardas? 

— Nežinau, sere. Sakė, jog pagal skelbimą ieškanti darbo, norinti 
spausdinti mašinėle, ir pataikė ne į tą namą... Labai maloni, elegantiška 
jauna moteris, sere. 

— Aukšta? Graži? 

— Taip, sere, liekna jauna moteris. Sakyčiau, graži. Galbūt kai kam 
net labai graži. „Ak, policininke, leiskit man tiktai žvilgtelėti!“ — pasakė 
ji. Ji taip meiliai ir švelniai prašė, jog pamaniau nebūsiant nieko bloga, jei 
leisiu jai įkišti galvą pro duris. 

— Kaip ji buvo apsirengusi? 

— Paprastai, sere: su juodu apsiaustu ligi pat žemės. 

— Kelintą valandą tai buvo? 

— Tik pradėjus temti. Kai grįžau su konjaku, įsižiebė gatvės žibintai. 

— Labai gerai, - pasakė Holmsas. — Eime, Votsonai, mums yra svar- 
besnių reikalų kitur. 

Mums išeinant, Lestreidas liko priešakiniame kambaryje, o atgailau- 
jantis konsteblis paslaugai atidarė duris mus išleisdamas. Ant slenksčio 
Holmsas atsigręžė ir laikydamas rankoje kažką parodė Makfersonui. 
Konsteblis atidžiai pažiūrėjo. 

— O Viešpatie, sere! — nustebęs sušuko jis. 

Holmsas prispaudė pirštą prie lūpų, įkišo tą daiktą į vidinę kišenę ir, 
kai išėjome į gatvę, nusikvatojo. 

— Puiku! — tarė jis. — Eime, brangusis Votsonai. Uždanga pakelta, 
prasideda paskutinis veiksmas. Jums bus malonu išgirsti, jog karo nebus, 
Anglijos pero Trelonio Houpo nuostabi karjera nenukentės, neatsargu- 
sis monarchas už savo skubotumą nebus nubaustas, ministrui pirminin- 
kui nereikės tvarkyti sudėtingos Europos situacijos. Jei mudu būsime 
bent kiek taktiški ir sumanūs, viskas išliks taip, kaip buvę, nors galėjo 
iškilti labai nemaloni istorija. 

Mane apėmė susižavėjimas tuo nepaprastu žmogumi. 

— Jūs susidorojote su užduotimi? — sušukau. 

— Kol kas dar ne, Votsonai. Viena kita aplinkybė kaip buvo, taip 
ir tebėra neaiški. Bet žinome jau tiek daug, kad patys būtume kalti, jei 
nesugebėtume ištirti visko ligi galo. Dabar tiesiai į Vaithol Terasą, ir rei- 
kalas bus baigtas. 

"Mums atvykus į Europos reikalų ministro rezidenciją, Šerlokas 
Holmsas pareiškė, jog norėtų pamatyti ledi Hildą Treloni Houp. Mes 


buvome nuvesti į svetainę. 

— Pone Holmsai! - tarė ji, o jos veidas paraudo 1š pasipiktinimo. — Tai 
tiesiog negražu ir negarbinga. Aš juk sakiau norinti, kad mano apsilan- 
kymas pas jus liktų paslaptyje, kitaip mano vyras pamanys mane kišantis 
1 jo reikalus. O jūs, čionai ateidamas, kompromituojate mane. Galima 
įtarti, jog mus sieja kažkokie reikalai. 

— Deja, ponia, kitos išeities neturėjau. Man buvo pavesta rasti šitą 
nepaprastai svarbų dokumentą. Todėl prašyčiau, ponia, man jį įteikti. 

Ledi pašoko, raudonis akimirksniu dingo nuo gražaus jos veido, 
akys apsiblausė, ji susvyravo — maniau, jog nualps. Bet didžiulėmis 
valios pastangomis ji susitvardė, nuostaba ir pasipiktinimas nustelbė 
visus kitus jausmus. 

— Jūs... jūs mane įžeidžiate, pone Holmsai! 

— Nusiraminkite, ponia, tai beprasmiška. Atiduokite man laišką. 

Ji šoko prie varpelio. 

— Drabužininkas jus išlydės. 

— Neskambinkite, ledi Hilda. Jei jūs tai padarysite, visos nuoširdžios 
mano pastangos išvengti skandalo nueis veltui. Atiduokite laišką, ir vis- 
kas susiklostys gerai. Jei veiksite kartu su manimi, aš viską sutvarkysiu. 
Jei eisite prieš mane, būsiu priverstas jus išduoti. 

Ji stovėjo išdidi ir karališkai iškilni, įsmeigusi žvilgsnį jam į akis, tarsi 
norėdama išskaityti, kas dedasi jo sieloje. Jos ranka buvo ant varpelio, 
bet skambinti kol kas nesiryžo. 

— Jūs norite mane įbauginti. Nelabai garbinga, pone Holmsai, ateiti 
čionai ir grasinti moteriai! Jūs sakote, jog kažką žinote. Kas 91 tai? 

— Prašom atsisėsti, ponia. Jei pulsite, galite susižeisti. Aš nekalbėsiu, 
kol neatsisėsite. Ačiū! 

— Duodu jums penkias minutes, pone Holmsai. 

— Užteks vienos, ledi Hilda. Aš žinau apie jūsų apsilankymą pas 
Eduardą Luką, apie tai, kad atidavėte jam tą dokumentą, o vakar labai 
sumaniai vėl prasiskverbėte į jo namus ir paėmėte laišką iš slėptuvės 
po kilimu. 

Ledi Hildos veidas mirtinai išbalo. Ji įbedė akis į Holmsą, ėmė gau- 
dyti orą nebegalėdama ištarti nė žodžio. 

— Jūs proto netekote, pone Holmsai... Jūs netekote proto! - pagaliau 
ji suriko. 

Jis ištraukė 1š kišenės gabalėlį kartono. Tai buvo moters fotografija. 

— Aš turėjau ją su savimi, nes maniau, jog pravers man, — pasakė 
Holmsas. — Policininkas atpažino jus. 

Jai užgniaužė kvapą, o galva nusviro ant krėslo atlošo. 

— Tai štai, ledi Hilda, jūs turite tą laišką. Viską dar galima sutvarkyti. 
Nenoriu pridaryti jums nemalonumų. Mano pareigos baigsis, kai grąžin- 
siu dingusį laišką jūsų vyrui. Paklausykite mano patarimo ir būkite man 
atvira — tai vienintelis išsigelbėjimas. 

Moters drąsa kėlė susižavėjimą. Net ir dabar ji neprisipažino esanti 
nugalėta. 

— Kartoju jums, pone Holmsai, jūs užsikrėtęs kažkokia absurdiš- 
ka iliuzija. 

Holmsas atsistojo. 

— Man gaila jūsų, ledi Hilda. Aš dėl jūsų padariau viską, bet matau, 
kad veltui. | 

Jis paskambino varpeliu. Įėjo drabužininkas. 

— Ar ponas Trelonis Houpas namie? 

— Jis bus, sere, be ketvirčio pirmą. 

Holmsas pažvelgė į laikrodį. 

— Dar ketvirtis valandos, — tarė jis. — Labai gerai, aš palauksiu. 

Vos tik drabužininkas išėjęs uždarė duris, ledi Hilda išskėstomis ran- 
komis suklupo ant kelių prie Holmso kojų, iškėlusi gražų, ašaromis pa- 
plūdusį savo veidą. 

— Ak, pasigailėkite manęs, pone Holmsai! Pasigailėkite! — nuolan- 
kumo pagauta maldavo ji. — Dėl Dievo meilės, nesakykite jam! Aš taip 
ji myliu! Nenorėčiau suteikti jam nė menkiausio nemalonumo, o šitas, 
neabejoju, sugniuždytų kilnią jo širdį. 

Holmsas pakėlė ledi. 

— Dėkoju, ponia, kad nors paskutinę akimirką atsipeikėjote! Negali- 
ma delsti nė sekundės. Kur tasai laiškas? 

Ji puolė prie rašomojo stalo, atrakino jį ir išėmė pailgą melsvą voką. 

— Štai jis, pone Holmsai. Verčiau būčiau jo niekada nemačiusi! 

— Kaip dabar jį sugrąžinti? —- sumurmėjo Holmsas. — Greičiau, grei- 
čiau, reikia rasti išeitį! Kur skubių pranešimų dėžutė? 

— Tebėra miegamajame. 

— Kokia laimė! Greičiau, ponia, atneškite ją čionai. 

Po valandėlės ji pasirodė su raudona plokščia dėžute rankoje. 

— Kuo ją atrakinote pirma? Turite antrą raktą? Žinoma, turite. Ati- 
darykite! 

Ledi Hilda išsitraukė iš ančio mažytį raktelį. Jie atidarė pilną popierių 
dėžutę. Holmsas įkišo melsvąjį voką į patį jų vidurį, tarp kažkokio kito 
dokumento lapų. Paskui dėžutę uždarė, užrakino, ir ji buvo nunešta at- 
gal į miegamąjį. 

— Dabar esame pasirengę jį sutikti, — tarė Holmsas. — Bet dar liko 
dešimt minučių. Prižadu jus apginti, ledi Hilda. Už tai jūs per tą laiką 
man atvirai papasakosite viską apie šią nepaprastą istoriją. 

— Papasakosiu jums viską, pone Holmsai! — sušuko ledi. — Ak, pone 
Holmsai, greičiau nusikirsčiau dešinę ranką, negu suteikčiau jam nors 
minutę skausmo! Visame Londone nėra moters, kuri taip kaip aš mylėtų 
savo vyrą, ir vis dėlto, jei jis sužinotų, ką aš padariau, ką buvau priversta 
padaryti, niekados man neatleistų. Jis taip vertina savo garbę, kad nie- 
kuomet neužmirštų ir neatleistų kitam žmogui negarbingo poelgio. 

— Greičiau, ponia, laikas bėga! 

— Dar prieš ištekėdama, pone Holmsai, parašiau neapgalvotą, kvailą 
laišką, impulsyvios, įsimylėjusios merginos laišką. Jame nebuvo nieko 
bloga, bet mano vyrui jis atrodytų nusikalstamas. Jei jis būtų perskaitęs 
tą laišką, būtų nustojęs pasitikėti manimi. Jau daug metų praėjo nuo to 
laiko. Maniau, jog viskas užmiršta. Bet staiga tas žmogus, Lukas, pareiš- 
kė man, jog tas laiškas pateko į jo rankas ir bus parodytas mano vyrui. 
Maldavau pasigailėti. Jis pasakė grąžinsiąs mano laišką, jei aš atnešiu 
vieną dokumentą, esantį, pasak jo, mano vyro pranešimų dėžutėje. Jis 
turėjo ministerijoje šnipą, kuris ir pasakė jam apie tą dokumentą. Lukas 
tikino mane, kad mano vyrui dėl to nebus jokių nemalonumų. Įsivaiz- 
duokite save mano vietoje, pone Holmsai. Ką turėjau daryti? 

— Viską papasakoti savo vyrui. 

— Aš negalėjau, pone Holmsai, negalėjau! Man grėsė visiška prapultis, 
kas kita — nors man ir buvo baisu paimti vyrui priklausiusį dokumen- 
tą — kažkokie politiniai reikalai, kurių padarinių aš beveik neįsivaizdavau: 
o meilės ir pasitikėjimo reikalai man atrodė visiškai aiškūs. Ir aš ryžausi, 
pone Holmsai! Padariau rakto atspaudą, o tas Lukas padirbdino kitą raktą. 
Taigi atidariau tą dėžutę, paėmiau tą laišką ir nunešiau į Godolfino gatvę. 

— O kas įvyko tenai, ponia? 

— Pabeldžiau į duris, kaip buvo sutarta. Lukas atidarė. Nusekiau pas- 
kui jį į kambarį, palikusi atviras duris į prieškambarį, nes bijojau būti su 
tuo žmogumi. Prisimenu, man įeinant, lauke stovėjo kažkokia moteris. 
Mūsų reikalas buvo greit sutvarkytas. Ant jo rašomojo stalo gulėjo mano 
laiškas. Tą akimirką už durų pasigirdo triukšmas ir kažkieno žingsniai 
prieškambaryje. Lukas skubiai atvertė kilimą, įkišo dokumentą į kaž- 
kokią slaptavietę ir vėl ją uždengė. Tai, kas įvyko paskui, buvo panašu 
į kažkokį košmarą. Mano atmintyje išliko juodbruvas paklaikęs moters 
veidas, prancūziškai spiegiantis balsas: „Aš neveltui laukiau! Pagaliau už- 
klupau tave su ja!“ Prasidėjo žūtbūtinė kova. Mačiau, kaip jis pačiupo 
kėdę, o jos rankoje sublizgėjo durklas. Aš puoliau lauk, palikusi tą siau- 
bingą reginį, parlėkiau namo ir tik kitą rytą iš laikraščių sužinojau apie 
kraupią baigtį. Tą naktį jaučiausi laiminga, nes atgavau savo laišką ir dar 
nenujaučiau, kas manęs laukia ateityje. Tik kitą rytą supratau, jog, atsi- 
kračiusi vienos bėdos, patekau į kitą. Vyras taip susirūpino pamatęs, jog 
dingo tas dokumentas, kad man pervėrė širdį. Vos susilaikiau nepuolus 
jam po kojų ir nepasakius, ką padariau. Bet tuomet man būtų tekę prisi- 
pažinti ir tai, kas buvo anksčiau. Tą rytą atėjau pas jus, norėdama suži- 
noti visą savo nusikaltimo baisumą. Supratusi tai, visą laiką tik ir sukau 
galvą, kaip grąžinti vyrui tą dokumentą. Jis turėjo gulėti ten, kur buvo 
Luko paslėptas dar prieš ateinant tai siaubingai moteriškei. Jeigu ne ji, 
niekada nebūčiau sužinojusi, kur yra slaptavietė. Kaip man patekti į tą 
kambarį? Dvi dienas stebėjau namą, bet durys niekuomet nebuvo palie- 
kamos atidarytos. Vakar vakare dar sykį pabandžiau. Jūs jau žinote, kaip 
man pasisekė atgauti laišką. Parsinešiau jį namo ir ketinau sunaikinti, 

nes nežinojau, kaip grąžinti vyrui, nepapasakojus apie savo nusikaltimą. 
Dieve mano, girdžiu jo žingsnius ant laiptų. 

Europos reikalų ministras susijaudinęs įpuolė į kambarį. 

— Ar jokių naujienų, pone Holmsai, jokių? — suriko jis. 

— Turiu šiek tiek vilčių. 

— Ačiū Dievui! — jo veidas nušvito. — Ministras pirmininkas atvyks 
pas mane priešpiečių. Ar galiu ir jį paguosti? Nors jo nervai geležiniai, 
bet žinau, kad ir jis beveik nemiega nuo to laiko, kai atsitiko ta baisi 
nelaimė. Džekobsai, paprašykite ministrą pirmininką užlipti į viršų. O 
jums, brangioji, vargu ar bus įdomūs tie politiniai pokalbiai. Po kelių 
minučių susitiksme valgomajame. 

Ministras tvardėsi, bet iš akių ir liesų rankų trūkčiojimo supratau, 
kad jaudinasi kaip ir jo jaunesnysis kolega. 

— Supratau, jog jūs turite kažką pranešti, pone Holmsai? 

— Kol kas nieko gera, — atsakė mano bičiulis. — Aš išsiteiravau visur, 
kur tik įmanoma, ir esu įsitikinęs, kad nuogąstauti nėra ko. 

— Bet to negana, pone Holmsai. Mes negalime amžinai gyventi ant 
ugnikalnio. Turime tikrai žinoti. 

— Tikiuosi rasti tą laišką, todėl ir atėjau čionai. Kuo ilgiau apie tai gal- 
voju, tuo labiau esu įsitikinęs, kad laiškas niekur nedingo iš šių namų. 

— Pone Holmsai! 

— Jei būtų dingęs, jau seniai būtų buvęs paskelbtas. 

— Tai koks tikslas paimti jį ir paslėpti šiuose namuose. 

— Nesu įsitikinęs, jog kas nors jį paėmė. 

— Tai kaipgi jis dingo iš tos dėžutės. 

— Netvirtinčiau, kad jis dingo iš tos dėžutės. 

— Pone Holmsai, dabar ne laikas juokauti. Tikinu jus, jo ten nėra. 

— Ar nuo to antradienio dar kada tikrinote dėžutę? 

— Ne. Nebuvo jokio reikalo. 

— Galėjote pražiūrėti. 

— Klausykite, tai neimanoma. 

— Visko gali būti! Kartais taip atsitinka. Ten galbūt yra ir daugiau 
dokumentų. Galėjo pasimesti tarp jų. 

— Jis gulėjo ant viršaus. 

— Kas nors galėjo pakratyti dėžutę, ir laiškas atsidūrė kitoje vietoje. 

— Ne ne, aš buvau viską išėmęs. 

— Betgi tai lengvai galima patikrinti, Houpai, — pasiūlė premjeras. — 
Tegul kas nors atneša dėžutę. 

Ministras paskambino. 

— Džekobsai, atneškite mano dokumentų dėžutę. Tai beprasmiškas 
laiko eikvojimas, bet jeigu jūs taip norite, ką 91, patikrinsim. Ačiū, Dže- 
kobsai, padėkite ją čia. Raktelis visada prie mano laikrodžio grandinėlės. 
Štai, kaip matote, čia visi popieriai. Laiškas iš lordo Merou, sero Čarlzo 
Hardžio pranešimas, memorandumas iš Belgrado, žinios apie rusų ir 
vokiečių javų mokesčius, laiškas iš Madrido, žinutė iš lordo Flauerso... 
Dieve mano! O kas gi čia? Lordas Belindžeris! Lordas Belindžeris! 

Premjeras ištraukė melsvą voką jam iš rankų. 

— Taip, tai jis... Ir laiškas toks kaip buvęs. Sveikinu jus, Houpai. 

— Dėkoju! Dėkoju! Koks sunkumas nukrito nuo pečių! Bet tai tiesiog 
nesuprantama... neįmanoma. Pone Holmsai, jūs aiškiaregis burtininkas! 
Iš kur jūs žinojot jį čia esant? 

— Mat žinojau, kad niekur kitur jo nėra. 

— Negaliu patikėti savo akimis! 

Jis strimgalviais išbėgo pro duris. 

— Kur mano žmona? Turiu jai pasakyti, jog viskas gerai. Hilda! Hil- 
da! — išgirdome jo balsą ant laiptų. 

Premjeras prisimerkęs pažvelgė į Holmsą. 

— Paklausykite, sere, — pasakė jis, — čia kažkas neaišku. Kaip tas laiš- 
kas vėl atsidūrė dėžutėje? 

Holmsas šypsodamasis nusigręžė, kad išvengtų tiriamo tų skvarbių 
akių žvilgsnio. 

— Mes taip pat turime savo diplomatinių paslapčių, — tarė jis ir pač- 
męs skrybėlę pasuko durų link. 

Pono $erloko Holmso bičiuliams bus malonu išgirsti, kad jis dar tebegyvena 
tr Jaučiasi gerai, nors kartkartėmis jį kamuoja reumato briebuoliai. Jau daugelį 
metų jis gyvena kreidinių Ralvų rajone, benkios mylios nuo Istborno, nedidelėje 
Jermoje, savo laiką skirdamas filosofijai ir žemės ūkiui. Per šį poilsio laikotar- 
Di jis atsisakė buikiausių pasiūlymų tirti įvairias bylas, nusbrendęs, j0g Išėjo į 
pensiją visam laikui. Tačiau bestartinantis Vokietijos karas baskalino jį savo 
intelektualinės tr braktinės veiklos galimybes skirti vyriausybei. Tos veiklos re- 
zultatai abrašyti „Paskutiniame nusilenkime“. Norėdamas babildyti tomą, brie 
„Paskutinio nusilenkimo“ bridėjau keletą ankstesnių atsitikimų, kurie jau se- 


niai „gulėjo“ mano ablanke. 


Džonas H. Votsonas, medicinos daktaras 

VISTERIJŲ LODŽOJE 


Keistas pono Džono Skoto 
Eklzo nutikimas 


ano užrašuose pažymėta, kad tai atsitiko apniukusią ir vėjuotą 

1892 metų kovo mėnesio dieną. Mudviem bepusryčiaujant, 
Holmsas gavo telegramą ir tučtuojau parašė atsakymą. Jis nieko nepa- 
sakė, bet tai, matyt, neiškrito jam iš galvos, nes po to susimąstęs stovėjo 
priešais židinį rūkydamas pypkę ir vis žvilgčiodamas į telegramą. Staiga 
jis atsigręžė į mane, vylingai žybčiodamas akimis. 

— Manau, Votsonai, kad jus galima laikyti literatu, — prašneko jis. — 
Kaip jūs paaiškintumėte žodį „groteskiškas?“ 

— Keistas, nepaprastas, — pasiūliau. 

Jis papurtė galvą. 

— Jis reiškia dar ir daugiau, — pasakė Holmsas. — Jame glūdi kažko bai- 
saus, netgi tragiško užuomina. Prisiminkite kai kuriuos apsakymus, ku- 
riais bandote skaitytojų kantrybę, ir pats pamatysite, jog groteskas dažnai 
slepia nusikaltimą. Na, kad ir ta raudonplaukių byla. Iš pradžių atrodė, 
jog tai kažkas groteskiška, o paaiškėjo, kad tai įžūliausias apiplėšimas. 
Arba ta keista byla su penkiomis apelsino sėklelėmis, kuri, kaip paaiškėjo, 
buvo žmogžudžių sąmokslas. Tas žodis man neduoda ramybės. 

— Ar jis yra telegramoje? — paklausiau. Holmsas perskaitė garsiai: 


Ką tik mane ištiko tiesiog neįtikėtinas groteskiškas dalykas. Ar negalėčiau 
Su Jums basitari? 


Skotas Eklzas, Cering Krosas, paštas 


— Vyras ar moteris? — paklausiau. 

— Žinoma, vyras. Moteris niekada nebūtų siuntusi telegramos su ap- 
mokėtu atsakymu. Ji pati būtų atvažiavusi. 

— Ar priimsite jį? 

— Mielasis Votsonai, juk jus žinote, kaip aš nuobodžiauju nuo to 
laiko, kai pasodinome už grotų pulkininką Keradensą. Mano smegenys 
tarsi perdegęs variklis plyšta į gabalus, jei negauna darbo, kuriam jos 
sukurtos. Gyvenimas — tiesiog nuobodybė, laikraščiai neįdomūs, drąsa 
ir romantika tarsi visiems laikams dingo iš nusikaltėlių pasaulio. O jūs 
dar klausiate, ar aš sutinku stvertis naujo uždavinio, nors jis atrodytų ir 
visiškai banalus! Bet, jei neklystu, štai ir mūsų klientas. 

Ant laiptų pasigirdo ritmingi žingsniai, ir po valandėlės į kambarį 
įžengė stambus, aukštas, žilais ūsais, orus ir garbus ponas. Griežti vei- 
do bruožai, išdidi laikysena bylojo apie jo nueitą gyvenimo kelią. Vis- 
kas — pradedant getrais ir baigiant auksiniais akinių rėmeliais — liudijo, 
kad prieš mus konservatorius, tikras bažnyčios sūnus, doras pilietis, ligi 
kaulų smegenų ištikimas įsigalėjusioms nuostatoms ir tradicijoms. Ta- 
čiau kažkoks nepaprastas įvykis sutrikdė jam būdingą rimtį, ir tatai buvo 
matyti iš pasišiaušusių plaukų, įraudusio, pikto veido ir neramios, ner- 
vingos laikysenos. Nieko nelaukdamas, jis puolė prie reikalo. 

— Mane ištiko keistas ir labai nemalonus dalykas, pone Holmsai, — 
prabilo jis. — Niekada per visą savo gyvenimą nebuvau patekęs į tokią 
padėtį. Tokią nepadorią... tiesiog žeminamą. Aš turiu reikalauti kokio 
nors paaiškinimo. 

Jis švokštė ir pūkštė 1š pykčio. 

— Prašom sėstis, pone Skotai Eklzai, — ramiu balsu tarė Holmsas. — 
Pirmiausia norėčiau paklausti, kodėl jūs apskritai kreipiatės į mane? 

— Matote, sere, man pasirodė, kad tai ne policijos reikalas, ir vis dėlto, 
sužinojęs faktus, jūs tikriausiai sutiksite, jog negalima visko palikti taip, 
kaip yra. Privatūs sekliai — tai tokia žmonių kategorija, kuriai nejaučiu 
jokios simpatijos, tačiau visa, ką esu girdėjęs apie jus... 

— Aišku. Bet, antra vertus, kodėl jūs neatvykote pas mane iškart? 

— Ką jūs norite tuo pasakyti? 

Holmsas žvilgtelėjo į laikrodį. 

— Dabar jau ketvirtis trečios, — pasakė jis. — Jūsų telegrama išsiųsta 
apie pirmą. Betgi, pažvelgęs į jūsų drabužius ir visą išvaizdą, kiekvienas 
pasakys, kad visi jūsų nemalonumai prasidėjo vos tik atsibudus. 

Musų klientas perbraukė ranka per nešukuotus plaukus, palietė ne- 
skustą smakrą. 

— Jūs teisus, pone Holmsai. Aš nė nepagalvojau apie savo tualetą. 
Džiaugiausi ištrūkęs iš tokio namo. Bet, prieš atvykdamas pas jus, dar 
laksčiau rinkdamas visokias žinias. Kreipiausi į nekilnojamojo turto 
agentūrą, ir ten man buvo pasakyta, kad ponas Garsija tvarkingai moka 
rentą ir Visterijų Lodžos reikalai geri. 

— Atleiskite, sere! — nusijuokė Holmsas. — Jūs, kaip ir mano bičiulis 
daktaras Votsonas, turite nelemtą įprotį pasakoti savo istoriją ne iš to 
galo. Prašom susitelkti, nuosekliai ir tiksliai man išdėstyti, kokie įvykiai 
privertė jus, susivėlusį, nešvariais drabužiais, kreivai susagstytais getrais 
ir liemene, ieškoti patarimo ir pagalbos. 

Mūsų klientas suglumęs nužvelgė savo netvarkingą išvaizdą. 

— Iš tiesų, pone Holmsai, matyt, atrodau tikrai nekaip ir neprisime- 
nu, jog kada nors gyvenime man būtų taip atsitikę. Bet papasakosiu visą 
šią absurdišką istoriją ir manau, kad, ją išgirdęs, sutiksite, kad turiu ganė- 
tinai priežasčių pasiteisinti. 

Bet pasakojimas buvo nutrauktas nespėjus Eklzui nė išsižioti. Prieš- 
kambaryje pasigirdo žingsniai, ir ponia Hadson, pravėrusi duris, įleido du 
tvirtus uniformuotus vyriškius, iš kurių vienas buvo mums gerai pažįsta- 
mas inspektorius Gregsonas iš Skotland Jardo, energingas, guvus, pagal 
savo galimybes gabus policijos darbuotojas. Jis pasisveikino su Holmsu ir 
supažindino su savo draugu inspektoriumi Beinzu iš Sario grafystės. 

— Mudu drauge sekame tomis pačiomis pėdomis, pone Holmsai, ir 
jos atvedė čionai. 

Jis pažvelgė savo buldogo akimis į mūsų svečią. 

— Ar jūs — ponas Džonas Skotas Eklzas iš Popem Hauzo, Li apy- 
gardoje? 

— Tas pats. 

— Mes jūsų ieškome nuo pat ryto. 

— Ir suradote, be abejo, pagal telegramą. 

— Tikrai faip, pone Holmsai. Mes užtikome pėdas Čering Kroso paš- 
te ir atvykome čionai. 

— O kodėl jūs manęs ieškote? Ko jums reikia iš manęs? 

— Mes norime, pone Skotai Eklzai, kad papasakotumėte apie įvykius, 
dėl kurių praėjusią naktį žuvo ponas Aloizijus Garsija, gyvenantis Viste- 
rijų Lodžoje, netoli Ešero. 

Mūsų klientas sėdėjo išsproginęs akis, o jo apstulbęs veidas mir- 
tinai išbalo. 

— Žuvo? Ar jūs sakote, jog žuvo? 

— Taip, sere, jis žuvo. 

— O kaip? Nelaimingas atsitikimas? 

— Žmogžudystė, be jokios abejonės, žmogžudystė. 

— Viešpatie Dieve! Tai siaubinga! Jūs norite pasakyti... nenorite pa- 
sakyti, kad įtariamas aš? 

— Žuvusiojo kišenėje buvo rastas jūsų laiškas, ir iš jo sužinojau, kad 
praėjusią naktį rengėtės praleisti jo namuose. 

— Aš taip ir padariau. 

— Aha! Taip ir padarėte, ar ne? 

Inspektorius išsitraukė tarnybinį bloknotą. 

— Luktelkite, Gregsonai, — įsiterpė Holmsas. — Jums tereikia vien 
parodymų, ar ne? 

— If mano pareiga perspėti poną Skotą Eklzą, kad jie gali būti pa- 
naudoti prieš jį. 

— Prieš jums įeinant, ponas Eklzas kaip tik ketino mums apie tai 
papasakoti. Man regis, Votsonai, kad konjakas su sodos vandeniu jam 

nepakenktų. O jums, sere, siūlyčiau nekreipti dėmesio, jog padaugėjo 
klausytojų, ir tęsti pasakojimą taip, lyg jūsų niekas nebūtų nutraukęs. 

Mūsų svečias vienu mauku išgėrė konjaką, ir jo veidas vėl atgavo 
spalvą. Įtariai žvilgtelėjęs į inspektoriaus bloknotą, jis tuoj pat pradėjo 
savo parodymus. 

— Esu viengungis, — pareiškė jis, — o kadangi mėgstu bendrauti su 
žmonėmis, turiu begalę draugų. Tarp jų yra ir vieno į pensiją išėjusio alu- 
dario šeima, gyvenanti Kensingtone, Olbemarlio sodyboje. Kaip tik tuo- 
se namuose prieš keletą savaičių aš ir sutikau jaunuolį, pavarde Garsija. 
Supratau, jog jis buvo ispanų kilmės ir turėjo kažką bendra su ambasada. 
Puikiai kalbėjo angliškai, maloniai elgėsi ir buvo labai gražus — tokio gra- 
žuolio kaip gyvas nesu regėjęs. Mudu iškart susidraugavome, tas jaunuo- 
lis ir aš. Jis iš pat pradžių pamėgo mane ir jau antrą mūsų pažinties dieną 
apsilankė mano namuose Li. Apsilankė kartą, kitą, o galiausiai pakvietė 
mane praleisti keletą dienų jo namuose Visterijų Lodžoje, esančioje tarp 
Ešero ir Oksšoto. Vakar vakare, atsiliepdamas į kvietimą, aš ir nuvykau 
į Ešerą. Prieš man atvykstant, jis buvo apibūdinęs savo namų tvarką. 
Gyvenąs jis su ištikimu tarnu, savo tėvynainiu, kuris viskuo pasirūpinąs. 
Tarnas mokąs angliškai ir tvarkąs visą namų ūkį. Be to, pasak jo, dar 
esąs nuostabus virėjas mulatas, kurį jis susirado bekeliaudamas ir kuris 
mokąs išvirti kuo puikiausius pietus. Prisimenu, jis dar pridūrė, jog tokia 
namų tvarka, be to, dar Sario grafystėje, man pasirodysianti gan keista, ir 
aš sutikau, bet vis dėlto ji pasirodė dar keistesnė, negu maniau. Taigi aš 
ir nuvažiavau į tą vietą — ji maždaug pora mylių į pietus nuo Ešero. Na- 
mas nemažas, stovi šiek tiek atokiau nuo plento, įvažiavimas — lenktas, 
iš abiejų pusių apsodintas visžaliais krūmais. Tai buvo senas, apgriuvęs, 
nežmoniškai apleistas namas. Kabrioletui sustojus ant žole apžėlusio 
įvažiavimo priešais aptaškytas, lietaus nublukintas duris, suabejojau, ar 
protingai elgiuosi lankydamasis pas žmogų, kurį taip mažai tepažįstu. 
Tačiau duris atidarė jis pats ir pasveikino mane išskėstomis rankomis. 
Mane patikėjo tarnui, niūriam, tamsaus gymio individui, kuris, nešinas 
mano lagaminu, nuvedė į man skirtą miegamąjį. Viskas šiuose namuose 
buvo atgrasu. Pietavome dviese, ir nors šeimininkas iš visų jėgų stengėsi 

mane užimti, jaučiau, kad jo mintys kažkur klajoja, o kalbėjo jis taip 
miglotai ir padrikai, jog vos galėjau jį suprasti. Jis be perstojo barbeno, 
pirštais į stalą, graužė nagus ir kitaip reiškė savo susijaudinimą bei ne- 
kantravimą. Pietūs buvo nekaip išvirti ir prastai patiekti, o rūškanas ir 
nešnekus tarnas anaiptol nepakėlė mūsų nuotaikos. Drįstu tvirtinti, kad 
visą vakarą stengiausi sugalvoti kokią nors dingstį grįžti į Li. Prisimenu 
vieną dalyką, galbūt susijusį su byla, kurią judu, džentelmenai, tiriate. 
Tuo metu aš jam neteikiau jokios reikšmės. Baigiant pietauti, tarnas at- 
nešė raštelį. Pastebėjau, jog, perskaitęs jį, šeimininkas pasidarė dar labiau 
išsiblaškęs ir dar keistesnis. Jis net nebeapsimetė norįs kalbėtis toliau ir 
sėdėjo paskendęs savo mintyse, rūkydamas vieną cigaretę po kitos, ta- 
čiau nė žodžiu neprasitarė apie tą raštelį. Vienuoliktą valandą apsidžiau- 
giau galėdamas eiti gulti. Po kurio laiko duryse pasirodė Garsija — mano 
kambaryje tuomet jau buvo tamsu — ir paklausė, ar aš neskambinęs. At- 
sakiau, kad ne. Jis atsiprašė sutrukdęs mane tokiu vėlyvu laiku ir pridū- 
rė, kad jau beveik pirma valanda. Paskui aš tučtuojau užmigau ir kietai 
išmiegojau ligi pat ryto. Na, o dabar prasidės pati įdomiausia mano pa- 
sakojimo vieta. Pabudau jau visai prašvitus. Žvilgtelėjau į laikrodį — jau 
beveik devynios. Buvau primygtinai prašęs pažadinti mane aštuntą, to- 
dėl labai nusistebėjau tokiu užmaršumu. Šokęs iš lovos, paskambinau 
tarnui; tačiau jis nepasirodė. Skambinu dar ir dar kartą — jokio atgarsio. 
Tuomet nusprendžiau, jog varpelis sugedęs. Paskubomis apsirengiau ir 
baisiausiai pasipiktinęs nuskubėjau žemyn pareikalauti karšto vandens. 
Galite įsivaizduoti, kaip nustebau nieko ten neradęs. Ėmiau šaukti — jO- 
kio atsakymo. Tuomet pradėjau bėgti iš kambario į kambarį. Niekur nė 
gyvos dvasios. Iš vakaro šeimininkas buvo man parodęs savo miegamąjį, 
taigi pasibeldžiau į jo duris. Niekas neatsiliepė. Pasukau rankeną ir įėjau 
vidun. Kambarys buvo tuščias, lovoje, matyt, niekas nemiegojęs. Jis din- 
go kartu su kitais. Per naktį lyg išgaravo visi — svetimšalis šeimininkas, 
svetimšalis tarnas, svetimšalis virėjas! Taip baigėsi mano apsilankymas 
Visterijų Lodžoje. 

Šerlokas Holmsas trynė rankas ir krizeno dėdamas šitą nei šiokį, nei 
tokį atsitikimą į savo keistų istorijų rinkinį. 

— Kaip matau, jūs patyrėte tiesiog išskirtinį nuotykį, — tarė jis. — Ar 
galiu paklausti, ką veikėte paskui? 

— Buvau įsiutęs. Pirmiausia pamaniau, jog tapau kažkokia nelemto 
pokšto auka. Susikroviau savo daiktus, užtrenkiau duris ir su lagaminu 
rankoje iškeliavau į Ešerą. Užsukau pas „Brolius Alenus“ — pagrindinę 
nekilnojamojo turto agentūrą šiame miestelyje — ir sužinojau, jog vila 
buvo išnuomota per šią firmą. Man dingtelėjo, kad visa šita išmo- 
nė vargu ar sumanyta norint pasityčioti iš manęs, greičiau tai buvo 
pastangos išvengti nuomos mokesčio. Baigiasi kovo mėnuo, vadinas, 
jau greitai terminas mokėti už ketvirtį. Bet šis samprotavimas nepasi- 
tvirtino. Agentas padėkojo už perspėjimą, tačiau paaiškino man, kad 
nuoma sumokėta iš anksto. Tuomet grįžau į Londoną ir apsilankiau 
Ispanijos ambasadoje. Tenai šio žmogaus niekas nepažinojo. Paskui 
nuvažiavau pas Melvilį, kurio namuose susipažinau su Garsija, bet pa- 
aiškėjo, kad jis žino apie jį netgi mažiau, negu aš. Galiausiai, sulaukęs 
jūsų atsakymo į savo telegramą, atvykstu čionai, manydamas jus esant 
kaip tik tą žmogų, kuris gali patarti sunkiais gyvenimo atvejais. Bet 
dabar, pone inspektoriau, iš to, ką pasakėte įėjęs į šitą kambarį, su- 
pratau, kad jūs galite papasakoti šios istorijos tęsinį ir kad įvyko kaž- 
kokia tragedija. Galiu jums garantuoti, kad kiekvienas mano ištartas 
žodis — gryna tiesa ir, be to, ką pasakiau, aš daugiau ničnieko nežinau 
apie to žmogaus likimą. Vienintelis mano troškimas — kiek galima 
daugiau padėti įstatymui. 

— Neabejoju, pone Skotai Eklzai, nė kiek neabejoju, — labai maloniu 
tonu pasakė inspektorius Gregsonas. — Turiu pripažinti, kad visa, ką jūs 
papasakojote, tiksliai atitinka mūsų nustatytus faktus. Antai per pietus jis 
tikrai gavo raštelį. Ar jūs kartais nepastebėjote, kur jis dingo? 

— Pastebėjau. Garsija suglamžė jį ir įmetė į židinį. 

— Ką jūs apie tai pasakysite, pone Beinzai. 

Kaimo seklys buvo stamantrus storulis, kurio raudonas veidas būtų 
atrodęs gan mužikiškai, jei ne itin blizgančios akys, lindinčios plyšiuose 
tarp riebių skruostų ir antakių. Iš lėto šypsodamas, jis ištraukė iš kišenės 
sulankstytą, apiblukusią popieriaus skiautelę. 

— Ten, židinyje, pone Holmsai, yra virbeliai, pritvirtinti prie pasto- 
vų. Jis numetė per toli, ir raštelis pro juos iškrito. Aš iškrapščiau jį net 
neapdegusį. 

Holmsas pritariamai nusišypsojo. 

— Jums reikėjo itin nuodugniai apieškoti namą, norint rasti tą vienin- 
telį popieriaus gumulėlį. 

— "Taip ir buvo, pone Holmsai. Visada taip darau. Ar perskaityti, 
pone Gregsonai? 

Inspektorius linktelėjo galva. 

— Rašyta ant paprasto gelsvo popieriaus be vandens ženklų. Ketvir- 
tis lapo. Nukirpta dviem įkirpimais trumpomis žirklutėmis. Lapelis buvo 
sulankstytas trigubai ir paskubomis užantspauduotas tamsiai raudona 
smalka, prispaudus kažkokiu plokščiu ovaliu daiktu. Adresuotas ponui 
Garsijai, Visterijų Lodža. Jame parašyta: 


Mūsų spalvos — kaip visada: žalia tr balta. Žalia — atidaryta, balta — už- 
daryta. Paradiniai laiptai, antro aukšto pirmas koridorius, septintos dešinėje, 
žalia gelumbė. Tepadeda mus Dievas. 


D) 


Rašysena moters, brėžta aštria plunksna, tačiau adresas užrašytas arba 
kita plunksna, arba kieno nors kito. Čia raštas storesnis ir ryžtingesnis. 

— Labai įdomus raštelis, — pareiškė Holmsas, permetęs jį akimis. — 
Turiu jus pagirti, pone Beinzai, kad apžiūrėdamas atkreipėte dėmesį į 
detales. Būtų galima pridėti nebent tik kai kurias smulkmenas. Ovalus 
antspaudas — tikriausiai paprasta rankogalių sąsaga, — kas daugiau būtų 
tokios formos? Žirklutės lenktos — nagams. Nors įkirpimai ir trumpi, 
abiejuose aiškiai matyti toks pat nedidelis išlinkimas. 

Kaimo seklys nusijuokė. 

— Maniau, jog viską iš jo išsunkiau, bet, pasirodo, šiek tiek dar liko, — 
tarė jis. — Turiu prisipažinti, tas raštelis man nieko nerodo, nebent tik tai, 
jog kažkas buvo sumanyta ir, kaip paprastai, čia įsivėlusi moteris. 

Per visą šį pokalbį ponas Skotas Eklzas nenustygo savo krėsle. 

— Džiaugiuosi, kad radote tą raštelį, nes jis patvirtina mano pasakoji- 
mą, — įsiterpė jis. — Bet norėčiau priminti, kad kol kas dar nieko negirdė- 
jau, kas atsitiko ponui Garsijai ir visiems jo šeimynykščiams. 

— Apie Garsiją, — tarė Gregsonas, — nesunku pasakyti. Šįryt jis buvo 
rastas negyvas Oksšoto Ganyklose, beveik už mylios nuo jo namų. Gal- 
va sutraiškyta — matyt, buvo mušamas kokiu sunkiu smėlio maišu ar 
panašiu daiktu, kuris ne sužeidžia, o greičiau suknežina. Vietovė atkam- 
pi, aplinkui per kokį ketvirtį mylios nėra nė vieno namo. Matyt, pirmas 
smūgis, kirstas iš užpakalio, parbloškė jį, bet paskui užpuolikas dar ilgai 
talžė jį jau negyvą. Užpulta buvo nežmoniškai nuožmiai. Pėdsakų - jo- 
kių, taip pat ir jokių įkalčių nusikaltėliams nustatyti. 

— Apiplėštas? 

— Ne. Ir jokių žymių, kad buvo bandyta apiplėšti. 

— Labai skaudu, skaudu ir siaubinga, — irzliu balsu pralemeno ponas 
Skotas Eklzas, — ir be galo nemalonu man! Aš juk niekuo dėtas, kad 
mano šeimininkas naktį kažkur iškeliavo ir jį ištiko toks liūdnas galas. 
Kaip galėčiau būti įveltas į šią istoriją? 

— Labai paprastai, — atsakė inspektorius Beinzas. — Vienintelis do- 
kumentas, rastas žuvusiojo kišenėje, — jūsų laiškas, kuriame pranešate, 
jog atvykstate viešnagėn kaip tik jo mirties naktį. Ant voko buvo už- 
rašyta mirusiojo pavardė ir gyvenamoji vieta. Po devynių nusigavome 
1 jo namus, bet ten neradome nei jūsų, nei ko nors kito. Nusiunčiau 
telegramą ponui Gregsonui, kad suieškotų jus Londone, o aš tuo tarpu 
apžiūrėjau Visterijų Lodžą. Paskui atvažiavau į miestą, susitikau poną 
Gregsoną — ir štai mes čia. 

— O dabar, man regis, — pareiškė Gregsonas atsistodamas, — šį dalyką 
reikia įforminti įstatymiškai. Jūs, pone Skotai Eklzai, eisite su mumis į 
nuovadą, ir ten mes užrašysime jūsų parodymus. 

— Žinoma, tučtuojau einu. Bet jūsų paslaugų, pone Holmsai, aš neat- 
sisakau. Nesivaržykite dėl išlaidų ir nepagailėkite triūso tiesai išaiškinti. 

Mano bičiulis kreipėsi į kaimo inspektorių: 

— Tikiuosi, jūs neprieštarausite, kad bendradarbiausiu su jumis, 
pone Beinzai? 

— Man tai bus didelė garbė, sere! 

— Man pasirodė, kad lig šiol jūs veikėte labai greitai ir sumaniai. Saky- 
kite, ar yra kokių nors duomenų, leidžiančių nustatyti žuvusiojo mirties 
valandą? 

— Pirmą valandą nelaimingasis jau gulėjo tenai. Apie tą laiką pradėjo 
lyti, o mirtis jį užklupo dar prieš lietų. 

— Bet tai visiškai neįmanoma, pone Beinzai! - sušuko mūsų klientas. — 
Jo balso nesupainiosi su jokiu kitu balsu. Galėčiau prisiekti, kad kaip tik tą 
valandą Garsija buvo atėjęs į mano miegamąjį ir kalbėjosi su manimi. 

— Įsidėmėtina, tačiau gali būti ir kitaip, - pasakė Holmsas. 

— Ar jau įspėjote mįslę? — paklausė Gregsonas. 

— Iš pirmo žvilgsnio tai nelabai painus atvejis, nors, žinoma, čia yra 
kažkas nauja ir įdomaus. Reikia surinkti dar daugiau faktų, kad išdrįsčiau 
pateikti galutinį ir tikslų atsakymą. Beje, pone Beinzai, gal radote dar ką 
nors įsidėmėtina apžiūrinėdamas namą? 

Seklys kažkaip ypatingai pažvelgė į mano bičiulį. 

— Ten yra, — pasakė jis, — net ir labai įsidėmėtinų dalykų. Galbūt, kai 
susitvarkysiu policijos nuovadoje, jūs nuvažiuosite su manimi į tą vietą 
ir pasakysite, ką apie tai manote. 

— Pasirengęs jums patarnauti, — tarė Holmsas ir paskambino. — Pra- 
šom išlydėti tuos džentelmenus, ponia Hadson, ir pasiųsti berniuką į 
paštą su šia telegrama. Tegul sumoka penkis šilingus už atsakymą. 

Svečiams išėjus, kurį laiką mudu sėdėjome tylėdami. Holmsas be 
perstojo rūkė suraukęs antakius virš savo skvarbių akių ir iškišęs galvą į 
priekį, kaip darydavo visada, kai įtemptai mąstydavo. 

— Na, Votsonai, — paklausė jis, staiga atsisukdamas į mane, — ką jus 
pasakysite? 

— Apie Skoto Eklzo svaičiojimus nieko negaliu pasakyti. 

— O apie nusikaltimą? 

— Turėdamas galvoje tai, kad dingo visi namo gyventojai, pasakyčiau, 
jog jie vienaip ar kitaip susiję su žmogžudyste ir pabėgo nuo teismo. 

— Be abejo, taip manyti būtų galima. Tačiau, su tuo sutinkant, atrody- 
tų labai keista, kad abu tarnai būtų susimokę ir užpuolę savo šeimininką 

kaip tik tą vienintelę naktį, kai jis turėjo svečią. Juk galėjo su juo susido- 
roti be jokių liudytojų bet kurią kitą naktį. 

— Bet kodėl jie pabėgo? 

— Taigi. Kodėl jie pabėgo? Tai esminis faktas. Kitas esminis faktas — 
įsidėmėtinas mūsų kliento Skoto Eklzo nutikimas. Nejaugi, mielasis Vot- 
sonai, žmogaus išradingumas toks ribotas, kad neatsirastų paaiškinimo, 
kaip susieti abu šiuos esminius faktus? O jeigu šis paaiškinimas aprėptų 
dar ir tą paslaptingą raštelį, sudarytą iš labai keistų sakinių, tuomet jį 
būtų galima traktuoti kaip laikiną hipotezę. Jeigu nauji mūsų atrasti fak- 
tai tilptų į tą schemą, tuomet mūsų hipotezė pamažu virstų sprendimu. 

— Bet kokia 91 ta mūsų hipotezė? 

Holmsas prisimerkęs atsilošė krėsle. 

— Pripažinkite, mielasis Votsonai, kad apie ketinimą iškrėsti kokį 
nors pokštą negali būti nė kalbos. Kaip parodė tolesni įvykiai, buvo 
rengiamasi rimtiems dalykams, ir tai, kad Skotas Eklzas buvo atviliotas į 
Visterijų Lodžą, glaudžiai su jais siejasi! 

— Kaip gali sietis? 

— Sudėstykim viską paeiliui. Jau iš pirmo žvilgsnio matyti, kad ta 
keista ir staigi jaunojo ispano ir Skoto Eklzo draugystė kažkokia nenatu- 
rali. Iniciatorius buvo ispanas. Rytojaus dieną, iškart po pirmo susitiki- 
mo, jis atvažiuoja į kitą Londono galą pas Eklzą ir neišleidžia jo iš akių, 
kol neatsivilioja į Ešerą. Ko jis norėjo iš Eklzo? Ką jis galėjo ispanui 
duoti? Tas žmogus visiškai nepatrauklus. Ne itin protingas — kas galėjo 
būti bendra tarp jo ir guvaus lotyniško intelekto? Tai kodėl Garsija iš 
visų savo pažįstamų išsirinko jį, kaip labiausiai tinkantį savo tikslui? Ar 
jis turi kokią nors išskirtinę savybę? Sakyčiau, jog turi. Jis įkūnija tradici- 
nį britų orumą, kaip tik toks žmogus, kuris, kaip liudytojas, kitam britui 
galėtų padaryti įspūdį. Jūs gi pats matėte, kad nė vienas iš inspektorių 
net nesuabejojo jo parodymais, nors jie ir buvo gana keisti. 

— O kąjjis turėjo paliudyti? 

— Taip viskam apsivertus — nieko, 0 jeigu būtų buvę kitaip — viską. 
Štai kaip man atrodo. 

— Vadinas, jis būtų galėjęs patvirtinti alibi. 

— Visiška teisybė, mielasis Votsonai: būtų galėjęs patvirtinti alibi. 
Įrodymo dėlei tarkim, kad Visterijų Lodžos šeimynykščiai yra kažkokio 
sąmokslo bendrininkai. Pasikėsinimas, kad ir koks jis būtų, tarkim, tu- 
rėjo įvykti prieš pirmą valandą. Kažką padarę laikrodžiams, jie, galimas 
dalykas, nusiuntė Skotą Eklzą miegoti anksčiau, negu jis manė. Šiaip ar 
taip, labai panašu, kad tuomet, kai Garsija tyčia užėjo pas jį ir pasakė, jog 
jau pirma valanda, iš tikrųjų buvo tik dvylika. Jeigu Garsija būtų sėkmin- 
gai įvykdęs savo sumanymą ir grįžęs ligi pirmos valandos, jis tikriausiai 
būtų galėjęs stipriai atsikirsti bet kokiems kaltinimams. Štai tada šis ne- 
priekaištingas anglas būtų pasirengęs kiekviename teisme prisiekti, jog 
kaltinamasis visą laiką sėdėjo namuose. Net blogiausiu atveju tai būtų 
buvusi tam tikra garantija. 

— Taip, taip, suprantu. Bet kaip paaiškinti, kur dingo kiti? 

— Aš dar neturiu visų faktų, bet nemanau čia iškilsiant nenugalimų 
sunkumų. Ir vis dėlto klaidinga daryti išvadas neturint visų duomenų. 
Nė nenorėdamas pradedi juos taikyti prie savo teorijų. 

— O raštelis? 

— Kaip ten buvo parašyta? „Mūsų spalvos — kaip visada: žalia ir 
balta“. Panašu į lenktynes. „Žalia — atidaryta, balta — uždaryta“. Tai aiš- 
kiai signalas. „Paradiniai laiptai, antro aukšto pirmas koridorius, sep- 
tintos dešinėje, žalia gelumbė“. Tai susitikimo vieta. Galbūt po visu 
šituo slepiasi pavydus vyras. Šiaip ar taip, tai buvo pavojingas žygis. 
Kitaip ji nebūtų parašiusi: ,Tepadeda mums Dievas“. „D“ — tikriausiai 
orientyras. 

— Tas jaunuolis — ispanas. Manau, jog „D“ parašyta vietoj „Dolore- 
sa“, — tai labai paplitęs moters vardas Ispanijoje. 

— Puiku, Votsonai, labai puiku, bet visiškai nepriimtina. Ispanė ra- 
šytų ispanui tik ispaniškai. Nėra abejonės, laiškelį parašė anglė. Taigi 
mums belieka tiktai apsišarvuoti kantrybe ir laukti kol sugrįš tas šaunusis 
inspektorius. O tuo tarpu galiu dėkoti palankiam likimui, išgelbėjusiam 
mus nors keletui valandėlių nuo nepakeliamos dykinėjimo naštos. 

Dar nespėjus sugrįžti Sario inspektoriui, atėjo atsakymas į Holmso 
telegramą. Perskaitęs Holmsas jau buvo bededąs ją į savo užrašų kny- 

gutę, bet susidūrė su klausiamu mano žvilgsniu ir juokdamasis padavė 
telegramą man. 

— Mudu sukamės aukštosiose sferose, — tarė jis. 

Telegramoje buvo pavardžių ir vardų sąrašas: „Lordas Haringbis — 
Dinglas; seras Džordžas Foliotas — Oksšoto Tvirtovė; ponas Hainsas 
Hainsas, taikos teisėjas, — Pardi Pleisas; ponas Džeimsas Beikeris Vil- 
jamsas — Senieji Fortono Rūmai; ponas Hendersonas — Aukštasis Bokš- 
tas; garbusis Džošuva Stounas — Žemutinis Volslingas“. 

— Tuo, matyt, ir apsiriboja mūsų veiklos laukas, — pareiškė Holm- 
sas. — Neabejoju, kad metodiškai mąstantis Beinzas pasirinko maždaug 
tokį pat planą. 

— Nevisiškai suprantu. 

— Nagi, mielasis bičiuli, mudu jau padarėme išvadą, kad raštelyje, 
kurį Garsija gavo per pietus, buvo paskirtas kažkoks pasimatymas ar 
susitikimas. Taigi, jei šis aiškinimas teisingas ir jeigu į slapto suėjimo 
vietą reikia lipti paradiniais laiptais ir antro aukšto koridoriuje ieškoti 
septintų durų, visiškai aišku, kad namas labai didelis. Lygiai taip pat 
neabejotina, kad tas namas negali būti toliau kaip per mylią ar dvi nuo 
Oksšoto, nes Garsija keliavo tenai pėsčias ir tikėjosi, jei teisingai aiški- 
nu faktus, grįžti į Visterijų Lodžą, kol galioja jo alibi, tai yra ligi pirmos 
valandos. Kadangi didelių namų netoliese Oksšoto neturėtų būti labai 
daug, aš pasinaudojau akivaizdžiausiu metodu ir telegrama paprašiau 
Skoto Eklzo minėtų agentų atsiųsti man tų namų sąrašą. Štai jie ir 
surašyti šioje telegramoje, ir antrasis mūsų susiraizgiusios gijos galas 
veda į vieną 1š jų. 


Buvo jau šešta valanda, kai lydimi inspektoriaus Beinzo atvykome į 
jaukų Sario grafystės Ešero miestelį. 

Mudu su Holmsu buvome pasiėmę viską, ko reikia nakčiai, ir „Jau- 
čio“ viešbutyje išsinuomojome patogius kambarius. Pagaliau kartu su se- 
kliu išsirengėme į Visterijų Lodžą. Buvo šaltas, tamsus kovo vakaras, pūtė 
žvarbus vėjas, į veidus purškė smulkus lietus, ir visa tai derinosi su apleis- 
ta ganykla, per kurią ėjo mūsų kelias, ir su liūdnu tikslu, į kurį jis vedė. 

II 
Tigras iš San Pedro 


Po poros mylių kelio sužvarbę ir nelinksmi pasiekėme medinius 
vartus, už kurių buvo matyti niūri kaštonų alėja. Lenktas, dumsus įva- 
žiavimas atvedė mus prie žemo, tamsaus namo, juodo it derva pilkšvai 
melsvo dangaus fone. Priešakiniame lange, šiek tiek kairiau nuo durų, 
spingsojo menka švieselė. 

— Čia budi mūsų policininkas, — pasakė Beinzas. — Aš pabelsiu į langą. 

Jis nužingsniavo tiesiai per vėją ir pirštais pabarbeno į stiklą. Pro 
rasotą langą neaiškiai pastebėjau, kaip iš krėslo, stovinčio šalia židinio, 
pašoko kažkoks žmogus ir iš kambario pasigirdo smarkus riksmas. Po 
valandėlės duris pravėrė išblyškęs, sunkiai alsuojantis policininkas su 
virpančia žvake drebančioje rankoje. 

— Kas atsitiko, Voltersai? — griežtai paklausė Beinzas. 

Policininkas nusišluostė kaktą nosine ir giliai su palengvėjimu atsiduso. 

— Kaip gerai, kad atėjote, sere. Vakaras taip prailgo, o mano nervai, 
žinote, jau nebe tie kaip buvo. 

— Nervai, Voltersai? Aš nė nemaniau, kad tu juos turi. 

— Matote, sere, namas tuščias, visur tyku, ir dar tas keistas daiktas 
virtuvėje. Kai jūs pabarbenote į langą, pamaniau, kad jis vėl sugrįžo. 

— Kas toks? 

— Nežinau, man regis, tai buvo pats velnias. Jis stovėjo prie lango. 

— Kas stovėjo prie lango ir kada? 

— Prieš kokias dvi valandas. Pradėjo temti. Aš sėdėjau krėsle ir skai- 
čiau. Nežinau, kas privertė mane pakelti galvą, bet pro apatinį lango sti- 
klą į mane žvelgė kažkieno veidas. Viešpatie mano, sere, ir koks veidas! 
Visą gyvenimą jis man sapnuosis. 

— Na, na, Voltersai! Policininkui nevalia taip šnekėti. 

— Žinau, sere, žinau. Bet mane nukrėtė šiurpas, nėra čia ko slėpti. 
Jis buvo nei juodas, sere, nei baltas, nei kokios kitos man žinomos spal- 
vos, kažkokio keisto atspalvio, tarytum molis, atmieštas pienu. O koks 

stambus! Dukart didesnis už jus, sere. O koks žvilgsnis! Dvi didžiulės, 
išsišovusios akys ir virtinė baltų dantų, tarytum išbadėjusio žvėries. Sa- 
kau jums, sere, jog negalėjau nei piršto pakrutinti, nei atsikvėpti, kol 
jis šmurkštelėjo kažkur ir pradingo. Puoliau laukan į krūmus, bet, ačiū 
Dievui, nieko tenai nebuvo. 

— Jei nežinočiau, Voltersai, kad tu geras darbuotojas, už tai parašy- 
čiau tau papeikimą. Nors tai ir pats velnias būtų buvęs, vykdantis par- 
eigas policininkas neturi dėkoti Dievui, kad jo nesučiupo. Tikiuosi, tau 
nepasivaideno ir nervai nepakriko? 

— Šitai galima labai lengvai patikrinti, — įsiterpė Holmsas, įžiebdamas 
batų numeris, mano manymu, — dvyliktas. Jeigu ūgis atitinka pėdą, tai jis 
turėtų būti milžinas. 

— Kur jis dingo? 

— Matyt, nėrė per krūmus ir išbėgo į vieškelį. 

— Na, — prabilo inspektorius rimtu ir susimąsčiusiu veidu, — kas jis 
galėjo būti ir ko čia norėjo, tačiau dabar jo čia nėra, o mums reikia imtis 
tiesioginio darbo. Jei leisite, pone Holmsai, dabar apžiūrėsime namą. 

Rupestingai apžvelgus miegamuosius ir svetaines, pasak Beinzo, nie- 
ko ypatinga nerasta. Atrodo, kad nuomininkai beveik nieko neatsivežė 
ir visus daiktus ligi pat menkiausių smulkmenų išsinuomojo. Buvo pa- 
likta daugybė drabužių su „Markso ir Ko“, Hai Holbornas, etiketėmis. 
Telegrafu jau buvo pasiteirauta, tačiau Marksas nieko nežinojo, nebent 
tik tiek, kad pirkėjas jam visada laiku sumokėdavo. Iš asmeninių daiktų 
rasta keletas pypkių, vienas kitas romanas — du iš jų ispanų kalba, seno- 
viškas revolveris, gitara ir keletas kitų niekniekių. 

— Nieko ypatinga, — kalbėjo Beinzas, su žvake rankoje žingsniuo- 
damas iš kambario į kambarį. — Bet dabar, pone Holmsai, prašyčiau 
atkreipti dėmesį į virtuvę. 

Tai buvo niūrus, aukštomis lubomis kambarys užpakalinėje namo 
pusėje. Viename kampe pakreikta šiaudų, matyt, tai buvęs virėjo patalas. 
Stalas apkrautas nesuvalgytais patiekalais ir nešvariomis lėkštėmis — va- 


karykščių pietų likučiai. 

— Pažvelkite čionai, — tarė Beinzas. — Kas, jūsų manymu, tai ga- 
lėtų būti. 

Jis prinešė žvakę prie kažkokio nepaprasto daikto, atremto į užpaka- 
linę indaujos sieną. Jis buvo toks susiraukšlėjęs, susiraitęs ir sudžiūvęs, 
kad sunku buvo pasakyti, kas tai. Buvo galima nebent tik pasakyti, jog 
jis juodas, aptrauktas oda ir šiek tiek panašus į mažyčio žmogučio kūnelį. 
pasirodė, jog tai labai susirietusi ir labai sena beždžionė. Galiausiai išvis 
ėmiau abejoti, ar tai gyvulio, ar žmogaus kūnas. Per pusiaują jis buvo 
apjuostas dviguba virtine baltų kriauklelių karolių. 

— Labai įdomu... išties labai įdomu! — pareiškė Holmsas, pažvelgęs į 
tuos kraupius palaikus. — Ar dar yra kas nors? 

Beinzas tylėdamas nuvedė mus prie kriauklės ir pakėlė virš jos žvakę. 
Joje gulėjo išmėtytos galūnės ir liemuo kažkokio didžiulio balto paukš- 
čio, kuris su visomis plunksnomis buvo žvėriškai sudraskytas į gabalus. 
Holmsas parodė skiauterę ant nuplėštos galvos. 

— Baltas gaidys, — tarė jis. — Nepaprastai įdomu! Išties labai keistas 
atvejis. 

Bet kraupiausią dalyką Beinzas paliko pabaigai. Jis ištraukė iš po 
kriauklės pilną kraujo cinkuotą kibirą. Paskui paėmė nuo stalo didžiulę 
plokščią lėkštę, ant kurios gulėjo krūva sukapotų ir apdegusių kaulų. 

— Čia kažkas buvo nužudytas ir sudegintas. Visa šita mes išgraibėme 
iš krosnies. Šįryt buvo gydytojas. Jis sako, jog tai ne žmogaus kaulai. 

Holmsas nusišypsojo ir patrynė rankas. 

— Turiu jus pasveikinti, inspektoriau: jums teko doroti labai neįprastą 
ir pamokomą reikalą. Tikiuosi, neįsižeisite, jei pasakysiu, jog jūsų gebė- 
jimai pranoksta jūsų galimybes. 

Inspektoriaus Beinzo mažos akutės sublizgo iš pasitenkinimo. 

— Jūs teisus, pone Holmsai. Čia, provincijoje, mes tiesiog dūstam iš 
sąstingio. Toks atvejis kaip šitas teikia galimybių, ir aš jomis pasinaudo- 
siu. Ką jūs manote apie tuos kaulus? 

— Sakyčiau, jog tai ėriuko, o gal ožiuko kaulai. 

— O apie baltą gaidį? 

— Įdomu, pone Beinzai, labai įdomu. Sakyčiau, tiesiog unikalu. 

— Taip, sere, šitame name gyventa labai keistų žmonių, kurie labai 
keistai elgėsi. Vienas jau nebegyvas. Gal jo bendrai sekė iš paskos ir nu- 
žudė jį? Jeigu taip, mes juos sučiupsime, nes visi uostai saugomi. Bet aš 
kitaip manau. Taip, sere, aš manau visiškai kitaip. 

— Vadinas, jūs turite savo teoriją? 

— Ir pats ją patikrinsiu, pone Holmsai. Man bus garbė tai padaryti. 
Jūs jau įgijote gerą vardą, o man dar reikia jį pasiekti. Norėtųsi paskui 
pasakyti, jog uždavinį išsprendžiau be jūsų pagalbos. 

Holmsas geraširdiškai nusijuokė. 

— Na, gerai, inspektoriau, — pasakė jis. — Ženkite savo keliu, o aš 
eisiu savuoju. Jei ką nors pasieksiu, visada mielu noru jums pranešiu, 
kai tik paprašysite. Manau, jog šiuose namuose pamačiau viską, ką no- 
rėjau, o dabar kur kas naudingiau praleisiu laiką kur nors kitur. Ay 
revotr,* Linkiu sėkmės! 

Iš daugybės smulkučių požymių, kurių kiti gal ir nepastebėjo, supra- 
tau Holmsą aptikus pėdsakus. Nors pašaliniam stebėtojui jis galėjo atro- 
dyti ramus kaip visada, vis dėlto iš jo prašviesėjusio žvilgsnio ir guvesnės 
elgsenos buvo galima justi slopinamą troškimą veikti ir vidinę įtampą, 
kuri man rodė, jog „varymas“ jau prasidėjo. Holmsas kaip visada nieko 
nekalbėjo, o aš — neklausinėjau. Man pakako, kad galiu dalyvauti šioje 
medžioklėje ir kukliai prisidėti prie jos rezultatų, be reikalo netrikdyda- 
mas įtemptai mąstančio proto. Atėjus laikui, man viskas paaiškės. 

Todėl aš laukiau, tačiau, vis didėjančiam savo nusivylimui, laukiau 
veltui. Slinko diena po dienos, o mano bičiulis nežengė nė žingsnio. 
Vieną rytą išvažiavo į Londoną, ir iš atsitiktinės užuominos sužinojau 
ji apsilankius Britų muziejuje. Išskyrus šitą vienintelę išvyką, visas kitas 
dienas jis ilgai ir dažniausiai vienas vaikštinėjo po apylinkes arba plepė- 
davo su vietinėmis kūmutėmis, su kuriomis jau buvo susipažinęs. 

— Man regis, Votsonai, savaitė, praleista kaime, jums išeis į gera, — 
kartą pareiškė jis. — Juk labai malonu vėl pamatyti pirmuosius žalius 


* Iki pasimatymo (pranc). 

gyvatvorės ūglius ir lazdynų žirginius. O su kauptuku, botanine skardine 
1r botanikos vadovėliu rankose galima ir daug ką išmokti. 

Jis ir pats su visa šita amunicija slampinėjo po apylinkę, tačiau vaka- 
rais parnešdavo tik menką žolelių rinkinį. 

Kartais bevaikščiodami susitikdavome inspektorių Beinzą. Kai svei- 
kindavosi su mano bendrakeleiviu, jo putlus, raudonas veidas šypsote 
šypsodavo, mažos akutės blizgėdavo. Apie savo laimėjimus mažai te- 
kalbėdavo, bet iš to trupučio supratome, kad ir jis nepatenkintas įvykių 
eiga. Ir vis dėlto turiu prisipažinti, jog gerokai nustebau, kai, praėjus 
kokioms penkioms dienoms po nužudymo, atskleidęs rytinį laikraštį, 1š- 
vydau didžiulėmis raidėmis parašyta: 


OKSŠOTO PASLAPTIS ATSKLEISTA 
ĮTARIAMAS ŽUDIKAS SUIMTAS 


Man garsiai perskaičius pavadinimą, Holmsas kaip įgeltas pašoko 
iš krėslo. 

— Po perkūnais! — suriko jis. — Negi tai reiškia, kad Beinzas jį sučiupo? 

— Matyt, kad taip, - pasakiau peržvelgdamas šį reportažą. 


Ešerą ir jo apylinkes nepaprastai sukrėtė vakar vakare pasklidusi žinia 
apie areštą, įvykdytą ryšium su Oksšoto žmogžudyste. Reikia priminti, 
kad ponas Garsija iš Visterijų Lodžos buvo rastas negyvas Oksšoto ga- 
nyklose su žiauraus smurto žymėmis; tą pačią naktį pabėgo jo tarnas ir 
virėjas, ir tai sukėlė įtarimą, kad jie dalyvavo žmogžudystėje. Manoma, 
nors tai ir neįrodyta, kad nužudytasis džentelmenas savo namuose turėjo 
brangenybių ir jas pagrobus buvo įvykdytas nusikaltimas. Inspektorius 
Beinzas, tiriantis šią bylą, dėjo visas pastangas, kad atskleistų pabėgėlių 
slėptuvę ir visiškai pagrįstai tikėjo, jog jie tūno kokioje nors iš anksto pa- 
rengtoje užlandoje. Jau iškart buvo aišku, kad bėgliai vis tiek bus sugauti, 
nes virėjo išvaizda, pasak vieno kito prekeivio, probėgšmais regėjusio jį 
pro langą, labai krintanti į akis — tai milžiniškas, bjaurios išvaizdos mula- 
tas, gelsvo, aiškiai negrų rasės veido. Šis žmogus jau buvo pastebėtas po 

nusikaltimo: policininkas Voltersas dar tą patį vakarą matė jį ir net bandė 
vytis, kai tas išdrįso apsilankyti Visterijų Lodžoje. Inspektorius Beinzas 
spėjo tokį mulato apsilankymą turėjus tam tikrą tikslą ir, matyt, todėl 
tikėjosi dar kartą jį pasikartosiant, tad paliko namą tuščią, o krūmuose 
įrengė pasalą. Praėjusią naktį mulatas pateko į spąstus ir po grumty- 
nių buvo sulaikytas, bet tas laukinis dar spėjo žiauriai įkąsti policininkui 
Dauningui. Suprantama, kai suimtasis bus apklaustas pareigūnų, polici- 
jai bus leista jį įkalinti, ir tada, reikia tikėtis, viskas išaiškės. 


— Reikia tučtuojau pasimatyti su Beinzu! - sušuko Holmsas, čiupda- 
mas skrybėlę. — Mes jį dar rasime namie. 

Mudu nuskubėjome kaimo gatvele ir sutikome inspektorių kaip tik 
beišeinantį. 

— Ar skaitėte, pone Holmsai? — paklausė jis, ištesdamas mums laikraštį. 

— Taip, Beinzai, skaičiau. Neįsižeiskite, bet norėčiau jus draugiškai 
perspėti. 

— Perspėti, pone Holmsai? 

— Aš taip pat įsigilinau į šitą bylą ir esu įsitikinęs, kad jūsų kelias 
neteisingas. Nenorėčiau, kad per daug toli nuklystumėte, kol pats tuo 
įsitikinsite. 

— Jūs labai malonus, pone Holmsai. 

— Tikinu jus, jog kalbu jūsų labui. 

Man pasirodė, kad ponas Beinzas vos vos mirktelėjo viena savo akute. 

— Mes susitarėme, jog kiekvienas eisime savo keliu, pone Holmsai. 
Aš taip ir darau. 

— Na, labai gerai, - pasakė Holmsas. - Nepykite ant manęs. 

— Ne, sere. Juk jūs man linkite gera. Bet kiekvienas turi savo sistemą, 
pone Holmsai. Jūs turite savo, o aš galbūt — savo. 

— Daugiau apie tai nekalbėsime. 

— Aš mielai jums papasakosiu naujienas. Tas vaikinas — visiškas lau- 
kinis, stiprus kaip darbinis arklys ir piktas kaip velnias. Vos nenukando 
Dauningui nykščio, kol jį sutramdėme. Jis nemoka nė žodžio angliškai, 
ir nieko negalėjome iš jo išpešti. Tik niurzgia, ir viskas. 


355 


356 


+» ARTHUR CONAN DOYLE 


— Ir jūs manote, jog turite įrodymų jį nužudžius savo šeimininką? 

— Aš to nesakau, pone Holmsai, nesakau. Mes kiekvienas einame 
savo keleliu. Jūs bandykite eiti savuoju, o aš — savuoju. Juk taip susi- 
tarėme. 

Mudviem nueinant, Holmsas gūžtelėjo pečiais ir pasakė: 

— Neperkandu aš to žmogaus. Pats sau kasa duobę. Na, bet, kaip 
jis sako, bandysime kiekvienas eiti savo keliu ir žiūrėsime, kas iš to 
išeis. Ir vis dėlto inspektorius Beinzas ne toks paprastas — aš čia kažko 
nesuprantu. 

— Sėskitės į tą krėslą, Votsonai, — paprašė Šerlokas Holmsas, mu- 
dviem grįžus į „Jaučio“ viešbuų. — Noriu, kad susipažintumėte su padė- 
timi, nes šįvakar man turbūt reikės jūsų pagalbos. Aš jums paaiškinsiu, 
kiek man pavyko nustatyti, šio įvykio eigą. Iš esmės jis lyg ir nesudėtin- 
gas, tačiau yra kai kurių netikėtų sunkumų norint suimti nusikaltėlius. 
Liko keletas spragų, kurias būtina užpildyti. Grįžkime prie raštelio, kurį 
Garsija gavo savo mirties dieną. Galime atmesti Beinzo mintį, kad į šį 
reikalą buvo įsivėlę tarnai. Mat Garsija, norėdamas turėti alibi, pasirūpi- 
no, kad jo namuose būtų Skotas Eklzas. Vadinas, jis pats buvo sumanęs 
kažkokį žygį — ir, matyt, nusikalstamą žygį — tą naktų, kai jį ištiko mirtis. 
Sakau „nusikalstamą“, nes tik nusikaltimą sumaniusiam žmogui reikia 
alibi. Taigi kas atėmė jam gyvybę? Be abejo, tas, prieš kurį buvo sumany- 
tas nusikalstamas žygis. Ligi šitos vietos, man regis, stojime ant tvirto pa- 
grindo. Dabar pasvarstykime, kodėl dingo Garsijos tarnai. Jie abu buvo 
šio nežinomo nusikaltimo sąmokslininkai. Jeigu jis, Garsijai sugrįžus, 
jau būtų buvęs įvykdytas, kiekvieną įtarimą paliudydamas būtų pašalinęs 
anglas, ir tuomet viskas būtų baigęsi gerai. Tačiau pasikėsinimas buvo 
pavojingas, ir jei Garsija laiku negrįžo, galimas daiktas, jis pats paaukojo 
savo gyvybę. Todėl buvo susitarta, kad tokiu atveju abu sąmokslininkai 
pasislėps iš anksto numatytoje vietoje ir taip išvengs tardymo, o vėliau 
pasikėsins dar kartą. Tai lyg ir visiškai paaiškintų faktus, ar ne? 

Štai kaip buvo išpainiotas šis nesuprantamas raizginys. Kaip ir visa- 
da, stebėjausi, kodėl man tai anksčiau neatėjo į galvą. 

— Bet kodėl vienas iš tarnų grįžo? 

— Galima manyti, kad skubėdamas pabėgti jis paliko kokį nors jam 
labai brangų daiktą, su kuriuo negalėjo išsiskirti. Tai paaiškintų, kodėl jis 
taip atkakliai vėl ir vėl sugrįždavo, ar ne? 

— Na, o kokia tolesnė grandis? 

— Tolesnė grandis — raštelis, kurį Garsija gavo per pietus. Jis nu- 
rodo, koks sąmokslininkas kitame siūlo gale. O kur tas galas? Aš jau 
sakiau, kad jis gali būti kokiame nors didžiuliame name, o tokių namų 
ne tiek jau daug. Per pirmuosius pasivaikščiojimus, kai apsigyvenome 
šiame kaime, greta botanikos studijų aš susipažinau su visais didžiu- 
liais namais ir ištyriau jų gyventojų šeimų istorijas. Ir tik vienas, vienut 
vienas namas patraukė mano dėmesį. Tai Aukštasis Bokštas, garsioji 
Jokūbo I laikų pilis, stovinti per mylią nuo ano Oksšoto galo ir mažiau 
kaip pusmylis nuo tragedijos vietos. Kiti rūmai priklauso praktiškiems, 
garbiems žmonėms, kuriems nerūpi jokia romantika. O ponas Hender- 
sonas iš Aukštojo Bokšto, pasak kalbų, esąs ypatingas žmogus, kuriam 
galėtų atsitikti ypatingų dalykų. Todėl ir sutelkiau visą dėmesį į jį ir jo 
šeimynykščius. Keista šutvė, Votsonai, o iš visų keisčiausias — jis pats. 
Man pasisekė jį pamatyti tinkama dingstimi, bet jo tamsiose, giliai įdu- 
busiose, skvarbiose akyse išskaičiau jį puikiai supratus tikrąjį mano tiks- 
lą. Tai kokių penkiasdešimties metų vyras, stiprus, energingas, plieno 
spalvos plaukais, vešliais juodais antakiais, elnio eisena ir imperatoriaus 
povyza — žiaurus, valdingas žmogus, iš pažiūros šaltas it ledas, o vidu- 
je — karštas it įkaitinta geležis. Jis arba svetimšalis, arba ilgai gyvenęs tro- 
pikuose, nes pageltęs ir išsekęs, bet stamantrus kaip rimbas. Jo draugas 
ir sekretorius ponas Lukas — neabejotinai svetimšalis, rudas it šokola- 
das, klastingas, lipšnus kaip katė, kalba meili, bet gelianti. Taigi matote, 
Votsonai, esama dviejų svetimšalių grupių, — viena Visterijų Lodžoje, 
kita Aukštajame Bokšte, — ir mūsų spragos po truputį užsipildo. Tie- 
du žmonės, susieti draugystės ir savitarpio pasitikėjimo, yra antrosios 
grupės šerdis. Bet ten gyvena dar vienas asmuo, galbūt dar svarbesnis 
dabartinėms mūsų paieškoms. Hendersonas turi du vaikus — vienuoli- 
kos ir trylikos metų mergaites. Jų guvernantė — panelė Bernet, maždaug 
keturiasdešimties metų anglė. Yra dar ir patikimas tarnas. Šita grupelė — 

tai tikra šeima, nes visad keliauja kartu, o Hendersonas — didelis mėgė- 
jas keliauti, jis visą laiką kur nors išvykęs. Ir tik prieš keletą savaičių jis 
grįžo į Aukštąjį Bokštą po metų išvykos. Dar galėčiau pridurti, jog jis 
neapsakomai turtingas ir lengvai gali patenkinti kiekvieną savo įgeidį. 
Jo namai pilni rūmininkų, patarnautojų, kambarinių ir kitokių persival- 
giusių, aptingusių tarnų, būdingų didžiuliams Anglijos kaimo rūmams. 
Visa tai sužinojau ir iš kaimo liežuvautojų, ir pats stebėdamas. Tokiam 
tikslui nėra geresnio įrankio, negu atleisti nepatenkinti tarnai, ir man 
pasisekė vieną tokį rasti. Sakau „pasisekė“, bet toji sėkmė manęs nebū- 
tų aplankiusi, jei nebūčiau jos ieškojęs. Kaip sakė Beinzas, kiekvienas 
iš mūsų turime savo sistemą. Taigi mano sistema man ir padėjo rasti 
Džoną Vornerį, buvusį Aukštojo Bokšto sodininką, kurį despotiškasis 
šeimininkas įsiutęs atleido. O jis savo ruožtu rūmuose turi tarnų, kurie 
visi lig vieno bijo ir nekenčia savo pono. Taigi aš gavau raktą, atvėrusį 
duris į šių namų paslaptis. Keisti žmonės, Votsonai! Nemanau, kad aš 
jau viską ten perpratau, tačiau, šiaip ar taip, tai savotiški žmonės. Na- 
mas dviejų galų; viename gyvena tarnai, kitame — šeima. Tarp jų nėra 
jokio ryšio, išskyrus asmeninį Hendersono tarną, patarnaujantį taip 
pat ir visai šeimai prie stalo. Viskas atnešama prie tam tikrų durų, jun- 
giančių abi puses. Guvernantė su mergaitėmis apskritai beveik niekur 
neišeina, nebent tik į sodą. Hendersonas niekada nevaikšto vienas. Jį 
visur it šešėlis lydi ir tamsiaodis sekretorius. Tarnai tarpusavy šnibždasi, 
kad jų ponas kažko labai bijo. ,„Sielą pardavė velniui už pinigus, — sako 
Vorneris, — ir laukia, kada skolintojas ateis pareikalauti savo dalies“. 
Niekas nė nutuokti nenutuokia, kas jie tokie ir iš kur atsibastė. Jie labai 
tužmingi. Hendersonas dusyk sučaižė žmogų rimbu, 1r tik prikimšta 
piniginė padėjo jam išvengti teismo. Dabar, Votsonai, apsvarstykime 
padėtį, remdamiesi šiomis naujomis žiniomis. Tarkim, laiškelį atsiuntė 
koks nors tarnas iš šitų keistų namų ir kvietė Garsiją įvykdyti jau anks- 
čiau suplanuotą pasikėsinimą. Kas parašė raštelį? Kažkas iš citadelės 
gyventojų — ir, be to, moteris. Kas, jei ne panelė Bernet, guvernantė? 
Visi mūsų samprotavimai veda pas ją. Šiaip ar taip, mes galime laikyti 
tai hipoteze ir pažiūrėkime, kokie būtų jos padariniai. Galiu pridurti, 

kad panelės Bernet amžius ir jos reputacija rodo, jog mano pirmutinė 
mintis apie kažkokius meilės motyvus, susijusius su šia istorija, visiškai 
neturi pagrindo. Jeigu tą laiškelį parašė ji, tai, galimas dalykas, panelė 
Bernet — Garsijos draugė ir sąmokslininkė. Kaip tuomet ji turėtų elgtis 
išgirdusi apie jo mirtį? Jei jis gavo galą vykdydamas nedorą sumanymą, 
ji turėtų tylėti užčiaupusi burną. Tačiau širdies gilumoje ji tikriausiai 
slėptų kartėlį i1r neapykantą jo žudikams ir stengtųsi kiek įmanydama už 
ji atkeršyti. Tad gal mums vertėtų su ja susitikti 17 pasinaudoti jos pa- 
galba? Tokia mintis man dingtelėjo pirmiausia. Bet čia iškyla nelemtas 
faktas. Po nužudymo nakties panelės Bernet niekas niekur nėra matęs. 
Nuo to vakaro ji dingo kaip į vandenį. Ar ji dar gyva? Galbūt ir ją mirtis 
ištiko tą pačią naktį kaip ir draugą, kurį buvo pakvietusi? O gal ji tik ka- 
linė? Šitą dalyką mes dar turime ištirti. Tik pamanykite, Votsonai, kokia 
sunki padėtis. Mes neturime kuo pasiremti norėdami kreiptis į teismą. 
Musų planas pasirodytų fantastiškas, jei išdėstytume jį teisėjui. Moters 
dingimas nieko nereiškia, bet kuris tokių keistų namų gyventojas gali 
ištisą savaitę nesirodyti žmonėms. O tuo tarpu jai galbūt kiekvieną aki- 
mirką gresia mirtis. Aš daugiau nieko negaliu, tik stebėti namą ir prie 
vartų pastatyti savo žmogų — Vornerį. Bet toliau taip tęstis nebegali. Jei 
įstatymas bejėgis, mes patys turime rizikuoti. 

— Ką siūlote daryti? 

— Aš žinau, kur yra jos kambarys. Į jį galima patekti nuo Aygelio sto- 
go. Siulau mudviem šiąnakt nueiti ir smogti į pačią paslapties širdį. 

Turiu prisipažinti, jog planas nebuvo labai viliojantis. Senas namas, 
atsiduodantis žmogžudyste, keisti ir kraupūs jo gyventojai, nežinomi 
pavojai, kurie tyko artinantis, ir tai, kad mes patys elgiamės neteisėtai, — 
visa, kartu paėmus, vėsino mano įkaršų. Bet šalti it ledas Holmso sam- 
protavimai neleisdavo atsisakyti pačių rizikingiausių jo siūlomų žygių. 
Būdavo aišku, kad taip ir tiktai taip galima išspręsti užduoų. Tylėdamas 
paspaudžiau jam, ranką, ir burtas buvo mestas. 

Bet mūsų tyrimui nebuvo lemta baigtis tokia avantiūra. Apie penktą 
valandą, kovo vakarui jau pradėjus skleisti šešėlius, į mūsų kambarį įsi- 
veržė kažkoks labai susijaudinęs kaimietis. 

— Jie išvažiavo, pone Holmsai. Išvyko paskutiniu traukiniu. Ledi iš- 
trūko, ji mano kebe apačioje. 

— Puiku, Vorneri! — sušuko Holmsas, pašokdamas ant kojų. — Votso- 
nai, kaip greitai pildosi spragos. 

Kebe sėdėjo nuo nervinio išsekimo beveik netekusi sąmonės mo- 
teris. Jos kumpanosiame, išvargusiame veide atsispindėjo neseniai įvy- 
kusios tragedijos pėdsakai. Galva buvo bejėgiškai nusvirusi ant krūti- 
nės, bet kai pakėlė ją ir abejingomis akimis pažvelgė į mus, pamačiau 
juodus vyzdžių taškus plačiose, pilkose rainelėse: ji buvo apsvaiginta 
opijaus. 

— Kaip ir jūs liepėte, pone Holmsai, aš laukiau prie vartų, — pori- 
no mūsų agentas, atleistasis sodininkas. — Karietai išvažiavus, nusekiau 
paskui ją į stotį. Ledi vaikščiojo po peroną kaip sapne, bet, jiems paban- 
džius įgrūsti ją į traukinį, atgijo ir ėmė grumtis. Jie įstūmė ją į vagoną, 
bet ji vėl ištrūko. Tuomet stojau jos pusėn, įsodinau į kebą, ir štai mes 
čia. Niekada neužmiršiu, kokiu veidu tas žmogus spoksojo į mane, kai 
nusivedžiau ledi šalin. Jei būtų galėjęs, čia pat būtų mane pribaigęs tas 
įtūžęs velnias, pageltusiu veidu ir juodomis akimis. 

Užnešėme ją aukštyn, paguldėme ant sofos, ir pora puodukų stiprios 
kavos bemat išsklaidė jos sąmonėje narkotikų miglas. Holmsas iškvietė 
Beinzą ir trumpai paaiškino padėt. 

— Ką gi, sere, jūs parūpinote tai, ko man kaip tik ir trūko, — kaltinimo 
liudytoją! — karštai sušuko inspektorius, paspausdamas mano bičiuliui 
ranką. — Aš iš pat pradžių ėjau tais pačiais pėdsakais kaip ir jūs. 

— Kaip? Įtarėte Hendersoną? 

— Kai jūs, pone Holmsai, landžiojote po krūmus Aukštajame Bokšte, 
aš tupėjau viename medyje sode ir mačiau jus ten apačioje. Svarbiausia 
buvo, katras pirmiau gaus įrodymus. 

— Tai kodėl suėmėte tą mulatą? 

Beinzas prunkštelėjo. 

— Buvau įsitikinęs, kad tas Hendersonas, kaip jis save vadina, nu- 
mano, jog yra įtariamas, ir kiurksos niekur nejudėdamas tol, kol jaus 
gresiantį pavojų. Taigi suėmiau ne tą žmogų — tegul mano, kad mes 

jo nebesekame. Žinojau, jog jis tikriausiai bandys pasprukti ir suteiks 
mums galimybę pasimatyti su panele Bernet. 

Holmsas uždėjo ranką inspektoriui ant peties. 

— Jūs daug pasieksite savo profesijoje. Turite nuovoką ir intuiciją, — 
pasakė jis. 

Beinzas paraudo iš pasitenkinimo. 

— Visą savaitę stotyje budėjo mūsų darbuotojas civiliais drabužiais. 
Saugojo, ar nebandys išvažiuoti kuris nors Aukštojo Bokšto gyventojas. 
Bet kai panelė Bernet ištrūko, jis, matyt, sutriko. Laimė, jūsų žmogus ją 
pagavo, ir viskas baigėsi sėkmingai. Mes, aišku, negalime jos suimti be 
parodymų, taigi kuo greičiau apklausime, tuo geriau. 

— Ji jau beveik atsipeikėjusi, — tarė Holmsas, pažvelgęs į guvernan- 
tę. —- Bet pasakykite man, Beinzai, kas toks tas Hendersonas? 

— Hendersonas, — atsakė inspektorius, — tai Don Muriljas, kažkada 
pramintas San Pedro Tigru. 

San Pedro Tigras! Mano atminty bemat šmėstelėjo visa to žmogaus 
istorija. Jis išgarsėjo kaip šlykščiausias, kraugeriškiausias tironas, kada 
nors valdęs šalį, pretenduojančią į civilizuotą valstybę. Stiprus, bebaimis, 
energingas — šių ypatybių ganėjo, kad priverstų įbaugintus žmones kęsti 
jo šlykščias ydas ištisus dešimt ar dvylika metų. Jo vardas kėlė siaubą 
visai Centrinei Amerikai. To laikotarpio pabaigoje prasidėjo visuotinis 
sukilimas prieš jį. Bet jis buvo toks pat gudrus kaip ir Žiaurus ir, vos tik 
pajutęs artėjančius neramumus, slapta nugabeno savo turtus į laivą, kurio 
įgulą sudarė ištikimi jo šalininkai. Kitą dieną sukilėliai įsiveržė į tuščius 
rūmus. Diktatorius, du jo vaikai, sekretorius, lobiai — visa išsprūdo iš jų. 
Nuo tos valandos jis dingo iš Naujojo pasaulio, ir Europos spaudoje 
dažnai būdavo svarstomas klausimas dėl jo tapatybės nustatymo. 

— Taip, sere, Don Muriljas — San Pedro Tigras, — tęsė toliau Bein- 
zas. — Pasitikrinę pamatysite, jog San Pedro spalvos — žalia ir balta, kaip 
tame raštelyje, pone Holmsai. Nors jis pasivadino Hendersonu, bet aš jį 
atsekiau per Paryžių, Romą ir Madridą ligi Barselonos, kur atplaukė jo 
laivas aštuoniasdešimt šeštaisiais metais. Visą tą laiką jie ieškojo jo norė- 
dami atkeršyti, ir tik neseniai pavyko jį susekti. 

— Jis buvo rastas prieš metus, — įsiterpė panelė Bernet, kuri jau buvo 
atsisėdusi ir įdėmiai klausėsi pokalbio. — Sykį jau buvo kėsintasi į jo gy- 
vybę, bet kažkokia pikta dvasia jį apsaugojo. Štai ir dabar — taurusis, rite- 
riškasis Garsija žuvo, o tas pabaisa liko gyvas ir sveikas. Bet ateis kitas ar 
dar kitas kartas, ir vieną dieną teisingumas bus įvykdytas. Tas yra tikra, 
kaip ir tai, jog rytoj patekės saulė. 

Ji sugniaužė savo liesas rankas, o iškamuotas veidas išblyško apimtas 
baisios neapykantos. 

— Bet kaipgi jūs, panele Bernet, įsivėlėte į šį reikalą? — paklausė 
Holmsas. — Kaip gali anglė ledi dalyvauti žudikų sąmoksle. 

— Aš dalyvauju jame todėl, kad nėra pasaulyje kito būdo teisingumui 
atkurti. Argi anglų įstatymams rūpi prieš daugelį metų San Pedre pra- 
lietos kraujo marios arba laivas, pilnas turtų, kuriuos pasivogė šis žmo- 
gus? Jums tai atrodo tarsi kitoje planetoje įvykdyti nusikaltimai. Bet mes 
žinome. Žinome tiesą, patirtą sielvarte ir kančiose. Pragare nėra tokio 
velnio kaip Chuanas Muriljas, ir mes neturėsime ramybės žemėje, kol jo 
aukos dar šaukiasi keršto. 

— Be abejo, jis toks, kaip jūs sakote, — tarė Holmsas. — Girdėjau, koks 
jis nuožmus. Bet kaip tai atsiliepė jums? 

— Viską papasakosiu. Šito niekšo veiklos taktika buvo tokia, kad jis 
viena ar kita dingstimi žudė kiekvieną, kuris ilgainiui būtų galėjęs tapti jo 
pavojingu varžovu. Mano vyras — taip, tikroji mano pavardė yra sinjora 
Viktorija Durando —- buvo San Pedro pasiuntinys Londone. Čia mudu 
susipažinome ir susituokėme. Žemėje nebuvo tauresnio žmogaus už jį. 
Deja, Muriljas išgirdo apie jo gebėjimus, kažkokia dingstimi atšaukė jį ir 
nuteisė sušaudyti. Visas jo turtas buvo konfiskuotas, o aš likausi viena 
su savo sielvartu ir beveik be jokio pragyvenimo šaltinio. Paskui tironas 
buvo nuverstas. Jis pabėgo, kaip ką tik papasakojote. Bet daugelis iš tų, 
kurių gyvenimą jis sugriovė, kurių artimiausi ir brangiausi žmonės buvo 
Jo kankinami arba nužudyti, nesusitaikė su tokia padėtimi. Jie susibūrė 
1 sąjungą, kuri neiširs tol, kol neįvykdys savo užduoties. Kai tik išaiški- 
nome, jog tariamasis Hendersonas yra nuverstasis despotas, man buvo 
pavesta įsitaisyti jo namuose ir pranešinėti kitiems apie jo išvykas. Man 


PASKUTINIS NUSILENKIMAS + 


pasisekė tai įvykdyti gavus jo šeimoje guvernantės vietą. Jis nė neįtarė, 
jog kasdien po kelis kartus sėdasi prie stalo su moterimi, kurios vyrą vie- 
nu plunksnos brūkštelėjimu pasiuntė myriop. Aš šypsojausi jam, auklė- 
jau jo vaikus ir laukiau išmušant savo valandos. Sykį buvo pasikėsinta į jį 
Paryžiuje, bet nesėkmingai. Mes bastėmės skersai ir išilgai Europos, no- 
rėdami suklaidinti persiekiotojus, ir galiausiai grįžome į šitą namą, kurį 
jis buvo išsinuomojęs, kai pirmąsyk atvyko į Angliją. Bet ir čia jo laukė 
teisingumo vykdytojai. Žinodamas, jog jis būtinai čionai sugrįš, Garsija, 
kurio tėvas anksčiau San Pedre užėme aukščiausią valstybinį postą, laukė 
jo su dviem neaukštos kilmės ištikimais bendražygiais — visi trys kurs- 
tomi tokių pat keršto motyvų. Dieną jis beveik nieko negalėjo padaryti, 
nes Muriljas buvo labai atsargus ir iš namų išeidavo tik su savo bendra- 
žygiu Luku, arba Lopesu, kaip buvo vadinamas savo didybės dienomis. 
Tačiau naktį jis miegodavo vienas, ir keršytojas galėjo jį užklupti. Tą 
vakarą, kaip iš anksto buvo susitarta, aš rengiausi nusiųsti savo draugui 
paskutinius nurodymus, nes Muriljas visada būdavo be galo budrus ir 
visąlaik keisdavo kambarius. Man reikėjo pažiūrėti, kad nebūtų uždary- 
tos laukujės durys ir kad lange priešais įvažiavimą degtų žalia arba balta 
šviesa, reiškianti, kad viskas gerai arba kad bandymą geriau atidėti. Bet 
viskas išėjo nei šiaip, nei taip. Aš kažkodėl sukėliau sekretoriaus Lopeso 
įtarimą. Jis prisėlino iš užpakalio ir puolė ant manęs, kai buvau ką tik 
užbaigusi raštelį. Jie abu su šeimininku nutempė mane į mano kambarį 
ir surengė man, kaip įkalintai išdavikei, teismą. Per tą teismą jie būtų ne 
kartą suvarę į mane savo peilius, jei būtų žinoję, kaip išvengti atpildo už 
savo poelgį. Pagaliau, gerokai pasiginčiję, jie nusprendė, kad nužudyti 
mane per daug pavojinga. Bet nutarė visam laikui atsikratyti Garsijos. 
Jie užkimšo man burną, o Muriljas suko man ranką tol, kol pasakiau 
adresą. Prisiekiu, būčiau leidusi visai ją išsukti, jei būčiau žinojusi, kas 
gresia Garsijai. Lopesas pats užrašė adresą ant mano raštelio, užants- 
paudavo rankovės sąsaga ir išsiuntė jį per tarną Chosė. Nežinau, kaip 
jis buvo nužudytas, tik aišku, kad žuvo nuo Muriljo rankos, nes Lopesas 
buvo paliktas saugoti manęs. Manau, jog Muriljas tykojo prožirnių krū- 
muose palei taką ir smogė jam einant pro šalį. Iš pradžių jie manė leisti 

Garsijai įeiti vidun ir tada jį nugalabyti kaip nusikaltimo vietoje sučiuptą 
plėšiką; bet paskui nusprendė, kad, įsivėlus į tardymą ir prasidėjus ap- 
klausoms, paaiškėtų, kas jie tokie, ir tada gali būti naujų pasikėsinimų. O 
mirus Garsijai, persekiojimai gal ir visai liautųsi, nes šitokia mirtis atbai- 
dytų kitus nuo tokių bandymų. Galbūt jiems viskas būtų ir gerai išėję, 
jeigu aš nebūčiau žinojusi, ką jie įvykdė. Neabejoju, jog mano gyvybė 
ne kartą kabojo ant plauko. Buvau užrakinta savo kambaryje, gąsdina- 
ma pačiais baisiausiais grasinimais, žiauriai kankinama siekiant palaužti 
mano dvasią, pažvelkit į šitą peilio dūrį man ant peties ir mėlynes ant 
visų rankų, — o kai sykį mėginau sušukti pro langą, į burną man įgrūdo 
kamštų. Taip žiauriai jie mane kankino penkias dienas, beveik ir valgyt 
neduodami, — tik tiek, kad nemirčiau iš bado. Šiandien vidurdienį man 
atnešė gerus priešpiečius, bet vos tik paragavusi supratau, kad valgyje 
kažko primaišyta. Lyg per sapną prisimenu, kaip mane pusiau nuvedė, 
pusiau nunešė į karietą ir tokios būsenos vežė į traukinį. Tik pajudėjus 
ratams staiga susivokiau, jog mano laisvė yra mano pačios rankose. Iš- 
šokau lauk, jie bandė įtempti mane atgal, ir, jeigu man nebūtų padėjęs šis 
geras žmogus, kuris pasodino mane į savo kebą, jokiu būdu nebūčiau iš 
jų ištrūkusi. Dabar, ačiū Dievui, jie manęs jau niekada nebesučiups. 

Mes visi įdėmiai klausėmės šito nepaprasto pasakojimo. Tylą nutrau- 
kė Holmsas. 

— Mūsų sunkumai dar nesibaigė, - linguodamas galvą, pareiškė jis. — 
Policijai darbas baigtas, bet teismui — dar tik prasideda. 

— Tikra tiesa, — pridūriau aš. - Apsukrus advokatas tai pavadins sa- 
vigyna. Nors jie galbūt yra įvykdę šimtus nusikaltimų, bet teis juos tik 
už šitą. 

— Na, ne! — gyvai paprieštaravo Beinzas. — Manau, jog mūsų įstaty- 
mai ne tokie jau blogi. Savigyna — vienas dalykas, o sąmoningai privilioti 
žmogų siekiant jį nužudyti — visiškai kitas, nors iš to žmogaus jums ir 
grėstų pavojus. Ne, ne, mūsų niekas neapkaltins, kai Aukštojo Bokšto 
gyventojai bus teisiami artimiausioje Gildfordo teismo sesijoje. 

Tačiau istorija sako, kad San Pedro Tigras už savo nuopelnus gavo 
tik po šiek tiek laiko. Būdamas suktas ir drąsus, jis su savo sąmokslinin- 

ku paspruko nuo persekiotojų įlįsdamas į kažkokį pensioną Edmonto- 
no gatvėje ir pro užpakalinius vartus išlįsdamas į Kerzono skverą. Nuo 
tos dienos niekas jo Anglijoje nebematė. O po kokio pusmečio Madri- 
de, „Eskurialo“ viešbutyje, savo kambaryje, buvo nužudytas markizas 
Montalva ir jo sekretorius senjoras Rulis. Nusikaltimas buvo priskirtas 
nihilistams, o nusikaltėlių taip ir nepasisekė suimti. Inspektorius Bein- 
zas aplankė mus Beikerio gatvėje ir parodė laikraštį, kur buvo aprašytas 
tamsus sekretoriaus veidas ir valdingi jo šeimininko bruožai, jo magne- 
tiškos akys ir vešlūs antakiai. Mes neabejojome, kad teisingumas, nors ir 
pavėlavus, pagaliau buvo įvykdytas. 

— Paini istorija, mielasis Votsonai, — pasakė Holmsas vieną pavakarę, 
rūkydamas įprastinę savo pypkę. — Vargu ar įstengsite pateikti ją tokia 
glausta forma, kuri tokia miela jūsų širdžiai. Ši istorija nusidriekia per du 
žemynus, apima dvi paslaptingų asmenų grupes, o be to, ją dar labiau 
komplikuoja mūsų didžiai gerbiamo Skoto Eklzo dalyvavimas. Tai, kad jis 
buvo įtrauktas, rodo, jog velionis Garsija sugebėjo regzti intrigą ir turėjo 
gerai išugdytą savisaugos instinktą. Čia nuostabu tik tai, kad šitose viso- 
kiausių galimybių džiunglėse, gerbiamo mūsų sąjungininko inspektoriaus 
Beinzo padedami, mes tvirtai stvėrėmės už svarbiausių dalykų, todėl tei- 
singai žengėme kreivu ir vingiuotu taku. Ar jums dar kas nors neaišku? 

— Kodėl sugrįžo virėjas mulatas? 

— Manau, jog tai gali paaiškinti ta keista būtybė virtuvėje. Tas žmo- 
gus — primityvus laukinis iš San Pedro miškų gūdumos, ir tai jo fetišas. 
Kai jis su draugu pabėgo į iš anksto numatytą slėptuvę, kur jau, be abejo, 
tūnojo koks nors iš jų sąmokslininkų, draugas įkalbėjo jį atsisakyti to- 
kio didžiulio daikto, galinčio sukelti įtarimą. Bet mulato širdis nenorėjo 
su juo skirtis, ir kitą dieną neiškentęs jis grįžo atgal, tačiau, pažvelgęs 
pro langą, pamatė ten jau įsitaisiusį policininką Voltersą. Palaukė dar 
tris dienas, ir tada jo pamaldumas ar prietaringumas privertė jį bandyti 
dar kartą. Nors inspektorius Beinzas ir dėjosi prieš mane neskiriąs tam 
incidentui svarbos, bet, būdamas be galo įžvalgus, suprato jo reikšmę, 
paspendė spąstus, ir vargšas mulatas įkliuvo į juos. Ar dar kas nors ne- 
aiškų, Votsonai? 


365 


366 +» ARTHUR CONAN DOYLE 


— Sudraskytas paukštis, kibiras su krauju, suanglėję kaulai — visa ta 
paslaptinga ir pilna kerų virtuvė? 

Holmsas nusišypsojo ir atsivertė įrašą savo užrašų knygutėje. 

— Aš praleidau visą rytmetį Britų muziejuje ir kai ką apie tai pasiskai- 
čiau. Štai citata iš Ekermano knygos „Vuduizmas ir negrų religijos“: 


Tikras vudu* išbažinėjas niekada nevykdys jokio svarbaus reikalo neal- 
našavęs tai Tikros aukos savo nešvariems dievams, norėdamas pienas įsiteikti. 
Ybatingais atvejais atnašaujamos žmonių aukos, lydimos kanibaltizmo. Bet ba- 
prastai aukojamas baltas gaidys, gyvas sudraskytas į gabalus, arba juodas ožys, 
kuriam berbjaunama gerklė, 0 kūnas sudeginamas. 


— Taigi mūsų laukinis draugas tiksliai vykdė savo tikėjimo apeigas. 
Tai groteskas, Votsonai, — pridūrė Holmsas, užversdamas užrašų kny- 
gutę, — bet, kaip aš jau minėjau, nuo grotesko iki siaubo — tik vienas 


žingsnis. 


* Vudu — religijos forma, susidedanti iš burtų ir raganavimo, paplitusi tarp kai kurių 


Amerikos negrų. 


KARTONINĖ DĖŽUTĖ 


arinkdamas būdingas bylas, rodančias nuostabias mano bičiulio 

Šerloko Holmso proto savybes, stengdavausi, kiek įmanoma, 
rasti tokių, kurios mažiau sensacingos, bet, kita vertus, leidžia kuo pla- 
čiau pasireikšti jo talentui. Deja, visiškai neįmanoma atskirti tai, kas sen- 
sacinga, nuo to, kas nusikalstama, ir metraštininkui iškyla dilema: arba jis 
turi paaukoti smulkmenas, svarbias jo pasakojimui, ir todėl neteisingai 
pateikti ataskaitą, arba panaudoti medžiagą, kurią jam duoda ne pasi- 
rinkimas, o atsitiktinumas. Po šios trumpos įžangos pereisiu prie savo 
užrašų apie vieną keistą, nors itin siaubingą įvykių grandinę. 

Tai atsitiko vieną svilinamai karštą rugpjūčio dieną. Beikerio gatvė 
buvo įkaitusi it krosnis, ir akinama saulės šviesa ant geltonų plytų namo 
kitoje kelio pusėje gildyte gildė akis. Sunku buvo patikėti, jog tai tos 
pačios sienos, kurios taip niūriai šmėkšodavo pro žiemos rūką. Mūsų 
langų užuolaidos buvo pusiau nuleistos, ir Holmsas gulėjo susirietęs ant 
sofos, jau kelintą kartą skaitydamas laišką, gautą rytiniu paštu. O aš per 
savo tarnybos laiką Indijoje buvau labiau įpratęs pakęsti karštį, nei šaltį, 
todėl trisdešimt trys laipsniai aukščiau nulio ne per daug mane vargino. 
Bet rytiniuose laikraščiuose nieko įdomaus nebuvo. Parlamento sesija 
baigėsi. Visi išvyko iš miesto, ir aš ėmiau ilgėtis Niu Foresto laukymių 
ir akmenuoto Sautsio paplūdimio. Tačiau tuščia banko sąskaita priver- 
tė mane atidėti atostogas, o mano draugo nė trupučiuko neviliojo nei 
kaimo aplinka, nei jūra. Jam patiko tūnoti tarp penkių milijonų žmonių, 

graibstant juos savo čiuptuvais ir jautriai reaguojant į kiekvieną gandelį 
apie neištirtą nusikaltimą. Meilė gamtai nerado vietos tarp daugybės jo 
privalumų, ir vienintelė permaina jam buvo tuomet, kai, palikęs miesto 
piktadarį, jis 1mdavo sekti jo bendražygį, gyvenant kaime. 

Matydamas, jog Holmsas pernelyg įsigilinęs į laišką ir nelinkęs su 
manimi šnekėtis, nusviedžiau šalin nuobodų laikraštį ir, atsilošęs krėsle, 
paskendau mintyse. Staiga mano bičiulio balsas nutraukė jas. 

— Jūs teisus, Votsonai, — prabilo jis. — Man regis, jog tai pats absur- 
diškiausias būdas išspręsti ginčą. 

— Absurdiškiausias! — sušukau staiga suvokęs, jog jis atspėjo mano 
slapčiausias mintis, atsitiesiau ir, nežmoniškai nustebęs, įsistebeilijau į jį. 

— Kas tai, Holmsai? — surikau. — Aš tiesiog neįsivaizduoju, kaip tai 
galima. 

Jis skaniai nusijuokė iš mano suglumimo. 

— Prisimenat, — kalbėjo jis, — kai aš neseniai perskaičiau ištrauką iš 
Po apsakymo, kuriame logiškai mąstantis stebėtojas seka neištartas savo 
pašnekovo mintis, jūs buvote linkęs tai traktuoti paprasčiausiai kaip au- 
toriaus /07 de force.* Kai pasakiau, jog ir aš nuolat darau tą patį, jūs ne- 
norėjote patikėti. 

— O, ne! 

— Galbūt jūs ir neišreiškėte žodžiais, mielasis Votsonai, bet neabe- 
jotinai tai parodėte antakiais. Taigi pamatęs, kaip numėtėte laikrašų ir 
apie kažką susimąstėte, apsidžiaugiau gavęs progą atspėti jūsų mintis ir 
galiausiai įsibrauti į jas, idant įrodyčiau, jog visąlaik bendravau su jumis. 

Bet aš vis dar nebuvau patenkintas. 

— Ištraukoje, kurią man perskaitėte, — pasakiau aš, — stebėtojas daro 
išvadas remdamasis žmogaus, kurį stebi, veiksmais. Kiek prisimenu, jis 
parklupo ant akmenų krūvos, pažvelgė į žvaigždes ir taip toliau. O aš 
ramiausiai sėdėjau sau krėsle, taigi kokių ženklų jums galėjau suteikti? 

— Jūs neteisus. Žmogui yra duoti veido bruožai, kuriais jis reiškia 
savo emocijas, o jūsiškiai kuo ištikimiausiai tai ir daro. 


* Triukas, pokštas (branc.). 

— Nejaugi norite pasakyti, jog atspėjote mano mintis iš veido bruožų. 

— Iš veido ir ypač iš akių. Tikriausiai dabar nebegalite nė prisiminti, 
kuo prasidėjo jūsų apmąstymai? 

— Ne, negaliu. 

— Tuomet aš jums pasakysiu. Numetęs laikraštį, — tai ir buvo veiks- 
mas, atkreipęs mano dėmesį, — jūs valandėlę sėdėjote nieko negalvoda- 
mas. Paskui jūsų žvilgsnis sustojo ties neseniai įrėmintu generolo Gor- 
dono* portretu, ir iš to, kaip pasikeitė jūsų veidas, supratau jus pradėjus 
mąstyti. Bet tai truko neilgai. Jūsų akys staiga nukrypo į neįrėmintą Hen- 
rio Vordo Bičerio** portretą, stovintį ant jūsų knygų. Paskui pažvelgėte 
aukštyn į sieną, ir jūsų mintys tapo aiškios. Jūs pamanėte, kad įrėmintas 
portretas kaip tik užimtų tą tuščią erdvę ir derintųsi su ten kabančiu 
Gordono portretu. 

— Jūs nuostabiai atsekėte mano mintis! — sušukau. 

— Ligi šitos vietos vargu ar galėjau apsirikti. Bet štai jūsų mintys grįžo 
prie Bičerio, jūs pažvelgėte į jį labai įdėmiai, tarsi jo veido bruožuose 
norėdamas įžiūrėti jo charakterį. Paskui nustojote raukti antakius, bet ir 
toliau žiūrėjote į portretą, o veidas pasidarė mąslus. jūs prisiminėte Biče- 
rio karjeros epizodus. Aš puikiai supratau, jog tai darydamas jūs būtinai 
turėjote pagalvoti apie tą misiją, kurią jis vykdė šiauriečių labui Pilietinio 
karo metu, nes prisimenu jūsų nepasitenkinimą tuo, kaip jis buvo sutiktas 
1rzliausių mūsų tautiečių. Jūs buvote taip pasipiktinęs, kad, suprantama, 
mąstydamas apie Bičerį, turėjote prisiminti ir tai. Kai po valandėlės jūs 
nukreipėte žvilgsnį nuo portreto, pamaniau, jog jūsų mintys grįžo prie 
Pilietinio karo, o pamatęs kietai sučiauptas lūpas, žaižaruojančias akis ir 
sugniaužtus kumščius, buvau tvirtai įsitikinęs, kad jūs išties galvojate apie 
abiejų pusių narsumą, parodytą šioje žūtbūtinėje kovoje. Bet paskui jūsų 


* Čarlzas Džordžas Gordonas (1833-1885) — anglų generolas. 1884 m. buvo nusiųstas 
malšinti mahdistų sukilimo Sudane, o 1885 m. pradžioje nužudytas Chartumą užėmusių 
sukilėlių. 

** Henris Vordas Bičeris (1813-1887) — amerikiečių dvasininkas, Harietos Bičer-Stou, ro- 
mano „Dėdės Tomo trobelė“ autorės, brolis. Moterų lygybės šalininkas, vergijos priešininkas. 


1863 m. lankėsi Anglijoje ir skaitė paskaitas apie negrų išlaisvinimą. 

veidas tapo liūdnas, ir jūs palingavote galvą. Jūs mąstėte apie karo teikia- 
mą sielvartą, jo baisumus ir beprasmiškas žmonių aukas. Jūsų ranka pa- 
sislinko prie senos žaizdos, o lūpose suvirpėjusi ironiška šypsenėlė rodė, 
jog jūs norom nenorom pamanėte, kaip absurdiška tarptautinius klausi- 
mus spręsti tokiais būdais. Čia aš sutikau su jumis, kad tai tikrai bepras- 
miška, ir man buvo malonu konstatuoti, jog mano išvados teisingos. 

— Visiškai! — sušukau. — Bet ir dabar, kai jūs man viską paaiškinote, 
esu nustebęs kaip ir anksčiau. 

— Tikinu jus, mielasis Votsonai, jog tai buvo labai paviršutiniška. Ne- 
būčiau drįsęs atkreipti į tai jūsų dėmesio, jei anądien nebūtumėt parodęs 
nepasitikėjimo. Bet štai mano rankose mažytė užduotis, kurią galbūt bus 
sunkiau išspręsti nei pabandyti perskaityti jūsų mintis. Ar nepastebėjo- 
te laikraštyje trumpučio straipsnelio apie tai, koks nepaprastas turinys 
to siuntinėlio, kurį gavo paštu panelė Kušing, gyvenanti Kroso gatvėje, 
Kroidone? 

— Ne, nieko tokio nepastebėjau. 

— Na, tai, vadinas, jūs praleidote. Pametėkite man laikraštį. Štai kur 
jis, finansų skyriuje. Gal malonėtumėte perskaityti jį garsiai. 

Aš pakėliau laikraštį, kurį jis man atmetė atgal, ir perskaičiau nurody- 
tą straipsnelį. Jis buvo pavadintas „„Kraupus siuntinys“: 


Panelė Siuzana Kušinę, gyvenanti Kroso gatvėje, Kroidone, tabo auka itin 
pragaištingo bokšto, Jeagu tik nebaaiškės, jog tas įvykis turi Rur kas žiau- 
resnę prasmę. Vakar, antrą valandą dienos, baštininkas jai įteikė įvyntotą į 
popierių stuntinėkį. Viduje buvo kartoninė dėžutė, pilna rupios druskos. Iš- 
pylusi ją, panelė Kušing, abimta siaubo, bamatė dvi, matyt, ką Tik nubjautas 
žmogaus austis. Dėžutė buvo išsiųsta banderole iš Belfasto vakarykštės dienos 
rytą. Siuntėjas nenurodytas, tr šis dalykas juolab paslaptingas, nes panelė Ku- 
sing, netekėjusi benkiasdešintmetė moteris, gyvena visiškai atsiskyrusi nuo kitų 
žmonių, turi taib mažai pažįstamų ir korespondentų, labai retai ką nors gauna 


paštu. Tačiau prieš keletą metų, gyvendama Pendže,* ji buvo išnuomojusi savo 


* Londono priemiestis. 

name kambarius trims studentams medikams, kurių turėjo nusikražyti, 70ab Jie 
buvo labai triukšmingi tr netvarking. Policija mano, kad šį piktą akibrokštą 
galėjo iškrėsti tie jaunuoliai, kurie griežė dantį ant banelės Kušing tr tikėjosi ją 
IŠOASdINslą NUSTŲSdAMI Jai Š1U0S ANATOMIRUINO SUVENYTUS. $74 versiją 1$ dallės 
patvirtina faktas, kad vienas iš tų studentų buvo atvykęs 1$ Siaurės Azryjos, tr 
kiek žinoma banelėi Kusing, — iš Belfasto. Šiuo metu tai intensyviai tiriama, 0 
bylai vadovauja vienas gertausių Mūsų policijos seklių — bonas Lestreidas. 


— Taigi tiek iš Day/Jy Chronicle, — tarė Holmsas, man baigus skaityti. — 
O dabar paklausykime mūsų draugo Lestreido. Širyt gavau iš jo laiškelį, 
kuriame parašyta: 


Manau, 709 ši byla kaib tik Jūsų skoniui. Mes tikimės ją ištarti kai galo, 
bet guns atsirado sunkumų, mat nėra į ką įsikabinti. Mes, žinoma, nu- 
siuntėme telegramą į Belfasto baštą, bet tą dieną įteikta daugybė paketų, tr jie 
negali nieko basakyti abie šitą siuntų ar aisiointi j0 siuntėjo. Tai busės svaro 
dėžutė nuo melasa basaldinto tabako, tr ji aus nieko nebadeda. Versija apie 
studentą mediką man vis dar atrodo pali tikėtiniausia, bet jeigu Jūs turėtumėte 
nors keletą laisvų valandų, būčiau labai batenkintas galėdamas Jus pamatyti 


ča. Būsiu arba tame name, arba policijos nuovadoje. 


— Ką pasakysite, Votsonai? Ar jūs galėtumėte, nepaisydamas karščio, 
nuvažiuoti su manimi į Kroidoną, tikėdamasis dar vienos bylos savo 
metraščiui. 

— Aš kaip tik svarsčiau, ką čia reikėtų veikti. 

— Taigi dabar turėsite ką veikti. Paskambinkite, kad mums atneštų 
batus, ir pasiųskite ką nors užsakyti kebo. Aš po valandėlės grįšiu, tik 
nusivilksiu chalatą ir prisipildysiu portsigarą. 

Mums važiuojant traukiniu, nulijo lietaus šuoras, ir Kroidone karštis 
buvo nebe toks slogus kaip mieste. Holmsas prieš išvažiuodamas nu- 
siuntė telegramą, ir Lestreidas, kaip visada smagus, elegantiškas ir pana- 
šus į šešką, jau laukė mūsų stotyje. Po penkių minučių buvome Kroso 
gatvėje, kur gyveno panelė Kušing. 

Tai buvo ilga gatvė, apstatyta dviaukščiais švariais ir šiek tiek ma- 
nieringais raudonų plytų namais su baltais akmeniniais laipteliais, prie 
durų šnekučiavosi grupelės moterų su prijuostėmis. Nuėjus pusę gatvės, 
Lestreidas sustojo ir pabeldė į duris, kurias atidarė nedidukė mergai- 
tė — tarnaitė. Ji nuvedė mus į svetainę, kur sėdėjo panelė Kušing. Ji buvo 
romaus veido, didžiulėmis meiliomis akimis ir žilstančiais, ant smilkinių 
sušukuotais plaukais. Ant kelių laikė siuvinėjamą staltiesėlę, o šalia ant 
kėdės stovėjo krepšelis su šilkiniais siūlais. 

— Tos šlykštynės ten, daržinėje, — Lestreidui įėjus, pasakė ji. — Būtų 
gerai, kad jas visiškai išsineštumėte. 

— Taip ir padarysiu, panele Kušing. Aš jas čia laikiau tik dėl to, kad 
mano draugas ponas Holmsas jas apžiūrėtų jūsų akivaizdoje. 

— Kodėl mano akivaizdoje, sere? 

— Galbūt jis norės ko nors paklausti. 

— Ko čia dar manęs klausti? Juk pasakiau, kad ničnieko apie tai 
nežinau. 

— Tikra teisybė, madam, — raminamai šnekėjo Holmsas. — Neabejo- 
jū, jog jums jau pernelyg įkyrėjo šitas dalykas. 

— Tikrai įkyrėjo, sere. Aš — ramus žmogus, gyvenu nuošaliai. Man 
neįprasta matyti savo pavardę laikraščiuose, o policiją — savo namuose. 
Aš neleisiu tų šlykštynių atnešti čionai, pone Lestreidai. Jei norite jas 
pamatyti, teks eiti į daržinę. 

Mažytė pašiūrė buvo siaurame sodelyje už namo. Lestreidas įėjo vi- 
dun ir išnešė geltoną kartoninę dėžutę, lakštą vyniojamojo popieriaus ir 
virvutę. Takelio gale stovėjo suolas, mes susėdome ant jo, ir Holmsas 
ėmė apžiūrinėti visus daiktus, kuriuos jam padavinėjo Lestreidas. 

— Virvutė nepaprastai įdomi, — pareiškė jis, pakėlęs ją į šviesą ir ap- 
uostydamas. — Ką jūs pasakysite apie šitą virvutę, Lestreidai? 

— Ji dervuota. 

— Visiška teisybė. Galas dervuoto špagato. Jūs, be abejo, taip pat 
pastebėjote, kad panelė Kušing perkirpo virvutę žirklėmis — tai rodo du 
pjūviai abiejose pusėse. Tai labai svarbu. 

— Nieko svarbaus čia nematau, — paprieštaravo Lestreidas. 

— Svarbu, kad mazgas liko nepaliestas ir kad tai ypatingas mazgas. 

— Labai dailiai surištas. Aš jau pasižymėjau tai, — su pasitenkinimu 
tarė Lestreidas. 

— Na, apie virvutę užteks, — šypsodamas pasakė Holmsas. - Dabar 
apie įpakavimą. Vyniojamasis popierius aiškiai kvepia kava. Kaip, ar jūs to 
nepastebėjote? Nėra jokios abejonės. Adresas užrašytas spausdintomis 
raidėmis, gana padrikai: „Panelei S. Kušing, Kroso gatvė, Kroidonas““. 
Rašyta plačiagale plunksna, galbūt „rondo“, ir labai prastu rašalu. Žodis 
„Kroidonas“ iš pradžių buvo parašytas su „„j“, kuri paskui pakeista raide 
„I“. Taigi siuntinėlis siųstas vyro, — rašysena aiškiai vyriška, — menko 
išsilavinimo ir nežinančio Kroidono miesto. Kol kas tiek. Dėžutė gelto- 
na, nuo pusės svaro melasa pasaldinto tabako, nieko ypatinga nematyti, 
išskyrus du nykščio atspaudus kairiajame apatiniame kampe. Ji pripilta 
rupios druskos, vartojamos odoms ir kitoms pramonėje naudojamoms 
žaliavoms konservuoti. O įją įkišti šitie gan savotiški indėliai. 

Taip kalbėdamas jis ištraukė abi ausis ir, pasidėjęs ant kelių lentą, 
ėmė kruopščiai jas apžiūrinėti, o mudu su Lestreidu, pasilenkę iš abiejų 
pusių, žvilgčiojome čia į tas šlykštynes, čia į rimtą ir susikaupusį mūsų 
bendražygio veidą. Galiausiai jis sudėjo jas atgal ir valandėlę sėdėjo di- 
džiai susimąstęs. 

— Jūs, žinoma, pastebėjote, — pagaliau prabilo jis, — jog ausys 
neporinės. 

— Taip, aš pastebėjau. Bet jeigu tai kokių nors studentų medikų iš 
anatomikumo pokštas, tai jiems visai nesunku buvo atsiųsti ir neporines, 
ir porines ausis. 

— Teisybė. Bet tai ne pokštas. 

— Ar jūs tuo įsitikinęs? 

— Yra rimto pagrindo taip manyti. Anatomikume lavonams sulei- 
džiama konservuojamojo skysčio. Šitose ausyse jo nematyti. Be to, ausys 
šviežios. Jos buvo nupjautos atšipusiu instrumentu, o tai vargu ar būtų 
daręs studentas. Be to, medikas konservavimui būtų pasirinkęs karbolį 
arba spiritą, O ne rupią druską. Taigi kartoju: čia ne pokštas, mums tenka 
tirti rimtą nusikaltimą. 

Lengvas šiurpulys perėjo man per visą kūną, išgirdus Holmso žo- 
džius ir pamačius jo surimtėjusį ir paniurusį veidą. Už šitos šiurkščios 
įžangos slypėjo kažkoks keistas, nepaaiškinamas siaubas. Tačiau Lestrei- 
das papurtė galvą, tarsi būtų tik pusiau įtikintas. 

— Žinoma, iš dalies galima nesutikti su versija, jog tai pokštas, — pa- 
reiškė jis, — bet prieš antrąją versiją yra kur kas sūresnių argumentų. Mes 
žinome, kad ši moteris pastaruosius dvidešimt metų tiek Pendže, tiek 1r 
čia gyveno labai ramiai ir padoriai. Per tą laiką ji beveik nebuvo išvykus: 
iš namų nors vienai dienai. Tai kuriam galui nusikaltėlis siųstų jai savo 
kaltės įrodymus, juolab kad ji — nebent būtų tobuliausia artistė — apie šitą 
reikalą tenutuokia taip mažai kaip ir mes? 

— Kaip tik šitą užduotį mes ir turime išspręsti, — atsakė Holmsas, — 
ir pradėsiu aš nuo to, kad mano samprotavimai teisingi ir kad buvo 
įvykdytos dvi žmogžudystės. Viena ausis yra moters — mažytė, dailios 
formos, su skylute auskarui. Antroji — vyro, įdegusi nuo saulės, patam- 
sėjusi ir taip pat perdurta įverti auskarui. Abu šitie žmonės, matyt, yra 
mirę, kitaip mes jau būtume išgirdę apie juos. Šiandien penktadienis. 
Siuntinėlis buvo išsiųstas ketvirtadienio rytą. Taigi tragedija įvyko tre- 
čiadienį arba antradienį, o gal ir anksčiau. Jeigu šitie abu žmonės buvo 
nužudyti, tai kas gi kitas, jei ne jų žudikas galėjo atsiųsti panelei Ku- 
šing savo darbo įkalčius? Tarkim, kad paketo siuntėjas — tai žmogus, 
kurio mes ieškome. Bet jis privalėjo turėti rimtą priežastį siųsti panelei 
Kušing šitą paketą. Kokia tai priežastis? Galbūt norėta pasakyti, kad 
darbas įvykdytas, o gal trokšta suteikti jai sielvarto? Bet tokiu atveju ji 
turėtų žinoti, kas tai yra. O ar ji žino? Abejoju. Jeigu žino, tai kam rei- 
kėjo kviesti policiją? Ji galėjo užkasti ausis, ir niekas nieko nebūtų suži- 
nojęs. Taip ji būtų ir padariusi, jei būtų norėjusi nuslėpti nusikaltėlį. O 
jei nebūtų norėjusi nuslėpti, tai būtų pasakiusi jo vardą. Štai raizginys, 
kurį mums reikia išpainioti. 

Jis kalbėjo pakeltu balsu, skubriai, bereikšmėmis akimis žvelgda- 
mas virš sodo tvoros, paskui guviai pašoko ant kojų ir nužingsniavo 
prie namo. 


— Man reikia pateikti panelei Kušing keletą klausimų, — pasakė jis. 

— Tuomet aš jus palieku, — tarė Lestreidas, — nes turiu čia dar vieną 
reikaliuką. Manau, jog nieko daugiau nebesužinosiu iš panelės Kušing. 
Jūs rasite mane policijos nuovadoje. 

— Mes užsuksime ten eidami į stotį, — atsiliepė Holmsas. 

Po valandėlės mes vėl buvome svetainėje, kur romioji ledi tyliai te- 
besiuvinėjo staltiesėlę. Mums įėjus, ji pasidėjo siuvinį ant kelių ir žvelgė 
į mus atviromis, skvarbiomis mėlynomis akimis. 

— Esu įsitikinusi, — prašneko ji, — jog tai klaida ir siuntinėlis skirtas 
visiškai ne man. Aš keletą kartų sakiau tam džentelmenui iš Skotland 
Jardo, bet jis tik juokiasi iš manęs. Kiek Žinau, aš neturiu nė vieno priešo 
pasaulyje, tai kodėl nei iš šio, nei iš to kažkas būtų sumanęs iškrėsti man 
tokį pokštą? 

— Aš taip pat linkęs taip manyti, panele Kušing, — tarė Holmsas, at- 
sisėsdamas šalia jos. — Man regis, labiau negu tikra... 

Jis uilo, ir aš, pažvelgęs jo link, su nuostaba pamačiau jį itin įdėmiai 
stebint jos profilį. Valandėlę jo energingame veide švystelėjo nuostaba ir 
pasitenkinimas, bet kai ji atsigręžė, norėdama pamatyti, kodėl jis nutilo, 
Holmsas buvo jau visiškai susitvardęs. Dabar ir aš įbedžiau žvilgsnį į jos 
lygiai sušukuotus žilstančius plaukus, tvarkingą kepuraitę, mažyčius pa- 
auksuotus auskarus, ramų veidą; bet nepamačiau nieko, kas būtų galėję 
paaiškinti akivaizdų mano bičiulio susijaudinimą. 

— Norėčiau jums pateikti keletą klausimų... 

— Ak, įkyrėjo man tie klausimai! — nekantriai sušuko panelė Kušing. 

— Man regis, jūs turite dvi seseris. 

— Iš kur jūs žinote? 

— Vos tik įžengęs į kambarį, pastebėjau ant židinio trijų moterų por- 
tretą. Viena iš jų, be abejo, jūs pati, o kitos dvi taip panašios į jus, kad 
giminystė nekelia jokių abejonių. 

— Taip, jūs visiškai teisus. Tai mano seserys Sara ir Merė. 

— O štai čia, prie mano alkūnės, kitas portretas, darytas Liverpuly- 
je, — jūsų jaunesniosios sesers ir kažkokio vyriškio, sprendžiant iš uni- 
formos, stiuardo. Matau, jog tuomet ji dar nebuvo ištekėjusi. 

— Jūs labai greit viską pastebite. 

— Tai mano profesija. 

— Na, ką gi, jūs visiškai teisus. Bet ji ištekėjo už pono Braunerio po 
keleto dienų. Kai ši nuotrauka buvo padaryta, jis tarnavo Pietų Ameri- 
kos linijoje, bet jis taip mylėjo mano seserį, kad negalėjo ilgam su ja išsi- 
skirti, todėl perėjo į laivus, plaukiojančius tarp Liverpulio ir Londono. 

— Ar kartais ne į „Nugalėtoją“? 

— Ne, kiek žinau, į „Gegužės dieną“. Džimas buvo sykį atvykęs 
manęs aplankyti. Tai buvo dar prieš jam sulaužant pažadą nebegerti; 
o paskui jis visąlaik gerdavo, kai būdavo krante, ir vos truputį išgėręs 
tapdavo visišku bepročiu. Taip! Nelemta toji diena, kai jis vėl paėmė 
stiklą į rankas. Pirmiausia jis susipyko su manimi, paskui susiginčijo 
su Sara, o dabar Merė mums neberašo, ir mes nieko nežinome, kaip 
jiems einasi. 

Ši tema, matyt, nepaprastai jaudino panelę Kušing. Kaip ir daugu- 
ma vienišų žmonių, iš pradžių ji varžėsi, bet galiausiai pasidarė be galo 
šneki. Ji papasakojo daugybę smulkmenų apie savo svainį stiuardą, o 
paskui, peršokusi prie kitos temos, — apie studentus medikus, buvusius 
savo nuomininkus. Ji ilgai vardijo jų prasižengimus, pasakė jų pavardes ir 
ligonines, kuriose jie dirbo. Holmsas viską atidžiai išklausė, kartkartėmis 
kai ko paklausdamas. 

— Dabar apie antrąją seserį, Sarą, — pasakė jis. — Stebiuosi, kad jūs 
abi, būdamos netekėjusios, negyvenate kartu. 

— Ak! Jeigu jūs žinotumėte, koks jos charakteris, nesistebėtumėte. 
Aš bandžiau, kai persikėliau į Kroidoną, ir mudvi kurį laiką gyvenome 
kartu — išsiskyrėm tik prieš du mėnesius. Nenorėčiau tarti blogo žodžio 
apie tikrą savo seserį, bet ji, Sara, visada kiša nosį ne į savo reikalus ir 
labai įnoringa. 

— Sakote, kad ji susipyko su jūsų giminaičiais Liverpulyje? 

— Taip, nors vienu metu buvo geriausi draugai. Ji net apsigyveno 
tenai, kad būtų arti jų. O dabar nežino, kaip surasti kuo piktesnių žodžių 
Džimui Brauneriui. Per pastarąjį pusmetį, kai čia gyveno, vien tik ir te- 
kalbėdavo apie jo girtavimą ir blogus įpročius. Jis tikriausiai pačiupo ją 
liežuvaujant, davė už tai pipirų — nuo to viskas ir prasidėjo. 

— Ačiu, panele Kušing, — tarė Holmsas atsistodamas ir nusilenkda- 
mas. — Jūs, regis, sakėte, kad jūsų sesuo gyvena Volingtone, Niu gatvėje? 
Sudie, ir labai apgailestauju, kad teko jus sutrukdyti dėl dalyko, su ku- 
riuo, kaip sakote, neturite nieko bendra. 

Kai mudu išėjome, pro šalį važiavo kebas, ir Holmsas pašaukė jį. 

— Ar toli ligi Volingtono? — paklausė jis. 

— Tik apie mylią, sere. 

— Puiku. Sėskitės, Votsonai. Reikia kalti geležį, kol karšta. Nors daly- 
kas ir paprastas, bet su juo susijusios kai kurios labai pamokomos deta- 
lės. Vežėjau, stabtelėkite prie telegrafo, kai važiuosime pro šalį. 

Holmsas išsiuntė trumpą telegramą ir likusį kelią sėdėjo kebe at- 
silošęs ir užsitraukęs ant nosies skrybėlę, kad apsisaugotų nuo saulės. 
Mūsų vežikas sustojo prie namo, panašaus į tą, kurį ką tik buvome pa- 
likę. Mano bičiulis liepė jam palaukti. Vos tik Holmsas uždėjo ranką 
ant durų plaktuko, šios atsivėrė, ir ant slenksčio pasirodė rimtas jaunas 
juodai apsitaisęs džentelmenas su labai blizgančiu cilindru. 

— Ar panelė Kušing namie? — paklausė Holmsas. 

— Panelė Sara Kušing labai sunkiai serga, — atsakė jis. — Vakar pasiro- 
dė pavojingos smegenų ligos požymiai. Kaip jos gydytojas, negaliu imtis 
atsakomybės ir leisti kam nors ją aplankyti. Patarčiau jums užeiti pas ją 
po dešimties dienų. 

Jis užsimovė pirštines, uždarė duris ir nužingsniavo gatve. 

— Na, ką gi, negalima, vadinas, negalima, — išdrožė Holmsas. 

— Galbūt ji negalėtų, o gal ir nenorėtų jums daug ką pasakyti. 

— Aš ir nenoriu, kad ji man ką nors pasakytų. Aš tik norėjau ją pa- 
matyti. Tačiau, man regis, kad jau turiu viską, ko man reikia. Nuvežkite 
mus į kokį nors padorų viešbutį, kur galėtume pavalgyti priešpiečius, o 
paskui vyksime pas mūsų draugą Lestreidą į policijos nuovadą. 

Mes skaniai pavalgėme priešpiečius, o Holmsas per tą laiką šnekėjo 
tik apie smuikus ir labai pakiliai pasakojo, kaip iš vieno žydo, prekiau- 
jančio vartotais daiktais, Totnem Kort Roude už penkiasdešimt penkis 
šilingus nusipirko Stradivarijaus smuiką, vertą mažų mažiausiai penkių 
šimtų ginėjų. Paskui jis perėjo prie Paganinio, ir mudu kokią valandą 

prasėdėjome gurkšnodami klaretą, o Holmsas tuo tarpu porino vieną is- 
toriją po kitos apie tą nepaprastą žmogų. Jau buvo gerokai po pusiaudie- 
nio, ir spiginantis karštis virtęs malonia šiluma, kai atvykome į policijos 
nuovadą. Lestreidas mūsų laukė tarpdury. 

— Jums telegrama, pone Holmsai, — tarė jis. 

— Aha, tai atsakymas! 

Jis atplėšė ją, peržvelgė ir įsikišo į kišenę. 

— Puiku, — pasakė jis. 

— Ar ką nors sužinojote? 

— Aš viską sužinojau! 

— Ką? — Lestreidas nustebęs įbedė į jį akis. — Jūs juokaujate. 

— Niekada per visą savo gyvenimą nebuvau toks rimtas. [vykdytas stul- 
binamas nusikaltimas, ir, man regis, aš atskleidžiau visas jo smulkmenas. 

— O nusikaltėlis? 

Holmsas pakeverzojo keletą žodžių savo vizitinės kortelės antroje 
pusėje ir numetė Lestreidui. 

— Štai jo vardas, — tarė jis. - Suimti bus galima ne anksčiau kaip rytoj 
vakare. Prašyčiau mano vardo šioje byloje neminėti, nes noriu dalyvauti 
tik tais atvejais, kai tiriant nusikaltimą kyla tam tikrų sunkumų. Eime, 
Votsonai. 

Mudu nužingsniavome į stotį, o Lestreidas taip ir liko stovėti, nu- 
džiugusiu veidu spoksodamas į Holmsio jam numestą kortelę. 


— Šioje byloje, — pasakojo Šerlokas Holmsas, kai mudu, rūkydami ci- 
garus, tą vakarą šnekučiavome savo bute Beikerio gatvėje, — kaip ir tuose 
tyrimuose, kuriuos jūs įtraukėte į savo kroniką „Kraujo spalvos etiudo“ 
ir „Keturių ženklo“ pavadinimais, mes buvome priversti samprotauti 
atvirkštine tvarka, eidami nuo padarinių prie priežasčių. Aš parašiau 
Lestreidui pateikti mums trūkstamas smulkmenas, kurias jis sužinos tik 
suėmus nusikaltėlį. O čia galima juo visiškai pasitikėti, mat, nors proto ir 
ne kažin kokio, jis bus atkaklus kaip buldogas, jei supras, ką reikia daryti; 
beje, kaip tik atkaklumas ir padėjo jam įkopti į Skotland Jardo viršūnę. 

— Vadinas, byla dar nebaigta tirti? 

— Dėl pagrindinių dalykų abejonių nekyla. Žinome, kas įvykdė šitą 
šlykštų nusikaltimą, nors viena auka mums dar nežinoma. Jūs, be abejo, 
jau padarėte kai kurias išvadas. 

— Manau, kad įtariate tą Džimą Braunerį, Liverpulio laivo stiuardą. 

— O! Tai daugiau negu įtarimas. 

— Ir vis dėlto aš teįžiūriu čia tik labai miglotus įrodymus. 

— Priešingai, mano manymu, nieko aiškesnio negali būti. Nagi dar 
kartą peržvelkime pagrindinius mūsų tyrimo etapus. Juk šią bylą pra- 
dėjome tirti neturėdami jokių išankstinių nuostatų, o tai visada yra pri- 
valumas. Mes neturėjome iš anksto sukurtų teorijų. Atvykome papras- 
čiausiai stebėti ir iš savo stebėjimų daryti išvadų. K4 mes pamatėme 
pirmiausia? Labai romią ir garbią ledi, regis, neturinčią jokių paslapčių, 
ir nuotrauką, iš kurios paaiškėjo, jog ji turi dvi jaunesnes seseris. Tuo- 
met man ir dingtelėjo, jog dėžutė galbūt buvo skirta vienai iš jų. Bet aš 
nustūmiau šitą mintį į šalį, manydamas, kad, progai pasitaikius, ją bus 
galima atmesti arba patvirtinti. Paskui, kaip prisimenate, mes nuėjome į 
sodą ir apžiūrėjome tą ypatingą geltonosios dėžutės turinį. Virvutė buvo 
tokia, kokia siuvamos burės, ir iškart mūsų tyrimas padvelkė jūra. Pa- 
stebėjęs, kad ji surišta įprastiniu jūrininkų mazgu, kad siuntinėlis buvo 
išsiųstas iš uosto ir kad vyriška ausis perdurta įverti auskarui, o tai kur 
kas būdingiau jūreiviams, nei sausumos žmonėms, nė kiek neabejojau, 
kad visų šios tragedijos veikėjų reikia ieškoti tarp laivybos darbuotojų. 
Apžiūrėjęs užrašą ant siuntinėlio, pamačiau, kad jis adresuotas panelei S. 
Kušing. Vyriausioji sesuo, žinoma, būtų tiesiog panelė Kušing, tad, nors 
jos vardas ir prasideda raide „S“, ja galėjo prasidėti ir kitos sesers vardas. 
Tokiu atveju tyrimą būtų tekę pradėti iš naujo ir visai kitokiu pagrindu. 
Taigi, norėdamas išsiaiškinti šią aplinkybę, aš vėl grįžau į namą. Jau bu- 
vau beketinąs patikinti panelę Kušing, jog, mano manymu, čia įsivėlusi 
klaida, bet, kaip prisimenate, nutilau. Dalykas tas, kad staiga pamačiau 
kažką, kas mane nepaprastai nustebino ir, be to, labai susiaurina mūsų 
tyrimo lauką. Kaip gydytojas, Votsonai, jūs žinote, kad nė viena žmo- 
gaus kūno dalis nėra tokia įvairi kaip ausis. Kiekviena ausis paprastai 
yra visiškai savita ir skiriasi iš visų kitų. Praėjusių metų „Antropologijos 

žurnale“ galite rasti du mano straipsnelius šiuo klausimu. Todėl ausis aš 
Įsivaizduokite, kaip nustebau, kai, pažvelgęs į panelę Kušing, supratau, 
kad jos ausis lygiai tokia pat kaip ką tik mano apžiūrėtoji moters au- 
sis. Tai negalėjo būti sutapimas. Toks pat šiek tiek trumpesnis ausies 
kaušelis, toks pat platus viršutinės dalies išlenkimas, tokia pat vidinės 
kremzlės forma. Pagal visus svarbiausius požymius tai buvo tokia pat 
ausis. Aš, žinoma, iškart supratau didžiulę šio atradimo svarbą. Aišku, 
kad auka yra vieno kraujo su ja ir, matyt, labai artima giminaitė. Pradėjau 
kalbėtis su ja apie jos šeimą, ir jūs prisimenate, jog ji iškart pateikė keletą 
itin vertingų smulkmenų. Pirmiausia tai, kad sesers vardas Sara ir kad 
jos adresas dar visai neseniai buvo tas pats, taigi aišku, kaip įvyko klaida 
ir kam buvo skirtas siuntinėlis. Paskui išgirdome apie tą stiuardą, kuris 
vedė trečiąją seserį, ir sužinojome, jog jis kažkada labai artimai draugavo 
su panele Sara ir toji netgi persikėlė į Liverpulį, norėdama būti arčiau 
Braunerių, bet po kiek laiko jie susikivirčijo. Dėl to kivirčo jie keletą mė- 
nesių nepalaikė jokio ryšio, taigi, jei kartais Brauneris sumanė nusiųsti 
siuntinėlį panelei Sarai, jis, be abejo, užrašė senąjį adresą. Ir štai šis rei- 
kalas pradėjo nuostabiai aiškėti. Sužinojome apie tą stiuardą, žmogų be 
pusiausvyros, karštakraujį, — pamenate, kad jis metė, matyt, gana aukštą 
vietą, norėdamas būti arčiau žmonos, — be to, nepataisomą girtuoklį. 
Turėjome pagrindo manyti, kad jo žmona buvo nužudyta ir kad tuo 
pat metu nužudytas kažkoks vyras — tikriausiai jūreivis. Be abejo, būtų 
logiška, jog nusikaltimo motyvas — pavyduliavimas. Bet kodėl šios pikta- 
darystės įkalčiai buvo nusiųsti panelei Sarai Kušing? Galbūt todėl, kad, 
gyvendama Liverpulyje, ji prisidėjo prie tų įvykių, dėl kurių įvyko ši tra- 
gedija. Atkreipkite dėmesį, kad šios linijos laivai sustoja Belfaste, Dubli- 
ne ir Voterforde. Taigi, jei manysime, kad Brauneris įvykdė piktadarystę 
ir tuoj pat įsėdo į savo „Gegužės dienos“ garlaivį, Belfastas būtų pirmoji 
vieta, iš kurios jis galėjo išsiųsti tą siaubingą siuntinėlį. Šioje stadijoje ga- 
lėjo būti ir kitas sprendimas, ir nors maniau jį esant visiškai neįtikėtiną, 
prieš žengdamas toliau, ryžausi jį patikrinti. Galėjo gi koks nors nesė- 
kmingas įsimylėjėlis nužudyti ponią ir poną Braunerius, ir vyriška ausis 

tuomet būtų sutuoktinio. Šiai teorijai galima rimtai paprieštarauti, bet ji 
įmanoma. Todėl nusiunčiau telegramą savo draugui Elgarui, dirbančiam 
Liverpulio policijoje, ir paprašiau sužinoti, ar ponia Brauner namie ir ar 
Brauneris išplaukė „Gegužės dienos“ laivu. Tada mes nuvykome į Vo- 
lingtoną pas panelę Sarą. Pirmiausia man buvo smalsu pamatyti, kiek jos 
ausis panaši į šeimos ausį. Be to, ji, žinoma, būtų galėjusi mums suteikti 
svarbių žinių, bet aš nelabai tikėjausi, jog ji būtų tai padariusi. Ji tikriau- 
siai jau buvo girdėjusi apie vakar dienos įvykį, nes visas Kroidonas apie 
tai skambėte skambėjo, ir tiktai ji galėjo suprasti, kam skirtas siuntinėlis. 
Jei ji būtų norėjusi padėti teisingumo institucijoms, tikriausiai jau būtų 
susisiekusi su policija. Tačiau mes neabejotinai turėjome ją pamatyti, 
taigi ir nuvykome. Įsitikinome, jog Žinia apie atėjusį siuntinėlį — jos liga 
kaip tik tuomet ir prasidėjo — taip ją paveikė, kad sukėlė smegenų užde- 
gimą. Taigi galutinai paaiškėjo, jog ji visiškai suprato siuntinėlio reikšmę, 
bet taip pat paaiškėjo, jog teks šiek tiek palaukti, kol ji galės mums kai 
kuo padėti. Tačiau mes, tiesą sakant, nepriklausėme nuo jos pagalbos. 
Atsakymai mūsų laukė nuovadoje, kur buvau nurodęs Elgarui juos at- 
siųsti. Nieko įtikinamesnio negalėjo būti. Ponios Brauner namas uždary- 
tas jau daugiau kaip trys dienos, ir kaimynai maną, jog ji išvykusi į pietus, 
pas gimines. Laivų agentūroje buvo patvirtinta, kad Brauneris išplaukęs 
„Gegužės dienos“ laivu ir, mano apskaičiavimais, rytoj vakare turėtų 
pasirodyti Temzėje. Atplaukusį jį pasitiks kvailokas, bet ryžtingas Lest- 
reidas, ir neabejoju, kad sužinosime smulkmenas, kurių mums trūksta. 

Šerlokas Holmsas nenusivylė savo lūkesčiais. Po dviejų dienų jis gavo 
storą voką, kuriame buvo trumpas raštelis iš seklio ir mašinėle spausdin- 
tas dokumentas, užimantis keletą didelio formato puslapių. 

— Lestreidas visai sėkmingai jį sučiupo, — tarė Holmsas, pažvelgęs į 
mane. — Galbūt jums įdomu išgirsti, ką jis rašo. 


Brangusis bone Holnsai! 

Pagal! blaną, kurį mes sudarėme norėdami batikrinii mūsų teorijas (šitas 
„mes“ tiesiog nuostabus, Votsonai, ar ne?), vakar šeštą valandą vakaro 
aš nusigavau į Albert Doką tr sėdau į „Gegužės dienos“ garlaivų, priklausantį 

Liverbubo, Dublino tr Londono pašto garlaivių kompanijai. Pasiteiravęs su- 
žinojau, j08 laive yra stiuardas Džeimsas Brauneris, jis kelionėje taib keistai 
elgėsi, kad kapitonas buvo priverstas atleisti jį iš baregų. Nulbęs žemyn, kur 
yra jo gultas, pamačiau jį sėdintį ant skrynios, galvą abkabinusį rankomis 
žr Knguojantį į šonus. Vai aukštas, tvirtas, glotniai nusiskutęs labai tamsaus 
gydo vaikinas, šiek tiek panašus į Oldridžą, kuris mums badėjo tariamos 
skalbyklos byloje. Išgirdęs, ko atėjau, jis bašoko ant kojų, tr aš bridėjau prie 
Išbų švilbuką, norėdamas bašaukti porą už kampo stovėjusių vyrų Iš ubtų boli- 
cijos, bet jis, rodos, buvo visiškai netekęs Jėgų tr ramiai leido uždėti antrankius. 
Mes nugabenome ją į belangę, kartu baimdami jo skrynią, nes manėme ten 
raslą kokių nors daiktinių įrodymų; taisau, be didžiuko, aštraus peilio, kokius 
turi dauguma jūreivių, neradome daugiau nieko, kas būtų batenkinę mūsų pa- 
STANgAS. S; taib ar tatb, paaiškėjo, jog mauas nebereikia jokių įrodymų, nes, kai 
nuvedėme Jį pas insbektorių, Jis babrašė leisti jam badaryti bareškimą, kurį, 
žinoma, tiksliai užrašė mūsų stenografistas. Dalykas, kalb tr mantau, bastrodė 
esąs visiškai babrastas, bet aš dėkingas Jums už paramą jį Tiriant. 

Su nuošrdžiais Inkėimais, jūsų Dž. Lestreidas 


— Aha! Tyrimas iš tiesų buvo labai paprastas, — pareiškė Holmsas, — 
bet nemanau, kad toks jis pasirodė jam ir tuomet, kai pirmąsyk kreipėsi 
į mus. Tačiau pasižiūrėkime, ką gi pats Brauneris sako apie save. Štai jo 
pareiškimas inspektoriui Montgomeriui iš:Sedvelo policijos nuovados. 
Laimė, jis stenografinis. 


Ar aš turiu ką pasakyti? Taip, aš noriu daug ką pasakyti. Noriu viską 
kab ant delno išdėti. Galite mane pakarti ar paleisti. Man nusisbjauti, Raib 
padarysite. Sakau, kad tada, kai tai padariau, nė bluosto nesudėjau tr, 2abyt, 
nesudėsiu, kol amžinai neužmgsiu. Kartais prieš mane iškyla jo veidas, bet 

' dažmausiai — jos. Visą laiką — arba vienas, arba kitas. Jis žiūri rūsčiai, Nd- 
al, 0 Jos veldas kažkoks nustebęs. Ak, nekaltoji avytė, kalb 7! nustebs išvydus 
vartų veide, kuris visada žvelgdavo į ją tik su medle. 

Bet dė! visko kalta Sara, tr tegul ant jos galvos krinta sužlugdyto žmogaus 
prakekimas, tegul kraujas sugenda jos gyslose! Nemanykit, kad aš save tetsi- 

nu. Žinoma, vėl pradėjau gerti, elgiausi kaip gyvulys. Bet ji būtų man atleidusi, 
būtų glaudusis prie manęs Raib virvutė brie skiedinio, jei toji moteris nebūtų 
peržengusi mūsų slenksiao. Juk Sara Kušing mylėjo mane, — štai kur visko šak- 
nys, — Vaylėjo tol, kol jos 2aeilė virto mirkina neabykanta sužinojus, kad 2an0 
žmonos bėda burve man reiškia daugiau, negu visas jos kūnas tr siela. 

Jos buvo trys seserys. Vyrtausioji buvo testog gera moteris, antroji — vel- 
nas, 0 trečioji — angelas. Sara buvo trisdešimt trejų, o Merė — dvidešimt 
vienerių, kai aš vedžiau. Kai įsikūrėme savo namuose, buvome laimingi kaip 
niekas kitas, ir visame Liverpulyje nebuvo geresnės moters už mano Merę. 
Luomet basikvietėme savaitei Sarą, 0 savaitė virto mėnesiu, tr taib be galo, 
kol ji tabo M1854 šeimos nare. 

Iwo metu aš buvau blaivininkas, mes bo truputį taubėme pinigus, tr viskas 
ėj0 kaib sviestu balebia. Dieve mano, kas būtų pamanęs, jog taib baigsis? 
Kam būtų tai brisisabnavę? 

Aš labai dažnai barvykdavau namo savaitgaliais, 0 kartais, kal laivas 
užtrukdavo, Rol jį bakraudavo, išbūdavau tr visą savaitę, 0 tuomet gan daž- 
nai Malydavau savo svainę Sarą. ]i buvo aukšta, dail, juodablaukė, greita tr 
ši, išdidžiai atmesta galva, 0 akys žaižaruodavo kaib žiežirbos nuo titnago. 
Bet kai mažoji Merė būdavo šalia, aš nė nebagalvodavau apie ją, prisiekiu tr 
tikiuosi, j0g Dievas man atleis. 

Kartais man bastrodydavo, jog jai palinka būti su mamai dviese arba 

išvilioti ane basivaikšiaoti su Ja, taitau aš nekreipiau į tai dėmesio. Bet vieną 
vakarą mano akys atsivėrė. Grįžęs 15 laivo, bamaitau, j09 žaonos nėra, 0 Sara 
sėdi nare. „Kur Merė?“ — baklausiau. „O, i išėjo abmokėti kažkokios sąs- 
kaitos“. Nekantraudamas črmau vaikšiaoti ten tr atgal bo kambarį. „Džimai, 
nejaugi tu nė penkių minučių negali babūti laimingas be Merės? — paklausė 
Ji. — Nekokie mano reikalai, jei nenori nors trumpai pabūti su manimi drau- 
ge“. „Na, gerai, mergužėle“, — pasakiau švelmai ištiesdamas jai ranką, 0 Ji 
beat bagriebė ją abieo savo rankomis, kurios degte degė, tarsi fi būtų turėjus? 
karščio. Pažvelgiau jai į akis tr viską jose išskaičiau. Jai nereikėjo neko kalbė- 
t, ir man taib bal. Aš susiraukiau tr ištraukiau ranką. Ji žylėdama valandėlę 
pastovėjo prie manęs, paskui pakėlusi ranką batabšnojo 72an ber belį. „Ištiki- 
masis Džimas!“ — pasakė fi tr sarkastiškai nusijuokusi išbėgo iš kambario. 

Ir štai nuo to laiko Sara pradėjo manęs neabkęsti visa savo širdimi tr stela, 
0 Ji tokia moteris, kuri moka neabkęsti. Buvau kvailys, kad leidau ja? basilikii 
pas us, nebataisomas kvailys, bet nė žodžio nesakiau Mere, nes žinojau, 708 
Jai būtų buvę skaudu. Viskas klostėsi Raib tr anksūau, bet bo kurio laiko 
pastebėjau, kad Merė lyg tr basikettusi. Ji visada buvo tokia batikli tr atvira, 
o dabar basidarė keista tr įtari, kamantinėdavo, kur aš buvęs tr ką velkęs, 1$ 
ko gaunu laiškus, Ras mano kišenėse tr daugybė panašių kvailysčių. Kasdien ji 
darėsi vis keistesnė ir trzlesnė, tr z2udu be perstojo ginčydavomės dėl mekų. Aš 
Zresi0g buvau suglumęs. Sara dabar manęs vengdavo, bei jiedvi su Mere buvo 
Zestog neberskiriamos. Dabar aš matau, Raib 7? kurstė, stiundė tr bjudė mano 
žmoną prieš mane, bet tada nieko nesupratau, nes buvau aklas kalb kurmis. 
Paskui sulaužiau blaivystės įžadą tr vėl bradėjau gerti, bet manau, to nebūčiau 
daręs, jei Merė būtų buvusi kaip ir anksiau. Dabar ji turėjo bamato bjaurėtis 
many, tr bedugnė tarp mūsų vis didėjo tr didėjo. O paskui įsimaišė tas Ale- 
kas Ferbernas, tr viskas nusirito velniop. 

Iš bradžių jis atėjo į mano namus, norėdamas basimatyti su Sara, bet 
great bradėjo vaikščioti bas nus, nes mokėjo įsiteikti žmonėmis tr visur, kur tik 
nueidavo, įsigydavo draugų. Šaunus buvo vaikinas, išsiustijęs, elegantiškas, 
garbanotas, abkeliavęs busę pasaulko tr mokąs babasakoti abie tai, ką matęs. 
Nepbaneigsiu, jog smagu buvo su juo bendrauti, ir, kaib jūrininkas, jis buvo 
nepaprastai mandagus; matyt, kažkada daugiau laiko yra praleidęs latvugalyje, 
nei birmagalyje. Ištisą mėnesį jis lankėsi bas mus, tr man nė nedžngtelėjo, kad jo 
švelnumas tr meilumas pridarys šitiek žalos. Pagaliau pradėjau kažką įtarti, ir 
nuo tos dienos baigėsi mano ramybė. 

Tai buvo menkmekis. Netikėtai tėjęs Į svetainę, tarbdury pastebėjau džiu- 
gesį savo žmonos veide. Bet kai ji pamatė, kas ateina, Iinksmumas išnyko, 
ir nusavyino apimta ji nusigręžė. To man bakako. Mano žingsnius ji galėjo 
palaikyti tik Aleko Ferberno žingsniais. Jei būčiau jį išvydęs tuomet, būčiau Ga 
pat užmušęs, nes Rai nebesusitvardau, visiškai brarandu brotą. Merė bamatė 
velišką ugnį mano akyse tr prebėgusi stvėrė už rankovės šaukdama: „Nerei- 
kia, Džimai, nereikia!“ „Kur Sara?“ — paklausiau. „Virtuvėje“, — atsakė ji. 
„5ara, — pasakiau įeidamas virtuvėn, — tas Ferbernas tegul niekada daugiau 
neberžengia mano namų slenksčio“. „Kodėl?“ — paklausė fi. „Nes as taib įsa- 

kau!“ „Stai kaip! — pareiškė fi. — Jeigu mano draugai netinka šiems namas, 
tai ir aš netinku“. „Tu gali elgtis kaib nor, — pasakiau, — bet jeigu Ferbernas 
dar čia bastrodys, aš atsiųsiu tau jo ausį atyainimaui“. Matyt, 74 išsigando ano 
veido, nes nieko nealsakė tr dar tą patį vakarą paliko mano NaIUS. 

Nežinau, ar ta moteris tik iš basiutimo taib elgėsi, ar tikėjos! subykdyti 
mane su žmona, skatindama ją sulaužyti ištikimybę. Šiaip ar taip, už dviejų 
gatvių nuo 0054 Ji išsinuomojo namą tr ėmė laikyti jūrininkus. Ferbernas 
paprastai gyvendavo tenai, tr Mere nueidavo išgerti arbatos su savo seserim! tr 
su juo. Ar ji dažnai ten būdavo, ar ne, nežinau, bet vieną dieną aš susekiau 
Ją ir, Rai laužiausi bro duris, Ferbernas kab paskutinis bailys paspruko 
peršokęs sodo sieną. Aš brigrasinau žmonai, jog užmuštų ją, Jet dar kartą 
pamatysiu draugė su juo, žr barsivedžiau namo, 0 ji kūkiaojo tr drebėjo išblys- 
kusi kaib bopierius. Varb mūsų jau nebebuvo nė krislelio meilės. Maizau, j0g 
Ji nekenčia ir bijo manęs, tr kai bagalvojęs apie tai vėl bradėjau gerti, fi ėmė 
mane Tiesiog Mekint. 

Tuo tarbu Sara pamatė, jog Liverpulyje neužsidirbs bragyvenimui, tr grąžo, 
kaib supratau, bas savo seserį į Kroidoną, 0 mūsų namuose viskas lako po seno- 
vei. Pagaliau atėjo paskutinė savaitė, 0 kartu tr ta nelaimė, tr pražūtis. 

Viskas atsitiko štai kaip. Mes išblaukėmėe „Gegužės diena“ į septynių die- 
nų kelionę, bet alsikabino didžiulė statinė ir išklibino pertvarą, taigi turėjome 
dvylikai valandų grįžti į uostą. Aš tišlibau į krantą tr batraukiau nam0, MANY- 
damas, koks siurbrizas tai bus žmonai, tr vildamasis, jog 71 absidžiaugs 2ane 
pamačiusi. Su tokiomis mintimis basukau Į savo gatvę, tr tą akimirką pro 
mane pravažiavo kebas, kuriame sėdėjo jį šalia Ferberno; juodu šnekučiavosi tr 

juokėsi nė negalvodami abie mane, stovintį tr stebint juos nuo šaligatvio. 

Sakau jums ir duodu žodį, jog nuo tos valandėlės aš pasidariau kaip nesa- 
vas, žr dabar, kai žvelgiu atgal, man viskas atrodo tartum sapnas. Pastaruoju 
metu daug gėriau, tr nuo visko kartu an basimaišė protas. Dar tr dabar man 
kaškas dunksi galvoje tt kižis, 0 tą rytą man atrodė, j0g ausyse zvirabia tr 
šmokšūa ištisa Niagara. 

Aš basileidau bėgti baskui kebą. Rankoje turėjau sunkią ąžuolinę lazdą 
ir, kaib sakiau, Iš pradžių buvau visai netekęs galvos, bet bebėgdamas basi- 
dariau gudresnis tr šiek tiek atsilikau, kad galėčiau juos matyti, 0 Jie Manęs 

nebastebėtų. Greit pie sustojo brie geležinkelio stoties. Prie kasos didžiulė paima 
žmonių, taigi aš brisinkau visai arti, 0 Jie manęs nematė. Jie nusipirko bilietus 
tį Niu Braitoną. Aš — taib bat, tuk įsėdau trimis vagonais tolbau. Kai atvažia- 
vome, [le nužingsmavo krantinė, 0 aš — ber kokį šimtą jardų pieos 1$ baskos. 
Galiausiai pamačiau, kaib jiedu išsinuomojo valį ketindami basirstyti, nes 
diena buvo labai karšta tr jie, be abejo, manė, jog ant vandens bus vėsiau. 

Dabar jie tarsi pateko į mano rankas. Tvyrojo lengvas rūkas, tr malyti 
buvo galima ne toliau kaib ber keletą šimtų jardų. Aš taib bal išsinuomojau 
valį tr nustynau baskui Juos. Priekyje maiau šmėkšantį jų laivelį, bet je tr 
klavo beveik tokiu bat gretiiu kaip tr aš tr spėjo nuplaukti nuo kranto ber gerą 
vylią, kol juos bavijau. Rūkas supo p2us tarsi užuolaida, 0 jos viduryje — 7005 
trys. O Dieve, mekada neužmiršiu, Raib atrodė jų veidai bamaitus, Ras sėdi 
valbyje, priblaukusioje prie jų! Ji suklykė. Jis ėmė keiktis kaip beprotis ir badyti 
mane irklu, mažyt, išvydo mirtį mano akyse. Aš išvengiau jo irklo ir taib sm0- 
giau lazda, kad sutraiškiau jao galvą tt kiaušinį. Nors buvau netekęs proto, 
tačiau jos galbūt būčiau basigarlėjęs, bet jinai absikabino jį rankomis, pravirko 
žr sušuko: „Alekai!“ Aš smogiau dar kartą, tr fi nugriuvo šalia jo. Buvau tt 
laukinis žvėris, užuodęs kraują. Jeagu Sara būtų buvusi tenai, prisiekiu V ieš- 
pačiu, tr ji būtų žuvusi kartu su jais. Išsitraukiau belŲį tr... na, užteks! Mane 
apėmė beširdis džiaugsmas, bagalvojus, ką bajus Sara, gavusi įrodymą, prie 
ko pravedė jos elgesys. Tuomet bririšau kūnus brie valties, laužiau lentą tr 
palaukiau, kol jie nuskendo. Buvau įsitikinęs, jog savininkas bamanys, kad j7e 
pasiklydo rūke tr nubliduriavo į jūrą. Aš susitvarkiau, nustynau brie kranto, 
grįžau į savo laivą, tr mimekas nettarė, kas įvyko. Naktų sutaisiau siuntinėį 
Sarai Kušing, o kitą dieną išsiunčiau iš Belfasto. 

Dabar žinote visą teisybę. Galite mane bakarti arba badaryti man, ką 
tk norite, bet jūs manęs negalite nubausti taib, kaib esu nubaustas. Vos tik 
užmerkiu akis, tuoj bat išvystu tuos du veidus — jie žiūri į mane, kaib žiūrėjo 
tada, kai mano valtis išniro 1$ rūko. Aš juos nužudžiau grett, 0 j1e mane žudo 
iš lėto, jei dar viena tokia naktis, tai lšgt ryto arba išbrotėsiu, arba numirsiu. 
Juk jūs nebasodinsite manęs į vienutę? Maldauju, nedarykite to, tr jūsų mires 
dieną kiti tebasielgia su jumis taib, Ralb JAS SU PAN. 

— Ką tai reiškia, Votsonai? — niūriai paklausė Holmsas, padėdamas 
popierių. — Kokia šito nelaimių, smurto ir siaubo rato prasmė? Turėtų 
būti kažkoks tikslas, nes kitaip išeitų, jog mūsų visatą valdo atsitiktinu- 
mas, O tai neimanoma. Bet koks gi tas tikslas? Štai jis, tas amžinas klau- 
simas, į kurį žmogaus protas kol kas dar negali atsakyti. 

M“ regis, ponia Voren, jums nėra reikalo nerimauti, o be 
to, nesuprantu, kodėl aš, žmogus, kurio laikas šiek tiek 
vertinamas, turėčiau painiotis į šią istoriją. Tiesą sakant, turiu ganėtinai 
kitų darbų. 

Tai pasakęs Šerlokas Holmsas vėl ėmėsi savo iškarpų albumo, kuria- 
me klijavo ir įrašinėjo į rodyklę kažkokią neseniai gautą medžiagą. 

Bet namo savininkė, atkakli ir vylinga kaip ir visos moterys, tvirtai 
laikėsi savo. 

— Praėjusiais metais jūs ištyrėte vieno mano nuomininko bylą, — po- 
rino ji. — Pono Ferdeilo Hobso. 

— O taip... menkniekis. 

— Bet jis ligi šiol vis tebekalba apie tai... apie jūsų gerumą, sere, ir tai, 
kaip jūs tą tamsų dalyką iškėlėte į dienos šviesą. Prisiminiau jo žodžius, 
dabar pati, apimta abejonių ir klaidžiodama tamsoje. Žinau, jog rastu- 
mėte laiko, jei tik panorėtumėte. 

Holmsas negalėdavo atsispirti meilikavimui, o be to, reikia pripažin- 
ti, jis buvo geros širdies žmogus. Abi šios jėgos jį paveikė, ir atsidusęs jis 
nuolankiai padėjo teptuką klijams ir su visa kėde atsistūmė nuo stalo. 

— Na, ką gi, ponia Voren, papasakokite. Ar jums nepakenks, jei už- 
sirūkysiu? Ačiū. Votsonai, degtukų! Kaip suprantu, jums neramu, kad 

naujasis jūsų nuomininkas sėdi užsidaręs savo kambariuose ir jūs nieka- 
da jo nematote. Bet atleiskite, ponia Voren, jei aš būčiau jūsų nuominin- 
kas, jūs dažnai manęs ištisas savaites nematytumėte. 

— Teisybė, sere, bet čia visai kas kita. Man baisu, pone Holmsai. 
Iš baimės negaliu miegoti. Klausytis, kaip jis nuo ankstaus ryto ligi 
vėlyvo vakaro vaikštinėja ten ir atgal, ir niekada jo nepamatyti — to tai 
jau man per daug. Mano vyras nervinasi kaip ir aš, bet jis visą dieną 
dirba, o aš neturiu kur dėtis. Kodėl jis slepiasi? Ką jis pridarė? Be 
tarnaitės, aš vienut viena namuose su juo, ir šito mano nervai daugiau 
nebeišlaikys. 

Holmsas pasilenkė į priekį ir uždėjo ant kelių savo ilgus, plonus pirš- 
tus. Kai norėdavo, jis įgydavo beveik hipnotizuojamą galią nuraminti. Iš 
moters akių dingo išgąstis, o susijaudinęs veidas atgavo natūralią išvaiz- 
dą. Ji atsisėdo į Holmso nurodytą krėslą. 

— Jei aš imsiuosi šito dalyko, tai turiu žinoti visas smulkmenas. Susi- 
kaupkite. Net menkiausia detalė gali tapti pačia svarbiausia. Sakote, kad 
tas vyriškis pasirodė prieš dešimt dienų ir užmokėjo už maistą ir butą 
dviem savaitėms? 

— Jis paklausė, kokios mano sąlygos, sere. Atsakiau — penkiasdešimt 
šilingų per savaitę. Viršutiniame aukšte yra nedidelė svetainė ir miega- 
masis — visiškai atskiras butelis. 

— O toliau? 

— Jis pasakė: ,„Mokėsiu dukart tiek — penkis svarus per savaitę, jei su- 
tiksite su mano sąlygomis“. Esu neturtinga, sere, ponas Vorenas uždirba 
mažai, tokie pinigai man didelė paspirtis. Jis išsitraukė dešimties svarų 
banknotą ir ištiesė man. „Jei laikysitės sąlygų, ilgą laiką kas dvi savaitės 
jūs gausite tokią pat sumą, — pridūrė jis, — jeigu ne — su jumis nebeturėsiu 
jokių reikalų“. 

— Kokios buvo jo sąlygos? 

— Nagi, sere, jis norėjo turėti raktą nuo namo. Tai nieko bloga. Nu- 
omininkai dažnai turi savo raktą. Be to, jis turįs būti vienut vienas, ir 
niekam jokiomis aplinkybėmis nevalia jo trukdyti. 

— Tiesą sakant, čia nieko ypatinga. 

— Jei saikingai, sere, tikrai nieko, bet čia be jokio saiko. Jau dešimt 
dienų, kai jis gyvena pas mus, bet nei ponas Vorenas, nei aš, nei tarnaitė 
nė sykio jo nematėme. Girdime, kaip jis ten vaikštinėja ir vaikštinėja — ir 
naktį, ir rytą, ir dieną, bet iš namų buvo išėjęs tik pirmą vakarą. 

— O, vadinas, jis buvo išėjęs tik pirmą vakarą? 

— "Taip, sere, ir grįžo labai vėlai — mes visi jau buvome atsigulę. Išsi- 
nuomojęs kambarius, jis perspėjo, kad grįšiąs vėlai, ir prašė neužsklęsti 
durų. Girdėjau, kaip jis lipo laiptais, tai buvo jau po vidurnakčio. 

— O kaip jis valgo? 

— Jis ypač perspėjo, kad valgį paliktume ant kėdės už jo durų, kai tik 
jis paskambinsiąs. Kai pavalgysiąs, vėl paskambinsiąs, ir mes paimsime 
indus nuo tos pačios kėdės. Jei pageidausiąs dar ko nors, paliksiąs popie- 
riaus skiautelę, ant kurios būsią užrašyta spausdintomis raidėmis. 

— Spausdintomis raidėmis? 

— Taip, sere, pieštuku. Tik vienas žodis, ir daugiau nieko. Štai atne- 
šiau parodyti; MUILAS. O čia kitas: DEGTUKAS. Šitą raštelį — ,„DAY- 
LY GAZETTE“ — jis paliko pirmą rytą. Aš padedu tą laikrašų kiekvieną 
rytą kartu su pusryčiais. 

— Dievaži, Votsonail — sušuko Holmsas, įdėmiai apžiūrinėdamas 
popieriaus skiauteles, kurias jam padavė namo savininkė. — Tai iš tiesų 
šiek tiek nepaprasta. Noras atsiskirti nuo žmonių man suprantamas, bet 
kodėl spausdintos raidės? Rašyti spausdintomis raidėmis labai nepatogu. 
Kodėl jis nerašo paprastai? Ką tai rodo, Votsonai? 

— Kad jis nori nuslėpti savo rašyseną. 

— O kodėl? Ką jam reiškia, jei šeimininkė pamatys ką nors parašytą 
jo ranka? Beje, galbūt jūs ir teisus. Na, o kodėl rašteliai tokie trumpi? 

— Nesuprantu. 

— Tai teikia puikių galimybių pasamprotauti. Žodžiai parašyti vio- 
letinės spalvos buku, visiškai paprastu pieštuku. Atkreipkite dėmesį, 
jog gabaliukas popieriaus nuplėštas po to, kai raidės jau buvo parašy- 
tos, — trūksta trupučiuko „M“ raidės žodyje ,„MUILAS“. Ką tai rodo, 
Votsonai? 

— Atsargumo sumetimais? 

— Be abejo. Ant popieriaus, matyt, buvo kažkokia žymė, piršto at- 
spaudas ar kas nors kita, kas galėjo padėti nustatyti jo asmenybę. Taigi 
jūs, ponia Voren, sakote, kad tas vyriškis vidutinio ūgio, tamsaus gymio 
1r su barzda. Kokio amžiaus jis galėtų būti? 

— Jaunas, sere, ne daugiau kaip trisdešimties. 

— Ką dar galėtumėte apie jį pasakyti? 

— Jis gerai kalba angliškai, sere, bet iš tarsenos man atrodo, jog jis 
svetimšalis. 

— Ir gražiai apsirengęs? 

— Labai dailiai, sere — tikras džentelmenas. Tamsi eilutė — niekas ne- 
krito į akis. 

— Ar jis nepasisakė pavardės? 

— Ne, sere. 

— Negavo laiškų, ir niekas jo neaplankė? 

— Ne. 

— Bet tikriausiai jūs arba jūsų tarnaitė užeinate rytais į jo kambarį? 

— Ne, sere, jis pats viską susitvarko. 

— Dievaži! Tai 1š tiesų nuostabu. O koks jo bagažas? 

— Vienas didelis rudas lagaminas — daugiau nieko. 

— Na, ką gi, regis, turime ne kažin kiek duomenų. Sakote, kad iš jo 
kambario nieko nebuvo išnešta — visiškai nieko? 

Namo savininkė ištraukė iš rankinuko voką ir iškratė iš jo ant stalo 
du apdegusius degtukus ir cigaretės nuorūką. 

— Šįryt jie buvo ant padėklo. Aš juos atnešiau, nes girdėjau jus gebant 
iš smulkmenų padaryti svarbias išvadas. 

Holmsas gūžtelėjo pečiais. 

— Iš jų nepadarysi jokių išvadų, - pasakė jis. - Degtukai, be abejo, buvo 
panaudoti cigaretėms uždegti, nes nudegęs tik pats galiukas. Uždegant 
pypkę arba cigarą, nudegtų pusė degtuko. Bet, dievaži! Cigaretės nuorūka 
verta dėmesio. Tas džentelmenas, kaip sakėte, su barzda ir ūsais? 

— Taip, sere. 

— Tuomet nesuprantu. Mano manymu, tokią cigaretę galėjo rūkyti tik 
glotniai nusiskutęs vyras. Na, Votsonai, net jūsų kuklūs ūseliai būtų apsvilę. 

— O kandiklis? — priminiau aš. 

— Ne, ne: galiukas suplotas. O gal jūsų name gyvena du žmonės, 
ponia Voren? 

— Ne, sere. Jis valgo tiek mažai, jog kartais stebiuosi, kaip net vienam 
tiek užtenka. 

— Na, ką gi, teks palaukti daugiau duomenų. Šiaip ar taip, jums nėra 
ko skųstis. Nuomą gavote, jis ramus gyventojas, nors, žinoma, ir ne visai 
paprastas. Moka jums gerai, o jeigu jis nenori rodytis, tai iš esmės ne jūsų 
reikalas. Mes neturime teisės drumsti jo vienatvės, kol nėra pagrindo 
manyti už jos slypint nusikaltimą. Aš apsiėmiau tvarkyti šitą dalyką ir 
neišleisiu jo iš akių. Jei kas nors naujo paaiškėtų, praneškite man ir pasi- 
kliaukite mano pagalba, jei prireiks. 

— Šioje byloje iš tiesų yra šis tas įdomaus, Votsonai, — pareiškė jis, 
išėjus šeimininkei. — Žinoma, galbūt tai menkniekis — tas nuomininkas 
tiesiog keistuolis; o gal ir kur kas painesnis atvejis, negu atrodo iš pirmo 
žvilgsnio. Visų pirma, galimas daiktas, kad ponios Voren kambariuose 
gyvena visiškai ne tas žmogus, kuris juos išsinuomojo. 

— Kodėl jūs taip manote? 

— Taip manyti leidžia ne tik nuorūka, bet ir tai, kad nuomininkas 
buvo išėjęs tik vieną kartą, tuoj po to, kai išsinuomojo kambarius. Jis — 
arba kas nors kitas — grįžo tik tuomet, kai nebebuvo jokių liudytojų. 
Nėra jokių įrodymų, kad grįžo tas pats žmogus, kuris išėjo. Be to, žmo- 
gus, išsinuomojęs kambarius, gerai kalbėjo angliškai. O šitas spausdin- 
tomis raidėmis rašo „degtukas“, nors turėtų būti „degtukai“. Matyt, jis 
rado žodį žodyne, o ten daiktavardžių yra tik vienaskaita. Trumpai rašo 
tikriausiai dėl to, kad neparodytų nemokąs angliškai. Taigi, Votsonai, yra 
ganėtinai pamato įtarti, kad nuomininkai susikeitė. 

— Bet kuriam galui? 

- Štai šitą uždavinį ir turime išspręsti. Mes turim vieną gan akivaizdų 
tyrimo būdą. 

Jis paėmė didžiulį albumą, kuriame kasdien klijuodavo skiltis su skel- 
bimais apie dingusius žmones iš įvairių Londono laikraščių. 

— Dievaži! — sušuko jis, versdamas puslapius. — Koks srautas aima- 
nų, riksmų, raudų! Kokia rezgė neįtikimų įvykių! Tačiau tai pats vertin- 

giausias rinkinys žmogui, ieškančiam neįprastų dalykų! Tas nuomininkas 
gyvena vienui vienas, ir jam negalima rašyti laiškų bijant, kad nebūtų 
atskleista paslaptis, kurią jis taip trokšta nuslėpti. Kaip jam pranešti, kas 
dedasi pasaulyje? Aišku, jog per laikraštį. Matyt, kad kito būdo nėra, ir, 
laimė, mes galime apsiriboti tik vienu laikraščiu. Štai iškarpos iš pas- 
tarųjų dviejų savaičių Day/ Gazette. „Dama juodu boa Princo čiuoži- 
mo klube“ — šitą galima praleisti. „Džimas tikrai neužduos širdies savo 
motinai“ — tas taip pat nesusijęs su mūsų byla. „Jei moteris, netekusi 
sąmonės Brikstono omnibuse...“ — ji manęs nedomina. „Visąlaik mano 
širdis ilgisi tavęs...“ — rauda, Votsonai, tikrių tikriausia rauda! O šita dar 
labiau tinka. Paklausykite: „Kantrybės. Surasiu tinkamą būdą bendrauti. 
O kol kas šita skiltis. Dž.“ Išspausdinta praėjus dviem dienoms po to, 
kai atvyko ponios Voren nuomininkas. Visiškai įtikima, ar ne? Paslap- 
tingasis gyventojas, matyt, skaito angliškai, nors ir nemoka rašyti. Na, 
pažiūrėkime, ar vėl užtiksime tą pėdsaką. Taip, štai jis — po trijų dienų. 
„Sekasi neblogai. Kantrybės ir apdairumo. Debesys išsisklaidys. Dž.“ 
Paskui visą savaitę nieko. O štai kai kas labiau apibrėžto. „Kelias laisvėja. 
Jei rasiu, kaip išsiųsti žinią, neužmiršk sutarto kodo — vienas A, du B ir 
taip toliau. Greit sužinosi. Dž.“ Tai buvo vakarykščiame laikraštyje, o 
šiandien — nieko. Viskas labai tinka ponios Voren nuomininkui. Dar 
truputį luktelėsime, Votsonai, ir manau, jog šis dalykas išaiškės. 

Taip ir pasitvirtino. Rytą radau savo bičiulį stovintį ant kilimėlio prie 
židinio, nugara į liepsną, besišypsantį ir visiškai patenkintą. 

— Na, ką jūs pasakysite, Votsonai! — sušuko jis, paimdamas laikraštį 
nuo stalo. — „Aukštas raudonas namas su baltais akmeniniais karnizais. 
Ketvirtas aukštas. Antras langas iš kairės. Sutemus. Dž.“ Tai jau ganėtinai 
tikslu. Manau, jog po pusryčių mums reikėtų truputį pasižvalgyti po po- 
nios Voren namo apylinkes. Aha, ponia Voren! Kokios naujienos šįryt? 

Iš to, kaip energingai ir smarkiai mūsų klientė įsiveržė į kambarį, 
buvo galima spręsti įvykus kažką nauja ir netikėta. 

— Reikia pranešti policijai, pone Holmsai! — sušuko ji. — Man jau 
gana! Norėjau užlipti aukštyn ir tiesiai jam iškloti, kad susidėtų lagaminą 
ir išsikraustytų, bet pamaniau pirmiau pasitarti su jumis. Man jau pritrū- 
ko kantrybės, jei prieita prie to, kad buvo prikultas mano senukas... 

— Prikultas ponas Vorenas? 

— Šiaip ar taip, su juo bjauriai pasielgta. 

— Bet kas su juo bjauriai pasielgė? 

— Štai šitą dalyką mes ir norime sužinoti! Tai įvyko šįryt, sere. Ponas 
Vorenas dirba tvarkaraštininku Mortono ir Veilaito bendrovėje Totnem 
Kort Roude. Jis išeina iš namų prieš septynias. Taigi šįryt jis nenuėjo gal 
nė dešimties žingsnių gatve, kai iš užpakalio jį pasivijo du vyrai, užmetė 
ant galvos apsiaustą ir įgrūdo į kelkraštyje stovėjusį kebą. Pavežiojo kokią 
valandą, paskui atidarė duris ir išstūmė lauk. Jis gulėjo ant grindinio taip 
apdujęs iš baimės, kad nė nepastebėjo, kur dingo kebas. Kai atsipeikėjo, 
pamatė besiąs Hemsted Hite. Tuomet omnibusu parvažiavo namo ir da- 
bar guli ant sofos, o aš atidūmiau čionai papasakoti jums, kas atsitiko. 

— Be galo įdomu, — pareiškė Holmsas. — Ar jis nepastebėjo, kaip tie 
žmonės atrodė, ar negirdėjo, ką jie kalbėjo? 

— Ne, jis visiškai apstulbęs. Įsitikinęs, kad jį pakėlė tarsi kažkokia 
nežemiška jėga ir numetė taip pat tarsi kažkokia nežemiška jėga. Mažų 
mažiausiai jų buvo du, o gal net ir trys. 

— Ir jūs siejate šitą užpuolimą su jūsų nuomininku? 

— Be abejo. Mes gyvename čia jau penkiolika metų, ir nieko panašaus 
nebuvo atsitikę. Man jau gana. Pinigai — dar ne viskas. Šiandien pat aš 
ji išgrūsiu. 

— Trupučiuką palaukite, ponia Voren. Nieko nedarykite paskubom. 
Man regis, šis įvykis kur kas svarbesnis, negu atrodo iš pirmo žvilgsnio. 
Dabar aišku, kad jūsų nuomininkui gresia kažkoks pavojus. Lygiai taip 
pat aišku, kad ūkanotą rytą jo priešai, tykodami prie durų, palaikė juo 
jūsų vyrą. Pamatę, jog apsiriko, paleido jį. Mes galime tik spėlioti, kaip 
jie būtų pasielgę, jei nebūtų apsirikę. 

— Na, tai ką man daryti, pone Holmsai? 

— Aš labai geisčiau pamatyti tą jūsų nuomininką, ponia Voren. 

— Neišmanau, kaip tai padaryti, nebent išlaužtumėte duris. Palikusi 
padėklą ir lipdama laiptais žemyn, visada girdžiu, kaip jis atrakina duris. 

— Jam reikia pasiimti padėklą. Ar nebūtų galima kur nors pasislėpti 
ir stebėti jį? 

Šeimininkė valandėlę susimąstė. 

— Taip, sere, priešais yra sandėliukas. Galėčiau ten pastatyti veidrodį, 
ir jeigu jūs pasislėptumėte už durų... 

— Puiku! — sušuko Holmsas. — Kada jis valgo priešpiečius? 

— Apie pirmą, sere. 

— Taigi mudu su daktaru Votsonu tuo laiku ir ateisime. O dabar, 
ponia Voren, sudie. 

Pusė pirmos mes jau stovėjome prie ponios Voren namo. Tai buvo 
aukštas, siauras geltonų plytų namas Greit Ormo gatvėje, siaurame 
skersgatvyje į šiaurės rytus nuo Britų muziejaus. Kadangi tai kampinis 
namas, nuo jo į Hau gatvę atsiveria reginys su puošnesniais namais. Nu- 
sijuokęs Holmsas parodė į vieną 1š jų — didžiulį daugiabutį, kuris išsisky- 
rė iš kitų, todėl buvo nesunku jį pastebėti. 

— Pažvelk, Votsonai! — pasakė jis. — ,„Aukštas raudonas namas su 
baltais akmeniniais karnizais.“ Štai ir langas, pro kurį bus duotas ženklas. 
Žinom vietą ir žinom kodą, vadinas, mūsų užduotis nebus sunki. Tame 
lange skelbimas: „Išnuomojama“. Tikriausiai tai tuščias butas, kuriuo 
sąmokslininkas gali pasinaudoti. Na, ponia Voren, kaip reikalai? 

— Aš viską jums parengiau. Nusiaukite batus apačioje, lipkite į viršų, 
ir aš jus tenai įkurdinsiu. 

Jinai įrengė tikrai puikią slėptuvę. Veidrodis buvo taip padėtas, kad 
sėdėdami tamsoje mes aiškiai matėme priešais esančias duris. Vos tik 
mudu įsitaisėme ir ponia Voren mus paliko, tolimas dzinktelėjimas pra- 
nešė, kad mūsų paslaptingasis kaimynas paskambino. Tuoj pasirodė 
šeimininkė su padėklu, padėjo jį ant kėdės prie uždarų durų ir sunkiai 
žengdama nulipo žemyn. Susigūžę kampelyje už durų, mes įsistebeili- 
jome į veidrodį. Vos tik nutilo šeimininkės žingsniai, tuoj pat trekštelė- 
jo sukamas raktas, pakrypo rankena, ir dvi liesos rankos skubiai pakėlė 
padėklą nuo kėdės. Po valandėlės jis buvo labai greit padėtas atgal, ir aš 
tik probėgšmais pamačiau gražų juodbruvą veidą, baugščiai žvelgian- 
tį į truputį pravertas sandėliuko duris. Paskui durys trinktelėjo, raktas 
vėl pasisuko, ir viskas nutilo. Holmsas timptelėjo mane už rankovės, ir 
mudu nusėlinome laiptais žemyn. 

— Vakare aš vėl ateisiu, - pasakė Holmsas laukiančiai šeimininkei. — 
Manau, Votsonai, mes viską geriau aptarsime savo namuose. 

— Kaip matai, mano spėliojimai pasitvirtino, — prabilo jis, patogiai 
įsitaisęs savo krėsle. — Nuomininkai susikeitė. Aš tiktai nesitikėjau, kad 
pamatysime moterį, ir neeilinę moterį, Votsonai. 

— Ji mus pamatė. 

— Ji pamatė kažką, kas išgąsdino ją. Tai tikras dalykas. Apskritai įvykių 
seka gana aiški, ar ne? Porelė ieško prieglobsčio Londone, gelbėdamasi 
nuo baisaus jiems gresiančio pavojaus. Griežtos atsargumo priemonės 
rodo, koks didelis tas pavojus. Vyras, kuris turi kažką įvykdyti, trokšta, 
kad per tą laiką moteris būtų visiškai saugi. Tai nelengvas uždavinys, bet 
jis išsprendė jį gana savotiškai ir taip sėkmingai, kad apie jos buvimą 
namuose nežino net šeimininkė, atnešanti jai valgį. Dabar aišku, kodėl 
ji rašė spausdintomis raidėmis: nenorėjo, jog iš rašysenos atpažintų, kad 
ji — moteris. Vyras negali pas ją lankytis, nes atves čionai jos priešus. Ka- 
dangi negali su ja pasimatyti, praneša jai per skelbimų skiltį laikraštyje. 
Taigi kol kas viskas aišku. 

— Bet kokios to priežastys? 

— Ak, Votsonai, jūs kaip visada be galo praktiškas! Kokios to prie- 
žastys? Keista ponios Voren problema pasunkėjo ir tampa vis grėsmin- 
gesnė. Galima pasakyti tik tiek, kad tai ne nuvalkiotas meilės nuotykis. 
Matėte, koks buvo tos moters veidas pajutus pavojų. Taip pat girdėjo- 
me, kad buvo užpultas šeimininkas, kurį tikriausiai palaikė nuomininku. 
Tas susirūpinimas ir žūtbūtinės pastangos išlaikyti paslapų rodo, kad 
tai gyvenimo ar mirties klausimas. O pono Voreno užpuolimas byloja 
priešus, kad ir kas jie būtų, nežinant, jog nuomininkas vyras susikeitė su 
moterimi. Labai įdomu ir painu, Votsonai. 

— Tai kam jums gilintis į tą reikalą? Kokia iš to nauda? 

— Iš tiesų — kokia nauda? Tai menas menui, Votsonai. Juk jūs taip 
pat, kai buvote praktikuojantis gydytojas, tikriausiai kartais gydydavote 
negalvodamas apie užmokestį? 

-— Norėdamas labiau išsilavinti, Holmsai. 

— Mokytis niekada nevėlu, Votsonai. Mokymasis — tai ištisa grandinė 
pamokų, kurių pati svarbiausia — paskutinė. Tai pamokomas atvejis. Jis 
nesuteiks nei pinigų, nei šlovės, bet vis dėlto norisi jį išpainioti. Sutemus 
mudu žengsime dar vieną žingsnį. 

Kai atėjome į ponios Voren butą, Londono žiemos vakaro sute- 
mos sutirštėjo ir virto ištisu pilku, niūriu šydu, kurį skrodė tiktai ryškiai 
apibrėžti geltoni langų kvadratai ir migloti dujinių lempų apskritimai. 
Žvelgdami iš užtemdytos svetainės, pamatėme dar vieną neaiškią šviesą, 
mirksinčią aukštai tamsybėse. 

— Tame kambaryje kažkas vaikšto, — sušnibždėjo Holmsas, prikišęs 
savo liesą smalsų veidą prie lango stiklo. — Taip, aš matau jo šešėlį. Štai 
jis vėl pasirodė. Rankoje laiko žvakę. Dabar jis žiūri į mūsų pusę. Nori 
įsitikinti, ar ji stebi. Pradeda duoti signalus. Jūs, Votsonai, taip pat pri- 
imkite, kad galėtume patikslinti duomenis. Vienas blykstelėjimas — va- 
dinas, „A“. Na, o dabar. Kiek suskaičiavote? Dvidešimt. Ir aš taip pat. 
Turėtų būti „I“. AT - visiškai suprantama! Vėl „T“. Tikriausiai tai kito 
žodžio pradžia. Taigi - TENTA. Baigta. Nejaugi tai viskas, Votsonai? 
ATTENTA - neturi jokios prasmės. Neturi prasmės ir suskirsčius į tris 
žodžius — AT, TEN, TA, nebent T. A. būtų kokio nors žmogaus ini- 
cialai. Vėl prasidėjo! Kas gi čia? ATTE — nagi, kartoja tą patį. Keista, 
Votsonai, labai keista! Vėl viskas iš pradžių. AT — juk jis kartoja jau trečią 
sykį. Tris sykius — ATTENTAI! Kiek sykių jis kartos? Ne, rodos, baigė. 
Pasitraukė nuo lango. Kaip paaiškinsite, Votsonai? 

— Šifruotas pranešimas, Holmsai. 

Mano bičiulis sukikeno, tarsi kažką supratęs. 

— O šifras ne toks jau ir painus, Votsonai, — tarė jis. — Juk tai itališkai! 
„A“ žodžio gale rodo, jog kreipiamasi į moterį. „Saugokis! Saugokis! 
Saugokis!“ Kaip atrodo, Votsonai? 

— Man regis, jūs pataikėte, 

— Be abejo. Tai labai svarbus pranešimas, todėl pakartotas tris kartus. 
Tačiau ko saugotis? Palaukite, jis vėl priėjo prie lango. 

Vėl pamatėme neryškų sulinkusio žmogaus siluetą ir liepsnelės žyb- 
telėjimą lange, kai buvo pradėta signalizuoti. Dabar signalai buvo grei- 
tesni, tokie greiti, kad vos spėjome juos sekti. 

— PERICOLO — pericolo — o ką tai reiškia, Votsonai? Pavojus, ar 
ne? Taip, dievaži, tai pavojaus signalas. Vėl pradėjo! PER! Oi, oi, oi! Kas 
gi čia dabar... 

Staiga šviesa užgeso, mirksintis kvadratas dingo, ir ketvirtas aukš- 
tas juodu kaspinu apjuosė aukštąjį pastatą su eilėmis šviečiančių langų. 
Paskutinis perspėjimo šauksmas staiga buvo nutrauktas. Kaip ir kieno? 
Mums abiem kartu dingtelėjo ta pati mintis. Holmsas atšoko nuo lango. 

— "Tai ne juokai, Votsonai! — suriko jis. — Ten vyksta kažkokia velnia- 
va! Kodėl toks svarbus pranešimas staiga nutrūko? Reikėtų pranešti apie 
tai Skotland Jardui, bet, kita vertus, mes negalime išeiti. 

— Gal man nueiti į policiją? 

— Geriau reikia sužinoti, kas ten yra. Galbūt nieko baisaus neįvyko. 
Eime, Votsonai, tenai ir pažiūrėsime patys. 


II 


Kai mudu skubėjome Hau gatve, aš žvilgtelėjau atgal į mūsų ką tik 
paliktą namą. Ten, viršutinio aukšto lange, šmėžavo šešėlis — šešėlis mo- 
ters, kuri įtemptai ir tvirtai žvelgė į naktį ir sulaikiusi kvapą laukė, kada vėl 
prasidės nutrūkę signalai. Prie Hau gatvės daugiabučio namo, pasirėmęs 
ant turėklų, apsimuturiavęs galvą, stirksojo žmogus ilgu paltu. Jis krūpte- 
lėjo, kai šviesa, sklindanti iš prieškambario, apšvietė mūsų veidus. 

— Holmsas! — sušuko jis. 

— Taip, tai aš, Gregsonai! — atsišaukė mano bičiulis, pasisveikinda- 
mas su Skotland Jardo sekliu. — Mylimieji vėl susitiko. Kas jūs čionai 
atvedė? 

— Matyt, tas pats, kas ir jus, — pareiškė Gregsonas. — Bet nesumetu, 
kaip jūs apie šitą dalyką sužinojote. 

— Mane ir jus atvedė skirtingi to paties raizginio siūlai. Aš priėmiau 
signalus. 

— Signalus? 

— Taip, iš ano lango. Jie nutrūko įpusėję. Mudu atėjome išsiaiškinti 
kodėl. Tačiau kadangi byla jau patikimose rankose, man nėra pamato 
toliau ją tirti. 

— Luktelkit! - karštai sušuko Gregsonas. — Prisipažinsiu, pone Holm- 
sai, dar nebuvo tokio atvejo, kad nesijausčiau tvirčiau, kai jūs mane pa- 
laikote. Šitame name yra tiktai vienerios durys, taigi mes jį sučiupsime. 

— Kas jis toks? 

— Na, pagaliau, šįsyk mes pranašesni, pone Holmsai. Jums teks su 
tuo sutikti. 

Jis smarkiai trinktelėjo lazda į grindinį, ir gatvės gale su savo karie- 
ta stovėjęs vežikas, laikydamas rankoje botagą, neskubėdamas privažiavo 
prie mūsų. — Leiskite jus supažindinti su ponu Šerloku Holmsu, — pasakė 
Gregsonas. — Tai ponas Levertonas iš Amerikos Pinkertono agentūros. 

— Long Ailendo olos paslapties herojus? — paklausė Holmsas. - Ma- 
lonu jus matyti, sere. 

Amerikietis — rimtas, sumanus, griežtų bruožų, pailgu glotniai nu- 
skustu veidu jaunuolis — paraudo išgirdęs tokį pagyrimą. 

— Nuo šitos bylos priklausys visas mano gyvenimas, pone Holm- 
sai, — pasakė jis. — Jeigu man pasiseks sučiupti Džordžaną... 

— Ką? Džordžanas 1š „Raudonojo rato“? 

— O, jis jau išgarsėjo 1r Europoje, ar ne? Na, ką gi, Amerikoje mes 
viską apie jį žinome. Žinome, jog jis kaltas dėl penkiasdešimties žmog- 
žudysčių, tačiau neturime įkalčių ir negalime jo suimti. Aš lipau jam ant 
kulnų nuo pat Niujorko, ir jau savaitė, kai seku jį Londone, laukdamas 
progos sučiupti už pakarpos. Mudu su ponu Gregsonu susekėme, jog 
jis šitame daugiabučiame name, kuriame tik vienerios durys, — taigi jis 
nepaspruks. Nuo to laiko, kai jis įėjo.į vidų, iš ten išėjo trys žmonės, bet, 
prisiekiu, tarp jų Džordžano nebuvo. 

— Ponas Holmsas kalba apie signalus, — įsiterpė Gregsonas. — Ti- 
kiuosi, kad jis, kaip ir paprastai, žino daug daugiau, negu mes. 

Holmsas trumpai ir suprantamai paaiškino, kaip mums visa tai atro- 
do. Amerikietis susirūpinęs sugniaužė rankas. 

— Jis suprato, jog mes čia! — sušuko šis. 

— Kodėl jūs taip manote? 

— Nagi, štai kaip yra. Čia, iš šito namo, jis siunčia ženklus savo ben- 
drininkui —- Londone yra keletas žmonių iš jo gaujos. Kaip kad jūs papa- 

sakojote, jam pranešinėjant apie gresiantį pavojų, signalai staiga nutrūks- 
ta. O tai ir reiškia, kad jis pamatė mus pro langą arba kažkaip susivokė, 
jog pavojus visiškai čia pat ir, norint jo išvengti, reikia veikti nedelsiant. 
Ką jūs pasiūlytumėte, pone Holmsai? 

— Užlipti į viršų ir sužinoti, kas ten įvyko. 

— Bet mes neturime orderio jam suimti. 

— Jis yra tuščiame bute įtartinomis aplinkybėmis, — pareiškė Greg- 
sonas. — Šiuo metu to visiškai pakanka. Kai pasodinsime jį už grotų, 
galbūt Niujorkas padės mums jį tenai užlaikyti. Aš prisiimu atsakomy- 
bę dėl jo suėmimo. 

Mūsų sekliams profesionalams gal kartais pritrūksta smegenų, bet 
drąsos — niekada. Gregsonas kopė į viršų suimti šito užkietėjusio žudi- 
ko taip ramiai ir pasitikėdamas savimi, tarsi būtų lipęs paradiniais Skot- 
land Jardo laiptais. Pinkertono agentas bandė jį aplenkti, bet Gregso- 
nas ryžtingai atstūmė jį atgal. Londono pavojai — Londono policijos 
privilegija. 

Ketvirto aukšto buto, esančio kairėje, durys buvo praviros. Greg- 
sonas atidarė jas. Viduje tvyrojo visiška tyla ir tamsa. Aš brūkštelėjau 
degtuką ir uždegiau seklio žibintuvėlį. Kai ugnis įsiliepsnojo, mes visi 
aiktelėjome iš nuostabos. Ant plikų pušinių lentų grindų buvo nusidrie- 
kę šviežio kraujo pėdsakai. 

Raudoni pėdsakai vedė į mūsų pusę iš kito kambario, kurio durys 
buvo uždarytos. Gregsonas atlapojo jas ir iškėlė dabar jau įsiliepsnojusį 
žibintą prieš save, 0 mes visi, įtempę akis, žiūrėjome pro jo pečius. 

Tuščiojo kambario viduryje ant grindų susirietęs gulėjo milžiniško 
sudėjimo žmogus. Juodbruvas, glotniai nuskustas veidas buvo siaubin- 
gai persikreipęs, galva, apjuosta kraupaus tamsiai raudono kraujo vai- 
niko, gulėjo ant šviesaus parketo išsiliejusio kraujo klane. Keliai buvo 
sulenkti, rankos skausmingai atmestos į šalis, o plačiame, rudame kakle 
stirksojo ligi pat kriaunų suvaryto peilio kotas. Nors jis ir buvo milžinas, 
bet, matyt, nuo baisaus smūgio krito kaip mėsininko paskerstas jautis. 
Šalia dešinės rankos ant grindų gulėjo didžiulis dviašmenis durklas ragi- 
ne rankena, o prie jo — odinė pirštinė. 

— Dievaži! Juk tai Juodasis Džordžanas! - suriko amerikietis seklys. — 
Šįsyk kažkas mus aplenkė. 

— Antai ir žvakė ant palangės, pone Holmsai, — tarė Gregsonas. — Bet 
ką gi jūs ten veikiate? 

Holmsas jau stovėjo prie lango ir, uždegęs žvakę, mosikavo priešais 
stiklą. Paskui įsižiūrėjo į tamsą, užpūtė žvakę ir numetė ją ant grindų. 

— Manau, tai mums padės, — pasakė jis. 

Tada grįžo atgal ir, didžiai susimąstęs, atsistojo šalia abiejų profesio- 
nalų, apžiūrinėjančių kūną. 

— Sakote, jums belaukiant apačioje, iš namo išėjo trys žmonės, — pa- 
galiau ištarė jis. — Ar gerai juos įsidėmėjote? 

— Taip, įsižiūrėjau. 

— Ar tarp jų nebuvo maždaug trisdešimties metų juodbruvo, barzdo- 
to, vidutinio ūgio vyro? 

— Taip, jis praėjo pro mane paskutinis. 

— Manau, jog tai tas, kurio jums reikia. Galiu jį apibūdinti jums, o čia 
štai puikus jo pėdos atspaudas. Šito jums turėtų pakakti. 

— Ne taip jau daug, pone Holmsai, norint jį surasti tarp milijonų 
londoniečių. 

— Galbūt. Todėl ir pamaniau, jog vertėtų pasikviesti į pagalbą šią damą. 

Sulig tais žodžiais mes visi apsigręžėme. Tarpdury stovėjo aukšta, 
graži moteris — paslaptingoji ponios Voren nuomininkė. Ji iš lėto prisi- 
artino, išblyškusiame jos veide spindėjo baimė ir susirūpinimas, įdėmus 
ir išgąstingas žvilgsnis įsmigo į tamsią figūrą, gulinčią ant grindų. 

— Jūs nužudėte jį! - sumurmeno ji. — O Dzo 70,* jūs nužudėte jį! 

Paskui ji staiga giliai atsikvėpė ir, linksmai sušukusi, šoktelėjo aukš- 
tyn. Plodama rankomis, ji sukosi ir sukosi po visą kambarį, jos tam- 
sios akys spindėjo iš džiaugsmo ir nuostabos, o iš lūpų biro tūkstančiai 
gražių itališkų šūksnių. Buvo siaubinga ir nuostabu matyti šios moters 
džiaugsmo siautulį išvydus tokį reginį. Staiga ji stabtelėjo ir įsmeigė į 
mus klausiamą žvilgsnį. 


* Dieve mano (7/a/). 

— Bet jūs, jūs — policija, ar ne? Jūs nužudėte Džuzepę Džordžaną? 
Tiesa? 

— Mes — policija, madam. 

Ji apžvelgė tamsius kambario pakampius. 

— Bet kurgi Dženaras? — paklausė ji. - Mano vyras, Dženaras Luka. 
Aš esu Emilija Luka, mudu 1š Niujorko. Kur Dženaras? Jis ką tik pašau- 
kė mane pro šitą langą, ir aš lėkte atlėkiau. 

— Pašaukiau tai aš, — tarė Holmsas. 

— Jūs? Kaip jūs sužinojote? 

— Jūsų šifras nesudėtingas, madam. Jūs čia reikalinga. Žinojau, jog 
turiu tiktai duoti ženklą V/7ex7,* ir jūs tikrai ateisite. 

Gražioji italė su pagarba ir baime pažvelgė į mano bičiulį. 

— Nesuprantu, kaip jūs tai sužinojote, — prabilo ji. - Džuzepė Džor- 
džanas... kaip jis... — ji nutilo, ir staiga jos veidas nušvito iš džiaugsmo 
ir pasididžiavimo. — Dabar supratau! Mano Dženaras! Tai padarė mano 
nuostabusis, gražusis Dženaras, tai jis išgelbėjo mane nuo visų pavojų, 
jis savo tvirta ranka nužudė šitą pabaisą! Ak, Dženarai, koks tu šaunus! 
Ar yra pasaulyje moteris, verta tokio vyro? 

— Taigi, ponia Luka, — pareiškė proziškasis Gregsonas, uždedamas 
ranką jai ant alkūnės taip šaltai ir abejingai, tarsi ji būtų Noting Hilo chuli- 
ganė. - Kol kas man ne visai aišku, kas jūs tokia ir kaip čia atsiradote, bet iš 
to, ką pasakėte, man aišku, kad Skotland Jarde mes jumis pasidomėsime. 

— Valandėlę, Gregsonai, — įsiterpė Holmsas. —- Manau, jog ši ledi taip 
trokšta suteikti mums kai kurių žinių, kaip mes norime jas išgirsti. Jūs 
suprantate, madam, kad jūsų vyras bus suimtas ir teisiamas už šito prieš 
mus gulinčio žmogaus nužudymą. Tai, ką jūs pasakėte, gali būti panau- 
dota įrodyti jo kaltei. Bet jeigu manote, kad jis veikė ne nusikalstamų 
motyvų skatinamas ir pats norėtų mus su jais supažindinti, tai labiausiai 
jam padėtumėte viską mums papasakodama. 

— Dabar, kai Džordžanas nebegyvas, mes nieko nebebijome, — pa- 
sakė ledi. — Jis buvo velnias, pabaisa, ir joks pasaulio teisėjas nenubaus 
mano vyro, kad jį nužudė. 


* Ateik (//a/). 

— Tuomet, — tarė Holmsas, — aš siūlyčiau užrakinti duris, palikti vis- 
ką, kaip radome, nueiti kartu su šia ledi į jos butą ir, kai ji viską mums 
papasakos, nuspręsti, kaip elgtis. 

Po pusvalandžio mes visi sėdėjome sinjoros Lukos svetainėlėje ir 
klausėmės jos nuostabaus pasakojimo apie tuos kraupius įvykius, ku- 
rių atomazgos liudytojais mums teko būti. Angliškai ji šnekėjo greit 
ir sklandžiai, bet gana netaisyklingai, todėl aiškumo dėlei jos kalbą aš 
kiek pataisiau. 

— Gimiau Posilipe, netoli Neapolio, — pasakojo ji, — esu duktė Au- 
gusto Barelio, tos srities vyriausiojo juristo, taip pat ir deputato. Džena- 
ras dirbo pas mano tėvą, ir aš jį pamilau, kaip būtų pamilusi kiekviena 
moteris. Jis neturėjo nei pinigų, nei padėties visuomenėje — nieko, tiktai 
buvo gražus, stiprus ir energingas, ir tėvas man neleido už jo tekėti. 
Mudu pabėgome, susituokėme Baryje, pardavėme mano brangenybes 
ir, gavę už jas pinigų, išvykome į Ameriką. Tai buvo prieš ketverius me- 
tus, ir nuo to laiko mes gyvenome Niujorke. Iš pradžių likimas buvo 
mums labai palankus. Dženaras padarė paslaugą vienam džentelmenui 
italui — išgelbėjo jį nuo užpuolikų vietoje, vadinamoje Baueriu, ir taip 
įsigijo įtakingą draugą. Jis — Titas Kastelotė ir yra vyresnysis partne- 
ris žinomos firmos „Kastelotė ir Zamba“, svarbiausios Niujorko vai- 
sių tiekėjos. Senjoras Zamba dažnai serga, taigi mūsų naujasis draugas 
Kastelotė tvarko visą firmą, kurioje dirba per tris šimtus įmonių. Jis 
priėmė tarnauti mano vyrą, pavedė jam vadovauti skyriui ir kaip ga- 
lėdamas stengėsi jam padėti. Senjoras Kastelotė — viengungis, ir, man 
regis, jis laikė Dženarą kone savo sūnumi, o aš ir mano vyras mylėjome 
ji kaip tėvą. Mes išsinuomojome ir apstatėme baldais nedidelį namelį 
Brukline, ir ateitis mums atrodė aprūpinta, bet staiga pasirodė juodas 
debesis ir greit užtemdė visą dangų. Sykį vakare Dženaras, grįždamas iš 
darbo, parsivedė vaikiną, savo tautietį. Jis buvo Džordžanas, kilęs taip 
pat iš Posilipo. Tai buvo labai augalotas vyras, kaip jūs galėjote patys 
įsitikinti, nes matėte jo lavoną. Ne tik kūnas jo buvo milžiniškas, bet ir 
kitos savybės buvo keistos, nenormalios ir siaubingos. Balsas aidėjo it 
griaustinis mažyčiame mūsų namelyje. Kai kalbėjo, vos užteko vietos jo 
didžiulėms mostaguojančioms rankoms. Mintys, jausmai, aistros — Vis- 

kas buvo perdėta ir pasibaisėtina. Jis kalbėjo, greičiau riaumojo, su tokiu 
įkarščiu, kad kiti tik sėdėjo ir klausėsi išgąsdinti galingo žodžių srauto. 
Jo akys žaižaruote žaižaravo, ir mes visiškai priklausėme nuo jo valios. 
Tai buvo baisus ir nepaprastas žmogus. Ačiū Dievui, kad jis nebegy- 
vas! Jis ateidavo vis dažniau ir dažniau. Bet aš žinojau, jog Dženaras, 
kaip ir aš, nesijautė laimingas jam esant. Vargšas mano vyras sėdėdavo 
išblyškęs ir apatiškas, klausydamasis nesibaigiančių postringavimų apie 
politiką 1r socialinius klausimus, nes tik apie tai mūsų svečias paprastai 
ir tekalbėdavo. Dženaras tylėdavo, bet aš, gerai jį pažindama, išskaičiau 
jo veide jausmą, kurio niekada anksčiau nepastebėjau. Iš pradžių pama- 
niau, jog tai nepalankumas. Bet paskui įsitikinau, kad tai daugiau, negu 
nepalankumas. Tai buvo baimė, giliai paslėpta, nenugalima baimė. Tą 
naktį — naktį, kai išskaičiau jo veide siaubą, — aš apkabinau jį ir maldavau 
dėl jo meilės man, dėl visko, kas jam brangu, nieko neslėpti nuo manęs 
ir papasakoti, kodėl tas milžinas jį taip slegia. Jis man papasakojo, ir, 
beklausant jo žodžių, man širdis sustingo it ledas. Vargšas mano Džena- 
ras audringos ir karštos savo jaunystės dienomis, kai jam dingojosi, jog 
prieš jį visas pasaulis, kai jį siutinte siutino gyvenimo neteisybės, įstojo 
į Neapolio „Raudonojo rato“ bendriją, kuri buvo giminiška seniesiems 
karbonarams. Šios brolijos priesaikos ir paslaptys buvo klaikios, o iš jos 
išstoti pagal taisykles nebuvo galima. Kai mudu pabėgome į Ameriką, 
Dženaras manė, jog galutinai visko nusikratė. Ir koks siaubas jį apėmė 
vieną pavakarę sutikus gatvėje milžiną Džordžaną, tą patį žmogų, kuris 
Neapolyje įtraukė jį į tą broliją ir kuris Pietų Italijoje buvo pramintas 
Mirtimi, nes jo rankos ligi alkūnių suteptos krauju! Jis atvyko į Ameriką, 
notėdamas pasprukti nuo italų policijos, ir savo naujojoje tėvynėje jau 
spėjo įsteigti šią siaubingą bendriją. Visa tai Dženaras man papasakojo ir 
parodė tą dieną gautą kvietimą, ant kurio buvo nupieštas raudonas ratas; 
jame buvo pranešama, jog tokią ir tokią dieną šaukiamas susirinkimas, 
kuriame jis būtinai privaląs dalyvauti. Tai buvo blogai, bet blogiausia dar 
turėjo įvykti ateityje. Jau kuris laikas pastebėjau, kad Džordžanas, atėjęs 
pas mus, — o ateidavo jis dabar beveik kas vakarą, — daugiausia kreipia- 
si į mane, ir net tuomet, kai jis ką nors sako mano vyrui, nenuleidžia 

nuo manęs savo baisių, žaižaruojančių, pašėlusių akių. Vieną vakarą jo 
paslaptis iškilo aikštėn. Aš pažadinau jame tai, ką jis vadino meile, — gy- 
vulio, laukinio meilę. Kai jis atėjo, Dženaras dar nebuvo grįžęs. Jis įsi- 
veržė vidun, pačiupo mane galingomis rankomis, suspaudė savo meškos 
glėbyje, apipylė bučiniais 17 maldavo eiti su juo. Aš gyniausi rėkdama 
ne savo balsu, tuo tarpu įėjo Dženaras ir puolė ant jo. Džordžanas taip 
smogė Dženarui, kad šis neteko sąmonės, o pats pabėgo iš mūsų namų, 
kur daugiau nebegalėjo pasirodyti. Tą vakarą mes įsigijome mirtiną prie- 
šą. Po keleto dienų įvyko susirinkimas. Kai Dženaras grįžo namo, iš jo 
veido supratau, jog atsitiko kažkas siaubinga. To mes net įsivaizduoti 
negalėjome. Bendrija kaupia lėšas šantažuodama turtingus italus ir gra- 
sindama smurtu, jeigu šie atsisakytų duoti pinigų. Šįsyk jie užsipuolė 
mūsų bičiulį ir geradarį Kastelotę. Jis nepakluso jo grasinimams ir pra- 
nešė apie tai policijai. Todėl buvo nutarta taip su juo susidoroti, kad ki- 
tos aukos nebenorėtų priešintis. Susirinkime buvo nuspręsta jį kartu su 
visu namu susprogdinti dinamitu. Jie metė burtus, kam teks įvykdyti šį 
nusikaltimą. Kišdamas ranką į maišelį, Dženaras pastebėjo šypseną žiau- 
riame savo priešo veide. Be abejo, viskas buvo iš anksto sutvarkyta, nes 
mano vyro delne gulėjo lemtingasis skridinėlis su raudonu ratu — įsaky- 
mas įvykdyti žmogžudystę. Jis privalėjo nužudyti savo geriausią bičiulį, 
o jeigu ne — draugai atkeršys ir jam, ir man. Šitoji velniška organizacija 
bausdavo tuos, kurių bijojo ir nekentė, kenkdama ne tik jiems patiems, 
bet 1r jų artimiesiems. Suvokdamas, koks siaubas pakibo jam virš galvos, 
mano vargšas Dženaras ėjo iš proto. Visą naktį mudu sėdėjome apsika- 
binę, vienas kitą drąsindami mūsų laukiančių vargų akivaizdoje. Pasikė- 
sinimas turėjo būti įvykdytas ateinantį vakarą. Pusiaudienį mudu su vyru 
jau buvome pakeliui į Londoną, bet prieš tai įspėjome savo geradarį apie 
pavojų ir pranešėme policijai viską, kas reikalinga, kad jo gyvybė ateityje 
būtų apsaugota. Visa kita, džentelmenai, jums žinoma. Mes nemanėme, 
kad pabėgsime nuo savo priešų, kaip negalima pabėgti nuo savo šešėlio. 
Džordžanas turėjo asmeninių priežasčių kerštui, be to, mes žinojome, 
koks jis negailestingas, klastingas ir užsispyręs. Ir Italijoje, ir Amerikoje 
sklinda įvairiausios istorijos apie jo siaubingą galybę. O kada, jeigu ne 

dabar, jis ją parodys. Kadangi mes keliomis dienomis juos aplenkėme, 
Dženaras spėjo taip mane įkurdinti, kad man negrėstų joks pavojus. O 
jis pats norėjo likti laisvas, kad galėtų palaikyti ryšį ir su Amerikos, ir su 
Italijos policija. Bet sykį, žvilgtelėjusi pro langą, pamačiau, jog namą ste- 
bi du italai, ir supratau, kad Džordžanas kažkaip atrado mūsų slėptuvę. 
Pagaliau Dženaras per laikraštį pranešė, jog signalizuos man iš tam tikro 
lango, bet signalai tebuvo vien perspėjamieji, O ir tie staiga nutrūko. Da- 
bar man visiškai aišku, kad vyras žinojo Džordžaną sekant jo pėdomis 
ir, ačiū Dievui, buvo pasirengęs su juo susitikti. O dabar, džentelmenai, 
pasakykite, ar mums reikia bijoti įstatymų, ar nors vienas pasaulio teisė- 
jas nuteistų Dženarą už tai, ką jis padarė. 

— Nagi, pone Gregsonai, — prabilo amerikietis, pažvelgęs į anglų pa- 
reigūną, — nežinau, koks jūsų, britų, požiūris, bet manau, jog Niujorke 
dauguma padėkotų šios ledi vyrui. 

— Jai teks vykti su manimi pas viršininką, — atsakė Gregsonas. — Jeigu 
jos žodžiai pasitvirtins, tuomet, manau, nei jai, nei jos vyrui neteks ko 
nors bijoti. Bet aš niekaip nesusigaudau, kaip, po galais, į šį reikalą įsipai- 
niojote jūs, pone Holmsai? 

— Išsilavinimas, Gregsonai, išsilavinimas. Vis dar tebesimokau uni- 
versitete. Na, Votsonai, štai dar vienas tragedijos ir grotesko pavyzdys 
jūsų kolekcijai. Beje, dar nėra aštuonių valandų, o Kovent Gardene eina 
Vagnerio opera. Jei paskubėsime, dar spėsime į antrąjį veiksmą. 


BRIUSO IR PARTINGTONO 
BRĖŽINIAI 


1 S () metų lapkričio trečiąją savaitę Londoną apgaubė tirš- 

tas geltonas rūkas. Nuo pirmadienio ligi ketvirtadie- 
nio pro mūsų kambario langus Beikerio gatvėje beveik nebuvo galima 
matyti priešingoje pusėje esančių namų kontūrų. Pirmąją dieną Holmsas 
tvarkė savo storojo žinyno nuorodas ir rodyklę. Antroji ir trečioji dienos 
buvo skirtos objektui, neseniai tapusiam jo hobiu, — viduramžių muzi- 
kai. Bet kai ketvirtą dieną atstūmę kėdes nuo pusryčių stalo pamatėme, 
kad vis dar tebesrūva gliti ir tanki rusva migla ir riebaluotais lašais krinta 
ant stiklų, nekantri ir veikli mano draugo prigimtis atsisakė toliau taip 
nuobodžiai stumti dienas. Jis žingsniavo po svetainę karštligiškai tram- 
dydamas savo energiją, kramtydamas nagus, pirštais pabarbendamas į 
baldus ir niršdamas dėl dyko buvimo. 

— Ar laikraščiuose nieko įdomaus, Votsonai? — paklausė jis. 

Žinojau, jog sakydamas „įdomaus“ Holmsas turėjo galvoje krimi- 
nalinio pasaulio įdomybes. Laikraščiuose buvo pranešimai apie revoliu- 
ciją, galimą karą ir būsimą vyriausybės pasikeitimą, tačiau šitie dalykai 
mano kaimyno nedomino. Neradau nieko, nebent tik paprasčiausius ir 
nereikšmingus kriminalinių įvykių aprašymus. Holmsas sudejavo ir vėl 
ėmė neramiai klydinėti. 

— Londono nusikaltėlis — tikras bukagalvis, — tarė jis šaižiai, nelygi- 
nant medžiotojas, pražiopsojęs grobį. — Pažvelkit pro langą, Votsonai. 

Matote, kaip išnyra ir vėl paskęsta miglos debesyse neaiškios figūros? 
Tokią dieną vagis arba žudikas gali nematomas bastytis po Londoną it 
tigras džiunglėse. Tuomet jis strykteli, ir jį išvysta tik pati auka. 

— Užregistruota daugybė smulkių vagysčių, — tarstelėjau aš. 

Holmsas nepatenkintas prunkštelėjo. 

— Šioje didžiulėje, niūrioje scenoje dera vaidinti vertingesnius daly- 
kus, — pareiškė jis. — Londoniečių laimė, kad aš ne nusikaltėlis. 

— To dar betrūko! — sušukau aš jausmingai. 

— Tarkim, aš esu Bruksas ar Vudhauzas arba bet kuris iš tų pusšim- 
čio vyrų, turinčių ganėtinai priežasčių atimti man gyvybę. Ar ilgai aš 1š- 
silaikyčiau išvengęs savo paties persekiotojų? Netikėtas skambutis, kvie- 
timas susitikti — ir viskas baigta. Gerai, kad nėra ūkanotų dienų Lotynų 
Amerikoje, kur žudynės — įprastas dalykas. Dievaži! Štai kažkas tokio, 
kas nutrauks nebepakeliamą mūsų gyvenimo nuobodulį. 

Įėjo kambarinė su telegrama. Holmsas ją atplėšė ir nusikvatojo. 

— Oho! Kas čia dabar? — sušuko jis. — Atvyksta mano brolis Mai- 
kroftas. 

— O kodėl negali atvykti? — paklausiau. 

— Kodėl negali atvykti? Tai tas pat, jei tramvajus staiga nusuktų nuo 
bėgių ir imtų važiuoti lauko keliuku. Maikroftas visąlaik suka tuo pačiu 
ratu: butas Pel Mele, Diogeno klubas, Vaitholas — štai jo maršrutas. Čia 
jis buvo užėjęs vienut vienintelį kartą. Koks sukrėtimas privertė jį nu- 
sukti nuo bėgių? 

— Ar jis nepaaiškina? 

Holmsas padavė man brolio telegramą. 


Reikia pasimatyti dėl Kedogeno Vesto. Tučtuojau atvykstu. 
Maikroftas 


— Kedogenas Vestas? Kažkur girdėtas vardas. 

— Man jis nieko nesako. Bet kad Maikroftas iškrėstų tokį pokštą! 
Lengviau planeta išklystų iš savo orbitos. Beje, ar žinote, kas yra 
Maikroftas? 

Miglotai prisiminiau, kad Holmsas man buvo pasakojęs apie jį tais 
laikais, kai tyrėme atsitikimą graikui vertėjui. 

— Jūs, regis, sakėte, kad jis užima kažkokias nedideles pareigas Brita- 
nijos vyriausybėje. 

Holmsas sukrizeno. 

— Tais laikais aš jūsų dar taip gerai nepažinojau. Kalbant apie svar- 
bius valstybinius reikalus, reikia būti atsargiam. Jūs teisingai manote, kad 
jis tarnauja Britanijos vyriausybėje. Jūs būtumėte iš dalies teisus sakyda- 
mas, jog jis retkarčiais ir yra pati Britanijos vyriausybė. 

— Bet, mielasis Holmsai! 

— Aš ir tikėjausi, kad jūs nustebsite. Maikroftas gauna keturis šimtus 
penkiasdešimt svarų per metus, yra valdinys, netrokšta nė krislelio gar- 
bės, atsisako apdovanojimų ir titulų ir vis dėlto yra pats nepakeičiamiau- 
sias žmogus Anglijoje. 

— O kaip? 

— Na, jo padėtis ypatinga, ir ją susikūrė jis pats. Tokių pareigų ligi šiol 
nebuvo ir niekada nebus ateityje. Jis yra puikaus, nepaprastai tiksliai vei- 
kiančio proto, apdovanotas negirdėtu gebėjimu kaupti faktus. Tą didžiulę 
energiją, kurią aš skiriu atskleisti nusikaltimams, jis panaudoja valstybės 
tikslams. Jam įteikiamos kiekvieno departamento išvados, o jis yra tas cen- 
tras, tie apskaitos rūmai, kur suvedamas balansas. Visi kiti yra tam tikros 
srities specialistai, jo specialybė — žinoti viską. Tarkim, kokiam nors minist- 
rui reikia žinių apie laivyną, Indiją, Kanadą ir bimetalizmą. Jis gali gauti 
duomenų apie kiekvieną jų iš atitinkamų departamentų, bet tik Maikroftas 
gali juos tinkamai apibendrinti ir nurodyti jų tarpusavio sąveiką. Iš pradžių 
ji pasitelkdavo kaip trumpiausią kelią į tikslą, tam tikrą patogumą, o da- 
bar jis jau tapo svarbiausia figūra. Jo talpiose smegenyse viskas sudėliota 
į lentynėles ir gali būti pateikta kiekvieną akimirką. Jo žodis ne kartą lėmė 
valstybės politiką. Jis gyvena ja, vien tik ir galvoja apie ją. Tik retkarčiais, 
kai aš kreipiuosi į jį patarimo, kaip išspręsti kokią nors nedidelę mano pro- 
blemą, jis teikiasi tai padaryti manydamas, jog tai tam tikra proto mankšta. 
Bet štai šiandien Jupiteris nusileidžia iš Olimpo. Ką tai galėtų reikšti? Kas 
yra tas Kedogenas Vestas ir kokie jo ryšiai su Maikroftu? 

— Prisiminiau! — sušukau ir ėmiau naršyti po krūvą laikraščių, sumes- 
tų ant sofos. — Taip, taip, štai kur jis! Kedogenas Vestas — tai tas jaunuo- 
lis, kuris antradienio rytą buvo rastas negyvas metropolitene. 

Holmsas atsitiesė krėsle ir sukluso. Ranka su pypke taip ir sustingo 
pusiaukelėje, nepasiekusi burnos. 

— Čia atsitiko kažkas svarbaus, Votsonai. Mirtis, privertusi mano 
brolį pakeisti savo įpročius, negali būti paprasta. Kas, po galais, sieja 
Maikroftą su ja? Kiek prisimenu, tas įvykis niekuo ypatingu nepasižymė- 
jo. Jaunuolis, matyt, iškrito iš vagono ir užsimušė. Niekas jo neapiplėšė, 
įtarti, kad buvo įvykdytas smurtas, taip pat nėra pagrindo. Argi ne taip? 

— Po kvotos išaiškėjo nemaža naujų faktų, - pasakiau aš. — Pažvelgus 
iš arčiau, atrodo, jog tai gana keistas atsitikimas. 

— Sprendžiant iš to, kaip jis paveikė mano brolį, galima sakyti, jog tai 
itin nepaprastas įvykis. — Jis vėl patogiai atsisėdo krėsle. - Nagi, Votso- 
nai, išdėstykite faktus. 

— Jaunuolio pilnas vardas 17 pavardė — Artūras Kedogenas Vestas. 
Dvidešimt septynerių metų, viengungis, Vulidžo Arsenalo tarnautojas. 

— Valstybės tarnautojas. Štai kas jį sieja su mano broliu .Maikroftu! 

— Pirmadienio vakarą jis staiga išvyko iš Vulidžo. Paskutinė jį matė jo 
sužadėtinė panelė Violeta Vestberi, kurią jis apie pusę aštuonių netikėtai 
paliko gatvėje, rūke. Jiedu nesusiginčijo, todėl mergina negali paaiškinti, 
kodėl jis taip pasielgė. Tolesnė informacija buvo gauta po to, kai kelio 
darbininkas Meisonas rado jo lavoną netoli nuo Londono metropolite- 
no Oldgeito stoties. 

— Kada? 

— Lavonas buvo rastas antradienį, šeštą valandą ryto. Jis gulėjo beveik 
prie pat stotelės, ten, kur bėgiai išlenda 1š tunelio, kairėje jų pusėje važiuo- 
jant iš rytų į vakarus. Galva smarkiai apdaužyta, matyt, tai įvyko krintant iš 
traukinio. Tik šitaip kūnas galėjo atsirasti prie metropoliteno linijos. Atnešti 
jį iš kokios nors gretimos gatvės neįmanoma, nes reikia praeiti pro užkardą, 
o ten visada stovi kontrolierius. Taigi šis klausimas nekelia abejonių. 

— Puiku. Atvejis visiškai paprastas. Žmogus, gyvas arba miręs, iškrito 
arba buvo išmestas iš traukinio. Kol kas man viskas aišku. Tęskite. 

— Geležinkelio linija, prie kurios rastas lavonas, eina iš vakarų į rytus. Čia 
važiuoja ir metro, ir priemiestiniai traukiniai iš Vilsdeno ir kitų tolimesnių 
vietovių. Galima tikrai pasakyti, kad jaunuolis prieš žūdamas šita kryptimi 
važiavo gana vėlyvu metu, tačiau kur jis įsėdo į traukinį, sunku nustatyti. 

— Betgi tai galima sužinoti iš bilieto. 

— Bilieto jo kišenėse nebuvo. 

— Nebuvo bilieto! Dievaži, Votsonai, tai išties labai keista. Kiek ži- 
nau, patekti į metropoliteno peroną neparodžius bilieto negalima. Todėl 
reikia manyti, kad jaunuolis turėjo bilietą. Gal jį kažkas paėmė norė- 
damas nuslėpti stotį, kurioje jis įlipo? Taip galėjo būti. O gal jis išmetė 
bilietą vagone? Ir taip galėjo būti. Bet pats faktas be galo įdomus. Kaip 
suprantu, vaikinas apiplėštas? 

— Matyt, ne. Laikraščiuose išvardyta viskas, ką jis turėjo. Piniginėje 
buvo du svarai ir penkiolika šilingų. Jis taip pat turėjo vieno stambaus 
banko Vulidžo skyriaus čekių knygutę. Pagal ją ir buvo nustatyta žuvu- 
siojo asmenybė. Be to, dar rasti du bilietai į Vulidžo teatro amfiteatrą tam 
pačiam vakarui. Ir nedidelis pluoštelis kažkokių techninių dokumentų. 

Holmsas patenkintas šūktelėjo. 

— Na, štai viskas ir paaiškėjo, Votsonai! Britanijos vyriausybė — Vu- 
lidžas — Arsenalas — techniniai dokumentai — brolis Maikroftas. Visa 
grandinė užbaigta. Bet, jei neklystu, jau ateina ir Maikroftas, jis pats 
mums viską papasakos. 

Netrukus mūsų kambaryje pasirodė augalota, solidi Maikrofto Holm- 
so figūra. Sunkaus sudėjimo, netgi dramblotas, jis atrodė tarsi šiurkščios 
fizinės jėgos įsikūnijimas, tačiau ant šito griozdiško kūno pūpsojo galva 
su tokia tobula mąstytojo kakta, tokiomis budriomis, giliai įdubusiomis 
plieno spalvos akimis, tokiomis griežtai apibrėžtomis lūpomis ir tokia 
žaisminga veido išraiška, kad vos tik pažvelgęs užmiršti nerangų kūną ir 
jauti vien dominuojantį jame intelektą. 

Jam pavymui įslinko liesas 1r asketiškas mūsų senasis draugas Les- 


treidas iš Skotland Jardo. Abiejų susirūpinę veidai bylojo, jog pokalbis . 


bus rimtas. Seklys, netardamas nė žodžio, paspaudė mums ranką. Mai- 
kroftas Holmsas nusivilko apsiaustą ir iš lėto atsisėdo į krėslą. 

— Labai nemaloni istorija, Šerlokai, — prabilo jis. — Aš be galo ne- 
mėgstu keisti savo įpročių, bet valdžios vyrai nė girdėti nenori apie 
mano atsisakymą. Turint galvoje dabartinį konfliktą, tiesiog nepatogu, 
jei manęs nebus ministerijoje. Bet padėtis tikrai kritiška. Niekada nesu 
matęs ministro pirmininko taip susirūpinusio. O admiralitetas dūzgia it 
apverstas bičių avilys. Ar susipažinai su tuo įvykiu? 

— Mes ką tik tai i1r padarėme. Kokie techniniai dokumentai ten 
buvo rasti? 

— A, čia ir slypi visa esmė! Laimė, jog tai dar neiškilo aikštėn. Tuomet 
spauda būtų pasiutusi. Dokumentai, kuriuos kišenėje turėjo tas nelaimin- 
gas jaunuolis, — tai Briuso ir Partingtono povandeninio laivo brėžiniai. 

Maikroftas Holmsas kalbėjo taip iškilmingai, kad iškart tapo aišku, 
kokią svarbą jis teikia tam įvykiui. Mudu su bičiuliu sėdėjome laukdami, 
ką jis dar pasakys. 

— Jūs tikriausiai girdėjote apie tą laivą? Manau, kad visi apie jį žino. 

— Tik iš nuogirdų. 

— Jo svarbos neįmanoma perdėti. Tai rūpestingiausiai saugoma vals- 
tybinė paslaptis. Galite patikėti mano žodžiu, jog Briuso ir Partingtono 
laivo spindulio zonoje negalimi jokie jūrų karo veiksniai. Prieš dvejus 
metus už šio išradimo monopoliją iš biudžeto buvo išmokėta didžiulė 
suma. Viskas buvo daroma siekiant išlaikyti paslapų. Brėžiniai itin sudė- 
tingi, juos stidaro apie trisdešimt atskirų patentų, kurių kiekvienas būti- 
nas tam, kad veiktų visa konstrukcija. Jie saugomi gerai įrengtame seife, 
prie Arsenalo esančioje slaptoje patalpoje su neišlaužiamomis durimis ir 
langais. Išnešti brėžinių nebuvo galima jokia dingstimi. Net jeigu vyriau- 
siasis laivyno konstruktorius norėdavo pagal juos pasitikrinti, privalėdavo 
pats vykti į Vulidžą. Ir staiga juos randame mirusio jaunesniojo klerko 
kišenėje, pačiame Londono centre! Politiniu požiūriu tai tiesiog baisu. 

— Bet jūs atgavote brėžinius? 

— Ne, Šerlokai, ne! Tas ir yra, kad ne. Iš Vulidžo buvo paimta de- 
šimt brėžinių, o Kedogeno Vesto kišenėje rasti tik septyni. Trijų pačių 
svarbiausių nebėra — jie pavogti, dingę. Mesk viską, Šerlokai, užmiršk 
savo kasdienius, menkus policijos galvosūkius. Tau teks spręsti gyvy- 

binės reikšmės tarptautinę problemą. Kodėl Kedogenas Vestas paėmė 
dokumentus? Kur yra dingusieji? Kaip jis žuvo ir kaip jo kūnas atsidūrė 
ten, kur buvo rastas? Kaip ištaisyti padarytą blogi? Atsakyk į visus šiuos 
klausimus ir tu padarysi savo šaliai didelę paslaugą. 

— O kodėl tu pats nesiimi į juos atsakyti, Maikroftai? Tu toks pat 
įžvalgus kaip ir aš. 

— Galimas daiktas, Šerlokai. Bet čia reikės atskleisti daugybę smul- 
kmenų. Duok man tas smulkmenas, ir aš, sėdėdamas krėsle, pateiksiu 
tau tikslias eksperto išvadas. Tačiau lakstyti šen ir ten, apklausinėti ge- 
ležinkelio tarnautojus, gulėti ant pilvo ir žiūrėti pro linzę, — tai ne mano 
zelier.* "Tu esi vienintelis žmogus, galintis ištirti šitą dalyką. Jei tu trokšti 
išvysti savo vardą būsimų apdovanotųjų sąraše... 

Mano bičiulis nusišypsojo ir papurtė galvą. 

— Aš lošiu dėl paties lošimo, — pasakė jis. — Bet šis dalykas iš tiesų 
kai kuriais atžvilgiais įdomus, ir aš su malonumu jį ištirsiu. Prašom duoti 
man dar daugiau faktų. 

— Šiame popieriaus lape aš trumpai surašiau pagrindinius dalykus 
ir pridėjau keletą adresų, kurie tau pravers. Oficialiai atsakingas už do- 
kumentus yra garsusis vyriausybės ekspertas seras Džeimsas Volteris, 
kurio garbės vardai ir titulai informacijos leidinyje užima dvi eilutes. Jis 
pražilo dirbdamas šį darbą, yra tikras anglų bajoras, garbingas dauge- 
lio iškilių namų svečias ir, kas svarbiausia, jo patriotizmas nekelia jokių 
abejonių. Jis — vienas 1š dviejų, turinčių seifo raktą. Galiu dar pridurti, 
kad pirmadienį darbo metu dokumentai, be abejo, dar tebebuvo savo 
vietoje, ir seras Džeimsas išvyko į Londoną apie trečią valandą, pasiė- 
męs raktą su savimi. Visą vakarą, kai atsitiko šis incidentas, jis praleido 
admirolo Sinklerio namuose, Barklio skvere. 

— Ar šis faktas patikrintas? 

— Taip. Jo brolis pulkininkas Valentinas Volteris paliudijo, kada jis 
išvyko iš Vulidžo, o admirolas Sinkleris —- kada atvyko į Londoną. Taigi 
seras Džeimsas tiesiogiai nėra susijęs su šiuo įvykiu. 


* Amatas, užsiėmimas (pranc). 

— O kas turi antrą raktą? 

— Vyresnysis tarnautojas ir braižytojas ponas Sidnis Džonsonas. Jam 
keturiasdešimt metų, vedęs, turi penkis vaikus. Tai nešnekus, paniuręs 
žmogus, tačiau apskritai, kaip valdininkas, turi gerą vardą. Kolegos jo 
nemėgsta, bet darbuotojas jis puikus. Jo paties parodymais, kuriuos pa- 
liudijo tiktai jo žmona, pirmadienį po darbo jis visą vakarą buvo na- 
muose, ir raktas visą laiką kabojo savo įprastoje vietoje, ant laikrodžio 
grandinėlės. 

— Papasakok mums apie Kedogeną Vestą. 

— Tarnavo pas mus dešimt metų, dirbo gerai. Žinomas kaip karšta- 
galvis, impulsyvus, bet doras ir sąžiningas žmogus. Nieko bloga apie jį 
negalime pasakyti. Dirbo vadovaujamas Sidnio Džonsono. Pagal savo 
pareigas jis kasdien asmeniškai turėdavo reikalų su tais brėžiniais. Nie- 
kas kitas negalėjo jų imti į rankas. 

— Kas tą vakarą užrakino brėžinius? 

— Vyresnysis tarnautojas ponas Sidnis Džonsonas. 

— Taigi visiškai aišku, kas paėmė dokumentus. Jie buvo rasti jaunesniojo 
tarnautojo Kedogeno Vesto kišenėje. Atrodo, tai yra neginčijama, ar ne? 

— Taip, Šerlokai, bet vis dėlto daug kas lieka neaišku. Pirmiausia, 
kodėl jis juos paėmė? 

— Manau, dėl to, kad jie turi tam tikrą vertę. 

— Jis labai lengvai būtų gavęs už juos keletą tūkstančių. 

— Ar, be ketinimo parduoti, galėtum nurodyti dar kokių nors moty- 
vų, dėl kurių jis pasiėmė dokumentus į Londoną? 

— Negalėčiau. 

— Tuomet tebūnie tai mūsų darbo hipotezė. Jaunasis Vestas paėmė 
dokumentus. O tai jis galėjo padaryti tik turėdamas padirbtą raktą... 

— Keletą padirbtų raktų. Jis turėjo atsirakinti pastatą, paskui — 
kambarį. 

— Taigi jis turėjo kelis padirbtus raktus. Išsivežė dokumentus į Lon- 
doną, norėdamas parduoti valstybinę paslaptį, ir, be abejo, kitą rytą keti- 
no juos grąžinti į seifą, kol niekas jų nepasigedo. O Londone, vykdyda- 
mas šitą išdavikišką darbą, jis gavo galą. 

— Kaip tai atsitiko? 

— Tarkim, jog tuomet, kai grįžo į Vulidžą, buvo nužudytas ir išmestas 
iš vagono. 

— Oldgeitas, kur rastas kūnas, gerokai toliau, nei Londono tilto sto- 
tis, kur jis turėjo išlipti, jei būtų vykęs į Vulidžą. 

— Galima nurodyti keletą aplinkybių, dėl kurių jis pravažiavo Lon- 
dono tiltą. Pavyzdžiui, jis buvo įsigilinęs į pokalbį su kuo nors. Tas 
pokalbis baigėsi karštu ginču, ir jaunuolis buvo nužudytas. Galbūt jis 
bandė išlipti iš vagono, nukrito ant bėgių ir užsimušė. O jo pašneko- 
vas uždarė duris. Buvo tokia tiršta migla, kad niekas nieko negalėjo 
pamatyti. 

— Kol neturime geresnio paaiškinimo, pasitenkinsime tavuoju. Bet 
pagalvok, Šerlokai, jog daug kas dar lieka nežinoma. Tarkim, kad jauna- 
sis Kedogenas Vestas tikrai ketino nuvežti tuos dokumentus į Londoną. 
Taigi jis turėjo būti susitaręs su užsienio agentu ir tą vakarą privalėjo būti 
laisvas. O tuo tarpu jis nusiperka du bilietus į teatrą, vyksta tenai su savo 
sužadėtine ir pusiaukelėje staiga pradingsta. 

— Akims apdumti, - įsiterpė Lestreidas, kuris nekantraudamas klau- 
sėsi pokalbio. 

— (Gana įdomus būdas. Tai pirmas prieštaravimas. Dabar antras 
prieštaravimas. Tarkim, jis atvyksta į Londoną ir susitinka su užsienio 
agentu. Ligi ryto jam žūtbūt reikia grąžinti dokumentus atgal, kol niekas 
jų nepasigedo. Jis pasiėmė dešimt. Jo kišenėje rasti tik septyni. Kur kiti 
trys? Tikriausiai jis geruoju jų neatidavė. O kur pinigai, gauti už paslap- 
ties išdavimą? Galima buvo tikėtis jo kišenėje rasti nemažą sumą. 

— Man regis, čia viskas absoliučiai aišku, — tarė Lestreidas. — Aš ma- 
nau, viskas įvyko taip. Jis paėmė dokumentus, norėdamas juos parduo- 
ti. Susitiko su agentu. Jiedu nesutarė dėl kainos. Jis grįžo namo, bet ir 
agentas kartu su juo. Traukinyje agentas jį nužudė, pasiėmė svarbesnius 
dokumentus ir išmetė lavoną iš vagono. Viskas sutinka, ar ne? 

— Kodėl jis neturėjo bilieto? 

— Bilietas būtų parodęs, kuri stotis arčiausiai agento namų. Todėl jis 
ištraukė jį iš nužudytojo kišenės. 

— Puiku, Lestreidai, labai puiku, - pasakė Holmsas. — Jūsų teorija pa- 
grįsta. Tačiau jei taip iš tikrųjų yra, tuomet reikalas baigtas. Viena vertus, 
išdavikas jau miręs, kita vertus, Briuso ir Partingtono povandeninio laivo 
brėžiniai tikriausiai jau žemyne. Kas gi mums belieka daryti? 

— Veikti, Šerlokai, veikti! — sušuko Maikroftas, pašokdamas ant 
kojų. — Aš instinktyviai nesutinku su tokiu aiškinimu. Įtempk visas savo 
jėgas! Nuvyk į nusikaltimo vietą! Pasimatyk su žmonėmis, kurie čia įsi- 
painioję. Viską išbandyk! Tau dar niekada nebuvo tokios puikios progos 
pasitarnauti tėvynei. 

— Na, gerai, — tarė Holmsas, guūžtelėjęs pečiais. —- Eime, Votsonai. O 
jūs, Lestreidai, ar nesiteiktumėte vieną kitą valandą pabendrauti su mu- 
mis? Tyrimą pradėsime nuo Oldgeito stoties. Sudie, Maikroftai. Dar ligi 
vakaro pranešiu apie įvykių eigą, bet perspėju, daug ko nesitikėk. 

Po valandos Holmsas, Lestreidas ir aš jau stovėjome metro kaip tik 
ten, kur traukinys, išniręs iš tunelio, priartėja prie Oldgeito stotelės. Gele- 
žinkelio kompanijai atstovavo mandagus raudonskruostis džentelmenas. 

— Jaunuolio kūnas gulėjo štai čia, — kalbėjo jis, rodydamas į vietą per 
kokias tris pėdas nuo bėgių. — Iš viršaus jis negalėjo nukristi, nes visur, 
kaip matote, aklinos sienos. Taigi jis iškrito iš traukinio, o tas traukinys, 
kaip rodo visi duomenys, turėjo pravažiuoti pirmadienį apie vidurnaktį. 

— Ar vagonuose nepastebėjote jokių smurto pėdsakų? 

— Jokių. Ir bilieto nerasta. 

— Ir niekas nepastebėjo kur nors atidarytų vagono durų? 

— Ne. 

— Širyt mes gavome naujų žinių, — tarė Lestreidas. — Keleivis, važia- 
vęs metro traukiniu pro Oldgeitą apie vienuoliktą valandą keturiasde- 
šimt minučių, girdėjęs, kad dar neprivažiavus stotelės kažkas, tarytum 
žmogaus kūnas, sunkiai bumptelėjo ant kelio. Tačiau dėl tiršto rūko jis 
nieko negalėjęs pamatyti. Tuomet jis niekam apie tai nepranešė. Bet kas 
gi čia atsitiko ponui Holmsui? 

Mano bičiulis, įtempęs veido raumenis, spoksojo į tą vietą, kur bėgiai 
išsilenkdami išnyra iš tunelio. Oldgeitas — mazginė stotis, todėl čia yra 
geležinkelio bėgių tinklas. Į jį 1 buvo nukreiptas jo smalsus, tiriamas 

žvilgsnis, ir jo mąsliame, budriame veide aš mačiau taip gerai man pa- 
žįstamą išraišką: kietai sučiauptas lūpas, virpančias šnerves, surauktus 
vešlius antakius. 

— Geležinkelio mazgas, - sumurmėjo jis. — Mazgas... 

— Ką tai reiškia? Ką jūs norite pasakyti? 

— Manau, kad šiame kelyje ne taip daug tokių mazgų? 

— Visiškai nedaug. 

— Ir posūkis. Mazgas ir posūkis. Dievaži! Jei iš tikrųjų būtų taip. 

— Kas yra, pone Holmsai? Ar jums kilo kokia nors idėja? 

— Kol kas — tik spėliojimas, užuomina, daugiau nieko. Bet reikalas 
tampa vis įdomesnis. Nepaprasta, tiesiog nepaprasta... Bet kodėl gi ne? 
Aš niekur nematau kraujo žymių. 

— Jų beveik ir nebuvo. 

— Bet, regis, žaizda buvo gana didelė? 

— Kaukolė pramušta, bet išoriškai galva nelabai sužeista. 

— Bet vis tiek turėjo kiek nors kraujuoti. Ar nebūtų galima man apžiū- 
rėti traukinį, kuriuo važiavo keleivis, girdėjęs kažkokį bumptelėjimą rūke. 

— Bijau, kad ne, pone Holmsai. Tas traukinys dabar išformuotas, ir 
vagonai pateko į kitus sąstatus. 

— Galiu jums garantuoti, pone Holmsai, — įsiterpė Lestreidas, — kad 
visi vagonai buvo rūpestingai apžiūrėti. Aš pats dalyvavau. 

Viena labiausiai į akis krintančių mano bičiulio silpnybių buvo ta, kad 
jis negalėjo pakęsti žmonių, nepasižyminčių tokiu proto guvumu kaip jis. 

— Taip ir atrodo, — pareiškė jis nusigręždamas. — Bet aš, beje, norėjau 
apžiūrėti ne vagonus. Votsonai, mudviem čia nebėra ko veikti. Daugiau 
jūsų nebevarginsime, pone Lestreidai. Dabar mums reikia vykti į Vulidžą. 

Londono tilto stotyje Holmsas parašė telegramą broliui ir prieš 1š- 
siųsdamas parodė ją man. Ten buvo parašyta: 


Tamsoje bastrodė šviesa, bet ji gali užgesti. Kai grįšime į Beikerio gatvę, 
per pasiuntinį alsiųsk Visą užsienio šuibų tr tarbiautinių agentų sąrašą SU JŲ 
tiksliais adresais. 


Šerlokas 

— Mums tai pravers, Votsonai, — pareiškė Holmsas, kai įsėdome į 
Vulidžo traukinį. — Mes 1š tiesų turime būti dėkingi Maikroftui, kad jis 
mums pasiūlė tirti bylą, kuri žada būti labai įdomi. 

Jo smalsiame veide vis dar atsispindėjo įtemptas dėmesys bei ener- 
gija, ir aš supratau, kad kažkokia nauja ir daug žadanti aplinkybė paska- 
tino intensyviai veikti jo protą. Įsivaizduokite skaliką, drybsantį šunidėje 
nulėpusiomis ausimis ir nuleista uodega, ir tą patį skaliką, užuodus kva- 
pą, lekiantųį blizgančiomis akimis ir įsitempusiais raumenimis, — štai kaip 
nuo ryto pasikeitė Holmsas. Koks nepanašus jis buvo į tą suglebusią, 
ištižusią žmogystą pelės spalvos chalatu, kuri vos prieš kelias valandas 
neramiai slampinėjo po dūmuose paskendusį kambarį. 

— Čia įdomi medžiaga. Plati veiklos sritis, — kalbėjo jis. — Aš buvau 
bukaprotis, iš pradžių nesupratęs atsiveriančių galimybių. 

— Man ir dabar jos dar miglotos. 

— Pabaiga miglota ir man, bet turiu vieną idėją, kuri gali toli nuvesti. 
Tas jaunuolis buvo nužudytas kitur, o jo kūnas gulėjo ne viduje, bet ant 
vagono stogo. | 

— Ant stogo? 

— Neįtikėtina, ar ne? Bet permąstykime faktus. Argi čia atsitiktinu- 
mas, kad lavonas rastas kaip tik toje vietoje, kur traukinys, važiuodamas 
pro mazgą, trukteli ir susvyruoja? Ar ne čia galėjo nukristi ant stogo gu- 
lintis daiktas? Mazgas negalėjo turėti įtakos vagone esantiems daiktams, 
Arba lavonas nukrito nuo stogo, arba įvyko labai keistas sutapimas. O 
dabar pagalvokime apie kraują. Aišku, kad ant bėgių kraujo nebuvo, nes 
kūnas nukraujavo kitoje vietoje. Kiekvienas 1š tų faktų daug ką pasako, 
o visi drauge yra įrodymų sankaupa. 

— Ir dar bilietas! — sušukau. 

— Tikrai taip. Mes negalėtume paaiškint, kodėl nebuvo bilieto. O 
mano hipotezė paaiškina. Viskas atitinka. 

— Tarkim, jog taip ir yra. Bet vis tiek mes dar toli gražus negalime 
išpainioti jaunuolio mirties paslapties. Tiesą sakant byla tapo ne papras- 
tesnė, o dar sudėtingesnė. 

— Galbut, — susimąstęs tarė Holmsas, — galbūt... 


PASKUTINIS NUSILENKIMAS + 


Jis nutilo ir sėdėjo paskendęs mintyse, ko! traukinys pagaliau įšliaužė 
į Vulidžo stotį. Ten mes sėdome į kebą, ir Holmsas išsitraukė iš kišenės 
Maikrofto raštelį. 

— Šiandien mums teks padaryti keletą vizitų, — pasakė jis. - Manau, 
jog pirmiausia mūsų dėmesio nusipelno seras Džeimsas Volteris. 

Šio žymaus valstybės veikėjo namas buvo puošni vila su žalia veja, 
nusidriekusia ligi pat Temzės. Mums besiartinant prie jos, rūkas ėmė 
sklaidytis, ir pro jį skverbėsi silpni, skysti saulės spinduliai. Paskambinus 
išėjo tarnas. 

— Seras Džeimsas! — pratarė jis iškilminga veido mina. — Seras Džeim- 
sas šįryt mirė. ' 

— O Viešpatie! - nustebęs sušuko Holmsas. — Kaip jis mirė? 

— Galbūt, sere, jūs teiktumėtės užeiti ir pasimatyti su jo broliu pulki- 
ninku Valentinu. 

— Geriausia ir būtų taip padaryti. 

Mes buvome nuvesti į silpnai apšviestą svetainę, 0 po valandėlės 
čionai atėjo labai aukštas, gražus kokių penkiasdešimties metų vyriškis 
su šviesia barzda — jaunesnysis mirusiojo mokslininko brolis. Jo sumišęs 
žvilgsnis, nuo ašarų sudrėkę skruostai ir išsitaršę plaukai bylojo, koks 
sunkus smūgis krito ant visos šeimos. Pasakodamas, kas atsitiko, jis vos 
ištarė žodžius. 

— Viskas dėl to siaubingo skandalo, — kalbėjo jis. — Mano brolis se- 
ras Džeimsas, būdamas labai jautrios savigarbos, negalėjo pakelti tokios 
gėdos. Tai sugniuždė jį. Jis visada didžiavosi savo departamento gera 
veikla, ir staiga toks triuškinantis smūgis. 

— Mes tikėjomės gauti iš jo kai kurių paaiškinimų, kurie būtų padėję 
mums atskleisti šį dalyką. 

— Garantuoju, kad visa tai buvo jam paslaptis, kaip ir jums, ir mums 
visiems. Viską, ką žinojo, jis jau pranešė policijai. Suprantama, jis neabe- 
jojo Kedogeno Vesto kalte. Visa kita — neįsivaizduojama. 

— O jūs ar negalėtumėte dar ko nors pridurti? 

— Aš žinau tik tai, ką skaičiau laikraščiuose arba girdėjau iš kitų žmo- 
nių. Nenorėčiau pasirodyti nemandagus, pone Holmsai, bet jūs supras- 

kite, kaip mes dabar esame sukrėsti, ir turiu jus paprašyti kuo skubiau 
baigti šį pokalbį. 

— Iš tikrųjų kaip netikėtai pakrypo įvykiai, - pasakė mano bičiulis, kai 
vėl įsėdome į kebą. — Kyla klausimas, ar vargšas senukas mirė savo mir- 
timi, ar nusižudė? Jeigu nusižudė, tuomet ar tai nerodo jį pajutus sąžinės 
graužimą dėl neįvykdytos pareigos tėvynei? Na, bet palikime šį klausimą 
ateičiai. Dabar reikia vykti į Kedogeno Vesto namus. 

Sūnaus netekusi motina gyveno užmiestyje, mažame, bet gražiai su- 
tvarkytame namelyje. Senoji ledi buvo taip priblokšta sielvarto, kad nie- 
ko mums negalėjo padėti, bet šalia jos buvo jaunutė, išblyškusiu veidu 
mergina, kuri prisistatė kaip panelė Violeta Vestberi, žuvusiojo sužadė- 
tinė ir paskutinė mačiusi jį tą lemtingą vakarą. 

— Nieko negaliu paaiškinti, pone Holmsai, — tarė ji. — Nuo to laiko, 
kai įvyko ši tragedija, nesumerkiau akių ir dieną naktį galvojau ir galvo- 
jau, kur glūdi tiesa. Artūras buvo be galo doras, taurus žmogus, tikras 
patriotas. Jis geriau būtų nusikirtęs ranką, negu pardavęs jam patikėtą 
saugoti valstybės paslaptį. Visiems, kurie jį pažinojo, tai atrodo absurdiš- 
ka, neįmanoma, nepagrįsta. 

— Bet faktai, panele Vestberi? 

— Taip, taip. Prisipažįstu, jog negaliu jų paaiškinti. 

— Ar jam netrūkdavo pinigų? 

— Ne. Jo poreikiai labai kuklūs, o atlyginimas gana nemažas. Jis jau 
buvo susitaupęs keletą šimtų, ir mudu ketinome per Naujuosius metus 
susituokti. 

— Ar nepastebėjote kokio nors susijaudinimo? Būkite mums visiškai 
atvira, panele Vestberi. 

— Taip, — pagaliau prabilo ji. — Jaučiau, jog kažkas guli jam ant širdies. 

— Ar seniai pajutote? 

— Tik paskutinę savaitę. Kartais jis būdavo kažko susimąstęs, susirū- 
pinęs. Sykį prispyriau pasakyti, kas yra. Jis prisipažino turįs rūpestį, susi- 
jusį su tarnybos reikalais. ,, Tai labai rimtas dalykas, kurio net ir tau nega- 
liu pasakyti“, — prisipažino jis. Daugiau iš jo nieko negalėjau išgauti. 

Holmso veidas surimtėjo. 

— Tęskite, panele Vestberi. Net jeigu jūsų parodymai būtų nukreipti 
prieš jį, tęskite. Niekada negali žinoti, kur tai nuves. 

— Iš tiesų daugiau nebeturiu ką pasakyti. Vieną kitą kartą man pasiro- 
dė jį norint man kažką pasakyti. Sykį vakare jis prasitarė, kokie svarbūs 
yra slaptieji dokumentai, ir, regis, dar pridūrė, kad užsienio šnipai, matyt, 
gerai už juos užmokėtų. 

Mano bičiulio veidas dar labiau surimtėjo. 

— O daugiau nieko nebepasakė? 

— Dar pasakė, kad mes labai nerūpestingai saugome tokius doku- 
mentus ir kokiam nors išdavikui būtų nesunku paimti brėžinius. 

— Ar tik pastaruoju metu jis apie tai prasitardavo? 

— Taip, tik paskutinėmis dienomis. 

— O dabar papasakokite apie tą paskutinį vakarą. 

— Mudu ketinome eiti į teatrą. Rūkas tvyrojo toks tirštas, jog važiuoti 
kebu buvo beprasmiška. Mudu ėjome pėsti. Mūsų kelias vedė pro Arse- 
nalą. Staiga jis atšoko nuo manęs ir nėrė stačiai į rūką. 

— Netaręs nė žodžio? 

— Kažką sušuko, ir viskas. Aš dar palaukiau, bet jis negrįžo. Tuomet 
parėjau namo. Kitą rytą, prasidėjus darbui, iš departamento atėjo čio- 
nai pasiteirauti apie jį. Apie dvyliktą išgirdome baisiąją žinią. Ak, pone 
Holmsai! Kad jūs galėtumėte išgelbėti nors jo gerą vardą. Jis taip bran- 
gino jį! 

Holmsas liūdnai palingavo galvą. 

— Eime, Votsonai, — tarė jis, - mums reikia keliauti kitur. Dabar vyk- 
sime į tą vietą, iš kurios dokumentai buvo pavogti. 

— Jau ir anksčiau buvo daug įkalčių prieš tą jaunuolį, o po mūsų ap- 
klausos jų dar padaugėjo, — pareiškė jis, kebui pajudėjus iš vietos. — Būsi- 
mos vedybos — ganėtinas motyvas nusikaltimui. Kedogenui Vestui: tikrai 
reikėjo pinigų. Mintis pavogti dokumentus sukosi jo galvoje. Užsimin- 
damas apie savo planus, jis vos nepadarė merginos savo bendrininke. 
Viskas labai blogai. 

— Bet, Holmsai, argi žmogaus reputacija nieko nereiškia? Be to, ar rei- 
kėjo palikti merginą gatvėje ir galvotrūkčiais pulti vykdyti nusikaltimo? 

— Gerai sakai. Iš tikrųjų galima paprieštarauti. 

Vyresnysis tarnautojas ponas Sidnis Džonsonas sutiko mus su tokia 
pagarba, kokią paprastai visada sukeldavo mano bičiulio vizitinė kortelė. 
Jis buvo liesas, paniuręs viduramžis vyriškis su akiniais; nuo nervinės 
įtampos, kurią teko patirti, jo skruostai įdubo, rankos ėmė virpėti. 

— Blogai, pone Holmsai, labai blogai! Ar girdėjote apie šefo mirtį? 

— Mes ką tik iš jo namų. 

— Pas mus tikra suirutė. Viršininkas mirė, Kedogenas Vestas mirė, 
dokumentai pavogti. O juk pirmadienį, kai užrakinome patalpas, buvo- 
me toks pat tvarkingas departamentas kaip ir kiti. Dieve mano, baisu net 
pagalvoti apie tai! Kad toks kaip Vestas galėtų šitaip padaryti. 

— Vadinas, jūs įsitikinęs, kad jis kaltas? 

— Nieko kito įtarti negaliu. Ir vis dėlto aš juo pasitikėjau kaip pats 
savimi. 

— Kelintą valandą pirmadienį patalpos buvo užrakintos? 

— Penktą. 

— Ar jūs užrakinote? 

— Aš visada išeinu paskutinis. 

— Kur buvo brėžiniai? 

— Tame seife. Aš pats juos ten padėjau. 

— Ar pastatas saugomas? 

— Sargas yra, bet jis saugo ir kitus departamentus. Tai senas karei- 
vis ir visiškai patikimas žmogus. Jis tą vakarą nieko nematė. Nors, beje, 
buvo labai tirštas rūkas. 

— Tarkim, Kedogenas Vestas norėjo įeiti į patalpas po darbo valan- 
dų. Jam būtų reikėję trijų raktų norint pasiekti dokumentus, ar ne? 

— Tikrai taip. Rakto nuo išorinių durų, rakto nuo šitų patalpų ir rakto 
nuo seifo. 

— Raktus turėjote tiktai jūs ir seras Džeimsas Volteris? 

— Nuo durų rakto aš neturėjau. Tik nuo seifo. 

— Ar seras Džeimsas buvo tvarkingas žmogus? 

— Manau, jog taip. Žinau tik tiek, kad visus tris raktus jis laikydavo 
ant vieno žiedo. Dažnai juos ten matydavau. 

— Ir tą žiedą jis išsiveždavo į Londoną? 

— Sakydavo, jog raktai visada pas jį. 

— O jūs niekada nesiskiriate su raktu? 

— Niekada. 

— Tuomet Vestas, jei jis tikrai nusikaltėlis, turėjo padirbtus raktus. 
Bet pas jį nerasta jokių raktų. Kita vertus, jei koks nors tarnautojas, 
dirbantis šioje įstaigoje, būtų norėjęs parduoti brėžinius, tai ar nebūtų 
buvę paprasčiau nusikopijuoti juos, nei pavogti originalus, kaip kad 
buvo padaryta? 

— Norint juos tinkamai nukopijuoti, reikia daug techninių žinių. 

— Bet manau, kad ir seras Džeimsas, ir jūs, ir Vestas techninių žinių 
turėjote. 

— Be abejo. Bet prašyčiau nepainioti manęs į šį reikalą, pone Holm- 
sai. Kokia nauda iš tokių spėliojimų, jei brėžiniai iš, tiesų buvo rasti Ves- 
to kišenėje? 

— Tačiau iš tikrųjų keista, kad jis rizikavo paimti originalus, užuot ra- 
mių ramiausiai juos nusikopijavęs. To būtų visiškai užtekę jo tikslams. 

— Be abejo, keista... Bet jis paėmė originalus. 

— Kiekviena nauja apklausa dar labiau komplikuoja šią bylą. Beje, juk 
trijų brėžinių dar trūksta. Kiek suprantu, jie ir yra, patys svarbiausi. 

— Taip, 1š tiesų. 

— Ar tai reiškia, kad tas, į kurio rankas pateko tie trys brėžiniai, gali 
sukonstruoti Briuso ir Partingtono povandeninį laivą be anų septynių 
brėžinių? 

— Aš kaip tik ir pranešiau apie tai Admiralitetui. Bet šiandien vėl per- 
žiūrėjau brėžinius ir suabejojau. Viename iš sugrąžintų dokumentų yra 
nubraižyti dvigubi vožtuvai ir automatinės sklendės. Kol tie užsieniečiai 
patys jų nesukonstruos, negalės pastatyti laivo. Žinoma, jie greit įveiks 
šitą sunkumą. 

— Bet tie brėžiniai, kurių trūksta, tikrai patys svarbiausi? 

— Be abejonės. 

— Jei leistute, dabar norėčiau apžiūrėti patalpas. Daugiau neturiu ko 


paklausti. 

gines. Bet tik tuomet, kai mes atsidūrėme lauke, pievelėje, jo susidomė- 
jimas vėl atgijo. Po langu augo lauro krūmas, — kelios jo šakelės buvo 
neryškias žymes ant žemės. Pagaliau, paprašęs vyresnįjį tarnautoją už- 
verti langines, jis man parodė, kad jos per vidurį beveik nesusieina ir iš 
lauko pusės galima matyti, kas dedasi viduje. 

— Be abejo, pėdsakai beveik išnyko, nes jau praėjo trys dienos. Jie gali 
kai ką reikšti, bet gali neturėti ir Jokios reikšmės. Na, Votsonai, manau, 
kad Vulidže mums nebėra kas veikti. Derlius ne kažin koks. Pažiūrėsi- 
me, gal Londone geriau pasiseks. 

Ir vis dėlto, prieš išvykdami iš Vulidžo, prie savo derliaus mes pri- 
dėjome dar vieną pėdą. Stoties kasininkas tvirtai įsitikinęs pasakė, kad 
Kedogenas Vestas, kurį jis iš matymo gerai pažįstąs, išvyko į Londoną 
traukiniu, išeinančiu aštuonios valandos penkiolika minučių. Jis buvo 
vienas ir nusipirko trečios klasės bilietą ligi Londono tilto stoties. Ka- 
sininkui krito į akis, kad jis atrodė susijaudinęs ir susinervinęs. Jis taip 
drebėjo, jog negalėjo sugraibyti grąžos, ir kasininkas jam padėjęs. Pa- 
sitikrinę traukinių tvarkaraštyje, nustatėme, jog aštuonios penkiolika 
buvo pirmasis traukinys, kuriuo Vestas galėjo išvykti į Londoną pali- 
kęs savo sužadėtinę. 

— Pabandykime atkurti įvykius, Votsonai, - prabilo Holmsas, patylė- 
jęs kokį pusvalandį. — Nežinau, ar mums reikėjo tirti kada nors sunkesnę 
bylą, negu ši. Po kiekvieno naujo žingsnio susiduriame su nauja povan- 
denine uola. Ir vis dėlto mes gerokai žengtelėjome pirmyn. 

Mūsų apklausos Vulidže rezultatai iš esmės kalba prieš Kedogeną 
Vestą, bet žymės po langu leidžia kurti jam palankesnę hipotezę. Tar- 
kim, pavyzdžiui, kad į jį kreipėsi užsienio agentas. Jis galėjo būti supan- 
čiotas tokiais pažadais, kurie vertė jį tylėti. Bet toji mintis jį paveikė, ir 
tai parodo jo užuominos sužadėtinei. Puiku. Tarkim, kad, eidamas su ta 
mergina į teatrą, jis staiga pro rūką pamatė tą patį agentą, einantį Arse- 
nalo link. Vestas buvo impulsyvus, veikdavo negalvodamas. Pareiga jam 
būva svarbiau už viską. Jis nusekė paskui agentą, atsistojo prie lango, 

matė, kaip tas pagrobė dokumentus, ir puolė jį vytis. Taip galima paaiš- 
kinti, kodėl buvo paimti dokumentai, o ne padarytos kopijos. Pašalinis 
žmogus turėjo gauti originalus. Taigi viskas lyg ir atitinka. 

— O toliau? 

— Čia atsiranda sunkumų. Regis, tokiu atveju jaunasis Kedogenas 
Vestas pirmiausia turėjo sučiupti niekšą ir pakelti triukšmą. Kodėl jis taip 
nepadarė? Galbūt koks nors jo viršininkas buvo pagrobęs dokumentus? 
Tai paaiškintų Vesto poelgį. Arba gal tas viršininkas paspruko pasinau- 
dodamas rūku, ir Vestas, norėdamas užkirsti jam kelią, iškart dūmė į 
Londoną prie jo namų, aišku, jei žinojo jo adresą. Reikalas, matyt, buvo 
toks skubus, kad jis, nieko nepasakęs, paliko merginą vieną, stovinčią 
gatvėje rūke. Čia pėdsakai nutrūksta, ir ligi tol, kai Vesto kūnas su sep- 
tyniais dokumentais jo kišenėje atsidūrė ant vagono stogo, atsiveria di- 
džiulė bedugnė. Dabar reikia pradėti paieškas 1š kita galo. Jei Maikroftas 
davė mums adresų sąrašą, tai galbūt čia rasime mums reikiamą žmogų ir 
iškart seksime dviem pėdsakais. 

Grįžę į Beikerio gatvę, jau radome raštelį, kurį nedelsdamas buvo 
atnešęs vyriausybės kurjeris. Holmsas peržvelgė jį ir padavė man. 


Yra daugybė smulkių sukčių, bet maža tokių, kurie imtųsi šitokios didelės 
avantiūros. Vieninteliai verti dėmesio $0e: Adolfas Mejeris — Greit Džordžo 
gatvė, 13, Vestminsteris; Luji la Rotjė — Keriden Menšens, Noting Flilas, 
Hugas Oberšteinas — Kolfild Gardenso 13, Kensingtonas. Yra žinoma, jog bas- 
tarasis pirmadienį buvo ieste, bet naujausiais branešimais — išvyko. Malonu 
girdėti, kad matyti šiokia tokia šviesa. Ministrų kabinetas, didžiai susirūpinęs, 
laukia Tavo paskutinio branešimo. Gauta nurodymą 1š aukštiausių sferų. Jet 
prireks, tau padės visa šalies boliaja. 


Maikrofias 


— Bijau, kad nei visi karalienės raiteliai, nei visa karalienės kariauna 
man nepadės šiuo atveju, — pasakė Holmsas šypsodamas. Jis išskleidė 
didžiulį Londono žemėlapį ir įniko į jį. — Aha! — netrukus patenkintas 
sušuko. — Rodos, viskas krypsta mums palankia linkme. Na, Votsonai, 

nuoširdžiai tikiu, kad pagaliau mes šią bylą sėkmingai baigsime. — Staiga 
apimtas džiugesio, jis pliaukštelėjo man per petį. - Dabar vykstu žval- 
gybon. Nieko rimta nesiimsiu, kol šalia nebus mano ištikimo draugo ir 
biografo. Likite čia, ir, galimas dalykas, po valandos kitos aš grįšiu. Jei 
nusibos, štai popierius ir plunksna — pradėkite rašyti, kaip mudu išgel- 
bėjome valstybę. 

Mane taip pat šiek tiek užkrėtė pakili Holmso nuotaika, nes gerai 
žinojau, kad niekada neatsisakytų jam būdingo santūrumo, jeigu nebūtų 
svarios priežasties džiūgauti. Visą ilgą lapkričio vakarą nekantraudamas 
laukiau jo grįžtant. Pagaliau šiek tiek po devintos kurjeris atnešė raštelį: 


Pietauju Goldinto restorane, Globter Roude, Kensingtone. Prašau jus tuč- 
Iuojau ateiti Čionai. Pastimokite laužtuvėlį, uždarą žibintą, kaltą tr revolverę. 
$. H. 


Iš tiesų gražu garbingam piliečiui tempti su savimi tokią amuniciją 
tamsiomis, ukanotomis gatvėmis! Aš sukaišiojau visus tuos daiktus į savo 
apsiausto kišenes ir nuvažiavau Holmso nurodytu adresu. Mano bičiulis 
sėdėjo prie apskrito staliuko netoli durų prašmatniame italų restorane. 

— Ar jūs ką nors užkandote? Tuomet išgerkite su manimi kavos su 
kiurasao.* Pabandykite šios užeigos savininko cigarą, jis ne toks jau 
bjaurus, kaip buvo galima tikėtis. Ar pasiėmėte įrankius? 

— Jie mano apsiauste. 

— Puiku! Aš jums trumpai išdėstysiu, ką padariau ir ką mums reikės 
padaryti. Jūs turbūt suprantate, Votsonai, kad to jaunuolio kūnas buvo 
padėtas ant vagono stogo. Man tai paaiškėjo nustačius, jog jis krito ne iš 
Vvagono, O nuo jo stogo. 

— Ar negalėjo jo numesti ten nuo kokio nors tilto? 

— Man regis, tai neįmanoma. Vagonų stogai šiek tiek nuolaidus, ir 
aplink juos nėra bortų. Todėl visiškai galima tvirtinti, jog jaunojo Kedo- 
geno Vesto kūnas buvo ten padėtas. 


* Likeris, gaminamas Karibų jūroje esančioje Kiurasao saloje. 

— O kaip jį ten padėjo? 

— Tai klausimas, į kurį mums reikia atsakyti. Galimas tik vienas bū- 
das. Jūs žinote, kad keliose Vest Endo vietose metro išlenda iš tunelio. 
Aš miglotai prisimenu, kad pro ten važiuodamas kartais virš savo galvos 
matydavau langus. Tarkim, traukinys stabteli ties vienu tokiu langu. Ar 
sunkų būtų padėti kūną ant stogo? 

— Manau, kad neįmanoma. 

— Prisiminkite seną aksiomą: kai visos galimybės, išskyrus vieną, at- 
metamos, tai ši pastaroji, nors atrodytų ir labai neįtikėtina, yra teisingiau- 
sia. Mes kitas galimybes atmetame. Kai sužinojau, jog stambus tarptauti- 
nis agentas, ką tik išvykęs iš Londono, gyvena viename iš namų, esančių 
prie pat metro, aš taip apsidžiaugiau, kad jūs net nusistebėjote mano 
lengvabūdišku elgesiu. 

— Ak, štai koks reikalas! 

— Taigi toks! Ponas Hugas Oberšteinas, gyvenęs Kolfild Garden- 
so 13, tapo mano taikiniu. Pradėjau nuo Gloster Roudo stoties. Labai 
paslaugus pareigūnas ėjo kartu su manimi geležinkelio bėgiais ir leido 
man įsitikinti, kad Kolfild Gardenso gatvės namų užpakaliniai langai 
tikrai išeina į šią liniją, o metro traukinys dažnai kelioms minutėms šioje 
vietoje stabteli. 

— Nuostabu, Holmsai! Jūs vis dėlto ištyrėte! 

— Ne visai, Votsonai, ne visai. Mes judame į priekį, bet tikslas dar 
toli. Taigi patikrinęs namo Kolfild Gardense užpakalinę sieną, apžiūrė- 
jau priekinę ir įsitikinau, kad paukštelis tikrai išskrido. Namas didžiulis, 
viršutinių aukštų butai neapstatyti baldais. Oberšteinas čia gyveno su 
vieninteliu tarnu, kuris tikriausiai buvo jo bendrininkas ir patikėtinis. 
Reikia manyti, kad Oberšteinas išvyko į žemyną atsikratyti grobio, o ne 
ketindamas pabėgti. Jam nebuvo priežasčių bijoti arešto. O mintis, jog 
kažkoks privatus seklys gali padaryti jo bute kratą, jam ir į galvą neateitų. 
Bet mudu kaip tik tai ir padarysime. 

— Ar negalėtume gauti orderio kratai ir viską įteisinti? 

— Remdamiesi surinktais duomenimis, vargu. 

— Ko mes galime tikėtis iš tos kratos? 

— Galbūt rastume kokios nors korespondencijos. 

— Man tai nepatinka, Holmsai. 

— Mielasis, jums tereikės pastovėti gatvėje ir pasaugoti. Visa nusikals- 
tamą veiklą atliksiu aš. Dabar ne laikas gaišti dėl smulkmenų. Pagalvoki- 
te apie Maikrofto raštelį, apie Admiralitetą, ministrų kabinetą, aukštąją 
personą, laukiančią iš mūsų naujienų. Mes privalome tai padaryti. 

Užuot atsakęs, aš pakilau nuo stalo. 

— Jūs teisus, Holmsai, mes privalome tai padaryti. Jis pašoko ir pa- 
spaudė man ranką. 

— Žinojau, kad nepasitrauksite paskutinę akimirką, — tarė Holmsas, 
ir jo akyse pamačiau kažką lyg ir panašaus į švelnumą. 

Bet tučtuojau jis vėl tapo pats savimi — valdingas ir praktiškas. 

— Ligi ten beveik pusė mylios, bet nėra ko skubėti. Eime pėsti, — pa- 
siūlė jis. — Prašyčiau tik nepamesti įrankių. Jeigu jus suimtų kaip įtaria- 
mąjį, viskas taptų be galo komplikuota. 

Kolfld Gardensas — tai eilė namų su lygiais fasadais, kolonomis ir 
portikais, būdingas Londono Vest Endui Viktorijos epochos vidurio 
produktas. Kaimyniniame bute, matyt, vyko vaikų pobūvis, nes iš ten 
nakties tyloje aidėjo linksmas jaunų balsų klegesys ir pianino tarškėji- 
mas. Rūkas tebetvyrojo ir gaubė mus draugiška skraiste. Holmsas įžiebė 
žibintuvą ir nukreipė jo šviesą į sunkias duris. 

— Čia rimtas įtaisas, — tarė jis. — Durys, matyt, ne tik užrakintos, bet 
ir užsklęstos. Pabandysim pro rūsio duris. Jeigu pasirodytų koks itin uo- 
lus policininkas, ten apačioje yra puiki niša pasislėpti. Duok man ranką, 
Votsonai, o aš paskui padėsiu tau. 

Po minutės mudu jau buvome prie rūsio durų. Vos tik pasislėpėme 
tamsiame šešėlyje, virš mūsų pro rūką pasigirdo policininko žingsniai. 
Kai jų duslus ritmas nutilo, Holmsas ėmėsi atidaryti duris. Mačiau, kaip 
jis pasilenkė, išsitempė, ir jos, garsiai pokštelėdamos, atsilapojo. Mudu 
įšokome į tamsų prieškambarį ir užvėrėme paskui save duris. Holmsas 
lipo pirma įvijais, plikais laiptais. Gelsva jo žibintuvėlio šviesa krito ant 
žemo lango. 

— Štai jis, Votsonai. Turėtų būti kaip tik tas. 

Holmsas atidarė langą, ir tučtuojau pasigirdo pratisas ūžesys, kuris 
tolydžio stiprėjo ir galiausiai virto tiesiog riaumojimu, kai tamsoje pro 
mus pradūmė traukinys. Holmsas žibintuvėliu apšvietė visą palangę. Ji 
buvo tirštai nuklota suodžiais, krintančiais iš garvežių kaminų, bet vie- 
nur kitur jie buvo nutrinti ar nubraukti. 

— Iš to ir matyti, kad čia gulėjo kūnas. Oho, Votsonai! Kas gi čia? Be 
abejo, tai kraujas, — jis parodė į neryškias, išblukusias dėmes ant apatinio 
rėmo. — Antai matyti ir ant akmeninių laiptų. Viskas aišku. Luktelėkim, 
kol čia sustos traukinys. 

Ilgai laukti neteko. Kitas traukinys taip pat riaumodamas išlindo iš 
tunelio, bet tuoj sumažino greitį ir, sugirgždėjęs stabdžiais, sustojo tiesiai 
po mūsų langu. Nuo palangės ligi vagono stogo buvo ne daugiau kaip 
keturios pėdos. Holmsas tyliai uždarė langą. 

— Taigi viskas pasitvirtino, — pratarė jis. — Ką jus manote, Votsonai? 

— Genialu! Tokio lygio jūs dar niekada nebuvote pasiekęs. 

— Nenorėčiau su jumis sutikti. Kai tik suvokiau, jog kūnas gulėjo ant 
vagono stogo, O tai ne toks jau sudėtingas atradimas, visa kita išplaukė 
savaime. Jeigu čia nebūtų įpainioti svarbūs valstybės interesai, tai ši isto- 
rija ligi šio momento būtų gana paprasta. Sunkumai dar prieš akis. Bet 
galbūt mudu rasime čia mums naudingų įrodymų. 

Mes užlipome užpakaliniais laiptais ir atsidūrėme antro aukšto bute. 
Paprastai apstatytame valgomajame neradome nieko mums įdomaus. 
Miegamajame taip pat nieko gero nebuvo. Trečiasis kambarys žadėjo 
daugiau, todėl mano bičiulis ėmėsi nuodugniai jį apžiūrinėti. Visur mė- 
tėsi popieriai ir knygos — matyt, tai buvo kabinetas. Holmsas greit ir 
sistemingai pervertė visus rašomojo stalo stalčius, vieną po kitos visas 
lentynas, tačiau jo rūsčiame veide nenušvito sėkmės spindulys. Praėjo 
valanda, o jis nė kiek nepasistūmėjo į priekį. 

— Gudrioji lapė užglaistė visus pėdsakus, - prašneko jis. — Nepaliko 
jokių įkalčių. Kompromituojančią korespondenciją arba sunaikino, arba 
išvežė. Štai paskutinis mūsų šansas. 

Jis paėmė nuo rašomojo stalo nedidelę metalinę dėžutę ir atidarė ją 
kaltu. Joje buvo keletas rulonėlių popieriaus lapų, prirašytų skaitmenų 

ir apskaičiavimų, tačiau kam jie skirti — buvo neaišku. Tik pakartoti žo- 
džiai „vandens slėgis“, „slėgis į kvadratinį colį“ leido manyti, jog visa 
tai galbūt susiję su povandeniniu laivu. Holmsas nekantriai numetė 
juos šalin. Beliko tik vokas su kažkokiomis iškarpėlėmis iš laikraščių. 
Holmsas iškratė jas ant stalo, ir iš jo susidomėjusio veido supratau, j0g 
atsirado viltis. 

— Kas čia, Votsonai? Oho! Kas čia? Ištisa skelbimų serija iš laikraš- 
čio. Sprendžiant iš šrifto ir popieriaus, tai Day/y Telegrabb skelbimų apie 
dingusius artimuosius skiltis. Dešinės pusės viršutinis kampas. Datų 
nėra, bet skelbimus galima sudėti iš eilės. Štai pirmasis: 


Tikėjausi išgirsti anksiau. Dėl sąlygą susitaria. Rašykite išsamiai korte- 
lėje nurodytu adresu. 


Prero 
Antrasis: 


Per daug sunku aprašyti. Reikia išsamios ataskaitos. Atlyginimas įrei- 
kus brekes. 
Prero 


"Trečiasis: 


Paskubėkite. Pasiūlymas bus atšauktas, jei sutartis nebus įvykdyta. Laiš- 
ku nurodykite susitikimo datą. Patvirtinsimė skelbiu. 
Prero 


Ir paskutinis: 


Pirmadienio naktų, bo devynių. Belsti du kartus. Būsime vieni. Nebūkite 
toks įtarus. Atlyginimas grynais pinigais įteškus brekes. 
Prero 


Kuo išsamiausia įvykių eigos ataskaita, Votsonai! Dabar reikia suras- 
ti žmogų, kuriam tai adresuota. 

Holmsas sėdėjo susimąstęs, pirštais barbendamas į stalą. Staiga jis 
pašoko ant kojų. 

— Šiaip ar taip, tai ne taip jau sunku, Votsonai. Manau, jog nuvyksime į 
Dayly Ieleerabb redakciją ir tuo baigsime sėkmingą visos dienos darbą. 


Maikroftas Holmsas ir Lestreidas, kaip buvo susitarta, atvyko ryto- 
jaus dieną, ir Šerlokas Holmsas papasakojo jiems apie mūsų vakarykštės 
dienos veiklą. Oficialusis seklys papurtė galvą, išgirdęs mūsų išpažintį 
apie įsilaužimą. 

— Mes, Skotland jardo darbuotojai, tokių dalykų daryti negalime, 
pone Holmsai. Štai kodėl jūsų rezultatai pranoksta mūsiškius. Bet 
vieną gražią dieną jūs viršysite saiką ir abu su savo bičiuliu pateksite 
į bėdą. 

— Žūsime „už Angliją, gimtus namus ir grožį“,* ar ne, Votsonai? 
Kankiniai, padėję galvas ant tėvynės altoriaus. O ką tu manai, Mai- 
kroftai? 

— Puiku, Šerlokai! Nuostabu! Bet kokia iš to nauda? 

Holmsas paėmė ant stalo gulinų Dayjy Teleerabb. 

— Ar matei šiandieninį Pjero pranešimą? 

— Ką? Dar vienas? 

— Taip. Štai jis: 


Šiandien vakare. Tą palią valandą, toje pačioje vietoje. Belsti du kartus 
Lin svarbus reikalas, Jums gresia bavojus. 


Prero 


— Po šimts pypkių! — sušuko Lestreidas. — jeigu jis atsakys, mes jį 
sučiupsime! 

— Tuo tikslu aš ir nusiunčiau tą pranešimą. Jeigu jums būtų nesunku 
apie aštuntą valandą ateiti į Kolfild Gardensą, tai mums galbūt pasisektų 
greičiau išspręsti šitą problemą. 


* Priežodžiu tapusi dainos „Nelsono mirtis“ eilutė. 

Viena nuostabiausių Šerloko Holmso ypatybių buvo jo sugebėjimas 
pristabdyti proto veiklą ir nukreipti visas savo mintis į lengvesnius da- 
lykus tuomet, kai įsitikindavo, jog nebegali sėkmingai tęsti darbo. Pri- 
simenu, kad visą tą atmintiną dieną jis skyrė jau anksčiau sumanytai 
monografijai „Polifoniniai Laso motetai“.* Tuo tarpu aš nesugebėjau 
taip atsipalaiduoti, ir man atrodė, jog diena tęsiasi be galo. Mūsų tyrimo 
rezultatų milžiniška valstybinė svarba, įtemptas laukimas aukštosiose 
sferose, būsimas pavojingas eksperimentas — visa mane nervino. Apsira- 
minau tik tuomet, kai lengvai papietavę mudu išsirengėme į ekspediciją. 
Lestreidas ir Maikroftas, kaip buvome sutarę, pasitiko mus prie Gloster 
Roudo stoties. Namo, kuriame gyveno Oberšteinas, užpakalinės durys 
buvo paliktos atdaros iš vakar vakaro, tačiau kadangi Maikroftas Holm- 
sas griežtai atsisakė lipti per aptvarą, man teko įeiti vidun ir atidaryti 
priekines duris. Devintą valandą mes visi keturi jau sėdėjome kabinete 1r 
kantriai laukėme mums reikiamo žmogaus. | 

Praėfo viena valanda ir antra. Kai išmušė vienuoliktą, ritmingi di- 
džiojo bažnyčios laikrodžio dūžiai mums nuskambėjo kaip mūsų vilčių 
gedulo gausmas. Lestreidas ir Maikroftas nenustygo ant kėdžių ir kas 
minutė žvilgčiojo į laikrodžius. Holmsas sėdėjo ramiai ir susikaupęs, pu- 
siau primerkęs akis, bet vidujai neramus. Staiga jis kilstelėjo galvą. 

— Ateina, — prabilo jis. 

Kažkas pritykino prie laukųjų durų, praėjo, o paskui vėl grįžo atgal. 
Pasigirdo kojų šiūravimas, ir dusyk smarkiai trinktelėjo durų plaktukas. 
Holmsas atsistojo, bet mums liepė sėdėti. Dujų ragelis prieškambaryje 
vos vos švietė. Holmsas atidarė laukujes duris ir, kai tamsi figūra praslin- 
ko pro jį, uždaręs užrakino jas. 

— Prašom čionai, — išgirdome jo balsą, ir po valandėlės tas, kurio 
laukėme, stovėjo prieš mus. 

Holmsas sekė jam pavymui ir, kai žmogus iš nuostabos ir išgąsčio 
surikęs apsigręžė, stvėrė jį už pakarpos ir įstūmė atgal į kambarį. Mūsų 
belaisviui dar nespėjus atgauti pusiausvyros, durys jau buvo uždary- 


* Orlandas di Lasas (1532-1594) — prancūzų ir Aamandų kompozitorius. 

tos, ir Holmsas stovėjo nugara į jas. Žmogus išgąstingai apsižvalgė, 
susvyravo ir krito be sąmonės ant grindų. Krintant plačiakraštė skry- 
bėlė nuriedėjo nuo galvos, kaklajuostė, dengusi veidą, nuslydo, ir mes 
išvydome ilgą, šviesią barzdą ir švelnius, dailius pulkininko Valentino 
Volterio veido bruožus. 

Holmsas švilptelėjo iš nuostabos. 

— Šįsyk galite užrašyti, Votsonai, kad aš tikras asilas, — tarė jis. — Tai 
ne tas paukštelis, kurio aš ieškojau. 

— Kas jis? — smalsiai pasiteiravo Maikroftas. 

— Jaunesnysis velionio Džeimso Volterio brolis, povandeninių laivų 
departamento viršininkas. Taip, taip, dabar matau, kaip išsidėstė kortos. 
Pulkininkas peikėjasi. Prašyčiau leisti man jį ištardyti. 

Mes paguldėme bejėgį kūną ant sofos. Ir štai mūsų belaisvis atsisėdo, 
apsižvalgė siaubo apimtu veidu ir perbraukė ranka per kaktą, tarsi neti- 
kėdamas savo akimis. 

— Ką tai reiškia? — paklausė jis. — Aš atėjau pas poną Oberšteiną. 

— Viskas atskleista, pulkininke Volterį, — pareiškė Holmsas. — Man 
galvoje netelpa, kaip galėjo anglų bajoras šitaip pasielgti. Bet mums ži- 
nomas visas jūsų susirašinėjimas ir santykiai su Oberšteinu. Taip pat 
žinomos ir jaunojo Kedogeno Vesto nužudymo aplinkybės. Patarčiau 
jums nuoširdžiai viską prisipažinti ir tuo palengvinti savo kaltę. Kai ku- 
rias smulkmenas mes galime išgirsti tik iš jūsų lūpų. 

Pulkininkas sudejavo ir nunarino galvą ant rankų. Mes laukėme, bet 
jis tylėjo. 

— Patikėkite, — prabilo Holmsas, — svarbiausi dalykai mums žinomi. 
Mes žinome, jog turėjote piniginių sunkumų, jog pasidarėte raktų, ku- 
riuos turėjo jūsų brolis, kopijas ir pradėjote susirašinėti su Oberšteinu, 
kuris atsakydavo į jūsų laiškus Day/y Ie/lerabb skelbimų skyriuje. Mes žino- 
me, kad tą ūkanotą pirmadienio vakarą prasmukote į patalpą, kur yra sei- 
fas, bet jus pastebėjo ir sekė jaunasis Kedogenas Vestas, kuris, matyt, jau 
anksčiau jus įtarė. Jis matė, kaip pavogėte brėžinius, bet negalėjo sukelti 
pavojaus triukšmo, nes manė, kad jūs galbūt vežate dokumentus savo 
broliui į Londoną. Palikęs savo asmeninius reikalus, jis, kaip tikras savo 

krašto pilietis, sekė jums iš paskos pridengtas rūko ir neatstojo nuo jūsų 
ligi pat šito namo. Čia jis norėjo jums sutrukdyti, ir jūs, pulkininke Volteri, 
prie išdavystės pridėjote dar baisesnį nusikaltimą — žmogžudystę. 

— Ne! Ne! Prisiekiu Dievu, aš nežudžiau! — suriko nelaimingasis 
belaisvis. 

— Tuomet papasakokite, kaip žuvo Kedogenas Vestas, kas įvyko ligi 
tol, kol paguldėte jo kūną ant vagono stogo. 

— Papasakosiu. Prisiekiu, papasakosiu. Visa kita buvo taip, kaip jūs 
sakėte, prisipažįstu. Aš prasiskolinau lošdamas biržoje. Man žūtbūtinai 
reikėjo pinigų. Oberšteinas pasiūlė penkis tūkstančius. Tai galėjo išgelbėti 
mane nuo pražūties. Bet žudyti aš nežudžiau, čia aš visiškai nekaltas. 

— Tai kas gi tuomet įvyko? 

— Jis jau įtarė mane anksčiau ir sekė mane, — taip, kaip jūs sakėte. 
Man tatai paaiškėjo tik priėjus prie pat durų. Rūkas būva toks tirštas, jog 
per tris metrus nieko nebuvo matyti. Aš dukart pabeldžiau, ir Oberštei- 
nas atidarė man duris. Jaunuolis įsiveržė vidun ir pareikalavo, kad mes 
pasakytume, kam mums reikalingi tie brėžiniai. Oberšteinas visada su 
savimi turi trumpą švininį blakštą. Kai Vestas paskui mus brovėsi į vidų, 
Oberšteinas smogė jam per galvą. Smūgis buvo lemtingas. Vestas mirė 
per penkias minutes. Jis gulėjo prieškambaryje, o mes, visiškai sutrikę, 
nežinojome, ką daryti. Tuomet Oberšteinui dingtelėjo mintis apie trau- 
kinį, kuris sustoja prie užpakalinių laiptų lango. Bet pirmiausia jis per- 
paimsiąs juos. „Jūs negalite jų paimti, — pasakiau aš. — Jeigu aš jų negrą- 
žinsiu, Vulidže kils didžiulis skandalas.“ „Aš turiu juos pasiimti, — pa- 
reiškė jis. — Jie tokie sudėtingi, kad ligi ryto nespėsiu nusikopijuoti.“ 
„Tuomet aš tučtuojau vežu juos atgal.“ Jis valandėlę pagalvojo, o paskui 
sušuko: „Tris aš pasilieku sau, o kitus mes įkišime tam jaunuoliui į kiše- 
nę. Kai jis bus rastas, visa kaltė teks jam.“ Nematydamas kitos išeities, 
aš sutikau, ir mes padarėme, kaip jis siūlė. Pusvalandį palaukėme, kol 
traukinys sustojo ties langu. Rūkas buvo toks tirštas, kad niekas mūsų 
nematė, ir mes be jokio vargo nuleidome Vesto kūną ant vagono stogo. 
Štai tiek aš žinau apie visą šį dalyką. 

— O jūsų brolis? 

— Jis nieko nesakė, bet sykį jau buvo sučiupęs mane su jo raktais, ir 
manau, jog įtarė mane. Iš jo akių supratau įtarus. Kaip žinote, jis daugiau 
nebeišdrįso pakelti galvos... 

Stojo tyla. Ją nutraukė Maikroftas Holmsas. 

— Ar norite nors kiek palengvinti savo kaltę? Tai šiek tiek nuramintų 
jūsų sąžinę ir sumažintų bausmę. 

— Kaip galėčiau ją palengvinti? 

— Kur dabar Oberšteinas su pagrobtaisiais dokumentais? 

— Nežinau. 

— Ar jis nedavė savo adreso? 

— Tiktai pasakė, kad laiškai vienaip ar kitaip pasiektų jį Paryžiuje, 
„Luvro“ viešbutyje. 

— Vadinas, jūs dar galite palengvinti savo kaltę, — tarė Šerlokas 
Holmsas. 

— Padarysiu viską, ką galėsiu. Nejaučiu tam tipui jokio palankumo. 
Jis sužlugdė ir pražudė mane. 

— Štai popieriaus ir plunksna. Sėskitės prie stalo ir rašykite, ką aš pa- 
diktuosiu. Ant voko užrašykite nurodytąjį adresą. Gerai. Dabar laiškas: 


Brangusis sere! 

Rašau dėl mūsų sandėrio. Tas, be abejo, bastebėjote, jog trūksta vienos svar- 
bios detalės. Aš gavau reikiamą kopiją. Tam prireikė daug pastangų, todėl 
norėčiau babrašyti bapildomai dar benkių šimtų svarų. Paštu basikliauti nega- 
me. Be to, brišmsiu tiktai auksu arba banknotais. Galėiiau atvykti pas Jus, 
bet jei dabar išvažiuočiau iš Anglijos, sukeliiau įtarimą. Todėl tikiuosi susitikti 
su Jumis „Cering Kroso“ viešbulio rūkomajame šeštadienį, dvyliktą valandą. 
Įsidėmėkite, jog briimsiu tik anglų banknotais arba auksu. 


— Taip bus gerai. Labai nustebčiau, jei jis neatsilieptų į šį laišką. 

Ir jis atsiliepė! Dabar jau visa tai priklauso istorijai, tiems slaptiems 
tautos metraščiams, kurie dažnai malonesni ir įdomesni negu oficialio- 
sios kronikos. Oberšteinas, trokšdamas užbaigti sėkmingiausią savo gy- 

venimo aferą, pateko į žabangas ir buvo saugiai patupdytas penkiolikai 
metų į Britanijos kalėjimą. Jo lagamine buvo rasti neįkainojamieji Briuso 
ir Partingtono brėžiniai, kuriuos jis pasiūlė parduoti iš varžytinių visuose 
Europos karo laivyno centruose. 

Pulkininkas Volteris mirė kalėjime baigiantis antriesiems metams 
po nuteisimo. O Holmsas atsigavęs vėl sėdo prie savo monografijos 
„Polifoniniai Laso motetai“, kuri vėliau buvo išspausdinta nedideliam 
skaitytojų būreliui ir specialistų įvertinta kaip „paskutinis mokslo žodis“ 
tuo klausimu. Po keleto savaičių aš atsitiktinai sužinojau, kad mano bi- 
čiulis praleido vieną dieną Vindzoro rūmuose, iš kur grįžo su nuostabiai 
gražiu smaragdo segtuku kaklaraiščiui. Paklaustas, ar jį pirko, Holmsas 
atsakė, jog tai dovana vienos labai maloningos damos, kuriai jis turėjo 
laimės padaryti nedidelę paslaugą. Daugiau jis nieko nepasakė, bet man 
regis, jog atspėjau tos kilmingos damos vardą, ir beveik neabejoju, kad 
smaragdo segtukas visada mano bičiuliui primins pavogtų Briuso ir Par- 
tingtono brėžinių istoriją. 


ŠERLOKAS HOLMSAS 
MARINAMAS 


Genk Holmso buto šeimininkė ponia Hadson buvo tikra kanki- 
nė. Negana to, kad jos antro aukšto butą bet kuriuo laiku užplūs- 
davo visokiausi keisti, o dažnai ir nemalonūs tipai, bet ir jos garsusis nu- 
omininkas savo ekscentrišku ir netvarkingu elgesiu negailestingai bandė 
jos kantrybę. Dėl nežmoniško nevalyvumo, įpročio muzikuoti visiškai 
netinkamomis valandomis, šaudymo iš revolverio kambaryje, paslap- 
tingų ir dažnai nemalonų kvapą skleidžiančių mokslinių bandymų ir jį 
supančios nusikaltimų ir pavojaus atmosferos jis buvo pats blogiausias 
nuomininkas Londone. Bet, kita vertus, mokėjo jis karališkai. Aš neabe- 
joju, kad už tuos pinigus, kuriuos Holmsas sumokėjo už butą per tuos 
metus, kai mudu kartu gyvenome, buvo galima nupirkti visą namą. 

Ji didžiai gerbė Holmsą, bijojo jo ir niekada nedrįsdavo jam prie- 
kaištauti, nepaisant visų jo akibrokštų. Be to, Holmsas jai patiko, nes jis 
nepaprastai maloniai ir mandagiai elgėsi su moterimis. Jis nemėgo mo- 
terų ir nepasitikėjo jomis, bet jo poelgiai būdavo riteriški. Žinodamas, 
kaip nuoširdžiai ji gerbia Holmsą, aš atidžiai ją išklausiau, kai antraisiais 
mano vedybų metais atbėgusi pas mane ji pranešė, kad mano bičiulis 
sunkiai susirgo. 

— Jis miršta, daktare Votsonai, — kalbėjo ji. — Jau trys dienos, kai jis 
vis silpsta ir vargu ar išgyvens ligi rytojaus. Jis neleidžia man iškviesti 
gydytojo. Šįryt pamačiusi, kaip išsišovę jo skruostikauliai ir kaip blizga jo 

didžiulės akys, aš nebeištvėriau. „Ar jūs sutinkate, ar ne, bet aš tučtuojau 
einu pakviesti gydytojo, pone Holmsai““, - pasakiau. ,, Tuomet pakvieski- 
te Votsoną“, — sutiko jis. Nedelskite nė valandėlės, sere, kitaip jūs galite 
neberasti jo gyvo. 

Aš buvau apstulbęs, nes nieko nebuvau girdėjęs apie jo ligą. Nereikia 
nė sakyti, jog tučtuojau čiupau apsiaustą ir skrybėlę. Pakeliui klausinėjau 
ponią Hadson smulkiau. 

— Mažai ką galiu jums pasakyti, sere. Jis tyrė vieną bylą Roderhaite, 
kažkokioje gatvelėje netoli upės, ir, matyt, ten užsikrėtė. Atgulė į lovą 
trečiadienį po pietų ir ligi šiol nesikelia. Per visas šias tris dienas nieko 
neėmė į burną — nei valgė, nei gėrė, 

— Dieve mano! Kodėl nepakvietėte gydytojo? 

— Jis neleido, sere. Juk žinote, koks jis valdingas. Nedrįsau jam prieš- 
tarauti. Bet jūs iškart pamatysite, kad nebedaug jam liko gyventi šiame 
pasaulyje. 

Iš tiesų graudu buvo žiūrėti į Holmsą. Rūškanoje ūkanotos lapkričio 
dienos šviesoje jo miegamasis atrodė gana niūrus, bet, išvydus gulin- 
čiojo lovoje sulysusį, išsekusį veidą, mane tiesiog pagavo šiurpas. Akys 
karštligiškai spindėjo, skruostai degė liguistu raudoniu, ant lūpų buvo 
prikepusi tamsi plutelė. Liesos rankos be paliovos trūkčiojo ant antklo- 
dės, balsas buvo užkimęs ir lūžinėjo. Man įėjus į kambarį, jis bejėgiškai 
gulėjo, bet, kai pamatė mane, jo akys blykstelėjo — jis atpažino mane. 

— Na, Votsonai, matyt, atėjo paskutinioji, — prašneko jis silpnu balsu, 
bet vis dėlto buvo galima justi jo ankstesnę žaismingą gaidelę. 

— Mielasis bičiuli! — surikau artindamasis. 

— Sustokite! Nesiartinkite! — tarė jis griežtu ir įsakmiu tonu, koks 
pasigirsdavo jo balse tik įtemptomis valandėlėmis. — Jei prisiartinsite, 
Votsonai, paliepsiu tučtuojau išeiti. 

— Bet kodėl? 

— Todėl, kad aš to noriu. Ar to negana? 

Taip, ponia Hadson buvo teisi. Dabar jis pasidarė dar valdingesnis. 
Tačiau graudu buvo matyti, koks jis išsekęs, 

— Aš tik norėjau padėti, — paaiškinau. 

— Teisybė. Jei norite padėti, tai darykite, kas jums sakoma. 

— Gerai, Holmsai. 

Jo griežtumas šiek tiek sušvelnėjo. 

— Ar jūs nepykstate? — paklausė jis, gaudydamas kvapą. 

Vargšelis! Kaip aš galėjau pykti matydamas, kokia sunki jo būklė? 

— Tai dėl jūsų paties, — sušvokštė jis. 

— Dėl manęs? 

— Žinau, kas man atsitiko. Tai kulių* liga, kilusi iš Sumatros. Olandai 
apie ją Žino daugiau negu mes, bet ir jie dar nelabai ją ištyrė. Aišku tik 
viena: tai mirštama ir nežmoniškai užkrečiama liga. 

Jis kalbėjo su karštligiška energija, o jo ilgos rankos mėšlungiškai 
trūkčiojo, tarsi jis būtų stengęsis mane nustumti tolyn. 

— Užsikrečiama prisilietus, Votsonai, būtent prisilietus. Neprieikite 
per arti, ir viskas bus gerai. 

— Dievaži, Holmsai. Nejaugi jūs manote, kad tokie samprotavimai 
galėtų nors kiek mane paveikti? Aš jų nepaisyčiau, net jeigu tai būtų visai 
nepažįstamas žmogus. Tad nejaugi tai galėtų sukliudyti man atlikti savo 
pareigą senam bičiuliui? 

Aš vėl žengiau į priekį, bet jis atstūmė mane pašėlusiai piktu žvilgsniu. 

— Kalbėsiu su jumis tik tada, jei stovėsite tenai. Jei neklausysite, tuo- 
met geriau išeikite. 

Aš nepaprastai gerbiau nuostabius Holmso gebėjimus ir visada pa- 
klusdavau jo norams, net jeigu visiškai jų nesuprasdavau. Bet dabar pa- 
sipriešino mano profesinė pareiga. Kitais atvejais tegul jis vadovauja, bet 
ligonio kambaryje vadovausiu aš. 

— Holmsai, — tariau aš, — jūs nekontroliuojate savęs. Ligonis — tas 
pat, kas ir vaikas, ir taip aš į jus žiūriu. Norite ar nenorite, bet aš jus ap- 
žiūrėsiu ir imsiuosi gydyti. 

Jis apmaudingai pažvelgė į mane. 

— Jeigu man prievarta bruka daktarą, tai norėčiau, kad būtų žmogus, 
kuriuo galiu pasitikėti. 


* Kuliai — nekvalifikuoti darbininkai (nešikai, krovikai, rikšos) Azijos šalyse. 

— Vadinas, manimi nepasitikite? 

— Jūsų draugyste iš tiesų tikiu. Bet faktai tokie, Votsonai, jog jūs, 
šiaip ar taip, esate tik bendrosios praktikos gydytojas, turintis mažai pa- 
tyrimo ir ne kažin kokią kvalifikaciją. Man nemalonu taip kalbėti, bet 
kitokio pasirinkimo neturiu. 

Aš buvau skaudžiai įžeistas. 

— Tokie žodžiai neteikia jums garbės, Holmsai. Jie rodo, kaip sukrėsti 
jūsų nervai. Bet jeigu jūs nepasitikite manimi, aš nepiršiu savo paslaugų. 
Leiskite man atvežti serą Džasperą Miką arba Penrozą Fišerį, arba kurį 
kitą geriausią Londono gydytoją. Bet kas nors turi jus apžiūrėti, ir tai 
paskutinis mano žodis. Jeigu manote, kad aš čia stovėsiu ir žiūrėsiu, kaip 
jūs mirštate, nei pats padėdamas, nei pakviesdamas ką nors kitą jums 
padėti, tai labai apsirinkate. 

— Jūs norite man padėti, Votsonai, — pralemeno ligonis pusiau rau- 
dodamas, pusiau dejuodamas. — Tai gal man įrodyti, koks jūs nemokša? 
Prašom pasakyti, ką žinote apie Tapanulio karštligę arba apie juodąją 
Formozos žaizdą? 

— Niekada apie tokias negirdėjau. 

— Rytuose, Votsonai, daug neištirtų ligų, daug keistų nukrypimų 
nuo normos... — po kiekvieno sakinio Holmsas nutildavo norėdamas 
sukaupti silpstančias jėgas. — Aš daug ką sužinojau iš pastarųjų tyrimų, 
kurie buvo medicininio ir kriminalinio pobūdžio. Matyt, per tuos tyri- 
mus ir užsikrėčiau šia liga. Jūs man nieko negalite padėti. 

— Galbūt ir ne. Bet atsitiktinai sužinojau, kad šiuo metu Londone yra 
geriausias tropinių ligų specialistas daktaras Einstris. Prieštarauti bepras- 
miška, Holmsai. Aš tučtuojau vykstu jo atvežti. 

Aš ryžtingai pasukau durų link. 

Niekada nebuvau taip sukrėstas! Mirštantysis akimirksniu stryktelėjo 
it tigras ir užkirto man kelią. Išgirdau skardų sukamo rakto spragtelėji- 
mą. Kitą minutę Holmsas nusvirduliavęs krito į lovą, dusdamas ir gau- 
dydamas orą po tokio nežmoniško energijos protrūkio. 

— Jėga jūs neatimsite rakto iš manęs, Votsonai. Štai ir sučiupau jus, 
mano bičiuli. Jūs būsite čia, kol aš jus išleisiu. Bet nusiraminkite... — jis 

kalbėjo su pertrūkiais, nepaprastai sunkiai gaudydamas kvapą. — Jūs iš 
visos širdies trokštate man padėti. Aš tai gerai žinau. Tegul bus taip, kaip 
norite, tik leiskite man sukaupti jėgas. Kol kas ne, Votsonai, kol kas ne. 
Dabar ketvirta valanda. Šeštą galėsite eiti. 

— Bet tai beprotybė, Holmsai! 

— Tik dvi valandos. Prižadu, jog šeštą išeisite. Nejaugi negalite 
palaukti. 

— Aš neturiu pasirinkimo. 

— Iš tiesų neturite, Votsonai. Ačiū, aš pats pasitaisysiu antklodę. O 
jūs stovėkite atokiau nuo manęs. Ir dar viena sąlyga, Votsonai. Jūs atve- 
site ne tą gydytoją, kurį minėjote, bet tą, kurį pats pasirinksiu. 

— Sutinku. 

— Štai pirmas protingas žodis, kurį ištarėte, kai įėjote į šitą kambarį, 
Votsonai. Pavartykite ana va ten gulinčias knygas. Aš truputį pavargau... 
Įdomu, kaip jaučiasi elektros baterija, kai bando perleisti srovę per nelai- 
džią medžiagą? Šeštą valandą, Votsonai, mudu tęsime pokalbį. 

Bet pokalbiui buvo lemta tęstis gerokai anksčiau nurodytos valan- 
dos ir tokiomis aplinkybėmis, kurios mane sukrėtė labiau, negu jo šuolis 
prie durų. Keletą minučių aš stovėjau žiūrėdamas į lovoje gulinčią ne- 
bylią figūrą. Holmso veidas buvo beveik uždengtas antklode, ir atrodė, 
jog jis užmigo. Paskui, negalėdamas nieko skaityti, ėmiau vaikščioti po 
kambarį, apžiūrinėdamas garsių kriminalistų fotografijas, kuriomis buvo 
nukabinėtos visos sienos. Taip beprasmiškai vaikštinėdamas, galiausiai 
priėjau prie židinio. Ant jo atbrailos mėtėsi pypkės, tabako maišeliai, dū- 
delės, lenktiniai peiliukai, revolverio šoviniai ir kitokie menkniekiai. Tarp 
jų gulėjo nedidelė balta dramblio kaulo dėžutė su juodais papuošimais 
ir įstumiamu dangteliu. Dėžutė buvo labai graži, ir aš ištiesiau ranką, 
norėdamas geriau apžiūrėti, bet čia... 

Holmsas taip siaubingai suklykė, tiesiog sustaugė, kad jo balsą ti- 
kriausiai išgirdo kitame gatvės gale. Nuo tokio baisaus riksmo man 
pašiurpo oda ir plaukai atsistojo piestu. Apsigręžęs išvydau iškreiptą 
Holmso veidą ir susidūriau su jo beprotišku žvilgsniu. Aš sustingau lai- 


kydamas dėžutę rankoje. 


441 


442 


+» ARTHUR CONAN DOYLE 


— Padėkite ją! Tučtuojau padėkite, Votsonai, tučtuojau, sakiau jums! 

Kai padėjau dėžutę ant židinio atbrailos, su palengvėjimu atsidusęs, 
jis vėl nuleido galvą ant pagalvės. 

— Nepakenčiu, kai kas nors liečia mano daiktus, Votsonai. Jūs žinote, 
jog nepakenčiu. Ir tas jūsų tripinėjimas tiesiog nepakeliamas. Jūs, gydy- 
tojas, galite išvaryti pacientą iš proto. Sėskitės 1r leiskite man pailsėti. 

Šis incidentas padarė man itin nemalonų įspūdį. Pašėlęs ir nepagrįs- 
tas dirglumas, šiurkšti kalba, taip nebūdinga paprastai santūriam Holm- 
sui, rodė, kaip stipriai buvo sukrėsta jo nervų sistema. Kas gali būti 
apgailėtiniau už taurios sielos pragaišųų? Visiškai nusiminęs, aš sėdėjau 
tylėdamas, kol praėjo nustatytas laikas. Holmsas, matyt, kaip ir aš, stebė- 
jo laikrodį, nes, vos tik atėjus šešioms valandoms, prabilo su tokiu pat 
karštligišku dirglumu kaip anksčiau. 

— Votsonai, — tarė jis, — ar turite kišenėje smulkių? 

— Taip. 

— Sidabrinių? 

— Taip, ganėtinai. 

— Kiek po pusę kronos? 

— Penkias. 

— Ak, per mažai! Per mažai! Kaip gaila, Votsonai! Na, bet vis tiek 
perdėkite jas į laikrodžio kišenėlę. O likusius pinigus — į kairę kelnių 
kišenę. Ačiū. Tai jums šiek tiek padės išlaikyti pusiausvyrą. 

Tai jau buvo visiškas pamišimas. Holmsas nusipurtė ir vėl lyg tai 
sukosėjo, lyg sudejavo. 

— Dabar uždekite dujas, Votsonai. Tik labai atsargiai — dujas reikia 
atsukti jokiu būdu ne daugiau kaip per pusę. Meldžiu, būkite atsargus, 
Votsonai. Ačiū, labai gerai. Ne, užuolaidų neužtraukite. Dabar malo- 
nėkite padėti ant stalo kai kuriuos laiškus ir popierius, kad galėčiau 
juos pasiekti. Ačiū. Dabar paduokite kai ką nuo židinio atbrailos. Pui- 
ku, Votsonai! Ar matote ten cukraus žnyples? Atsargiai jomis paimkite 
tą dramblio kaulo dėžutę ir padėkite ją tarp tų popierių. Gerai! O da- 
bar eikite ir atvežkite poną Kalvertoną Smitą iš Louver Berko gatvės, 
nr. 13. 


PASKUTINIS NUSILENKIMAS + 


Tiesą sakant, mano troškimas atvežti gydytoją šiek tiek atvėso, nes 
vargšas Holmsas aiškių aiškiausiai kliedėjo, ir aš bijojau palikti jį vie- 
ną. Tačiau dabar jis reikalavo atvežti minėtąjį asmenį taip atkakliai, kaip 
anksčiau atsisakinėjo bet kokios pagalbos. 

— Ta pavardė man visai negirdėta, — pasakiau. 

— Labai galimas daiktas, mielasis Votsonai. Ir galbūt nustebsite, kad 
geriausias pasaulyje šios ligos specialistas yra ne gydytojas, o plantato- 
rius. Ponas Kalvertonas Smitas gyvena Sumatroje ir yra ten gerai žino- 
mas, O šiuo metu lankosi Londone. Prasidėjus šiai ligai jo plantacijoje, 
kuri yra toli nuo medicinos įstaigų, jis turėjo pats ją ištirti ir pasiekė ne- 
blogų rezultatų. Jis labai tvarkingas žmogus, ir nenorėjau, kad eitumėte 
prieš šešias, nes gerai žinojau, jog nebūtumėte radęs jo namie. Jei pri- 
kalbėtumėte jį atvykti čionai, ir jis sutiktų pritaikyti savo unikalias žinias 
apie šią ligą, kurios tyrinėjimas buvo jo mėgstamiausias užsiėmimas, jis, 
be abejonės, man padėtų. 

Aš perteikiu Holmso žodžius rišlia kalba, nors iš tikrųjų ją nuolat 
pertraukdavo dusulys ir mėšlungiškas rankų trūkčiojimas. Visa tai rodė, 
kokius, skausmus jis kentėjo. Per tas kelias valandas, kurias praleidau su 
juo, jo išvaizda pablogėjo. Karštligiškas raudonis dar smarkiau išryškėjo, 
akys dar labiau spindėjo iš pajuodavusių akiduobių, kaktą išmušė šaltas 
prakaitas. Bet, nepaisant to, jis vis dar gebėjo kalbėti žaismingai ir galan- 
tiškai. Ligi paskutinio atodūsio jis lieka pats savimi. 

— Jūs papasakokite jam tiksliai apie mano būseną, — šnekėjo jis. — 
Apibūdinkite, kaip aš jums atrodžiau, pasakykite, jog aš prie mirties, 
prie mirties ir klejoju. Tiesiog nesuprantu, kodėl visas vandenyno du- 
gnas nėra vientisa austrių masė, — juk jos tokios vislios. O, aš vėl kažką 
paistau! Keista, kaip smegenys pačios save kontroliuoja! Apie ką aš 
kalbėjau, Votsonai? 

— Jūs davėte nurodymus dėl pono Kalvertono Smito. 

— Aha, prisimenu. Mano gyvybė priklauso nuo jo. Įtikinkite jį, Vot- 
sonai. Mūsų santykiai prasti. Jo sūnėnas mirė, Votsonai... Aš įtariau 
nedorą elgesį, ir jis tai pajuto. Berniukas mirė baisiose kančiose. Smi- 
tas griežia ant manęs dantų. Pasistenkite jį sušvelninti, Votsonai. Pra- 

šykite jį, melskite, žūtbūt atvežkite jį čionai. Tik jis gali mane išgelbėti, 
tik jis! 

— Atvešiu jį kebu, net jeigu man tektų jį atnešti į kebą ant rankų. 

— Ne, šito nedarykite. Tik įtikinkite, kad jis ateitų. O pats grįžkite 
anksčiau. Sugalvokite kokią nors dingstį, bet nevažiuokite kartu. Ne- 
užmirškite, Votsonai. Neapvilkite manęs, juk jūs niekada neapvylėte. 
Be abejo, esama kažkokių gamtinių priešų, kurie trukdo joms daugin- 
tis. Mudu abu, Votsonai, savo darbą padarėme. Nejaugi visą pasaulį 
užplūs austrės? Ne, ne, tai siaubinga! Perduokite savo įspūdžius kiek 
galima tiksliau. 

Išėjau, o mano sąmonėje liko vaizdas šito didingo intelekto žmo- 
gaus, vapaliojančio it paikas vaikutis. Jis padavė raktą, ir man dingte- 
lėjo laiminga mintis pasiimti jį su savimi, kad Holmsas neužsirakintų 
iš vidaus. Prieškambaryje laukė drebanti ir apsiašarojusi ponia Had- 
son. Išeidamas girdėjau, kaip Holmsas plonu balsu traukia kažkokią 
klaikią melodiją. Gatvėje man bešaukiant kebą, iš rūko prisiartino 
kažkoks žmogus. 

— Kaip jaučiasi ponas Holmsas, sere? — paklausė jis. | 

Tai buvo senas pažįstamas inspektorius Mortonas iš Skotland Jardo, 
apsirengęs civiliais drabužiais. 

— Labai blogai, — atsakiau. 

„Jis kažkaip keistai pažvelgė į mane. Jei tai nebūtų buvę pernelyg žiau- 
ru, būčiau pamanęs, kad pro durų langelį krintančioje šviesoje jo veide 
išskaičiau pasitenkinimą. 

— Kažką girdėjau apie tai, — pasakė jis. 

Kebas nuvažiavo, ir aš jį palikau. 

Louver Berko gatvė — tai ištisa eilė gražių namų tarp Noting Hilo 
ir Kensingtono. O tas, prie kurio sustojo kebas, atrodė puošnus Ir so- 
lidus — su senoviška geležine tvora, masyviomis dvipusėmis durimis ir 
blizgančiomis vario rankenomis. Prie visko derėjo iškilmingas tarnas, 
pasirodęs tarpdury rožinėje elektros lempos šviesoje. 

— Taip, ponas Kalvertonas Smitas namie. Daktaras Votsonas? Gerai, 


sere, aš nunešiu jūsų vizitinę kortelę. 


PASKUTINIS NUSILENKIMAS 


Mano kuklus vardas ir titulas ponui Kalvertonui Smitui, matyt, ne- 
padarė įspūdžio. Pro praviras duris išgirdau aukštą, irzlų, raižų balsą. 

— Kas tas žmogus? Ko jam reikia? Ak, Steiplsai, kiek kartų aš tau 
sakiau, kad niekas manęs netrukdytų, kai dirbu! 

Pasigirdo tykus ir raminamas tarno paaiškinimas. 

— Ne, aš jo nepriimsiu, Steiplsai. Nepakenčiu, kai man trukdo dirbti. 
Pasakyk, jog manęs nėra namie. Jeigu jam iš tikrųjų manęs reikia, tegul 
ateina rytoj. 

Aš prisiminiau Holmsą, kaip jis blaškosi ligos patale ir galbūt skai- 
čiuoja minutes laukdamas pagalbos. Dabar ne laikas ceremonijoms. Jo 
gyvybė priklauso nuo mano gebėjimo greit ir tiksliai veikti. Nelaukda- 
mas, kol mandagusis tarnas man perduos atsakymą, aš prasiveržiau pro 
jį ir įėjau į kambarį. 

Žmogus, sėdėjęs krėsle prie židinio, piktai suspiegęs, pašoko ant 
kojų. Išvydau stambų, geltoną, bjaurių bruožų veidą su storu pagurkliu 
ir paniurusiomis pilkomis akimis, kurios grėsmingai dėbsojo į mane iš 
po tankių, rusvų antakių. Ant nuplikusios rausvos galvos buvo uždėta 
nedidelė aksominė kepuraitė, koketiškai pakreipta ant šono. Kaukolė 
buvo didžiulės apimties, tačiau, pažvelgęs žemyn, nustebęs išvydau, kad 
jo kūnas mažutis ir smulkutis, ties pečiais ir nugara persikreipęs, matyt, 
vaikystėje persirgo rachitu. 

— Kas čia dabar? — šaukė jis aukštu, spigiu balsu. — Ką reiškia šis įs1- 
brovimas? Juk aš liepiau pasakyti jums, kad ateitumėte rytoj rytą. 

— Atleiskite, — tariau aš, — bet šito reikalo negalima atidėti. Ponas 
Šerlokas Holmsas... 

Mano bičiulio vardas padarė tam žmogiukui didžiulį įspūdį. Pyktis 
bemat išnyko iš veido. Jis įsitempė ir sukluso. 

— Ar jūs iš Holmso? — paklausė jis. 

— Ką tik iš jo. 

— Kaip Holmsas? Kaip jis jaučiasi? 

— Jis labai sunkiai serga. Todėl aš ir atėjau. 

Vyriškis parodė man kėdę ir pats apsigręžė atsisėsti. Tuo metu vei- 
drodyje virš židinio šmėstelėjo jo veidas. Galėčiau prisiekti, kad jame pa- 

sirodė pagiežinga, šlykšti šypsena. Bet aš įtikinau save, jog tai nuostabos 
sukeltas nervinis spazmas; kai jis po akimirkos atsigręžė į mane, jo veide 
spindėjo nuoširdus susirūpinimas. 

— Man skaudu tai girdėti, - prašneko jis. — Man teko susidurti su ponu 
Holmsu tik komerciniais reikalais, bet aš jį labai gerbiu dėl jo talento ir 
dėl asmeninių savybių. Jis — mėgėjas kriminalistas, taip kaip aš - mėgėjas 
gydytojas. Jis užsiima nusikaltėliais, aš — mikrobais. Štai mano kaliniai, — 
tęsė jis, rodydamas į sustatytą ant stalo butelių 1r stiklainių eilę. — Šiose 
želatinos terpėse dabar atlieka bausmę didžiausi pasaulio nusikaltėliai. 

— Holmsas kaip tik ir nori jus pamatyti dėl jūsų specialių žinių. Jis itin 
gerai jus vertina ir mano, kad jūs — vienintelis žmogus Londone, galintis 
jam padėti. 

Žmogutis krūptelėjo, ir jo prašmatni kepuraitė nuslydo ant grindų. 

— Kodėl? — paklausė jis. — Kodėl ponas Holmsas mano, jog aš galiu 
jam padėti? 

— Todėl, kad jūs nusimanote apie Rytų kraštų ligas. 

— O kodėl jis mano, kad liga, kuria jis užsikrėtė, yra rytietiška? 

— Todėl, kad jam pagal savo profesiją teko dirbti dokuose, tarp kinų 
jūrininkų. 

Ponas Kalvertonas Smitas maloniai nusišypsojo ir pakėlė savo 
kepuraitę. 

— Ak šit kaip, — pasakė jis. — Viliuosi, dalykas ne toks pavojingas, kaip 
manote. Kiek laiko jis serga? 

— Apie tris dienas. 

— Ar jis klejoja? 

— Kartkartėmis. 

— Aha! Tai blogiau. Būtų nehumaniška atmesti jo prašymą. Aš tie- 
siog nepakenčiu, kai kas nors pertraukia mano darbą, daktare Votsonai, 
bet čia, be abejo, išskirtinis atvejis. Tuoj pat vykstu su jumis. 

Aš prisiminiau Holmso nurodymą. 

— Man reikėtų nuvykti dar į vieną vietą. 

— Gerai, aš važiuosiu vienas. Pono Holmso adresą turiu užsirašęs. 


Galite būti ramus, po pusvalandžio jau būsiu tenai. 


PASKUTINIS NUSILENKIMAS + 


Drebančia širdimi įžengiau į Holmso miegamąjį. Šiaip ar taip, žino- 
jau, jog tuo metu, kai manęs nebuvo, galėjo atsitikti blogiausias dalykas. 
Tačiau kaip palengvėjo širdžiai pamačius, jog per tą laiką jis gerokai pasi- 
taisė. Tiesa, jis tebebuvo mirtinai išblyškęs, tačiau kliedesio jau neliko nė 
pėdsako, ir nors kalbėjo tyliai, bet dar aiškiau ir gyviau, negu visada. 

— Na, Votsonai, ar matėte jį? 

— Taip, jis atvyks. 

— Nuostabu, Votsonai! Nuostabu! Jūs — geriausias pasiuntinys. 

— Jis norėjo važiuoti su manimi. 

— Tai būtų buvę negerai, Votsonai. Tai būtų buvę visiškai neįmano- 
ma. Ar jis klausinėjo apie mano ligos priežastis? 

— Aš jam kažką pasakiau apie kinų jūrininkus Ist Ende. 

— Puiku! Votsonai, jūs padarėte viską, ką galėjo padaryti tikras drau- 
gas. Dabar jūs galite dingti nuo scenos. 

— Aš privalau palaukti ir išgirsti jo nuomonę, Holmsai. 

— Žinoma, privalote. Bet turiu pagrindo manyti, kad jo nuomonė 
bus atviresnė ir vertingesnė, jei jis bus įsitikinęs, jog mes su juo vienu du. 
Už mano lovos galvūgalio jums kaip tik užteks vietos, Votsonai. 

— Mielasis Holmsai! 

— Bijau, kad jums nėra pasirinkimo, Votsonai. Kambaryje nėra kur 
pasislėpti, O tai ir gerai, nes jam nekils įtarimo. Bet ten, Votsonai, ten, 
man regis, mes niekuo nerizikuojame. 

Staiga jis atsisėdo. Jo išsekęs veidas buvo pilnas ryžto. 

— Jau girdėti ratų bildesys, Votsonai. Paskubėkite, jei mylite mane. Ir 
nejudėkite, kad ir kas būtų. Kad ir kas būtų, girdite? Nekalbėkite! Neju- 
dėkite! Tik klausykite ištempęs ausis. 

Staiga netikėtas jėgų antplūdis apleido jį, ir jo valdinga, logiška kalba 
virto tykiu, neaiškių pusiau kliedinčio žmogaus murmesiu. 

Iš savo slėptuvės, kurioje taip skubiai ir netikėtai atsidūriau, išgir- 
dau kažką lipant laiptais, atidarant ir uždarant miegamojo duris. Paskui, 
mano nuostabai, stojo ilga tyla, pertraukiama tik sunkaus dūstančio li- 
gonio kvėpavimo. Įsivaizdavau, jog mūsų svečias stovi prie lovos ir žiūri 
į kankinį. Pagaliau keistoji tyla nutrūko. 

— Holmsai! — suriko jis įsakmiu balsu, tarsi žadintų miegantįjį. — 
Holmsai! Ar girdite mane? 

Pasigirdo šnarėjimas, tarsi jis būtų šiurkščiai papurtęs ligoniui petį. 

— Ar čia jūs, pone Smitai? — sušnabždėjo Holmsas. - Beveik nedrįsau 
tikėtis jus ateisiant. 

Smitas nusijuokė. 

— Žinoma, ne, — tarė jis. — O vis dėlto, kaip matote, aš čia. Atsilyginu 
geru už bloga, Holmsai, geru už bloga. 

— Tai labai gražu, labai kilnu. Aš labai vertinu jūsų žinias. 

Svečias sukikeno. 

— Jūs vertinate. Jūs, laimė, vienintelis visame Londone sugebate jas 
įvertinti. Ar žinote, kas jus ištiko? 

— Tas pat, — pasakė Holmsas. 

— Aha! Jūs pažįstate simptomus? 

— Labai gerai. 

— Ką gi, nenustebčiau, Holmsai, nenustebčiau, jei tai būtų tas pat. 
Jeigu taip, tai jūsų reikalai prasti. Vargšas Viktoras mirė ketvirtą dieną, 
O juk jis buvo jaunas, stiprus ir tvirtas. Kaip sakėte, jums tuomet pasi- 
rodė keista, kad jis užsikrėtė ta labai reta Azijos liga pačioje Londono 
širdyje. Tą ligą aš specialiai tiriu. Keistas sutapimas, Holmsai. Jūs taikliai 
pastebėjote, bet buvo nelabai kilniadvasiška teigti, jog čia galima įžiūrėti 
priežastį ir padarinį. 

— Aš žinojau, jog tai padarėte jūs. 

— Ak, jūs žinojote, ar ne? Bet įrodyti negalėjote. O kaip jums atro- 
do: ar gražu pirma skleisti apie mane visokiausias paskalas, o paskui, 
kai jau patį ištinka bėda, gretintis prie manęs prašant padėti? Kokia čia 
gudrybė? A? 

Išgirdau kimų, pasunkėjusį ligonio kvėpavimą. 

— Paduokite man vandens, — dusdamas sušnabždėjo jis. 

— Netrukus jums jau galas, drauguži. Bet, prieš jums iškeliaujant, aš 
dar norėčiau su jumis šnektelėti. Todėl ir paduosiu jums vandens. Atsar- 
giai, neapsilaistykite! Gerai. Ar suprantate, ką jums sakau? 

Holmsas sudejavo. 


PASKUTINIS NUSILENKIMAS + 


— Padėkite man, kiek galėdamas. Kas buvo, tas pražuvo, — sušnabž- 
dėjo jis. — Aš viską išmesiu 1š galvos... prisiekiu, išmesiu. Tik išgydykite, 
ir aš viską užmiršiu. 

— Ką užmiršite? 

— Kaip mirė Viktoras Sevedžas. Ką tik prisipažinote, kad jūs tai pa- 
darėte. Aš tai užmiršiu. 

— Galite užmiršti, galite atsiminti, kaip jums patinka. Jūsų aš nema- 
tau tarp liudytojų. Jūs būsite visiškai kitoje vietoje, mielasis Holmsai, ga- 
rantuoju jums. Man nesvarbu, kad jūs žinote, kaip mirė mano sūnėnas. 
Dabar mes kalbame ne apie jį, o apie jus. 

— Taip, taip. 

— Tas vyriškis, kuris atėjo manęs pakviesti, - užmiršau jo pavardę, — 
sakė, kad užsikrėtėte šia liga Ist Ende nuo jūrininkų. 

— Aš tik taip galėčiau paaiškinti. 

— Jūs didžiuojatės savo protu, Holmsai, ar ne? Manote esąs labai 
sumanus, ar ne? Bet atsirado dar sumanesnis už jus. Pagalvokite gerai, 
Holmsai. Ar jūs nemanote, kad galėjote užsikrėsti ir kitaip? 

— Aš negaliu galvoti. Protas nebeveikia. Dėl Dievo meilės, padėkite! 

— Gerai, aš jums padėsiu, padėsiu susivokti, kas ir kaip įvyko. Norė- 
čiau, kad sužinotumėte tai prieš mirdamas. 

— Duokite man ką nors skausmui numalšinti. 

— Jau skauda, ar ne? Taip, tie kuliai spiegte spiegdavo prieš galą. Toks 
jausmas, lyg mėšlungis tąsytų. 

— Taip, taip, mėšlungis. 

— Nieko, juk jūs girdite, ką aš sakau. Klausykite! Ar neprisimenate 
kokio nors neįprasto savo gyvenimo įvykio maždaug tuo metu, kai liga 
prasidėjo. 

— Ne, ne, nieko. 

— Gerai pagalvokite. 

— Aš per sunkiai sergu, kad galėčiau galvoti. 

— Na, tuomet aš jums padėsiu. Ar jūs nieko negavote paštu? 

— Paštu? 

— Pavyzdžiui, dėžutės? 

— Man silpna, aš mirštu! 

— Klausykite, Holmsai! 

Man pasigirdo, kad jis purto ligonį, ir aš vos ištvėriau savo slėptuvėje. 

— Jūs turite girdėti mane. Jūs girdite. Ar prisimenate dėžutę... dramb- 
lio kaulo dėžutę? Jūs gavote ją trečiadienį. Atidarėte... ar prisimenate? 

— Taip, taip, aš ją atidariau. Joje buvo tampri spyruoklė. Kažkoks 
pokštas... 

— Tai nebuvo pokštas, kaip jūs netrukus įsitikinsite. Kvailys, gavote 
tai, ko norėjote. Kam atsistojote man skersai kelio? Jei nebūtumėte ma- 
nęs užkliudęs, nebūčiau jums kenkęs. 

— Prisimenu! — dusdamas ištarė Holmsas. — Spyruoklė! Ji mane su- 
žeidė. Štai ta dėžutė... ten ant stalo. 

— Ta pati, po šimts pypkių! Dabar ji atsidurs mano kišenėje. Taigi 
jums nebeliks jokio įkalčio. Bet dabar, Holmsai, jūs žinote tiesą ir galite 
mirti suprasdamas, jog aš jus nužudžiau. Jūs per daug žinojote apie Vik- 
toro Sevedžo mirtį, todėl ir pasiunčiau jums tokį patį likimą. Jūs labai 
greit mirsite, Holmsai. Aš pasėdėsiu čia ir pasižiūrėsiu, kaip jūs mirsite. 

Holmso balsas pritilo ir virto vos begirdimu šnabždesiu. 

— Ką? — paklausė Smitas. — Pasukti dujas? Jau pasirodė šešėliai, ar ne? 
Gerai, aš pasuksiu, kad galėčiau geriau jus matyti. 

Jis perėjo skersai kambarį, ir staiga pasidarė šviesiau. 

— Ar galėčiau jums dar kuo nors pasitarnauti, drauguži? 

— Degtukų ir cigaretę. 

Aš vos nesušukau iš džiaugsmo ir nuostabos. Holmsas šnekėja natū- 
raliu balsu, gal kiek silpnesniu, bet tuo pačiu, kurį taip gerai pažinojau. 
Paskui buvo ilga pauzė, ir aš pajutau, kad Kalvertonas Smitas nustebęs 
tylėdamas žiūri į Holmsą. 

— Ką tai reiškia? — paklausė jis sausu, gaižiu balsu. 

— Geriausias būdas sėkmingai suvaidinti vaidmenį — tai į jį įsijausti, 
— pareiškė Holmsas. — Duodu žodį, ištisas tris dienas ničnieko nevalgiau 
ir negėriau, kol jūs nesiteikėte man paduoti stiklinės vandens. Bet sun- 
kiausia buvo nerūkyti. Aha, štai ir cigaretės. 

Išgirdau degtuko čirkštelėjimą. 

— Na, dabar kur kas geriau. Aha, regis, girdžiu draugo žingsnius. 

Iš lauko pusės pasigirdo žingsniai, prasivėrė durys, ir pasirodė ins- 
pektorius Mortonas. 

— Viskas gerai. Šis žmogus priklauso jums, - pasakė Holmsas. 

Inspektorius ištarė įprastinius įspėjimus. 

— Jūs areštuojamas, nes kaltinamas nužudžius Viktorą Sevedžą, - pa- 
reiškė jis. 

— Ir galite pridurti: „Už pasikėsinimą nužudyti Šerloką Holmsą“, — 
pasakė mano bičiulis nusijuokdamas. — Nenorėdamas varginti ligonio, 
inspektoriau, ponas Kalvertonas Smitas teikėsi pats duoti jums signalą, 
atsukdamas ligi galo dujas. Beje, suimtojo švarko dešinėje kišenėje yra 
nedidelė dėžutė, kurią reikėtų išimti. Ačiū. Tik vertėtų su ja elgtis kiek 
galima atsargiau. Padėkite ją čionai. Ji pravers teisme. 

Pasigirdo staigus puolimas, imtynės, o paskui — geležies žlegėjimas 
ir skausmo riksmas. 

— Jūs tik susižeisite, — perspėjo inspektorius. — Stovėkite ramiai! 

Pagaliau antrankiai spragtelėdami užsisklendė. 

— Ak šitaip! Spąstai! — suriko aukštas, spigus balsas. — Šitai, Holmsai, 
atves jus, o ne mane į kaltinamųjų suolą. Jis paprašė mane atvažiuoti jo 
gydyti. Aš pasigailėjau jo ir atvažiavau. O dabar jis, žinoma, dėsis, jog 
aš pasakiau kažkokią nesąmonę, kurią jis pats sumąstė norėdamas pa- 
tvirtinti savo beprotiškus įtarimus. Galite meluoti, kiek norite, Holmsai. 
Mano žodžiai tokie pat svarbūs kaip ir jūsų. | 

— O Viešpatie! - sušuko Holmsas. — Aš visiškai jį užmiršau. Mielasis 
Votsonai, tūkstantį kartų atsiprašau. Tik pamanykite, visiškai iškrito iš 
galvos, kad jūs čia. Man nėra reikalo jums pristatyti poną Kalvertoną 
Smitą, nes, kiek suprantu, jau matėtės su juo šiandien. Ar jūs turite kebą, 
inspektoriau? Aš vykstu tuojau pat, kai tik apsirengsiu, nes policijoje 
manęs tikriausiai prireiks. 

— Niekada nevalgiau ir negėriau su tokiu pasitenkinimu, — kalbėjo 
Holmsas, gerdamas klaretą ir užsikąsdamas biskvitais. — Beje, žinote, jog 
mano įpročiai ne itin tvarkingi, ir tokie žygdarbiai man sekasi lengviau, 
negu kitiems. Svarbiausia man buvo įtikinti ponią Hadson, jog aš 1š ti- 

krųjų sergu, nes ji turėjo duoti žinią jums apie mano ligą, o jūs savo ruož- 
tu pranešti Smitui. Ar jus neįsižeidėte, Votsonai? Prisipažinkite, jog ge- 
bėjimas apsimesti nepriklauso gausybei jūsų talentų. Jeigu jūs būtumėte 
žinojęs mano paslaptį, nebūtumėte galėjęs įtikinti Smito, jog jam būtina 
atvykti, o tai ir buvo esminis mano plano punktas. Žinodamas jo kerštin- 
gumą, buvau įsitikinęs, kad jis atvyks pasižiūrėti savo darbo vaisių. 

— Bet jūsų išvaizda, Holmsai... jūsų mirtinai išblyškęs veidas? 

— Trys dienos pasninko žmogaus nepagražina, Votsonai. O visa kita 
gali pataisyti kempinė. Vazelinu pasitepus kaktą, į akis įsilašinus belado- 
nos, pasirausvinus skruostus ir užsidėjus vaško plutelę ant lūpų, galima 
sukelti visiškai neblogą efektą. Apsimetimas sergančiu — tai tema, kuria 
aš ketinu parašyti monografiją. O tas šnekalas apie puskrones, austres ir 
kitus pašalinius dalykus sukūrė neblogą kliedesio įspūdį. 

— Bet kodėl jūs neleidote man prieiti arčiau, jeigu nebuvo jokios in- 
fekcijos? 

— Ir jūs dar klausiate, mielasis Votsonai? Nejaugi jūs manote, kad 
aš nevertinu jūsų medicinos žinių? Argi galėjau tikėtis, jog jūsų patyręs 
žvilgsnis nepastebės, kad mirštantysis visiškai neturi karščio ir jo pulsas 
nė kiek nepakitęs. Per penkis metrus aš dar galėjau jus apgauti. O jei man 
nebūtų pasisekę tai padaryti, kas man būtų pristatęs Smitą? Ne, Votso- 
nai, nelieskite tos dėžutės. Pažvelgęs iš šono, pastebėsite, kad, ją atida- 
rius, iššoks aštri it gyvatės geluonis spyruoklė. Neabejoju, kad panašiu 
įrenginiu buvo nužudytas vargšas Sevedžas, stovėjęs tarp šio pabaisos 
ir palikimo. Aš gaunu labai įvairios korespondencijos ir gan apdairiai 
elgiuosi su visais siuntinėliais, kurie mane pasiekia. Man buvo aišku, kad, 
įtikinęs Smitą, jog jo užmačios pavyko, galėsiu išvilioti iš jo prisipažini- 
mą. Šitą spektaklį aš suvaidinau taip tiksliai kaip tikras aktorius. 

Dėkoju jums, Votsonai, o dabar padėkite man apsivilkti apsiaustą. 
Manau, kad, baigus reikalus policijos nuovadoje, ne pro šalį būtų pasi- 
stiprinti pas Simpsoną. 


LEDI FRENSIS KARFEKS 
DINGIMAS 


odėl turkiškį? — paklausė ponas Šerlokas Holmsas, atidžiai 
pžiūrinėdamas mano batus. 

Aš tuo metu sėdėjau atsilošęs pintiniame krėsle, ir mano ištiestos 
kojos atkreipė į save visada aktyvų jo dėmesį. 

— Angliški, — nustebęs atsiliepiau. — Pirkau juos Latimero parduotu- 
vėje, Oksfordo gatvėje. 

Holmsas nekantriai nusišypsojo. 

— Pirtis! Pirtis turkiška, o ne batai! - sušuko jis. —- Kodėl raminama ir 
tokia brangi turkiška pirtis, 0 ne gaivinamoji vonia namie? 

— Todėl, kad pastarosiomis dienomis pauūmėjo reumatas ir pasijutau 
esąs visiškai senas. Turkiška pirtis, kaip mes, medikai, sakome, skati- 
na medžiagų apykaitą — išvalo organizmą ir suteikia šviežių jėgų. Beje, 
Holmsai, — tęsiau aš, — logiškai mąstančiam žmogui ryšys tarp mano 
batų 1r turkiškos pirties yra visiškai akivaizdus, bet vis dėlto būčiau dė- 
kingas, jei jūs man jį atskleistumėte. 

— Samprotavimų eiga ne tokia jau miglota, Votsonai, — pasakė 
Holmsas, išdykėliškai sumirksėdamas. — Tai paprasčiausias dedukci- 
jos atvejis, kurį galėčiau pailiustruoti paklausdamas: kas šįryt su jumis 
važiavo kebu. 

— Nemanau, kad dar viena iliustracija jau yra paaiškinimas, — gana 


kandžiai tariau aš. 

— Puiku, Votsonai! Pagirtinas ir logiškas prieštaravimas. Pažiūrėkime, 
nuo ko mes pradėjome. Pirmiausia panagrinėkime antrąjį — kebą. Antai 
jūsų apsiausto kairioji rankovė ir petys aptaškyti. Jei būtumėte sėdėjęs 
vidury sėdynės, jūs, ko gera, būtumėte visai neaptaškytas arba aptaškytas 
vienodai iš abiejų šonų. Taigi aišku, jog sėdėjote prie krašto. Vadinasi, 
važiavote ne vienas. 

— Visiškai pagrįsta. 

— Juokingai paprasta, ar ne? 

— O batai ir pirtis? 

— Lygiai taip pat nesudėtinga. Jūs visada surišate savo batų raištelius 
vienodai. O šį kartą matau prašmatnų dvigubą mazgą — jūs taip niekada 
nerišate. Vadinasi, buvote juos nusiavęs. Kas juos užrišo? Arba batsiu- 
vys, arba pirties patarnautojas. Batsiuvys negalėjo, nes batai beveik nauji. 
Kas lieka? Pirtis. Paprasčiau ir būti negali, ar ne? Bet, šiaip ar taip, Vot- 
sonai, turkiška pirtis atliko savo paskirtį. 

— Kaip? 

— Sakėte, jog buvote tenai, nes jums reikia permainos. Leiskite man 
ją pasiūlyti. Kaip jūs vertintumėte kelionę į Lozaną, mielasis Votsonai, — 
pirmos klasės bilietai ir visos išlaidos apmokamos karališkai? 

— Nuostabu! Bet kodėl? 

Holmsas atsilošė į krėslo atkaltę ir išsitraukė 1š kišenės užrašų knygutę. 

— Pats pavojingiausias žmonių giminės atstovas, — pradėjo jis, — vie- 
niša, nežinanti ko nusitverti moteris. Ši nekalčiausia ir galbūt net naudin- 
giausia būtybė nuolatos skatina kitus vykdyti nusikaltimus. Toji bejėgė 
moteris be paliovos keliauja. Ji turi ganėtinai lėšų ir bastosi iš vienos 
šalies į kitą, iš viešbučio į viešbutį. Ir štai kokiame nors įtartiname pen- 
sione ar nakvynės namuose jos pėdsakai dingsta. Ji — tarsi viščiukas, 
paklydęs lapių pasaulyje. Jeigu ją prarytų, niekas nė nepasigestų. Bijau, 
kad ledi Frensis Karfeks ištiko bėda. 

Man širdis atlėgo išgirdus, kaip jis staiga nuo bendrų samprotavimų 
perėjo prie konkrečių dalykų. Holmsas pavartė užrašų knygutę. 

— Ledi Frensis, — tęsė jis, — vienintelė tiesioginė velionio grafo Raf- 
tono palikuonė. Žemę jų šeimoje, kaip galbūt prisimenate, visada pa- 

veldėdavo sūnūs. Jai atiteko nelabai dideli turtai, bet ji gavo nuostabias 
senoviškas ispanų darbo brangenybes — dailiai nušlifuotus ir aptaisytus 
sidabru briliantus, kuriuos ji taip mėgo, kad nenorėjo palikti savo ban- 
kininkui ir visada vežiodavosi su savimi. Ledi Frensis asmenybė kelia 
graudžias mintis: ši dar vidutinio amžiaus graži moteris dėl keistų likimo 
užmačių liko paskutinė dar prieš kokius dvidešimt metų našiai žaliavusio 
medžio atžala. 

— Tai kas gi jai atsitiko? 

— Kas atsitiko ledi Frensis? Ar ji dar gyva, ar ne? Kaip tik tai mes ir 
turime sužinoti. Jos įpročiai labai griežti: jau ketveri metai, kai ji nuolat 
kas dvi savaitės rašo laiškus panelei Dobni, savo senajai guvernantei, 
kuri seniai nebedirba ir gyvena Kembervelyje. Toji panelė Dobni ir krei- 
pėsi į mane. Jau beveik penkios savaitės, kai iš jos — nė žodžio. Paskuti- 
nis laiškas siųstas iš Lozanos viešbučio „Nacional“. Ledi Frensis iš ten 
išvyko nepalikusi adreso. Giminės susirūpinę, o kadangi jie nepaprastai 
turtingi, nepagailės jokių pinigų, jei mes padėsime ištirti, kas įvyko. 

— Ar panelė Dobni — vienintelis informacijos šaltinis? Tikriausiai ji 
turėjo ir daugiau korespondentų? 

— Yra dar vienas korespondentas, Votsonai, — tikras žinių šaltinis. 
Tai bankas. Vienišos moterys taip pat turi gyventi, ir jų banko sąskaita 
— glaustas dienoraštis. Ledi Frensis pinigai padėti Silvesterio banke. Aš 
susipažinau su jos sąskaita. Priešpaskutinį kartą ji paėmė pinigų apsi- 
mokėti už viešbutį Lozanoje, ir tai buvo didelė suma, taigi jai dar liko 
grynųjų. Vėliau buvo išrašytas tik vienas čekis. 

— Kam ir kur? 

— Panelei Mari Devin. Tačiau kur jis buvo išrašytas — nežinoma. Jį 
apmokėjo Liono kredito bankas Monpeljė mieste maždaug prieš tris 
savaites. Suma — penkiasdešimt svarų. 

— O kas ta panelė Mari Devin? 

— Tai man taip pat pasisekė sužinoti, panelė Mari Devin buvo ledi 
Frensis Karfeks kambarinė. Tačiau kodėl ledi Frensis išrašė jai tą čekį, 
dar neįspėjau. Betgi neabejoju, kad jūsų paieškos netrukus atskleis 
šitą reikalą. 

— Mano paieškos? 

— Taip — juk jūs vyksite atsigaivinti į Lozaną. Žinoma, aš negaliu iš- 
važiuoti iš Londono, kol senojo Abrahamso gyvybei gresia toks pavojus. 
Be to, ir kitais sumetimais man geriau likti Anglijoje. Skotland Jardas 
nuobodžiauja be manęs, o kriminaliniame pasaulyje prasideda nesveikas 
bruzdėjimas. Taigi važiuokite, mielasis Votsonai, ir jeigu du pensai už 
mano kuklaus patarimo žodį jums nepasirodys per brangu, aš visą parą 
pasirengęs jums padėti žemyno telefono linijoje. 

Po dviejų dienų aš jau buvau Lozanos viešbutyje „Nacional“, kur 
mane be galo maloniai priėmė garsusis valdytojas ponas Mozeras. Pasak 
jo, ledi Frensis čia pagyvenusi keletą savaičių. Visi buvę ja sužavėti. Jai 
ne daugiau kaip keturiasdešimt metų. Ji ir dabar dar labai gerai atrodanti, 
o jaunystėje, matyt, buvusi tikra gražuolė. Apie vertingas brangenybes 
ponas Mozeras nieko nežinąs, bet tarnai pastebėję, kad sunkus lagami- 
nas ledi Frensis miegamajame esąs visada užrakintas. Kambarinė Mari 
Devin taip pat visiems labai patikusi. Ji net buvo susižadėjusi su vienu 
iš vyresniųjų viešbučio padavėjų, tad sužinoti jos adresą buvo nesunku. 
„Trajano gatvė, 11, Monpeljė“ — užsirašiau savo knygutėje ir pamaniau, 
jog net pats Holmsas nebūtų mikliau surinkęs šių Žinių. 

Tik vienas klausimas liko paslaptyje, ir aš nesugebėjau į jį atsakyti: 
kodėl ledi Frensis taip staiga išvyko? Juk labai patiko gyventi Lozanoje. 
Buvo pagrindo manyti, jog ji praleis visą sezoną tuose ištaiginguose kam- 
bariuose, kurių langai išeina tiesiai į ežerą. Ir štai vieną dieną ji išvažiuoja 
prarasdama iš anksto sumokėtą savaitės nuomą. Ką nors nuspėti galėjo 
tik Žiulis Vibaras, kambarinės sužadėtinis. Jo manymu, staigų ledi Fren- 
sis išvykimą galima sieti su tuo, kad prieš kokias dvi dienas viešbutyje 
pasirodęs ir pas ją apsilankęs aukštas, tamsaus gymio, barzdotas vyriškis. 
„Un sauvage — un vėritablė sauvage!““ — sušuko Žiulis Vibaras. Jis buvo apsi- 
gyvenęs kažkur mieste. Žmones matė, kaip sykį ežero krantinėje, priėjęs 
prie madam, jis kažką susijaudinęs kalbėjo. Paskui jis atėjęs į viešbutį, bet 
madam atsisakiusi jį priimti. Jis buvęs anglas, bet jo vardo niekas nežino- 

jęs. Paskui madam tučtuojau išvykusi. Ir Žiulis Vibaras, ir — o tai dar svar- 
biau — jo sužadėtinė mananti, kad šitas apsilankymas buvusi priežastis, o 
madam išvykimas — padarinys. Tik vieną dalyką Žiulis atsisakė paaiškinti 
— kodėl Mari paliko savo ponią. To jis arba negalėjo, arba nenorėjo sakyti. 
Jeigu aš norįs sužinoti, turįs nuvažiuoti į Monpeljė ir paklausti jos. 

Taip baigėsi pirmasis mano tyrimų ratas. Dabar reikėjo sužinoti, kur 
apsistojo ledi Frensis Karfeks, išvažiavusi iš Lozanos. Šitą aplinkybę 
ji nuslėpė, o tai patvirtina spėliojimą, jog ji išvyko norėdama sumėtyti 
pėdas. Kaip kitaip būtų galima paaiškinti, kad ant jos bagažo nebuvo 
kortelės su užrašu ,„Badenas“? Ir ji, ir bagažas pasiekė šį Reino kurortą 
aplinkiniais keliais. Tai sužinojau iš vietinio Kuko agentūros skyriaus. 
Taigi į Badeną išvykau išsiuntęs Holmsui savo veiklos ataskaitą, O iš jo 
gavau pusiau geraširdišką, pusiau humoristinę telegramą. 

Badene nesunkiai suradau dingusius pėdsakus. Ledi Frensis dvi sa- 
vaites buvo apsistojusi „Anglų sodybos“ viešbutyje. Čia ji susipažino 
su misionieriumi iš Pietų Amerikos daktaru Šlezingeriu ir jo žmona. 
Kaip 1r daugelis vienišų moterų, ledi Frensis ieškojo paguodos religijoje 
ir skyrė jai daug laiko. Ją didžiai paveikė įspūdinga daktaro Šlezingerio 
asmenybė, jo karštas tikėjimas ir tai, kad jis kamavosi nuo ligos, kurią 
gavo vykdydamas savo apaštališką misiją. Ji padėdavo poniai Šlezinger 
slaugyti sveikstantį šventąjį. Jis, pasak viešbučio valdytojo, visas dienas 
gulis sulankstomoje kėdėje verandoje, o abi damos jį prižiūrinčios. Jis 
sudarinėjąs Šventosios Žemės žemėlapį, ypač kreipdamas dėmesį į mi- 
dianitus, apie kuriuos rašąs monografiją. Pagaliau pagerėjus sveikatai, 
daktaras su žmona grįžo į Londoną, o ledi Frensis išvažiavusi kartu su 
jais. Tai buvo prieš tris savaites, ir nuo tol valdytojas nieko nebegirdė- 
jęs. Tuo tarpu kambarinė Mari, apsipylusi ašaromis, išvyko trim dienom 
anksčiau, pasakiusi kitoms viešbučio merginoms, jog daugiau nebetar- 
nausianti. Daktaras Šlezingeris prieš išvažiuodamas apmokėjęs ir savo, 
1r ledi Frensis sąskaitas. 

— Beje, — pasakė šeimininkas baigdamas, — jūs — ne vienintelis ledi 
Frensis Karfeks draugas, kuris jos ieškote. Maždaug prieš savaitę kaž- 
koks vyriškis teiravosi to paties. 

— Ar jis nepasisakė savo pavardės? — paklausiau. 

— Ne. Jis anglas, nors ir ne visiškai panašus į anglą. 

— Gal panašus į laukinį? — paklausiau, savo garsiojo bičiulio metodu 
sugretinęs man žinomus faktus. 

— Kaip tik į laukinį! Tas žodis jam labai tinka. Augalotas, barzdo- 
tas, įdegęs saulėje, jam labiau pritiktų sukiotis kaimo smuklėje, o ne 
prašmatniame viešbutyje. Umus ir piktas kažkoks. Tokio nemėginčiau 
užkabinti. 

Na, štai ir pradėjo ryškėti paslaptis, kaip ryškėja žmonių figūros 
sklaidantis rūkui. Patiklią ir dievotą moterį persekioja ir iš vienos vietos 
į kitą gainioja žiaurus ir negailestingas padaras. Ji bijo jo, kitaip nebūtų 
bėgusi iš Lozanos. Jis vejasi toliau. Anksčiau ar vėliau jis pasivys ją. O gal 
jau pasivijo? Ar ne dėl to ji taip ilgai tyli? Galbūt tie geri žmonės, su ku- 
riais ji susibičiuliavo, negalėjo jos apsaugoti nuo grasinimų ir gąsdinimų? 
Koks siaubingas tikslas, koks nesuprantamas kėslas verčia jį taip ilgai 
persekioti ledi Frensis? Į šiuos klausimus man reikėjo atsakyti. 

Su pasitenkinimu parašiau Holmsui, kaip greit ir garantuotai aš pri- 
sikasiau prie šito reikalo šaknų. Atsakydamas man, jis paprašė aprašyti, 
kaip atrodo daktaro Šlezingerio kairioji ausis. Holmsio humoro jausmas 
gana savotiškas, o kartais net užgaulus, todėl aš nekreipiau dėmesio į jo 
nevykusį pokštą, juolab kad žinia iš jo atėjo į Monpeljė miestą, kur bu- 
vau nuvykęs pasimatyti su ledi Frensis kambarine Mari. 

Aš nesunkiai suradau buvusią kambarinę ir išgavau iš jos viską, ką ji 
žinojo. Ji labai mylėjusi savo šeimininkę ir palikusi ją tik todėl, kad buvo 
įsitikinusi tąją radus gerų draugų, ir dar todėl, kad pati rengėsi ištekėti, ir 
joms vis tiek būtų tekę išsiskirti. Ji su širdgėla prisipažino, jog, joms gy- 
venant Badene, ponia dažnai ant jos pykdavusi, o sykį net apklausė, tarsi 
abejodama jos sąžiningumu. Dėl to kambarinė lengviau pakėlusi išsisky- 
rimą, negu tai būtų buvę kitokiomis aplinkybėmis. Kaip vestuvių dova- 
ną, ledi Frensis davusi jai penkiasdešimt svarų. Kaip ir man, kambarinei 
didžiulį nepasitenkinimą sukėlė nepažįstamasis, kuris privertė jos ponią 
išvykti iš Lozanos. Ji savo akimis matė, kaip tasai visų akivaizdoje paeže- 
rėje šiurkščiai griebęs jai už rankos. Tai pašėlęs ir baisus žmogus. Matyt, 


PASKUTINIS NUSILENKIMAS + 


ledi Frensis, pabūgusi jo, ir išvažiavo kartu su Šlezingeriais į Londoną. 
Ji niekada nekalbėjusi su Mari apie tą žmogų, bet iš daugelio požymių 
kambarinė supratusi, kad ponią nuolat kamuoja baimė. 

Taip bepasakodama ji staiga pašoko ant kojų, o jos veide pasirodė 
nuostaba ir išgąstis. 

— Štai jis! — sušuko ji. — Tas nevidonas tebepersekioja ją! Tai tas pats 
vyriškis, apie kurį šnekėjau. 

Pro atvirą svetainės langą pamačiau augalotą tamsiaveidį vyrą susi- 
vėlusią juoda barzda. Jis lėtai žingsniavo gatve, akylai žiūrėdamas į namų 
numerius. Be abejo, jis, kaip ir aš, ieškojo kambarinės. Nieko negalvoda- 
mas, puoliau laukan ir užkalbinau jį. 

— Ar jūs anglas? — paklausiau. 

— Na ir kas, jei anglas? — piktai atrėžė jis. 

— Leiskite paklausti, kaip jus vadina? 

— Ne, neleisiu, — atšovė jis. 

Padėtis buvo kebli, bet, visi žinome, tiesiausias kelias esti pats 
geriausias. 

— Kur yra ledi Frensis Karfeks? — paklausiau. 

Jis apstulbęs įsispoksojo į mane. 

— Ką jūs jai padarėte? Kodėl ją persekiojate? Aš reikalauju atsakyti! — 
griežtai pasakiau. 

Įnirtingai suriaumojęs, vyriškis puolė ant manęs tarytum tigras. Esu 
ne kartą nugalėjęs grumtynėse, bet šis žmogus, įsiutęs it laukinis, su- 
griebė mane savo geležiniais gnybtais. Jo ranka suspaudė man gerklę, 
ir aš ėmiau prarasti sąmonę, bet čia iš priešais esančio kabareto iššoko 
kažkoks nesiskutęs darbininkas mėlynais marškiniais ir taip drožė vėzdu 
per petį mano užpuolikui, kad šis turėjo mane paleisti. Valandėlę jis pa- 
stovėjo putodamas iš įsiūčio ir dvejodamas, ar nereikėtų pulti dar kartą, 
bet paskui piktai suurzgęs nužingsniavo prie namo, iš kurio ką tik buvau 
išėjęs. Aš apsigręžiau norėdamas padėkoti savo gelbėtojui, vis dar tebe- 
stovinčiam šalia manęs ant grindinio. 

— Na ir privirei košės, Votsonai! — prašneko jis. — Geriau važiuotum 
su manim atgal į Londoną naktiniu ekspresu. 

Po valandos Šerlokas Holmsas, apsirengęs kaip visada elegantiškai, 
sėdėjo mano kambaryje viešbutyje. Jis visiškai paprastai paaiškino, kodėl 
taip staiga ir pačiu laiku pasirodė: patyręs, jog galiu išvykti iš Londono, 
jis nusprendė užbėgti man už akių toje vietoje, kur, jo manymu, aš tuo 
metu turėjęs būti. Apsirengęs darbininko drabužiais, jis įsitaisė kabarete 
laukdamas, kol aš pasirodysiu. 

— O juk jus veikėte itin nuosekliai, mielasis Votsonai, — kalbėjo jis. 
— Negalėčiau nurodyti nė vienos klaidos, kurios nebūtumėte praleidęs. 
Jūsų tyrimų rezultatas tas, kad visur, kur tik pasirodėte, sukėlėte daug 
triukšmo, bet niekur nieko neišsiaiškinote. 

— Galbūt ir jūs ne ką daugiau būtumėte nuveikęs, — įsižeidęs atsakiau. 

— Jokių „galbūt“ negali būti. Aš daugiau nuveikiau. Štai ir garbusis 
Filipas Grinas, jūsų kaimynas šiamė viešbutyje. Jis, ko gera, padės mums 
sėkmingiau tirti šią bylą. 

Tarnas atnešė ant padėklo vizitinę kortelę, o įkandin pasirodė tas pats 
barzdočius, ką tik mane užpuolęs gatvėje. Pamatęs mane, jis krūptelėjo. 

— Kas čia dabar, pone Holmsai? — paklausė jis. — Gavęs jūsų raštelį, 
aš atėjau. Bet ko čia reikia tam žmogui? 

— Tas žmogus — mano senas bičiulis ir bendradarbis daktaras Votso- 
nas, jis padeda tirti šitą bylą. 

Nepažįstamasis ištiesė man didžiulę, saulėje įdegusią ranką ir ėmė 
atsiprašinėti: 

— Viliuosi, kad nepadariau jums nieko bloga. Kai mane apkaltinote 
kažkuo jai nusikaltus, aš nebesusivaldžiau. Iš tiesų pastaruoju metu esu 
lyg apdujęs. Nervai nebeišlaiko. Bet šito jau per daug. Pirmiausia, pone 
Holmsai, pasakykite, kaip, po galais, jūs apskritai sužinojote mane eg- 
zistuojant. 

— Aš kalbėjausi su ledi Frensis kambarine panele Dobni. 

— Ak, ta senutė Siuzana Dobni su savo kyku! Gerai ją prisimenu. 

— Ji taip pat jus prisimena. Tokį, koks buvote anksčiau, dar prieš 
išvykdamas į Pietų Afriką. 

— Vadinas, jūs viską apie mane žinote! Man nieko nebereikia nuo jūsų 
slėpti. Prisiekiu, pone Holmsai, kad šiame pasaulyje nebuvo žmogaus, 

kuris būtų mylėjęs stipriau, nei aš mylėjau Frensis. Žinoma, jaunystėje 
buvau padūkėlis, kaip ir kiti mano aplinkos jaunuoliai. O jos siela buvo 
švari kaip sniegas. Ji nepakentė jokio šiurkštumo. Kai ji iš kažkur suži- 
nojo apie mano poelgius, atsisakė su manimi matytis. O ji juk mylėjo 
mane - štai kas nuostabu! — taip mylėjo, kad tik dėl manęs tarytum šven- 
toji visą gyvenimą liko viena. Praėjus daugeliui metų, kai aš užsidirbau 
Barbertone pinigų, ryžausi susirasti ją ir palenkti jos širdį į save. Žinojau, 
kad ji taip ir neištekėjo. Susiradau ją Lozanoje ir meldžiau atleisti man. 
Man regis, širdis jos atsileido, bet valia buvo nepalenkiama, ir kai kitą rytą 
atėjau, ji jau buvo išvykusi. Suradau jos pėdsakus Badene, o po kiek laiko 
sužinojau, jog čia gyvena jos kambarinė. Esu storžievis, visąlaik gyvenau 
tarp prasčiokų, ir kai daktaras Votsonas taip mane užkalbino, nebesusi- 
valdžiau. Bet, dėl Dievo meilės, pasakykite, kas nutiko ledi Frensis? 

— Tai mes ir turime sužinoti, — nepaprastai rimtai atsakė Holmsas. — 
Kur jūs Londone apsistojote? 

— „Lenhemo“ viešbutyje. 

— Tuomet prašyčiau tuoj pat grįžti tenai ir visada būti pasirengusiam, 
jei tik man jūsų prisireiktų. Nenorėčiau teikti jums apgaulingų vilčių, bet 
patikėkite, kad ledi Frensis labui bus padaryta visa, kas įmanoma. Dabar 
nieko daugiau negaliu pasakyti. Štai mano vizitinė kortelė, palaikykite 
su manimi nuolatinį ryšį. O dabar, Votsonai, susikraukite lagaminą, o aš 
išsiųsiu poniai Hadson telegramą, prašydamas rytoj rytą, pusę aštuonių, 
parodyti geriausius savo gebėjimus dviem išalkusiems keliauninkams. 

Grįžę į savo būstą Beikerio gatvėje, radome telegramą. Holmsas, iš 
smalsumo šūktelėjęs, tuoj pat ją perskaitė ir ištiesė man. Telegramoje 
buvo parašyta: „Įkirpta arba perplėšta“ ir išsiuntimo vieta — Badenas. 

— Kas čia dabar? — paklausiau. 

— Čia viskas, — atsakė Holmsas. — Jūs tikriausiai prisimenate mano 
prašymą — iš pirmo žvilgsnio gal ir nei šiokį, nei tokį — apibūdinti to 
garbaus misionieriaus kairiąją ausį. Jūs nieko neatsakėte. 

— Manęs tuo metu jau nebebuvo Badene, 1r negalėjau patikrinti. 

— Teisybė. Todėl kitą tokią pat telegramą nusiunčiau „Anglų sody- 
bos“ valdytojui. Štai jo atsakymas. 

— Kaip jį suprasti? 

— Suprasti taip, kad mes susidūrėme su itin gudriu ir pavojingu žmo- 
gumi. Garbusis misionierius iš Pietų Amerikos yra ne kas kitas kaip 
šventeiva Pitersas, vienas labiausiai užkietėjusių nusikaltėlių, išaugintų 
Australijoje, o ši jauna šalis jau išleido į pasaulį nemaža tobulų šios rūšies 
egzempliorių. Piterso specialybė - įtraukti vienišas moteris į savo pinkles 
pasinaudojant jų religiniais jausmais, o tariamoji žmona, anglė, pavarde 
Freizer, — jo verta padėjėja. Šlezingerio taktika padėjo man nustatyti jo 
asmenybę, o šita fizinė ypatybė — vienose smuklės peštynėse Adelaidėje 
1889 metais jam buvo perkąsta ausis — patvirtino mano įtarimą. Varg- 
šė ledi Frensis, Votsonai, pateko į rankas tokios velniškos porelės, kuri 
nieko nepaisys. Labai galimas daiktas, kad ji jau nebegyva. O jeigu dar 
gyva, tai taip įkalinta, jog negali parašyti nei panelei Dobni, nei kam nors 
kitam. Labai galimas dalykas, kad ji net nepasiekė Londono, bet vargu: 
žinant, kokia registravimo sistema, žemyno policijos svetimšaliams ne- 
pasisektų apmulkinti; arba gal ji nuvažiavo tolyn, bet ir tai nepanašu, nes 
tie niekšai nerastų kitos tokios vietos, kur galėtų paslėpti žmogų nesu- 
keldami įtarimo. Nuojauta man sako, kad ji Londone, tačiau kol kas ne- 
žinome, kur jos ieškoti. Todėl belieka tik apsišarvuoti kantrybe ir veikti 
paprastai. Dabar papietausime, o vėliau vakare aš nukaksiu į Skotland 
Jardą ir pasišnekėsiu su mūsų bičiuliu Lestreidu. 

Bet nei policija, nei paties Holmso nedidelė, bet gerai organizuota 
informacijos tarnyba nesugebėjo atskleisti paslapties. Trys mūsų ieško- 
mi žmonės daugiamilijoniame Londone dingo kaip vandenyje. Bandė- 
me dėti skelbimus į laikraščius, bet veltui. Kiti būdai paslapčiai atskleisti 
taip pat nieko nedavė. Be reikalo išnaršėme visas landynes, kur galėjo 
apsilankyti Šlezingeris. Sekėme jo senus bendrininkus, bet šie vengė su 
juo susitikti. Ir štai po savaitės bergždžių paieškų ir nežinomybės stai- 
ga suspindo šviesa. Bevingtono lombarde, Vestminster Roude, buvo 
užstatytas sidabrinis pakabutis su briliantu. Jį atnešė stambus, glotniai 
nusiskutęs vyras, iš pažiūros panašus į dvasininką. Pavardė ir adresas 
aiškiai buvo netikri. Jo ausies Bevingtonas neįsižiūrėjo, bet, sprendžiant 
iš išvaizdos, tai tikrai buvo Šlezingeris. 

Tris kartus mūsų barzdotasis draugas iš „„Lenhemo“ viešbučio 
apsilankė pas mus, trečiąsyk — nepraėjus nė valandai po to, kai bu- 
vom gavę žinią apie pakabutį. Drabužiai karojo ant didžiulio sulysusio 
kūno, sielvartas pasendino jį keleriais metais. „Kad aš nors kuo galė- 
čiau jums padėti!“ — be paliovos aimanavo jis. Pagaliau Holmsas turėjo 
ką jam pasiūlyti. 

— Jis pradėjo užstatinėti brangenybes. Dabar mes jį sučiupsim. 

— Bet juk tai rodo, kad ledi Frensis atsitiko kažkas negera? 

Holmsas liūdnai palingavo galvą. 

— Tarkim, kad tie žmonės ligi šiol ją laikė užrakinę. Išleisti ją — reikštų 
pražudyti save. Mes turime būti pasirengę blogiausiam atvejui. 

— Ką aš turėčiau veikti? 

— Ar tie žmonės jūsų nepažįsta? 

— Ne. 

— Galimas daiktas, dabar jis eis pas kitą juvelyrą. Tuomet reikėtų 
pradėti viską iš naujo. Kita vertus, Bevingtonas jam gerai užmokėjo ir 
ničnieko neklausinėjo, taigi jei jam prireiks pinigų, jis veikiausiai vėl eis 
tenai. Aš parašysiu raštelį Bevingtonui, kad leistų jums visą laiką būti jo 
krautuvėje. Jei Pitersas ateitų, sekite jį ligi namų. Bet jokio neatsargaus 
žingsnio ir juo labiau jokio smurto. Duokite žodį, kad nieko neveiksite 
be mano žinios ir sutikimo. 

Dvi dienas garbusis Filipas Grinas (beje, jis buvo garsaus admiro- 
lo, vadovavusio mūsų Azovo jūros laivynui per Krymo karą, sūnus) 
mums nieko nepranešė. Trečios dienos vakarą jis įpuolė į mūsų sve- 
tainę Beikerio gatvėje išblyškęs, iš susijaudinimo virpėdamas visu savo 
galingu kūnu. 

— Sučiupom! Sučiupom)! — šaukė jis. 

Jaudulys neleido jam suregzti nė kelių žodžių. Holmsas nuramino jį 
ir pasodino į fotelį. 

— Nagi, papasakokite apie viską iš eilės, — pasakė jis. 

— Ji atėjo tiktai prieš valandą. Šį sykį žmona atnešė lygiai tokį pat 
pakabuų. Aukšta, išblyškusi moteriškė, akys kaip šeško. 

— Tai ji, — patvirtino Holmsas. 

— Kai ji išėjo, nusekiau iš paskos. Ji pasuko Kenington Roudu, ir aš 
neatsilikau. Staiga ji įžengė į kažkokią krautuvę. Pone Holmsai, tai buvo 
karstadirbio krautuvėlė. 

Mano bičiulis krūptelėjo. 

— O toliau! 

Jo balsas virpėjo išduodamas liepsningą sielą, slypinčią po šaltu su- 
akmenėjusiu veidu. 

— Aš taip pat įėjau. Ji šnekėjosi su moterimi, stovinčia už prekysta- 
lio. „Taip ilgai!“ — nugirdau lyg ir tokius žodžius. Moteris atsiprašinėjo: 
„Viskas bus tučtuojau pristatyta nurodytu adresu, — teisinosi ji. — Užtru- 
ko ilgiau, nes reikėjo padaryti pagal ypatingą užsakymą“. Čia jos pamatė 
mane ir nutilo. Aš kažko paklausiau 1r išėjau. 

— Labai gerai pasielgėte. Kas įvyko paskui? 

— Moteris taip pat išėjo, o aš buvau pasislėpęs kito namo tarpdury. 
Man regis, kad ji kažką įtarė, nes apsižvalgė aplink. Paskui pašaukė kebą 
ir sėdo į jį. Man pasisekė pagriebti kitą kebą ir nusekiau pavymui. Pa- 
galiau ji išlipo Brikstone, Poltnio skvere, prie 36 namo. Aš nuvažiavau 
tolyn, kebą paleidau už skvero kampo ir ėmiau stebėti namą. 

— Ar ką nors pamatėte? 

— Šviesa degė tik viename pirmo aukšto kambaryje, bet užuolaida 
buvo nuleista, ir nieko negalėjau matyti. Aš stovėjau svarstydamas, ką 
man dabar veikti, tik staiga prie namo privažiavo dengtas vežimas. Išlipo 
du vyrai ir, ištraukę kažką iš vežimo, užnešė laipteliais prie laukųjų durų. 
Pone Holmsai, tai buvo karstas. 

— Štai kaip) 

— Aš vos ištvėriau nenudūmęs tenai. Durys atsidarė įleisti tiems vy- 
rams su jų nešuliu. Tarpdury pamačiau tą pačią moterį, bet ir ji mane 
pastebėjo ir, matyt, pažino. Krūptelėjusi ji skubiai užtrenkė duris. Aš 
prisiminiau jums duotą pažadą ir atlėkiau čionai. 

— Jūs nuveikėte didelį darbą, - pasakė Holmsas ir, pagriebęs skiautę 
popieriaus, kažką parašė. — Be orderio mes neturime teisės ką nors veik- 
ti. Geriausia būtų, kad nuneštumėte šitą raštelį į policiją ir gautumėte 
orderį. Galbūt bus sunkumų, bet manyčiau, jog brangenybių pardavi- 
mas — ganėtina priežastis. Smulkmenomis pasirūpins Lestreidas. 

— Bet per tą laiką jie gali ją nužudyti! Ką reiškia tas karstas ir kam 
skirtas, jeigu ne jai? 

— Mes padarysime viską, kas galima, pone Grinai. Nedelsim nė mi- 
nutės. Pasikliaukite mumis. Na štai, Votsonai, — pridūrė jis, išskubėjus 
mūsų klientui, — jis išjudins veikti teisėsaugininkus, o mudu, kaip pa- 
prastai, veiksim neteisėtai pagal savo planą. Padėtis tokia beviltiška, kad 
galima pateisinti pačias griežčiausias priemones. Nedelsdami maunam į 
Poltnio skverą. 

— Pabandykime atkurti visą vaizdą, — tęsė jis, mums važiuojant pro 
Parlamento rūmus ir Vestminsterio tiltu. — Tie niekšai atsiviliojo tą ne- 
laimingą ledi į Londoną, pirmiausia atskyrę ją nuo ištikimosios kam- 
barinės. Jei ji 1r rašė kam nors tuo metu, jos laiškai būdavo sulaikomi. 
Koks nors Piterso bendrininkas išnuomojo jiems apstatytą namą. Per- 
žengusi to namo slenkstį, ji tapo jų belaisve, ir brangenybės, kurių jie iš 
"pat pradžių gviešėsi, buvo nusavintos. Jie jau pradėjo jas pardavinėti, 
nes nemato sau jokio pavojaus, įsitikinę, jog ledi likimas niekam nerūpi. 
Jeigu ją paleistų, ji, be abejo, juos išduotų. Todėl jie niekada jos nepaleis. 
Bet laikyti ją visą gyvenimą užrakintą taip pat negalima. Taigi vienintelė 
išeitis — ją nužudyti. 

— Tai visiškai aišku. 

— O dabar apsvarstykime kitokį variantą. Kai dvi skirtingos minties 
raidos linijos susikryžiuoja, tuomet, Votsonai, jų susikirtimo taške gali- 
me priartėti prie tiesos. Dabar pradėsime ne nuo ledi Frensis, bet nuo 
karsto ir eisime atgal. Bijau, kad šis faktas rodo, jog ledi tikrai mirusi. Jis 
taip pat reiškia, kad laidotuvės bus oficialios, pateikus gydytojo liudijimą 
ir policijos leidimą. Jei ledi būtų buvusi nužudyta, jie būtų ją užkasę kur 
nors sode. Bet čia viskas daroma viešai ir pagal taisykles. Ką tai reiškia? 
Ogi tai, kad ji buvo numarinta taip, jog net gydytojas neįtarė nenatūra- 
lios mirties, — galbūt buvo kaip nors nunuodyta. Ir vis dėlto keista, kad 
jie leido gydytojui ją apžiūrėti, nebent jis buvo jų sąmokslininkas, tačiau 
tai beveik neįtikima. 

— Ar jie negalėjo suklastoti liudijimo? 

— Tai pavojinga, Votsonai, labai pavojinga. Nemanau, kad būtų 
tam ryžęsi. Ei, vežėjau, sustokite! Čia turėtų būti karstadirbio krau- 

tuvė, nes ką tik pravažiavome lombardą. Užeikite jūs, Votsonai, nes 
jūsų išvaizda kelia pasitikėjimą. Paklauskite, kada rytoj įvyks kliento iš 
Poltnio skvero laidotuvės. 

Krautuvėje esanti moteris nė nedvejodama atsakė, kad laidotuvės 
bus aštuntą valandą ryto. 

— Matote, Votsonai, jokių paslapčių, viskas kaip ant delno! Jie kažko- 
kiu būdu tai sutvarkė teisiškai ir mano, jog nėra ko bijotis. Mums nieko 
kita nelieka, kaip laužte įsilaužti. Ar turite kokį nors ginklą? 

— Tiktai lazdą. 

— Nieko, nieko, kaip nors prasiveršime. ,,Teisuolis — triskart apgin- 
kluotas.“* Mes tiesiog negalime laukti policijos arba griežtai laikytis įsta- 
tymo. Galite važiuoti sau, vežėjau. O mes, Votsonai, bandysime laimę 
dviese, juk mums tekdavo veikti kartu ir anksčiau. 

Jis energingai truktelėjo skambutį prie didžiulio tamsaus namo durų 
pačiame Poltnio skvero centre. Durys bemat atsidarė, ir silpnai apšvies- 
tame prieškambaryje išvydome aukštą moters figūrą. 

— Ko jums reikia? — griežtai paklausė ji, stengdamasi įsižiūrėti į 
mus tamsoje. 

— Norėčiau pasišnekėti su daktaru Šlezingeriu, — tarė Holmsas. 

— Čia negyvena joks Šlezingeris, — atrėžė ji ir bandė užtrenkti duris, 
bet Holmsas sulaikė jas batu. 

— Tuomet norėčiau pamatyti tą žmogų, kuris čia gyvena, kad ir kaip 
jis vadintųsi, — tvirtai pareiškė Holmsas. 

Ji sudvejojo, bet vis dėlto atvėrė duris. 

— Na, užeikite, — nusileido ji. — Mano vyras nieko nebijo. 

Ji uždarė laukujes duris ir nuvedė mus į svetainę dešinėje prieškam- 
bario pusėje. Išeidama uždegė šviesą ir pasakė: 

— Ponas Pitersas tuojau ateis. 

Kaip ji pasakė, taip ir buvo: nespėjome mudu apsidairyti po kam- 
barį, apstatytą dulkinais ir kandžių suėstais baldais, kai staiga atsidarė 
durys ir į svetainę lengvu žingsniu įslinko augalotas, glotniai nusisku- 


* V. Šekspyras, Henrikas VI, d. 2, v. 3, sc. 2. 

tęs, praplikęs vyriškis. Jo platus, raudonas, nudribusiais skruostais veidas 
spinduliavo išoriniu geraširdiškumu, su kuriuo visiškai nesiderino žiauri 
ir pikta burnos išraiška. 

— Čia, matyt, kažkoks nesusipratimas, džentelmenai! — atsainiai, lyg 
niekur nieko, kreipėsi jis į mus. — Manyčiau, jums davė ne tą adresą. Jei 
paėjėtumėte tolėliau... 

— Gana, mes neturime laiko, — kaip kirviu nukirto mano bičiulis. — 
Jūs esate Henris Pitersas iš Adelaidės, o pastaruoju metu — garbusis dak- 
taras Šlezingeris iš Badeno ir Pietų Amerikos. Aš esu tuo taip tikras, kaip 
ir tuo, jog pats esu Šerlokas Holmsas. 

Pitersas — taip dabar jį vadinsiu — krūptelėjo ir įsistebeilijo į savo 
grėsmingą priešą. 

— Nemanykite, pone Holmsai, kad jūsų pavardė mane išgąsdino, — 
ramiai tarė jis. — Kai žmogaus sąžinė švari, jam nėra ko bijoti. Ko jums 
reikia mano namuose? 

— Sužinoti, ką jūs padarėte ledi Frensis Karfeks, kurią atsivežėte su 
savimi iš Badeno. 

— Būčiau labai dėkingas, jei pasakytumėte, kur ji dabar yra, — ramiai 
pareiškė jis. — Ji pasiskolino iš manęs beveik šimtą svarų, palikusi užstato 
porą niekam vertų pakabučių, į kuriuos lombarde nė žiūrėti nenori. Ledi 
Frensis prikibo prie ponios Piters ir manęs Badene - tiesa, tuo metu ten 
gyvenau kita pavarde — ir neatstojo nuo mūsų ligi pat Londono. Aš ap- 
mokėjau jos sąskaitą viešbutyje ir už bilietą. O Londone ji dingo palikusi 
už skolą tuos, kaip sakiau, senamadiškus papuošalus. Jei surasite ją, pone 
Holmsai būsiu jums labai dėkingas. 

— Būtinai surasiu, — pasakė Šerlokas Holmsas. — Apieškosiu visą šitą 
namą ir surasiu. 

— Kur jūsų orderis? 

Holmsas parodė revolverį ir vėl įsikišo į kišenę. 

— Kol kas pakaks ir šito! 

— Ak šit kaip, jūs tiesiog banditas! 

— Tebūnie taip, — nusijuokė Holmsas. - Mano palydovas — taip pat 
pavojingas galvažudys. Mudu abu apieškosime jūsų namą. 

Mūsų priešininkas atidarė duris į prieškambarį. 

— Bėk į policiją, Eni! —- sušuko jis. 

Ant laiptų sušlamėjo sijonai, laukujės durys atsidarė ir vėl užsidarė. 

— Laiko turime nedaug, Votsonai, — tarė Holmsas. — Jei bandysi- 
te mums trukdyti, galite nukentėti. Kur karstas, kurį šiandien jums 
atvežė? 

— Kam jums tas karstas? Jis užimtas. Jame numirėlė. 

— Aš turiu ją pamatyti. 

— Niekada! Aš neleisiu! 

— Apsieisiu be jūsų leidimo. 

Holmsas staigiai pastūmė Pitersą į šalį ir išėjo į prieškambarį. Tiesiai 
prieš mus buvo pusiau praviros durys. Mes įėjome. Silpnai apšviestame 
valzomajame ant stalo stovėjo karstas. Holmsas pasuko dujas ir pakėlė 
dangtį. Gilaus karsto dugne gulėjo išsekus: būtybė. Ryški šviesa krito 
ant seno, raukšlių išvagoto veido. Nei žiaurūs kankinimai, nei badas, 
nei liga negalėjo paversti vis dar tebebuvusios gražios ledi Frensis šita 
nukaršusia paliegėle. Holmso veide atsispindėjo nuostaba, bet kartu ir 
palengvėjimas. 

— Ačiu Dievui! - sumurmėjo jis. — Tai ne ji. 

— Šį kartą jūs žiauriai apsirikote, pone Šerlokai Holmsai, — pareiškė 
Pitersas, atsekęs paskui mus į valgomąjį. 

— Kas ši numirėlė? 

— Galiu pasakyti, jei tikrai norite žinoti. Tai mano žmonos senoji 
auklė Roza Spender, kurią suradome Brikstono prieglaudoje. Mes ją par- 
sigabenome čionai, pasikvietėme daktarą Horsomą, kuris gyvena Fer- 
benk Vile, nr. 13, - nepamirškite užsirašyti jo adreso, pone Holmsai, - ir 
rūpestingai ją slaugėme, kaip mums liepė krikščioniška pareiga. Trečią 
dieną ji mirė. Mirties liudijime nurodyta — „senatvinis marazmas“, bet 
tokia tiktai daktaro nuomonė, - jūs, be abejo, geriau žinote jos mirties 
priežastį. Mes užsakėme laidotuves Stimsono ir Ko firmoje Kenington 
Roude, jos įvyks rytoj rytą, aštuntą valandą. Pabandykite prie ko nors 
prikibti, pone Holmsai! Prisipažinkite, jog padarėte nepataisomą kvai- 
lystę. Kažin ką būčiau davęs, jei kas nors būtų jus nufotografavęs, kai 

pakėlęs dangtį vėpsojote įbedęs akis, nes pamatėte ne ledi Frensis Kar- 
feks, o varganą devyniasdešimtmetę senutę! 

Holmsas su jam būdingu ramumu išklausė savo priešininko patyčių, 
ir tik kietai sugniaužti kumščiai rodė, kaip stipriai jis susierzinęs. 

— Aš apieškosiu jūsų namą, — pasakė jis. 

— Nejaugi! — suriko Pitersas, o tuo metu prieškambaryje nuaidėjo 
moteriškas balsas ir sunkūs žingsniai. — Mes dar pažiūrėsime! Prašom 
čionai, ponai policininkai! Šitie žmonės įsibrovė į mano namus, ir aš 
negaliu jų išprašyti. Padėkite man jų atsikratyti! 

Tarpdury pasirodė seržantas ir konsteblis. Holmsas išsitraukė vizi- 
tinę kortelę. 

— Štai mano pavardė ir adresas. O čia mano draugas daktaras 
Votsonas. 

— Dievaži, sere, mes jus gerai pažįstame, — tarė seržantas, — tačiau be 
orderio jums čia negalima pasilikti. 

— Žinoma. Suprantu, jog negalima. 

— Suimkite jį! —- šaukė Pitersas. 

— Jeigu reikės, mes žinome, kur rasti šį džentelmeną, — iškilmingai 
pareiškė seržantas. — Bet visgi jums teks išeiti, pone Holmsai. 

— Taip, Votsonai, mums reikės išeiti. 

Po valandėlės mudu vėl buvome gatvėje. Holmsas atrodė ramus 
kaip ir visada, bet aš degte degiau iš pykčio ir pažeminimo. Seržantas 
išėjo kartu su mumis. 

— Atleiskite, pone Holmsai. Nieko nepadarysi — toks įstatymas. 

— Teisybė, seržante, jūs negalėjote pasielgti kitaip. 

— Manau, jūs ten atėjote ne be reikalo. Jei galėčiau kuo nors padėti... 

— Dingo moteris, seržante, ir mes įtariame ją esant tame name. Tuo- 
jau turėtų man atnešti orderį. 

— Aš nenuleisiu nuo jo akių, pone Holmsai. Jeigu kas, tučtuojau jums 
pranešiu. 

Buvo dar tik devinta valanda, ir mudu, nedelsdami nė minutės toliau 
tęsėme savo paieškas. Pirmiausia nuvažiavome į Brikstono prieglaudą ir 
sužinojome, jog prieš keletą dienų tikrai buvo atėjusi viena labdaringa 

pora ir pareiškė, kad nori pasiimti kažkada pas juos tarnavusią suvaikė- 
jusią senutę. Gavę leidimą, jie išsivežė tą senutę namo. Niekas nenuste- 
bo, kai pasakėme, kad ji jau mirė. 

Tada apsilankėme pas gydytoją. Jis buvęs iškviestas, radęs moterėlę 
mirštančią grynai nuo senatvės, pats matęs, kaip ji išleidusi paskutinį 
kvapą, ir pats parašęs atitinkamą liudijimą. 

— Garantuoju, kad moteriškė mirė sava mirtimi ir nėra jokio pagrin- 
do įtarti ką nors negera, — baigė jis. 

Nieko įtartina tuose namuose jis nepastebėjęs, tik galbūt pasirodę 
šiek tiek keista, kad tokios padėties žmonės gyveną be tarnaitės. Dau- 
giau iš daktaro Horsomo nieko nesužinojome. 

Pagaliau atkakome į Skotland Jardą. Pasirodė, jog įforminant or- 
derį atsirado šiokių tokių sunkumų ir reikalas užtruko — teisėjo parašą 
būsią galima gauti tik kitą rytą. Jei ponas Holmsas užeitų apie devintą 
valandą, galėtų vykti su Lestreidu ir dalyvauti suimant Pitersą. Tą die- 
ną daugiau nieko nebesužinojome, tik apie vidurnaktį apsilankė mūsų 
bičiulis seržantas ir papasakojo, jog didžiojo tamsaus namo languose 
vienur kitur sumirksėdavo kažkokia šviesa, tačiau niekas iš jo neišė- 
jo ir neįėjo vidun. Taigi mums beliko apsišarvuoti kantrybe ir laukti 
rytojaus. 

Šerlokas Holmsas buvo per daug suirzęs, kad galėtų šnekėti, ir per- 
nelyg susijaudinęs, kad galėtų miegoti. Palikau jį berūkanų krėsle surauk- 
tais vešliais, tamsiais antakiais ir ilgais pirštais nervingai barbenantį į jo 
ranktūrius: mintimis jis perkratinėjo visus galimus būdus šiai paslapčiai 
atskleisti. Girdėjau, kaip naktį jis buvo keletą kartų išėjęs paslampinėti į 
lauką. Pagaliau rytą, vos tik man atsikėlus, jis atskubėjo į mano kambarį. 
Buvo su chalatu, bet jo išblyškęs, įdubusiomis akimis veidas bylojo, kad 
jis praleido bemiegę naktį. 

— Kada laidotuvės? Regis, aštuntą? — nekantriai paklausė jis. — O 
dabar dvidešimt minučių aštuntos. Dievaži, Votsonai, kur išgaravo sme- 
genys, kurias man davė Dievas? Greičiau, Votsonai, greičiau! Iškilęs gy- 
vybės ir mirties klausimas: šimtas šansų mirčiai ir tik vienas — gyvybei. 
Jei pavėluosiu, niekada sau neatleisiu. 

Nepraėjo nė penkios minutės, o mes jau dūmėme kebu Beikerio ga- 
tve. Bet kai važiavome pro Big Beną, buvo be dvidešimt penkių minučių 
aštuonios, o kai pasukome į Brikston Roudą, išmušė aštuonias. Bet kiti 
taip pat vėlavo. Dešimt minučių po aštuonių prie namų durų vis dar tebe- 
stovėjo katafalkas, o kai vežikas sustabdė putotą arklį, tarpdury pasirodė 
trijų vyrų nešamas karstas. Holmsas puolė pirmyn ir užstojo jam kelią. 

— Neškite atgal! — sušuko jis, įrėmęs delną į pirmojo nešiko krūti- 
nę. — Tučtuojau neškite atgal! 

— Kokių velnių jums čia reikia? Dar kartą klausiu: kur jūsų orde- 
ris?! — klykė įsiutęs Pitensas, kurio platus, įraudęs veidas pasirodė kitame 
karsto gale. 

— Orderis jau pakeliui. Kol jį pristatys, karstas pasiliks name. Valdin- 
gas Holmso balsas paveikė nešikus. Pitersas šmurkštelėjo gilyn į namą, 
O jie įnešė karstą atgal. 

— Greičiau, Votsonai, greičiau! Štai atsuktuvas! — sušuko jis, kai kars- 
tas buvo padėtas ant stalo. — Jūs taip pat paimkite atsuktuvą. Jei per 
minutę atplėšite dangtį, gausite sovereną. Ne klausinėkit, o dirbkit! Dar 
vieną! Dar! Dabar visus kartu! Jau juda, juda! Pagaliau! 

Bendromis pastangomis atplėšėme dangtį. Tuo pat metu iš vidaus 
pliuptelėjo smarkus svaiginamas chloroformo kvapas. Numirėlės burna 
buvo uždengta narkotikų prisodrinta vata. Holmsas numetė ją, ir mes 
pamatėme nuostabiai gražų, dvasingą vidutinio amžiaus moters veidą. 
Holmsas apkabino ją per pečius ir pasodino. 

— Ar ji dar gyva, Votsonai? Ar yra nors kibirkštėlė vilties? Nejaugi 
mes pavėlavome? 

Pusvalandį atrodė, jog iš tikrųjų viskas baigta. Atrodė, kad uždusinta 
ir chloroformo garų apnuodyta ledi Frensis peržengė paskutinį gyvybės 
laiptelį. Mes darėme dirbtinį kvėpavimą, suleidome eterio, išbandėme 
pačius naujausius medicinos laimėjimus, ir pagaliau vos vos suvirpėjo 
akių vokai, vos vos aprasojo prie lūpų pridėtas veidrodis — gyvybė pa- 
mažu grįžo! 

Prie durų privažiavo kebas. Holmsas praskleidė užuolaidą ir pažvel- 


gė pro langą. 

— Štai ir Lestreidas su orderiu, — pasakė jis, — tik jo paukšteliai jau 
išskrido... O štai, — pridūrė jis, išgirdęs skubius žingsnius prieškamba- 
ryje, — ir tas, kuris geriau, negu mes prižiūrės ledi Frensis. Labas rytas, 
pone Grinai! Kuo greičiau iš čia išvešime ledi Frensis, tuo geriau. O 
laidotuvės tegul vyksta toliau, ir vargšė senutė, tebegulinti karste, tegul 
sau viena keliauja į amžinojo poilsio vietą. 

— Jei norite įdėti šią istoriją į savo metrašų, mielasis Votsonai, — 
šnekėjo vakare Holmsas, — pateikite ją kaip pavyzdį laikino užtemimo, 
kuris gali ištikti net patį blaiviausią protą. Nuo tokių klaidų neapsau- 
gotas nė vienas mirtingasis, tačiau vertas pagarbos tas, kuris geba jas 
pastebėti ir ištaisyti. Man regis, prie tokių žmonių galėčiau priskirti ir 
save. Šią naktį mane persekiojo mintis, jog turi būti kokia nors deta- 
lė - koks keistas sakinys, neįprasta pastaba, — kuriai aš nesuteikiau rei- 
kiamos svarbos ir praleidau pro šalį. Ir staiga švintant aš prisiminiau. 
Tai buvo karstadirbio žmonos žodžiai, kuriuos persakė Filipas Grinas. 
Jis pasakė: „Viskas bus tučtuojau pristatyta nurodytu adresu. Užtruko 
ilgiau, nes reikėjo padaryti pagal ypatingą užsakymą“. Ji kalbėjo apie 
karstą. Jis turėjo būti padarytas pagal ypatingą užsakymą. Vadinas, jis 
turėjo būti ypatingų matmenų. Bet kodėl? Kodėl? Tuomet staiga prisi- 
miniau aukštas karsto sienas ir pačiame dugne gulinčią mažytę varganą 
higūrėlę. Kodėl tokiam mažam kūnui toks didelis karstas? Tam, kad 
liktų vietos dar vienam! Abu palaidos su vienu liudijimu. Viskas iškart 
tapo aišku, tik mano akys tuomet aptemo. Aštuntą valandą ledi Frensis 
turėjo buti palaidota. Vienintelė galimybė mums buvo - neleisti karsto 
išnešti iš namo. Tas beviltiškas tikėjimas rasti ją gyvą, kaip pasirodė, ir 
buvo tikroji galimybė. Kiek žinau, šitie žmonės niekada nežudydavo. 
Spėjau, kad ir šį kartą jie susilaikys nuo smurto. Jie palaidos ją nepalik- 
dami jokių pėdsakų, kurie padėtų sužinoti ledi Frensis mirties priežastį 
net ir tuo atveju, jeigu kada nors jos kūnas būtų ekshumuotas. Vyliausi, 
jog jie vadovausis tokiais samprotavimais. Kas įvyko toliau, jūs ir pats 
prisimenate. Juk matėte viršuje tą siaubingą palėpę, kurioje taip ilgai 
buvo laikoma vargšelė. Šįryt jie įsibrovė pas ją, apipylė chloroformu, 
nunešė žemyn, į karstą įdėjo dar daugiau chloroformo, kad ji nepabus- 

tų, ir prisuko dangtį. Gudrus kėslas, Votsonai, ar ne? Nieko panašaus 
mano nusikaltimų istorijoje nepasitaikė. Jei mūsų draugai eksmisionie- 
riai nepaklius į Lestreido nagus, tikiuosi, ateityje jie išgarsės dar pui- 
kesniais žygdarbiais. 

| L aneron apie keistus atsitikimus ir įdomius įvykius, kurių pa- 
tyriau ilgai ir artimai bendraudamas su ponu Šerloku Holmsu, 
aš nuolatos susidurdavau su sunkumais dėl to, kad jis buvo griežtai nusi- 
statęs prieš viešumą. Šis paniuręs skeptikas visada bjaurėdavosi publikos 
pagyrimais ir baigdamas sėkmingą tyrimą mielai perleisdavo galutinius 
rezultatus kokiam nors pareigūnui iš Skotland Jardo, o pats pašaipiai 
klausydavosi skambaus sveikinimo choro ne tuo adresu. Kaip tik toks 
mano bičiulio elgesys, o ne įdomios medžiagos stygius paakino mane 
pastaraisiais metais retai kada publikuoti naujus atsiminimus. Dalyvauti 
kai kuriuose jo nuotykiuose buvo man garbės reikalas, o tam reikėjo būti 
atsargiam ir santūriam. 

Todėl gerokai nustebau antradienį gavęs iš Holmso telegramą (jis 
niekada nerašydavo laiškų, jei užtekdavo telegramos), kurioje buvo 
parašyta: 


Kodė/ nebabasakojus abie Kornvalio siaubą — keisūausią mano tirtą 
atsitikimą. 


Visiškai nesuprantu, kas prikėlė iš atminties jo sąmonėje šį įvykį ir 
kas paskatino jo norą, kad aš papasakočiau apie jį, tačiau bijodamas, kad 
jis nepersigalvotų, susiieškojau užrašus, kuriuose viskas buvo tiksliai pa- 
žymėta, ir skubu pateikti skaitytojams savo pasakojimą. 

1897 metų pavasarį geležinė Holmso sveikata kiek pašlijo dėl nepa- 
liaujamo sunkaus ir įtempto darbo, o dar labiau galbūt dėl to, kad jos 
visiškai nesaugojo. Kovo mėnesį daktaras Muras Eigaras iš Harlio gatvės 
(apie tai, kokiomis dramatiškomis aplinkybėmis jis susipažino su Holm- 
su, aš papasakosiu vėliau) kategoriškai pareiškė, jog garsusis privatus sek- 
lys privaląs atidėti į šalį visus darbus ir kaip reikiant pailsėti, jei nenorįs 
galutinai pakirsti sveikatos. Holmsas visiškai nesidomėjo savo sveikata, 
nes jo proto veikla visai nepriklausė nuo fizinės būklės, bet, gydytojui 
prigrasinus, jog jis apskritai nebegalėsiąs dirbti, sutiko pakeisti vietą 1r 
aplinką. Taigi ankstyvą tų metų pavasarį mudu apsigyvenome nedidelia- 
me namelyje prie Poldu įlankos, pačiame Kornvalio pusiasalio gale. 

Ta nepaprastai savita vietovė itin gerai derėjo su mano paciento rūš- 
kana nuotaika. Pro mūsų balinto namelio, pastatyto ant žalio kyšulio, 
langus atsiskleidė visas nelemtos Mauntso įlankos pusrutulis, iš senų 
laikų žinomas kaip burlaiviams mirtį nešantys spąstai: jo juodos uolos ir 
povandeniniai rifai pražudė nesuskaičiuojamą daugybę jūrininkų. 

Pučiant šiaurės vėjui, įlanka atrodo rami, apsaugota nuo vėjų, ir kvie- 
čia užsukti į ją audrų blaškomus laivus, žadėdama poilsį ir globą. 

Bet staiga vėjas pasisuka, iš pietvakarių atūžia uraganas, inkaras nu- 
trūksta, ir pavėjo krante prasideda žūtbūtinė kova su putojančiomis vil- 
nimis. Prityrę jūrininkai vengia šios pražūtingos vietovės. 

Sausumos pusėje mūsų apylinkės buvo tokios pat niūrios kaip ir jū- 
ros. Tenai plytėjo pelkėta lyguma, nyki ir apleista, tik vienur kitur kyšojo 
bažnyčios bokštas, primindamas, jog ten glūdi koks senas kaimelis. Visur 
buvo matyti kažkokios kadaise gyvenusios, bet seniai išmirusios genties 
pėdsakai. Ją priminė tik keisti akmeniniai paminklai, šen ir ten išsimėtę 
pilkapiai, kur palaidoti sudegintų mirusiųjų pelenai, savotiški pylimai, 
menantys priešistorines kovas. Šios paslaptingos vietovės kerai, kraupūs 
užmirštų genčių šešėliai žadino mano bičiulio vaizduotę, ir jis, pasinėręs 
į apmąstymus, ilgai klaidžiojo po pelkę. Susidomėjo jis taip pat ir senąja 
kornų kalba ir, kiek prisimenu, įsikalė sau į galvą, kad ji artima chaldėjų 
kalbai ir daugiausia perimta iš finikiečių pirklių, kurie čionai atvykdavo 
alavo. Jis gavo siuntą filologijos knygų ir jau ketino išdėstyti savo teoriją, 

bet staiga, mano didžiam nusiminimui ir jo neslepiamam džiaugsmui, 
mes net ir šioje vizijų šalyje įsivėlėme į tokią istoriją, kuri pasirodė esanti 
dramatiškesnė, labiau intriguojanti ir kur kas paslaptingesnė už tas, dėl 
kurių išvykome iš Londono. Mūsų kuklus gyvenimas, ramus ir sveikas 
poilsis buvo žiauriai sutrikdyti, ir mes buvome įtraukti į sūkurį tokių 
įvykių, kurie sukrėtė ne tik Kornvalį, bet ir visą Vakarų Angliją. Daugelis 
skaitytojų turbūt prisimena Kornvalio siaubą, kaip jis tuomet buvo vadi- 
namas, nors, beje, Londone spauda pateikė gana neišsamų šios istorijos 
aprašymą. Dabar, praėjus trylikai metų, aš paskelbsiu jums visas šito 
neįsivaizduojamo įvykio smulkmenas. 

Jau sakiau, kad šen ten kyšantys bokštai rodė tas vietas, kur šioje 
Kornvalio dalyje buvo kaimai. Mums artimiausias buvo Tridenik Voleso 
kaimelis, kuriame kokių poros šimtų gyventojų trobelės buvo susispie- 
tusios aplink seną, apsamanojusią bažnyčią. Parapijos klebonas ponas 
Raundhėjus domėjosi archeologija, todėl Holmsas pasistengė su juo 
susipažinti. Tai buvo solidžios išvaizdos, malonus viduramžis vyriškis, 
gan gerai susipažinęs su šia vietove. Sykį, jo pakviesti, mes vaišinomės 
klebonijoje arbata ir čia susipažinome su pasiturinčiu džentelmenu ponu 
Mortimeriu Tridženisu, kuris papildė menkas kunigo pajamas išsinuo- 
modamas keletą kambarių jo didžiuliame, netvarkingame name. Vien- 
gungis klebonas buvo tuo patenkintas, tačiau mažai bendravo su savo 
nuomininku — liesu, juodbruvu vyriškiu su akiniais, taip sulinkusiu, jog 
atrodė, lyg būtų su kupra. Prisimenu, kad tos trumpos viešnagės metu 
klebonas mums pasirodė itin plepus, o jo nuomininkas — be galo nešne- 
kus, liūdnas ir uždaras; jis sėdėjo nukreipęs žvilgsnį į vieną tašką, matyt, 
paskendęs mintyse apie savo paties reikalus. 

Ir štai antradienį, kovo šešioliktą dieną, kai po pusryčių mes užsirū- 
kėme rengdamiesi kasdieniniam pasivaikščiojimui po pelkę, į nedidukę 
mūsų.svetainę įžengė šitie abu vyrai. 

— Pone.Holmsai, - dusdamas prabilo klebonas, — šią naktį įvyko bai- 
si tragedija! Tiesiog negirdėtas dalykas! Tikriausiai pati Apvaizda atvedė 
jus čionai kaip tik laiku, nes visoje Anglijoje nėra kito žmogaus, galinčio 
mums padėti. 

Aš nedraugiškai žvilgtelėjau į įkyrųjį kleboną, bet Holmsas išsitraukė 
iš burnos pypkę ir įsitaisė krėsle it skalikas, laukiantis medžiotojo šūks- 
nio. Jis mostelėjo ranka į sofą, ir mūsų įsijaudrinęs svečias kartu su savo 
palydovu atsisėdo ant jos. Ponas Mortimeris Tridženisas tvardėsi labiau, 
negu pastorius, bet iš nervingai trūkčiojančių liesų rankų ir blizgančių 
tamsių akių buvo matyti, jog jis nė kiek ne mažiau jaudinasi. 

— Katras pasakosime — jūs ar aš? — paklausė jis kleboną. 

— Matyt, kad jūs pirmas kažką atradote, o klebonas apie tai sužinojo 
iš jūsų, taigi jūs ir pasakokite, — pareiškė Holmsas. 

Aš žvilgtelėjau į paskubomis apsivilkusį pastorių ir šalia sėdintį 
tvarkingai apsitaisiusį jo nuomininką ir širdyje pasidžiaugiau tuo, kokią 
nuostabą jų veiduose sukėlė paprasčiausia Holmso išvada. 

— Leiskite pirmiausia man tarti keletą žodžių, —- pradėjo klebonas, — 
o tuomet jūs nuspręsite, ar išklausyti smulkesnį pono Tridženiso pa- 
sakojimą, ar geriau nedelsiant skubėti į šito paslaptingo įvykio vietą. 
Taigi norėčiau pasakyti, jog mūsų draugas vakar vakare svečiavosi pas 
savo brolius Oveną ir Džordžą ir seserį Brendą jų namuose Tridenik 
Vortoje, pelkėje, netoli nuo seno akmeninio kryžiaus. Tuoj po dešim- 
tos jis išėjo, o prieš tai jie lošė kortomis valgomajame, visi buvo sveiki 
ir gerai nusiteikę. Šįryt dar prieš pusryčius mūsų draugas — jis visada 
keliasi anksti — išėjo pasivaikščioti savo giminaičių namų link, ir ten 
ji pasivijo daktaro Ričardso kabrioletas. Daktaras pasakė esąs skubiai 
iškviestas į Tridenik Vortą ir, žinoma, ponas Mortimeris Tridženisas 
nuvažiavo kartu su juo. Atvykę tenai, jie pamatė kažką neįtikėtina. Se- 
suo ir broliai tebesėdėjo aplink stalą taip, kaip ir jam išeinant, kortos 
gulėjo priešais juos, o žvakės buvo sudegusios ligi pat galo. Sesuo buvo 
sukniubusi krėsle negyva, o iš abiejų pusių sėdėjo broliai. Ir mirusios 
moters, ir abiejų išprotėjusių vyrų veidai buvo apimti nežmoniško iš- 
gąsčio, iškreipti siaubo, į juos žiūrint, darėsi kraupu. Neatrodė, kad kas 
nors pašalinis būtų buvęs name, išskyrus jų seną virėją ir ekonomę 
ponią Porter, kuri sakė naktį kietai miegojusi ir nieko negirdėjusi. Nie- 
ko nebuvo pavogta, niekas neišgriozta, tiesiog nesuprantama, ko jie 
taip išsigando, kad moteris neteko gyvybės, o du tvirti vyrai — proto. 

Trumpai tariant, tai ir viskas, pone Holmsai, ir jeigu jūs padėsite mums 
visa tai išpainioti, atliksite didžiulį darbą. 

Aš dar tikėjausi įkalbėti savo bičiulį grįžti poilsio, dėl kurio čionai at- 
vykome, bet, vos tik žvilgtelėjęs į jo susikaupusį veidą ir surauktus anta- 
kius, supratau, kokie tušti mano lūkesčiai. Jis valandėlę tylėjo užvaldytas 
dramos, sutrikdžiusios mūsų poilsį. 

— Aš tirsiu šį reikalą, — pagaliau tarė jis. — Net iš pirmo žvilgs- 
nio atrodo, jog tai ypatingas atvejis. O jūs pats ar buvote tenai, pone 
Raundhėjau? 

— Ne, pone Holmsai. Ponas Tridženisas apie viską papasakojo grįžęs 
į kleboniją, ir mudu tučtuojau atskubėjome pas jus pasitarti. 

— Ar toli nuo čia tas namas, kuriame įvyko ši nepaprasta tragedija? 

— Maždaug už mylios. 

— Tuomet visi kartu nueisime pėstute. Bet pirmiau dar norėčiau kai 
ko paklausti poną Mortimerį Tridženisą. 

Jis visą tą laiką neištarė nė žodžio, bet aš pastebėjau, jog viduje jau- 
dinosi daug labiau už įkyrųjį pastorių. Jo veidas buvo išblyškęs, persi- 
kreipęs, susirūpinęs žvilgsnis įsmeigtas į Holmsą, o liesos rankos tai 
susigniauždavo, tai vėl atsigniauždavo. Kai pastorius pasakojo apie šią 
siaubingą nelaimę, ištikusią Tridženiso šeimą, jo išblyškusios lūpos vir- 
pėjo, ir tamsiose akyse, regis, atsispindėjo šis baisus vaizdas. 

— Klauskite, ko jums reikia, pone Holmsai, - palankiai tarė jis. - Nors 
ir sunku apie tai kalbėti, bet aš jums viską pasakysiu. 

— Papasakokite apie vakarykštų vakarą. 

— Taigi, pone Holmsai, kaip jau pasakojo pastorius, mes pavakarie- 
niavome, ir po to mano vyresnysis brolis pasiūlė sulošti vistą. Sėdome 
lošti apie devintą. Penkiolika po dešimtos aš išsirengiau namo. Palikau 
juos sėdinčius prie stalo sveikus ir gyvus. 

— Kas jus išlydėjo? 

— Ponia Porter jau miegojo, taigi niekas neišlydėjo. Aš pats už- 
dariau laukujes duris. Kambario, kuriame jie sėdėjo, langas buvo už- 
vertas, bet užuolaida nenuleista. Šįryt ir durys, ir langas buvo taip pat 
uždaryti, vadinasi, nėra pamato manyti, kad į namą buvo užėjęs kas 

nors svetimas. Ir vis dėlto iš siaubo pasimaišė jiems protas, iš išgąsčio 
mirė Brenda... jos galva guli ant krėslo ranktūrio. Ligi pat mirties ne- 
užmiršiu to kambario vaizdo. 

— Tai, ką jūs papasakojote, tiesiog neįtikima, — pareiškė Holmsas. — 
Kaip suprantu, jūs neturite jokių idėjų, kodėl ir kaip tai atsitiko. 

— Tai velnio darbas, pone Holmsai, velnio! - suriko Mortimeris Tri- 
dženisas. — Tai ne šio pasaulio jėgos! Kažkas įsibrauna į kambarį ir atima 
žmonėms protą. Argi žmogus galėtų tai padaryti? 

— Jeigu žmogui neįmanoma, — pasakė Holmsas, — bijau, jog ir man 
bus neįmanoma. Bet, prieš priimdami jūsų teoriją, turime išbandyti visas 
realias priemones. O jūs, pone Tridženisai, jusi, kaip supratau, kažko 
nesutarėte su savo šeima, juk gyvenote atskirai, ar ne? 

— Tikrai taip, pone Holmsai, nors tai ir praeities reikalas. Mūsų šeimai 
priklausė alavo kasyklos Redrute, bet vėliau mes pardavėme jas vienai 
kompanijai ir, apsirūpinę pragyvenimu, išvykome iš tenai. Neslėpsiu, jog, 
dalydamiesi pinigus, mes šiek tiek apsipykome ir kuriam laikui išsiskyrė- 
me, bet kas buvo, tas pražuvo, ir mes vėl tapome geriausiais draugais. 

— Tačiau grįžkime prie vakarykščių įvykių. Ar neprisimenate nieko, 
kas galėtų, nors ir netiesiogiai, šiek tiek paaiškinti šią tragediją? Pa- 
galvokite gerai, pone Tridženisai, mums gali pėdėti kad ir menkiausia 
užuomina. 

— Ne, sere, ničnieko negaliu prisiminti. 

— Ar jūsų giminaičiai buvo gerai nusiteikę, kaip ir visada? 

— Net geriau. 

— Ar jie ne nervingi žmonės? Ar nesimatė, jog jie nujaučia besiarti- 
nančią nelaimę? 

— Nieko panašaus. 

— Vadinas, daugiau jūs niekuo negalite man padėti? 

Mortimeris Tridženisas valandėlę susimąstė. 

— Štai ką prisiminiau, — pagaliau tarė jis. - Kai mes lošėme kortomis, 
aš sėdėjau nugara į langą, o brolis Džordžas, mano partneris, — veidu. 
Staiga pastebėjau, kad jis įdėmiai žiūri pro mano petį, taigi ir aš apsi- 
gręžęs pažvelgiau. Langas buvo užvertas, bet užuolaida nenuleista, ir aš 

pratau, ar tai žmogus, ar koks gyvūnas, bet pamaniau, jog ten tikrai kas 
nors yra. Kai paklausiau brolio, į ką jis žiūri, jis pasakė, jog ir jam kažkas 
pasirodę. Tai ir viskas, ką galiu pasakyti. 

— Ar jūs nepasidomėjote, kas tai? 

— Ne, pamaniau, jog tai menkniekis. 

— Ar nenujautėte ko bloga, kai išėjote? 

— Ničnieko. 

— Man ne visai aišku, kaip jūs taip anksti sužinojote apie nelaimę. 

— Aš paprastai keliuosi anksti ir prieš pusryčius einu pasivaikščio- 
t. Šįryt, vos tik išėjusį, mane pasivijo daktaro kabrioletas. Jis pasakė, 
kad senoji ponia Porter atsiuntė pas jį berniuką, prašydama kuo greičiau 
atvykti. Aš įšokau į kabrioletą, ir mes nuvažiavome. Ten puolėme į tą 
kraupųjį kambarį. Žvakės it židinys jau seniai buvo užgesę, ir jie sėdėjo 
tamsoje ligi prašvintant. Daktaras pareiškė, kad Brenda mirusi jau prieš 
kokias šešias valandas. Jokių smurto žymių nebuvo matyti. Ji gulėjo pa- 
svirusi ant krėslo ranktūrio, veidas apimtas išgąsčio, Džordžas ir Ovenas 
nesavais balsais kažką dainavo ir vapaliojo it du orangutangai. O, buvo 
tiesiog kraupu žiūrėti! Aš vos ištvėriau, o daktaras išblyško kaip popie- 
rius. Jam pasidarė negera, ir jis susmuko į krėslą, gerai dar, kad mums 
neteko jo prižiūrėti. 

— Neįtikėtina... tiesiog neįtikėtina! — sušuko Holmsas, atsistodamas 
ir paimdamas skrybėlę. — Man regis, dabar nedelsiant reikėtų vykti į Tri- 
denik Vortą. Prisipažįstu, retai pasitaikydavo tokių bylų, kurios iš pirmo 
žvilgsnio pasirodytų tokios painios. 


Tą rytą mūsų veiksmai mažai teprisidėjo prie tyrimo eigos. Tačiau 
jau iš pat pradžių vienas atsitikimas padarė man itin slogų įspūdį. Į tą 
vietą, kurioje įvyko tragedija, ėjo siauras, vingiuotas kaimo keliukas. Iš- 
girdę atidardančią karietą, mes pasitraukėme į pašalį, kad ją praleistume. 
išsprogusiomis akimis. Tos sustingusios akys, sukąsti dantys pralėkė kaip 
kraupus regėjimas. 

— Broliai! - sušuko Mortimeris Tridženisas, visas išbalęs. — Juos veža 
į Helstoną. | 

Siaubo apimti, mes nusekėme akimis tolyn nulinguojančią juodą ka- 
rietą. Paskui vėl nukreipėme žvilgsnius į pragaištingąjį namą, kur juos 
ištiko toks keistas likimas. 

Namas buvo didelis ir šviesus, greičiau vila, o ne vasarnamis, su dide- 
liu sodu, kuriame, esant palankiam Kornvalio orui, jau mirgėjo pavasa- 
rio gėlės. Į šį sodą ir vėrėsi svetainės langas, pro kurį, pasak Mortimerio 
Tridženiso, įsibrovė piktoji dvasia ir taip išgąsdino, kad jiems susimaišė 
protas. Dar mums neužlipus ant priebučio, Holmsas lėtai ir susimąs- 
tęs pavaikščiojo takeliu tarp gėlių lysvių. Prisimenu, kad jis buvo taip 
paskendęs mintyse, jog užkliuvo už laistytuvo ir tas, apvirtęs ant tako, 
apliejo mums kojas. Viduje mus pasitiko ponia Porter, senyva ekonomė, 
kuri kartu su jaunute tarnaite tvarkė šeimos ūkį. Ji mielai atsakinėjo į 
visus Holmso klausimus. Naktį ji nieko negirdėjusi. Šeimininkai pasta- 
ruoju metu buvę puikiai nusiteikę, niekada nematydavusi jų tokių links- 
mų ir patenkintų. Ji iš siaubo nualpusi, kai atėjusi rytą išvydo tą kraupią 
draugiją, sėdinčią aplink stalą. Atsitokėjusi ji pravėrė langą, norėdama 
įleisti šviežio oro, o paskui puolė į kelią ir pašaukė berniuką iš fermos 
prašydama, kad jis nubėgtų pakviesti daktaro. Jeigu norėtume pamatyti, 
tai ponia gulinti viršuje, savo miegamajame. Keturi žaliūkai sanitarai vos 
įsodinę brolius į beprotnamio karietą. Ji pati nė dienos nebepasiliksianti 
šiuose namuose ir tuoj pat vyksianti į Sent Aivsą pas giminaičius. 

Mes užlipome į viršų ir apžiūrėjome lavoną. Panelė Brenda Tridženis 
jaunystėje, matyt, buvo labai graži, nes ir dabar, sulaukusi viduramžio, 
dar gana gerai atrodė. Net ir po mirties išliko dailūs jos juodbruvo vei- 
do bruožai, nors juose tebetvyrojo siaubas — paskutinis jos išgyvenimas 
prieš mirtį. Iš jos miegamojo nulipome į svetainę, kur įvyko ši neįsivaiz- 
duojama tragedija. Židinyje teberuseno pelenai. Ant stalo stovėjo ketu- 
rios nuvarvėjusios ir sudegusios žvakės, gulėjo išmėtytos kortos. Krėslai 
buvo nustumti prie sienų, bet visa kita liko nepaliesta. Holmsas lengvai 
ir greitai apvaikščiojo kambarį, pasėdėjo ant krėslų, pritraukė ir sustatė 
juos taip, kaip buvo išvakarėse. Išbandė, kaip matyti sodas iš įvairių vie- 

tų. Apžiūrėjo grindis, lubas ir židinį. Bet nė karto nepastebėjau, kad būtų 
sublizgėjusios jo akys, susičiaupusios lūpos ir aš būčiau supratęs, jog jis 
išvydo šviesos blykstelėjimą šioje neįžvelgiamoje tamsoje. 

— Kodėl degė židinys? — sykį paklausė jis. - Nejaugi tokiame mažame 
kambaryje jie net pavasarį jį kūrendavo. 

Mortimeris Tridženisas paaiškino, kad vakaras buvęs šaltas ir drė- 
gnas. Todėl, kai jis atėjęs, 1 buvęs užkurtas židinys. 

— Ką numatote daryti, pone Holmsai? — paklausė jis. 

Mano bičiulis nusišypsojęs uždėjo ranką man ant peties. 

— Man regis, Votsonai, teks vėl griebtis pypkės, už ką jūs man taip 
dažnai ir teisėtai priekaištaudavote, — pasakė jis. — Jums leidus, džentel- 
menai, mudu grįšime namo, nes nemanau, kad čia dar būtų galima rasti 
ką nors nauja. Aš išnagrinėsiu visus faktus, pone Tridženisai, ir jeigu 
man kas nors ateis į galvą, tučtuojau pranešiu jums ir klebonui. O kol 
kas likite sveiki. 

Mudviem grįžus į savo namelį prie Poldu įlankos, Holmsas dar ilgai 
ir atkakliai tylėjo. Jis sėdėjo susirangęs krėsle, jo liesas ir asketiškas veidas 
buvo paskendęs melsvuose tabako dūmuose, antakiai suraukti, kakta iš- 
vagota raukšlių, akys nukreiptos kažkur į tolumą. Galiausiai jis padėjo 
pypkę ir pašoko ant kojų. 

— Nieko neišeina, Votsonai! — nusijuokė jis. —- Eime geriau pasivaikš- 
čioti po uolas ir paieškoti titnago strėlių. Greičiau rasime jų, negu 1š- 
spręsime šitą galvosūkį. Priversti protą veikti nesant ganėtinai medžia- 
gos — tai kaip perdeginti variklį. Subyrės į šipulius. Mums reikia jūros 
oro, saulės šviesos ir kantrybės, Votsonai, — visa kita savaime ateis. 

— Dabar ramiai apsvarstykime esamą padėtį, Votsonai, — tęsė jis, 
mums beeinant uolos pakraščiu. — Reikia tvirtai perprasti nors tai, ką 
žinome, kad gautus naujus faktus „,„padėtume“ į tinkamą vietą. Pir- 
miausia reikia nusistatyti, jog čia nebuvo jokių velnio pinklių. Išmes- 
kime tai iš galvos. Gerai. Vadinas, tris asmenis sąmoningai ar nesą- 
moningai mirtinai išgąsdino kažkoks žmogus, nuo to ir reikia pradėti. 
Toliau: kada tai įvyko? Jeigu tikėsime pono Mortimerio Tridženiso 
pasakojimu, matyt, netrukus, kai jis ėjo. Tai labai svarbu. Tikriausiai 

vos po keleto minučių. Kortos tebėra ant stalo. Paprastai tuo metu 
šeimininkai jau miegodavo. O jie dar tebesėdi prie stalo, net neatstū- 
mę kėdžių. Taigi kartoju: tai atsitiko tuojau jam išėjus ir jokiu būdu ne 
vėliau kaip vienuoliktą valandą. Dabar nustatykime, kiek įmanoma, ką 
veikė Mortimeris Tridženisas, išėjęs iš kambario. Tai visiškai nesunku, 
ir jis tarsi nekelia įtarimo. Jūs gerai žinote mano metodus ir, be abejo, 
atspėjote, jog to šiek tiek negrabaus triuko su laistytuvu prireikė tam, 
kad gaučiau ryškesnį jo pėdos atspaudą. Šlapiame smėlyje ji kuo pui- 
kiausiai įsispaudė. Vakar vakare, kaip prisimenate, taip pat buvo drėgna 
ir, turint pėdos pavyzdį, buvo visai nesunku nustatyti, kuria kryptimi 
jis nuėjo. Iš visko atrodo, kad jis nuskubėjo klebonijos link. Taigi jei 
Mortimeris Tridženisas pasišalina nuo scenos ir lošėjams pasirodo kas 
nors kitas, kyla klausimas, kas tas asmuo buvo ir kaip jis sukėlė tokį 
siaubą. Ponia Porter atkrinta. Ji, be abejo, nekalta. Ar galima įrodyti, 
kad kažkas prisėlino prie lango ir sukėlė tokį kraupų įspūdį, jog juos 
mirtinai išgąsdino? Vienintelė užuomina apie tai yra paties Mortimerio 
Tridženiso žodžiuose, jog jo brolis pastebėjo kažką šmėkščiojant sode. 
Tai gana keista, nes vakaras buvo tamsus ir apsiniaukęs, lijo lietus. Tas, 
kuris ketino įbauginti tuos žmones, privalėjo tiesiog prisiploti prie stik- 
lo, kad jį pamatytų. O palangėje — kokių trijų pėdų gėlių lysvė, bet jo- 
kių pėdų nematyti. Taigi sunku įsivaizduoti, kad prašalietis būtų galėjęs 
padaryti tokį siaubingą įspūdį; be to, nėra motyvų, dėl kurių jis būtų 
ryžęsis tokiam keistam ir nepaaiškinamam poelgiui. Ar jūs suvokiate 
mūsų sunkumus, Votsonai? 

— Be abejonės! - įtikinamai atsakiau. 

— Ir vis dėlto, jei gautume naujos medžiagos, mes įveiktume tuos 
sunkumus, — pareiškė Holmsas. — Manau, kad savo neišsemiamuose ar- 
chyvuose, Votsonai, rastumėte ne mažiau miglotų atvejų. O tuo tarpu 
atidėsime šitą bylą į šalį, kol gausime tikslesnių duomenų, ir baigsime 
rytmečio pasivaikščiojimą ieškodami neolito žmogaus. 

Regis, jau esu kalbėjęs apie savo bičiulio gebėjimą atsiriboti nuo ko- 
kios nors problemos, bet niekada nesistebėjau juo labiau kaip tą pa- 
vasario rytą Kornvalyje, kai ištisas dvi valandas jis šnekėjo apie keltus, 

iečių smaigalius ir šukes taip nerūpestingai, tarsi jam nė nebūtų reikėję 
atskleisti šitos nelemtos paslapties! Ir uk po pietų sugrįžę namo, pama- 
tėme, jog mūsų laukia interesantas, tučtuojau grąžinęs mus į tikrovę. 
Jam nebuvo reikalo mums prisistatyti. Milžiniškas stotas, gruoblėtas 
veidas, piktas žvilgsnis ir kumpa nosis, žilsvi plaukai, beveik šluojantys 
lubas, jau žilstanti aukso spalvos barzda, pageltusi nuo nepakeičiamo 
cigaro, — visi šitie bruožai, gerai pažįstami ir Londone, ir Afrikoje, galėjo 
priklausyti tik vienam asmeniui — daktarui Leonui Sterndeilui, garsiajam 
liūtų medžiotojui ir tyrinėtojui. 

Mes buvome girdėję jį gyvenant kažkur šiose apylinkėse ir keletą 
kartų esame pastebėję jo augalotą figūrą pelkių takeliuose. Tačiau jis ne- 
parodė noro su mumis susipažinti, O ir mums nedingtelėjo tokia mintis, 
nes žinojome, kad jis mėgo vienatvę ir todėl didesnę laiko dalį tarp savo 
kelionių praleisdavo nedidelėje trobelėje, glūdinčioje Bičem Erajanso gi- 
rioje. Čia jis ir gyveno visiškai vienas tarp savo knygų ir žemėlapių, pats 
viskuo pasirūpindamas ir nekreipdamas dėmesio į kaimynų reikalus. To- 
dėl gerokai nustebau, kai jis smalsiai paklausė Holmso, ar jam pasisekė 
ką nors sužinoti šioje paslaptingoje istorijoje. 

— Apygardos policija visiškai sutrikusi, — kalbėjo jis, — bet galbūt jūsų 
didžiulė patirtis pakišo kokį nors įmanomą paaiškinimą? Prašyčiau jus 
pasitikėti manimi, nes, dažnai lankydamasis šiuose kraštuose, aš labai 
gerai susipažinau su Tridženisų šeima — iš šiuose kraštuose gimusios 
mano motinos pusės jie man netgi giminaičiai — ir, suprantama, keistas 
jų likimas mane labai sukrėtė. Turiu pasakyti, jog pakeliui į Afriką jau 
buvau nuvykęs į Plimutą, bet, šįryt gavęs žinią apie šį įvykį, grįžau atgal, 
norėdamas padėti tyrimui. 

Holmsas pakėlė antakius. 

— Ir dėl to praleidote garlaivį? 

— Išvyksiu kitu. 

— Dievaži, štai kur tikra draugystė! 

— Aš juk sakiau, kad jie man giminaičiai. 

— Tiesa, tiesa... iš motinos pusės. Ar jūsų bagažas jau laive? 

— Ne visas, didesnė dalis viešbutyje. 

— Štai kaip. Bet juk ši Žinia negalėjo patekti į rytinius Plimuto 
laikraščius? 

— Ne, sere. Aš gavau telegramą. 

— Ar galėčiau sužinoti, iš ko? 

Liesu tyrinėtojo veidu praslinko šešėlis. 

— Jūs labai smalsus, pone Holmsai. 

— Tokia mano profesija. 

Daktaras Sterndeilas nelengvai atgavo sudrumstą ramybę. 

— Nematau reikalo slėpti nuo jūsų, — tarė jis. — Telegramą atsiuntė 
ponas Raundhėjus, klebonas. 

— Ačiu! — atsiliepė Holmsas. — Atsakydamas į jūsų klausimą, galiu 
pareikšti, kad man dar ne visai aiški šios bylos esmė, bet tvirtai tikiu, jog 
padarysiu išvadas. Kol kas per anksti pasakyti ką nors daugiau. 

— Ar negalėčiau sužinoti, kur krypsta jūsų įtarimai? 

— Ne, į tai negaliu atsakyti. 

— Tuomet aš veltui atėjau ir daugiau jūsų nebetrukdysiu. 

Žymusis keliautojas gerokai nepatenkintas išstypčiojo iš mūsų na- 
melio, o po kokių penkių minučių ir Holmsas išsekė paskui jį. Jis nepa- 
sirodė ligi pat vakaro ir grįžo vos vilkdamas kojas, išsikamavęs, ir aš su- 
pratau, kad jis ne kažin ką tenuveikė. Peržvelgęs jam atsiųstą telegramą, 
įmetė ją į židinį. 

— Tai iš Plimuto, Votsonai, iš viešbučio, — paaiškino jis. — Aš sužino- 
jau iš klebono jo pavadinimą ir telegrafavau tenai, norėdamas patikrinti, 
ar daktaras Leonas Sterndeilas sakė tiesą. Jis iš tikrųjų ten nakvojo, ir 
dalis jo bagažo iš tiesų išsiųsta į Afriką, o jis pats grįžo norėdamas daly- 
vauti tyrime. Ką tai reiškia, Votsonai? 

— Matyt, ta byla jį labai domina. 

— Taip, labai domina. Štai siūlas, kurio mes dar nepačiupome ir kuris 
galėtų mus išvesti iš labirinto. Linksmiau, Votsonai, manau, jog mes dar 
daug ko nežinome. Kai sužinosime daugiau, visi sunkumai liks praeityje. 

Aš nė neįtariau, kad Holmso žodžiai taip greit išsipildys, 17 nema- 
niau, kad tas naujas atradimas, pakreipęs tyrimą visiškai kita kryptimi, 
bus toks keistas ir kraupus. Rytą besiskusdamas išgirdau kanopų bildesį 

ir pakėlęs akis išvydau keliu atidardanų vežimą, iš kurio iššoko klebonas 
ir dumte atidūmė sodo takeliu. Holmsas jau buvo apsivilkęs, ir mudu 
nuskubėjome jo pasitikti. 

Mūsų svečias buvo taip susijaudinęs, kad beveik negalėjo nė žodžio 
ištarti, bet pagaliau dusdamas ir užsikirsdamas jis rėkte išrėkė: 

— Mes velnio valdžioje, pone Holmsai! Mano nelaimingoji parapija 
velnio valdžioje! Pats šėtonas joje karaliauja! Dabar mes jo rankose! 

Iš susijaudinimo jis trypčiojo vietoje, ir būtų buvę labai juokinga, jei 
ne papilkėjęs veidas ir apstulbusios akys. Pagaliau jis išpyškino siaubin- 
gąją naujieną: 

— Šiąnakt mirė ponas Mortimeris Tridženisas — lygiai taip pat kaip ir 
jo sesuo. 

Atgavęs energiją, Holmsas akimirksniu pašoko ant kojų. 

— Ar mes tilpsime į jūsų vežimą? 

— Taip! 

— Tuomet, Votsonai, papusryčiausime vėliau! Pone Raundhėjau, mes 
pasirengę! Greičiau, greičiau, kol ten niekas nepaliesta! 

Mortimeris Tridženisas nuomojo klebonijoje du atskirai įrengtus 
kampinius kambarius vieną virš kito. Apačioj buvo didelė svetainė, vir- 
šuje — miegamasis. Po pat langais buvo kroketo aikštelė. Mes atvykome 
anksčiau nei daktaras ar policija, taigi niekas nebuvo paliesta. Leiskite 
man tiksliai aprašyti reginį, kurį išvydome tą ūkanotą kovo rytą. Jo pada- 
rytas įspūdis niekada neišdils iš mano atminties. 

Kambaryje buvo labai tvanku ir slogu. Jei pirma mūsų įėjusi tarnai- 
tė nebūtų atlapojusi lango, būtų buvę visiškai neįmanoma kvėpuoti. Iš 
dalies tai paaiškintina tuo, kad ant stalo vis dar tebesmilko lempa. Prie 
stalo sėdėjo numirėlis, atvirtęs į krėslo atlošą ir atkišęs savo retą barz- 
delę; akiniai buvo užsmaukti ant kaktos, o liesas, tamsus, į langą atsuk- 
tas veidas taip iškreiptas siaubo kaip ir velionės jo sesers. Iš mėšlungio 
sutrauktų rankų ir kojų, iš išsukinėtų pirštų buvo matyti jį mirus nuo 
baimės priepuolio. Buvo apsirengęs, nors pastebėjome, jog vilkęsis, ma- 
tyt, paskubomis. Kadangi žinojome, kad iš vakaro jis atsigulė, tai galima 
buvo manyti, jog tragiškas galas jį ištiko anksti rytą. 

Pamačius, kaip Holmsas pasikeitė vos tik įžengęs į kambarį, galima 
buvo jausti, kiek kunkuliuojančios energijos slypi po jo Aegmatiška iš- 
ore. Akimirksniu jis įsitempė, sukluso, akys sublizgo, veidas sustingo, 
jis judėjo karštligiškai greit. Iššoko į pievelę, vėl įlindo atgal pro langą, 
aplakstė kambarį, užlėkė į miegamąjį — tarsi eiklus skalikas, užuosdamas 
grobį. Skubiai apsidairęs po miegamąjį, atlapojo langą; čia, matyt, atsi- 
rado nauja priežastis audrintis, nes, persilenkęs per jį, garsiai šūkčiojo 
reikšdamas susidomėjimą ir džiugesį. Paskui nudūmė laiptais žemyn, 
iššoko pro atvirą langą, išsitiesė ant žolės, pašoko 1r vėl puolė į kamba- 
rį — taip energingai kaip medžiotojas įkandin savo aukos. Iš pažiūros vi- 
Paskui su lupa ištyrė gaubtą, dengianų lempos stiklo viršų, ir, nugramdęs 
trupučiuką suodžių nuo jo išorinio paviršiaus, supylė juos į voką 1r įsidė- 
Jo į piniginę. Pagaliau pasirodžius daktarui ir policijos pareigūnams, jis 
pamojo klebonui, ir mes visi trys išėjome į pievelę. 

— Malonu pripažinti, kad mano tyrimai neliko bevaisiai, — pareiškė 
jis. — Aš nesirengiu aptarinėti šios bylos su policija, bet būčiau labai dė- 
kingas, jei jūs, pone Raundhėjau, pareikštumėte inspektoriui mano pa- 
garbą ir atkreiptumėte jo dėmesį į miegamojo langą ir svetainės lempą. 
Ir viena, ir kita kelia tam tikrų spėliojimų, o kartu paėmus, leidžia daryti 
atitinkamas išvadas. Jei policijai reikėtų daugiau informacijos, man būtų 
malonu, kad kas nors ateitų į mūsų namus. O dabar, Votsonai, man re- 
gis, mums geriau išeiti. 

Galbūt inspektoriui nepatiko privataus seklio įsikišimas, o gal jis 
manė pats einąs teisinga kryptimi, tačiau, šiaip ar taip, porą dienų iš jo 
nieko nebuvo girdėti. Tuo metu Holmsas arba rūkydavo, arba snūdu- 
riavo namie, bet daugiausia laiko praleisdavo pats vienas vaikščiodamas 
po apylinkę ir grįžęs ničnieko neprasitardavo, kur buvęs. Tačiau vienas 
Holmso bandymas padėjo man suvokti jo tyrimų krypt. Jis nusipirko 
lempą — lygiai tokią, kokia degė pono Mortimerio Tridženiso kambaryje 
tragedijos rytą. Pripylęs ją lygiai tokio pat žibalo, koks buvo panaudotas 
ir klebonijoje, jis kruopščiai apskaičiavo, per kiek laiko šis išdegs. Kitas 
jo bandymas buvo kur kas nemalonesnis, ir aš jo niekada nepamiršiu. 

— Jūs tikriausiai prisimenate, Votsonai, — vieną vakarą prabilo jis, — jog 
visuose parodymuose, kuriuos girdėjome, yra kai kas bendra. Turiu gal- 
voje tai, kaip kambario atmosfera paveikė tuos, kurie tenai įžengė pirmie- 
ji. Prisimenate, kad Mortimeris Tridženisas, pasakodamas apie paskutinį 
savo apsilankymą brolio namuose, pareiškė, jog daktaras, įėjęs į kambarį, 
vos nenualpo? Užmiršote? O aš kuo puikiausiai prisimenu. Tai gal prisi- 
menate, kad ponia Porter, ekonomė, sakė, jog jai pasidarė bloga, kai įėjo į 
kambarį, ir ji atidarė langą? O antrą sykį, kai mirė Mortimeris Tridženisas, 
jūs negalėjote užmiršti, kaip baisiai tvanku buvo kambaryje, nors tarnaitė 
jau buvo atlapojusi langą. Vėliau sužinojau, kad jai pasidarę taip bloga, 
jog turėjusi atsigulti. Sutikite, Votsonai, tai labai įtartina. Abiem atvejais 
tas pat — užnuodytas oras. Abiem atvejais kambariuose kas nors degė Pir- 
muoju atveju židinys, antruoju — lempa. Ugnis židinyje buvo reikalinga, 
bet lempa buvo uždegta jau visiškai prašvitus. Tai rodo likusio žibalo kie- 
kis. Kodėl? Ogi todėl, kad yra ryšys tarp šių trijų dalykų: degimo, troškaus 
oro ir galiausiai tų nelaimingųjų išprotėjimo arba mirties. Aišku, ar ne? 

— Lyg ir aišku. 

— Šiaip ar taip, laikykime tai darbo hipoteze. Tuomet galime many- 
ti, jog abiem atvejais buvo deginama medžiaga, nuodijanti orą. Puiku. 
Pirmuoju atveju — Tridženisų namuose — tos medžiagos buvo įmesta į 
židinį. Nors langas buvo uždarytas, bet, savaime aišku, dalis nuodingų 
garų išėjo pro kaminą. Todėl nuodai veikė silpniau, nei antruoju atveju, 
kai jie negalėjo išgaruoti. Tokią išvadą galima padaryti dėl to, kad pir- 
muoju atveju mirė tiktai moteris, kurios organizmas, matyt, jautresnis. 
O vyrams laikinai arba negrįžtamai pasimaišė protas, ir tai, be abejonės, 
pirmoji apsinuodijimo stadija. Antruoju atveju buvo pasiektas galutinis 
rezultatas. Taigi faktai patvirtina teoriją, jog buvo apsinuodyta kažkokia 
degia medžiaga. 

Taip samprotaudamas aš, savaime suprantama, ėmiau ieškoti Mor- 
timerio Tridženiso kambaryje tos medžiagos likučių. Labiausiai buvo 
galima tikėtis jų rasti ant lempos gaubto. Ir iš tikrųjų ten pamačiau suo- 
džių dribsnių, o pakraščiuose — ruoželį nespėjusių sudegti rusvų milte- 
lių. Pusę tų miltelių, kaip matėte, aš nugramdžiau ir susipyliau į voką. 

— Kodėl pusę, Holmsai? 

— Užkirsti kelią policijai, mielasis Votsonai, ne mano veiklos meto- 
das. Aš palikau jiems visus įkalčius, kuriuos pats radau. Ant gaubto dar 
tebėra nuodų, jei tiktai jie susiprotės juos rasti. O dabar, Votsonai, už- 
degsime savo lempą, tačiau atsargumo dėlei atversime langą, kad pirma 
laiko nežūtų du garbingi visuomenės nariai. Sėskitės į šitą krėslą prie 
atviro lango, nebent, žinoma, kaip protingas žmogus, jūs nuspręstumėte 
nedalyvauti šiame bandyme. O, matau, jog ryžotės pasilikt! Ne veltui 
jumis tikėjau, mielasis Votsonai! Aš atsisėsiu priešais, veidu į jūs, ir mudu 
abu būsime vienodu nuotoliu nuo lempos. Duris paliksime praviras. Da- 
bar mes galėsime stebėti vienas kitą, ir jeigu simptomai pasidarytų grės- 
mingi, bandymą reikės tučtuojau nutraukti. Aišku? Taigi aš išimu iš voko 
miltelius arba veikiau jų likučius ir dedu ant degančios lempos. Taip! 
Dabar, Votsonai, sėskimės ir laukime, kas bus. 

Laukti ilgai neteko. Vos tik atsisėdau, pajutau koktų, šleikštų ir pyki- 
namą kvapą. Vien pirmąsyk įkvėpus, man susidrumstė protas, ir aš pra- 
radau savitvardą. Prieš akis ėmė sūkuriuoti tankus juodas debesis, ir kaž- 
kas man pakuždėjo, jog jame tūno visa, kas tik yra pasaulyje siaubinga, 
baisu, nežmoniškai bjauru, ir ta nematoma jėga tučtuojau puls mane ir 
galutinai sunaikins. Tame baisiame debesyje plūduriavo kažkokie miglo- 
ti pavidalai, grasindami ir perspėdami, jog netrukus pasirodys kažkokia 
būtybė, kuri vienu mostu mane pribaigs. Aš sustingau iš siaubo. Plaukai 
pasišiaušė, akys išsprogo, burna plačiai išsižiojo, liežuvis suakmenėjo. 
Galvoje taip ūžė, jog atrodė, kad ji štai sprogs. Bandžiau rėkti, bet išgir- 
dau tiktai kimų kvarksėjimą, sklindantį iš kažkur toli nuo manęs, o juk 
tai buvo mano paties balsas. Tą akimirką milžiniškomis pastangomis aš 
prasiskverbiau pro tą nevilties debesį ir pamačiau prieš save išblyškusį, 
sustingusį, siaubo iškreiptą Holmso veidą — lygiai tokią išraišką mačiau 
ir mirusiųjų veiduose. Šis reginys valandėlę sugrąžino man sąmonę ir jė- 
gas. Aš šokau iš krėslo, apkabinau Holmsą, ir mudu abu išsvirduliavome 
laukan, atsigulėme ant žolės jausdami, kaip skaisčios saulės spinduliai 
sklaido mus supusį pragarišką siaubo debesį. Jis lėtai nyko iš mūsų sielų, 
it rytmečio migla virš pievų, ir pagaliau mums grįžo ramybė ir protas. 


489 


490 


+ ARTHUR CONAN DOYLE 


Mes sėdėjome ant žolės, braukdami nuo kaktos šaltą prakaitą, ir susirū- 
pinę stebėjome vienas kito veide paskutinius mūsų pavojingo eksperi- 
mento pėdsakus. 

— Garbės žodis, Votsonai! — pagaliau virpančiu balsu ištarė Holm- 
sas. — Esu jums labai dėkingas ir prašau man atleisti. Buvo nedovanoti- 
na vykdyti tokį bandymą ir dvigubai nedovanotina įvelti į jį draugą. Aš 
nuoširdžiai apgailestauju. 

— Jūs juk žinote, — atsakiau sujaudintas tokio man niekada neregėto 
Holmso nuoširdumo, — kad jums padėti — man didžiausias džiaugsmas 
ir garbė. 

Jis tuoj pat vėl prakalbo savo įprastiniu pusiau humoristiniu, pusiau 
skeptišku tonu: 

— Vis dėlto, mielasis Votsonai, toks pavojingas poelgis visiškai nerei- 
kalingas. Pašalinis stebėtojas būtų pareiškęs, jog mes buvome pakvaišę 
dar prieš pradėdami vykdyti šitą beprotišką bandymą. Prisipažinsiu, ne- 
maniau, kad poveikis bus toks staigus ir stiprus. 

Holmsas puolė į vidų, išnešė degančią lempą ištiesta ranka ir sviedė 
ją į gervuogių krūmus. 

— Tegul kambarys išsivėdina. Dabar, Votsonai, man regis, jūs nė tru- 
pučio neabejojate, kaip įvyko abi šios tragedijos. 

— Nė truputėlio. 

— Bet priežastis lieka tokia pat neaiški kaip ir anksčiau. Eime į pavė- 
sinę ir tenai viską aptarsime. Ta bjaurybė man vis dar tebegraužia gerklę. 
Manau, jog visi faktai rodo, kad pirmuoju atveju nusikaltėlis buvo Mor- 
timeris Tridženisas, nors antruoju jis pats tapo auka. Pirmiausia reikia 
neužmiršti, jog eina šnekos, kad šeimoje būta ginčų, bet paskui atėjo susi- 
taikymas. Nežinome, ar tie ginčai buvo pikti, o susitaikymas — nuoširdus. 
Man regis, tas Mortimeris Tridženisas lapės veidu ir mažutėmis, suktomis 
pro akinius blizgančiomis akutėmis — ne iš tų, kurie atrodytų esą itin at- 
laidūs. Antra vertus, nepamirškite, kad iš jo išgirdome, jog kažkas buvo 
sode, — ta žinia laikinai atitraukė mūsų dėmesį nuo tikrosios tragedijos 
priežasties. Jis kažkodėl norėjo mus suklaidinti. Pagaliau jeigu ne jis įmetė 
tuos miltelius į židinį, išeidamas iš kambario, tai kas gi kitas? Juk viskas 


PASKUTINIS NUSILENKIMAS + 


prasidėjo vos tik jam išėjus. Jei būtų kas nors atėjęs, šeima būtų pakilusi 
nuo stalo. Be to, ramiame Kornvalyje į svečius neinama po dešimtos va- 
karo. Taigi visi faktai rodo, jog nusikaltėlis — Mortimeris Tridženisas. 

— Vadinas, jis nusižudė! 

— Taip, Votsonai, sprendžiant iš paviršiaus, tokia išvada galima. Žmo- 
gus, kurio sielą slegia kaltė dėl pražudytos savo paties šeimos, sąžinės 
graužiamas, galėtų pakelti prieš save ranką. Tačiau yra svarių argumentų, 
prieštaraujančių tokiai prielaidai. Laimė, Anglijoje gyvena žmogus, kuris 
viską apie tai žino, ir aš pasirūpinau, kad jau šiandien mes viską išgirstu- 
me iš jo paties lūpų. Aha! Štai jis jau čia. Prašom čionai, daktare Stern- 
deilai. Mes darėme cheminį bandymą viduje, 1 dabar mūsų kambarėlis 
nebetinka tokiam garbingam svečiui sutikti. 

Trinktelėjo sodo varteliai, ir ant takelio pasirodė didinga garsiojo Af- 
rikos tyrinėtojo figūra. Šiek tiek nustebęs, jis pasuko į pavėsinę, kurioje 
mes sėdėjome. 

— Arjūs kvietėte mane, pone Holmsai? Maždaug prieš valandą gavau 
iš jūsų laiškelį, tad ir atėjau, nors nežinau, kodėl turėčiau paklusti jūsų 
reikalavimams. 

— Tikiuosi, jog viską išsiaiškinsime prieš išsiskirdami, — atsakė Holm- 
sas. — O kol kas esu labai dėkingas, kad teikėtės ateiti. Atleiskite, kad 
priimame jus lauke, bet mudu su bičiuliu vos nepapildėme nauju sky- 
riumi „Kornvalio siaubo“, kaip šis įvykis vadinamas laikraščiuose, todėl 
dabar norėtume pabūti gryname ore. Galbūt čia šnekėtis netgi geriau, 
nes mūsų slapta niekas nesiklausys, juolab kad kalba bus apie dalykus, 
tiesiogiai susijusius su jumis. 

Tyrinėtojas išsitraukė iš burnos cigarą ir rūsčiai pažvelgė į mano 
bičiulį. 

— Visiškai nesuprantu, — tarė jis, — apie kokius tiesiogiai su manimi 
susijusius dalykus jūs ketinate kalbėti? 

— Apie Mortimerio Tridženiso nužudymą, — atsakė Holmsas. 

Tą akimirką apgailestavau, kad neturiu ginklo. Sterndeilo veidas iš 
pykčio pritvinko tamsaus raudonio, akys sužaižaravo, ant kaktos išsipūtė 
gyslos, ir, sugniaužęs kumščius, jis šoko ant mano bičiulio. Bet tučtuojau 

sustojo ir milžiniškomis pastangomis vėl atgavo ledinę ramybę, kuri, ko 
gera, buvo pavojingesnė, nei tas karštakošiškas išpuolis. 

— Aš taip ilgai gyvenau tarp laukinių, be jokių įstatymų, — pareiškė 
jis, —- kad pats susikūriau sau įstatymus. Neužmirškite to, pone Holmsai, 
aš visiškai nenorėjau jūsų sužeisti. 

— Ir aš nenorėjau jūsų įžeisti, daktare Sterndeilai. Paprasčiausias to 
įrodymas — kad žinodamas, ką žinau, aš iškviečiau jus, o ne policiją. 

Sunkiai kvėpuodamas, Sterndeilas atsisėdo, turbūt pirmąsyk per 
savo nuotykingą gyvenimą pajutęs pagarbą ir baimę. Neįmanoma buvo 
atsilaikyti prieš Holmso šaltakraujiškumą ir pasitikėjimą savimi. Mūsų 
svečias kažką sumiksėjo, iš susijaudinimo gniauždamas savo didžiules 
rankas, ir pagaliau paklausė: 

— Ką jūs turite galvoje? Jeigu tai šantažas, pone Holmsai, tai jūs ne 
čia pataikėte. Nevedžiokite manęs už nosies. Ką jūs turite galvoje? 

— Tuojau pasakysiu, — atsakė Holmsas, — ir pasakysiu todėl, kad ti- 
kiuosi, jog į atvirumą atsakysite atvirumu. Mano tolesnis žingsnis visiš- 
kai priklausys nuo to, kaip jūs teisinsitės. 

— Teisinsiuosi? 

— Taip, sere. 

— Kodėl? 

— Todėl, kad nužudėte Mortimerį Tridženisą. 

Sterndeilas nusišluostė kaktą nosine. 

— Garbės žodis, jūs ir toliau tvirtinate tą patį! - pasipiktinęs sušu- 
ko jis. — Nejaugi visa jūsų sėkmė remiasi tokiu meistrišku gebėjimu 
šantažuoti? 

— Šantažuojate jūs, daktare Leonai Sterndeilai, o ne aš, — atkirto 
Holmsas. — Aš jums pateiksiu faktus, kuriais paremtos mano išvados. 
Kai grįžote iš Plimuto, nors didelė jūsų bagažo dalis išplaukė į Afriką, 
pirmiausia man dingtelėjo mintis, kad į jus reikia atkreipti ypatingą dė- 
mesį tiriant šią tragediją... 

— Aš grįžau tam... 

— Girdėjau jūsų paaiškinimus ir manau, kad jie neįtikina ir jų negana. 
Bet palikime tai. Paskui jūs atėjote čionai, norėdamas sužinoti, ką aš 

įtariu. Aš neatsakiau jums. Tuomet jūs nuėjote prie klebonijos, palūku- 
riavote lauke ir grįžote namo. 

— Iš kur jūs žinote? 

— Aš sekiau jus. 

— Aš nieko nemačiau. 

— Kitaip ir negalėjo būti. Naktį jūs nemiegojote, kūrėte planus, ku- 
riuos anksti rytą ryžotės įgyvendinti. Vos vos švintant išėjote iš namų, 
įsipylęs į kišenę rausvo žvyro, supilto prie jūsų vartų. 

Sterndeilas smarkiai krūptelėjo ir nustebęs pažvelgė į Holmsą. 

— Tada jūs nuskubėjote į kleboniją, esančią per mylią nuo jūsų namų. 
Beje, jūs avėjote tais pačiais teniso bateliais kaip ir dabar. Ten perėjote 
skersai sodą, perlipote per gyvatvorę ir atsidūrėte tiesiai po Tridženiso 
langu. Buvo jau visiškai šviesu, bet namuose dar visi tebemiegojo. Iš- 
traukęs iš kišenės trupučiuką žvyro, sviedėte tiesiai į viršutinį langą. 

Sterndeilas pašoko ant kojų. 

— Jūs tikras velnias! — suriko jis. 

Holmsas, išgirdęs tokį komplimentą, nusišypsojo. 

— Teko mesti kokias tris saujas, kol Tridženisas priėjo prie lango. Jūs 
pamojote, kad nuliptų žemyn. Jis paskubom apsirengė ir nulipo į svetai- 
nę. Jūs įlindote pro langą. Įvyko trumpas pokalbis, jums žingsniuojant 
po kambarį ten ir atgal. Tada išlipote pro langą laukan, uždarėte jį ir, 
rūkydamas cigarą, stovėjote ir laukėte, kas bus toliau. Kai Tridženisas 
mirė, tuo pačiu keliu grįžote namo. Taigi, daktare Sterndeilai, kaip pa- 
aiškinsite tokį elgesį ir kokios jūsų poelgio priežastys? Jei imsite išsisu- 
kinėti ir norėsite mane pergudrauti, tuomet, garantuoju, šita byla pateks 
į kitas rankas. 

Klausantis Holmso kaltinamosios kalbos, mūsų svečio veidas pasi- 
darė pilkas it pelenai. Valandėlę jis sėdėjo paskendęs mintyse, rankomis 
susiėmęs galvą. Paskui staigiu mostu iš vidinės kišenės ištraukė nuotrau- 
ką ir metė ją ant neobliuoto stalo. 

— Štai dėl ko aš tai padariau, — pasakė jis. 

Tai buvo labai gražios moters portretas. Holmsas atidžiai pasižiūrėjo. 

— Brenda Tridženis, — tarė jis. 


493 


494 


ARTHUR CONAN DOYLE 


— Taip. Brenda Tridženis, — pakartojo mūsų svečias. — Mylėjau ją 
daugelį metų. Daugelį metų ji mylėjo mane. Štai kur glūdi Kornva- 
lio vienatvės paslaptis, kuri taip stebina žmones. Tik čia aš galėjau 
būti šalia vienintelės man brangios būtybės. Man nebuvo galima jos 
vesti, nes turėjau žmoną, kuri mane paliko jau prieš daugelį metų, ta- 
čiau absurdiški Anglijos įstatymai man neleidžia išsiskirti. Metų metus 
laukė Brenda. Metų metus laukiau aš. Štai ko mes sulaukėme! — Di- 
džiulis Sterndeilo kūnas sudrebėjo, ir jis suėmė ranka gerklę, steng- 
damasis nuslopinti raudą. Paskui vargais negalais susitvardė ir tęsė 
toliau: — Klebonas žinojo tai. Mes jam patikėjome savo paslaptį. Jis 
galėtų pasakyti jums, kad ji buvo tikras žemės angelas. Štai kodėl jis 
man telegrafavo, ir aš sugrįžau. Ar man galėjo rūpėti bagažas ir Afrika 
sužinojus, kas ištiko mano mylimiausiąją? Štai kur slypi mano poelgio 
priežastis, pone Holmsai. 

— Tęskite, — paprašė mano bičiulis. 

Daktaras Sterndeilas išsitraukė iš kišenės popierinį paketėlį ir padėjo 
ant stalo. Išorinėje pusėje buvo užrašyta: Radix bedis diabol, o apačioje 
ant raudonos etiketės pažymėta: „Nuodai“. Jis pastūmė maišelį man. 

— Jūs, regis, gydytojas, sere. Ar žinote tokį preparatą? 

— Velnio kojos šaknis? Ne, niekada nesu apie jį girdėjęs. 

— Tai nė kiek nesumenkina jūsų profesinių žinių, — pareiškė jis, — 
nes tai vienintelis Europoje esantis jo egzempliorius, o kitas — Budos 
laboratorijoje. Jis dar nežinomas nei farmakopėjoje, nei toksikologi- 
jos literatūroje. Savo forma ši šaknis panaši lyg į žmogaus, lyg į ožio 
koją — štai kodėl misionierius botanikas davė jai tokį pavadinimą. Kai 
kuriose Vakarų Afrikos srityse ją savo tikslams vartoja žiniuoniai ir 
laiko tai paslaptyje. Šitą egzempliorių labai neįprastomis aplinkybėmis 
gavau Ubangyje. 

Sulig tais žodžiais jis atvyniojo paketėlį, ir mes pamatėme krūvelę 
rausvai rudų miltelių, panašių į uostomąjį tabaką. 

— Toliau, sere, — griežtai tarė Holmsas. 

— Aš papasakosiu jums, pone Holmsai, nes jau tiek daug žinote, jog 
man naudingiau iškloti jums viską ligi galo. Jau minėjau apie savo gimi- 

nystę su Tridženisų šeima. Dėl sesers palaikiau draugystę ir su broliais. 
Šeimoje buvo kilę nesutarimų dėl pinigų, ir tuomet tas Mortimeris ap- 
sigyveno atskirai, bet vėliau, regis, viskas nurimo, ir aš susitikdavau su 
juo kaip ir su kitais. Jis buvo gudrus, klastingas intrigantas, ir aš dėl kai 
kurių dalykų juo nepasitikėjau, tačiau susiginčyti priežasčių nebuvo. 
Maždaug prieš porą savaičių jis užėjo pas mane, ir aš parodžiau jam 
savo afrikietiškas įdomybes. Tarp jų buvo ir tie milteliai, ir aš papasa- 
kojau jam, kaip jie veikia smegenų centrus, kontroliuojančius baimės 
jausmą, ir kaip nelaimingieji čiabuviai, kuriems genties žynys paskiria 
šį išmėginimą, arba miršta, arba išprotėja. Taip pat papasakojau, kad 
Europos mokslas nepajėgia ištirti jų veikimo. Negaliu suprasti, kada 
jis jų pasiėmė, nes nebuvau išėjęs iš kambario, tačiau veikiausiai velnio 
kojos šaknies jis nusigvelbė tuomet, kai darinėjau spintas ir rausiausi 
dėžėse. Gerai prisimenu, kaip jis mane kamantinėjo, kiek tų miltelių ir 
kiek laiko reikia, kad jie paveiktų, bet man nė į galvą netoptelėjo, kokių 
tikslų jis siekia taip klausinėdamas. Susigaudžiau tik tuomet, kai gavau 
Plimute klebono telegramą. Tas niekšas manė, kad aš išplauksiu ne- 
sulaukęs žinių ir pradingsiu Afrikoje daugeliui metų. Bet aš tučtuojau 
sugrįžau. Vos tik išgirdęs smulkmenas, supratau jį pasinaudojus mano 
nuodais. Tuomet atėjau pas jus sužinoti, ar nėra kitokio aiškinimo. Bet 
kitokio negalėjo būti. Neabejojau, kad žudikas - Mortimeris Tridženi- 
sas; geisdamas pinigų ir manydamas, kad, kitiems šeimos nariams ne- 
tekus proto, liks vienintelis viso turto valdytojas, jis panaudojo velnio 
kojos miltelius, atimdamas dviem savo broliams protą ir nužudyda- 
mas seserį Brendą — vienintelę būtybę, kurią aš mylėjau ir kuri mylėjo 
mane. Štai koks jo nusikaltimas, o kokia turėtų būti bausmė? Kreiptis į 
teismą? Kokie mano įrodymai? Žinojau, kad faktai tikri, bet ar vietiniai 
prisiekusieji patikės tokia fantastiška istorija? Gal patikės, o gal ir ne. 
Rizikuoti negalėjau. Mano siela šaukėsi keršto. Aš jau sakiau jums, pone 
Holmsai, kad beveik visą savo gyvenimą praleidau už įstatymo ribų ir 
galiausiai pats susikūriau įstatymus. Taip ir dabar. Nusprendžiau, kad 
Mortimerio likimas turi būti toks kaip ir jo artimųjų. Jei tai nepavyktų, 
aš susidoročiau su juo savo paties rankomis. Visoje Anglijoje nėra kito 

žmogaus, kuris mažiau, nei aš vertintų savo gyvybę. Aš papasakojau 
viską. Likusią dalį jūs pats pridūrėte. Kaip sakėte, po bemiegės nakties 
ankstų rytą išėjau iš namų. Žinodamas, kad pažadinti Mortimerį bus 
nelengva, pasisėmiau truputį žvyro iš krūvelės, kurią minėjote, ir mė- 
čiau jį į langą. Jis nulipo žemyn ir įleido mane į svetainę pro langą. Aš 
išdėsčiau kaltinimą ir pasakiau, jog atėjau kaip teisėjas ir kaip budelis. 
Pamatęs revolverį, niekšas susmuko į krėslą. Aš uždegiau lempą, už- 
bėriau ant gaubto miltelių ir išlipęs pro langą pastovėjau laukdamas, ar 
nereikės jo nušauti, jei bandytų pabėgti. Po penkių minučių jis mirė. 
Viešpatie, kaip jis kankinosi! Bet mano širdis suakmenėjo, nes žino- 
jau, kiek dėl jo iškentėjo mano nekalta mylimoji. Štai ir viskas, pone 
Holmsai. Galbūt ir jūs, jeigu mylėtumėte, padarytumėte tą patį. Šiaip 
ar taip, aš jūsų rankose. Elkitės, kaip jums atrodo tinkama. Jau sakiau, 
kad niekas taip menkai nevertina savo gyvybės kaip aš. 

Holmsas valandėlę patylėjo. 

— Ką ketinate veikti toliau? — pagaliau paklausė jis. 

— Norėčiau visam laikui pasilikti Centrinėje Afrikoje. Mano darbas 
tik įpusėtas. 

— Važiuokite ir baikite jį, — pasakė Holmsas. — Aš tikrai jums ne- 
trukdysiu. 

Daktaras Sterndeilas išsitiesė visu savo milžinišku ūgiu, oriai nusilen- 
kė ir išėjo iš pavėsinės. Holmsas užsirūkė pypkę ir padavė kapšelį man. 

— Šitie nenuodingi dūmai bus kur kas maloniau, — tarė jis. - Manau, 
Votsonai, sutiksite, kad mudviem nėra ko kištis į šitą reikalą. Mes atli- 
kome privatų tyrimą ir toliau galime veikti taip pat. Juk jūs nekaltinate 
to žmogaus? 

— Žinoma, ne, — atsakiau. 

— Aš niekada nemylėjau, Votsonai, bet jei būčiau mylėjęs 17 mano 
mylimąją būtų ištikęs toks likimas, tikriausiai būčiau pasielgęs taip, kaip 
pasielgė šis liūtų medžiotojas, nepaisantis įstatymų. Kas žino? Na, Vot- 
sonai, nenoriu jūsų įžeisti aiškindamas tai, kas ir taip akivaizdu. Mano 
tyrimo išeities taškas, be abejo, žvyras ant palangės. Klebonijos sode 
tokio nebuvo. Tik susidomėjęs daktaru Sterndeilu ir jo namu, suradau, 

iš kur jis paimtas. Vidury baltos dienos deganti lempa ir miltelių likučiai 
ant gaubto buvo grandys visiškai aiškios grandinės. O dabar, mielasis 
Votsonai, išmeskime šitą bylą iš galvos ir švaria sąžine imkime toliau 
nagrinėti chaldėjų žodžių šaknis, kurių pėdsakų tikrai galima rasti di- 
džiosios keltų kalbos komų atšakoje. 

Šerloko Holmso epilogas 


uvo rugpjūčio antrosios dienos devinta valanda vakaro — paties 

baisiausio rugpjūčio visoje pasaulio istorijoje. Rodės, jog virš 
nusikaltusios žmonijos pakibo sunkus Dievo prakeiksmas — tvankiame 
ir nejudančiame ore tvyrojo kažkokia baugi tyluma ir neaiškaus laukimo 
jausmas. Saulė jau buvo nusileidusi, bet toli toli vakaruose, prie pat ho- 
rizonto it atvira žaizda raudonavo kraujo spalvos pjūvis. Viršuje skais- 
čiai mirgėjo žvaigždės, apačioje, įlankoje, žybčiojo laivų ugnys. Ant sodo 
takelio, prie tvoros, stovėjo du gerai žinomi vokiečiai, 0 už jų matėsi 
namas su daugybe frontonų; vokiečiai žiūrėjo į plačią paplūdimio juostą 
papėdėje didingos kreidos uolos, ant kurios prieš ketverius metus it pra- 
lekiantis erelis buvo nusileidęs ponas fon Borkas, vienas iš pašnekovų. 
Jie stovėjo suglaudę galvas ir apie kažką tyliai paslapčia šnekučiavosi. 
Degantys jų cigarų galiukai iš apačios galėjo atrodyti kaip kažkokio pik- 
tojo demono akys, žvelgiančios iš tamsos. 

Nuostabus žmogus tas fon Borkas. Kito tokio nerasi tarp visų kaize- 
riui atsidavusių agentų. Tik dėl jo talento jam buvo patikėta vadinamoji 
anglų misija, pati atsakingiausia misija, ir vos tik pradėjus ją vykdyti, 
tas talentas dar labiau atsiskleidė bent penkiems tą dalyką išmanantiems 
žmonėms. Vienas jų buvo dabartinis jo pašnekovas baronas fon Her- 
lingas, pirmasis pasiuntinybės sekretorius, jo didžiulis šimto arklio jėgų 

bencas, užstojęs visą kaimo keliuką, laukė, kada reikės nuskraidinti savi- 
ninką atgal į Londoną. 

— Sprendžiant iš to, kaip klostosi įvykiai, jūs tikriausiai savaitės pa- 
baigoje jau būsite Berlyne, — pareiškė sekretorius. — Manau, kad pri- 
ėmimas, kuris rengiamas jums, mielasis fon Borkai, jus tiesiog nuste- 
bins. Man žinoma, kaip vertinama jūsų veikla šios šalies aukščiausiose 
sferose. 

Sekretorius buvo stambus vyras, aukštas, tvirtas, plačiapetis, kal- 
bėjo iš lėto, svariai, o tai ir buvo jo didžiausias privalumas politinėje 
karjeroje. 

Fon Borkas nusijuokė. 

— Juos ne taip jau sunku apgauti, — pasakė jis. — Neįmanoma įsivaiz- 
duoti nuolaidesnių ir patiklesnių žmonių. 

— Šito aš nežinau, — susimąstęs ištarė pašnekovas. — Yra tam tikra 
riba, kurios jie negali peržengti, ir tai reikia atsiminti. Kaip tik tas išorinis 
patiklumas ir tampa svetimšaliui spąstais. Pirmas įspūdis toks, kad jie 
labai meilūs. Bet paskui staiga pajunti atkaklumą, vadinas, buvo pasiekta 
riba, toliau nevalia, ir į tą faktą reikia atsižvelgti. Pavyzdžiui, jie turi tam 
tikrų, tik jiems būdingų tradicijų, prie kurių reikia prisiderinti. 

— Jūs turite minty „gerą toną“ ir kitus panašius dalykus? 

Fon Borkas atsiduso kaip žmogus, dėl to daug nukentėjęs. 

— Turiu minty britų prietarus, pasireiškiančius keisčiausiomis for- 
momis. Kaip pavyzdį galiu pateikti vieną savo paties padarytą baisią 
nesąmonę. Aš galiu leisti sau kalbėti apie savo klaidas, nes jūs gerai su- 
sipažinęs su mano darbu 1r žinote, koks jis sėkmingas. Tai atsitiko man 
pirmąsyk atvykus čionai. Buvau pakviestas praleisti savaitgalį ministrų 
kabineto nario užmiesčio viloje. Šnekos buvo labai neatsargios. 

Fon Borkas linktelėjo. 

— Man teko būti tenai, — tarė jis šaltai. 

— Aišku. Aš, žinoma, gautos informacijos santrumpą nusiunčiau į 
Berlyną. Deja, mūsų mielasis kancleris panašiais atvejais ne visada dera- 
mai pasielgia. Jis metė pastabą, iš kurios galėjai suprasti, jog jam žinoma, 
apie ką ten buvo kalbama. Nustatyti informacijos šaltinį, be abejo, buvo 

nesunku. Jūs neįsivaizduojate, kaip man tatai pakenkė. Iš tiesų šiuo atve- 
ju britų šeimininkai anaiptol nebuvo meilūs. Praėjo net dveji metai, kol 
viską vėl atitaisiau. O štai jūs, vaizduodamasis esąs sportininkas... 

— Ne, ne, aš nesivaizduoju. Vaizdavimasis — tai kažkas netikra. O 
čia viskas natūralu, aš — sportininkas iš prigimties. Sportas man teikia 
malonumą. 

— Na, ką gi, dėl to jūsų veikla bus dar efektyvesnė. Jūs kartu su jais 
dalyvaujate burlaivių sporte, medžiojate, žaidžiate polą — niekur neatsi- 
liekate nuo jų. Vadelėdamas ketvertu laimite Olimpijos* prizą. Girdėjau 
netgi, kad jūs boksuojatės su jaunais anglų karininkais. Ir kas iš to? Ogi 
tai, kad niekas į jus nežiūri rimtai. Jūs esate „šaunus vyrukas“, „kaip 
vokietis — visai padorus vaikinas“, stipriai pageriantis, naktinių klubų 
lankytojas — smagus, nerūpestingas pramuštgalvis. Kas pamanytų, jog 
ta rami jūsų užmiesčio vila — visų Anglijos negandų centras, o tas spor- 
tiškas dvarininkas — gudriausias ir įžvalgiausias slaptasis agentas visoje 
Europoje? Jūs — genijus, mielasis fon Borkai, genijus! 

— Jūs man pataikaujate, barone. Bet aš iš tikrųjų galiu pasigirti, jog 
ne veltui praleidau tuos ketverius metus Anglijoje. Aš niekada nerodžiau 
jums savo mažutės slėptuvėlės. Ar neužeitumėte valandėlei pasižiūrėti? 

Kabineto durys vėrėsi tiesiai į terasą. Fon Borkas stumtelėjo jas ir 
Įįeidamas pirma spragtelėjo elektros mygtuką. Paskui, įėjus stambiai fon 
Herlingo figūrai, uždarė jas ir rūpestingai užtraukė sunkias užuolaidas 
ant grotuotų langų. Tik kai šios atsargumą priemonės buvo atliktos, jis 
atgręžė į svečią savo įdegusį, ereliškų bruožų veidą. 

— Kai kurie mano dokumentai jau išsiųsti, — tarė jis. — Ne tokius 
svarbius išsivežė žmona, ji vakar su visais šeimynykščiais išvyko į Flisin- 
geną. O kitus, tikiuosi, apsiims saugoti ambasada. 

— Jūsų pavardė jau įtraukta į asmeninės palydos sąrašą. Nei jums, nei 
jūsų bagažui jokių sunkumų nebus. Žinoma, galbūt mums ir nereikės 
išvažiuoti, jei Anglija paliks Prancūziją likimo valiai. Mes tikrai žinome, 
kad tarpusavio įsipareigojimų sutarties tarp jų nėra. 


* Didžiulis Londono paviljonas, kur vyksta sporto varšybos, rengiamos parodos ir kt. 

— O su Belgija? 

— Ir su Belgija taip pat. 

Fon Borkas papurtė galvą. 

— Kažin? Su ja tikrai yra sutartis. Nuo tokio pažeminimo Anglija 
niekada neatsigautų. 

— Bet ji nors laikinai turėtų ramybę. 

— O krašto garbė? 

— Ak, mielasis, mes gyvename utilitariniame amžiuje. Garbė — vidu- 
ramžių sąvoka. Be to, Anglija nepasirengusi. Tiesiog neįmanoma įsivaiz- 
duoti, bet negi mūsų specialus penkiasdešimties milijonų karinis apmo- 
kestinimas, kurio tikslas, regis, toks aiškus, tarsi būtume apie jį paskelbę 
pirmajame 17725 puslapyje, nepažadino jų iš apsnūdimo. Kartkartėmis 
tenka išgirsti klausimą. Aš privalau atsakyti. Kartkartėmis pareiškiamas 
nepasitenkinimas. Aš privalau nuraminti, paaiškinti. Bet tikinu jus, kad 
svarbiausi dalykai — amunicijos atsargos, priemonės prieš povandeninių 
laivų užpuolimą, sprogmenų gamybą — visiškai neparengti. Taigi kaip 
gali Anglija įsikišti, ypač dabar, kai mes užkūrėme jai tokį pragarą dėl 
Airijos pilietinio karo, langus daužančių furijų* ir dar, dievaži ko, kad ji 
būtų užsiėmusi tik savo vidaus reikalais? 

— Ji turėtų mąstyti apie savo ateitį. 

— A, tai kitas reikalas. Manau, jog mes turime savo ir labai apibrėž- 
tus planus dėl Anglijos ateities — tuomet jūsų informacija bus mums 
gyvybiškai svarbi. Ponas Džonas Bulis** gali rinktis — arba šiandien, arba 
rytoj. Jei nori, kad tai būtų šiandien, — mes visiškai pasirengę. Jei ry- 
toj, - būsim dar labiau pasirengę. Manyčiau, kad protingiau būtų jiems 
kautis su sąjungininkais, bet tai jau jų reikalas. Ši savaitė nulems Anglijos 
likimą. Bet jūs kalbėjote apie savo slėptuvę. 

Baronas, ramiai papsėdamas cigarą, atsisėdo į fotelį. Šviesa krito tie- 
siai ant jo plataus, nuplikusio viršugalvio. 


* Turima galvoje sufražisčių (kovotojų už lygias moterų teises) sąjūdis. 
** Anglų rašytojo Dž. Arbatnoto pamAetų serijos „Džono Bulio istorija“ (1712) veikėjas. Jo 
paveikslas tapo Anglijos simboliu. 

Didžiulio 4žuolo lentelėmis apkalto ir knygų lentynomis apstatyto 
kambario tolimajame gale kabėjo užuolaida. Ją atitraukus, pasimatė didžiu- 
lis variu apkaustytas seifas. Fon Borkas nusegė nuo laikrodžio grandinėlės 
mažutį raktelį ir, gerokai pasukinėjęs spynoje, atlapojo sunkias duris. 

— Pažvelkite! - pasakė jis, pasitraukdamas į šalį ir mostelėdamas ranka. 

Šviesa nuplieskė atidarytą seifą, ir ambasados sekretorius smalsiai su- 
žiuro į kimšte prikimštus skyrelius. Ant kiekvieno skyrelio buvo kortelė 
su užrašu. Peržvelgęs jas paeiliui, fon Herlingas perskaitė tokius pavadi- 
nimus: „Brastos“, ,,„Uostų apsauga“, „Aeroplanai“, „Airija“, „Egiptas“, 
„Portsmuto fortai“, ,Lamanšas“, ,,„Rozaitas“ ir dešimtis kitų. Kiekvie- 
noje sekcijoje buvo daugybė dokumentų ir brėžinių. 

— Grandioziška! — nusistebėjo sekretorius. 

Padėjęs cigarą, jis tyliai paplojo raumeningais delnais. 

— Ir visa tai per ketverius metus, barone. Ne taip mažai gėrovui ir 
medžiokliui dvarininkui. Bet mano kolekcijos perlo čia dar nėra — jis 
pakeliui, ir jam jau paskirtas įtvaras. 

Jis parodė į sekciją su užrašu „Karo laivyno signalai“. 

— Bet jūs čia turite gana solidų dosjė. 

— Paseno, tušti popieriai. Admiralitetas iš kažkur gavo įspėjimą, ir 
buvo pakeisti visi kodai. Tai buvo smūgis, barone, — didžiausias aki- 
brokštas per visą mano veiklą. Bet, padedant mano čekių knygelei ir 
šauniajam Oltemontui, šįvakar viskas bus su tvarkyta. 

Baronas pažvelgė į savo laikrodį ir kažkokiu gomuriniu garsu išreiš- 
kė nusivylimą. 

— Deja, daugiau laukti nebegaliu. Įsivaizduojate, kaip dabar viskas 
virte verda Karlton Terase,* — mes visi turime būti savo postuose. Tikė- 
jausi nuvežti naujienų apie paskutinį jūsų laimikį. Ar Oltemontas nenu- 
rodė valandos, kada atvyks? 

Fon Borkas padavė telegramą: 


Būtinai atvyksiu Šįvakar tr atvešiu naujų žvakių. 


O/tenontas 


* Karlton Teraso 9 — vokiečių atstovybės namas. 

— Žvakių? 

— Matjis dedasi mechaniku, o aš turiu tikrą garažą. Pagal mūsų kodą 
viskas vadinama automobilių detalių vardais. Jeigu rašo apie radiatorių, 
tai reiškia linijinį laivą, tepalo siurblys — kreiseris ir taip toliau. Žvakės 
reiškia jūrų laivyno signalizaciją. 

— Išsiųsta iš Portsmuto vidurdienį, — pareiškė sekretorius, apžiūrinė- 
damas telegramą. — Beje, o kiek jam mokate? 

— Vien tik už šitą užduotį gaus penkis šimtus svarų. Be to, jam mo- 
kamas reguliarus atlyginimas. 

— Tai plėšikas. Jie reikalingi, tie tėvynės išdavikai, bet tiesiog apmau- 
du šitiek mokėti už niekšystę. 

— Oltemontui man nieko negaila. Jis dirba puikiai. Aš jam daug 
moku, bet jis, pasak jo paties, teikia kaip tik tai, ko reikia. Be to, jis visai 
ne išdavikas. Patikėkite, jog Anglijos atžvilgiu mūsų provokiškas junke- 
ris yra tik švelnus balandėlis palyginti su airių kilmės amerikiečiu. 

— Ak šitaip! Jis — airių kilmės amerikietis? 

— Išgirdęs, kaip jis kalba, jūs nebeabejotumėte. Kartais, patikė- 
kite, sunku jį suprasti. Tarytum būtų paskelbęs karą ne tik Anglijai, 
bet ir anglų kalbai. Ar jūs tikrai turite eiti? Jis kiekvieną akimirką gali 
pasirodyti. 

— Ne. Apgailestauju, bet aš ir taip jau užtrukau. Lauksime jūsų ry- 
toj anksti rytą. Ir jeigu jums pasiseks pranešti segtuvą su signalizacijos 
kodais pro tas dureles prie pat Jorko hercogo paminklo,* galite manyti, 
jog jūsų veikla Anglijoje yra šlovingai apvainikuota. Oho! Tokajus! — jis 
parodė į gerai užlakuotą, apdulkėjusį butelį, stovintį ant padėklo kartu 
su dviem aukštomis taurėmis. 

— Leiskite pasiūlyti jums taurę prieš išeinant. 

— Ne, ačiū. Matyt, rengiatės išgertuvėms. 

— Oltemontas puikiai nusimano apie vynus, ir jam labai patiko mano 
tokajus. Jis labai įžeidus, todėl turiu jam prisigerinti. Patikėkite, jį reikia 
labai gerai pažinti. 


* Jorko hercogo (Jurgio IV brolio) paminklas yra prie pat vokiečių ambasados. 

Jiedu vėl išėjo į terasą ir nužingsniavo į jos tolesnį galą, o čia, vos tik 
prisilietus vairuotojui, sudrebėjo ir suūžė didžiulis barono automobilis. 

— Ten, matyt, Haridžo šviesos, - pasakė sekretorius, užsivilkdamas 
apsiaustą nuo dulkių. — Kaip viskas atrodo ramu ir taikinga. O po savai- 
tės čia galbūt užsiliepsnos kitokios ugnys, ir Anglijos pakrantė nebebus 
tokia tyki vietelė. Taip pat ir dangus nebebus toks ramus, jei mūsų šau- 
nusis Cepelinas ištesės savo pažadą. Beje, o kas gi ten? 

Tik viename namo lange degė šviesa; ten ant stalo stovėjo lempa, o 
prie jo sėdėjo meili raudonskruostė senutė su kaimišku kyku. Ji buvo pa- 
linkusi prie mezginio ir kartkartėmis nustodavo dirbusi, kad paglostytų 
didelę juodą katę, tupinčią ant taburetės šalia jos. 

— Tai Marta, vienintelė tarnaitė, kurią pasilikau. 

Sekretorius sukikeno. 

— Ji — tarsi Britanijos įsikūnijimas, — tarė jis, — visiškai užsiėmusi savi- 
mi ir apimta malonaus snaudulio. Na, fon Borkai, 2x revozrF 

Pamojavęs ranka, jis įšoko į automobilį, ir po akimirkos du auksiniai 
žibintų lankai perskrodė tamsą. Sekretorius atsilošė į prabangaus limu- 
zino pagalves taip paskendęs mintyse apie Europai gresiančią tragediją, 
kad nepastebėjo, kaip jo automobilis, įsukdamas į kaimo gatvę, vos ne- 
partrenkė mažučio „Fordo“, atvažiuojančio iš priekio. 

Kai paskutiniai mašinos žibintų mirksniai dingo tolumoje, fon Bor- 
kas lėtai grįžo į kabinetą. Eidamas jis pastebėjo, kad senoji tarnaitė jau 
buvo užgesinusi šviesą ir nuėjusi miegoti. Didžiuliame name įsiviešpa- 
tavusios tyla ir tamsa buvo neįprastos fon Borkui, nes jo šeima su visais 
šeimynykščiais buvo didelė. Tačiau jis palengvėjusia širdimi pamanė, 
kad visi jie yra saugioje vietoje ir, išskyrus senutę, kuri tvarkosi virtuvė- 
je, jis dabar vienut vienas visame name. Dar reikėjo daug ką sutvarkyti 
kabinete, ir jis darbavosi tol, kol jo gražus, energingas veidas paraudo 
nuo degančių popierių liepsnos. Šalia stalo stovėjo odinė rankinė, ir fon 
Borkas ėmė tvarkingai dėti į jį neįkainojamąjį seifo turinį. Bet vos tik 
ėmėsi darbo, jo budri ausis išgirdo tolumoje burzgiantį automobilį. Jis 


* Sudie (pranc). 

patenkintas šūktelėjo, suveržė rankinės diržus, uždarė ir užrakino seifą 
ir išskubėjo į terasą. Kaip tik tuo metu prie vartelių sumirksėjęs žibin- 
tais sustojo nedidelis automobilis. Iš jo iššokęs keleivis nuskubėjo prie 
barono, o vairuotojas, stambus pagyvenęs vyras, įsitaisė patogiau, matyt, 
nujausdamas, jog ilgokai teks laukti. 

— Na kaip? — smalsiai pasiteiravo fon Borkas, bėgte bėgdamas 
prie svečio. Ė 

Užuot atsakęs, vyriškis pergalingai pamosavo virš galvos nedideliu 
rusvo popieriaus ryšulėliu. 

— Na, šiandien, pone, jūs būsite patenkintas, — šaukė jis. — Pagaliau 
išdegė. 

— Signalai? 

— Taip, kaip rašiau telegramoje. Visi sulig paskutiniu — signalizavimas 
vėliavėlėmis, signalai lempomis, markoni — savaime aišku, kopijos, ne 
originalai. Būtų buvę per daug pavojinga. Bet kaip tik tai, ko reikia, galite 
būti ramus. 

Jis gan šiurkščiai ir familiariai paplojo vokiečiui per petį. Tas susigūžė. 

— Eime į vidų, — tarė jis, — aš vienui vienas namuose. Kaip tik ir lau- 
kiau jūsų. Žinoma, kopija geriau, nei originalas. Jei pasigestų originalo, 
tučtuojau pakeistų visą sistemą. Kaip manote, ar tos kopijos geros? 

Įėjęs į kabinetą, airių kilmės amerikietis atsisėdo į krėsle ir ištiesė 
savo ilgas kojas. Jis buvo aukštas, liesas, gal kokių šešiasdešimties metų, 
griežtų veido bruožų, su nedidele smailia barzdele, kuri teikė jam pa- 
našumo į dėdės Semo karikatūrą. Lūpų kampe karojo pusiau surūkytas 
užgesęs cigaras. Atsisėdęs jis vėl užsidegė jį. 

— Pasirengęs sprukti? — paklausė jis apsižvalgęs. — Pasakykit man, 
pone, — pridūrė metęs žvilgsnį į seifą, kuris dabar nebuvo uždengtas 
užuolaidos, — nejaugi ten jūs laikote visus savo dokumentus? 

— O kodėl ne? 

— Še kad nori — tokioje sukiužusioje dėžėje? O dar laikomas pasižy- 
mėjusiu šnipu. Kiekvienas jankis vagišius jį atplėštų su konservų atida- 
rytuvu. Jei būčiau žinojęs, kad mano laiškai mėtosi tokioj skrynpalaikėj, 
nebūčiau kaip paskutinis mulkis rašęs jums jokių laiškų. 

— Nė vienas vagišius nesusidorotų su šiuo seifu, — pareiškė fon Bor- 
kas. — Jo metalo neįveiktų joks įrankis. 

— Betgi spyna? 

— O, tai dvigubos kombinacijos spyna. Žinote, ką tai reiškia? 

— Iš kur man žinoti? 

— Norint atidaryti tokį seifą, reikia žinoti tam tikrą žodį ir tam tikrus 
skaičius, — fon Borkas atsistojo ir parodė dvigubą diską aplink rakto 
skylutę. — Išorinis diskas — raidėms, o vidinis — skaičiams. 

— Na, ką gi, tai bent įtaisymas! 

— Taigi ne taip paprasta, kaip manėte. Aš pasidirbdinau jį prieš ketve- 
rius metus ir, žinote, kokį žodį ir kokius skaičius pasirinkau? 

— Neturiu supratimo. 

— Taigi žodis, kurį pasirinkau, — „rugpjūtis“, o skaičiai — „1914“, 
suprantate? 

Amerikiečio veide pasirodė nuostaba ir susižavėjimas. 

— Garbės žodis, tai šaunu! Jau tuomet pataikėte? 

— Taip, kai kas iš mūsų dar tada atspėjo tikslią datą. Štai dabar atėjo 
laikas, ir rytoj rytą aš baigsiu visus reikalus. 

— Tikiuosi, kad ir mane iš čia ištrauksite. Aš nepasiliksiu pats vienas 
toj prakeiktoj šaly. Po kokios savaitės, o gal ir anksčiau Džonas Bulis 
atsistos ant užpakalinių kojų ir ims šėlti. Man būtų geriau jį stebėti iš 
anapus vandenyno. 

— Bet jūs - Amerikos pilietis! 

— Na ir kas? Juk 11 Džekas Džeimsas Amerikos pilietis, o dabar turi 
atsėdėti Portlendo kalėjime. Anglų policininkas nesuminkštės, jei pasa- 
kysi, kad esi Amerikos pilietis. „Čia galioja Britanijos įstatymai“ — štai ką 
jis paporins. Beje, pone, jeigu jau užsiminėme apie Džeką Džeimsą, tai, 
manding, jūs nelabai tausojate žmones, kurie jums dirba. 

— Ką tuo norite pasakyti? — griežtai paklausė fon Borkas. 

— Juk jūs esate kaip 1r jų darbdavys, ar ne? Taigi turėtumėte žiūrėti, 
kad jie neįkliūtų. Bet jie įkliūva, o jūs ar nors vieną ištraukėte? Na, kad 
11 Džeimsą... 

— Kaltas pats Džeimsas. Jūs gi žinote. Jis per daug savavaliavo dirb- 
damas tokį darbą. 

— Džeimsas — maišu trenktas, sutinku. Betgi Holis? 

— Tas buvo nenormalus. 

— Tiesa, į pabaigą jam kiek pasimaišė makaulė. Bet kiekvienas gali 
išprotėti, kai nuo ryto ligi vakaro reikia vaidinti, o aplink zuja šimtai vi- 
sokių seklių, stengdamiesi įduoti tave policininkams. Na, o Steineris... 

Fon Borkas stipriai krūptelėjo, jo rausvas veidas vos vos pablyško. 

— Kas atsitiko Steineriui? 

— Ogi jį taip pat sučiupo. Vakar vakare jo krautuvėje buvo padaryta 
krata, ir jis pats su visais savo popieriais atsidūrė Portsmuto kalėjime. 
Jūs paspruksite, o jam teks išsrėbti visą putrą, ir gerai dar, jei išneš 
kudašių. Štai kodėl aš noriu persigauti per vandenyną tuo pat metu, 
kai jūs išdumsite. 

Fon Borkas buvo tvirto charakterio, santūrus žmogus, bet nesunku 
buvo pastebėti, jog ši žinia jį sukrėtė. 

— Kaip, jie pričiupo Steinerį? — sumurmėjo jis. — Tai pats didžiau- 
sias smūgis. 

— Gali būti ir dar didesnis — manau, jie lipa ir man ant kulnų. 

— Negali būti. 

— Tikras dalykas. Fretono kelyje, kur aš gyvenu, kažkas teiravosi apie 
mane šeimininkės. Tai sužinojęs nusprendžiau, jog laikas man išnykti. 
Bet galva neišneša, kaip tie policijos sekliai suuodžia tokius dalykus? 
Nuo to laiko, kai aš jums parsisamdžiau, Steineris jau penktas, kurį pra- 
radote, ir žinau, kas bus šeštasis, jei nesileisiu į kojas. Kaip tai paaiškinsi- 
te? Be to, ar jums ne gėda išduoti saviškius? 

Fon Borko veidą nuplieskė raudonis. 

— Kaip drįstate su manimi taip kalbėti? 

— Jeigu nebūčiau drąsus, pone, tai nebūčiau apsiėmęs jums dirb- 
ti. Bet aš išdėsiu viską, ką manau. Esu girdėjęs, jog tada, kai agentas 
įvykdo savo darbą, jūs, vokiečių politikieriai, nė kiek nesigailite, jeigu 
jis sudorojamas. 

Fon Borkas pašoko ant kojų. 

— Kaip jūs drįstate sakyti, kad aš išduodu savo agentus? 

— To aš nesakiau, pone, bet, matyt, atsirado kažkoks skundikas arba 
toks, kuris dirba ir jiems, ir mums. Jūsų reikalas išknisti, kas jis toks. Šiaip 

ar taip, aš daugiau neberizikuosiu. Permeskit mane į Olandiją, ir kuo 
greičiau, tuo geriau. 

Fon Borkas sutramdė pykt. 

— Mes per ilgai buvome sąjungininkai, kad susipyktume atėjus per- 
galės valandai, — pasakė jis. — Jūs dirbote puikiai, daug rizikavote, ir aš 
to neužmiršiu. Kaip nors nusigaukite į Olandiją, o ten galėsite sėsti 
1 garlaivį, plaukiantųį iš Roterdamo į Niujorką. Visos kitos linijos po 
savaitės nebebus saugios. Taigi aš paimu šitą aplanką ir padėsiu jį prie 
kitų dokumentų. 

Amerikietis ir toliau laikė ryšulėlį rankoje, nė nemanydamas su 
juo skirtis. 

— O kur perkamieji? 

— Kas? 

— Kyšis. Atlygis. Mano penki šimtai svarų. Tas, kuris viską sume- 
džiojo, galų gale taip užsiožiavo, kad teko pridurti dar šimtą dolerių. 
Kitaip ir aš, ir jūs būtume nieko nepešę. „Nieko neišeis“ — tvirtina jis, 
ir matau, jog nejuokauja. Bet kai pridėjau dar šimtą, išėjo. Taigi viskas 
man kainavo du šimtus, ir kol negausiu savo grynųjų, dokumentų ne- 
atiduosiu. 

Fon Borkas ne be kartėlio nusišypsojo. 

— Jūs, matyt, nelabai geros nuomonės apie mano padorumą, - tarė 
jis. — Norėtumėte, kad pirma atiduočiau pinigus, o paskui gaučiau do- 
kumentus. 

— O kaipgi, pone, juk čia komercinis sandėris. 

— Gerai, tebūnie, kaip norite, — jis atsisėdo prie stalo, užpildė čekį, 
išplėšė jį iš knygutės, bet kol kas jo neatidavė savo bendrininkui. — Jeigu 
mes, pone Oltemontai, perėjome į tokius santykius, — pareiškė jis, — tai 
nesuprantu, kodėl aš turėčiau pasitikėti jumis labiau, negu jūs manimi. 
Ar jūs suprantate mane? — pridūrė pažvelgęs per petį į amerikietį. — Štai 
padedu čekį ant stalo. Aš turiu teisę reikalauti, kad leistumėte man pa- 
žvelgti į ryšulėlio turinį ir tik tada paimtumėte čekį. 

Nieko netaręs, amerikietis padavė ryšulėlį. Fon Borkas atrišo virvutę 
ir atvyniojo du sluoksnius popieriaus. Akimirką jis nustebęs spoksojo į 

nedidelę mėlyną knygelę, gulinčią prieš jį. Jos viršelyje auksinėmis raidė- 
mis buvo užrašyta: „Praktinis bitininkystės vadovas“. Bet neilgai šnipų 
šnipas apžiūrinėjo tą nieko bendra su jo veikla neturintį užrašą. Tuoj pat 
už pakarpos jį stvėrė geležinis gniaužtas, ir prie išsiviepusio veido kažkas 
prispaudė chloroformu suvilgytą kempinę. 

— Dar vieną taurę, Votsonai! — sušuko ponas Šerlokas Holmsas, iš- 
tiesdamas butelį karališkojo tokajaus. 

Kresnasis vairuotojas, kuris dabar jau sėdėjo prie stalo, mielai pastū- 
mėjo savo taurę. 

— Geras vynas, Holmsai. 

— Nuostabus vynas, Votsonai. Mūsų draugužis, kuris dabar tyso ant 
sofos, tikino mane, jog jis iš asmeninio Pranciškaus Juozapo Šėnbrūno 
rūmų rūsio. Gal galėčiau paprašyti, kad atidarytumėte langą, nes chloro- 
formo garai nepadeda pajusti skonio. 

Seifas buvo atlapotas, ir Holmsas traukė iš jo vieną dosjė po kito, 
skubriai juos peržiūrėdamas ir tvarkingai dėliodamas į fon Borko ranki- 
nę. Vokietis, sunkiai knarkdamas, miegojo ant sofos diržais suveržtomis 
rankomis ir kojomis. 

— Mums nėra ko skubėti, Votsonai. Mums niekas nesukliudys. Ma- 
lonėkite paspausti skambučio mygtuką. Namuose nieko nėra, tik se- 
noji Marta — ji pasigėrėtinai suvaidino savo vaidmenį. Aš čia ją įtaisiau, 
kai tik apsiėmiau tirti šią bylą. Ak, Marta! Tau bus malonu išgirsti, kad 
viskas gerai. 

Tarpdury pasirodė garbioji senutė. Ji šypsodama tūptelėjo prieš 
Holmsą, bet šiek tiek išgąstingai pažvelgė į gulinčią ant sofos figūrą. 

— Viskas gerai, Marta. Jam nieko bloga neatsitiko. 

— Labai malonu, pone Holmsai. Pagal savo išgales jis buvo neblogas 
šeimininkas. Netgi norėjo, kad su jo žmona važiuočiau į Vokietiją, bet tai 
būtų prieštaravę jūsų planams, sere, ar ne? 

— Žinoma. Kol jūs čia, aš buvau visiškai ramus. Šįvakar mes turėjo- 
me šiek tiek palaukti jūsų signalo. 

— "Tai dėl sekretoriaus, sere. 

— Žinau. Mes susitikome jo automobilį. 

— Maniau, jog jis niekada neišvažiuos. Žinojau, kad tai prieštarautų 
jūsų planams, jei rastumėte jį čia. 

— Žinoma. Mes palaukėme gal tik kokį pusvalandį, tai nieko nereiš- 
kia. Kai pamačiau, kad jūsų lempa užgeso, supratau, jog krantas tuščias. 
Rytoj, Marta, galite užsukti pas mane į ,„Kleridžo“ viešbutį. 

— Gerai, sere. 

— Manau, kad jūs pasirengusi išvykti? 

— Taip, sere. Šiandien jis išsiuntė septynis laiškus. Aš nusirašiau adre- 
sus, kaip ir visuomet. 

— Puiku, Marta. Rytoj juos peržiūrėsiu. Labanakt. Šitie dokumen- 
tai, — tęsė jis, senutei išėjus, — didelės svarbos neturi, nes juose esanti 
informacija, be abejo, jau seniai išsiųsta Vokietijos vyriausybei. Tai vis 
originalai, kuriuos ne taip lengva išvežti į užsienį. 

— Vadinas, jie niekam nebereikalingi? 

— To nesakyčiau, Votsonai. Šiaip ar taip, pagal juos bus galima pati- 
krinti, kas vokiečiams žinoma ir kas ne. Beje, dauguma tų dokumentų 
perėjo per mano rankas ir, suprantama, jie nieko vertas daiktas. Man 
būtų malonu gyvenimo saulėlydyje pamatyti, kaip vokiečių kreiseris 
plaukia Solento sąsiauriu, vadovaudamasis mano sudaryta užminavimo 
schema. Bet jūs, Votsonai! — jis metė dirbęs ir sugriebė senąjį bičiulį už 
pečių. — Aš jūsų nemačiau šviesoje. Ką jums padarė metai? Atrodote 
toks pat smagus jaunuolis, koks buvote visada. 

— Jaučiuosi dvidešimčia metų jaunesnis. Niekada nebuvau toks lai- 
mingas, kaip gavęs telegramą, kviečiančią atvykti automobiliu į Haridžą 
susitikti su jumis. Ir jūs, Holmsai, labai mažai tepasikeitėte... Nebent tik 
ta siaubinga barzdelė. 

— Tėvynė reikalauja aukų, Votsonai, - paaiškino Holmsas, timptelėjęs 
už plaukų kuokštelio pasmakrėje. — Rytoj iš jos liks tik sunkus prisimini- 
mas. Nusiskutęs barzdą ir dar kai ką šiek tiek pakeitęs, rytoj ,,Kleridže“ 
pasirodysiu toks, koks buvau prieš šitą amerikietišką pokštą. Atsiprašau, 
Votsonai, aš, rodos, nebemoku gražiai kalbėti angliškai — norėjau pasa- 
kyti prieš tai, kai ėmiausi amerikiečio vaidmens. 

— Bet jūs gi nebedirbate, Holmsai. Teko girdėti, jog gyvenate kaip at- 
siskyrėlis su savo bitėmis ir knygomis nedidelėje fermoje Saut Daune. 

— Teisybė, Votsonai. O čia — mano laisvalaikio vaisius, pastarųjų 
metų ag745 obus,* — Jis paėmė nuo stalo knygelę ir perskaitė visą pava- 
dinimą: „Praktinis bitininkystės vadovas ir keletas pastabų, kaip atskirti 
bičių motiną“. „Aš vienas pats!“** Pažvelkite į naktų apmąstymus ir die- 
nų triūsą, kai aš darbščiąsias biteles tyriau taip, kaip kadaise Londono 
nusikaltėlių pasaulį. 

— O kaip jūs vėl ėmėtės darbo? 

— Aš ir pats stebiuosi, kaip tai atsitiko. Vien tik užsienio reikalų mi- 
nistrui būčiau atsispyręs, bet kai mano kuklų būstą teikėsi aplankyti pats 
premjeras... Esmė ta, Votsonai, kad tas ant sofos gulintis džentelmenas 
pasirodė esąs per kietas riešutas mūsiškiams. Jis iš tiesų aukščiausios 
klasės specialistas. Reikalai visiškai pašlijo, ir niekas negalėjo suprasti 
kodėl. Vienas kitas įtartinas agentas buvo sučiuptas, bet pasidarė aišku, 
kad jiems slapta vadovauja kažkokia stipri jėga. Būtinai reikėjo ją iškel- 
ti į dienos šviesą. Buvau spauste spaudžiamas ištirti šitą dalyką. Tam 
sugaišau dvejus metus, Votsonai, ir beje, kad jie suteikė man malonių 
išgyvenimų. Jei papasakosiu, jog pirmiausia nuvykau į Čikagą, baigiau 
slaptos airių bendruomenės mokyklą Bufalo mieste, sukėliau nemaža 
rupesčių Skiberino*** policijai ir galų gale kritau į akį vienam antraeiliam 
fon Borko agentui, kuris ir rekomendavo mane savo šefui kaip tinkamą 
žmogų, tuomet suprasite, kokį sudėtingą darbą nuveikiau. Ir štai aš ta- 
pau pagerbtas fon Borko pasitikėjimo, nors dauguma jo planų kažkodėl 
žlugdavo ir penki geriausi jo agentai buvo pasodinti į kalėjimą. Aš juos 
sekiau, Votsonai, ir nuskindavau, kai tik jie prinokdavo. Na, sere, manau, 
jaučiatės ne per blogiausiai? 

Paskutinė pastaba buvo skirta pačiam fon Borkui. Jis iš pradžių dus- 
damas gaudė orą ir be perstojo mirksėjo, o paskui gulėjo ramiai, klau- 
sydamasis Holmso pasakojimo. Galiausiai jis prapliupo vokiškais keiks- 
mais, Oo veidas išsiviepė iš pykčio. Kol belaisvis burnojo ir velniavosi, 
Holmsas toliau peržiūrinėjo dokumentus. 


* Svarbiausias veikalas (/o£.). 
+* V. Šekspyras, Korzoloanas, v. 5, sc. 6. 


*** Pietų Airijos miestas. 

— Nors vokiečių kalba ir nemuzikali, bet išraiškingiausia iš visų 
kitų kalbų, — pasakė jis, kai fon Borkas, matyt, išsisėmęs nutilo. — Oho! 
Oho! — sušuko Holmsas, įdėmiai žiūrinėdamas kažkokio brėžinio ko- 
piją. — Dar vienas paukštelis paklius į narvą! Niekada nemaniau, kad 
iždininkas toks niekšas, nors jau seniai nenuleidžiu nuo jo akių. Pone 
fon Borkai, jums už daug ką teks atsakyti. 

Belaisvis vargais negalais pasikėlė ir su nuostaba, keistai sumišusia su 
neapykanta, įbedė akis į savo priešą. 

— Aš su jumis atsiskaitysiu, Oltemontai, — prašneko jis, apgalvoda- 
mas žodžius. — Atsiskaitysiu, nors man prireiktų viso gyvenimo. 

— Sena dainelė, - pasakė Holmsas. — Kaip dažnai ją girdėdavau praė- 
jusiais laikais. Mėgstamiausias amžino atminimo profesoriaus Moriarčio 
motyvas. Pulkininkas Sebastianas Moranas, pamenu, taip pat ją čiulbė- 
davo. O aš tebesu gyvas ir po šiai dienai ir veisiu sau bites Saut Daune. 

— Būk prakeiktas, dvigubas išdavike! — suriko vokietis, stengdamasis 
išsivaduoti iš diržų ir įtūžusiomis akimis svaidydamas žaibus. 

— Ne, ne, ne taip blogai, kaip manote, — nusišypsojo Holmsas. — 
Kaip rodo mano kalba, pono Oltemonto iš Čikagos iš tiesų niekada ir 
nebuvo. Aš juo pasinaudojau, ir jis išnyko. 

— Tai kas gi jūs esate? 

— Apskritai tai nesvarbu, bet jeigu jums įdomu, pone fon Borkai, galiu 
pasakyti, kad šita — ne pirmoji mano pažintis su jūsų šeima. Praeityje tvar- 
kiau nemaža reikalų Vokietijoje, ir mano pavardė jums galbūt žinoma. 

— Norėčiau ją žinoti, — niūriai suburbėjo prūsas. 

— Kaip tik aš prisidėjau prie to, kad suirtų Airinos Adler ir velionio 
Bohemijos karaliaus sąjunga, kai jūsų pusbrolis Henrikas buvo pasiunti- 
nys. Kaip tik aš išgelbėjau grafą fon Grafenšteiną, jūsų motinos vyresnįjį 
brolį, kai jam grėsė mirtis nuo nihilisto Klopmano rankos. Aš... 

— Yra tik vienas žmogus, — suriko jis. 

— Tikrai taip, — tarė Holmsas. 

Fon Borkas sudejavo ir vėl griuvo ant sofos. 

— Ir beveik visa informacija buvo gauta iš jūsų, — sušuko jis. — Ko ji 
verta? Ką aš padariau? Esu galutinai sužlugdytas. 

— Žinoma, informacija šiek tiek nepatikima, — pritarė Holmsas. — Ją 
reikėtų patikrinti, bet tam jūs turite per maža laiko. Jūsų admirolas pa- 
matys, kad naujosios patrankos šiek tiek didesnės, o kreiseriai truputį 
greitesni, negu jis tikėjosi. 

Iš nevilties fon Borkas griebėsi už gerklės. 

— Laikui bėgant, be abejo, paaiškės ir daugiau smulkmenų. Bet jūs 
turite vieną ypatybę, retai būdingą vokiečiams, pone Borkai: jūs — spor- 
tininkas ir nelinkėsite man bloga, kai suprasite, jog, apgavęs šitiek žmo- 
nių, pagaliau pats esate apgautas. Šiaip ar taip, jūs, kiek įmanydamas, 
stengėtės dėl savo krašto, o aš — dėl savo. Kas gali būti natūraliau? Be 
to, — pridūrė jis visiškai nepiktai, uždėjęs ranką ant gulinčiojo peties, — 
geriau žūti nuo garbingo priešo. Dokumentai sutvarkyti, Votsonai. Jei 
padėtute man pakelti belaisvį, manau, tuoj pat reikėtų vykti į Londoną. 

Pajudinti fon Borką buvo nelengva, nes jis buvo stiprus ir pasiryžęs 
bet kam. Pagaliau, laikydami iš abiejų pusių už rankų, abu draugai lėtai 
ištempė jį sodo takeliu, kuriuo jis taip išdidžiai ir su pasitikėjimu prieš 
keletą valandų žingsniavo, klausydamasis įžymaus diplomato pagyrų. Po 
trumpų grumtynių, vis dar surištomis rankomis ir kojomis, jis buvo pa- 
sodintas ant tuščios nedidelio automobilio sėdynės. Jo brangioji rankinė 
buvo įsprausta šalia jo. 

— Manau, kiek leidžia aplinkybės, jaučiatės patogiai, —- pasakė Holm- 
sas, kai viskas buvo sutvarkyta. — Tikiuosi, neapkaltinsite manęs savava- 
liavimu, jei uždegsiu cigarą ir įsprausiu jums į burną? 

Bet visi pamaloninimai įsiutusiam vokiečiui nepadarė jokio įspūdžio. 

— Manau, jog suprantate, pone Šerlokai Holmsai, — pareiškė jis, — 
kad jeigu jūsų vyriausybė pateisins jūsų elgesį su manimi, karas bus 
neišvengiamas? 

— O kaip jūsų vyriausybė ir jos elgesys? — paklausė Holmsas, patapš- 
nodamas per rankinę. 

— Jūs — privatus asmuo. Jūs neturite orderio suimti mane. Jūsų veiks- 
mai visiškai neteisėti ir akiplėšiški. 

— Visiškai, — sutiko Holmsas. 

— Pagrobėte Vokietijos pilietį. 

— Ir pavogėte jo asmeninius dokumentus. 

— Šiaip ar taip, jūs suprantate, kokia jūsų padėtis, jūsų ir jūsų bendro. 
Jei aš imčiau šauktis pagalbos, kai važiuosime per kaimą... 

— Mielasis sere, jei sumanytumėte iškrėsti tokią kvailystę, tai tikriau- 
siai paįvairintumėte vienintelės dvi mūsų kaimo smuklių iškabas, pridė- 
damas dar vieną: „Kabaliojantis prūsas“. Anglas — kantrus padaras, bet 
šiuo metu jis šiek tiek įsikarščiavęs, ir geriau jo neerzinti. Bet, pone fon 
Borkai, jūs tykiai ir ramiai su mumis nuvyksite į Skotland Jardą, o iš ten 
galėsite kreiptis į savo bičiulį baroną fon Herlingą ir pasiteirauti, gal ir 
dabar dar galėtumėte užimti jums skirtą vietą ambasados palydoje. O 
jūs, Votsonai, kaip suprantu, grįžtate į karo tarnybą, taigi Londonas bus 
kaip tik pakeliui. Dar pastovėkime terasoje — galbūt tai bus paskutinis 
ramus pokalbis mūsų gyvenime. 

Keletą minučių abu bičiuliai nuoširdžiai šnektelėjo prisimindami 
praeities laikus, o jų belaisvis veltui stengėsi išsivaduoti iš savo pančių. 
Kai jiedu grįžo prie automobilio, Holmsas parodė į mėnulio nutviekstą 
jūrą ir susimąstęs papurtė galvą. 

— Greit ims pūsti rytys, Votsonai. 

— Nemanau, Holmsai. Labai šilta. 

— Ak, drauguži Votsonai! Tik jūs vienas nesikeičiate šiame permai- 
ningame amžiuje. Šiaip ar taip, greit pakils toks rytys, koks dar niekada 
nepūtė į Angliją. Bus šalta ir žvarbu, Votsonai, ir galbūt daugelis iš mūsų 
neatlaikys jo gūsių. Bet vis dėlto tai Dievo siųstas vėjas, ir kai audra 
nutils, švaresnė, geresnė ir stipresnė šalis ilsėsis saulės atokaitoje. [junk 
variklį, Votsonai, laikas važiuoti. Aš turiu penkių šimtų svarų čekį, kurį 
reikia pateikti kaip galima anksčiau, nes tas, kuris man jį išrašė, gali, ko 
gera, dar sustabdyti jo apmokėjimą. 

